
(Otărirea mea de: a călători la Paris; Hone mugarea cea de pe urmă; voci 
române; jidani din România; ce va să zică „jurist absolut“; cine şedea naie; ce 
Vien = soțul meu; Vaţ; Vişegrad; Strigoniu; Poşon; tza di iu aimburg 

jena. 


nto derniineati după ce > chiar: săturasem pe copilul deʻla 
nale cu manuscripte, un amic se înfățișă î în cancelaria; mea ` 
redacțiunală și mă agrăi astfel: | 
„Ați gratulez, frate! 
La ce? : 

D-apoi la-călătoria ta. 

su — La ce călătorie? 

— La cea cătră Paris. 
=- Întru adevăr aș dori foarte să văd Parisul şi espuzeţiunea 
internațiunală şi m-aş duce cu multă plăcere, de cumva aş avea 
atare soţ de drum, căci mi-e urât să călătoresc singur. 
© — E,bine, să călătorim dară laolaltă. | 

— Ce fel, tu mă vei însoţi? Bravo! Adă mîna! 

"Peste o lună de zile apoi plecai fără amicul meu, însă totuş nu 
fără soţ. 
* - Era 4 august, duminecă după- miazăzi la 6 oare. După ce.mă 
rugai de amicul meu I. C. Drăgescu! să aibă grije de „Familia“ 
mea (nota bene, cuvîntul familie să se cetească cu F mare) şi să 
astupe gura-satului”, plecai cu naia „Gizella“ cătră Viena. ` 

Abia ne suirăm pe naie, cuvinte românești străbătură la 
“urechile noastre. Eu şi soţul meu ne întoarserăni într-acolo, el 
avea onoarea a-i cunoaște și mă recomandă și pe mine. Era 


PIESE m 


protojudele central din Lugoș, dl Stoian, cu preastimabila-i soţie. 
Călătoreau la scalda de la Gastein. 
Pe naie mai erau încă cîțiva, carii, auzindu-ne vorbind 


românește, începură a conversa cu noi românește. Erau nește : 


neguţători jidani, de cari „belșugul“ României nutrește în 
abundanţă şi cari, cu toate că în ochii Europei vreu să treacă de 
„martiri“, se înavuţesc de minune între „barbarii“ de români. 


Însă dacă toți jidanii din România sînt atît de inteligenţi, apoi e + 
bine că Berthold Schwarz a inventat praful de pușcă, căci zău : 


jidanii de peste Carpaţi nu l-ar fi inventat. 

Unul dintre ei începu să vorbească cu mine despre porci. Era 
neguțătoriu de porci. Mă întrebă ce preț au p-aice porcii? Şi 
Tăspunzîndu-i că nu ştiu, se minună foarte că cum nu știu eu asta? 

— Așa că eu nu mă ocup de asemenea lucruri, 

= Ce sînteți d-voastre? mă întrebă el mai departe. - 

„= Jurist absolut, răspunsei. Dai 

— Ce va să zică asta, domnule? 

I-am esplicat în mii de moduri, omul meu totuș nu m-a 
priceput, pînă ce în fine soțul său, dîndu-și un aer de învățat, i-a 
_SPus: n: | PE E PE 

— Domnul acesta e amploiat. - ae 

La asta apoi.îmi pierdui toată paciința de a-i mai esplica cum 
Că ce va să zică: jurist absolut şi voiam a-l părăsi, cînd, iacă, el iară 
mă întrebă că departe-i de aice Ungaria? E de însemnat că sub 
discursul acesta nici din otarul Buda-Pestei? n-am ieşit. El cugeta 
că sîntem în țara nemţească. l ; 
„Bu încă îi răspunsei că 
ajunge âcolo. > 

- Dar Timişoara e în 
încodată cu întrebarea. CL | 

-~ Ba în Australia, răspunsei şi fugii de acolo spre a face o 
revistă asupra călătorilor. ° © > | 

Vîntul sufla, însă nu atît de tare ca cea mai mare parte a 
călătorilor să nu se adune pe acoperișul naiei. Într-un colţ sta un 
preot tînăr, aruncînd câte o privire asupra celor doauă femei cari 
şedeau nu departe de dinsul, femeile Surideau şi vorbeau încet. 
Mai încolo şedea o nevastă tînără, lîngă dînsa un bărbat; dacă 
acesta a fost bărbatul ei, apoi e întrebare mare că oare pentru ce 
plingea.dînsa așa amar. De ceea lature se vedea un june, despre 


pînă mîne dimineață doară vom 


Transilvania? mă mai fortună el 

care publicul de pe naie zicea că e genial. În răstimpul petrecerii 
ale în Pesta a făcut şi un terno. Apoi de bună seamă asta fu fapta 
‚cea mai genială. Cu-noi mai era încă şi un englez, căruia atît 
e i-a plăcut culina șultanului, încât 1-a petrecut pînă la Pesta, 
fai erau încă și alții mulți, însă eu plecai a cerceta pe soțul meu. 
Va sul jos în naie era ocupat foarte. Vorbea cu o domnişoară şi 
ama-€i., Eu, ştiind prea bine ce e dătorința omului în astfel 
împregiurare, începui a povesti-cu doamna, ca domnişoara să 
poată conversa mai liber cu soțul meu. Acesta deloc prevăzu 
intențiunea mea şi aruncă o privire mulțămitoare cătră mine, iar 
domnișoara spuse soțului meu că: „Amicu! d-tale e un om foarte 
Între aceste, ajunserăm la Vaţ. Nevasta tînără nu mai plângea, 
ji petrecea bine cu un ofiţir, preotul nostru încă făcu 
cunoștință cu cele doauă neveste, iar englezul se disputa cu 
genialul că unde fierb mai bine? e ood 
4: Vaţul e un orășel. frumos; situat pe malul stîng al Dunărei, 
d însă cam întunerec, nu se putea observa bine. a 
Nu doream să văd încă alt loc decît Vişegradul. Era de tot 
întunerec cînd ajunserăm acolo şi în întunecimea nopții parcă 
Vedeam pe Felician Zach cum irumpe cu sabia sa în chilia regelui 
ol Robert 'spre a răzbuna imoralitatea comisă de principele 
ia. Meditînd despre tragica soarte a lui Zach, sosirăm la 
Strigoniu, dar nu puturăm vedea altceva decât un edificiu mare, 
despre care presupuneam că-e basilica. i RI E a Aa 
ex: Vântul însă sufla rece şi ne mîna la culcuş. În altă zi, cînd ne 
scularăm, eram la Poşon“, care are o-puzeţiune foarte pitorească. 
Daună că cetatea e în ruine. Nu voi vorbi mai pe larg despre 
Pogon, căci cetitorii noştri îl cunosc bine din alte scrieri. 
“De dici încolo ni se deschiseră panoramele cele mai 
frumoase. Încă cîteva minute şi la Dévény trecurăm granița 
Ungariei şi după ce ochii noştri se delectară în vederea mai 
multor oraşe şi ruine, după-miazăzi la jumătate DE Cin 
ajunserăm la Viena. A 


De: 


H 


2 (Continuarea călătoriei; momintele prime; regiune frumoasă; stațiunea cea 


dintiie; mai departe; St. Poelten; „ah“; Melk; Ens; Linz; Salzburg; vizitarea; cu o 
familie bavareză; în cît timp să ne însurăm; întunerec; focul păstoresc; Miinchen.) 


" Casă poți vedea toate rarităţile și frumseţile Vienei, se recere 
“un timp mai îndelungat, iară eu de astă dată neputind dispune de 
un atare timp;-în-altă zi demăneața îmi continuai călătoria pe 
„drumul-de-fier de la apus... = 

Cea mai mare parte a călătorilor era provăzută cu bilete cătră 
Paris însă mulți aveau a se cobori la oarecare staţiune pe cale în 
Germania. Eu şi soțul meu otărîrăm a sta la München. 

n decurs de cîteva minute ne făcurăm cunoscuţi cu oamenii 
cu cari soartea — şi voia conductorului — ne aduse într-un cupeu. 
Momintele prime însă erau prea monotone. Unii dintre ei ceteau 
ziuare, alții atar&carte de călătorie — ceea ce dintre călători văzui 
mai la fiecare, lîngă mine doi boemi studiau cu multă atenţiune o 
gramatică rusească. În cupeu eram opt înşi, dar de 'aceea 
vorbeam vro -patrusprezece limbi. Nefiind cu noi femei, 
începurăm a fuma.. . = ie cd ee lia ee 

ntr-aceste, trăsura zbura ca vîntul şi fiindcă era trăsură 
repede, nu stătea la fiecare staţiune, ci numai la a patra sau a 
cincea, dar şi acolo numai puţin. Regiunea de amîndoauă laturile 
şi deosebit în dreapta, pe unde curge Dunărea, e foarte 
încîntătoare. Drumul trece tot între munți acoperiți cu pădure, ti 
virful munţilor ochii noștri zăresc câte un castel pitoresc, un sat 
simplu țărănesc sau ruine interesante, despre cari poporul din 
satele vecine de bună seamă păstrează legende multe..:Acuș 
panorama ni se înschimbă şi o-vale frumoasă verde se întinde 
înaintea, noastră, în. mijlocul valei șerpuieşte un rîu cristalin; de 
ambe părţile ni suride-o cîmpie roditoare, holdele sînt secerate Şi 
crucile stau frumos acăţate pe pari, ca să nu atingă pămîntul. E 
frumos a privi pe aice cîmpurile, nicăiri nici o urmă de pămînt nu 
rămîne necultivată. ni l 

Staţiunea cea dîntîie la care steterăm era Neulengbach; un 
oraş frumoșel în coastea muntelui, deasupra căruia zace 
pomposul castel al principelui Lichtenstein, de unde este o 
privire foarte pitorească asupra regiunei întregi. 5 

+. Dar n-avem timp a ne delecta la privirea acestui loc frumos, 
căci trăsura pleacă mai departe şi noi nu mai vedem castelul 
pitoresc. Dispăru. Din norocire însă drumul ne conduce prin 
locurile cele mai frumoase., Trăsura acuş se urcă cu noi în vîrful 
muntelui, acuș ne coboară la vale, apoi trecem prin tuneluri unde 


„nu vedem nimică, decît numai focul sugărilor noastre, nu: peste 
„mult însă ni se înfăţişează iarăș o privelişte frumoasă, respirăm 


aer mai curat, inima noastră scoate un „ah“ şi ochii noştri 
strălucesc de plăcere spirituală. iai Seti vag alia dă 
Sosim la St. Poelten. Un orășel acesta, frumos, cu 4 500 de 
locuitori, aice e reşedinţă episcopală, multe edificiuri de ale 
statului. În beserica cea miare noauă sînt. frescouri de Daniil 
Gran. De aice poți călători la Mariazell, ~. e 
„Trăsura porneşte iară şi ne duce tot prin locuri frumoase, prin 
regiuni încîntătoare, iarăș trecem prin tunel, ne urcăm la munte, 
ne coborîm la vale; dar iacă, deodată ni se iveşte o privelişte 
fărmecătoare, cá mai frumoasă dintre toate câte văzurăm pîn- 


acuma. La căpătiiul unui munte, pe un picior de stîncă se estinde 


un: Castel grândios, în mijloc zărim o beserică pompoasă. Cu cât 
ne-apropierm mai tarė, cu atîta castelul apäre mai märeț, cu atita 
ne răpește mai mult. Pozițiunea acestui castel e una dintre cele 
mai frumoase ce pot'esiste pe lume. Din depărtare, de toate 
laturile e încungiurat de munți, iar în mijloc se estinde o vale 
frumoasă cu mai multe sate. De o'parte a castelului trece drumul- 
de-fier, iar de cealaltă parte chiar la picioare curge Dunărea 
bătrină. - PSPL TE AT E aa 
: Şi acest'edificiu grandios nue castel, ci mănăstire. Se numeşte 
Melk sau Mölk şi e al benedictinilor, s-a edificat de la anul:1702 
pînă la 1736. De demult, în locul acesta stătea o cetăţuie a 
marcgrafilor de Babenberg, dintre cari unii sînt înmormântați în 
beserica d-aice. Mănăstirea fu atacată mai de multe ori. Încă şi 
acuma are doauă bastaiuri cu instruminte de-bătaie rămase de la 
Napoleon. Se zice.că orgona din beserică e foarte renumită, În 
mănăstire se află o bibliotecă foarte prețioasă, care: conţine vro 
30.000 de tomuri şi multe manuscripte preainteresante. 
Părăsim şi acest loc, acest paradis pămîntesc, precum se 
esprimă unul dintre călători, şi plecăm mai departe cătră Linz. 
Trecînd Ensul, pe la o oară după-miazăzi sosim la Linz. E un 
oraş frumos, zace pe ţărmurea Dunărei, peste care conduce o 
punte de lemn. Linz, precum se ştie, e capitala Austriei de sus, 


are 28.600 de locuitori, dar e un oraș foarte liniștit. Piaţa de 
frunte e foarte frumoasă, în mijlocul acesteia stă statua Sîntei 
'Trinități, arădicată de împăratul Carol. VI. Fortăreața e vestită 
pentru'aceea*:că împăratul Leopold I, cînd turcii în 1683 atacară 
Viena, âvu reședință 'sa aice. Linz are:și muzeu, beserici frumoase 
şi mai multe locuri de petrecere. 

După puţină pauzare, plecarăm ` mai dept, 'După-miazăzi 
pe la cinci oare ajunserăm la Salzburg, orașul cel de pe urmă din 
Austria. Aice bavarezii ni vizitară pacheturile că oare nu ducem 
în Bavaria ceva marfă oprită. Astă vizitare însă e mai mult o 
formalităte, "căci numai cît descuie lada, apoi iară o încuie, 
asigurîndu-l că n-avem în ladă nimică oprit. A 

De aci încolo bancnotele austriace nu se mai primesc, de 
aceea toți călătorii schimbarăm la: casă bani. Aice schimbă şi 
vagoanelk 


i întâmplare ; a unserămî într-un: cupé unde era. o: familie 
bavareză, Mama, tata ȘI. fiica lor de 15 ani. Era o familie de tot 
pietenoasă. “Tata începu a politiza cu-noi şi vorbea cu multă 
compătimire, despre. soartea tristă;a. împăratului Maximilian. 
Mama, şi domnişoara — O blondină cu ochi.vîneți = începură a ni 
vorbi despre. țara lor, cea frumoasă şi deosebi domnişoara, ni 
descrise, cu: mult;gust: artistic „orăşelul î în care locuiesc, ni spuse 
cum e casarlor, ce grădină frumoasă au, ce flori îi plac dînsei:mai 
tare; ni-a mai povestit că încă ea n-a fost la bal, dar: mamă i-a 
promis că în iarna venitoare o va duce şi că abia așteaptă iarna; 
ni-a mai vorbit încă multe, ne-a chemat ca să -mergein în satul lor, 
să stăm acolo o zi şi, după ce i-am răspuns cu multă părere de rău 
că nu putem, ni-a dat de suvenire nește flori albe de pe munții 
Bavariei, aceste flori — “precum ni spuse — înfloresc doi ani. „Pînă 
atunce să vă însurați!“ ni zise ea Cu surâs pe buze. 
© Era întunerec cînd familia noastră se cobori la 0 stațiune Şi ne 
despărțirăra cu acel cuget'că dacă toate fetele din Bavaria sînt 
atît de plăcute, atunce sînt fericiţi j junii Bavari i ° 

În întunecimea nopții nu mai vedeam nimică, numai ici- -colo 
se vedea cîte un foc păstoresc în vîrtul muntelui. 

Pe-la 10-oare seara ne oprirăm la o staţiune. Conductorul 
strigă: München. Ne coborîrăm. 


* Scris: despre ceea (n.ed.). 

--(Berăria bavareză; linişte mare; iuriști din Pesta; orașul; comoareş galeriile de, 
icoane; regele și regina; Columna. Mariană; cum pățirăm cu. muzeul; grădina 
englezească; vărsăria de că statua Bavaria; besericele; zi de sticlă teatre; 
plecare.) îmi 


- Sosind. la München, numaidecât traserăm la. otel Şi, aşezn- 
du-ni pachetele, plecarăm a cerca.o berărie spre a gusta berea cea 
vestită bavareză. Din întîmplare berăria cea mai frumoasă și mai 


mare din München era chiar în vecinătatea noaștră, Înaintea 


berăriei, sub ceriul liber, găsirăm aşternute mese multe. Însă 
timpul fiind cam rece, p-afară şedeau puţini. Intrarăm dară şi noi. 
Înainte de a intra, ni se părea că acolo nu este nimene, căci era 
liñiştë mórmîntală, nu se auzea nici un zgomot, Însă intrând î în un 
sălon, acolo găsirăm vro doauă sute de persoane, femei şi bărbaţi, 
bînd bere.-Parcă la fiecâre înasă ar fi șezut cîte o familie. 
Vorbeau şi petreceau cu vioiciune, însă fără zgomot. Patru juriști 
maghiari din Pesta ar fi făcut mai mult zgomot decît aceşti, mulți 
bavari. 

Într-aceste ne eaii la o masă şi începurăm. a studia 
societatea adunată. Rezultatul esaminării noastre fu favoritoriu 
în toată: privința şi noi, mulțămiți, renturnarăm la otel. ` 

În alta zi, dimineaţa, începurăm a vizita drasi, Ne 
surprinseră prea plăcut. Aflarăm că e mult mai frumos'decîit cum 
cugetarăm. Fiecare piaţă şi stradă ni spune că orașul acesta'e 
locuința culturei şi-a civilizaţiunei. Piaţele sînt frumoase, 
implantate cu promenâde și statue, strâdele escelează prin 
regularitatea şi curăţenia lor, casele sînt făcute cu gust. Preste tot 
se poate-zice că Miinchen e unul dintre cele mai frumoase orașe 
ale Germaniei. Capitala Bavariei, München, are 170:000-de 
locuitori şi :se estinde pe țărmurea stîngă a rîului Isar.: Strada 
principală, care conduce în oraş, strada lui Maximilian, e una 
dintre cele mai frumoase strade:ale capitalelor:din' Europa. Asta 
s-a aranjat după ideea regelui Maximilian, care la înfrumusețarea 
orașului are multe merite. Pe strada asta sînt mai tot edificii 
noauă şi pompoase, dintre cari amintesc mai ales edificiile 
statului. 


u 


Miinchen are multe comoare preţioase, dintre cari cele mai 
renumite sînt galeriile de icoane. De aste poşede doauă. Una 
veche şi alta noauă. Nu e călătoriu cafe, cercetînd Miinchenul, să 
nu.vină. a vizita galeriile ei-de icoane, numite „Alte Pinakothek“ 
și „Neue Pinakothek“.-Noi vizitarăm Pinacotecul cel vechi. Acest 
edificiu fruinos s-a zidit în 1826-1836 în stil renaissance, după 
modelul vechilor palațuri romane. Se numără între cele mai 
frumoase galerii de icoane ale Europei, conţine vro 1.300 de 
icoane, aranjate bine după ordinea şcoalelor respective în opt 
saloane mari și doauăzeci și trei de cabinete. Nici timpul, nici 
locul nu mă iartă a vorbi măi pe larg despre acest tezaur al 
Bavariei, numai atîta amintesc că într-însul se află multe opuri de 
Tizian, Rubens, Correggio, Tintoretto și alţii. Școală germană 


~- 


aşişdere e reprezentată prin tablouri de mare preț. 

<: deşind, vizitarăm cabinetul grec şi etrusc de vase, care se află 

dedesiibt tot în edificiul acela. Acesta așișdere e foarte bogat și 
„conține cea mai mare parte vase săpate la Vulci şi Girgenti. 
a otecul cel nou fiind chiar închis, plecarăm a vizita 
muzeul. Luarăm O trăsură să ne ducă pîn-acolo. Însă spuserăm 


droscariului să nu mîne drept într-acolo, ci să ne ducă prin 
stradele mai frumoase, ca să putem vedea unele edificii mai 
însemnate, Trecurăm înaintea reședinței regeşti, un edificiu nu 
prea mare acesta, dar frumos. Chiar ieșea o trăsură trasă de doi 
Cai. . Ace SN T e E =. R 
„„„— Jacă regele şi regina! ni spuse cocieriul, arătînd cătră 
cartă. o cao i PIEDA De ue C ON OR 
.; Aruncarăm,. o: privire de ochi într-acolo. -În caretă şedea un 
bătrîn onorabil cu o damă așișdere bătrînă. Ambii erau îmbrăcaţi 
ca neşte simpli cetățeni... atuu o pdl Sia aaa 
„+ Mulţămiţi că din întîmplare văzurăm pe domnitorul Bavariei, 
trecurăm mai departe şi ajunserăm la monumentul-cel mai 
frumos din oraşul Miinchen. Acesta e Columna Mariană, 
arădicată de. Maxiinilian I la 1638 în memoria învingerei de pe: 
Muntele Alb. Columna e făcută din marmore roşie.. .: 
Într-aceste, căruţa noastră sé-opri înaintea unei căși veche.. 
= -lacă muzeul, domnilor, ni spuse cocieriul. =~ - =) 
— Nu e cu putinţă ca acest edificiu să fie muzeu, mai mult 
arată a fi numai o casă privată. „ei 

s =; Poftiţi, intrăți.numai, ştiu de.bună seamă că acesta e 
muzeul. <- 2i pe : E Pi aa e e 
< Antrarăm. Nici sub poartă, nici în curte nu zărirăm un suflet 
de om. Ce muzeu ciudat e acesta, cugetam noi, unde nici un om, 
nu se ivește! Ne suirăm în etagiul întîi. Probarăm a deschide mai 
multe ușe. În zădar. Toate erau încuiate, În fine nimerirăm una 
care se deschise. Însă ce văzurăm înlăîntru? Un biliard. Fără voie 
începurăm a rîde. Billard în muzeu? Aşa ceva încă n-am mai 
văzut, Ne convinserăm că nu sîntem în muzeu. Ne coborîrăm.. Jos 
întîlnirăm pe un domn, carele chiar mergea în sus.: Coi 
+: Domnule, îl întrebarăm, acesta e muzeul? -....... 

Tai pir îi pie ta To poa Se IE 

= :Nu e cu:putință. 

— De ce? ia E asuipi E oa a ET Magi to aa 
->= Pentru că noi în etagiul întîi, deschizînd o uşă, înlăîntru 
văzurăm un billard. E, bine, domnul meu, pe la noi în muzeu nu 
sînt billarde; aa 3 Tat oim, uh Te] 
::: Domnul nostru începu a'surîde și apoini răspunse: ` ij 

—. Ah! d-voastre sînteţi în rătăcire, de bună seamă cercaţi 
atare muzeu ştienţific, în care se găsesc feliurite colecțiuni“ de 
icoane, antichități şi altele. . i: e B S aS 

— Da, da! ar E i gT i dedki A 

> .—- Apoi acesta-nu e astfel de muzeu, ci numai:0 simplă casină, 
care se numeşte „Muzeu“. ; ee a i 

-— Aşa? Şi unde e muzeul cel adevărat? ILOS 

— Avem şi de: acela, însă încă nu e deschis-penttu public. 
Precum sunt informat, numai peste doauă luni se va deschide. 

— Ni pare rău, că noi pe atunce vom fi departe de Miinchen. 

„Luarăm:rămas bun de la esplicatoriul nostru şi merserăm în 
promenada cea mare. Aceasta se numeşte „grădina englezească“. 
E mare, curată și frumoasă. În mijlocul ei curge Izarul. Grădina 
zoologică ce se afla aice-acuma nu mai esiste. Timpul era cam 
răcoros și spre ploaie. În grădină văzurăm prea puțini oameni. 
Altfel şi în oraș, pe strade, umblă prea:puțini.: Pesemne oamenii 
în Miinchen sînt-prea ocupați cu lucrări serioase și n-au voie a 
pierde timpulpe'strade. i i s TES 

Pe promenadă întîlnirăm pe un om, carele avu bunătatea a ne 
conduce la locurile cele mai frumoase şi în fine ni recomăndă cu 
tot adinsul să cercetăm vărsăria de bronz. Ascultarăm de svat şi 

'numaidecît: plecarăm: într-acolo. Vărsăria din afară nu ne 
suprinde. defel. E un edificiu Simplu. Înlăîntru însă ne 
convinserăm că sîntem în o celebritate a lumei mari. Aice se fac 
statuiele de bronz şi încă nu numai pentru Bavaria. Renumele 
„acestui. institut.s-a lăţit în toată Europa, ma a trecut marginele 
acestei părţi a lumei şi a străbătut chiar şi în America,.de unde 
aşişdere s-au ordinat statuie de bronz din München; între altele şi 
colosala statuă a lui Washington. Mai văzurăm o mulțime de 
„modele de statuie, cari, toate vărsate în bronz, se găsesc arădicate 
în diferite orașe mari. Statua cea mai mare care s-a vărsat aice e 
Statua „Bavaria“ ce se găseşte la marginea orașului Miinchen. 
Statua asta e atât de colosală, încît modelul ei nu încape în 
institutul de vărsare. Acolo pe o masă e espusă numai o mînă, din 
care privitorii pot deduce mărimea statuiei întregi. > - 
“Uimiţi-de mărimea éi, ne grăbirăm a privi și noi statua 
întreagă. Aceasta e. așezată la marginea orașului, pe un loc înalt, 
` deci se vede încă de departe. E o femeie, care în stînga-i înălțată 
ține o cunună-de:stejariu, iar cu dreapta arată spre un leu ce zace 
lîngă dinsa. Înläîntrul statuei sînt nete trepte, pe cari te pâţi urca 
„pînă sus în capul statuei. Acesta e atît de'mare, încât într-însul sînt 
„doauă divanuri pe cari pot şedea şese persoane. De :acolo; prin 
fereştile mitetele — cari de jos nu se pot vedea - e:un prospect 
foarte: frumos în -toate părţile. Statua se făcu pe spesele-regelui 
Ludovic I. ES hiia 
Rentornîndu-ne de aice, în oraş mai văzurăm multe statue 
interesante, căci Münċhen e prea înzestrat cu. statue, n-are nici o 
piață în care să nu fie cel-puțin una: Infrumusețarea orașului e de 
„~ a se ascrie în:mare parte regelui Ludovic. . : 
` Besericele așișdere-sînt frumoase, dintre cari cea mai 
interesantă și mai veche e „Deserica femeilor“. Trecînd pe acolo, 
intrarăfn şi noi'a o vedea. Cum să nu ne fim interesat de beserica 
femeilor?-Nu cugetaţi, însă, că înlăîntru găsirăm numai femei! 
Erau acolo şi bărbați numeroși, cari împreună cu femeile se 
rugau lui -Dumiezeu. cu cea mai adîncă pietate. Interiorul 
besericei e foarte frumos. Aice e îngropat și regele Ludovic de 
Bavaria. În beserica aceasta se păstrează şi un steag turcesc 
ocupat prin principele alegătoriu Maximilian Emanuil la Belgrad. 
n ziua petrecerii noastre la München era: chiar tîrg acolo. 
Totuș înainte de miazăzi nu prea era îmbulzeală de oameni pe 

strade. Însă după-miazăzi văzurăm mai mulți oameni și avurăm 
ocaziune a vedea chiar și porturi poporale. Între aceste, deosebit 
atreseră atențiunea noastră porturile femeiești. Ni-a părut prea 
original modul cum îşi leagă cipape cap... i: 
„După aceste, mai vizitarăm încă palaţul de; sticlă unde, 
pare-mi-se, în 1854 s-a ținut espusețiune: Palaţul: e mare gicu 
împreună cu soțul meu ne-am mirat cum O ţară atît de mică are 


grădina de iarnă... ART i Au rii rit ČRT, 

În cât priveşte reprezentaţiunea, aceea curgea foarte bine, 
teatrul era plin-plinuţ de ascultători. Altfel în München, în orice 
locuinţă a artei ne duserăm, în tot locul găsirăm- mulți vizitatori, 
ceea ce dovedeşte gustul estetic al locuitorilor de acolo. Avînd de 
a pleca la 9 și jumătate, nu puturăm asista la reprezentaţiune 
decît numai o jumătate de oară şi ne;grăbirăm la otel. ... .. 

Peste o jumătate de oară.eram la drumul-de-fier, de unde în 
scurt timp plecarăm cătră Strasbourg, ducînd cu noi:din München 
suvenirile cele mai dulci și plăcute şi sum convins că fiecare 
călătoriu carele s-a abătut prin München s-a despărţit de acolo cu 
asemene simţăminte, căci München e un oraș frumos, mare, cult 
Şi traiul acolo — ieftin. în 

„ Aidam, însă, mai departe cătră Paris. Nu vă spăriați! Acu 
vom fi acolo! Încă numai o noapte şi o zi. aaa 

iber die Commoditit; ò damă 
p i ao Îngerul meu;:o buhă;; frapärēş Aitgsburg; istoria unui „pardon“$ toți 
; lorm; neata, jaräg un;ro mân; Stuttgart, Heee we ni Baden- 


- (Noaptea f pe druitiul. -de:tciși Nic 


ra 


pe dr rigide: fie mai i bacisos 
aj ea, căci atunce. pot dormi. Însă eu nu sum amicul 
noapte. Cu a atît mai puţin atunce cînd am să trec 
cunoscute, . nde. încă.n-am umblát, Noaptea:e 
1 tè poți ţa la privirea regiunilor 
sezi ca mutul, Nu poţi vorbi cu nimene. 
ei aşa Hpal de o o:noapte ti se. pare un 


n siliţi a “pieca. La 15 
în-atunce mai aveam să 
Sau scaldele de la Baden- 


aa pod de aiia ëianniui că 
„Nichts über die Commodität“ „înainte de a ii ne rugarăa de 
ai ni deie un cupeu unde să fim numai noi doi înși. 
să n-avurăm noroc. Din întîmplare erau rea mul 
Toate vagoanele erau pliiie. au și ninori 
Văzînd că nu e poiană de comoditate, voiam sän 
e căpătăm 
cel Puțin un cupeu pentru fumători. Conductorul ni şi arătă, unul. 
Cin însă erarii să intrăm, un june: din că upeu ie agrăi germănește: 
"Mă. TOg, cupeul acesta nu e pentru fumători. 
- Domnule conductor, dă-ni dar unul pentru fumători. 
— Poftim, intrați numai, cupeul-acesta e pentru fumători. ` 
äi T sună a:treia oară, N-avurăm. timp a întârzia mult. 
Ne suirăm. Atunce, arasti de mai nainte arag se adresă psd noi 
într-un son rugătoriu:::- 
„i Domnilor, vă ro să nu pina 
tea | og ti, căci aice eo damă 
-> Aşa? Pardon! N-am ştiut. Fiţi siguri. că vom îm li 
dătorința noastră cavalerească! răspunserăm noi; pI 3 

Apoi.ne așezarăm. Numai doauă locuri neocupate mai erau. 


„Eu din darul sorții ajunsei chiar lîngă dama pătimitoare. Soțul 


meu şedea fățiș cu mine. Se-înţelege de sine că mai nainte'de 
toate începurăm a satisface curiozitatea noastră în respectul 
frumseței damei necunoscute. Era tînără, brunetă, cu ochi mari, 
sprincene stufoase şi avea:o talie frumoasă. 

— Ah! cât de fericit sum eu, zisei cam în glumă soţului meu, că 
pot şedea lîngă un înger. : 
o= Îngerul d-tale e ca © bahi, răspunse el, însă are prea 
frumoase sprincene. . 

— Mi se pare însă că nu e morboasă, ci numai afectează. 

— Nu ştiu, dar e îmbrăcată ca. :Ş-O. vrăjitoare. 

— Oare e nemțoaică? 

- Ba mi se pare că se fine de neamul cel. ales. . 

„- Chiar eram să fac o, Observaţiune picantă, cînd: tînărul de mai 
Sus, auzindu- ne vorbind româneşte, ne ari şi dînsul: roplanegie: 
- = Sînteţi d-voastie români? 2E | 

- Da. Şi d-voastre? 

— Şi noi. Venim de lä București şi călătoria $ spre Paris. ` 

_— Chiar bine că î începuşi a vorbi A romangrte, căci acus eram să 
vă criticăm. | 

— Cum, cum? întrebă tînărul. ca 

- O! fiţi convinşi că critica noastră nesmintit s-ar fi esprimat 
în favorul d-voastre, răspunse soţul meu. Iară pe mine mai nu mă 
scăpa rîsul. 

Nici nu visarăm că vorbind românește în acea străinătate ne 
va pricepe cineva. Eram frapaţi cu atît mai vîrtos, căci 
observaţiunile noastre româneşti nu ş-au prea putut cîştiga 
plăcerea lor. Însă n-avurăm ce face. Cuvintele noastre nù se mai 
puteau revoca. Ne silirăm dară a îmbrăca față serioasă şi ca şi 
cînd nu s-ar fi întîmplat nimica, începurăm a conversa. 

Astfel sosirăm la Augsburg. Cetitorii mei avură ocaziuni a 
ceti de multe ori despre acest oraş care, precum se ştie, încă pe 
timpul: -romanilor era cunoscut sub numele Augusta 
Vindelicorum. Zace la împreunarea ri rîurilor Wertach și Lech şi 
are 45.380 de locuitori. Ştim toţi cum o confesiune religiunară 'de 
la acest oraș-se numi „confesiune augsburgică“, pentru aceea ar fi. 
de prisos a vorbi mai pe larg despre istoria acesteia. Despre oraş, 
așișdere nu pot să vi spun cevaș mai special, căci.noi, grăbindu-ne 
a călători mai departe, nu steterăm decît numai cîteva minute. 

Aceste minute însă au fost chiar destule ca vecinul meu din 
stînga, un om înaintat în etate, să iasă a-și cumpăra ceva. Fiind 
binișor întunerec, bătrînul meu ieșind mă călcă cumplit pe picior. 

~ Ah! eschiamai eu, bucurîndu-mă grozav de norocirea asta, 
iar ochii vedeau tot stele pe deasupra mea. 

— Pardon! se rugă el, observând ce fac. 

Eu însă, fiind foarte necăjit şi simțind o durere nespusă, pusei 
în cui toată eticheta și îi răspunsei românește: 

-~ Tune dracul în pardonul tău! Poţi tot cere-pardon, după ce 
mi-ai turtit piciorul, cît nu mai pot călca pe el. 

Omul meu nu-mi răspunse nimică. De bună seamă nu ştie 
româneşte, e atare neamţ, cugetam eu și eram liniştit că cel puţin 
îi spusei verde ceea ce doream. 

Era pe la miazănoapte. Consoţii din cupeu adormiră unul 
după altul. Numai dama cea pătimitoare amirosea din cînd în 
cînd o sticlă. Pe urmă și dînsa îşi închise ochii. Eu mă uitam prin 
fereastă spre ceriul presărat de stele și cugetul meu zbura 
îndărăpt în direcţiune contrară locomotivului, departe, în locul 
unde petrecui anii copilăriei şi juneţei mele şi acolo, oprindu-se la 
fereasta acelora pe carii îi iubesc mai tare în lume, li ofta: 
„Dormiţi în pace, scumpii mei!“. În urmă somnul repurtă victorie 
şi asupra mea. 

Cînd mă trezii, era des-de-demăneaţă. Vecinul meu turtitoriu 
nu mai dormea şi, întorcîndu-se cătră mine, mă întrebă româneşte: 

— Domnule, mai doare-te piciorul? 

Întrebarea asta fu atît de neașteptată, încît nu-mi mai putui 
reţinea rîsul, bătrînul rîdea asemenea, iară eu îi răspunsei: 

— Acuma eu cer de la d-ta pardon, n-am cugetat că ştii 
românește. 

— Cum să nu ştiu, dacă sum român?! 

În urmă apoi aflarăm că în cupeul acela eram șepte români... 

Dar iacă sosirăm la Stuttgart. Să ne coborim și să facem o 
scurtă preîmblare prin oraş. Stuttgart e capitala ducatului 
Wiirttemberga, are 70.000 de locuitori, prin urmare e un oraş 
mult mai mic decît München. Rarităţi de văzut nu are multe. 
Cele mai multe edificie s-au zidit în secolul acesta, sub domnirea 
regelui Wilhelm. Din stradele sale, cea mai frumoasă e „strada 
regelui“. Pe piața lui Schiller se înalță statua lui Schiller. Între 
alte beserice, are una numită „Stiftskirche“, începută la 1436 Şi 

finită la 1490, cu doauă turnuri. Muzeul așişdere conține multe 
obiecte interesante. 

După o petrecere de doauă oare în Stuttgart, cu altă trăsură 
continuarăm călătoria noastră şi la miazăzi ajunserăm la 
Karlsruhe, capitala marelui ducat Baden, vestită mai ales din 
timpurile din urmă. Aci steterăm numai cîteva minute. 

Nu departe zace Rastatt, fosta capitală a celor de pe urmă 
marcgrafi de Baden-Baden. Sus pe o înălțime se vede un castel, 
unde intrarea e liberă. Acolo, într-o chilie, la 6 mai 1714 se 
subscrise pacea între împăratul şi Franța de cătră principele 
Eugeniu şi mareșalul Villars. La 1797-1799 s-a ţinut aice un 
congres şi la încheiarea acestuia la 23 april 1799 doi soli francezi, 
Roberjot şi Bonnie, fură ucişi în o pădure ce se află nu departe 
de oraș. | E i ă 

Din Rastatt pînă la Oos, călătoria nu ține mai, mult decît 
jumătate de oară. La Oos ne suirăm în altă trăsură şi peste zece 
minute sosirăm la Baden-Baden. 


; joc; ia unei 
Un dialo: promenada de la Baden-Baden; salele de joc; istor 
E ta din Novena ce femei îmi plac mie; un „prinț“ din România; cetățuia 
cea veche; prospect frumos; pe promenadă; Parisul în miniatură; orașul; 
escursiune.) 3 = 


- Apoi, scumpa mea, de ce nu mai joci? 

— M-am urit. i 

- Ai pierdut sau cîştigat? 

— Pierdut. 

- Cât? 

- Vro cinci mii de franci. 

— Şi cui a favorit astăzi norocul? 

- Principelui Kozkoloff. . d | 

- Iară şi iară el! În toate zilele tot el cîştigă. Eu nu pricep 


cum se poate asta. 

- Nici eu, însă nu-mi pasă mult. 

— Ian spune-mi e societate interesantă în sală? Acolo e 
baronul x? 

- Acolo. ' 

Dară marchizul x şi contele x? 

- Toți sînt înlăîntru. , 

- Rămas bun, dară, scumpa mea! Eu intru să mai petrec 
puţintel timpul. 

— Vrei să joci? 

„— Se poate. 

- Petrecere bună! 

Dialogul acesta decurse între doauă dame îmbrăcate elegant. 
Cele dintîie pe care le văzurăm intrînd pe promenada din Baden- 
Baden. Cuvintele de sus ne suprinseră şi escitară în noi idei de tot 
curioase despre modul de petrecere a damelor din scalda aceasta. 
Ca să cunoaştem și noi mai de aproape ce se întîmplă în acea sală 
renumită, urmarăm amîndoi damei care spuse amicei sale că va 
să meargă acolo. 

Intrarăm în o sală mare şi decorată frumos. Într-un capăt a 
salei se estinde o masă lungă. Lîngă masă se grupează o mulțime 
de oameni, femei, bărbaţi, tineri şi bătrîni. Aceasta e renumita 
bancă de joc. Aice în cîteva oare sau te faci milioneriu, sau devini 
cerşitoriu. La masă domnește linişte mormîntală, nimene nu 
grăieşte nici un cuvînt. Numai ruletul sună: drr, drr, drr! Apoi stă 
şi acesta la cutare număr și banchirul spune într-un ton rece că la 
ce număr a stat plumbul. În doauă-trei secunde se întîmplă 
plătirea şi încasarea. Galbenii zboară iute ca neşte cruceri. Apoi 
jocul iară se începe din nou. Şi asta curge tot aşa într-o zi ca-n 
alta, pînă seara tîrziu. La joc ieu parte femei şi bărbaţi în 
asemene număr. Femeile jucătoare făcură asupra mea o 
impresiune neplăcută. Îmi place femeia în cercul chemării sale, 
văzind-o ocupată de lucruri destinate pentru dînsa de Creatoriu; 
dar urăsc femeia lipsită de simțămintele cele candide şi fragede, 
pentru cari ea merită întru adevăr numirea de „femeie“ şi cari îi 
încing fruntea cu nimbul unui înger pămîntesc. Din astă cauză 
jocurile azarde — după opiniunea mea -— niciodată nu pot fi 
conveniabile cu simțămintele gingașe ale unei dame delicate. 

Cu asemene cugete părăsii sala cea mare și intrarăm în cele 
doauă chilii laterale. Acolo așișdere jucau. Intre jucători, deosebi 
atrase atențiunea noastră o damă tînără îmbrăcată simplu însă 

totuş elegant. Întrebai pe un cunoscut al meu, carele de câtva 
timp petrecea acolo, că cine e dama cea interesantă? 

— Ah! răspunse dinsul, dama aceasta are o istorie curioasă. 

- Ian spune-mi-o. 

- Dînsa petrece de vro doauă săptămîni aice. 

— Singură? 

- Ba, cu o damă bătrînă. 

— Și ce este ea? 

n lista străinilor s-a înscris „princesă din Norvegia“; dară 
se vorbeşte că ea în realitate nu e princesă. Cazuri de aceste însă 
nu sînt rare p-aice, unde mai fiecare om figurează ca conte, baron 
sau principe. De aceea nu se scandalizează nimene oricum să se 
tituleze cineva. E, bine, dama noastră din Norvegia petrecu aice 
vro doauă-trei zile şi încă nu făcu nici o senzaţiune mai 
remarcabilă asupra oaspeţilor. Pentru asta ea se simţea foarte 
nefericită. Voia cu orice preț să devină bătătoare la ochi. Într-o zi 
îi plesni prin minte să înceapă a juca azard, escentric şi 
nendătinat pîn-acuma, ca astfel să atragă asupra sa atențiunea 
publicului. Se puse dară la masă şi începu să joacecuo 
neinteresare nespusă. Luă o mînă de galbeni şi îi aruncă spre un 
număr. Nici nu se uită unde picară galbenii. Cu un cuvînt, prin 
toate mişcările ei voia să arete că nu-i pasă defel de jocul acesta. 
Într-aceste, ruletul se mişca necontenit. Jocul se fini şi se-ncepu 
de nou de mai multe ori. Ea însă nu-şi mai arunca privirea asupra 
mesei. Numai într-un tîrziu îşi întoarse ochii într-acolo. Văzu 
înaintea sa o corfă de galbeni. Atîta cîştigă. Ea însă se simțea 
atinsă de tot neplăcut. Voia să piardă, căci dorea să apară 
escentrică orişicum. Atunci îi trecu prin minte o idee noauă. Va 
pune toată grămada de galbeni pe un număr. „Rămîne“, zise ea 
rece. Ruletul începu să se miște. Plumbul se opri la un număr. 
Princesa pierdu. „Ha-ha-ha!“, rîse atunce cu plăcere şi continuă 
jocul său nebun. Şi de atunce în toate zilele tot joacă cît se poate 
de azard. 

— Şi tot pierde? 

— Din contră. Tot cîştigă. 

— Şi câştigul nu o mai supără? 

- Nu, căci ş-a ajuns scopul. A cucerit inima unui bărbat. 
Vezi-l, șede chiar lîngă ea. Omul acesta cât e ziua joacă și dînsul 
necontenit. Şi pentru ce? Numai pentru ca să poată ședea lîngă 

ea și să poată vorbi cu adorata inimei sale. Dînsul însă n-are 
noroc. Se vorbeşte că a pierdut vro cincisprezece mii de franci. 

- Ce fel de om e nebunul acesta? 

- Un prinţ din România. 

— Apoi princesa din Norvegia nimeri chiar bine. E unul din 
acei boieri mari la cap şi mici la minte, cari necontenit fac 
„Voiagiuri“ în Europa. Sînt prea fericiţi dacă în străinătate pot 
figura ca principi. Prăpădesc paralele în lumea mare spre scopuri 
netrebnice şi, rentornîndu-se, patria lor n-are nici un folos de 
călătoria lor. 

— ÎI cunoşti? 

-_Ba. E de ajuns a cunoaşte pe unul din acest soi mizerabil ca 
să ai idee despre toți. 

ntr-aceste, prinţul nostru român se sculă de la masă Şi, 
apropiindu-se cătră un tînăr care stătea lîngă mine, îi zise încet 
româneşte: 

— Du-te şi bate telegraful să-mi trimită o sută de napoleoni. 

De bună seamă cugetă că în locul acela nimene nu-l va 
pricepe de va vorbi româneşte. 

„_ Tînărul ieși. „Prințul“ rentornă la masă. Nu peste mult 
ieşirăm și noi ca să cercetăm celelalte rarități ale scaldei. 

Cunoscutul meu ni svătui ca mai nainte de toate să vizităm 
cetățuia cea veche. Primirăm svatul şi apucarăm în sus pe munte. 
Urcarea asta nu se putu numi prea plăcută, căci muntele e foarte 
înalt și soarele ardea destul de fierbinte. Mersem noi o oară 
întreagă și în fine sosirăm la locul dorit. Eram în vârful unui 
munte foarte înalt, la cetățuia cea veche. Asta de la anul 1689 
zace în ruine, dar ruinele aceste — mai ales de jos din vale — apar 
prea interesante. În chiliile vechei fortărețe, acuma se află o 
ospătărie mică, unde afară de beutura lui Gambrinus poţi căpăta 
şi mîncări. Mesele pentru oaspeți sînt așezate în liber înaintea 
cetățuiei ruinate. De aice este un prospect foarte frumos, unul 
dintre cele mai încîntătoare ce esist în Germania. Jos la 
picioarele tale se estinde în vale orașul Baden cu scaldele lui, 
încungiurat de trei laturi cu munţi colosali acoperiți de păduri. În 
stînga zărești ducatul Wiirttemberga. Iară față cu tine, colo-n 
depărtare, vezi în deplina sa frumuseţe miraculoasa și mult 
încîntătoarea vale a Rinului, pămîntul Franţei. Inima-mi palpita 
mai fierbinte zărind întîia oară patria francezilor, a consîngenilor 
noştri, și mă uitam cu o plăcere spirituală asupra Rinului, ce din 

depărtarea cea mare apărea numai un rîuleţ mitutel. Era un 
moment foarte interesant. Soarele chiar apunea şi ultimele lui 
raze împresurau cu o splendoare magică tot orizontul. Toate 
obiecteie apăreau ca aurite. 

Mult timp ne delectarăm în vederea acestei panorame 
încîntătoare. Dar deodată, pe aripele vîntului sosiră la noi din 
vale neşte tonuri muzicale. Jos pe promenada de la scaldă, banda 
militară începu să esecute feliurite piese. Ne grăbirăm dară şi noi 
acolo, ştiind că pe timpul acesta toți oaspeţii ies la preîmblare şi 
aşa vom avea ocaziune a vedea tot publicul din scaldă. 

Pe cînd sosirăm la promenadă, acolo publicul undula des. 
Steterăm la un loc, de unde făcurăm o revistă asupra publicului 
şi ne uitam la damele cari treceau pe dinaintea noastră. Era o 
privelişte prea interesantă aceasta. Văzurăm un public foarte 
frumos. Toaletele damelor ernulau una cu alta în frumseţe. 

— Iacă Parisul în miniatură, îmi zise cunoscutul meu, toată 
lumea din Paris petrece aice vara cîteva săptămîni. 

- Mi se pare că scalda aceasta pentru parisiani e ceea ce este 
Ischl pentru vienezi. 

— Da, da! 

Şi întru adevăr, nu auzirăm un cuvînt german. Toată lumea 
vorbea frînceşte, ceea ce supăra mult pe cunoscutul meu, carele 
era un german însuflețit. 

După aceste, plecarăm a vizita oraşul. Acesta e mic. Are abia 
10 000 de locuitori. Însă poşede o însemnătate istorică. Încă pe 
umpul romanilor a fost cunoscut sub numele „Civitas Aurelia 
Aquensis“. Și în decurs de şese secoli fu reşedinţa marcgrafilor 
de Baden. Acuma însă e vestit numai pentru scaldele sale. Mai 
fiecare casă e un otel împreunat cu scaldă. Are o puseţiune foarte 
pitorească. Promenadele în giurul oraşului, între munți, sînt prea 
romantice. La promenada cea mare, salonul de cură şi cel de 
conversațiune sînt pompoase. Preste tot e mai mult un loc de 
petrecere decît scaldă, unde vin mai mulți sănătoși decât morboşi. 

Se înţelege de sine că aice domnește o scumpete mare. Cel ce 
are bani mulţi şi nu ştie ce să facă cu ei meargă numai la Baden- 
Baden. Acolo va găsi tot ce pofteşte, va petrece timpul foarte 
plăcut, dar se va ușura și de părăluţe. Baden-Baden e nu numai 

una dintre cele mai frumoase, ci şi una dintre cele mai scumpe 
scălzi europene. 

In altă zi tăcurăm escursiune între munții învecinați şi avurăm 
multă ocaziune a ne delecta în regiunile frumoase pitoreşti. 


VI 


„(O societate interesantă; o jună tristă; istoria Carolinei; la graniţă; puntea de 
la Kehl; Strasbourg; societate noauă; un englez fumătoriu; conductorii francezi; 
regiuni noauă; doauă ceriuri; Paris.) 


3 A treia zi des-de-demăneață plecarăm cătră Strasbourg şi 
aris. 

Societatea cu care călătoream era prea interesantă. Ea se 
compunea din o familie din Wiirttemberga şi număra şese înși. 
Tata, mama, fiul, fiica, sora acesteia - o nevastă şi tînărul ei 
bărbat. Erau foarte amicabili. Numaidecât ne făcurăm cunoscuți 
şi timpul zbura între convorbiri petrecătoare. Numai una nu era 
veselă, numai una nu suridea cu noi. Copila tînără. Numai fața ei 
îmbrăcase vestmîntul întristării, numai fruntea ei era acoperită de 
nori întunecoși, numai gurița ei făcu votul tăcerii, numai sînul ei 
scotea necontenit la suspine și numai ochii ei străluceau de 
lacrime. 

Mă uitam cu multă compătimire la dînsa. Era atît de 
frumoasă în puzețiunea asta tristă! Părul ei stufos castaniu şi creț 
adumbrea fața-i fragedă şi blondină, ce o ascundea în mititelele 
sale mîni; talia-i maestetică fu acoperită de căhă invidia unui 
vestmînt de doliu; pe buziţele ei purpurine reședea o tristeață 
veştezitoare; ochii ei rătăceau prin aer departe, departe, la un 
mormâînt. 

Frate-său îmi povesti istoria ei. 

Carolina — numele ei — era o fată foarte vială. Pe buziţele ei 
se nășteau tot surîsuri, faţa-i strălucea totdeuna de voioşie şi 
fruntea ei era purure senină. Ea era fericită, cea mai fericită în 
lume. lubea pe un june soldat, dar îl iubea cu toată candoarea 
simțămintelor sale, cu toată puterea inimei şi era asemene iubită. 

Carolina ajunse la pragul fericirei eterne. Ziua cununiei se 
defipse. Nu mai lipseau decît numai cinci zile. 

Ursita însă voi altfel. Cu trei zile înainte de terminul 
cununiei, în orașul lor sosi un ofițir prusesc. Mirele Carolinei făcu 
cunoștință cu dînsul. Se deteră în voarbe. Prusul vorbea cu 
dispreţ despre purtarea armatei wiirttembergiane în bătălia din 
anul trecut şi trase la îndoială vitejia acelei țări mici. Junele mire 
nu putu să sufere cu răceală aceste batjocure, sîngele îi sări deloc 
în faţă la auzul acestor cuvinte şi respinse în termini foarte 
categorici insultările burcuşului. Acesta deveni furibund şi 
continuă tot mai aspru. 

Urmarea certei neplăcute fu un duel. Prusul puşcă întîi şi 
mirele Carolinei căzu mort. 

Cei ce ştiu ce va să zică a iubi sincer, adevărat, fără de nici un 
interes particulariu, aceia îşi vor putea întipui durerea junei 
copile nenorocite. Bunii ei părinţi o temeau de pericolul 
înfiorătoriu că ea se va îneca în vîrtejul nebuniei, de aceea o 
duceau la Paris ca să se distragă şi să uite, de cumva adecă putem 
să uităm vrodată în viață ființa ce am adorat-o. 

Dar iacătă sosirăm la Kehl. Sîntem la granița Germaniei. Încă 
cîteva minute şi locomotivul va zbura cu noi pe pămînt francez. 
Iacă, maiestoasa şi încîntătoarea vale a Rinului se estinde 
înaintea noastră, în mijloc Rinul glorios curge încet, ca şi cînd ar 
fi fălos că dînsul desparte doauă eleminte atît de puternice şi 
culte. 

Asupra Rinului conduce o punte pompoasă de fier. Aceasta 
punte e unul dintre cele mai grandioase opuri ale secolului 
prezinte. Aceasta punte — precum şi ilustrațiunea din n[umăruli 
de acuma arată! — afară de grandiozitatea sa e făcută cu mult gust 
şi simţ estetic. Lungimea-i e de 235 metre franceze. 

Abia trecem puntea, sosim la Strasbourg. Aici se întîmplă 
schimbarea vagoanelor. Ziserăm rămas bun familiei din 
Wirttemberga şi ne cobortrăm. Iacă, pășirăm mai întîi pe pămînt 
francez. Inima-mi palpita mai ferbinte şi mă simțeam oareşcum 
alterat în simțămintele mele. Din visările mele, însă, mă trezi o 
voace: 

- Monsieur, s'il vous plait. 

- Poftim! 

- Arată-mi pasportul. 

I-l arătai. El se uită puțintel într-însul, apoi zise: 

- Bien, merci! 

Monsieur; s’il vous plait; merci sînt cuvintele ce le auzi mai 
adeseori în Franţa. 

Întrebarăm pe un conductor cât timp avem să stăm aci. El ni 
răspunse că putem să plecăm îndată sau numai peste doauă oare. 
Noi preferirăm a rămînea spre a putea face o preîmblare scurtă 
în orașul Strasbourg. 

Acolo însă nu sînt multe de văzut. Raritatea cea mai 
remarcabilă este biserica cea grandioasă care, precum se zice, e 
mult mai înaltă decît biserica S[fin]t[ujlui Ştefan din Viena. Un 
arhitect poate să-și facă studii foarte interesante la privirea 
acestei edificări colosale. În cît priveşte oraşul, e vechi, încă pe 
timpul romanilor a fost cunoscut sub numele Argentoratum. Mai 
târziu de demult a fost capitala Elsasului de jos şi unul din cele 
mai însemnate orașe germane, însă la anul 1681, în urmarea pacei 
de la Ryswic, trecu în posesiunea francezilor. De atunce Franța 
se nizuieşte prin toate mijloacele a deznaţiunaliza pe germanii 
carii se află în Elsas şi în special în Strasbourg şi în privința 
aceasta se şi pot vedea rezultate grandioase. De altă parte, 
guvernul francez încă din anii cei dintii începu a fortifica 
Strasbourgul necontenit, așa încît astăzi aceasta cetate de la 


graniță ocupă locul al treile între fortărețele Franţei şi are 80 000 


de locuitori. 

După petrecere de doauă oare plecarăm cătră Paris. În 
Franţa însă vagoanele de a doaua clasă nu sînt atît de comoade 
ca cele de pe la noi și aşa furăm siliți a ne scoate bilete pentru 
clasa întiia. Soartea de astă dată nu ni favori. Doauă dame şi un 
bărbat din Hollandia, doi englezi din America şi un june din 
Copenhaga erau soții noștri. Damele aveau un aspect foarte 
aristocratic, bărbatul ce era cu ele tăcea, englezii dormeau, iar 
junele din Copenhaga stînd în picioare se uita necontenit prin 
fereastă afară, cu toate că pe acolo nu putea să vază nescari 
locuri interesante și romantice, decât numai un şes monoton dar 
roditoriu. 

Vasăzică timpul trecea foarte încet. Şi asta ținu mai mult de 
patru oare. Trăsura zbura repede ca vintul, nicăiri nu stătea mai 
mult decît un minut sau doauă, încît nu ne puturăm cobori deloc 
ca să mîncăm ceva. Eram flămînzi, ni era somn ş-apoi nu puteam 
fuma căci eram cu dame. 

Într-aceste, unul din americanii noștri se trezi din somn și 
numaidecît aprinse o sugare. Damele, îndată ce observară 
aceasta, începură a tuși şi-şi puneau basmeaua ia nas. Americanul 
nu se prea confundă şi peste vro cinci minute le întrebă: 

— Damele mele, puteţi suferi fumul de sugare? 

— Nu ştim, răspunse una cu dispreţ, căci înaintea noastră 
nimene n-a fumat încă. i 

— Aşadară, observă englezul, eu voi fi norocosul carele vi voi 
procura o idee despre mirosul fumului de sugare. 

şi cu aceste fumă mai departe. 

n fine după-miazăzi pe la cinci oare conductorul se îndură de 
noi şi trăsura se opri pe zece minute. Chiar destule pentru ca să 
guşti ceva şi să plăteşti vro patru franci. Ni cerurăm alt cupeu. 
Atunce esperiarăm că conductorii de pe la noi sînt îngeri în 
asemănare cu conductorii francezi. Ni murmură iute cîteva 
cuvinte din cari numai atîta puturăm pricepe că „nu se poate“ și 
alergă mai departe strigînd: „Depechez-vous! Depechez-vous!“. 
Apoi fluieră. Trăsura începu să pornească. N-aveam încătrău, ne 
suirăm iarăș în cupeul de mai nainte. Spre norocirea noastră, 
damele noastre superbe nu mai erau acolo. Englezul fumătoriu 
şedea surîzînd într-un cot şi ni zise: 

— Le-am fumat de-aci. | 

Panorama se schimbă iară. Regiunea devinea din ce în ce mai 
frumoasă. Ici o vale plăcută cu holde frumoase, cu cîmpii verzi 
atrăgea atențiunea noastră, colo un deal acoperit de arbori ne 
făcea să admirăm frumseţa naturei, mai apoi vedeam feliurite 
fabrice lîngă cari şerpuia un rîu mitutel, acuș drumul ne conducea 
între munți, prin tuneluri, unde nu puteam să facem altceva decît 
să anumărăm minutele cîte treceau orbecînd prin ele. 

Dar iacă soarele apuse. Sosi murgul serei. Acuş va fi 
întunerec. Din depărtare, milioane de lumine străbat pînă la ochii 
noştri. Ce fel? Doauă ceriuri sînt aice? Sau jumătatea stelelor se 
coborî pe pămînt? Ba. Ci numai sîntem aproape de Paris. 
Locomotivul fluieră necontenit. Oaspeţii se pregătesc de a se 
putea cobori. 

Dar ce e asta? De o jumătate de oară tot vedem lampele, de 
atunce tot venim ca fulgerul și totuș nu mai sosirăm. 

Răbdare! Încă cîteva minute! Iacătă, ne oprirăm. În fine 
sîntem la Paris. 

VII 


(Sîntem în Paris; la espuzeţiune; zgomot babilonic; fauteuils roulants; 
espuzețiunea română; o copilă frmmoasă; pavilonul; critica unui maghiar.) 


Sîntem în Paris. Ne amuzăm în Europa, ar zice voiagiatorii de 
la Bucureşti. Vedem foculariul politic al Europei. Avem ocaziune 
să admirăm grandiozitatea orașului. Ochii noștri se înuimesc la 
vederea palaţelor, bulevardelor, boltelor pompoase. Damele 
frumoase „ni încîntă inima. Caretele elegante, iuțimea 
comunicaţiunei, umblatul cel repede al oamenilor, zgomotul 
necontenit în fiecare minut ni înfăţişează o icoană noauă. un 
tablou frumos, la care ai dori tot să te uiţi. 


Ah! aice e prea bine, 
Mult frumos ești, o, Paris; 
Viaţa noastră pare-n tine 
Ca un dulce, tainic vis. 


Însă acuma n-avem timp a ne preîmbla mult pe strade. Îndată 
vor fi unsprezece oare înainte de miazăzi. Să ne grăbim a vedea 
mai nainte de toate espuzeţiunea. 

În decurs de jumătate de oară sosirăm acolo. Iacă, edificiul 
colosal se estindea înaintea noastră. Steagurile diferitelor ţări și 
națiuni filfăiau fălos în aer, anunţind vizitatorilor locul unde se 
află despărțămîntul fiecărei națiuni. Nu ne interesau steagurile 
țărilor mari, întoarserăm privirea noastră de cătră ele. ochii 
noștri căutau alte însemne. i 

Intrînd pe poartă, un zgomot babilonic străbătu la urechile 
noastre. Auzeam o colosală confuziune de voci omeneşti. Acolo 
se vorbea în toate limbele lumei. La poartă adecă stăteau mulți 
bărbați cari se îmbiau vizitatorilor în diferite limbi de 
conducători în localitățile espuzețiunei. 

Mai încolo stăteau nescari comisionari cu căruțe mitutele 
numite „fauteuils roulants“. Espuzețiunea ocupă un spațiu foarte 
grandios. O zi întreagă nu e destulă ca numai să poți trece iute 
prin toate localitățile. Deci ai lipsă de picioare bune. Cei ce nu se 
încred în ale lor, bătrînii, morboșii sau cei ce se obosiră se suie 
într-un fotel de aceste și comisionariul trage căruţa în direcțiunea 


28 


dorită. Văzurăm şi femei tînere, multe vizitînd espuzeţiunea din 
astfel de foteluri; mi se pare însă că acele veniră nu atît pentru ca 
să vază, ci mai mult ca să le vază alţii. Întru adevăr, o femeie 
tînără cu roza primăverei pe fața ei, șezînd în căruța morboşilor, 
e o vedenie interesantă. 

Toţi vizitatorii se.uită la ea, o compătimesc, se întreabă că 
oare ce o doare? Ea aruncă o privire melancolică în dreapta şi în 
stînga, scoate cîte-un „ah“ şi în scurt îşi ajunse scopul, trase 
asupra sa atențiunea publicului. Numaidecît se găsesc doi-trei 
cunoscuţi cari aleargă a-şi depune omagiul şi reverinţa lor 
înaintea fotelului. Se începe un discurs interesant. Ea își petrece 
bine. 

Pe noi însă toate aceste nu mult ne interesară. Trecurăm mai 
departe prin mai multe despărțăminte şi nu peste mult zărirăm 
tricolorul român. Sub steag cetirăm inscripțiunea: „Roumanie“. 
lacă locul care doream să-l vizităm mai întîi! lacă espuzeţiunea 
României! 

Cu multă curiozitate și cu oareșcare temere intrarăm în 
saloanele destinate pentru espuzeţiunea română, căci ni 
aduserăm aminte de acele multe secăture şi batjocure cîte s-au 
publicat în foile din Pesta şi Viena despre espuzeţiunea fraților 
noştri de peste Carpaţi. Știam prea bine că acele foi nici de 
altădată nu s-au sfiit a bucina o mulțime de scorniture 
răutăcioase despre România şi speram cum că şi acuma au urmat 
numai tacticei lor de mai nainte, totuş ne cuprinse o îngrijire, cu 
atît mai vârtos căci şi într-o foaie din Bucureşti cetirăm o critică 
aspră, care însă mai tîrziu fu revocată. 

Într-aceste, pășirăm în despărțămîntul dintii. Îmi luai a mînă 
cartea de notițe şi-mi însemnai următoarele: acest despărțămînt 
conţine feliuriţi articoli de tipografie, producte literare, cărți, 
reviste, foi, din cari se vede ce înaintare făcu în România artea 
tipografică. Între tipăriture observarăm și un placat al tipografiei 
lui H. Goldner, tipărit în tricolor unguresc (!). Pe părete se estind 
mai multe covoare brodate, dintre cari e de însemnat cela ce 
înfăţişează o bătălie a lui Napoleon I. Mai încolo văzurăm neşte 
obiecte de ceară, oroloage, lingure şi alte scule. Mai e de amintit 
Şi aparatul de instrucţiune primară perfecțiunat de Alesandrescu- 
Urechiă, sau precum era scris acolo: Alesandresco Ur2kâ. Nu 

pricep de ce dl Alesandrescu-Urechiă la espuzețiunea din [...]* 
numele atît de monstruos?! Sau românul în fiecare ţară trebuie 
să-şi scrie numele după ortografia respectivelor naţiuni? 

, Meditînd despre aceasta, intrai în al doile despărțămînt. De- 
aice, dintre celelalte obiecte amintesc mai ales fotografiile 
frumoase cari reprezintă diferite oraşe ale României, portretele 
domnitorilor români aşişdere sînt interesante, dar mai mult îmi 
atraseră atențiunea neşte fotografii din Galaţi, între cari una, „O 
româncă la fintînă“, mă încîntă de tot. Voiam să chem şi pe soţul 
meu să-i arăt și lui românca; mă întorsei dară a-l cerca, însă el 
chiar atunce admira una şi mai frumoasă — în original. Aceasta 
era o copilă brunetă, încîntătoare ca visul poeţilor, cu talia 
maiestetică, ochii ei mari şi negri străluceau ca doauă stele, păru-i 
ca peana corbului undula răpitoriu pe umerii-i de neauă, mînile îi 
erau atît de mici și atît de fragede ca doauă flori şi arăta cu ele 
spre obiectele espuse. Era de lîngă Bucureşti şi vorbea româneşte 
atit de frumos, cuvintele răsunau de pe buziţele ei purpurie atît 
de melodios, ca şi un cîntec îngeresc. Nu mă mirai dară că soțul 
meu stătea ca și o statuă și o admira, eu făcui asemene. Copila 
fărmecătoare trecu mai încolo, în despărțămîntul următoriu. Noi 
îi urmarăm. 

Acolo ni însemnarăm următoarele obiecte mai remarcabile: 
statua lui Carol I din zahăr pentru masă de Fialcovschi, 
grandioasa cartă a României meridionale, mai încolo urmează 
ornamintele bisericești, vestminte preoțești, cădelniţe, lumine, 
cruci, păhare şi altele o mulțime mare. Într-aceste, părintele zînei 
noastre zări prin o uşă un ciubuc mare, în despărțămîntul Turciei, 
toată familia trecu dară acolo, iară noi puturăm continua 
neconturbaţi revista noastră. 

Iarăş urmară fotografii, aceste însă colorate. Erau numai 
Cinci, însă toate prea frumoase, deosebi „lăutarii“ şi „doauă 
țărance“ atraseră atențiunea noastră. Mai văzurăm încă nește 
scaune, flori, poame de ceară și altele. 

Intrarăm în despărțămîntul cel mai interesant, al costumelor. 
Văzurăm espuse porturi din România, pălării, pănure multe, un 
număr mare de vestminte ţărăneşti, cojoace, călțuni, opince prea 
frumoase, pantofle, postavuri din fabrica lui Kogălniceanu, apoi 
un costum de postilion din districtul Argeșului, urmară apoi 


* Lipsesc cîteva cuvinte, poate un rînd întreg, din t ipărit; 
aria d) p g, din textul tipărit; greşeală de 

costumuri foarte pitoreşti din Cîmpulung, Suceava, Bacău, 
Romanați, toate premiate, cămeşi femeiești, spăcele şi alte 
vestminte foarte frumoase. Mai încolo iarăş văzurăm un costum 
de postilion al domnitoriului; vestminte religioase, între cari 
costumul călugărilor din Mănăstirea Neamţului atrage mai ales 
atenţiunea privitorilor; iarăş aveam ocaziune să mai vedem 
porturi poporale, românce din Vlașca!, Turnu Severin şi din 
Besarabia. După aceste ni se înfățișează mătăsăria, din care 
trebuie să amintim mătasa d-lui Vitlimescu din Iași. 

Pășirăm mai încolo și ne aflarăm între o mulțime de vase, 
animale umplute, lumine de stearin (din Galaţi) și sosirăm la 
colecțiunea ornitologică, ce conține multe paseri interesante, mai 
văzurăm încă pești, mărgele, apoi cărbuni de pietre, unelte de 
fumat, tutun de mai multe soiuri, cele mai frumoase de 
G. Stanulescu, frații Papazoglu, I. Marghiloman, comuna Buda. 

De aci încolo urmară grînele, vinurile şi alte producte de 
agricultură, precum şi lemnele premiate cu medalia de aur. 
Mașinăria şi pictura e slab reprezentată. În fine văzurăm doauă 
buste de sare, unul a lui Napoleon III şi altul al lui Carol I, apoi 
trei carete şi doauă sanie pompoase din Iași. 

Și cu aceste ieşirăm în parc să vedem pavilonul României. Un 
steag mare tricolor român ni şi anunţă numaidecît încătrău 
aveam să mergem. În cîteva minute sosirăm acolo. Pavilonul 
reprezenta Beserica de Argeş, acest edificiu prea interesant în 
toată privința. l 

Rentornîndu-ne de acolo, întălnirăm pe doi maghiari. 
Vorbeau despre espuzețiunea Ungariei. 

- Frate, zise unul, espuzețiunea noastră e foarte săracă, încă 
şi a României e mai frumoasă. 

Iacă critica espuzețiunei române! Critica din gura unuia care 
n-avu nici o cauză a se linguşi. Și întru adevăr, asemănînd 
espuzețiunea română cu espuzeţiunea celorlalte țări egale cu 
România, poate emula cu orişicare. Românii au căpătat o 
mulțime de medalii şi de amintiri onorabile. Deosebit costumele 
ţărăneşti ş-au eluptat aplauze recunoscătoare din partea 
publicului şi medalii de la juriu. 

n n[umă)rul nostru de acuma publicăm patru costumuri 
desemnate după modelele cari se află în espuzețiunea română de 
la Paris. 

(Espuzețiunea în general; întreprindere temerară; e FER 
pote e crt i zane ta 


Numai după ce văzurăm espuzeţiunea română plecarăm a 
Seaca espuzețiune în totalitatea ei grandioasă. 
chii noştri înuimiți anotau în o plăcere spirituală; ini 
noastră încîntată bătea de o bucurie pn e aaa 
zbura prin regiuni frumoase; iară mintea noastră îmbrăca 
vestmîntul adorării spre a se închina cu pietate și admiraţiune 
geniului omenesc, care a fost în stare a produce aceste comoare 
Și în momentul acesta, cînd dorința îmi dă peana în mînă ca 
să Scriu măcar cîteva orduri despre acest templu al culturei şi 
civilizaţiunii, simț că întreprinderea mea este mult mai temerară 
Sea al A carele cu o mînă nedibace și cu o țeruză simplă 
-ar apuca a decopia cutare t j 
PR E p ablou pompos creat de majestosul 
Sînt mominte în viața omului cînd, împresorati i 
sau durere estraordinară, stăm A Me nE 
întunecă, inima noastră e plină de emoțiuni dumnezeieşti; am 
avea să spunem multe, să tot vorbim, să comunicăm bucuria sau 
intristarea noastră şi altora, dar limba ni deneagă serviciul său şi 
nu sîntem în stare a rosti nici un cuvînt. Precum bucuria Şi 
intristarea mare amuţesc graiul, așa şi vederea obiectelor 
grandioase ne cuceresc toată fiinţa, sîntem răpiți și în esaltațiunea 
apasa nu Di în stare ca să le putem descrie. 
rumoasele cetitoare şi stimații cetitori vor avea dară 
frăgezimea d-a mă împărtăși de i i i 
i: a părtăși de indulgința lor la cetirea acestor 
Espuzeţiunea universală prezinte din Paris i 
între toate espuzețiunile cîte s-au ţinut Es acima Cea dini: 
espuzețiune universală s-a ținut în anul 1851 la Londra, unde 
13 937 de espunători au luat parte, localitatea espuzețiunei a 
ocupat 88 027 de metre; a doaua a fost în an. 1855 la Paris 
numărul espunătorilor s-a urcat la 28 954, iară localitatea a fost 
de 152 052 metre; a treia espuzețiune iarăș a fost la Londra în an 
1862, fiind 28 653 de espunători, localitatea a ocupat 119 994 — şi 
în fine espuzețiunea de acuma numără 42 237 de espunători, iar 

palațul espuzețiunii — afară de parcuri — ocupă 417 520 de metre 
şi împreună cu parcurile sale se estinde pe un teritoriu de 642 520 
de metre. 

Palațul are o formă de cerc lungureț, oval, în mijlocul 
edificiului ni surîde o grădină cu flori frumoase, în lungime 
numără 490, iar în lărgime 380 de metre. În cât priveşte frumseța 
arhitecturală, n-aveţi să vă faceţi iluziuni. E un colos simplu, o 
creaţiune titanică. N-are pretensiunea d-a fi un cap d-operă. La 
toată întimplarea însă e un edificiu grandios, elegant şi comod. 

Spre intrare servesc şesesprezece porţi, dintre cari cea 
principală e „porte d'honneur“ , făcută fățiş cu istorica punte de 
Iena, pe care renumitul Blücher a voit s-o arunce în aer, şi astfel 
espuzeţiunea din partea aceasta se estinde pînă-n ţărmurea 
Seinei. Stradele cari ne conduc înlăîntrul palaţului poartă numele 
acelor țări pe lîngă a căror espuzeţiuni trec ele: strada Belgiei, 
strada Rusiei, strada Austriei etc. 

E pătrunzător momentul cînd intră omul mai întîi în „templul 
pacei“ de pe Cîmpul Martelui, precum li place francezilor a numi 
palațul espuzeţiunei. Aice vedem adunate toate cîte mintea 
omenească în timp de secoli a inventat, toate ce natura a produs 
şi artele au perfecțiunat. O idee filozofică a preșezut la ordinarea 
generală a palaţului. În măsura în care ne apropiem de centru, 
productele se urcă gradualminte de pe treptele materiale spre 
cele intelectuale. Aşa articolii gastronomiei sînt aşezaţi în o 
galerie esterioară, ce încungiură tot palațul. Urmează înlăîntru 
galeria artelor folositoare, care este a şesea şi se numește galeria 
lucrului şi a mașinelor. Aceasta e cea mai înaltă, cea mai 
spațioasă în toată espuzeţiunea. Aice domneşte necontenit un 
murmur. Mii şi mii de mașine, mari și mici, colosale şi mititele, 
admirabile și simple, trămise din toate părţile lumei lucră 
nencetat împreună cu acei mulți oameni câţi sînt de lipsă la atîte 
mașine. Se înțelege de sine că în despărțămîntul acesta au escelat 

mai mult englezii şi americanii cu carii francezii şi prusii au 
emulat cu succes mult. Spaţiul şi timpul nu mă iartă a scrie în 
special despre obiectele espuse în aceasta galerie; de altă parte, 
însă, nici nu vreu să abuzez de paciinţa d-voastre, de aceea vom 
trece mai departe. 

— Dar iacă ce se întîmplă colo? S-a adunat o mulţime de 
oameni şi se uită la ceva, îmi zise soțul meu. 

- Să mergem şi noi acolo. 

Sosirăm în despărțămîntul Prusiei. Obiectul admirat era un 
tun colosal, de care n-a mai văzut lumea nicicînd. 

Ne duserăm mai încolo şi iarăş văzurăm ceva nou. Oamenii se 
urcau în vîrful palaţului prin ajutoriul unei mașinării. Ei adecă se 
așezau pe o căsulie pusă între patru stîlpuri şi mașinăria împingea 
căsulia în sus. | 

Aruncarăm privirea noastră în sus. Înălțimea ni se părea prea 
considerabilă. Însă de acolo ni se îmbia un prospect foarte 
frumos asupra Parisului. Ne suirăm. Peste cîteva minute eram sus 
pe acoperişul palațului. Acolo, înaintea unui bufet improvizat, 
şedeau mulți bărbaţi şi femei, delectîndu-se în panorama ce se 
întindea giur-împregiur. Abia sosirăm şi îndată un optic ne îmbie 
cu perspectivele sale de mărimi diverse. Ni aleserăm doauă cari 
erau mai mari şi ne uitarăm prin ele. Rămaserăm înuimiţi. 
Oriîncătrău aruncam privirile noastre, în toate părțile vedeam tot 
case înalte, palaţuri pompoase, strade și bulevarde strălucite. Şi 
aceste nu mai încetau. Finea oraşului nu se putea observa. 

Dar deodată vîntul începu să sufle cam aspru, aerul deveni 
pulveros și ni răpi prospectul încîntătoriu. Ne coborirăm dară 
spre a continua revista noastră în galeriile următoare. 

Intrarăm în galeria a cincea, între productele industriale, 
adecă între obiectele menite spre a putea întrebuința cele ce ni-a 
dat natura, spre a esploata băile, pădurile, apele, băile de 
cărbune, de piatră etc. Despre toate galeriile am să vorbesc altă 
dată mai pe larg, de aceea acuma, amintind numai conținutul lor, 
să trecem în galeria a patra. Asta e galeria vestmintelor. Cite 
porturi sînt pe lume, din toate se găsesc aice cîteva esemplare. 
Turbanul oriental chiar ca cilindrul apusan, bunda rusească 
întocmai ca fracul francez. Ne mirarăm la vederea pompoaselor 
toalete femeiești din Europa, dar nu mai puțin ne interesară şi 
cele din China, Tunis şi Japania. Era prea interesant a face o 
asemănare între aceste estremități. 

Galeria a treia conține mobilele și a doaua artele frumoase. 
Numai asta din urmă ni-ar da material pentru un op de mai multe 
tomuri. Cele mai frumoase tablouri și statue sînt trămise din 
Italia, dar Franţa şi Belgiu așișdere escelează. În fine, mai este o 
galerie foarte interesantă, consacrată „istoriei lucrului“, despre 
care aşişdere vom vorbi cu altă ocaziune. 

Aruncînd astfel o privire fugitivă asupra espuzeţiunii, aflarăm 
că jumătatea espuzeţiunii e ocupată de cătră Franța, după Franța 

însă pare-mi-se că Anglia a trămis mai multe obiecte. Englezii în 
toată privința voiră a emula cu francezii. | 
Într-aceste, trecură cinci oare şi jumătate. Ne grăbirăm și noi 
la prînz, otărînd a vizita cu altă ocaziune parcul şi grădina 
rezervată. ; 


IX 


(Droscarii din Paris; Arcul de Triumf; Pădurea de Boulogne; la țărmurea 
lacului; francezele sau românele sînt mai frumoase?; cunoștința cu o franceză; 
mersul lui Iancu; seara.) 


După-prînz, numaidecît ne luarăm o droscă și plecarăm a 
vizita pădurea de Boulogne. i 

Droscarii din Paris au acea datină că mînă foarte încet. 
Aşadară avurăm ocaziune destulă a putea vedea bine toate 
obiectele, casele, stradele pe unde treceam. Grandioasa Piaţă a 
Concordiei şi Cîmpul Eliseului ne suprinseră foarte plăcut. După 
aceste, sosirăm la Arcul de Triumf, arădicat pe Piaţa Stelei. Aci 
steterăm şi ne coborîrăm a studia colosalul monument în toate 
părticelele sale artistice. Arcul de Triumf e zidit pe un loc înălțat 
şi călătorind omul cătră Paris, îl vede din o depărtare mare. E de 
152 înalt, adecă unul dintre monumintele cele mai înalte. Zidirea 
lui s-a început la an. 1806 și s-a încheiat în 1836, constînd cam vro 
10 milioane de franci. De toate părţile e înzestrat cu feliurite 
reliefuri prea interesante, cari reprezentează unele scene istorice 
şi bătălii ale francezilor. 

Terminînd vizitarea, continuarăm drumul nostru. Cam peste 
o jumătate de oară sosirăm la marginea pădurei. Un cunoscut al 
nostru, carele avu bunătate a ne însoţi, începu îndată să ni 
povestească istoria acestei păduri. Pădurea de Boulogne, zise 
dînsul, de demult era azilul şi locuinţa lotrilor şi tălharilor. Aice 
s-a întîmplat şi o mulțime de sinucideri şi dueluri. Mai tirzior, 
împăratul Francisc I, carele era un vînătoriu mare, a încungiurat-o 
cu muri şi a provăzut-o cu animale. Sub domnirea dînsului s-au 

făcut în pădure mai multe înfrumseţări, între altele s-au zidit 
doauă casteluri. Ambele serveau timp îndelungat ca loc de 
petrecere domnitorilor francezi și amantelor acestora. Ludovic 
XIV a fost cel dintii carele își petrecea la Versailles. Sub decursul 
Revoluţiunii Franceze, Pădurea de Boulogne iarăș deveni patria 
tuturor vagabunzilor. Napoleon I a ordinat a se începe iarăș 
lucrări și rennoiri mari şi numeroase. Dar aceste încetară nu 
peste mult. La an. 1814-15 armata aliaţilor intrînd în Paris, 
tabăra se aşeză chiar în locul acesta și ostaşii nimiciră mai toate 
edificiile şi tăiară o mulțime de arbori. Ludovic XVIII a început 
zidiri noauă, a plantat arbori, a adus animale. Revoluţiunea din 
iuliu le prefăcu şi aceste în nimică. Napoleon III dede pădurea în 
posesiunea orașului, dar sub acea condițiune ca acesta să se 
îngrijească de înfrumsețarea ei şi anume în patru ani dupăolaltă 
să deie spre scopul acesta cîte doauă milioane de franci. Oraşul 
numaidecît se apucă de rennoiri, a prevăzut-o cu numeroase 
drumuri, cu promenade umbroase, a făcut mai multe parcuri, a 
înființat o grădină de aclimatizaţiune, grădină de animale, 
apaduct, acvariu și alte multe rarități prea interesante. Și azi 
Pădurea de Boulogne e unul dintre cele mai frumoase locuri de 
petrecere ale Europei. Deosebit după-miazăzi pe la 5-7 oare e 
interesant a face o preîmblare în pădurea aceasta. Atunce poţi 
vedea adunată aci mai toată eleganța din Paris. 

Într-aceste, eram la țărmurea lacului inferior. Sosirăm în 
timpul cel mai bun. Ne oprirăm. Înaintea noastră se deschidea o 
panoramă foarte frumoasă. De o parte se întindea lacul, 
luntriţele şi sandolinele cari zburau pe suprafaţa lui ni înfățișau 
un tablou venețian. În mijlocul lacului o insulă aranjată frumos ni 
se îmbia cu arborii ei tufoși şi umbroși. Iară colo, de cealaltă 
parte, văzurăm trecînd înaintea noastră sute şi sute de carete. Aci 
avurăm ocaziune a vedea cele mai renumite persoane ale 
Parisului. Ochii noștri se încîntau mult la privirea damelor 
frumoase în toaletele lor elegante și făcute după moda cea mai 
noauă. 

Meditînd, mă uitam la atîte frumsețe şi mintea mea făcea o 
asemănare între damele franceze și cele române. Şi mă întrebam: 
cari sînt mai frumoase, francezele sau românele? Dar inima mea, 
prin ochii mei, răspunse că francezele ştiu să-și facă cele mai 
frumoase toalete, dar românele sînt mai frumoase, mai 
încîntătoare. 


36 


După o petrecere de un pătrar de oară, plecarăm spre 
grădina de aclimatizațiune. Aceasta, fireşte, e prea frumoasă şi 
interesantă. Conţine atît plante, cît şi animale numeroase şi rare. 
În grădină petrecurăm cam o oară. Chiar eram să ieşim, cînd o 
voace femeiască ne agrăi româneşte: 

- Plecăciune, domnilor! 

Cu uimire ne întoarserăm în direcţiunea de unde se auzeau 
răsunînd acele cuvinte dulci. Văzurăm înaintea noastră o femeie 
cam de... pardon! nicicînd nu se spun anii unei femei. Dar atâta vi 
pot spune că era plăcută, naltă și brunetă. Dînsa era cu un bărbat 
şi cu un copilaș de 7-8 ani, pe care îl conducea de mînă. 

- Plecăciune! îi ziserăm şi noi. 

- Să-mi iertaţi, domnilor, continuă dînsa, că v-am conturbat. 

Se înțelege de sine că noi toţi trei ne grăbirăm numaidecît a 
protesta în contra acestei presupuneri, căci, din contră, cuvintele 
ei neaşteptate ne încîntară de tot. Ceea ce nu era nici o 
esagerațiune din partea noastră. 

— Vă miraţi, domnilor, zise iarăş ea, că aice în străinătate, 
departe de patria d-voastre auzirăţi răsunînd frumoasa-vă limbă. 

- Da, doamna mea, răspunsei, ne-ați frapat. Vi mulțămim ` 
pentru aceasta plăcere estraordinară. Bine ziserăţi. Limba 
noastră e mult frumoasă, dar devine şi mai încîntătoare dacă 
accentele ei armonioase se nasc pe buziţe atît de fragede și 
plăcute. 

„— Ce bine că bărbatul meu nu știe româneşte şi așa nu putu 
înţelege ce-mi ziserăți acuma. Încă s-ar aprinde în inima lui focul 
geloziei, răspunse ea cu surîs pe buze. 

Şi cu aceste, întorcîndu-se cătră noi, ni zise frăncește: 

— Am onoare a vă recomanda pe bărbatul meu! 

Numele lui nu ni-l spuse. Noi încă ne recomandarăm cam 
astfel. Spuserăm de unde sîntem. Altceva nimic. | | 

După aceste, ca cunoscuţi vechi cerurăm iertare a-i însoți la 
preîmblare. Plecarăm. Eu și soțul meu ne duceam înainte cu 
noaua noastră cunoscută, iară amicul meu de la Paris venea 
dinapoia noastră cu bărbatul ei. 

nfirarăm un discurs prea interesant. Mai ndinte de toate o 
întrebarăm că unde a învăţat româneşte? 

- În 1848, răspunse ea, am petrecut în Ardeal. Eram 
conversatoare la contele X. Conveneam adeseori cu români. Îmi 
plăcea să-mi petrec cu dînşii. lubeam maniera lor fină. Ascultam 

cu plăcere limba şi cîntecele lor melodioase. În scurt timp învățai 
ȘI 10 românește. Într-aceste, însă, crupse revoluţiunea 
ungurească. Românii aşișdere apucară arme pentru apărarea 
națiunalităţii lor. De multe ori auzii răsunînd sub fereştile 
noastre o cîntare ce nu o voi uita nicicând. 
- Vă rugăm, doamnă, să ni-o cîntați! 
Ta E, bine, însă nu cumva să rîdeți de mine, de nu o voi cînta 
- Ce presupunere? 


Ne oprirăm. Dama începu să cînte într-un ton melodios: 


Astăzi cu bucurie, 
Românilor veniţi, 
Pe Iancu în cîmpie 
Cu toţi să-l însoţiţi! 
Spălați armele voastre 
De brațe le legaţi, 
Din cîmpurile noastre 
Pe barbari s-alungați. 

Marte, zeule, 

Marte, bravule, 

Cu noi să fii; 

Tu însoţeşte 

Şi-nsufleţeşte 
Pe ai tăi fii! l 

Seara era lină. Zefirul mişca numai înceti 
arborilor. Paserile tăcură de mii Era liniște. Aa iesti 
auzea numai O voace, cîntarea damei noastre. Asta străbătu 
Pînă-n adîncul inimei mele. O ascultam cu o pietate sîntă. Mi se 
părea că sum în frumoasa Transilvanie. Parcă vedeam pe Iancui 
în fruntea românilor, luptîndu-se pentru libertate. Parcă auzeam 
a bravilor tribuni ai poporului. 

ar, iacă, deodată cîntarea se fini. Noi toţi e! î 

aplauze. Dama ai mulțămi cu un surâs grațios. Plai eta j 

— Ca să-mi închei naraţiunea, zise ea, vi mai spun că după 
sugrumarea revoluţiunii, eu rentornai iarăş în patria mea. Dar 


totdeuna îmi voi aduce i 
aminte cu plăcere de fr 
Transilvanie. 2 PETERS 

După aceste, plecarăm a vizita cascada cea mare. Era tîrziu 
cînd rentornarăm de acolo. Ni luarăm rămas bun de la noii noștri 
cunoscuți şi ne grăbirăm a vedea Parisul seara. 


X 


(Noaptea la unsprezece; Bulevardul Italian; Strada Regească; Piața 
Concordiei; Cîmpii Elizei; cafés-chantants; Mabille; o istorioară din Mabille; 
Bulevardul de Sebastopol.) 


Timpul e pe la unsprezece oare noaptea. Dar nu vă jenați, 
frumoaselor cetitoare, a face cu mine o preîmblare pe stradele 
cele mai frumoase ale Parisului. Nu vom fi numai noi în 
singurătate. La Paris, numai pe timpul acesta se începe viața. Iacă 
ce splendoare feerică luminează toate bulevardele. Boltele toate 
sînt încă deschise, toate iluminate pompos. Parcă e ceva 
sărbătoare națiunală. Cafenelele şi alte localități publice 
strălucesc de lumina nenumăratelor lampioane de gaz. Pe stradă 
undulează o sumă colosală de oameni. Caretele private, droscarii, 
omnibuzele trec, aleargă unii după alții, încît e anevoie a trece la 
partea de dincolo a stradei. 

Sîntem pe Bulevardul Italian. Unul dintre cele mai frumoase 
bulevarde ale Parisului. Promenada lumei frumoase. Să stăm 
cîteva minute și să aruncăm o privire de ochi asupra publicului ce 
trece pe dinaintea noastră. Ce privelişte frumoasă! Ochii noştri 
simt o plăcere divină. S-ar tot uita şi nu s-ar mai despărți de 
aceste obiecte încîntătoare. Noi însă trecem mai încolo. lacă ni se 
iveşte un edificiu colosal. Opera cea noauă. Încă nu e gata. Dar 
ce se vede colo mai jos? Beserica S(finjtei Magdalene. Una dintre 
cele mai interesante zidiri ale Parisului. S-a început la 1764 şi s-a 
finit în 1832. Conţine multe picture, frescouri şi sculpture 
interesante. 

Mai trecem prin Strada Regească și sosim în piața cea mai 
frumoasă a Parisului, în Piaţa Concordiei. Iacătă, sîntem în una 
dintre cele mai grandioase şi mai impozante piaţe ale lumei. Faţă 
cu noi curge Seina, peste care Puntea Concordiei ne conduce la 

cealaltă parte a Parisului. Dincolo de punte zărim un edificiu 
frumos. Casa în care corpul legislativ ține şedinţele sale şi de 
unde voacea lui Emiliu Ollivier, Jules Favre şi a altora răsună în 
toată lumea. Dincoace, în stînga noastră se estinde Grădina 
Tuillerielor, dinapoia acesteia palaţul renumit al lui Napoleon, 
Tuilleriele. De-a dreapta noastră auzim un murmur necontenit, 
vedem preîmblîndu-se mii și mii de oameni, sute şi sute de căruţe 
vin din colo şi merg în direcţiunea aceea, acolo e o promenadă 
pompoasă, Cîmpii Elizei. Îndată vom lua-o şi într-acolo. Să 
petrecem mai întîi cîteva mominte în locul unde ne aflăm. 

Sute și sute de lampe revarsă luminele lor asupra pieţei și în 
splendoarea aceasta cele doauă pompoase fîntîni săritoare cu 
multele lor figure, cari toate varsă apă, ni înfățișează o panoramă 
foarte romantică. Ambele fîntîni sînt colosale şi interesante. Cea 
de cătră strada Rivoli prin figurele sale reprezentează fluviile Și 
ni înfăţişează Ronul şi Rinul, culesurile și secerișurile Franței, 
agricultura, navigaţiunea şi industria; cealaltă reprezintă mările, 
Oceanul Atlantic, Marea Mediterană, pescuitul şi navigațiunea 
pe mare. Toate figurele sînt din fier vărsat. 

Dar să facem pe scurt şi istoricul acestei pieţe. La anul 1763, 
orașul a arădicat în locul acesta o statuă în onoarea lui Ludovic 
XV, însă în 1792 Camera Legislativă a dărîmat-o. În locul ei se 
înălță o statuă a libertăţii şi piaţa se numi Piaţa Revoluţiunii. Pe 
timpul domnirei despotice, statua fu înlocuită prin eşafod, pe 
care Ludovic XVI, Maria Antoinette, Philippe-Egalite, renumitul 
Robespierre fură omoriţi într-un mod brutal. La an. 1799 iarăş se 
arădică aice o grandioasă statuă a libertăţii, iară în fine la 1836 
colosalul obelisc de Luxor, care şi acuma decorează piața. Acest 
obelisc e donul lui Mohamed Ali, vice-regele Egiptului, dat lui 
Ludovic Filip. Constă din o bucată de marmore roşie, de 72: 
înaltă şi 5 000 centenarie de grea. Obeliscul întreg e înzestrat cu 
1600 de hieroglife, cari reprezintă faptele lui Ramses sau 
Sefostris. 

Şi cu aceste să ni luăm rămas bun de la Piaţa Concordiei şi să 
trecem în Cîmpii Elizei. Este oare cineva dintre d-voastre care să 
nu fie cetit cîndva ceva despre aceasta promenadă frumoasă? 
lacă o vedem. Stă înaintea noastră. Călcăm Şi noi pe ea. Căile 
cele umbroase, arborii tufoşi cu lampele arzînde aninate de ei, 
mulțimea oamenilor ni improvizează o plăcere spirituală în inima 
noastră. Ori în ce direcțiune aruncăm privirea noastră, în toate 

locurile vedem oameni, jocuri, petreceri, voioșie; din toate 
locurile ni surîde tînereţe, bucurie și plăcere. ie 
Cîmpii Elizei pînă la poarta de triumf, despre care vorbii în 

rîndul trecut, formează promenada cea mai frumoasă a Parisului. 

Aceasta păduriță pentru plăceri s-a înființat în 1616 de cătră 

Maria de Medicis ca promenadă pentru Curte. În anii 1814-15 

englezii aşezîndu-și tabăra lor chiar în locul acesta, pădurița se 

devastă cu totul, dar în 1818 se plantară arbori de nou. Prospectul 

cel mai frumos ni-l înfățișează Cimpii Elizei după-miazăzi de la 

4-7, căci caretele cîte merg în Pădurea de Boulogne, toate trec 
p-aice. Seara însă așişdere e prea interesant a petrece în Cîmpii 
Elizei. Pînă la doauă oare după miazănoapte furnică între arbori 
o mulțime de oameni. Ici vedem pe un june preîmblindu-se cu o 
jună... de bună seamă e muierea lui; colo ni se iveşte un bătrîn ce 
duce la braț pe o femeie tînără, bătrînul se plinge de podaegră, iar 
nevasta se uită prea mult la un june... nesmintit e fratele său; mai 
încolo vine o societate de tineri, au voie bună și cîntă; mai 
departe zărim o fată tînără. Doamne, palidă e, negreşit se teme, 
căci e singurică singurea. Ne ducem în altă direcțiune, vedem 
fîntîni săritoare, diferite jocuri, carusele și altele. E 

Dar ce sunet dulce străbătu la urechile noastre? Sîntem la 

aşa-numitele cafes-chantants. Să intrăm în cel mai frumos. Iată 
colo unul iluminat foarte splendid. Se numeşte Café d'Alcasar. 
Pe cînd intrăm, un public numeros cam de 2-3 mii de oameni 
ocupară mai toate locurile. Abia ni rămase o măsuţă. Intrare nu 
se plătește nimică. Ca să spesim ceva, ni cerem cîte-un pahar de 
bere. Scena de unde se întîmplă producțiunea e iluminată foarte 
splendid. Vro 20-30 de fete îmbrăcate elegant şed toate pe Scena 
dinapoi şi cînd cîte una cîntă, numai se scoală de acolo. lată c iar 
acuma începe o brunetă frumoasă să cînte poezia lui Béranger: 


Malgré la voix de la sagesse, 

Je voudrais amasser de lor; | 
Soudain aux pieds de ma maitresse 

J'irais déposer mon trésor. 
Adele, a ton moindre caprice 

- Je satisferais chaque jour. 
Non, non, je n'ai point d'avarice, > 
Mais j'ai beaucoup, beaucoup d'amour . 

* Orice să zică voacea înţelepciunii, dorire-aş să am aur mult; cu ce plăcere 


aş depune tezaurul meu la picioarele mîndrei mele! Adel, aş cata toate 
capriciele tale. Nu, nu, eu n-am în inima mea avariţie, ci amor mult, mult (n.a.). 

Aplauze frenetice urmează după fiecare strofă. Apoi vine a 
doaua, a treia, a patra fată şi toate cîntă frumos, toate ni 
procurează cîteva mominte dulci. Deosebit cîntecele poporale 
franceze şi horele din Algiria atraseră atențiunea noastră. 
Ambele sînt prea frumoase, interesante şi originale. 

Dar iacă, timpul a înaintat. Acuş va fi o oară. Să ieşim! Mai 
facem o preîmblare în sus cătră Arcul de Triumf. Însă ce edificiu 
pompos iluminat strălucește colo? Să-mi iertaţi, dar acolo nu vă 
pot conduce. Acolo e renumitul Mabille. Vi voi povesti, însă, o 
istorie despre acest loc. 

Alfred şi Oscar erau amici buni. Cel dîntii purta oficiu la 
ministeriu. Al doile era aplicat la ambasadura din Berlin. După o 
despărțire de mai mulţi ani, amicii vechi se întîlniră pe stradă. 
„Cum trăieşti?“, se întrebară ei. „Bine“, răspunseră ambii. „Eşti 
însurat?“, întrebă Oscar pe Alfred. „Da“, răspunse acesta. „Și 
eşti fericit?“ „Foarte.“ „Mă bucur. Te voi ruga ca într-una din 
zilele venitoare să mă recomenzi la soţia ta.“ „Bucuros.“ 
„Permite-mi încă o Tugare. Să petreci seara de azi cu mine. 
Vechiul nostru amic, Louis, aşișdere va veni.“ „lartă-mă, frate, că 
nu-ți pot împlini rugarea. Eu locuiesc aici lîngă Paris, în St. Cloud 
şi în fiecare seară după încheiarea oficiului mă duc acasă la 
consoarta mea. Absentînd, ea s-ar spăria şi ar cugeta că mi s-a 
întîmplat atare nenorocire.“ „De asta să nu te îngrijeşti. Îi vom 
telegrafa că astăzi nu poţi merge acasă.“ — După multe vorbe, 
Alfred se învoi. Sosi seara și vechii amici se petrecură bine. 
Timpul trecu între convorbiri interesante. Vinul de Champagne 
avu efectul său. Toţi trei deveniră voioşi. Deodată, unul proiectă 
să facă o preîmblare în Mabille. Alfred nu voia o dată cu capul să 
meargă acolo. Amicii lui însă atâta îi vorbiră, pînă ce-și dede și 
dînsul complăcerea sa. În altă seară, amicii lui Alfred iară îl 
Tugară să rămînă peste noapte la Paris. Atunci se învoi mai 
degrabă. Petrecură şi a doaua noapte laolaltă. A treia zi pe la 
miazăzi, bietul Alfred căpătă de la muierea sa următoarea 
scrisoare: „DI meu! Un bărbat care îmblă în Mabille nu e demn 
de mine. Voi face paşii cuviincioși ca să ne despărțim deolaltă 
pentru totdeauna. Rămîni cu D-zeu!“. Sărmanul om stete 

înmărmurit, apoi se repezi acasă la St. Cloud. Locuinţa lui era 
-deşeartă. Soția lui s-a dus și nu s-a rentornat mai mult. Numai 
atunci blăstemă tristul bărbat momentul în care păși în Mabille. 
Dar atunce fu prea tîrziu! 

Noi însă să mai vizităm Bulevardul de Sebastopol. Despre 
asta voi vorbi de altă dată şi pîn-atunce delectaţi-vă în 
ilustrațiunea din numărul acesta!. 


XI 


(O preîmblare în parc; țărmurea; partea franceză; belgică; germană; orientală 
și engleză; pavilonul României.) 


În altă zi demăneaţa intrarăm iarăș în espuzeţiune și atunce 
vizitarăm parcul. w nl 
Acolo sînt arădicate paviloanele diferitelor naţiuni. Aspectul 
ce ni-l înfățișează parcul la prima vedere e de tot bizar. Vezi 
acolo o colecţiune curioasă de beserici, columne, minarete, 
edificii chinezeşti, turcești, edificii europene, temple antice, 
chioscuri indiene, statue, fintîni, cu un cuvînt o lume fantastică, 
dezordinată, în care gustul arhitectonic, al popoarelor se 
apriciile artistice. 
sai ra pe în parc ni înavuţeşte mintea cu multe 
noştinţe prea interesante. o. i 
: Cei ia a putură căpăta loc în palaț, precum și cei ce nu voiră 
a primi acolo, îşi espuseră obiectele lor în parc. Şi aceasta n-a fost 
idee rea de la dînşii, pentru că aice acele obiecte, nefiind espuse 
altele poate și mai splendide, atraseră mai mult asupra lor 
i biicului. 
eul nare în patru părți. Partea întîi se numește parte 
franceză, a doaua: belgică, a treia germană, a patra: orientală şi 
ge IRI a vizita țărmurea. Mai întîi intrarăm într-un 
acvariu pompos. Sute şi sute de oameni eram acolo sub pămînt A 
îmblînd prin acel labirint cu multele sale drumuri în toate părțile, 
ne delectam la privirea animalelor din apă. Deasupra noastră era 
făcută o cascadă artificioasă. Rîurelul curgea cu murmur 
fantastic. Sus deasupra acvariului găsirăm un chiosc umbros, de 
unde ni se îmbia o privelişte frumoasă asupra parcului. 

După aceasta trecurăm pe lîngă mai multe căsulii i 
espuse şi sosirăm la o maşină gigantică, Le zip e pp 
ae putere id 1 200 de cai. O mulţime de oameni se uitau 

amson al maşineriei şi fi i 
e det eng ll Pep şi fiecare ştia să spună ceva 

Apoi vizitarăm marina englezească. Cele v 
dreptul ne surprinseră. Englezii corespunseră sedere aici 

Cu aceste intrarăm în partea franceză. Mai întîi vizitarăm 
pavilonul împăratului. E o compuzețiune bizară. Constă din o 
cupolă cu doauă aripe. Deoarece nu este iertat a intra. eram siliți 
a ne îndestuli numai cu aceea că prin fereastă puturăm arunca 
privirea noastră înlăîntru asupra mobilelor pompoase. 

Chioscul galvanoplastic încă e foarte frumos, pre noi însă mai 
mult ne interesa telegraful atmosferic. O invenţiune foarte 
originală în feliul său. Se întrebuințează mai ales în oraşe mari 
unde o parte a orașului e tare îndepărtată de ceealaltă şi oamenii 
sînt siliți a se întrebuința de telegraf în unele treburi mai urgente 
„Presa tipografică fără tintă așișdere ne cauză cîteva mominte 
interesante. Cel ce vre să aibă în scurt timp o biletă de vizită 
n-are decît să intre în pavilonul acesta. Abia-şi pronunță numele 
şi ele Citeva secunde are biletele gata. 

ot in partea aceasta mai văzurăm cîteva c 

pentru lucrători, espuse de împăratul Napoleon. il Fra 
furoare mare. Fiecare conţine cîte trei Chilii, în cari o familie 
Doe să locuiască comod, zidirea unei case de aceste constă 500 
fl. insă numa! guvernului îi constă atîta, căci acesta poate să-și 
ciştige prin diferite moduri uneltele trebuicioase la zidire. Pe an 
om privat l-ar consta mai mult. Însă totuna. De ajuns că guvernul 
poate să facă o casă pentru lucrători cu 500 fl. Împăratul 
Napoleon a şi decis că va zidi în giurul Parisului o mulțime de 
aceste case şi le va da unor familii sărace dar oneste, cari apoi vor 
avea să rentoarne prețul statului în timp de doauăzeci de ani 
Astfel împăratul va mijloci în o măsură nespusă fericirea 
poporului. Se înțelege de sine că dînsul prin aceasta va pune bază 
solidă şi pentru tronul său în inima poporului francez. 

La poarta Sifinjt[uJlui Dominic se începe partea belgică, care 
afară de alte paviloane interesante mai conţine și o galerie de 
icoane belgice, cari n-au încăput în palaț. Partea cea mai mare a 
acestei secţiuni e ocupată de cătră grădina rezervată, în care, de 
voim a intra, trebuie să mai solvim 50 de centime. Înainte de a 

intra în grădina rezervată, mai vizitarăm poarta de Anvers. 
Aceasta poartă face o parte din fortificațiunile întreprinse pentru 
apărarea oraşului Anvers. E construită din piatră tare şi 
încoronată de doauă gigantice figure de bronz. Între maşinele 
espuse aci, cea mai remarcabilă e tăietoarea de diamant. În 
grădina rezervată ne delectarăm în florile şi plantele de sub 
diferite clime. Apoi văzurăm doauă acvarie, unul de apă dulce, 
celălalt de apă sărată. Între paviloane, cel mai frumos e al 
împărătesei. Acesta e un cap-d-operă al gustului, al graţiei şi 
eleganţei. Cea mai de pe urmă curiozitate a grădinei e diorama, 
unde vezi reprezentate toate ţările globului, prin fotografii 
trămise din toate părțile la comisiunea imperială. 

Partea germană e mult interesantă. Aice văzurăm o 
colecţiune bogată de lemnării austriace, cele mai însemnate din 
Carinthia şi din Tirol. Mai încolo avurăm ocaziune a studia 
secțiunile consacrate agriculturei franceze, austriace, prusiene, 
spaniole și portugheze — și alte secțiuni pentru agricultura din 
Europa septemtrională, adecă Svedia, Norvegia și Rusia. Între 
paviloane, cele mai interesante sînt: pavilonul spaniol, portughez, 
pavilonul Wirttembergei. Pavilonul Austriei reprezintă o 
berărie, lîngă aceasta a Prusiei — o şcoală poporală. Minunată 
satiră a sorții. Mai vizitarăm încă staulele ruseşti și apoi intrarăm 
în partea orientală și englezească. 

În partea aceasta văzurăm paviloanele cele mai pompoase şi 
toate presărate de o splendoare întru adevăr orientală. Mai întîi 
admirarăm pavilonul Tunisului, care reprezintă palaţul beiului de 
Tunis. Acest palaţ ni înfățișează un aspect grandios, splendoa- 
rea-i avută ni orbeşte ochii. La aceasta sînt aşezate mai multe 
chioscuri, bugeturi şi cafenele orientale. Apoi urmează pavilonul 
Turciei. Imperiul Otoman, presemne, nu s-a încercat a emula în 
splendoare cu Egipt şi cu Tunis. Chioscul turcesc e făcut în forma 
acelor case de pe malurile Bosforului, unde domnii turci vin a 
respira aerul proaspăt al mărei. Băile turcești, situate în fața 
chioscului, formează acestuia un contrast frăpătoriu. 

Îngustimea spațiului nu-mi permite ca să descriu mai special 
toate paviloanele. Amintesc dară numai casa japoneză, templul 
din Suez, templul din Xochicalco în Mexico şi în fine 
espuzeţiunea engleză şi franceză de muniţiuni de bătălie. 

Încă cîteva cuvinte despre pavilonul României. Acesta 
reprezentă Beserica de Argeş. Despre aceasta antichitate a 

arhitecturei publicasem încă la 
aceasta!. Acuma dară va fi de ai 


XII 


(Cîţi locuitori sînt în Paris?; straformarea ora 


N i lui; ist Fi 
mea de Bartolomeu; Bourbonii; revoluțiunile 7 iau dai ziua 


, deosebit sub domnirea î i 
î 
S-au făcut nenumărate rennoiri. Orașul s- pi iaca a 


alte Ni po tind la înfrumsețarea unui Oraş. 
1 doară de pri i i 
Plai prisos să facem aci pe scurt Istoricul 
Istoria Parisului e istori i 
E a Franței. Aceste doauă 
i i € istori N au 
atit de mare între sine, încât cu anevoie se pot tracta rau 


alta. Totuș să ne î i întîi 
ll tur să, A ne incercăm a schița cea dîntiie, abstrăgînd de la 

Istoria Parisului se poate reduce pînă la an. 53 în.[ainte] de 
Cr.[istos]. Iuliu Cesare l-a numit atunce Lutetia, adecă oraș de 
spurcăciuni. Cine au fost locuitorii cei dintîi ai orașului? nu se 
poate spune cu siguritate. Atîta se ştie pozitiv că la an. 486 francii 
au ocupat Parisul. La an. 506 Clodvig ş-a așezat reşedinţa acolo. 
Sub domnirea Carolingilor orașul avu să sufere mult de foamete. 
Mai tîrziu pierdu. din însemnătatea sa prin aceea că domnitoriul 
Carol cel Mare îşi mută reşedinţa la Aachen. Hugo Capet însă la 
987 iară mută reşedinţa la Paris şi dechiară orașul acesta de 
capitala Franţei. Sub domnitorii următori, Parisul se mărea 
necontenit. Ludovic cel Mare zidi mai multe școale, între cari cea 
mai renumită fu a lui Abeilard. Şcolarii acestuia într-atîta se 
înmulțiră, încît dînsul fu silit a ţinea prelegerile sale sub ceriul 
liber. Carol IV fu cel de pe urmă din casa Capetingilor. După . 
dînsul urmă unchiul său, Filip VI din casa de Valois (1328). La 
1356 oraşul se lăți iară... Sub Carol V se edifică un castel pompos, 
care mai târziu se numi „Bastille“, ce are un rol însemnat în 
istoria Franţei. Sub Francisc I (1515-47) erupse marea bătălie cu 
Italia, totuș se făcură în Paris multe zidiri memorabile. Pe timpul 
acesta se arădică şi pompoasa casă a oraşului, Louvre, galeria de 
icoane se dărîmă și în locul ei se înălță alta mai mare şi mai 
pompoasă. Soţia lui Enric II, Catarina de Medicis, începu zidirea 
palațului Tuillerielor la 1571. 

Sub regența Mariei de Medicis se petrecu înfricoşata barbarie 
cunoscută în istorie sub numirea de „Noaptea lui Bartolomeu“ 
(24 august 1572), cînd fanatismul religios puse pata cea mai 
uricioasă asupra istoriei francezilor. După Carol LX, însă, urmă 
Enric III, carele concese protestanților libertatea religiunii. Dar 
la 1585 ieşi alt decret în favoarea religiunii catolice. În urmarea 
acesteia, iarăş erupse la Paris o noauă răscoală religiunară. 
Regele veni în cea mai mare perplesitate. Chiar şi viața lui era în 
pericol. Fugi şi numai prin aceea îşi mîntui tronul că predede 
morţii pre Enric Guise, urzitoriul acelui decret, şi pre fratele 
acestuia. Însă bietul rege totuş nu trăi mult. În anu! următoriu fu 
ucis de un călugăr. 

După aceste, urmară multe fatalități pentru Paris, pînă ce în 
fine la 1594 se urcă pe tron Enric IV din casa Bourbon. Rezbelele 
civile şi religiunare devastară oraşul tare; la aceste se mai adause 
o foamete cumplită, ce duse în mormînt o mulțime de locuitori. 
Cele mai multe case erau dărîmate şi pe strade creştea iarbă. 

Noul rege se grăbi numaidecit a pune capăt certelor religiunare Şi 
prin Edictul de Nantes asigură pe protestanți în privinţa libertăţii 
religiunare. Enric IV fu ucis în 14 mai 1610 la Ravaillac şi după 
dînsul urmă fiul său, Ludovic XIII, acesta însă fiind minoren, la 
început guvernă mamă-sa, Maria de Medicis, și mai tîrziu 
renumitul cardinal Richelieu. După moartea acestuia, primul- 
ministru fu iarăș un cardinal, Mazarin. Sub acesta s-au făcut 
„multe zidiri remarcabile. Între altele se înfiinţă tipografia 
regească, grădina de plante și Academia Franceză. La 1615 Maria 
de Medicis începu să zidească palațul de Luxemburg, iară mai 
tîrziu palațul regesc. Tot pe timpul acesta se edificară cinci teatre. 
Ludovic XIV fu silit a părăsi Parisul și de aci încolo, pînă la 
Revoluţiune, Parisul nu mai era reședința regilor. Sub Ludovic 
XIV, literatura franceză ajunse punctul ei de culminaţiune. 
Atunce au trăit Corneille, Molière, Bossuet, Racine, F enelon, La 
Fontaine și alții. Pentru înflorirea științelor se înființară multe 
asociațiuni, institute şi academii. Ludovic XV nu iubea Parisul, 
dar totuș și sub el se făcură multe monuminte și institute. Pe 
timpul regenței lui Filip de Orleans imoralitatea şi frivolitatea 
trec toate marginile cuviincioase. De la Ludovic XVI istoria 
Parisului aparţine de istoria timpului modern, care nie 
cunoscută. 

La 1789 erupse Revoluţiunea Franceză. Poporul atacase 
castelul Bastille. La 1791 regele se încercă a scăpa prin fugă. Nu-i 
succese. În 10 aug. 1792 fu atacat palaţul Tuillerielor. Regele 
deveni prins. Apoi se deschise conventul şi acesta la 21 
septemvre 1792 pronunță sentinţa de a decapita pre regele şi 
dechiară Franța de republică. La 21 ian. 1793 se esecută sentința 
conventului asupra regelui. 

Atunce în Franţa toate lucrurile se schimbară, chiar și 
numirea lunilor. Creștinismul deveni batjocura furioșilor şi 
numai mintea fu recunoscută ca unica zeitate. Tirania anarhiei 
ajunse un punct îngrozitoriu. Nu se mai respecta nimica. 
Onoarea, virtutea, moralitatea, toate se luară în batjocură. Și ca 
cruzimea să ajungă la culme, poporul înfuriat condus de cîțiva 
mişei omorî pre nenorocita regină Maria Antoinette. O pată, 
aceasta, în istoria Franței, de care toți francezii de azi se 
ruşinează. 

Dar în fine viscolul, care dărîmă toate plantele mai prețioase, 
trecu. Robespierre fu condamnat la moarte în 1794. Și mai tîrziu, 

r.[alul] Bonaparte fu ales de întîiul consul, Istoria 
oa ip e lie iai cunoscută cetitorilor mei, decît să fie 
de lipsă a vorbi despre ea mai pe larg. Știm toți cum dînsul m 
tîrzior deveni împăratul francezilor. Cunoaștem bravurele ui 
belice. Avurăm ocaziune a ceti adeseori despre finea tristă a 
debutării lui. Carol X domni puţin. La 27 iuliu 1830 erupse 


i in iuliu. Carol fu depus şi Camera alese în locul lui 
a pi ul principele de Orléans. Acesta făcu foarte mult 

înfrumsețarea oraşului. ȘI 
Pia 1848 î iaräăş revoluțiunea. Familia regească fugi în 
Anglia. Țara se dechiară de republică. Și în fine la 2 decemvre 
1852 împăratul de acuma prin o lovitură de stat se urcă la oa 
Napoleon III sub decursul domnirei sale, între toţi domnitorii e 
pîn-acuma, făcu mai multe pentru înfrumsețarea Parisului. 


XIII 


i i și j ; iul pe bulevard; 
t dinariu; lăutari şi jocuri pe strade; cimpoi eva 
FREE Co aa sali teatre pantomimice; la prînz; o damă cu memorie bună; Piaţa 
Chatelet; focul artificios.) 


Era demăneața la cinci oare. Vasăzică timpuriu. Cel puțin a 
Paris foarte timpuriù. De pe strade se auzea un E 
estraordinariu. Cîntece, sunete de muzică, eschiamațiuni de 
entuziasm străbătură la urechile noastre. 

— Oare ce se-ntîmplă p-afară? întrebă soțul meu. , | 

În loc de a-i răspunde, deschisei fereasta şi aruncai A 
căutătură de ochi asupra stradelor de lîngă noi. În momentu 
prim îmi părea că doară nici nu a n PE Aaa cineva 

ută ne-a straportat în atare oraş ; l 
la Sate cu totul ar a oa Pe strade undula o mulțime a 
oameni. Toți parcă îşi strămutară aerul de ieri, PEE o Na 
mai vioi. Feţele lor aveau un caracter contrariu SEO alte ` zu 
pîn-acuma. Văzui oameni sănătoși, roşii la faţă. Ah! aceştia nu 

erau din Paris. Ei acurseră de la țară, din inci iră di 
i A Provincie; veniră d 
Pale: Darie Franţei spre a fi de față la sărbătoarea naţiunală. = 


„Era 15 august. Ziua aceea despre care francezii i 
li-a dat-o Domnul ca să se bucure Se să se veseleasci Pao k 
_ O tradițiune veche și simpatică — zice dl Istrati — a consacrat 
ziua de 15 august şi a făcut din ea o zi de veselie şi de sărbătoare 
pentru Franţa întreagă. Celebrul Rafael, inspirat de pietatea 
vechilor creştini, a imortalizat aceasta tradițiune sub o formă din 
cele mai plăcute şi cu colorile cele mai vii şi poetice. Aceasta 
capodoperă se află în galeriile Vaticanului. În partea superioară a 
tabloului, Printre ceriurile întredeschise, Maria radioasă ca 
lumina eternă apare înălţindu-se cu o maiestate plină de graţie, în 
h pda ir apostolii o urmăresc cu privirea 
î uru S . . . . ă 
odoroferant, pl ara za pina din care ies, ca dintr-un leagăn 
t ilitatea politică a distins aceasta zi i 
beserica noastră din orient; iară DEE T aţa bt 
legat al Papei, din autoritate apostolică a dechiarat-o de 
aniversarea dinastiei napoleoniene. | 
Mult timp a fost lăsată în umbră, astăzi însă ş-a recîştigat 
splendoarea sa de mai nainte. Ea personifică realizarea 
aspiraţiunilor celor mai arzînde și nu e francez care să nu 
ls saca în oarecare mod la entuziasmul general. 
SR e dară cauza pentru ce văzurăm atît de mare entuziasm pe 
bi A ae ne îmbrăcarăm și noi și pornirăm spre Cîmpul lui 
sila e lîngă palaţul espuzețiunii era să se țină serbarea 
Abia inaintarăm cîțiva pași, îndată și observarăm deosebirea 
cea grandioasă între ziua de ieri şi între ceea de azi. Boltele, cari 
de altă dată, așa-zicînd ziua, noaptea stau deschise. toate erau 
încuiate. Pe fiecare stradă o mulţime de muzicanți de la ţară 
delectau publicul cu cîntecele lor țărănești. Aice, o jună brunetă 
cu ochi înfocaţi, de cătră Italia, cînta cu voace sonoară un cîntec 
italian amestecat cu cuvinte franceze. Colo un copilaș savoiard 
acompaniat de un instrument minunat în feliul său. cînta într-un 
viers subțire o horă ale cărei strofe se fineau totdeauna cu 
refrenul: „Să trăiască Italia, Garibaldi şi Napoleon!“. Mai încolo 
chiar înaintea unei cafenele, se auzea un sunet de cimpoi. 

Aceasta muzică nesperată aci atrase şi atenţiunea noastră. Ne 
duserăm într-acolo. Înaintea cafenelei şedeau mulți şi ascultau 
muzica pentru care ne apropiarăm şi noi. Era o familie italiană. 
Tata cânta cu cimpoi, feciorul său cu violina, iară doauă fete ale 
lui săltau un joc poporal. Fata cea mai mare era cam de 
optsprezece ani, frumoasă ca toate italienele. 

Numai un june domnișor aruncă spre ea priviri înfocate. 

Merserăm mai încolo. Într-aceste, din moment în moment 
avurăm ocaziune a vedea scene noauă, care de care mai 
interesante. Mult ne delectară şi porturile diferite, unele 
frumoase, iar altele prea curioase, deosebit cele din Lotaringia şi 
Elsas. Limbajul lor nu mai puţin e interesant. La auzirea celui din 
Elsas trebuie să surizi. Aceşti oameni buni, ai căror strămoşi erau 
germani, se deznaţiunalizează pe zi ce merge. Elementul francez 
i-a cucerit cu totul. Ei acuma sînt în stadiul acela cînd o naţiune 
se preface în alta. Un stadiu prea ciudat acesta pentru dinșii, căci 
acuma nu știu nici germăneşte, nici frănceşte. Limba lor e un ce 
mixtum-compositum din aceste doauă limbe. E de tot comic a-i 
auzi cum pronunţă cuvintele germane după ortografia franceză, 
de esemplu în loc de Kaiser zic Kăser. 

Într-aceste, ajunserăm pe Cimpul lui Marte. Tabloul ce ni se 
înfățișa era mult pitoresc. Pe de o parte se întindea grandiosul 
palaț al espuzeţiunii cu murmurul său necontenit; iară de altă 
parte zăcea un deal mare și întins. Pe coasta dealului furnica o 
nespusă mulțime de oameni. Erau acolo bărbaţi şi femei din 
toate părțile lumei. Aice apoi puturăm studia cum își petrece 
poporul francez. í 

În toate părțile se aranjară feliurite jocuri poporale. Mai mult 
atraseră atențiunea noastră teatrele pantomimice. Aceste teatre 
erau deschise cu totul şi noi priveam reprezentaţiunile din liber. 
Piesele înfățișau tot scene belice. Francezii se luptau cu inimicii. 
Tricolorul naţiunal era în periclu. Dar în fine totdeauna se găsi 
un june erou francez carele repurta victorie în contra inimicilor. 
Tricolorul francez deveni învingătoriu. Onoarea naţiunală fu 
scăpată. Poporul aplauda cu entuziasm aceste scene, în cari 


` pravul de puşcă juca rolul principal. Îmi plăcură aceste glume şi 


după părerea mea sînt bine acomodate pentru dezvoltarea 


spiritului belic în popor. 
Era după-miazăzi pe la cinci oare cînd părăsirăm serbarea 


poporală şi ne duserăm a prinzi. 

Ocuparăm loc la o masă unde şedea o damă tînără şi 
frumoasă. Deoarece cu noi mai era şi un neamț din Schleswig- 
Holstein, vorbeam nemțeşte, fiind siguri că nimene nu ne pricepe 
ce vorbim. Însă abia grăirăm doauă-trei cuvinte şi dama noastră 
ne agrăi și dînsa nemţește. 

— Ah! d-ta știi nemţeşte! îi zise soțul meu. 

- Cum să nu? răspunse ea, sum germană. 

- De unde? 

— Din Sviţeria. 


— Şi ai putut părăsi țara aceea frumoasă, fără ca să te doară ` 


inima pentru dînsa. 

- Ce să faci, dacă soartea a voit astfel. Omul propune şi 
D-zeu dispune. 

— De mult petreci aice? 

— De opt ani. Însă ce mă-ntrebi? D-ta mă cunoşti bine. Da. 
Faţa d-tale îmi pare foarte cunoscută. . 

Soţul meu stete uimit şi îmi zise românește: „Nici în vis n-am 
văzut-o!“ 

— Se poate, observă el. 

Dama se cugetă cîtva timp, apoi continuă: 

- Da, acuma mi-aduc aminte de unde te cunosc. În 1861 
te-am văzut aici la Paris. 

Eu începui a suride la auzul acestor cuvinte, ştiind prea bine 
că soțul meu n-a fost pîn-acuma nicicînd la Paris. El însă răspunse 
cu toată seriozitatea: 

- Se poate. Întru adevăr, eu şi atunce am îmblat prin Paris. 

După-prînz vizitarăm Piața Chatelet. E unul dintre cele mai 
frumoase locuri ale Parisului. Mulțimea caretelor ce vin pe 
puntea Change de cătră Bulevardul Sebastopol și de cătră strada 
St. Denis înfăţişează un aspect interesant. La aste mai vine a se 
adauge publicul numeros ce trece p-aice pedestru. În mijlocul 
piaţei se înalță un stîlp monumental. De cătră răsărit şi 
miazănoapte stau doauă teatre pompoase. În fruntea columnei 
reşede zîna victoriei, pe piedestal se pot ceti aceste cuvinte: Mont 
Thabor, Les Pyramides, Austerlitz, Lodi, Arcole. Teatrul 


Chatelet la partea de miazănoapte s-a edificat în 1862 şi e unul 


dintre cele mai frumoase şi mai mari teatre ale Parisului. Fățiş cu 
acesta se vede Teatrul Liric, asemene frumos şi mare. 

Ilustraţiunea noastră din numărul de azi reprezintă aceasta 
piață frumoasă!. 

Într-aceste, se făcu seară şi noi plecarăm a vizita 


iluminațiunea. 


La Paris, casele nu se iluminează, ci pe strade de doauă 


ri se aprind mii şi mii de lampe, cari revearsă o lumină 
ali fa cptnd din Grădina Tuillerielor, pînă la Arcul de 
Triumf, o distanţă colosală, milioane de lampe înfrumusețau 
serbarea națiunală. Aceasta distanţă gigantică era îndesuită de 
oameni. Undulaţiunea poporului nu se poate descrie. Cel puțin 


cinci sute de mii au fost de faţă. FAP 
Cam pe la noauă se începu focul artificios pe Arcul de 
Triumf. Frumseța și grandiozitatea acestuia întrec toate 
aşteptările noastre. Poporul era entuziasmat. Sălta, cînta și striga 
de bucurie. Cel de pe urmă buchet de foc, cînd deodată 40 000 de 
rachete aprinseră, revărsă o lumină pompoasă asupra orașului şi 
ublicului adunat. , | | 
i Focul artificios dură cam o jumătate de oară şi apoi publicul 
începu a se împrăştia. Ah A 
Era pe la unsprezece oare cînd, osteniţi, intrarăm în o 
cafănea spre a ni stimpăra setea cu un pocal de bere. 


XIV 


(Despre teatru; cele cinci teatre mai mari; reprezeniațiunile; între acte; 
aplaudatorii; o istorioară despre aplaudatori.) 


Chiar în momentul în care eram să continuez aceste e 
primii epistola unui amic, care mă roagă să vorbesc ceva și despre 
teatre. 


Prea bucuros. OR l 
Nicăiri doară teatrele n-au un public atît de numeros ca şi la 


Paris; pentru aceea nu ne putem mira că acolo sînt o am S 
teatre, cari s-au sporit mai ales de la 1864 încoace, adecă dup 


ieșirea decretului pentru libertatea teatrală. 

Acuma numărul teatrelor în Paris se urcă peste treizeci. 
Dintre aceste, cinci, cele mai însemnate, se numesc „împărăteşti“, 
Aceste sînt: l'Opéra, le Théatre Français, l'Opâra Comique, le 
Théatre Italien și 'Odâon. În toate teatrele se țin reprezentațiuni 
în toate serile, afară de Opera și Teatrul Italian. 

Dar să vorbim câteva cuvinte despre fiecare teatru în special. 
Opera mare, numită și Academia imperială de muzică, zace în 
strada Lepelletier, aproape de Bulevardul Italian. S-a edificat 
numai provizoriu. Colosala operă noauă e acuma mai de tot gata 
şi doară în anul venitoriu se va şi deschide. În Opera Mare se 
reprezintă numai opere mari şi baleturi. Preţurile sînt foarte 
scumpe. 

Theatre Français, pe strada Richelieu, e cel mai emininte 
teatru dramatic al Franţei. Renumele lui datează de pe timpul lui 
Ludovic XIV, cînd geniul unui Racine, Corneille şi Molière 
cuceriră toată lumea civilizată. Pe scena aceasta au debutat 
Talma, Mars și Rachel. Artea dramatică însă a scăzut şi aice, ca şi 
în toate teatrele moderne și acuma artiştii teatrului francez 
escelează mai ales în reprezentaţiunea comedielor. Acest teatru e 
mai mic decît Opera Mare. 

Teatrul Italian vara e totdeuna închis. Acest teatru e locul de 
întîlnire a lumei elegante din Paris şi e datina a se înfățișa numai 
în toaletă de societate. Artiştii sînt toți de renume european. 

Opera Comică s-a deschis numai în anul 1840, e însă totuş azi 
unul dintre cele mai plăcute locuri de petrecere ale Parisului. 
Aice se reprezentă în toate serile numai operete comice. 

Teatrul Odeon, lîngă palațul Luxembourg, procede tot după 
aceeaş programă ca Teatrul Francez. 

Teatrul Liric zace pe Piaţa Chatelet. Repertoriul acestui 
institut conține opere, balete şi drame lirice şi e cercetat de public 
numeros. 

Aceste sînt teatrele de frunte ale Parisului. Dintre celelalte 
mai merită amintite: Gymnase şi Vaudeville, în cari se reprezentă 
comedii fine şi drame, Variétés, pentru vodvile şi comedii, Gaîtă, 
pentru melodrame, drame şi vodvile, Ambigu-Comique, în 
care se reprezentă drame și melodrame, Théâtre Chatelet, cu 
repertoriu de drame militare și spectacole zgomotoase, în fine, 
Bouffes-Parisiens, fondat de compuzătoriul Offenbach, unde se 

pot vedea mai ales operetele lui Offenbach şi diferite parodii. 

Preţurile de intrare în toate teatrele din Paris sînt scumpe. 
Locuri se pot căpăta anevoie, pentru că sînt mulţi carii 
speculează cu ele şi, cumpărînd demăneața de timpuriu, le vînd 
altora cu un preţ duplu sau triplu. De aceea, dacă la Paris vrei să 
te duci în teatru, îngrijeşte-te cât mai curînd de bilet, căci altfel ai 

-l plăteşti foarte piperat. i | 
i Parizianii sînt pante iubitori de teatru. Toate teatrele sînt mai 
totdeauna pline. Se înțelege de sine că la contingentul pe 
teatrului acurge în mare măsură și numărul cel grandios a 
acelora cari vizitează capitala continentului european. 

Reprezentațiunile durează un timp foarte îndelungat, de la 7 
cam pînă la 12 oare. Şi cam de comun se reprezentă mai multe 
piese într-o seară. La noi e destulă pentru o seară opera 
Trubadur, dar cînd eram acolo în P as gl de Trubadur 

- i reprezentat şi un balet lung în doauă acte. l 
a E pane aerea a fi de față la o reprezentațiune teatrală în 
Paris. Pauzele între acte sînt foarte lungi. Mai tot publicul iese. Se 
face un zgomot colosal. Intră o mulțime de oameni, cari au de 
vînzare dulcețuri, beuturi răcoritoare, foi de seară şi altele. Aceşti 
toţi încep a striga care de care mai tare şi mai dizarmonios. Toţi 
îşi recomandă marfele lor. Fiecare înşiră iute ca vîntul toate cîte 
are, spune şi preţul lor, apoi se cară, vine altul, care te asurzeşte 
Să Te aceste, cortina se rădică. Se începe actul următoriu. 
Oamenii se grăbesc la locurile lor. Artiştii joacă frumos. Publicul 
e îndestulit. Totuş nime nu aplaudează. E tăcere. Dar iacă, 
deodată erumpe dintr-un colț un torent de aplauze cutrierătoare. 
Curios! Numai în colțul acela aplaudează. Toți entuziasmații şed 
Iîngăolaltă. Cum se poate asta? Entuziasmul acesta ni se pare 
prea suspicios. Întrebai dară de un cunoscut care şedea lîngă 
mine că ce oameni sînt aceia? Nu cumva am onoare a saluta 
întrînşii pe claqueur-i? 

— Ba chiar așa, răspunse dinsul. | 
- Îmi pare bine că am onoare a-i vedea. Dar, rogu-te, ian 
eşte-mi ceva despre dînşii. _ 

RE Ceata (aplzudătorii) joacă un rol însemnat în teatrele 
din Paris. Şeful lor e om avut, trăieşte lumea albă, locuiește 
singur într-un etagiu. Toţi autorii și artiştii trebuie să trăiască 
bine cu dînsul, căci altfel succesul lor este periclitat. Aplaudatorii 
se împart în mai multe clase. O parte are numai să aplaudeze. 

Alţii au misiunea ca la reprezentaţiunea pieselor comice să rîdă 
necontenit și astfel să escite ilaritate în public. Mai sînt şi de aceia 
carii mai ales în drame şi tragedii trebuie să plîngă grozav. Şi cînd 
ei totuş nu pot reieşi defel, aleargă la mijloace foarte originale. 
Nu de mult s-a reprezentat o piesă mizerabilă. Aplaudatorii bine 
plătiţi au lucrat din toate puterile. În deşert. Piesa era să cază. 
Atunci directorul aplaudatorilor așeză într-o logie o familie. În 
actul al treile se auzi un zgomot din logia aceea. Cînd era liniştea 
cea mai mare, familia din logie se sculă și un membru al ei, zicînd 
în ton înalt că o familie solidă nu poate să asiste la 
reprezentațiunea unei piese atît de scandaloase, se depărtă. În 
altă zi demăneaţa, o foaie plătită anunță că seara trecută în 
teatrul x se reprezenta o piesă atât de scandaloasă, încît o familie 
din logie părăsi teatrul scandalizindu-se. 

n seara următoare, piesa se reprezentă de nou. Atunci însă 
teatrul era plin. Toți doreau a cunoaşte piesa scandaloasă. 
à i aceasta e totodată caracteristică și pentru moralul 

in Paris. 


XV 


(Unde să mergem?; în care capelă umblă Bibescu; la capel ână; 
tinerimea română din Paris; o cafănea mare; berea din Paris) zica ii 


„__ Era demăneaţa pe la zece oare cînd între mine Şi soțul meu se 
` iscă următoriul dialog: 

- Am văzut acuma multe frumoase şi grandioase. Haidem să 
cercetăm odată şi ceva mai simplu, însă naţiunal. 

— Apoi bine. 

— Ştii ce? 

- Ba. 

„> Vină să vizităm capela română. Tot am auzit despre ea, va 

fi interesant s-o și vedem odată. 

- E bine. 

Și cu aceste ne rugarăm de conducătoriul nostru să ne ducă la 
capela numită. El însă ni răspunse: 

— Nu ştiu cu siguritate încătrău e capela română. Decît ne 
vom duce la palaţul principelui Bibescu şi acolo de bună seamă 
ne vor putea îndrepta la locul dorit. 

- E departe de aice locuinţa lui Bibescu? 

- Ba. îi cinci minute vom ajunge acolo. 

Apucarăm într-acolo și nu peste mult steterăm înaintea unui 
edificiu frumos. La poartă stătea un servitoriu. Soțul meu 
numaidecit îl şi agrăi româneşte: 

— Plecăciune! 

- Bonjour, răspunse el. 

— Aibi bunătate a ni spune încătrău e capela română? 

La asta apoi servitoriul nu răspunse nimica. 

ÎI întrebarăm apoi frăncește. 

— Ah, d-voastre doriţi să aflaţi unde e capela? 

- Da, da. 

- Apoi, prea bucuros. Dar trebuie să ştiţi că sînt doauă 
capele. Domnul meu îmblă în capela rusească, iară doamna în 
cea românească. În care doriți să vă duceţi? 

- “Ți-am spus o dată că în cea românească. E departe? 

- Ba nu prea. 

— În cât timp putem s-ajungem pîn-acolo? 

- Într-o oară. 

- Mulţam d-tale! Și încă ziseşi că nu e departe. 

Servitoriul surîse. Iară noi ne suirăm într-o droscă şi plecarăm 
cătră capela română. Cam peste o oară şi un pătrariu ajunserăm 
acolo. Spre cea mai mare durere a noastră o găsirăm încuiată. 
Nimene nu era p-acasă. 

Ieşind din curte, întălnirăm pe un cunoscut român din Paris. 
Trecînd dînsul în anul trecut prin Pesta, se abătu şi pe la mine și 
atunce eu ca din glumă îi promisei că şi eu îl voi cerceta acuș. 
Mare fu mirarea lui revăzîndu-mă la Paris. Ne îmbrăţișarăm şi ne 
sărutarăm ca doauă fete, apoi mă întrebă: 

- Da ce cauţi p-aice, frate? 

- D-apoi făcui şi eu ca voi de la Bucureşti, am venit „în 
Evropa“. 

- E, bine, şi acuma unde vrei să te duci? 

— Nu ştiu. 

- E, bine, să vă conduc dară eu în o cafănea. 

Ne suirăm în droșcă şi cunoscutul meu spuse cocieriului: 
„Cafée Parisienne“. 

-— Sînt mulți studinți români la Paris? îl întrebai. 

— Vro patru sute, răspunse dînsul. 

- Frumos număr. Și ce critică mi-ai putea face despre dînșii? 

- Permite-mi să-ți rămîn dătoriu cu critica deocamdată. 

- Dece? 

- Pentru că aceea ar reieşi în defavorul lor şi-apoi nu-mi 
place să defaim pe colegii mei. 

- Doară nu esiste între voi conţelegere? 

- Nu esiste între noi mai nimica ce e frumos, bun şi de dorit. 

- Mă faci să mă mir. Eu aveam o opiniune de tot bună 
despre tinerii români din Paris. 

— Văd că nu-mi dai pace. Să-ţi spun, dară, că întru adevăr sînt 
între noi cîțiva carii în tot respectul fac onoare numelui român. 
Tineri carii îşi sacrează tot timpul lor pentru studii, de cari va 
profita acuş patria noastră, scumpa Românie insultată și 
batjocorită de străini. Însă, durere, numărul acestora juni cari îşi 
cunosc misiunea e prea mic. Partea mai mare pierde timpul şi 
prăpădeşte banii numai în deșert. Aceasta parte se compune din 
juni carii numai din nume cunosc cuvintele: națiunalism şi 
patriotism. Aceştia stau p-aice o mulțime de ani şi nu învaţă, nu 
studiază nimica. Nu se ocupă de alte cele, decît de jocuri şi femei. 

- E foarte întunecos tabloul ce mi l-ai depins. Mi se pare că 
penelul tău nu cunoaşte altă coloare decît cea neagră. 

— Ispiteşte însuţi şi vei avea ocaziune a te convinge despre 
adevărul ziselor mele. 

- N-aveţi atare societate literară? 

- Nu e vorba de aşa ceva. Avem numai doauă-trei cafănele 
unde se adună cîţiva români, dintre cari unii apoi cetesc ziuariul 
„Românul“. Atâta-i tot. 

Împresuraţi de o idee tristă despre junimea română din Paris, 
sosirăm la cafăneaua numită mai sus. 

- Aice o să vedeţi ceva rar şi curios în feliul său, ni zise 
cunoscutul meu. 

~ Asta e cafăneaua cea mai mare din Paris. Doauăzeci şi 
doauă de billarde sînt într-însa. 

-— Doauăzeci şi doauă! 

— Da. Poftim intraţi! 

Intrarăm în o sală colosală. O mulțime de oameni furnica în 
sus şi în jos. Alţii şedeau la mese bînd bere. Ocuparăm şi noi loc 
la o masă şi ni ordinarăm aşişdere bere. 

Servitoriul numaidecât puse înaintea noastră doauă pocale în 
forma acelora din cari pe la noi se bea vinul de Champagne. 

- Mi se pare că servitoriul acesta nu ni-a priceput bine, 
observă soţul meu. 

- Cum așa, domnule? întrebă cel din Paris. 

- D-apoi noi am ordinat bere şi el vrea să ni aducă vin de 
Champagne. 

Parizianul începu să surîdă și răspunse: 

- Nu vă temeţi, domnul meu, că servitoriul va aduce ceea ce 
ați ordinat. Pe aice numai din asemene pocale se bea berea. 

Într-aceste, se ivi şi servitoriul şi ni împlu pocalele la toţi. 
Fiindu-ni sete, numaidecît ne apucarăm de beut. Dar abia 
gustarăm cîteva picăture, eu şi soțul meu îndată depuserăm 
pocalele. Mă uitai pe soţul meu, dînsul pe mine și amîndoi 
întrebarăm deodată: 

- Ce fel de beutură e asta? 

- Bere, răspunse cunoscutul meu. 

- Apoi astfel de bere se bea la Paris? 

- Ce? Doară nu vă place? 

— Cum amarului să ni placă!? , 

- Mă mir, căci asta e una dintre cele mai bune bere din Paris. 

- Ce? Veninul acesta? Și se găsesc oameni cari îl beu? 

— Tan uită-te numai în giur de noi! 

Aruncarăm privirea în sală. Toţi oaspeţii şedeau lingă bere. 

— Apoi dacă e aşa, eu nu mai beau bere la Paris. 

Plătirăm şi trecurăm în altă sală, unde stăteau billardele. Erau 
chiar doauăzeci şi doauă. Le anumărarăm de-a rîndul, căci nu 
voirăm a crede că sînt atîte. Ceea ce ne mai surprinse e că 
billardele erau toate fără gaure şi făcute anume pentru carambol. 

leşind de aice, merserăm la beserica Notre-Dame de Paris. 
Despre aceasta, cu indulgința frumoaselor cetitoare, voi vorbi cu 

altă ocaziune. 

XVI 


(La beserica Notre-Dame; esteriorul; interiorul; corul; în turn; bacşiş; 
clopotul cel mare; iară bacşiș; Panteonul.) 


Cam peste un pătrariu de oară ajunserăm la renumita 
beserică Notre-Dame de Paris. Un edificiu colosal stătea înaintea 
noastră, care atît în totalitatea sa, cât şi în specialităţile sale 
stoarse admiraţiunea noastră. 

Beserica Notre-Dame, precum se știe, e catedrala Parisului. 
Edificarea acestei beserici se începu încă în 555 de cătră 
Childebert I şi încă din timpurile cele mai vechi a fost tot 
catedrală şi în decursul secolilor trecu prin diferite reforme, pînă 
ce în fine al 72-le episcop de Paris, de Sully, la anul 1161, începu 
să zidească o catedrală după un plan mai grandios, care apoi se 
fini în secolul XIII. Aceasta beserică colosală, în forma unei 
cruci, ni reprezintă un model de stil gotic şi în privința aceasta în 
toată Franţa n-are păreche. Ceea ce ne încîntă mai mult la 
privirea acestui edificiu este simplicitatea ce ni se înfăţişează atît 
pe din afară, cît și pe dinlăîntru. Porţile colosale, din fier vărsat, 
ale portalului de frunte sînt decorate cu reliefuri din Sînta 
Scriptură. 

Intrarăm în beserică. Interiorul e întru toate corespunzătoriu 
esteriorului. Tot aceeaș frumseţă, tot aceeaş simplicitate 
înălțătoare. Ne suprinse mult și acea împregiurare că nu văzurăm 
bance deloc, chiar ca în besericele noastre. 

Corul e aşișdere frumos şi suindu-ne acolo (pentru bacșiș de 
50 cent.[ime]), avurăm o privelişte frumoasă asupra publicului 
adunat şi, ca să vedem o panoramă şi mai frumoasă, ne urcarăm 
chiar în turn. : 

Era un lucru grozav acesta. În o căldură cumplită, precum era 
atunce, a te urca pe vro 300 de trepte nu era chiar glumă. Abia 
răsuflarăm cînd ajunserăm la locuința clopotariului. Amîndoauă 
turnuri ale besericei sînt încungiurate de balconuri. leşirăm dară 
pe balcon spre a ne odihni puțintel. Eram într-o înălțime 
colosală. Panorama ce ni se înfățişa nu se poate descrie. Jos la 
picioarele noastre, de amîndoauă laturile curgea Seina, căci 
beserica zace pe insulă, și pe țărmurile acesteia în toate părţile se 
estindea Parisul în deplina sa grandiozitate. Capătul orașului se 

pierdea în aburul și murgitul de seară. Ne preîmblarăm pe 
balcoane giur-împregiur şi în toate laturile ni se îmbia cîte o 
privelişte, care de care mai frumoasă, admirabilă şi grandioasă. 
- Încă n-aţi văzut toate, ni zise conducătoriul chiar cînd eram 
să ne coborim. 
- Ce mai avem încă de văzut? îl întrebă soțul meu. 
- Clopotul cel mare. 
- Bine zici; haidam sus! | i 
Soţia clopotariului şedea în uşă la trepte. Fireşte că şi ea 
trebuia să capete bacşiş. Puserăm neşte centime în mîna întinsă 
înaintea noastră, apoi ne urcarăm cătră clopotul cel mare. Peste 
cîteva minute clopotul colosal stătea înaintea noastră. Deoarece 
clopotul acesta nu se trage niciodată, ci numai limba i se mişcă, e 
aşezat în o înălțime mică. Toţi ne duserăm sub el şi, admirîndu-l, 
cetirăm cele multe nume cîte sînt scrise într-însul. Sînt oameni 
vani, carii în toate locurile îşi scriu numele. p 
- Nu poftiți, domnilor, a vă scrie numele în clopot? ni întrebă 
clopotariul, aspirînd iarăş la un bacşiş. | 
— Mulţam! Nu dorim să devenim prin asemene mod oameni 
mari. | 
- Clopotariul acesta, ni zise conducătoriul, are venit bun. 
Toţi câți îşi scriu numele în clopot trebuie să-i deie cîteva centime. 
Călătorii se departă cu acea convingere că dînşii s-au făcut 
nemuritori şi, rentornînd din străinătate, povestesc cu fală 
tuturor cunoscuţilor că numele lor se află scris în clopotul cel 
mare din Notre-Dame de Paris. Clopotariul însă e om cu minte: 
cînd vede că clopotul e plin-plinuţ de nume din toată lumea, vine 
într-o demăneaţă cu apă, curăţeşte clopotul Şi şterge toate 
numele. Şi după aceea comedia se începe de nou, pentru că 
oameni vani totdeauna vor esiste în lume. 
Ciopotariul, însă, dacă nu ne-a putut face să scriem numele 
nostru pe clopot, prin alt mod voia să scoată bacşiş de la noi şi 
începu să ni facă istoricul clopotului: | 
- S-a făcut în 1862 și apasă 300 de centenarie... 
Nu-l ascultăm mai departe ci, dîndu-i neşte sous*, ne 


coborîrăm. 


* Sous: monedă divizionară franceză (n.ed.). 

„_ Din beserica asta trecurăm în alta nu mai puţin i i 
importantă, adecă în beserica Sîntei pesta isa Cc. 
numește mai mult „Panteon“. Beserica aceasta încă la an. 1791 
primi numele „Panteon“ şi cei mai renumiți bărbaţi ai Franţei se 
ingropară în locul acesta. Din afară, pe fruntea edificiului e 
următoarea inscripțiune: „Aux grands hommes, la patrie 
reconnaissante a adecă: „Bărbaților mari, patria recunoscătoare“ 
Cu pictate sîntă pășirăm în Panteon. Beserica nu ne interesa atîta 
cit cripta, unde zac osămintele celor mai bravi bărbați ai Franței 
Acolo zace un Voltaire, Rousseau şi alții. În anii 1791 Şi 1793, 
acolo se așezară şi osămintele lui Marat şi Mirabeau, însă mai 
tîrziu se străpuseră de acolo. În criptă este și un ecou escelinte 
Conducătoriul, care esplica publicului monumintele, voind să ni 
iri celora ce eram de față cît de multe silabe repetează ecoul, 

-~ Daţi bacșiș conducătoriului! 

Şi ecoul răspunse: 

— Bacşiş, bacşiş, bacşiş. 

Fără bacşiș nici zece pași nu poţi face la Paris. 


XVII 


(Parisul fără Versailles; la drumul-de-fier; o copilă frumoasă; soțul meu; 


lecarea; St. Cloud; V ; 
metale ră oară ersailies; alergarea după căruță; Trianonele; castelul; parcul; 


A sta la Paris şi a nu face o escursiune | i îmi zi 
la P a Versailles, îmi zise 
un bătrîn înainte de a pleca, înseamnă a et a și 
jeni e petrece la Roma și a nu 
Şi bătrânul meu avu dreptate. Stînd la Pari i 
: ptate. is, fără a te duce 
la aae ai văzut numai jumătatea Parisului. i 
Știu aceasta toți călătorii câți se abat pe acolo, pentru a 
A ceea 
toți se grăbesc a vedea şi locul de petrecere a lui reia XIV. 
Comunicaţiunea între Paris şi Versailles e foarte comoadă. 
Drumul-de-fier și omnibuzele îţi stau spre dispuzeţiune în fiecare 

oară. Dar publicul se și foloseşte de aceste comodităţi și mai ales 
în dumineci o mulțime de oameni curioși aleargă la Versailles 
spre a vedea parcul cu renumitele sale fîntîni săritoare. 

ntr-o duminecă înainte de miazăzi la unsprezece oare eu și 
soţul meu ne aflam în strada St. Lazar, adecă în apropierea casei 

de plecat a drumului-de-fier. Conductoriul nostru numaidecât ne 
agrăi: 

- Domnilor, nu poftiți să mergem acuma la Versailles? 

— Ba mergem, răspunserăm amîndoi. 

— Astăzi va fi lume multă pe acolo. 

- Pentru ce? 

— Pentru că azi vor juca apele. 

— Apoi apele nu totdeauna joacă? 

- Nu. 

- Dece? 

— Pentru că susținerea acelor fîntîne constă foarte mult, deci 
ca să nu se strice tare, nu se lasă totdeauna a juca, ci numai în 
doauă săptămîni o dată. | 

— Așadară, noi sîntem foarte norocoși că chiar azi e ziua în 
care joacă apele. Să mergem dară numaidecît? 

Intrarăm în salonul de așteptare. Era plin-plinuţ de oameni. 
Eu şi conducătoriul nostru merserăm a ni scoate bilete, iară soțul 
meu rămase în salon şi nu voia o dată cu capul să se miște de 
acolo. El adecă zări nu departe de dînsul o sprintenă şi tînără 
fetiță. Se uită la ea cu un feliu de admiraţiune petulentă şi 
scoțîndu-şi cărticica de notițe începu să o desemne. E de observat 
că isteţul meu soț n-a avut fericirea ca muza picturei să fie depus 
pe fruntea lui sărutarea sa, deci nu se pricepe mult la pictură, cu 
apucătura aceasta dară numai voi să escite vanitatea copilei, ca 
apoi din cauza aceasta dînsa să se intereseze de el. 

Şi amicul meu nu caiculă rău. 

Rentornînd cu biletele, îl găsirăm înfirînd cu suava copilă un 
discurs interesant. Era însă necaz că amicul meu nu prea vorbea 
bine frînceşte, iară copila înțelegea numai puțin germăneşte. 
'Totuș, precum observai mai tîrziu, necazul acesta nu era atît de 
mare și dînșii, unde nu aflau cuvinte, se foloseau de mimică. 

Dar fericirea lor nu dură mult. Conductoriul neîndurat 
anunță plecarea trăsurei. Călătorii alergară cu asalt spre vagoane. 
Copila, făcînd un compliment grațios, se depărtă îndată. Soțul 
meu voia să fugă după dînsa, dar abia făcu doi-trei paşi, se opri 

numaidecît, eschiamînd cu durere. Sărmanul, uitase că-l] doare 
piciorul. 

După aceste ne suirăm şi noi într-un cupeu şi peste cîteva 
minute plecarăm. Regiunea pe unde treceam era foarte 
pitorească și încîntătoare, amicul meu însă nu se interesa mult de 
cele văzute, dînsul fantaza necontenit cu copila de la drumul-de- 
fier. Mi-o lăuda cât de frumoasă, cît de grațioasă este aceea; Şi ce 
mult spirit are. 

- E, bine, îi zisei, spune-mi acuma cum făcuşi cunoștință cu 
ea? 

— Foarte ușor, răspunse el; observînd dînsa că eu o desemn, 
cugetă că mă interesez de dînsa, deci voia orișicum să înceapă un 
discurs cu mine. Ştiţi că copilele în treaba aceasta sînt foarte 
invențioase, deci şi ea numaidecât inventă un mod. Ea adecă 
trecu pe lîngă mine şi, lăsînd să cază batista sa din mînă, se duse 
mai departe. Eu, la rîndul meu aşişdere espert în asemene 
întreprinderi, pricepui deloc intențiunea copilei. Arădicai dară 
iute marama. I-o predădui şi începui a conversa cu dînsa. Ea 
nu-mi refuză a-mi răspunde şi aşa înfirarăm un discurs interesant. 
Durere numai că a durat puţin. 

- Miîngăie-te, o vei revedea la Versailles. 

- Ce folos de revedere, dacă mă doare piciorul? 

Dar să ne uităm și p-afară! Într-aceste sosirăm la Saint-Cloud. 
Acesta e un orăşel cu o situaţiune foarte romantică şi se estinde 
pe un deal împregiurat de păduri, are 5 000 de locuitori. Sus pe 
vîrful dealului văzurăm un castel pompos. Acela e castelul 
rezidențial, în care curtea împărătească petrece vara timp mai 
îndelungat. Acest castel are și însemnătate istorică. La început, în 
secolul XVI, era proprietatea intendantelui Fourquet, apoi 
deveni a lui Ludovic XIV, care îl straformă pentru principele de 
Orleans, mai tîrziu Ludovic XVI a locuit într-însul și în 1815 
Blücher aşișdere petrecu în el mai mult timp. La an. 1589 Enric 
III fu ucis în castelul acesta de cătră călugărul dominican 
J. Clement; Carol X subscrise acolo în 25 iuliu 1830 renumitele 
ordinațiuni de iuliu, din cari apoi mai tîrziu răsări revoluțiunea de 
iuliu. Ludovic-Filip petrecu vara așişdere în castelul acesta. 

Lîngă castel se estinde un parc pompos. Napoleon împreună 
cu familia sa petrece multe zile de vară aice, pentru că la St. 
Cloud îmblă mai puţini oameni decât la Versailles. Lui N apoleon 
îi mai place singurătatea. 

î i i irăm la Versailles. 

Cam în răstimp de 45 minute sosirăm 
Coborîndu-ne din vagon, ni părea că sîntem tot în Paris, aşa mare 
număr de oameni undula pe strade. Altfel Versailles întru tă 
e un oraş mare, are vro 30 000 de locuitori și e purure cercat de 
foarte mulți călători, deci are caracterul unui oraş mare. 

Eu şi conducătoriul nostru ne uitarăm în toate laturile spre a 
cerca atare droşcă, iară soţul meu îşi îndreptă privirea în 
depărtare într-o see i 

— Ce cauţi acolo? îl întrebai. _ , 

— Vezi aie căruţa aceea? îmi zise el, într-acea şede copila 

din Paris. _ E 
zi Las-o amarului! Că mai sînt în lume fete, ți-i afla şi tu 
pereche. Haidam să ni căutăm și noi o căruţă, căci e departe de- 

ice pînă-n mijlocul orașului. e | 
4 Š cu je ne despărțirăm toţi în toate părțile spre a iad 
atare căruţă. Peste cîteva minute rentornarăm iară, întimpinîndu- 
ne cu întrebarea: 

— Găsit-ai? P 

— Ba! fu răspunsul tuturora. A 

Nu era trăsură nicăiri ca-n palmă. N-avurăm dară ip 
eram siliți a pleca pedestru. Merserăm cam vro cinci minute, C 
din depărtare zărirăm o droscă. Ni sobe a ta pi 

î j i bservarăm că o 
dar cînd ajunserăm mai aproape, o ie fa at 
eni din toate părțile aleargă cătră căruţă. ' 
glumă şi deducind că dacă vom înainta numai cu comode re 
rămînem fără căruță, ni strămutarăm pia a pupe noii 
icior, î i i conducătoriul nostru, - 1 
pe picior, însă numai eu şi át r R dia 
i 1 durea piciorul şi aşa pute 
spusei — pe soțul meu î c H E 
i i i î cepurăm cu se ; 
Ceialalţi oameni însă văzînd că noi î S 
i dînşii Era o scenă de tot comi 
împăturară şi dînşii cătră căruță. Sela 
3 i i c ă scăpă rîsul, căci n-ave 
aceasta şi numai pentru aceea nu mă : ; ai! 
i i alergam din ruptul capului, 
timp la aşa ceva. Toţi aler A mr e 
i ta cătră noi rîzînd cu du 
blăstămatul de droscariu numai se ui urce 
îi î tră noi. Stătea nemișcat. 
În deşert îi făcurăm cu mîna să vină că i. Stă 
i i ieși î ătoriu. Dînsul ajunse mai 
e, conducătoriul nostru reieși înving . nai 
i la căruță, deschise uşa ei, intrarăm ambii. aitant, ~ R 
soțul meu, carele ocupă loc afară lîngă cocieriu și apoi plec A 
i licul rămase cu buzele umflate. 
a ne conduce pe o promenadă frumoasă. d etala 
lature arbori verzi şi tufoși ni se îmbiau cu umbra lor răcoritoare. 

Ne oprirăm la finea i, înai 
promenadei, înaintea unui edificiu c 
, u un 
ea TF se numeşte „Grand Trianon“. Acest edificiu s-a zidit 
SE: pipa fală Pa doamna Maintenon şi conţine între 
galerie de vase, icoane, precum portr 
. . . s T % ` etul 
F AERE a T Leszczynska, al Mariei Teresie, al 
e, al iui Ludovic XV; iar în grădină sî ai 
alte sculpture de renumitul Coustou. j si Din 
a a anal Mic (cet Trianon) nu mai puțin e interesant. De 
» Ludovic acolo, în acea casă cu doa iuri 
m , uă eta 
A aL EA Dubarry, celebră orgiele sale. Regina Maria 
e petrecea mult în Tri i i pri 
Elena ear anonul Mic, precum ŞI princesa 
ca fs între ambele Trianonuri conţine caretele împărăteşti 
iai pari Sa a! aa e careta de încoronare a lui 
, care la an. i și inci i 
Pata 56 se folosi și la botezarea principelui 
E su plecarăm cătră castelul cel renumit al lui 
ze bi pi ba Sea minute i dia Cele văzute acolo 
e aşteptările noastre. Înaintea noastră 

e. stătea un 
castel grandios şi lîngă castel se estindea un parc dintre cele mai 


HE e colo florile și arborii tăiați artificios, iar în 
părtare lacul, care cu sutele sale de gondoline ni înfățișează o 


parcul din Versailles. 
sape alu conţine între altele şi o pompoasă galerie de icoane 
emulează întru toate cu renumita colecţiune artistică ce se 


aceasta escelentă și avută galerie, admirînd creațiunile titanice 


ale celor mai renumiţi artiști ai i : 
EE artişti ai lumei an i ; 
ieşirăm în parc. tice şi moderne, apoi 

Făcurăm o preîmblare pe promenadele cele pompoase și în 
fine ne oprirăm la un loc unde banda zuavilor petrecea publicul 
cu diferite piese muzicale. 

Era de cătră seară cînd renturnarăm la Paris, ducînd cu noi 
cele mai plăcute suveniri, cari purure îmi vor revoca în memorie 


acea ziuă frumoasă. 


XVIII 


(La Louvre; istoria acestuia; în cîte părți se împarte; vizite în toate 
despărțămintele; încheiare.) 


Aceste schițe de călătorie ar avea un defect foarte mare, de 
cumva n-aş vorbi cîteva cuvinte şi despre renumita galerie de 
icoane din Paris. | 

Să sacrăm, dară, puţintel loc și pentru acest tezaur al Franţei; 
zisei puţintel, pentru că, de cumva aș avea de cugeta da o 
descriere mai specială a acestui muzeu artistic, afară de un studiu 
mai estins, aş avea lipsă şi de spațiu şi timp mai mult. 

Galeria de icoane din Paris se păstrează în edificiul numit 
Louvre. Acest edificiu e cel mai renumit în privinţa istorică şi 
artistică între toate edificiile Parisului. Originea lui se poate 
reduce pînă-n timpurile cele mai vechi. Pe timpul lui Filip 

August, cu începutul secolului XIII, era reședință regească şi 
castel. Catarina de Medicis începu să locuiască mai întîi în 
Louvre. De aice izvorîră mai tîrziu orînduielile cari produseră 
înfiorătoarea noapte a lui Bartolomei. Mult timp esistară fereştile 
din cari la ordinațiunea lui Carol IX se descărcară armele asupra . 
hughenoțţilor fugitivi. De la Ludovic XIII însă aceste fereşti nu se 
mai pot vedea. În Louvre au locuit mai mulți regi, pînă ce în fine 


Tuilleriile deveniră reşedinţă regească. 
În prezinte Louvre, care e o parte a Tuilleriilor, e cunoscută 


în toată lumea ca și cea mai avută colecțiune de icoane a Franţei. 

Să facem și noi o revi 
f stă reped i isti 
espaso pla aa p e asupra opurilor artistice 
Pe a împarte în trei părți: partea întîia e aşezată în 
a alei a 3 BRR AT al doile şi a treia [în] parter 
e zilele, afară de luni, de la 12 oare pînă la 
Patru după-miazăzi. E bine c i pda ae 
; a străinul să ducă i 
său, căci cu acesta îi este isai i apre ra 
său, permis a intra și înainte de 12 
insemnat că cu pasport te lasă î i aie 
Bileca u a po asă în multe locuri, unde numai cu 
M AE Ba car întâi, side dreapta intrarăm într-un salon 
A amentul edificiului Louvre nou. A 
. . x c 
Sau precum și cele următoare se țin de Musée Napol& II 
onțin teracote antice. ia į 
ai a E en într-o sală pompoasă, care se numeşte „la 
€ pt-Cneminées“, aci apoi puturăm studia opurile cele 


cn vibe „ICreSă tabloul lui David care reprezintă răpirea 
za A ar Leonida între Termopile aşișdere e grandios. 
A sola e iai de bijuterii, apoi intrarăm în „Galerie 
nise a . Pe plafondul salei e un frescou grandios, care 
isi BE pe Apollon învingînd pe zmeul din Pitonia i 
mea aceste galerii se intră în „Grand -arré 
te gale á în „p salon carré“, un 
Al ae i aer idee Spun ale colecțiunii întregi. A i 
IȘUIOr celor mai renumiți sînt î 
aceasta sală, de aceea fiecare pi i ne eeii: 
pna Pictură merită atențiune deosebită. 
Dye ae a TERIO, Michelangelo, Bellini, Vai 
ea A » Rembrandt, Rubens, Tizian, Murillo şi 
j o aia ci Eee galeria cea mare, care conține opuri 
S , Spaniolă şi î î 
oralne cae p ȘI germană. Icoanele sînt așezate în 
e scai la începutul galeriei mari zace așa-numita „Galerie des 
i isi » Care conține opuri din școala mai veche italiană 
Pele fa la mijloc, e sala statului, în care se întîmplă 
a Camerei în fiecare an. Cele mai renumite icoane de 

şcoala italiană și spaniolă sînt de Albani, Caravaggio, Bellini, 
Tizian, Tintoretto, Rafael, Murillo, Velázquez şi de alții. În 
şcoala germană escelează Berchem, Cranach, Dou, Holbein, 
Memling, Poelenburg, Rembrandt, Rubens, Snyders, Tenniers. 

Muzeul Napoleon III conține colecțiunea veche de 
Campagna şi obiectele espuse fură aduse cea mai mare parte de 
Ernest Renan din Siria, de Henzey şi Daumet din Macedonia şi 
de Perrot și Guillome din Asia Mică. Colecţiunea conţine 
sculpture vechi, vase de bronz, obiecte de sticlă, picture vechi, 
vase etrusce, faiariţe italiane, teracote antice, precum şi cîteva 
icoane mai noauă. 

Muzeul lui Carol X aşişdere e foarte preţios și poşede o 
colecţiune prea interesantă de obiecte egipţiane, greceşti, romane 
şi etrusce, și anume vase, statue, figure, teracote, pietre tăiate, 
sarcofage, mumie, arme şi altele. Salele sînt decorate cu frescouri 
pompoase. | 

Muzeul suveranilor e înființat de Napoleon III şi conţine 
obiecte de acele cari odinioară erau în posesiunea domnitorilor 
francezi. În acest muzeu, cele mai remarcabile opuri sînt în cele 
din urmă trei sale, cari cuprind picturele muzeului lui Napoleon 


III. . 
În sala cea mai de aproape se află tăieturele în aramă şi oțel, 


precum şi desemnurile cu mîna. 

În etagiul al doile vizitatoriul mai întîi intră în muzeul 
marinelor. Acesta s-a înființat la 1827 şi cuprinde o mulțime de 
modele relative la marine. 

De aci trecurăm în muzeul etnografic, unde avurăm prilej a 
vedea multe şi prea interesante obiecte pentru a înlesni 
cunoaşterea ţărilor şi popoarelor. 

În parter sînt așezate sculpturele. Mai întîi intrarăm în 
muzeul sculpturelor antice. Muzeul acesta se împarte în 
şeptesprezece sale, dintre cari fiecare are ceva grandios, ceva 
măreț. Sala cea dîntiie şi pentru aceea e interesantă, căci Enric 
IV acolo celebră ospăţul său nupțial cu Margareta de Valois. 
Molière la anul 1659 reprezentă tot acolo multe comedii de ale 


sale. 
Muzeul al doile e pentru sculpture de stil renaissance şi 


constă din cinci sale. 

Muzeul Pentru sculpturele moderne se împarte aşișdere în 
ci sale, dintre cari doară cea mai interesantă e a cincea, und 
se a şi renumitele opuri ale lui Canova: Amor și Psyche ° 
P pc colecțiuni în parterul edificiului Louvre sînt: muzeul 

= se ap a Asia Mică, muzeul egipțian și în fine cel algiric. 
Eo k e aceste muzeuri conține opuri de mare preț pentru 
R. carii se interesează de istoria artelor şi deosebit pentru 

la carii vreu să întreprindă studii mai întinse asu 
antichităţilor păstrate din timpurile cele mai vechi. ie 


Se înţelege de sine că î : 
; pentru a întreprinde a ii 
recere un timp îndelungat. 4 semene studii se 


cin 


XIX 


(Unde să mer 


em?; 
ERE (taie gem?; Bulevardul de Sebastopol; doauă închisori; Pere 


uni; monuminte; Nu mă uit amorul curat; iarăș morminte.) 


Într-una din ultimele zile ale 
şedeam cu soțul meu înaintea un 
Sebastopol, sorbind prin doauă 
bere, nici cafă și delectîn 
dinaintea noastră. 
| Chiar ne consultam că unde 
iacă deodată zărirăm un 
Lachaise“. 

, Numaidecît ne deciserăm a vizita de 
cimetieriu numit Père Lachaise. 
a raba dară și noi în omnibuz Şi, ca să avem un prospect 
oia ; cuparăm loc chiar deasupra. Peste cîteva minute 

ira plecă. Bulevardul de Sebastopol e o stradă grandioasă, în 
lungime are 3/4 de mile franceze. D 


e ambe laturile case colosal 
. a e, 
bolte pompoase ni serveau cu obiecte de admirațiune. Apoi 


arborii sădiți de amîndoauă părțile, caretele nenumărabile ce 


e petrecerei noastre la Paris, 
ei cafenele de pe Bulevardul de 
țevi atare licvid ce nu era nici 
du-ne asupra publicului ce trecea pe 


Să mergem în ziua aceea, cînd 
omnibuz cu inscripțiunea: „Ptre 


astă dată renumitul 

treceau pe lîngă noi, publicul ce undula în sus şi în jos, ni 
improvizau un tablou interesant. 

Astfel înaintarăm tot delectîndu-ne la privirea multelor 
obiecte frumoase și peste un pătrariu de oară sosirăm la Piaţa 
Bastille, care are o însemnătate istorică. Bastille se numeşte 
pentru aceea, pentru că la anul 1370 Carol V edifică acolo o 
cetățuie, care timp îndelungat se folosea ca închisoarea statului, 
dar în 14 iuliu 1789 poporul înfuriat ocupă cu asalt cetăţuia și, 
dărimînd-o, pietrele scoase dintr-însa se întrebuinţară la zidirea 
punţii de la Piaţa Concordiei. În locul acelei închisore apoi se 
arădică Columna de iuliu, care e foarte înaltă și deasupra ei se 
vede zîna libertăţii vărsată din bronz aurit. 

Abia stăturăm doauă minute, ne suirăm în alt omnibuz şi 
continuarăm escursiunea noastră cătră locuința eternă a 
repauzaţilor. 'Trecurăm înaintea închisoarei de la Roquette, unde 
sînt închiși acei nenorociți mizerabili carii comiseră crimele cele 
mai grele. Vecinul meu, un parizian, se-ntoarse cătră mine şi-mi 
arătă piatra dinaintea porţii închisorii, pe care se esecută 
sentințele de moarte prin ghilotin. Faţă cu asta e prinsoarea 
junilor deținuți (des jeunes-dâtenus), adecă a criminaliștilor mai 
tineri, carii n-au trecut încă de şasesprezece ani. De bună seamă 
de aceea i-a așezat fățiş cu criminaliştii cei bătrîni, ca zărind 
piatra dinaintea porții să:se înfioare de urmările cele grozave ale 
unei purtări infame şi astfel să se îndrepte. Intenţiunea nesmintit 
e salutară şi bună, mă mirai însă cum de s-au pus aceste doauă 
închisori chiar în apropierea cimetierului? Sau doară şi asta se 
făcu cu voia ca prinşii să nici nu vadă altceva decît tot numai 
conducte funebrale?! 

De la aceste doauă închisori încolo, apoi şi cel ce n-a mai 
umblat p-acolo niciodată trebuie să observeze că se apropie de 
cimetieriu. Fiecare casă, toate obiectele, întreaga stradă ni 
vorbește de doliu, de înmormîntare și moarte. Fiecare boltă îmi 
părea un călugăr care nu zice altceva decît: „Memento mori!“ Pe 
strada aceasta, adecă, nu sînt altele decît bolte în cari se vind 
uneltele trebuincioase la înmormîntare şi pentru decorarea 
mormântului. 

La finea acestei strade zace grandiosul cimetieriu Pere 
Lachaise. Numele şi l-a căpătat de la preotul de curte al lui 
Ludovic XIV. Acest cimetieriu cu tot dreptul se poate numi un 
oraş al morţilor, cu un labirint de, strade iar în loc de case mari 


Ti 

Nu mă uita, cînd timide la so 
Zorile deschid palatu-le-ncîntat. 
Nu mă uita, cînd noaptea gînditoare 
Trece visînd sub vălu-i argintat; 
La voacea plăcerii cînd sînul tău palpită 
La visul de seară cînd umbra te invită, ` 
salbă un glas lin 
Murmură cu suspin: 
Nu mă uita! 


Nu mă uita, cînd soartea mea crudă 
De tine, dragă, etern m-a despărți, 
Cînd de esiliu, durere, ani şi trudă 
Inima-ți ruptă atunci va amorți, 
La ultimul adio, l-amorul meu gîndeşte, 
Ce este timp, absință cînd sufletul iubeşte! 
Cât inima-mi va sta 
În piept va repeta: 
Nu mă uita! 


Nu mă uita, cînd sub pămîntul rece 
Pieptul meu zdrobit etern va adormi, 
Nu mă uita, cînd floarea care trece 
Pe-al meu mormânt încet va răsări; 
Nu te-oi mai revedea, dar sufletu-mi din ceriu, 
Ca frate credincios, îți va vorbi-n misteriu, 
Cînd ziua v-amuţi, 
O voace-ţi va şopti: 
Nu mă uita! 


Repauză în pace, poete prigonit de soarte! Națiunea ta şi 
toată lumea cultă nicicînd nu te va uita! 

De la mormîntul preotului lui Apolone merserăm, la 
mormintele a doauă inime cari avură un finit foarte tragic. Cine 
dintre d-voastre n-a cetit încă jelnica istorie de amor a lui 
Abailard (+ 1142) şi Héloise? (+ 1164). Cine dintre noi n-a vărsat 
o lacrimă de compătimire asupra sorții lor?! 

Stăteam meditînd, ochii mei erau ţintiţi asupra acelor 
morminte sacre şi cugetul meu rătăcea departe în întunerecul 
secolilor de mult trecuţi şi petrecea cu plăcere la suvenirea 
acestor martiri ai amorului; iar mintea mă întreba de ce nu mai 
esiste astfel de amor? de ce oamenii acuma nu se mai ştiu iubi, 

făr-a considera interese particulare?! 

Ah! Abailard şi Héloise au murit de mult şi cu dînşii au perit 
şi amorul curat! 


Perit, perit! 
Cu inima plină de simțăminte încîntătoare părăsii acel loc 


unde repauză amorul idea! și continuarăm revista noastră asupra 
nenumăratelor monuminte pompoase, simple şi grandioase. 

Nu departe unul de altul zac osămintele renumiţilor 
componiști muzicali Méhul, Hérold, Bellini, Grâtry, Boieldieu 
Cherubini și Chopin. 

Dinapoia acestora e mormîntul madamei Blanchard, care la 
an. 1819 întreprinzînd o călătorie cu balonul de aer avu un finit 
tragic. 'Tot acolo repauză şi renumitul mineralog Brogniart 
poetul Delille, Bernardin de Saint-Pierre, autoriul romanului 
asi Virginia, Denon, carele a urmărit pe Bonaparte şi în 

gipt. 

| Mai la vale, nu departe de capelă, se vede un monument 
simplu. Acolo odihnește celebrul artist Talma. Cu dînsul a 
repauzat şi spiritul tragediei franceze. 

Dar unde e mormîntul marelui Béranger? Iată colo un 
monument de tot simplu ni spune că sub el repauză cel mai 
plăcut poet liric al francezilor. Poetul, carele Şi în bătrînețele sale 
ş-a ştiut păstra spiritul de juneață, a murit, dar suvenirea lui va 
trăi etern în inima poporului francez, carele la petreceri, în 
fabrice la lucru, la oraşe şi la sate totdeuna va cînta cu entuziasm 
cîntecele purure frumoase ale lui Béranger. 

După preîmblare de o oară și mai bine, întrebarăm de 
conducătoriul nostru încătrău e mormîntul poetului Heine? 
Acela însă e în alt cimetier şi astfel furăm siliți a merge în altă zi 
spre a vedea mormîntul renumitului poet liric al germanilor. 


XX 


(Despre ziuaristica franceză; revistele „Revue de Paris“; „Revue d 
Ir es deux 
Modei a des Débats‘; „Moniteur“; „La Presse; “La Libertâ“, foi 


Înainte de a încheia aceste notițe fugitive, permiteți-mi să 
vorbesc cîteva cuvinte despre ziuaristica franceză. 

E fapt constatat că ziuaristica franceză nu mai dispune de 
puterea aceea ce a avut-o pe timpul guvernelor parlamentare ale 
regilor, totuş presa franceză are multă influință asupra destinelor 
Franței. Încă şi acuma cel ce-și face nume pe cîmpul ziuaristicei 

are intrare liberă în arena luptelor politice. Thiers și Guisot 
numai activităţilor ziuaristice pot ascrie că guvernul Franţei se 
concrezu lor. 

Cu toate că presa franceză nu se poate lăuda cu autoritatea 
presei engleze, totuş în cît priveşte puterea și influința îi este 
rivală. 

În Germania se consideră numai ziuariul iară ziuaristul se 
ignorează cu totul, — din contră, în Franța publicul nu se ocupă 
deloc cu „La Presse“ sau cu „La Liberte“, ci numai singur- 
singurel cu personalitatea lui Emiliu Girardin, în contra dînsului 
ținteşte „Siècle“ toate săgețile articolilor săi. 

Nu vreu să fac aci istoricul presei franceze, voi vorbi numai 
despre timpul mai nou. La anul 1840 au apărut vro 450 de foi, 
după aceste mai ieșiră încă vro 200. Cele mai multe însă erau 
numai producte efemere și periră nu peste mult. Revoluţiunea 
din iuliu născu între altele și cauţiunea pentru ziuare şi astfel 
acele se împuţinară. Pînă ce în fine împăratul Napoleon la an. 
1852 emise ordonanța de presă care puse stavilă diluviului 
ziuaristic şi de atunce numai puţine foi mari se începură. Însă 
foile cele mai mici se înmulțiră ca ciupercile. Din aceste politica 
este eschisă și se ocupă numai de cestiuni sociale, orăşănești, 
literare şi artistice, auneori însă ele trec peste regulele cuviinței şi 
aduc la publicitate scene şi întîmplări de natură privată. Ele 
publică cu mai multă plăcere referade despre piesele noauă cari 
se reprezintă în teatrele Parisului. Însă nu se mărginesc numai 
întru analizarea piesei, ci descriu chiar şi publicul care fu de faţă 
la reprezentaţiunea cutărei piese teatrale. Descriu cu toată 
preciziunea în care logie ocupa loc prințesa Matilda, principele 
Murat, Renan, George Sand şi alții, pînă-n fine chiar şi 
foiletonistul, căci toate aceste le păsim în foiletonul acelor foi. 

La an. 1865 în toată Franţa ieșeau 1098 de ziuare. Dintre 
aceste 337 erau politice, 761 din acele cari nu se ocupau de 
politică. 

Dar să trecem la analizarea specială a presei franceze. Voi 
începe cu revistele. 

Revistele sînt intermediare între foi şi cărți. Cînd mai întîi se 
începu acest soi de publicaţiuni, avu să sufere multe combateri, 
cu toate aceste folosul revistelor nu se poate nega. 

Revista se începe acolo unde se finește foaia de toate zilele și 
se gată acolo unde se începe cartea. 

Chemarea unei foi mari este a informa publicul despre toate 
evenimintele zilei, iară a revistei, ca să cuprindă toate ca într-un 
cadru. Foile mari reprezinte interesele partide, iară revista 
serveşte direcțiunei spirituale. 

Renumitul ziuarist Verron fu carele fondă cea dîntîie revistă 
în Franța la an. 1829. Întreprinderea lui se numea „Revue de 
Paris“. Deviza lui era a deschide teren tuturor capacităţilor 
franceze. Rezultatul fu îmbucurătoriu. Multe dintre numele cele 
mai ilustre ale Franței de acuma în aceasta revistă începură 
debutarea lor înaintea publicului. Așa d.e. Saint-Marc Girardin, 
Lamartine, Scribe, Casimir Delavigne, Alexandre Dumas, Juliu 
Janin, Alfons Karr şi alţii în revista aceasta depuseră temeiul 
renumelui ce-l poşed acuma. 

„Revue de Paris“ fu cea dîntiie dintre întreprinderile 
periodice care primi în coloanele sale şi romanul. 

La an. 1834 revista aceasta apăru sub redacţiunea lui Bouloz, 
carele atunce era proprietariul renumitei reviste „Revue des 
deux Mondes“. Ambele reviste reprezintau altă programă. Pînă 
ce „Revue de Paris“ rămase un organ beletristic, „Revue des 
deux Mondes“ servea ştiinţelor mai înalte. La an. 1835, însă, 
„Revue de Paris“ încetă, iară „Revue de deux Mondes“ eziste şi 
acuma și e cea mai grandioasă întreprindere literară a Franţei, 
care are multă influință asupra dezvoltării opiniunii publice. 
Revista aceasta la început avea să se lupte cu multe pedece, însă 
tenacitatea redactorului său le învinse toate. Acuma are 12 000 
de prenumeranți, ceea ce atestează de înaltul grad al culturei 
publicului francez. 

Să trecem la ziuarele politice! 

Ziuarele cele mari au mai multă autoritate şi decît revistele. 
Ce e drept, riguroasa lege de presă adeseori li se pune stavilă 
întru esprimarea lămurită a opiniunii publice, totuș prin figure 
alegorice şi prin alte apucăture de acest soi dezvelesc ideile lor 
într-un mod admirabil şi cu mult spirit. 

În cât pentru esterior, ziuarele franceze nu pot emula cu cele 
englezești. De cînd a încetat „L'Epoque“, ziuarele franceze nu 
mai apar în format atît de mare. 

Partea cea mai interesantă se compune din epistolele politice, 
apoi urmează numeroasele corespundinţe și în fine înştiințările 
despre şedinţele tribunalelor, ale camerelor comerciale 
industriale şi altele. În fruntea ziuariului, însă, totdeuna e un 

articol conducătoriu, purure subscris de autoriu, după acesta 
urmează revista politică, cari ambii articoli semnalizează 
programa ziuariului respectiv. În fine, pe pagina a patra găsim 
noutăţi de zi, recenziuni teatrale, anunţuri și altele. | l 

Aceste schițe ar fi prea defectuoase de cumva m-aş atinge aci 
şi de foişoară. 

Foişoara în ziuarele franceze are un rol important. În aceasta 
rubrică se publică romanuri, recenziuni despre piesele şi opurile 
mai noauă și în fine tot în foișoară putem ceti și înştiințările ce se 
țin de „cronique scandaleuse“. 

În cît pentru romanuri, foişoarele deveniră o astfel de 
autoritate, cît romanţierii cei mai mari în foişoară publică mai 
întîi opurile lor. Na 

Recenziunile și criticele sînt totdeuna interesante și scrise cu 
mult spirit. Cele mai escelinte sînt criticele teatrale. Criticul 
francez e totdeuna curtizante, fin şi amabil şi niciodată nu e 
vătămătoriu şi nu descinde la personalităţi, în care privință criticii 
noștri ar putea învăța mult. 

ntre ziuare, cel mai renumit e „Journal des Débats“, organul 
faptelor, asupra căruia se revarsă un spirit ştiinţific şi nicicînd n-a 
stat în serviciul nici unui guvern. Acest ziuariu apăru în 29 august 
1789 sub titlul „Journal des Débats et Décrets“ şi pînă în al 
cincilea an al republicei purtă tot acest titlu. Atunci îşi schimbă 
numele și se făcu „Journal des Debats et lois du Corps 
Legislatifs“ sub redacțiunea lui Louvet şi Lacretelle. AA 

La an 1799 ziuariul trecu în posesiunea fraților Bertin și 
atunce împărțirea materielor se schimbă cu totul. Atunce se 
deschise şi rubrica „foişoară“, în care însă la început nu se 
publicau decît reclame de tîrg. Mai tîrziu publică și recenziuni 
teatrale despre piesele mai noauă. 

La an. 1811 urmară zile triste pentru presa franceză. 
Guvernul se folosea de toată omnipotința sa pentru sugrumarea 
foilor. În aceasta epocă tristă nu esistau la Paris decît patru 
ziuare. , l , 

Cu începutul restaurațiunii, acest ziuariu apăru iarăş sub titlul 
„Journal des Débats politiques et littéraires“, sub care iese şi în 
ziua de azi. Redacţiunea ziuariului e compusă din bărbaţii cei mai 
capaci ai aristocrației. Dintre colaboratori cel mai renumit era 
Sacy, al doile e Cuvillier Fleury, apoi Saint-Marc Girardin şi 
Prévost Paradot. 


TI 


De la an. 1830 foişoara acestui ziuariu e terenul pe care 
escelează Juliu Janin, principele criticei, cel mai renumit 
foiletonist al Europei. Juliu Janin — zice Havin - e creatoriul 
foişoarei. Din fiecare ord al său străluceşte focul artificios al 
spiritului. Criticele lui nu sînt doctrinare, dar totdeuna nimerite. 
Îi place a ilustra foișoarele sale cu citațiuni latinești. Pe Horaţiu îl 
ştie de-a rostul. Criticele lui seamănă cu o corfă de flori ce o 
deșeartă înaintea picioarelor noastre cu atâta graţie, încât uităm 
împunsăturele mai mici ce ni cauzară ghimpii ascunși sub 
frunzele florilor. 

Mulţi s-au încercat a imita stilul lui Juliu Janin şi a-i răpi 
laurii cîştigați, însă pîn-acuma nimănui nu-i succese. 

La 24 noiemv.|rie] 1789 ieşi numărul cel dintii al ziuariului 
„Moniteur“. Fondatoriul lui a fost Iosif Carol Panckouke, un 
librariu cu minte. „Monitoriul“ totdeuna a ocupat teren 
adversariu faţă cu „Ziuariul dezbaterilor“ precum acesta 
orişicînd era opozițiunal, așa dînsul totdeuna era în soldul 
guvernului. Vasăzică „Monitoriul“ nicicînd n-a urmat cu 
constanţă atare programă, ci precum se schimbă guvernul, așa îşi 
strămută şi dînsul coloarea sa politică. Mai tîrziu apoi 
„Monitoriul“ deveni organul oficial al guvernului, în care calitate 
trăieşte şi azi. 

„La Presse“ e mai noauă decât cele doauă foi înşirate mai sus, 
dar aparițiunea ei formează epocă în istoria presei franceze. 
Fondatoriul „Presei“ fu celebrul Emiliu Girardin, pe care 
francezii îl numesc „principele ziuaristicei“. Programa lui 
Girardin aruncă schinteauă între ziuarele franceze. Întreaga 
presă totdeuna se întoarse în contra lui Şi se iscă o polemie 
înfocată. Girardin reieși învingătoriu și în anul următoriu foaia 
lui avea 20 000 de prenumeranți. 

Capacităţile cele mai emininte se grupară la foaia lui 
Girardin. Balzac scria schițe din viața privată, Berthoud notițe 
din viața bărbaţilor mari, Alesandru Dumas comunica foişoare 
istorice şi critice despre cele mai noauă piese teatrale, doamna 
Gay publica împărtăşiri despre moda şi datinele din Paris, 
Theophil Gauthier despre artele frumoase, Granitre de 
Cassagnac despre istorie şi religiune, Goslan, icoane morale, 
Victor Hugo despre cestiunile sociale, Achil Jubinal despre 
literatura ciasică, Juliu Lecomte despre marine, Scribe publica 

aa dea ocine ru a ic 


proverbe dramatice, Tr. Soulié scria critice despre reprezenta- 
țiunile teatrului liric. DAS 

În 2 decemv.[rie] 1851 Girardin fu esilat, dar în anul venitoriu 
iarăş renturnă în patria sa şi se puse de nou în fruntea ziuariului 
său. 

Dar debutarea asta nu ținu mult. Girardin părăsi „Presa“ şi la 
an. 1866 fondă un ziuariu nou sub titlul „Libertatea“, care 
numaideciît își adună atîţia prenumeranţi ca „Siècle“, carele 
acuma e cel mai lățit ziuariu al Franţei. , 

„Siècle“ e organul opusețiunii parlamentare şi antagonist 
grozav al clericalilor. Foişoara-i totdeuna are preț literariu. | 

„L"Opinion nationale“ aşişdere are mulți prenumeranți. 
Apare seara cu datul din ziua următoare. Apără drepturile 
națiunalităților şi se ocupă adeseori și de cauza României. g 

Dintre cele semioficiale, cele mai însemnate sînt 
„Constitutionel“, „Patrie“ şi „Pays“. Organul ultramontanilor e 
„Le Monde“. „Le Temps“ e al partidei stînge moderate, iară 
„L”Avenir Nationale“ al estremei stînge. TA 

Între ziuarele mai mici escelează „Le petit journal“, ce are 
250 000 de prenumeranți, şi „Figaro“, cari le ceteşte mai ales 


poporul. 


* 


Și cu aceste închei descrierea suvenirilor mele de călătorie, 
cerînd indulgință on. public cetitoriu, dacă am abuzat de paciin- 
ţa-i mult preţuită. 


IP Ap 


TRANSILVANIA ȘI BUCUREȘTI 
1868 


(O promisiune; dătorinţă plăcută; motive atrăgătoare; norocul meu; 
nenorocirea mea; un amic şi nevasta sa; carambol curios; ce mi-a șoptit bătrînul la 
ureche; monotonie; prînzul; cu un ungur.) 


O promisiune făcută în primăvara trecută unui amic al meu 


- îmi impuse o dătorință prea plăcută pentru mine: ca să fac o mică 


escursiune în frumoasa şi duioasa Transilvanie, patria strămoşilor 
mei. Dar şi fără dătorinţa aceasta aş fi părăsit eu Pesta bun 
bucuros, pentru că orișicine se duce cu plăcere acolo unde îl 
atrage inima şi unde îl conduc aspirațiunile sale. În decursul lunei 
trecute mi se ofereau doauă ocaziuni pentru potențarea dorului 
meu de călătorie: teatrul român şi adunarea generală a 
Asociaţiunii transilvane". Ambele mult mai interesante, mult mai 
seducătoare, decît să mă fiu putut reținea ca să nu asist la ele. 

Deosebit mă interesa mult teatrul naţiunal, de care n-am 
văzut nicicînd. Doream s-aud limba noastră dulce şi sonoară 
răsunînd de pre scenă; şi acest dor îmi șoptea necontenit să mă 
duc cât mai curînd. 

Ziuarele anunţară că eminintele nostru artist di Pascali va - 
aranja cu trupa sa cîteva reprezentări şi la Gherla pre timpul 
adunării generale a Asociaţiunii; eu însă doream să văd mai 
multe piese şi astfel dorința mă mînă la Arad, unde chiar atunce 
publicul avea ocaziune a se delecta în scena română. Și ce bine că 
mă dusei la Arad, căci — precum știți — dl Pascali neputînd merge 
la Gherla aș fi fost lipsit de plăcerea de a vedea teatru român. 

Era într-o- luni dimineaţa cînd luai lumea în cap, plecînd pe 
drumul-de-fier cătră Arad. Nu-mi place să călătoresc pe drumul- 

de-fier, pentru că în vagoanele sale strîmte mă simţesc ca într-o 

închisoare; apoi afară de aceasta mai totdeuna am acel 

„malheur de călătoresc cu neşte oameni cu carii nu mai doresc 

să fac cunoştinţă. De astă dată însă soartea fu prea severă faţă cu 

mine şi mă puse intr-un cupeu cu trei oameni, carii după plecare 
adormiră numaidecît. Aşea apoi nu-mi rămase altă petrecere 

decît să mă delectez în somnul lor, ceea ce desigur nu este o 

petrecere de invidiat. 

Abia apucai să sosim la stațiun întîi 

bia K ea cea dîntîie, acolo 

Aaa mă coborii, rugîndu-mă de conductor să-mi deie alt 
oc. 

- Nu este nici un loc, decît numai î 

; intr-un 

nefumători. ' SNPE 

- Nu-mi pasă, pune-mă oriunde, îi ră i i i 

y , ; spunsei, n 
între oameni. j ie pala 

Și după aceste, dînsul îmi deschise un alt cupeu. Intrai. 

Aruncai O privire în jur de mine şi, spre mirarea mea, între 
călători zării pre un fost conşcolariu al meu, pre carele nu-l 
ei de ina Ambii ne bucurarăm de revederea neașteptată 

i după un discurs de cîteva minute, amicul meu îmi 
următoarea întrebare: ibid 

— Cum se află nevasta ta? E sănătoasă? 

— Nevasta mea? 

- Da, da. 

— A mea? 

- Da,a ta! 

— Nu știu. Se poate că e sănătoasă, dar şi 

A , dar şi ace 

T ş ea se poate că e 
a Cum se poate aceea că tu să nu Ştii de soartea nevestei 

— Aşea, că eu n-am încă nevastă. 

- N -ai? Eu am auzit vorbindu-se că te-ai însurat. 

— Şi eu am auzit chiar asta despre tine. 

— Apoi tu ai fost mai bine informat. Iată nevasta mea! 

_ Și cu aceste mă recomandă nevestei sale, carea şedea lîngă 
dînsul. Aruncai privirea asupra tinerei femei. Ea era o nevastă 
Sancti, carea la prima vedere nu se părea a fi nici plăcută, nici 
rumoasă. Suridea închinîndu-și capul şi-acest suris îi lumina fața 
cu un colorit atrăgătoriu. Dar acest surîs n-a fost în stare să mă 
facă a invidia fericirea amicului meu. 

Cu toate aceste, însă, fui silit a împlini regulele cuviinţei. 
Ocupai loc față cu dînsa şi înfirarăm un discurs. Aşea peste cîteva 
minute avui fericirea d-a mă convinge că vorbesc cu o damă cu 
spirit mult. larăş mă uitai în faţa ei şi atunci mi se părea că e mai 
plăcută şi mai frumoasă decît înainte de aceea. Cînd sosirăm la 
stațiunea următoare, eschiamai întru mine: 

„Nevasta asta e frumoşică“. 

La stațiunea a doaua îmi zisei: 

„Nevasta asta e frumoasă“. 

Şi numai la a treia stațiune observai că: 

„Nevasta asta e prea frumoasă“. 

Însă la stațiunea a patra eram gata să jor că: 

„Nevasta asta e încîntătoare“. 

Şi la staţiunea a cincea eram p-aci aproape să invidiez 
fericirea amicului meu. 

Într-aceste ne oprirăm la staţiunea a şesea. Și cînd eram să 
plecăm, locomotivul mișcă cu aşea tărie vagoanele, încât un cufăr 
deasupra mea căzu pe capul meu şi mi-l lovi binişor. Eu în 
prezința unei femei tinere nici atîta mîngăiere nu putui avea ca să 
fiu zis un „vai“, ci — mai ameţit de durere mă silii a surîde; dar un 
moş de lîngă mine îmi șopti încet la ureche: 

- Vezi, aşea păţeşte cei ce vrea să-și petreacă cu nevasta 
altuia. 

După acest carambol nesperat şi neplăcut, mai călătorirăm 
doauă stațiuni și amicul meu dimpreună cu soţia sa se cobori. 
Rămăsei fără de nici un cunoscut. Începui dară a-mi improviza o 
petrecere privind prin fereastă regiunea pe unde treceam. 
Într-aceea, însă, revista aceasta nu mă delectă mult. Regiunea era 
prea monotoană. Oriunde aruncam privirea, nu vedeam altceva 
decât șes şi iarăș șes. Nicăiri un arbore, nicăiri un munte sau un 
deal cât de mititel. 

Călătorind tot prin asemene regiuni, după-miazăzi la o oară 
sosirăm la Ghioma, unde ni se spuse că avem doauăzeci de 
minute libere. Ne coborîrăm dară a prînzi. Intrai în o chilie mică 
şi îndesuită de oameni. Nu mai era cu putință ca să capăt loc. Însă 
spre norocirea mea un cunoscut din Pesta îmi făcu o palmă de loc 
pentru tăierul meu şi, stînd în picioăre, mă uitai cu glorie asupra 
celor de lîngă mine, carii nici atâta loc nu avură. | 

În fine prînzirăm, şi încă rău, dar cu atît mai scump. Apoi 
plecarăm numaidecît, ducînd cu noi suveniri amare. 

Societatea noastră din cupeu se mai înmulți cu un 
A l ungur de 
lîngă Arad. Dînsul ocupă loc chiar lîngă mine şi îndată ice ua 


a conversa. În urmă veni vorba despre românii din Arad. Eu nu-i 
descoperii că şi eu sum român, ci ascultai cu atenţiune părerea 
ungurului meu. Dînsul apoi îmi povesti că între românii din Arad 
sînt mulți oameni bravi și „binesimţitori“, dar sînt Şi cîțiva 
demagogi, carii strică toate. ÎI întrebai să-mi spună cine sînt cei 
„binesimţitori“? Şi dînsul mi-i înşiră pe rînd. El îi lăuda şi eu îl 
ascultam cu surâs pe buze. 
— Acuma, continuă el, se produce o i 
= , ; so 
Ay, p cietate teatrală 
- E, bine, asistat-ai la vro reprezentare? 
- Da, pentru că eu ştiu și româneşte. 
— Şi fost-ai mulțămit? 
~ Fost. Limba română e o limbă dulce și ia ei 
ȘI sonoară, melodia ei 
armonioasă de pe scenă te încântă cu plăcere. 


— Sper că mîne şi eu voi avea i i 
ocaziune a mă convin 
aceasta. data 


— Ştii d-ta româneşte? 

peu, ráspunsei, pentru că sum român. 

i mi pare Se Cugetat-am eu îndată că eşti român. 

n momentul acesta sosirăm la Curtici. Ungurul meu 

i t . se 
coborî. Peste o jumătate de oară ne oprirăm la Araă 


PI 


II 


(Bucuria scurtă; ce lipseşte în Arad; la d] Pascali; seara; o nevastă frumoasă; 


rătăcire; fortăreaţa; în teatru; călători E 
istoria unui ile aa) ri, e noaptea; o femeie care n-a fost amorizată; 


Nu trebuie să vi-o spun că simții o bucurie cî i 
| 3 e cînd locomotivul 
se opri. Călătoria pe drumul-de-fier chiar așea te oboseşte ca și 
SpA pi E ră Aerul închis, vara căldura, iarna frigul te 
molestează mult. Mă bucurai dară sosind minutul în car i 
scap de închisoarea mea. i cita 

Însă bucuria mea nu dură mult. Ajunsei în perplesitate mare. 
Cugetai că smintii calea şi în loc de Arad sosii la Dobriţin, atît de 
mare era pravul ce fui silit a-l înghiţi pînă ce ajunsei în oraș. Dar 
cocieriul mă asigură că întru adevăr sum în Arad şi mă liniștii. 

Aradul e un oraș frumos, foarte avut, comerţul se bucură de o 
înflorire frumoasă într-însul, şi de cumva se va deschide drumul- 
de-fier cătră Alba-lulia, are să devină un oraş mare, acuma însă îi 
lipseşte pardoseala. 

Trăsei la otelul Vas şi peste o jumătate de oară ieșii la 
preîmblare. Nu peste mult întăinii pre un amic al meu, cu carele 
numaidecît mersei a vizita pre dl Pascali. 

ÎI găsii în grădină dimpreună cu stimabila-i soţie. Mă primiră 
cu multă afabilitate. D-na Pascali avu frăgezimea de a-mi face 
îndată o suprindere plăcută, spunîndu-mi că în seara următoare 
va dechiama în costum națiunal poezia mea intitulată Copila 
română din comedia Nu vătămaţi fetele bătrîne -— care se va 
reprezenta acuş pe scena română din Bucureşti!. Apoi înfirarăm 
un discurs relativ la literatura dramatică şi la artea teatrală. DI 
Pascali îmi descrise cu colori viue starea teatrului român de 
dincolo de Carpaţi, îmi înşiră obstacolele cu cari au a se lupta 
artiştii noștri naţiunali, apoi atinserăm şi de fondarea unui teatru 
naţiunal în imperiul austriac, despre care voi vorbi cu altă 
ocaziune într-un articol special. 

Mai tîrziu se adunară mai mulți oaspeţi şi petrecurăm timpul 
pînă seara între conversări interesante. 

Îmi plăcea mult să văd interesarea cea mare ce o dovedi 
publicul român din Arad faţă cu dl Pascali, carele în zilele trecute 
fiind bolnav, vro doauă reprezentări nu se putură ținea. Dînsul, 
abia rădicat din boală, era prea slab și palid, totuş promise că în 
ziua următoare va juca, căci publicul adunat din toate părțile 
stătea de mai multe zile aşteptînd în Arad. 

Acest tablou familiariu se întregea prea frumos de cătră d-na 
Pascali, carea cu nou-născutul său copilaș în brațe ni dovedea că 
nu e numai artistă, ci şi o bravă mamă română. 

Prima debutare a d-sale era anunţată pe ziua următoare. Toţi 
aşteptau cu bucurie sosirea zilei de mîne și doreau tărie și 
sănătate părechei artistice. 

Într-aceea se făcu seară și ne despărțirăm toți. Era chiar 
ajunul onomasticei împăratului, orașul fu iluminat şi pe strade’ 


85 


cerculă o mulțime de oameni și o bandă militară delectă publicul 
cu melodiile sale. 

Făcui o preîmblare în piață, apoi mă conduseră la cină în o 
grădină, unde aflai o mulţime de cunoscuţi de ai mei. Avurăm o 
seară frumoasă. În grădină erau mai toți români, numai o bandă 
slăbuță ne cam tortura cu „londorisi“-ele sale polăceşti. 

Era tîrziu cînd ne duserăm acasă. 

Dimineața abia mă îmbrăcai, auzii că bat la ușa mea: toc, toc 
toc! i 

E că e atare amic d-al meu și strigai cu bucurie: 

— Intră! 

Însă mare fu surprinderea mea! Intră o nevastă tînără, naltă 
și brunetă. Avea niște ochi negri şi înfocaţi, o talie maestetică, şi 
era de o frumsețe rară. Admirînd-o, nici un observai că 
numaidecît după dînsa urma și un bărbat. 

Mă incercai a revoca în memoria mea suvenirea lor. Dar în 
deșert. Ambii mi-erau necunoscuţi. Nu i-am văzut nicicînd. 
| Într-aceea îi îmbiai cu șezut. Ocupară loc. Şi întrebai că cu 
cine am onoare? 

— Eu sum X, răspunse bărbatul ungureşte, şi aceasta aice e 
soția mea. 

~ Mă bucur, răspunsei închinîndu-mă, dar nu pricepui defel 
că pentru ce trebui să am eu onoare de domnul X, dimpreună cu 
stimabila-i soţie. 

- Ni se pare bine că în fine putem vorbi cu d-voastre în 
persoană. 

— Şi eu mă bucur, răspunsei uimit. 

_— Întru adevăr, căci cauza e ponderoasă şi nu se poate isprăvi 

prin corespundinţe. 

- Cestiunea e ponderoasă? întrebai şi mă întrebai: „Ce vreu 
oamenii aceştia cu mine?“ 

- Da, foarte ponderoasă. 

- On meu, permite-mi, însă eu [nu] te pricep. 

- Nu? 

- Nu. 

— Cum aşea? 

— Aşea că nu te pricep. 

— Apoi să vă clarific dară. 

- Poftim! 

- Noi sîntem aceia carii voim să cumpărăm casa d-voastre 
din Pesta. 

— Casa mea? 

- Da, da. 

- Sînteţi în rătăcire. Cercaţi pe altcineva şi nu pe mine. Eu 
n-am casă. 

— Apoi nu sînteţi d-voastre fiul neguțătoriului...? 

- Nu. Eu sum redactorul „Familiei“; apoi din redigearea unei 
foi româneşti încă nimene nu şi-a cumpărat casă nici măcar în 
Sărăceşti, cu atît mai puţin în Pesta. 

- Așadară să ne scuzaţi! Desigur am greşit numărul chiliei. 
Portarul ni spuse că fiul acelui neguţătoriu din Pesta e sub 
numărul acesta. 

— Se poate că portariul s-a confundat prin aceea că și eu vinii 
din Pesta. 

- Se poate. Acuma însă ne iertați. 

— Oh, mă rog, îmi pare bine că eventualitatea aceasta mă 
aduse în puseţiunea de a fi putut face cunoştinţă cu d-voastre. 
Dacă veţi cumpăra casa aceea, mă prenumăr şi eu la un 
apartament mai modest. 

- La toată întîmplarea, răspunseră oaspeţii mei surîzînd la 
ieşire. 

Numaidecît ieșii şi eu la dejun. Apoi vizitai fortăreaţa, 
renumită mai ales din 1848, lîngă care se esecutară, după 
sugrumarea revoluţiunii, cei treisprezece generali maghiari. 

Seara o petrecui în teatru, a doaua seară aşișdere. Din 
nenorocire, întrevenind un morb rspentin, nu se putură 
reprezenta piese mai mari, ci numai comedii mai scurte. Dar şi în 
aceste avui ocaziune a mă convinge că dl Pascali întru adevăr e 
un mare artist, carele ar putea să joace cu succes în orice teatru 
de rangul prim, şi că d-na Pascali nu numai în viața socială, dar şi 
în cea artistică, e soția iubitului său bărbat. 

A treia zi părăsii Aradul, ducînd cu mine suveniri plăcute. 
Plecai spre Oradea Mare. De acolo aveam să plec cu fratele 
Popfiu numaidecît cătră Gherla. Înainte de a pleca îi telegrafai 
dară ca să fie gata. 

Călătorit-aţi d-voastre cîndva cu posta? Nu? Apoi nici nu 
aveţi idee de incomoditate. Plecarăm seara la şepte și călătorirăm 
toată noaptea. Soții mei adormiră toți, numai pe mine mă tortura 
insomniul. Era cu noi o femeie tînără carea, precum spuse, n-a 

fost nicicînd amorizată; ea călătorea spre Caşovia, ca să se 
retragă din viață în claustrul de acolo. Sărmana adormi şi ea, dar 
în ii şoptea adeseori: Eduard! Eduard! să 
eputînd dormi, n-avui altă petrecere decît să mă ui 

fereastă afară şi să mă delectez în ceriul stelos. Şi privind test 
tăcută, mii şi mii de idei misterioase trecură prin mintea mea, cari 
dacă le-aş scrie toate aice, desigur ați adormi cetindu-le. ' 

Dimineața la noauă şi jumătate sosirăm la Orade. Numaidecît 
mersei la fratele Popfiu. Abia conversarăm câteva minute, cînd 
iată servitoriul de la telegraf aduse un telegram. Era al meu. 

Eu ajunsei cu căruța mai degrabă decât telegramul meu. 


III 


(Plecarea; valea Crișului; o tradițiune poporală; grani 
; pe Dealul Mare; | 
Transilvaniei; o țărancă, dealuri; Întunecime; la Cluș; Gherla; la Nicula) j i 


În ziua următoare, la miazăzi, ambii continuarăm i 
cătră Cluș şi Gherla. Era o ziuă frumoasă, soarele papală 
EF Sue asupra regiunii romantice şi toată natura suridea cu 

, pe ceriu nu se ivea nici iar vi i i 
iei id See ci un nor, iar vîntul mişca numai 

Drumul ne conducea printre locuri romantice. Călătoream pe 
valea Crişului Repede. Înaintea noastră se estindea o vale 
frumoasă, presărată cu sate şi orășele. Lîngă noi şerpuia Crișul 
sfărmîndu-și undele spumegînde în pietrile de pe țărmuri. În 
depărtare, faţă cu noi se înălța majestos Dealul Mare cu arborii 
săi seculari. În stînga se rădicau nişte dealuri, ici-colo plantați cu 
vie, iar în dreapta ni se înfățișau niște codri cu fagi cu plete late şi 
mai încolo zărirăm Vadul, un sat dasupra căruia pe un pisc de 
munte se văd pînă în ziua de astăzi ruinele castelului zinelor în 


care, precum spune tradițiunea, străbunul Menumorut a petr. 
multe zile de aur. iti 

Nu departe de vad zace Banlaca, un sat neînsemnat, dar 
despre care poporul de acolo a păstrat o tradiţiune interesantă. 
Tradiţiunea aceasta e cu mult mai frumoasă decît să mă pot 
reținea să nu vi-o enarez. i 

Pe timpul regelui Bela IV, guvernatorii acestui ținut se 
numeau bani, reședința banilor era Banlaca. Cel de pe urmă ban, 
cu numele Ciarnu, a pierit în bătălia de la Sajo. După această 
bătălie înfricoșată, poporul puțin rămas în viață se ascunse de 
frica mongolilor în peştera de la Banlaca. Între cei ascunși era și 
fiica banului repausat, încîntătoarea Lenca, a cărei frumseță era 
renumită. Cu dînsa se afla și amantul ei, Ladar. 

Abia se ascunseră, cînd mongolii şi sosiră în urma lor și 
numaidecît aflară că poporul s-a ascuns în peştere. 

Hanul mongolesc, sperînd că în peșştere va găsi tezaur mult, 
decise îndată a o ocupa. 

Şi lupta se începu. Disperațiunea insuflă tărie înfricoșată în 
cei din peștere, toți doreau mai bine a muri „în luptă cu glorie 
deplină“, decât a se supune ca niște laşi voinţei omnipotente a 
hanului. Şi lupta se continuă cu furie teribilă. În fruntea lor lupta 
bravul Ladar; lîngă dînsul, ca un înger răzbunătoriu apărea în tot 
locul fiica banului, Lenca cea frumoasă, cu sabia sîngeroasă în 
mîna sa. Şi lupta dură înfricoşat. Cei din peştere luptau eroicește, 
însă eroismul lor nu putu să învingă numărul cel colosal al 
mongolilor. Încă cîteva minute şi lupta trebuia să devină 
pierdută. 

Într-aceste, hanul mongolesc înaintă pînă la Ladar şi Lenca. 
Aceştia deodată ţintiră un atac ucizătoriu asupra lui, dar o mînă 
de mongol susținu ambele loviture. Hanul zări pre Lenca ŞI, 
uimit, îşi lăsă sabia jos. Nu mai era în stare să facă nici o lovitură. 
Un simțămînt de admiraţiune pătrunse tot internul său. 
Frumseaţa copilei făcu asupra lui o impresiune atît de mare, încât 
nu mai putu continua lupta. EI, carele veni să cucerească un 
popor, deveni cucerit de o copilă, deveni sclavul ei. 

Numaidecât dede ordine şi lupta nu se mai continuă, mongolii 
se retraseră. Peste câteva minute se ivi în peştere un parlamentar 
mongol, oferind tuturora pace şi libertate, de cumva copila acea 
eroică va voi să fie mireasa hanului. 

Poporul din peştere se adună spre consultare. Domnea o 
linişte mormîntală, cînd se sculă Lenca şi începu: 

— Fraţilor! Hanul ni ofere pace şi libertate, de cumva mă voi 
rezolvi să fiu a lui. E, bine, fraților! Eu mă învoiesc. 

Un murmur înădușit ieșit din sînul poporului răspunse la 
cuvintele copilei. | 

- Noi nu te dăm! strigă mulțimea și murmurul de mai nainte 
iarăş se continuă. 

- Fraţilor! începu iarăș copila bravă, nu vă opuneţi 
rezoluţiunii mele! Consideraţi că dacă nu mă daţi hanului, veţi 
muri toți! Mai bine să se stingă numai una viață, decât să piară 
atîția bravi! Mai bine să moriu eu singură, decât să muriţi voi toți! 

- Mai bine murim toți pînă-n unul, decît să te lăsăm din 
mijlocui nostru, răspunse mulțimea entuziasmată. 

Şi parlamentariul se rentoarse, anunțînd hanului că poporui 
acela prost mai preferă a muri pînă-n cel mai de pe urmă, decât să 
se învoiască a sacrifica pre Lenca. 

Hanui deveni furios și lupta se reîncepu îndată. Era o 
privelişte îngrozitoare aceasta. Vanitatea vătămată lupta cu 
rezoluţiunea de fier. Soarele se ascunse sub nori văzând cruzimea 
cea cumplită. 

Peste o oară scurtă Crișul deveni roșu de sîngele eroilor 
căzuţi în acest măcel teribil. Ladar muri și Lenca îşi stinse însăș 
viaţa. 

Şi dintre cei din peştere nu rămase nici unul viu şi sîngerară 
toți ca bravi şi muriră toți ca eroi. 

Iară hanul întristat plinse trei zile și trei nopți la cadavrul 
Lencei şi a patra zi piecă cu inima frîntă dimpreună cu oarda sa 
barbară. 

De atunce au trecut mulţi secoli, dar poporul a păstrat pînă-n 
ziua de azi frumoasa tradiţiune ce vi-o enarai acuma. 

ntr-aceea timpul înaintă și noi seara la șese oare sosirăm la 
Borodul Mare, capitala celor şepte sate borodane, unde furăm 
primiţi cu multă ospitalitate de cătră un amic al nostru. 

Dimineaţa plecarăm mai departe și trecînd prin satul 
Corniţel, peste o oară ne aflam sus pe Dealul Mare. O panoramă 
prea interesantă ni se îmbia de aice, deci ne oprirăm. Ceriul era 
senin şi astfel panorama ni se înfățișa în deplina ei splendoare. E 
greu a descrie aceasta privelişte frumoasă. De departe se înălța 
cătră nori străvechea Vlădeasă, a cărei frunte purure e acoperită 
de neauă, mai încoace ni se înfățișau niște codri sălbatici cu 
arborii lor seculari, prin cari nu peste mult va fluiera locomotivul, 

ducînd cu sine civilizațiunea şi cultura modernă, jos în stînga, la 
picioarele noastre şerpuia un rîurel de munte, şoptind cu plăcere 
ca o copilă tînără cînd vorbeşte cu amantul ei, iară față cu noi, 
cătră țara ungurească, ni se deschidea o vale dintre cele mai 
frumoase; în mijlocul valei curgea Crișul, pe țărmurile lui răsunau 
hore dulci, armonioase, româneşti şi satele cu besericile lor 
întregeau frumos acest tablou pitoresc. Ă 

Pauzînd un pătrariu de oară, plecarăm în jos cătră 
Transilvania și cam peste o oară sosirăm în satul cel dinții al 
Transilvaniei, la Ciucea, şi tot călătorind, încă înainte de miazăzi 
ne oprirăm la ospătăria din Hodin *. 

Coborîndu-ne din căruţă, în ambitul ospătăriei zării o tînără 
ţărancă română îmbrăcată sărbătoreşte, căci era chiar duminecă. 
Nu mă putui opri ca să nu o agrăiesc. O întrebai dară românește, 
ea însă îmi răspunse ungureşte. 

— Da nu ştii d-ta româneşte? o întrebai eu la aceasta. 

- Ba ştiu, dar nu prea bine. . 

- Dacă ai fi doamnă română, nu m-aş mira că nu prea știi 
româneşte, căci damele noastre, mai ales cele de pe la noi, cam 
au datina a nu prea vorbi bine româneşte, însă d-ta eşti o 
ţărancă... 

— Da nu română, întrerupse ea. 

— Ce fel! Nu eşti română? 

— Nu, zău! 

- Da ce eşti? 

— Unguroaică. F 

— Şi totuş porți haine româneşti? l l z 

- D-apoi p-aice la noi aşa e datina. Și noi ungurii purtăm 
haine românești. 

Mai vorbii puțintel cu unguroaica mea, apoi întorcîndu-mă de 
cealaltă lature a edificiului, mă oprii înaintea crîşmei, care era 
plină de fete tinere, cari goleau la păhărele de vinars. Erau fete 
maghiare. Sărmanele! | 

La prînz întîlnirăm pre un conte, carele chiar se rentorcea din 
călătoria sa întreprinsă în străinătate. Vorbirăm despre multe şi 
în fine nu puturăm scăpa nici de politică. Contele nostru avea 
nişte idei liberale şi democratice. Se vedea că vine din 
străinătate! Ar fi bine de s-ar duce toţi ungurii măcar o dată în 
viaţa lor în străinătate, căci acolo ar învăța cel puțin atita că afară 
de unguri mai sunt şi alte popoare pe fața pămîntului. 


* Hodin e denumirea populară a Huedinului (n.ed.). 

După-prînz continuarăm calea cătră Cluş. De la Hodin pînă 
la Căpuș mergeam tot pe dealuri; acuș ne urcam, acuș ne 
coboream, pînă ce în fine sosirăm la Căpuș. Aice însă ni se 
întîmplă o neplăcere. Ni se bolnăvi un cal. Şi pînă ce căpătarăm 
un Cărăuș, se făcu mai seară. În urmă apoi totuș plecarăm. Cînd 
sosirăm la Gilău, era întunerec şi aşa nu puturăm vedea castelul 
lui Gelu. 

Din cauza întunecimii nu ne mai puturăm delecta în regiunea 
romantică. Toată lumina se estindea numai pînă acolo, pînă unde 
străbăteau razele din lampele cociei noastre. Numai în depărtare, 
sus pe munți, ardeau focurile păstorilor, cari ni apăreau ca nişte 
„stele strălucinde. Domnea o liniște neconturbată; numai lătrarea 
cînilor din satele învecinate și sunetul unui fluier păstoresc 
întrerumpea tăcerea mormîntală. 

Era noapte cînd sosirăm la Cluș. Puţine dintre stimatele mele 
cetitoare vor fi de acele cari n-au fost măcar o dată la Cluş; 
pentru aceea nici nu voi abuza de paciinţa d-voastre vorbind mai 
pe larg despre acest oraș frumos. Timpul scurt ce-l petrecui acolo 
nici nu fu de ajuns pentru ca să fiu putut avea ocaziune a vizita 
frumsețile şi raritățile sale spre a vi le reprezenta acuma într-un 
tablou mitutel. În Cluș petrecurăm pînă-n altă zi la miazăzi şi de 
acolo plecarăm la puntul din urmă al călătoriei noastre, la 
Gherla. 

Cu cît înaintam mai mult în sînul Transilvaniei, cu atît 
ospătarii ni dădeau mai mari titluri. Pe cînd ajunserăm la Cluș, 
fratele Popfiu deveni episcop, iar mie îmi ziceau „ilustrissime“. 
Ne şi grăbirăm a refuza onoarea cea mare, pentru că cu dînsa se 
urca şi preţul serviciului. 

De la Cluș pînă la Gherla călătorirăm tot pe șes şi după- 
miazăzi la patru oare sosirăm la locul dorit. Gherla e un orăşel cu 
mult mai mare decît cum cugetam; stradele-i sînt regulate şi are o 
piață frumoasă şi o închisoare renumită în toată Transilvania. 
Majoritatea locuitorilor e armeană, iar elementul român e prea 
mic. 

Despre decursul adunării generale şi despre ospitalitatea 
publicului din Gherla nu voi scrie nimică, căci despre acele s-a 
scris destul în foaia aceasta. 

n Ziua următoare, după încheierea adunării, făcurăm 
escursiune la renumita Nicula, un sat în depărtare de jumătate de 
oară de Gherla. Satul zace jos la picioarele muntelui, iar mica 
monastire e situată sus pe munte. 

De mult doream să văd acest loc renumit, de unde se proved 
atîte beserice române cu icoane sînte. Îndată ce sosirăm acolo, 
numaidecît mă rugai de un sătean să mă conducă la o casă unde 
se fac icoane. 

Nu trebui să mergem departe căci în Nicula mai toţi sătenii 
sînt „artişti“. Intrarăm în o casă şi ne rugarăm de badea Ioan să 
ne arate laboratoriul. Dînsul ne primi cu bucurie, dar ni spuse cu 
părere de rău că nu ni-l poate arăta, fiindcă lucră numai iarna, iar 
vara se ocupă de economie. Ne conduse însă în chilie şi ne arătă 
mai multe icoane gata. Între celelalte icoane văzui pe Sîntul 
Nicolae în călțuni ungureşti. ie a 

Apoi ne urcarăm sus pe munte şi asistarăm la sînta liturgie, 
după care se puse piatra fundamentală la o beserică noauă. 

Renturnîndu-ne la Gherla, formarăm un caravan întreg, o 
căruță urma după alta. Atîta inteligenţă n-a văzut Nicula în sînul 
ei nicicînd. 

Asemene conduct formarăm şi venind de la Gherla pînă la 
Cluş. Acolo apoi ne despărţirăm care încătrău. Şi eu în decurs de 
o săptămînă sosti iarăș la Pesta. : 


(Parisul pe vapor; copila fumătoare, cînd i-a suflat vîntul tigarea; nevasta cu 
ciubuc în gură; la dejun; doauă copile neromâne; istoria unei bulgare; la prînz; 


petrecere; pe acoperiș.) 


În Pesta rămăsei numai atîta pînă ce scosei de sub tipariu 
patru coale din Panteonul român şi acuma iată-mă iară pe cale! 

Dar ce fel! Smintit-am eu calea? Sau deodată ajunsei la 
Paris? Sau ce s-a întîmplat? 

Îmi scosei un bilet pe naie, ca să plec cătră București şi iată! 
parcă continuez călătoria mea din vara trecută; parcă mă aflu 
iarăş pe pămîntul Franţei, parcă sum între francezi, căci n-aud 
vorbindu-se altfel decît franțuzeşte. 

Încă cu un pătrariu de oară înainte de asta auzeam zuruirea 
pintenilor pe stradele Pestei şi acuma, deşi sum încă tot în 
capitala Ungariei, nu mai aud nici un cuvînt unguresc, căci între 
soții mei de călătorie nu se găsește nici un ungur. 

Era opt oare dimineața cînd clopoțeiul vaporului nostru sună 
a treia oară şi noi plecarăm. 

După ce îmi aşezai uneltele, făcui o revistă asupra publicului 
călătoriu. Din nenorocire nu găsii nici un Cunoscut. Atîta însă 
observai că între călători sînt mulți români de dincolo de Carpaţi, 
carii desigur se renturnau din „voiagiul lor în Europa“, mai erau 
încă cîțiva serbi, dar — precum spusei — toți vorbeau franțuzeşte, 
afară de o familie engleză, căreia nu-i fu ruşine de limba lui lord 
Byron. 

Într-aceea, neinteresîndu-mă mult de cei prezenți, ieşii pe 
acoperiş şi, făcîndu-mi o ţigaretă, începui a frunzări o carte, să-mi 
treacă de urit. 

Abia cetii doauă-trei pagine şi o voace femeiască mă 
conturbă în lectura mea: 

- Monsieur, s'il vous plait, donnez-mois... 

N-auzii ce zise mai departe. Mă uitai într-acolo [de] unde vini 
voacea. O copilă tînără stătea înaintea mea. Nu vreu să vi 
torturez paciința descriind mai special cum a prospiţiat copila 
aceea. Nu vi spun dară că avea o talie înaltă, nişte ochi mari şi 
vînăți, o guriță roşie ca zorile, păr bogat şi tufos şi o voace 
încîntătoare ca cîntecul păsărelelor. Vi spun numai atîta că 
copilița era plăcută şi frumoasă. 

Mă uitai în faţa ei. Ea era copila englezului de mai sus și 
ținînd o ţigaretă în mînă, îşi îndreptă ochii rugători spre mine. 

Îndată pricepui ce voieşte. Ea adecă cerea foc de la mine. În 
momentul prim îmi părea curioasă copila fumătoare. Pînă atunce 
nu mi s-a întîmplat ca o copilă să fie cerut foc de la mine — în 
țigareta sa... În momentul următoriu însă îmi apărea graţioasă şi 
numaidecât mă grăbii a-i împlini rugarea. 

Ea îmi mulțămi cu complezanţă şi voia să meargă mai 
departe. Din întîmplare scăpă sugarea şi aceea, fiind pre subţire, 
zbură în Dunăre pe aripele vîntului. 

Să fiți văzut atunce cu ce întristare se uită copila sărmană 
după ţigareta cufundată în apă! Desigur ați fi compătimit-o! 

Eu însă mă bucurai, căci astfel avui ocaziune a-i oferi eu o 
țigaretă. Ea o primi cu graţie şi mi-o mulțămi nemțeşte. 

Intr-aceea sosi şi sora sa şi o agrăi italieneşte. Îi făcui şi ei o 
țigaretă şi-apoi, recomandat mamei lor, începurăm a conversa. 

Mă uitam cu plăcere la aceste copile fumătoare; studiam cu 
de-amănuntul toate mişcările feţei lor sub decursul fumării. Era 
un ce original și picante în espresiunea fizonomiei lor. Mă uitam 
cu plăcere la ele, cu toate aceste însă nu mi-ar plăcea dacă 
uevasta mea oarecînd ar veni înaintea mea cu un ciubuc în gură. 

Încă nici un artist, nici chiar cei de la Nicula, n-a desenat pre 
Vinerea cu pipă în gură şi nici nu o vor desena. 

La fumul ţigaretelor îmi petrecui bine cu englezele mele. Mai 
ales cea mai mare mă făcu să şterg cu totul antipatia mea ce 
nutrisem pîn-atunce în contra englezilor. Mă chemă că dacă voi 
călători cîndva la Oxford să le cercetez. Îi promisei. Mă tem însă 
că pîn-atunce va fi nevastă de patruzeci de ani. 

Într-aceste noi trecurăm pe lîngă insula Csepel. Despre insula 
aceasta se păstrează următoarea tradiţiune. Sub domnirea 
împărătesei Maria Teresia, călugării din ... se rugară umilit să li 
deie o grădină de curechi. Spre scopul acesta dînşii cerură insula 
Csepel. Împărăteasa, necunoscînd mărimea insulei, se învoi şi 
subscrise donațiunea. Ministrul însă știa prea bine cât de mare e 
insula, deci în loc de prav, vărsă cu tintă subscrierea domnitoarei; 
iară călugării se îndrumară pe altă zi. Pînă atunce ministrul 
informă pre împărăteasa și călugării nu căpătară grădina. 

Insula aceasta acuma conține unsprezece sate. Naia noastră 
înâintă binişor, dar oriîncătrău aruncam privirile noastre nu 
vedeam decit tot șes. Regiunea era prea.monotoană. 

La unsprezece oare clopoțelul ne chemă la dejun. Cu astă 
ocaziune apoi fui prea fericit. Soartea mă puse între doauă 
copile. De-a stînga şedea o serbă, iară de-a dreapta o bulgară. E 
de însemnat că serbește nu ştiu nici un cuvînt, iară bulgărește nici 
atâta. 

Aceasta însă nu fu o nenorocire atît de mare precum cugetați, 
căci deşi eu nu ştiam limba lor, ele vorbeau perfect româneşte. 

Bulgara era mai plăcută decît amica ei, deci — vi-o mărturisesc 
sincer — vorbeam mai mult cu dînsa, dar pentru aceea nici sîrba 
nu se urî. Un june ofițer blondin se nizuia din toate puterile a-i 
cauza cîteva mominte plăcute. 

Era ceva poetic în fizonomia bulgarei mele. Acest „ceva“ 
dimpreună cu melancolia ce se revărsa asupra feţei sale îi dădea 
o espresiune atrăgătoare. 

O întrebai de ce e tristă? 

Ea îmi răspunse că nu simte .nici o tristeţe, dar un suspin din 
adîncul inimei sale demințea negarea sa. 

După dejun însă sîrba îmi povesti toată durerea amicei sale. 
Guzla — așa se numea bulgara — e eleva unui institut de creștere 
din Viena. Înainte de asta cu un an, Guzla văzu pe Victor şi între 
dinşii se iscă un amor fierbinte. Rezultatul acestui amor — după 
dorința ambilor — trebuia să fie căsătorie. 

Însă părinții lui Victor, dorind a face o partie mai bună, nu se 
învoiră. Victor se înrolă la oaste, iar Guzia decise a se face 
mireasa lui Cristos. Cu ocaziunea asta venea dimpreună cu mama 
sa ca să-şi mai vază o dată rudeniile şi-apoi, renturnîndu-se, va 
îmbrăca vestmîntul de călugăriță. 

Aceasta istorie tristă mă pătrunse pînă-n adîncul inimei mele 
şi născu în mine o stimă compătimitoare pentru nenorocita 
bulgară. O copilă, carea neputînd realiza aspiraţiunile amorului 
său, preferă a se închide pentru totdeuna într-o mănăstire e o 
mare raritate în zilele noastre. 

După dejun, care ni se servi pe franțozie, la. cafa neagră mai 
toate damele aprinseră câte o ţigaretă. De astă dată însă nu mă 
mai surprinse datina lor. 

După cafă ieşii pe acoperiș și petrecui timpul delectîndu-mă 
în regiune. Decât nici aice nu era ce să văd. Nicăiri un munte, 
nicăiri un deal. 

Era seara pe la 6 oare cînd sosirăm la Mohács, loc istoric 
pentru Ungaria, unde la anul 1526 se întîmplă cumplita bătălie cu 
turcii, în care muri și regele. Clopoţelul ne invită la prînz şi de 
astă dată soartea îmi favoriză şi mai mult, căci mă puse între 
doauă dame române. Ele aflînd că sum român din Austria 
conversară cu plăcere cu mine şi mă invitară ca după-prînz să joc 
cu ele „domino“. Împlinii cu bucurie rugarea lor. 

După-prînz toți călătorii se puseră la jocuri, unii la domino, 
alții la cărți, unii jucau şac şi așa mai departe. Era o privelişte 
interesantă a privi asupra societății jucătoare. 

La zece oare, damele se duseră la culcuș iară eu ieşii pe 
acoperiș. Era întunerec, luna se ascunse sub un nor iar stelele 
răspîndeau numai o lumină slabă. 

Sus pe acoperiș erau numai doauă persoane, bulgara cu 
amica ei. Şedeau laolaltă în tăcere şi cufundau privirea lor în 
undele Dunărei blondine. i 


9% 


Mă apropiai de ele şi ocupai loc în mijlocul lor. Mă uitai în 

ochii bulgarii și aceia străluceau - de lacrime. Aceste doauă 
lacrime făcură o impresiune atît de mare asupra mea, încît 
doauă-trei secunde stătui, neputînd grăi nici un cuvînt. 
. În fine mă-ncercai a-mi ascunde impresiunea mea tristă şi 
începui a conversa cu dînsele despre lucruri mai vesele. Copila 
sîrbă deloc îmi secundă şi peste un pătrariu zării un suris silit pe 
buzele bulgarei. 

Sărmana copilă iubea prea tare. 

Era o scenă prea interesantă aceasta pentru mine. Luna și 
stelele luceau misterios, lumina lor se reflecta frumos de cătră 
undele Dunărei; era linişte, nici zefirul nu mișca, numai zgomotul 
cel monoton al roatelor vaporului și frîngerea undelor 
întrerumpeau tăcerea; iară eu şedeam între doauă copile 
frumoase, vorbeam cu ele cu plăcere și mă uitam în ochii lor 
înfocaţi și fantazia mea zbura departe... 

Era tîrziu cînd ne despărțirăm. 

Dimineaţa cînd mă trezii, eram la Semlin, de unde văzui 
înălțîndu-se turnurile Belgradului. 


(La Poiran ETE tei Baziaș; fluviu cu două culori; două 
persoane blondine; o copilă muscălească; Carp; regiunea; o familie română; 
domnișoara Sultănițţa; Rușava; cu căruțele; Gura ideea ig 


Numaidecît ieșii pe acoperiş să mă delectez în regiunea cea 
romantică. Și nu în zădar. Înaintea mea se estindea o panoramă 
prea interesantă şi frumoasă. În stînga ni se înfățișa o vale 
productivă, iar în dreapta se înălța renumita cetate Belgrad. 

„Regret că cu ocaziunea aceasta nu am datele necesare spre a 
vi prezenta istoricul Belgradului; deci nu vi pot comunica decât 
numai impresiunile a cîteva minute. 

Belgrad zace pe o coaste de munte la țărmurea Dunărei, 
formînd o peninsulă. Aceasta situațiune strategică o face posibilă 

de a putea reziste un timp îndelungat atacărilor inimice. Însăș 
cetatea e despărțită de fortăreța carea se întinde chiar pînă la 
marginea rîului. Principele de acuma reşede în fortăreţă. Cetatea 
şi pînă în ziua de azi mai poartă urmele domnirei turcești; în 
partea situată în vale, cătră Dunăre, mai sînt şi acuma cîteva 
minarete turcești. 

Renumita grădină Topşider, unde se esecută nu de mult 
măcelul cel înfricoşat, zace în partea cealaltă şi astfel nu o 
puturăm vedea. 

Într-aceste, toţi călătorii ieşiră pe acoperiş, privind orașul ce 
se estindea înaintea lor. 

Și întru adevăr, Belgradul pentru un călătoriu de la apus îi 
înfăţişează un prospect foarte interesant, — căci aice se începe 
Orientul. Însă nu puturăm a ne delecta mult în poziţiunea cea 
frumoasă a oraşului, căci vaporul înaintă cu repejune și, 
neoprindu-se la Belgrad, ne duse mai departe. 

Din ambele părți se înălțau neşte dealuri frumoase, înzestrate 
cu păduri şi cîmpii fructifere. Ici-colo zărisem şi cîte un sat şi 
fortărețe de pe timpul turcilor. 

După-miazăzi cam la o oră sosirăm la Baziaș, ultima stațiune 
a drumului-de-fier. Aci vaporul se opri şi ne înmulțirăm cu mai 
mulți călători. 

De aci încolo deveni din ce în ce mai interesantă, chiar însăş 
Dunărea ni reprezentă un spectacol curios, căci avea doauă 
culori - partea de cătră Baziaş vînătă, iara de cătră Serbia roșie, 
pentru că aice se uneşte cu un rîu cu unde roşii. 

Făcui o revistă asupra oaspeţilor noi. Doauă persoane 
mi-atraseră atențiunea deosebit: o copilă blondină şi nu bărbat 
blondin. 

Blondina, îndată ce veni pe acoperiş, aprinse o țigaretă, iară 
bărbatul începu să converseze cu o damă franţozeşte. 

Copila însă mă interesa mai mult, pentru că esteriorul său 
avea ceva estraordinariu. Cu părul său tăiat şi cu ţigareta în gură 
îmi părea că văd înaintea mea un june. Vorbea cu eleganță şi 
surîdea cu plăcere. 

ntr-aceste se apropie de dînsa un june cu o fizonomie 
neplăcută și dură. Era frate-său. Începură a vorbi muscăleşte. 

Brr! Îndată mi se ruinară toate iluziunile. Copila mea deveni 
urîtă. Limba muscălească îi diformă buzele. Aceasta limbă dură 
nici de pe buzele unei femei nu răsună frumos. 

Nu sum pentru alianța cu muscalii, pentru aceea îndreptai 
paşii spre cealaltă parte a vaporului. Deodată auzii sunînd o 
voace de lîngă mine: 

- Domnule Carp, vină aice! 

Mă întorsei să văd care e Carp, autoriul nefericitelor 
interpelațiuni din Camera României? Şi ce văzui? Era junele 
blondin despre care vorbii mai sus. 

Cu toate că di Carp la noi n-are nici un om care să-i urmeze 
politica — i-o spusei în față —, totuş îl privii cu oareşicare 
interesare. Carp are treizeci şi unul de ani, dar capul e deja pleş, 
cîteva tăieture pe faţa şi fruntea sa ni demustra curagiul său, ceea 
ce după unii e unica facultate a d-sale. 

După-miazăzi cam la doauă oare sosirăm la Moldova-Noauă, 
unde vaporul se opri şi ne mutarăm în alte doauă vapoare mici, 
din cauză că fundul apei fiind plin de stînce, trecerea cu vaporul 
cel mare ar fi periculoasă. Ne aşezarăm dară în doauă vapoare 
mici, ne îndesarăm ca o bute de eringi şi plecarăm încet-încetişor. 

Pentru incomoditatea călătoriei ne recompensă frumseţea 
locurilor pe unde trecurăm. Din ambele părţi se înălțau cătră nori 
nește dealuri romantice, între cari curgea Dunărea majestoasă. În 
stînga se estindea granița Austriei; jos sub munte conduce o cale 
făcută cu multă măiestrie, — şi în depărtări proporțiunate zărirăm 
cîte o căsulie de pază, înaintea căreia se preîmbla cîte un 
grăniţeriu român înarmat, pe coastele munților, păstori români 
pășteau caprele lor, intonînd cu fluierul lor melodii dulci 
armonioase româneşti; jos pe drum, din cînd în cînd trecură 
căruţe şi zărirăm țărani şi țărance în costume frumoase pitoreşti. 
De-a dreapta fluviului se estinde pămîntul Serbiei, în satele de la 
margine însă locuiesc mai ales români; diregătorii serbi din aceste 
părţi trebuie să înveţe româneşte, de cumva doresc a fi înţeleşi de 
cătră popor; în beserice însă liturgia se face în limba serbească; 
învățătorii poporali sînt serbi şi numai puţini dintre ei ştiu 
românește; totuși simțul națiunal nu s-a stins în confrații noștri 
din Serbia și cei mai cu stare dintre ei îşi trămit copiii lor la cutare 
învățătoriu român. 

Țărmurea serbească e mult mai interesantă. Din partea 
aceasta văile sînt mai dese şi astfel puturăm vedea mai multe 
sate, între cari cîteva ruine de fortărețe vechi ni înfățişară 
spectacole mult interesante. 

Cursul Dunărei în aceste locuri în fiecare minut ne invită a 
privi alte şi alte panorame frumoase și tablouri romantice. Acuş 
sîntem între doauă dealuri şi nu vedem nici măcar o căsulie de 
păstor; acuș ni se deschide o vale frumoasă, pe care se estinde 
vrun Sat; mai încolo înceată și priveliștea asta și nu putem vedea 
nimică, căci înaintea noastră se înălța o stîncă grozavă, apoi 
trecem la picioarele stîncei, o încungiurăm dimpreună cu fluviui 
și de dincolo iarăș găsim alte regiuni. 

Trecînd tot prin asemene locuri, seara sosirăm la Cirova, 
unde iarăş ne urcarăm pe un vapor mare şi continuarăm calea 
numaidecît. 

Jos în salon era o căldură nesuferibilă, ieşirăm dară mai toți 
pe acoperiș. Şi de aci începe partea cea mai interesantă a 
călătoriei mele — nu pentru d-voastre, ci pentru mine. 

Făcui cunoștința unei familii române de lîngă Turnu Severin. 
Erau trei inși, tata, mama şi fiica lor, o brunetă grațioasă. 

Era o copilă cu mult spirit şi ştia să surîdă într-un mod foarte 
încântătoriu, 

Ei se renturnau dintr-un oraș al Banatului, unde domnişoara 
Sultăniţa avu ocaziune să cetească „Familia“ şi astfel mă cunoscu 
din nume. 

Era o seară frumoasă, luna lumina melancolic şi noi ne 
preîmblam pe acoperişul naiei, glumind, rîzînd şi conversînd cu 
plăcere. 

Domnişoara Sultăniţa deodată se întoarse cătră mine, 
adresîndu-mi următoarele cuvinte: 

- Promite-mi că nu-mi vei refuza o rugare. 

— Numai de va fi posibilă. 

- Da, este posibilă. Atîrnă numai de la d-ta. 

— Aşadară, îţi promit. 

— Să scrii ceva în albumul meu. 

— Cu toată plăcerea. 

Luai o ţeruză și la lumina lunei improvizai în album 
următoarea poezioară: 


Frunză verde de pelin, 
Jos la Turnu Severin 
Şede-o dalbă copiliță, 
Tot cu zîmbet pe guriţă. 

Buzele-i sînt cîmpuri dragi, 
Podobite tot cu fragi; 
Doamne, cu ce mai plăcere 
Aş culege fragi din ele. 


Ochişorii ei căprii 

Sînt ca nește stele vii; 
Aş simţi o bucurie 

Să lucească numai mie! 


Crinişorii ei tufoși 

Sînt ca neşte crengi umbroşi; 
Zău că tare mi-ar plăcea 
S-adumbrească fața mea. 


Sînu-i e baie de-aur 
Şi amoru-i un tezaur; 
Aş dori eu drăgălaș 
Ca să fiu al ei băiaș. 


Domnișoara Sultăniţa ceti cu surîs pe buze aceste şire şi-mi 
zise ameninţindu-mă cu drăgălaşul ei degetaş: 

- Nu cumva cineva în patria d-tale să se supere pentru aceste 
cuvinte! 

— Nu cred să se supere cineva, răspunsei eu. 

Întru aceste, sosirăm la Ruşava, ultimul oraș în imperiul 
austriac, unde după sugrumarea revoluţiunii în 1849 Kossuth 
ascunse coroana Ungariei; de aice mai merserăm un pătrariu de 
oară și ne oprirăm la satul Șirova. Acolo toţi ne coborirăm şi 
fiindcă din cauza stîncelor vaporul nu poate merge mai departe, 
ne puserăm în căruţe şi astfel continuarăm călătoria noastră pe 
pămîntul României libere. 

Era o călătorie prea romantică aceasta. Jos sub munte, de 
țărmurea Dunărei, patruzeci de căruţe înaintau una după alta la 
lumina faclelor; aceasta lumină revărsă o splendoare mistică 
asupra conductului și se reoglinda fantastic în undele Dunărei 
late. 

Pe la zece oare sosirăm la satul Gura Riîului, unde ne aștepta 
un vapor mare. 

VI 


(Prima dimineață pe pămîntul României; doauă copile; Turnu Severin; 
puntea lui Traian; o bulgară și un bulgar; Calafat; Vidin; Rusciuc; un cîntec 
improvizat; ia Giurgiu.) 


Vaporul nostru toată noaptea stătu în acelaş loc, nemișcîndu- 
se, pentru că aștepta sosirea bagagelor, cari se transportară după 
noi cu căruțele. 

Demăneaţa, mai toți călătorii dezbarcară şi se împrăștiară pe 
malul Dunărei, privind regiunea cea frumoasă. Eu mă urcai pe 
coastele muntelui de la mal și, așezîndu-mă la umbra unei tufe, 
aruncai privirea mea în giur de mine. 

Era o privelişte mult plăcută aceasta. Jos la picioarele mele 
curgea Dunărea, ducînd pe undele sale cîte un vapor grandios, 
sau vro naie mai mică, cînd şi cînd zării şi câte o luntre condusă de 
mîni dibace; la stînga, în o gură de munte, zăcea un sat mititel, la 
capătul satului era o fintînă, unde vineau după apă româncuţe 
tinerele, cîntînd doinițe de amor; la dreapta, un munte falnic 
oprea vederea în depărtare. Faţă cu noi, de dincolo de Dunăre se 
estindea pămîntul Serbiei, dar şi de acolo auzii numai cîntece 
românești, şi acolo zării tot costumuri româneşti. Lîngă Dunăre, 
pe marginea Serbiei, locuiesc tot români. 

Priveam cu plăcere aceasta regiune frumoasă şi mă adîncii în 
meditaţiuni fericite. Ochii mei se odihneau pe un plai de 
voluptate, inima mea palpita mai fierbinte, mă simțeam cumva 
mai ușor şi mai liber, tot internul meu se părea alterat. 

Şi pentru ce? 

Aceasta era prima ziuă în care soarele îmi răsări pe pămîntul 
României libere. 

În mijlocul meditațiunilor mele, deodată auzii răsunînd în 
apropierea mea o voace femeiască. Mă-ntorsei în direcțiunea 
aceea de unde auzii voacea și aflai cu bucurie doauă copile 
frumoase înaintea mea. Una era domnișoara Sultăniţa, cealaltă 
amica ei, domnișoara Marghiola. 

Mă sculai numaideciît și le întrebai dacă le place regiunea sau 
ba? 

- Noi cunoaștem prea bine locurile aceste, răspunse 
domnişoara Sultănița, pentru că Turnu Severin nu e departe de 

aice; deci pentru noi nu mai au farmecul noutăţii; însă spune-ni 
cum îţi place d-tale pozițiunea aceasta? 

- M-a încîntat de tot. 

- Ne pare bine, ziseră ele deodată. N 

- Şi de cumva regiunea aceasta n-ar avea nimic particulariu 
frumos, numai înseși locuitoarele ei m-ar face s-o iubesc, adausei. 

- Domnule, zise domnișoara Margbhiola, dă-mi voie a-ţi 
spune că acuma ai greșit. În loc de multariu trebuia să 
întrebuințezi numai singulariu şi să zici „o locuitoare a ei“, iară 
nu „locuitoarele ei“. 

— Cum așa, frumoasă coconiță? o întrebai surizînd. 

Ea însă nu-mi răspunse nimică, ci începu să cînte cu surîs pe 
buze aceste şire: 


Frunză verde de pelin, 
Jos la Turnu Severin, 
Şede-o dalbă copiliță, 
Tot cu zîmbet pe guriţă. 


Îndată pricepui la ce ţinteşte. 

Domnișoara Suitănița iute a arătat amicei sale poezioara 
mea. 

Într-aceste, clopoțelul de pe vapor începu să sune, anunțînd 
călătorilor că are să plece. Ne coborîrăm dară îndată și intrarăm 
în vapor. 

Peste cîteva minute plecarăm şi în răstimp de o jumătate de 
oară zărirăm în depărtare oraşul Turnu Severin. Cu cît ne 
apropiarăm mai tare, cu atîta acest oraş ni părea mai frumos şi 
mai mare. Turnu Severin zace pe malul stîng al Dunărei, pe un 
deal întins, şi are un prospect frumos şi interesant şi cu timpul are 
să devină un oraş mare, căci poziţiunea-i comercială îi asigură un 
viitoriu splendid. 

Turnu Severin e un oraș nou, format după estetica orașelor 
moderne, stradele-i sînt regulate şi fațada de cătră Dunăre e 
frumoasă. 

Înainte de asta cu treizeci de ani aice nu era oraş, Turnu 
Severin s-a zidit de atunce şi se zideşte nencetat. Locuitorii 
vechiului oraş Cerneţ, capitala districtului Mehedinţi, s-au urît a 
locui retrași de lume, departe între munți, deci li-au plesnit prin 
minte a fonda un oraș nou şi astfel se fondă Turnu Severin din 
orașul Cerneţ. 

La Turnu Severin domnişoara Sultăniţa, dimpreună cu 
părinţii săi, se cobori și eu rămăsei numai cu domnişoara 
Marghioia, carea - vi-o spun între parentez — era mai frumoasă 
decît amica ei; totuş îmi părea rău de aceasta despărțire, căci 
domnişoara Sultănița era o copilă cu mult spirit și prea plăcută. 

E, bine, pînă ce ochii mei urmăreau copila cea plăcută, 
vaporul plecă şi chiar treceam pe lîngă o grădină. Era o grădină 
publică, în mijlocul ei se înălțau ruinele unui turn vechi, edificat 
de împăratul Septimiu Sever, după numele acestuia turnul şi azi 
se numeşte Turnu Severin. De aice și numele oraşului. 

Am regretat mult că vaporul nu se opri un timp mai 
îndelungat la Turnu Severin, ca să fiu putut vizita atît turnul lui 
Sever, cît şi ruinele punţii lui Traian, cari stau şi azi aproape de 
Turnu Severin. 

Abia trecu un pătrariu de oară şi sosirăm la locul memorabil. 
Eram la puntea lui Traian. Doauă ruine din ambele părți anunță 
lumei pînă-n ziua de azi locul unde armata marelui imperatoriu 
trecu Dunărea. Ruina de pe malul românesc e îngrădită cu 
scîndure, iară ceea de pe țărmurea Serbiei, nengrădită, stă espusă 
vătămării vitelor și tuturor oamenilor cari au puțin respect pentru 
monumintele vechi. Guvernul Serbiei ar da espresiune unei 
amiceţie sincere faţă de națiunea noastră, dacă s-ar îngrigi ca 
aceasta ruină prețioasă pentru istoria noastră națiunală să nu se 
nimicească. 

Celelalte doauăzeci şi doauă de picioare ale punţii aşezate în 
apă nu se văd decît numai atunce cînd apa este prea mică; dar în 
mijlocul fluviului, de pe doauă picioare se înalță în sus câte un 
lemn, semnalînd că năile au să treacă între ele. 

In deşert m-aş încerca să descriu simțămintele mele din 
momintele acele cînd treceam pe lîngă ruinele punţii lui Traian; 
orice descriere v-aș prezenta aice, n-ar fi decît numai o slabă 
oglindă a celor petrecute în inima mea. Sînt lucruri cari se pot 
vedea, a se simți, dar nimene nu ie ştie descrie așa precum sînt 
ele. 

Deci fără d-a vă întreținea cu descrierea simțămintelor mele, 
simţăminte cari ni sînt comune tuturor românilor, voi continua 
notițele mele de călătorie. 

Trecînd de la puntea lui Traian, îmi părea că regiunea devine 
mai puţin interesantă, părăsii dară acoperișul şi mă coborîi în sala 
de conversațiune; dar în loc de a conversa, scosei o carte din 

traista mea de călătorie și începui a ceti. Însă cartea îmi părea 
prea seacă, deci o pusei numaidecît pe masă şi începui a conversa 
cu bulgara frumoasă dar tristă. Ea vorbea cu un june bulgar, 
căruia mă recomandă şi pre mine. Primul bărbat bulgar cu care 
făcui cunoştinţă în toată viața mea. El vorbea bine româneşte. 

După-miazăzi pe la doauă oare sosirăm la Calafat, loc 
renumit de pe timpul bătăliei orientale, unde turcii bătură pe 
muscali, iar sărmanii români numai se uitau cum două puteri 
străine se bat pe pămîntul românesc. 

Abia părăsirăm Calafatul, numaidecât sosirăm la Vidin, 
primul oraș turcesc, în care însă locuiesc prea mulţi bulgari. 
Esteriorul acestui oraș a făcut o impresiune viuă asupra mea. 
Multele minarete, costumul turcesc al poporului, necurăţenia şi 
zgomotul mare ce se putea observa pe strade atraseră mult 
atenţiunea mea. 

Îndată lîngă port era o cafenea, oaspeţii ședeau turcește 
înaintea cafenelei cu ciubuce în gură şi se delectau în Dunărea ce 
curgea pe dinaintea lor; casele, mai toate mici, sînt acoperite cu 
cărămide rotunde, cari pe la noi se întrebuințează numai la cotul 
acoperișului; dar între minarete zării unul făcut cu mult gust și 
din pietre alese. 

Deoarece apa era mică, vaporul nu putu merge chiar în port, 
ci călătorii dezbarcară cu luntre, de cari era încungiurat vaporul, 
căci îndată ce ne oprirăm, turcii de pe țărmure săriră în luntre şi 
se apropiară cătră naia noastră, îmbiîndu-şi într-un ton 
dizarmonios marfele lor. Cei mai mulți vindeau tutun şi icre, alţii 
însă aveau şi alte marfe. i 

De aice pînă la Rusciuc nu mai trecurăm pe lîngă vrun oraș 
mai mare, iar acolo sosirăm în altă dimineaţă la noauă oare. 

Rusciuc se pare a fi un oraş mai civilizat decît Vidinul. Pe 
malul Dunărei văzui cîteva case frumușşele, neşte oteluri şi 
cafenele, ma încă şi cîteva birje. Dar ce e mai esenţial nu v-am 
spus. De la Rusciuc pînă la Varna, de cîţiva ani e drum-de-fier, 
pe care mai procede oareșicare civilizațiune în aceasta parte 
asiatică a Europei. 

ntr-aceste, cunoscutul meu bulgar se apropie de mine şi-mi 
servi cu mai multe desluciri relative la oraşul Rusciuc. Îmi spuse 
între altele şi aceea că aice locuiesc mulți bulgari. Apoi îmi 
descrise soartea cea tristă a bulgarilor sub domnirea turcilor şi-mi 
povesti mai multe detaiuri din răscoala de acuma. Voarbele lui 

mă impresiunară şi, scoțind portfoiul, însemnai într-însul 
următoarele şire: 


Frunză verde de pe nuc, 
Plîng bulgarele-n Rusciuc. 
Din feciorii cei mai bravi 
Face turcul neşte s[c]lavi, 
Din feciorii drăgălaşi 

Face turcul tot ostaşi 

Și pe toţi mi-i duce-a frînge 
Pe fărtaţii lor de-un sînge, 
Şi mi-i duce să lovească 
Oastea mică bulgărească. 

— 'Turcule, stăi, nu te bate, 
Bată-te sînta dreptate; 
Turcule, nu te oști, 

Noi pe fraţi n-om omori; 
Pentru scumpa libertate, 
Noi cu fraţii nu ne-om bate, 
Ci de cumva se va cere, 
Vom muri toți cu plăcere! 


Fiind gata cîntecul meu improvizat, îl dădui cunoscutului meu 
bulgar, carele, cetindu-l, îmi mulțămi și mă rugă să i-l dau de 
suvenire. Satisfăcui cu plăcere rugarea sa. 

Vaporul se întoarse spre țărmurea cealaltă şi continuarăm 
călătoria noastră. Abia înaintarăm cîteva minute şi sosirăm 
aproape de Giurgiu. Unii dintre călători începură a se pregăti, 
iară alţii se urcară pe acoperiș şi de acolo priveau orașul, care din 
depărtare înfăţişează o priveliște interesantă. Besericele ni 
anunțau că avem să sosim într-un oraş creştin şi casele 
numeroase ni prezentau un oraș mare. 

În fine vaporul se opri. O parte mare a călătorilor se cobor, 
iară alții rămaseră pe vapor, avînd a mai călători. 

Bulgara cea tristă, frumoasa Guzla, dimpreună cu amica ei 
serbă, muscălița cea blondină şi englezele toate rămaseră pe 
vapor, numai domnişoara Marghiola debarcă cu mama sa, dar 
din minutul acesta eu nu łe mai văzui. 

Li poftii călătorie bună la toate şi peste cîteva minute 
debarcai iarăş pe pămîntul României. 

VII 


(La Giurgiu; întîmpinări; cățelul unei dame; în oraș; pe drum; la Călugăreni; 
o poezie improvizată; la culesul viilor; sosire la București.) 


Mai toţi călătorii dezbarcară la Giurgiu. Pe vapor rămaseră 
numai puţini. Ne despărțirăm de noii noştri cunoscuţi şi ne 
coborirăm. Căpitanul ne strînse mîna la toți şi ne pofti petrecere 
bună. 

La ieșire stăteau doi grăniţeri români înarmaţi; trecurăm între 
dînşii şi sosirăm la vamă. Nimene n-a cerut pasaport de ia noi. 

Acolo aşteptau trăsure multe şi cîteva diligințe. Mai nainte de 
toate mă îngrigii să capăt loc în atare diliginţă şi, ocupîndu-mi 
unul, mă-ntorsei la vamă. 

Era interesant a vedea scena petrecută acolo. Mai mulţi 
călători de la Bucureşti, renturnindu-se din străinătate, fură 
întîmpinaţi aice de rudele lor. Bucuria strălucea pe toate fețele. 
Sărutări, îmbrăţişări vedeam în toate părţile. Apoi urmară mii și 
mii de întrebări relative la cei de acasă. Ce face tuşica? E sănătos 
coconul Dumitrachi? Mai trăieşte încă moş Tănasie? E la 
Bucureşti madame Stravino? Şi altele de aceste. 

Numai o damă cam înaintată în etate întrebă în limba 
franceză mai nainte de toate: 

- E sănătos Nero? 

Nero era cățeluşul ei. 

Îmi întorsei privirea în altă lature. Nu departe de mine, doi 
oameni serioși, cari din Pesta pîn-aice vorbiră prea puţin, se 
disputară grozav. Despre ce? Aveţi trebuinţă să vi-o spun? Se 
înţelege de sine că despre politică. În ţara românească, dacă se 
întîlnesc doi bărbați undeva, numaideciît încep a face politică. 

E, bine, domnii mei carii pe drum nu vorbiră nimică relativ la 
politică, abia călcară pe pămîntul României libere, îndată se și 
apucară la dispută. 

Unul dintre ei era „roşu“, celălalt „alb“; dar ideile şi 
espresiunile lor semănau mult una cu alta. Ambii erau violenţi şi 
vorbeau cu foc nestîimpărat. Nu voi cita cuvintele lor. Mă tem că 
acele ar avea un efect neplăcut asupra d-voastre — precum îmi 
făcură şi mie o impresiune dureroasă. 

Într-aceste ni se descărcară bagagele şi se transportară la 
vamă. Vameşul însă, om bun, nu ne făcu mult necaz. 

- Domnule, ai ceva în cufăr? ne întrebă el şi ne lăsă a trece 
mai departe, asipurîndu-l că nu avem nimică. i 

Peste cîteva minute plecarăm. Surugiul, în costumul său 
pitoresc, se urcă pe cal, vizitiul ocupă loc lîngă conductor; ambii 
arădicară biciul în aer şi cei şese cai prinşi în diligință zburau ca 
gîndul. 

Abia trecură zece minute şi sosirăm în orașul Giurgiu şi aci, 
la cancelaria diliginței, ne oprirăm iarăș pentru a ne scoate bilete 
la locurile deja ocupate. Proprietariul diliginței e un neamţ; nu vă 
mirați, dară, spunîndu-vă că trecu mai mult de o oară pînă ce la 
trei diliginţe ni putu servi cu bilete. Sărmanul neamţ, mai întîi ne 
scrise în protocol, ne întrebă cine sîntem şi numai după 
procedura asta — care dură mai un pătrariu de oară — puturăm 
căpăta biletele dorite. 

ntr-aceea aruncai o privire asupra orașului. Giurgiu are cam 
vro zece mii de locuitori, între cari se află şi o mulțime de bulgari, 
greci etc. Vorbind despre frumseța orașului, trebuie s-o spunem 
din capul locului că ceea ce se numeşte curățenie nu se prea 
găseşte în orașul Giurgiu. Dar nu e mirare. Acest oraș a gemut un 
timp îndelungat sub jugul turcilor, carii nu-s renumiţi de 
curăţenia lor. Cu toate aceste, Giurgiu e un oraș interesant. 
Situat la marginea României, chiar lîngă Turcia, față cu Rusciuc, 
întruneşte în sine viața socială și comercială, cultura și datinele 
acestor doauă eleminte. Deosebit mă suprinse zgomotul cel mare 
de pe strade. O mulțime de băieţi furnica în toate părțile, îmbiînd 
marfele lor spre vînzare. Cei mai mulți vindeau struguri cu neşte 
boabe mari şi lungi, cari aice se numesc „razachie“. 

În fine, peste o oară plecarăm. Soții mei începură a face 
politică. Di Carp ne asigură că peste cinci ani toți românii vor fi 
de opiniunea d-sale. 

Să ne ferească Dumnezeu! 

Într-aceea, trăsura noastră înainta necontenit. Drumul ne 
conducea prin o vale frumoasă. Nicăiri nu se vedea vrun deal sau 
munte. În stînga se făcea drumul-de-fier, care în primăvara 
venitoare se va deschide pînă la Bucureşti. Mă uitam cu plăcere 
la aceste locuri şi inima-mi simţea o bucurie nespusă călătorind 
pe pămîntul României. 

Era după-miazăzi pe la patru oare cînd sosirăm la un sat. 

- Acesta e satul Călugăreni, îmi spuseră soții mei, și la auzul 
acestor cuvinte tot internul meu fu mişcat de o simţire 
dumnezeiască. 

Satul Călugăreni e împărţit în doauă. Jumătate zace pe un 
deal, iar cealaltă parte se estinde la vale. În mijlocul satului curg 
doauă rîuri împreunate aice, adecă Naslău şi Calnistea, în a căror 
unde, cu ocaziunea renumitei bătălii, Sinan-paşa a făcut o baie 
silită. 

n sat e o ospătărie unde trăsurele se opresc și călătorii 
prînzesc. Eu însă preferii a vizita această vale, unde şesesprezece 
mii de români sub conducerea lui Mihai Eroul bătură două sute 
de mii de turci. 

Ochii-mi se desfătau pe un plai de voluptate, inima-mi palpita 
de o simţire necunoscută pîn-acuma în inima mea, cugetele mele 
zburau departe în o lume feerică şi picioarele îmi tremurau 
călcînd pe acest pămînt sacru. 

În dreapta, lîngă drum, un monument de piatră, o cruce 
înzestrată cu inscripțiuni numeroase, vestește nepoților gloria 
strămoşilor eluptată în acest loc. 

Cu pietate sîntă mă apropiai de acest loc şi scoțindu-mi 
cărticica, improvizai următoarele strofe: 


LA CĂLUGĂRENI 


Columna falei noastre, arena luptei grele, 

O! vale renumită ce ni-ai creat un vis; 

Pămînt sfințit cu sînge de moşii gintei mele, 
Pășesc cu pietate pe şesul tău deschis! 

Iar inima-mi ferice se-ncîntă de plăcere, 

Căci ochii-mi văd în fine ce mult eu admirai 
"Şi mintea mea se-nalță şi de la Domnul cere: 
O! Doamne-atotputernic, mai dă-ne un Mihai! 


Aceasta-i valea veche pe care-odinioară 
Străbunii dovediră în mod înălțător 

Că-s harnici şi românii să-nvingă sau să moară, 
Dușmanul cînd voieşte s-atace ţara lor. 
Aceasta-i valea-n care Mihai cu-a sa oştire 
Făcu să se-ngrozească sultanul în serai; 

Aice se crease a noastră nemurire... 

O! Doamne-atotputernic, mai dă-ne un Mihai! 


109 


Frumoasă fuse, Doamne, acea zi glorioasă 

Şi sufletu-mi se-nalță gîndind acum la ea; 
Acea fu ziua-n care națiunea mea se scoală 
Din ferele sclăviei ce crud o-ngenunchea. . 
Frumoasă fuse, Doamne, cea zi nemuritoare, 
Cînd mi-o revoc în minte, îmi pare că-s în rai 
Şi-ntreb, mai fi-va încă vro zi ca ş-asta oare? 
O! Doamne-atotputernic, mai dă-ne un Mihai! 


Iar inima-mi răspunde cu dulce-ncredinţare: 
Mai fi-va, fi-va încă o zi cum fu ş-acea, 

Şi România mică va creşte şi mai mare, 

De lume-ncununată va fi națiunea mea. 
Veni-va ziua mare, cînd frații mei d-un sînge 
Vor pune-n faptă visul cel mîndru ca ş-un mai, 
Românul are viață, puteri ce toate frînge... 

O! Doamne-atotputernic, mai dă-ne un Mihai! 


Muri Mihai Viteazul, că dînsul împreună 

Se cam întunecasă ș-al nostru gînd sublim; 
Dar n-a perit cu totul şi-n veci nu va s-apună, 
Românii pretutindeni cu drag îl tot nutrim. 

Și trebuie să cază în fine marea stincă, 
Ce-nchide drumul care conduce pîn'la rai, 

O stea conducătoare ne mai lipseşte încă: 

O! Doamne-atotputernic, mai dă-ne un Mihai! 


Finind aceasta improvizaţiune, rupsei cîteva flori de lîngă 
monument şi, punîndu-le în cărticica mea, mă rentorsei la 
ospătărie. 

Peste o jumătate de oară continuarăm călătoria noastră tot pe 
şes. Sate nu prea văzurăm, abia trecurăm prin unul. 

Seara pe la opt oare ajunserăm la neşte vii, de unde răsunau 
hore vesele, căci era chiar pe timpul culesului, ma unele fete și 
neveste mai petulante veniră pînă la trăsura noastră şi ne 
întîmpinară cu cîntece. 

Peste un pătrariu de oară sosirăm la Bucureşti. 

VIII 


(Pe Calea Mogoşoaiei; istoria acestei strade; o legendă poporală; București, 
seara; grădinele; la Rașca; lăutarii; un cîntec de lăutari.) 


Sosind la Bucureşti, numaidecât luai o birjă şi plecai la un 
vechi cunoscut al meu din Pesta, voind a afla de la dînsul 
domiciliul d-lui B. P. Hasdeu, carele cu ocaziunea petrecerii sale 
în Pesta avu afabilitatea d-a-mi oferi ospitalitatea sa. Însă 
cunoscutul meu pestan, membrul Academiei Știențifice Române, 
din întîmplare nu era acasă. Mi-aşezai dară calabalicul la dînsul şi 
ieşii la stradă ca să fac o preîmblare în oraș şi să văd ce prospect 
au Bucureştii seara. 

Apucai pe strada principală, pe Calea Mogoşoaiei’; o stradă 
lungă cît o poezie de a lui Văcărescu’. Acesta e „podul“ cel mai 
frumos în București, pentru că aice stradele în limba poporului se 
numesc „poduri“; nu-i lipsesc nici boltele frumoase, nici casele 
mari, nici chiar oamenii preîmblători. Deosebit seara, Calea 
Mogoșoaiei are un prospect interesant. Trotoarele gem de 
preîmblători şi mii de trăsure elegante zboară cu repejune una 
după alta şi asupra acestui tumult iluminațiunea prăvălielor 
revarsă o splendoare sărbătorească. 

Mult mă gîndeam de ce strada aceasta se numeşte a 
Mogoşoaiei? Şi ce a făcut ea, încît strada principală a 
Bucureştilor poartă numele ei? i 

Într-aceea, cetind clasica colecțiune de poezii poporale a 
celebrului nostru poet d. Vasilie Alesandri, în aceasta comoară 
literară găsii o legendă intitulată Mogoş Vornicul; la finea 
legendei, dl V. Alesandri face următoarea notiță: „Poate că . 
legenda raportată aice să fie izvorul de unde se trage numele 
Podului Mogoşoaiei din Bucureşti“. 

Sper dară a face o plăcere cetitoarelor mele, reproducînd aice 
legenda întreagă: 


MOGOŞ VORNICUL 


În oraş la București 
Tot să stai şi să priveşti 
Pe cei şepte voinicei, 

Mîndri puişori de zmei, 
Șepte fraţi ca şepte brazi 


Toţi de-a lui Mogoş cumnaţi. 


Ei în capul podului, 

În fruntea norodului, 
Aştepta pe sora lor 

Şi pe mîndru-i soțior, 
Mogoş vornicul bogat 

Ce glumeşte nencetat. 

Ei la umbră se culca, 

Bea voios şi ospăta, 

Cu ploscuța închina 

De cinci vedre ş-o oca 
Vadra Ţarigradului, 
Măsura-mpăratului. 

Iar fratele cel mai mare 
(Că-i mai mare minte n-are) 
Pe drum ochii-şi alerga 

Şi cu glas dogit striga: 

— Zăriţi voi ce zăresc eu? 
Iată vine ca un zmeu, 
Vine Mogoş vornicul, 
Călare pe galbinul. 

Fraţii toți mi se scula, 
Peste cîmpuri se uita, 

Și videa, mări, videa 

Cum venea Mogoş, venea: 
— Bună ziua, șepte fraţi, 
Șepte fraţi ca şepte brazi! 
— Bun sosit, frate cumnate, 
Ai venit pe neașteptate. 
Dar unde ţi-e soțioara? 
Ce ne-ai făcut sorioara? 
Ori poate c-ai și uitat 
Cătră noi că te-ai legat 
Cînd pe Stanca ne-ai luat, 
S-o aduci la frăţiori. 

Pe iarnă de nouă ori, 
Că-s mai multe sărbători: 
Pe vară de patru ori, 


Că-s mai multe lucrători? 
— Ba, măi fraţi, eu n-am uitat 
Cătră voi că m-am legat, 
Şi cu Stanca am plecat 

S-o aduc la desfătat, 

Dar în drumul părăsit 
Turci, tătari ne-au întâlnit 
Şi pe Stanca mi-au răpit. 

- Pe Stăncuţa ne-au răpit 
Şi tu, Mogoş, ai fugit? 

Cu cei furi nu te-ai luptat, 
După ei nu te-ai luat, 
Nouă ani să-i tot alungi 

Şi cu moartea să-i agiungi? 
Mori dar, cîne blăstemat! 
Că ție nu ţi-au fost dat 

Ca să fii vrednic cumnat 
Cu-a Stăncuţei şepte frați, 
Șepte frați ca şepte brazi! 
Şi cu toții crunt turba 
Paloșile rădica. 

Iar fratele cel mai mare 
(Că-i mai mare minte n-are) 
Paloșul mi-l învîrtea, 

În Mogoş îl azvîrlea 

Dar nici că mi-l nimerea. 
Paloșu-n vînt vîjiia, 
De-un zid mare se lovea 
Şi-ndărăpt se întorcea, 
Lîngă Mogoş de cădea 
Şi-n pămînt se îngropa 

Și pînă-n mănunchi intra. 
Iar fratele cel mai mic 
(Că-i mai mic, e mai voinic) 
Paloșul mi-l învîrtea, 

În Mogoş îl azvîriea, 

Şi prin inimă-l giunghea! 
Cînd deodată ce videa, 

Ce videa şi nu credea? 

O teleagă zugrăvită, 

Pe dinuntru poleită 
Cu doisprezece telegari, 
Telegari cu coame mari, 
ja teleagă sora lor 
nflorind ca un bujor! 
- Bună ziua, frații mei. 
Şepte puişori de zmei! 
Dar unde ve-i cumnatul? 
Ce mi-aţi făcut bărbatul? 
— L-am trimis în iad de-a drept 
Cu şepte paloșe-n pept, 
Că nu-i vrednic să trăiască 
Și cu noi să se rudească, 
Cine-n oardă păgînească 
Nu ştie să vitejească 
Şi nevasta să-şi păzească! 
— Vai de mine! ce-aţi făcut? 
Vai de noi! n-aţi priceput 
Cum că Mogoş a glumit 
Cînd de mine v-a grăit? 
Bine vorba nu sfirşea, 
Lacrimi din ochi îi ieșea, 
Lîngă Mogoş ea cădea 
Cu braţele-l cuprindea 
ÎI bocea, îl dismierda 
Apoi sufletul şi-l da 
În capătul podului 
În ochii norodului! 


Vedeţi, stimatelor cetitoare, că Podul Mogoşoaiei are o 
istorie prea tristă, acuma însă se întîmplă într-însul istorii mai 
vesele şi mai moderne. Timpurile s-au schimbat şi civilizațiunea a 
adus cu sine multe lucruri necunoscute pe timpul vornicului 
Mogoş. 

Făcând o preîmblare bună, în fine întîlnii pe un cunoscut. Era 
mare bucuria mea cînd îl zării. Îl rugai să mă conducă în atare 
localitate unde publicul din Bucureşti petrece serile. 

- Noi, zise amicul meu, petrecem seara în grădine. Ceea ce 
oraşele din occident nu prea au, Bucureşti posede în abundanţă, 
Se o PEGAR pentru vară. În București se află o mulțime de 
grădini. 

— E, bine, condu-mă în oarecare. 

- Prea bucuros. Haid’ să mergem la Rașca! 

Plecarăm și peste cîteva minute ajunserăm înaintea unei 
grădine iluminate pompos. Lumina lampelor, formînd un tricolor 
naţiunal, strălucea într-o splendoare feerică. Intrarăm. În grădină 
lîngă mese şedea un public numeros şi alţii se preîmblau pe 
spațioasele drumuri ale grădinei. 

Damele se înfățişară toate în toaletă splendidă; dar în cît 
privește toaletele, deosebit îmi atraseră atențiunea slepurile cele 
lungi și neîndătinate pe la noi în asemenea locuri. 

ntr-aceea, numaidecît observai că petrecerea românilor de 
aice se deosebeşte mult de petrecerile noastre de dincolo de 
Carpaţi. Noi ne petrecem mai zgomotos. 

n grădină, doauă bande muzicale delectau publicul cu 
melodiile lor, una militară și alta țigănească. Spun cu toată 
sinceritatea că pe mine mai mult mă interesa aceasta din urmă. 
De multe ori am auzit şi cetit despre lăutarii din țara românească, 
deci mă bucurai că în fine şi eu am ocaziune să-i aud cîntînd. 

Lăutarii cântau mai ales hore naţiunale. Horele poporale din 
ţara românească diferă mult de cele de pe la noi, nu sînt atât de 
triste ca şi ale noastre. Pentru mine dară horele lăutarilor aveau 
îndoit interesul noutăţi. 

Lăutarii au doauă originalităţi: „naiul“, un instrument ce se 
suflă cu gura şi de care bandele noastre muzicale nu au, şi a 
doaua: cîntarea cu gura. 

Fiecare bandă de lăutari are un cîntăreț care cîntă piese 
naţiunale. Unele din aceste cîntări sînt cam obscene, în timpul 
mai nou poliția nu mai permite ţiganilor a cînta — „fără 
perdeauă“. 

Ascultam că plăcere cîntecele lăutarilor şi din cele muite îmi 
însemnai unul care îmi plăcu mai mult: 


Peste munţi, peste otare 
Avem multe surioare, 
Care pling şi se jelesc, 
Şi au glasul românesc, 
Şi li-e buza înălbită, 

Şi li-e fruntea veștezită. 
Biete flori care suspin 
Pe pămîntul cel străin. 
Şi cu geana lăcrimoasă, 

Cu cîntarea dureroasă, 
La noi caută cu amor 
Cum cântăm şi noi cu dor. 
Sufle vintul cătră ele 
Să-nvieze floricele 

Şi să-și ia zborul uşor 
Cătră sora cea cu dor, 
Și unite într-o floare, 

Ca ginpașe surioare, 

Să formeze o cunună 
Toată națiunea română! 


(Capitala românilor; viitoriul; contraste mari; deosebirea între București şi 
Pesta; în saloane; în rău și ceva bine; politica; pe Dealul Mitropoliei; Calea 
Mogoşoaiei; palatele boierești; Palatul Cotroceni; grădinele; spitalui 
Brâncovenesc; zgomotul de pe strade.) 


București! Bucureşti! 

Ce farmec divin îmi inundă inima cînd rostesc acest cuvînt! 
Ce fericire cerească mă împresoară cînd îmi revoc în minte 
memoria acestui oraş! Şi mîna-mi parcă tremură cînd mă încerc a 
descrie impresiunile şi suvenirile mele de la malurile Dîmboviţei. 

Bucureşti! Bucureşti! 

Tu nu posezi grandeţea oraşelor de la apus şi totuş în ochii 
mei apari mai admirabil, tu n-ai splendoarea lor şi totuş mie-mi 
strălucești mai luminos; tu nu te poți lăuda cu frumseţea acelora, 
însă pentru mine ești mai încîntătoriu. 

Pentru ce? De ce pieptul meu se agită de simțăminte 
dumnezeieşti la amintirea ta? Tu nu-mi răspunzi, dar inima mea 
îmi şopteşte tainic: „Pentru că eşti capitala românilor!“. 

Capitala românilor? Da... Vei fi! 

- Şi acuma? l 

r ema azer a e RET a RR A AR a ar 


pucca tati sau a Aa a at ae 


pom e e m tome e pipăit 


Întrebaţi de acel moş gîrbovit sub suferințele anilor viforoși şi 
dînsul vi va răspunde: „Sînteţi în capitala unei ţări cu trecut 
nefericit“. 

Întrebaţi de copilița aceea cu față de bujor: „Unde sîntem, 
drăguliță?“. şi ea va zice surîzînd: „Sînteţi în țara iubirii frățeşti“. 

Dar întrebaţi și de acei juni soldaţi şi dînşii vi vor răspunde cu 
mândrie: „Sînteţi în capitala unei țări ce are un viitor strălucit!“. 

Da... un viitor! 

Sărmană Românie, ţară de jele, trecutul tău e plin de imagine 
înfricoșate. Situată la marginea Europei, ai fost silită în decurs de 
secoli a forma un bulevard în contra torentelui barbar; în timp de 
secoli erai condamnată a sta nencetat cu paloșul în mînă spre a 
apăra Europa de invaziunile păgîne. Istoria ta e o tragedie 
continuă scrisă cu sîngele străbunilor, căci ţi-ai împlinit rolul cu 
demnitate. Într-aceea, popoarele Occidentului s-au servit de 
libertatea eluptată şi susținută prin tine şi au înaintat, au 
progresat. 

Şi tu? 

Sufereai pliagele cele mai amare chiar de la fiii tăi, cari se 
conjurară cu veneticii și cu străinii spre a stinge firul vieţii tale. 

Dar să aruncăm vălul uitării asupra trecutului întunecos şi să 
ne-ntoarcem la prezintele care ni promite un viitoriu frumos! 

Puţine oraşe vor fi în toată lumea cari pentru un călător să 
formeze un tablou atît de interesant ca Bucureşti. Aci găseşti 
contrastele cele mari. Lîngă splendoarea occidentală, înfloreşte 
necurăţenia orientală. 

Bucureşti are cam 160 000 de locuitori, dintre cari cei mai 
mulți sînt români, dar și neromânii vorbesc toți româneşte şi asta 
e principala deosebire între București şi Pesta. 

La Bucureşti cătră oricare trecătoriu te poți adresa în limba 
română, iar în capitala maghiarilor cu limba lui Arpâd nu o duci 
prea departe, ci, dacă vrei să fii înţeles, trebuie să vorbeşti 
nemţeşte. 

Afară de limba română, la Bucureşti se întrebuinţează mult, 
ma încă prea mult, limba franceză și mai ales în saloanele 
boiereşti. Se poate zice că la București nu este om inteliginte 
carele să nu vorbească franțozeşte. 

Mă închin şi eu culturei franceze, însă totuş m-aş bucura dacă 
în saloanele de la Bucureşti s-ar vorbi mai puţin franţozeşte şi 
limba română s-ar înălța la demnitatea ce-i compete. 

Dar să vedeţi, în tot răul este şi ceva bine. E rău că în 
saloanele de la Bucureşti se vorbeşte mult franţozeşte, însă e bine 
că nu se vorbește muscăleşte. Ce periclu ar fi rezultat pentru 
biata țară, dacă, în loc de limba franceză, cea muscălească ar fi 
cucerit saloanele! 

Limba franceză a adus cu sine cultura occidentală și e de 
dorit ca în România cultura occidentală să elupte cît mai mari 
cuceriri. Limba franceză e sora limbei române, sintaxa îi este tot 
aceeași, prin urmare nu poate să aibă vro influință prea 
stricăcioasă asupra limbei noastre. 

Ceea ce naște mai multă stricăciune atît pentru capitală, cât. 
pentru ţara întreagă, este politica. Doară nici într-un oraş al 
lumei politica nu joacă un rol atît de mare ca la Bucureşti. Aice 
toți fac politică, chemaţi, nechemaţi, toţi îşi dau un aer de 
Napoleon. Aceasta politizare reține pe mulţi de la înclinațiunea 
lor cea adevărată; astfel apoi politica împiedecă dezvoltarea 
artelor, a ştiinţei, industriei, comerciului etc. Frecările partidelor 
sînt foarte vii, atacările prea violente, încît din fraţii de acelaş 
sînge face doauă tabere inimice, cari nu cruță nimic şi nu respectă 


nici un interes fie cât de sînt pentru ajungerea scopului. Un partid 


ajuns la putere strică tot ce a făcut partidul precedent. Și ţara... 

Dar nu cumva să alunecăm și noi a face politică! Haidam 
acuma să facem o revistă asupra orașului. 

Ne urcarăm pe locul cel mai înalt al Bucureştilor, pe Dealul 
Mitropoliei. Ce prospect frumos! Jos la picioarele noastre se 
estindea oraşul lui Bucur, cu palaţurile sale pompoase, cu 
căsuliele sale primitive şi cu stradele bizare. Dar ceea ce mai mult 
atrage atenţiunea privitorilor e mulțimea besericelor. Numărul 
acestora se urcă la trei sute, dar toate sînt mici și puţine merită 
atențiune particulară. 

Privirăm cu plăcere acest tablou, dar în deşert mă-ncercai a 
descoperi marginea lui, ultimele edificii se perdeau în caosul 
depărtării nemărginite. Bucureşti are o estensiune foarte mare. 

După ce petrecurăm cam o jumătate de oară pe Dealul 
Mitropoliei, ne coborîrăm și luînd o birjă spuserăm birjariului să 
ne poarte în oraș prin locurile cele mai interesante. . 

Strada principală e Calea Mogoşoaii, o stradă cu multe 
edificii frumoase, pe strada asta e Palatul domnesc, teatrul şi alte 
așezăminte publice; are multe locuri însemnate, îi lipseşte însă 
regularitatea şi pardoseala corespunzătoare. Lîngă palaţele cele 

mai pompoase, ni strică iluziunea neşte căsulie murdare. Acuma 
însă se lucră cu multă diliginţă la regularea oraşului Şi, dacă se 
vor face bulevardele proiectate, Bucureștii au să devină orașul 
cel mai frumos al Orientului. 

Palatele boiereşti, toate încungiurate de grădine pompoase, 
ar putea să figureze în oricare oraş al Europei şi luxul ce 
domneşte aice poate să emuleze cu cel de la Paris. Stînd după 
miazăzi pe Calea Mogoșoaii, vezi trecînd înaintea ta sute de 
trăsure elegante trase de caii cei mai nobili. Pe timpul acesta, 
toată aristocrația din Bucureşti iese la corso pe şosea. 

Palatul domnitoriului e simplu și nu prea mare, dinapoia 
Palatului chiar acuma se face o grădină pompoasă. Domnitoriul 
însă vara petrece la Palatul de vară de la Cotroceni. Cotroceni 
zace dincolo de Dealul Spirii, lîngă marginea oraşului, pe un deal, 
de unde ni se îmbie un prospect frumos asupra orașului. Nu de 
mult Palatul acesta era monastire, unde călugării au trăit multe 
zile dalbe. Se vede că sînțiele-lor au avut bun gust estetic cînd 
s-au așezat aice. Sărmanii, cum i-au scos! 

Caracteristica Bucureştilor e mulțimea grădinelor publice, 
unde lăutarii în toate serile încîntă publicul cu melodiile lor. Între 
toate grădinele, cea mai frumoasă e grădina Cișmegiului, în 
mijlocul oraşului, despre care voi avea onoarea a vorbi cu altă 
ocaziune. 

Intre spitale, cel mai frumos e spitalul Brîncovenesc, carele 
atît în privința mărimei cît şi a curățeniei, merită a fi înşirat între 
cele mai frumoase spitaluri ale lumei culte. 

Vizitarăm încă arsenalul, cazarmele militărești, puşcăria 
renumită, despre cari de altă dată. 

Acest tablou general al Bucureştilor ar fi prea defectuos, de 
cumva nu aş atinge şi de zgomotul de pe strade. La fiecare paş 
întălnim pe cîte un fecioraş care vinde poame şi strigă îmbiîn- 
du-şi marfele. E caracteristic că şi strigătele acestea mai toate sînt 
făcute în versuri. D.e., cel ce vinde nuci strigă: „Haidaţi, haidaţi 
la nuci, l-ale mari și dulci!“. Altul zice prea curios: „Pepene, 
pepenachi, din grădina lui Costachi!“. Mai mult zgomot face cel 
cu struguri, de dimineața pînă seara auzi pe strade: „Zachie, 
razachie! Struguri de la deal la Filaret.“ Plăcintariul însă e mai 
comic. Cît e ziua stă în uşă şi, frigînd ceva, murmură necontenit, 
deși nu e nimeni lîngă diînsul: „Staţi, așteptați, nu vă îndesaţi, că 
pe rînd toți căpătaţi!“ La aceștia vine a se mai adauge încă 

sacagiul, care poartă cu un butoi din casă în casă apă de beut din 
Dîmboviţa, despre care sună cântecul: 


Dîmboviță, apă dulce, 
Cine-o bea, nu se mai duce! 


(Ca în o grădină frumoasă; despre teatru; boierii la Brașov; societate secretă; 
principiile societăţii; „Societatea literară““ şedinţele ei; la Golești; jurămîntul din 
altariu; primul ziuariu românesc; un alt ziuariu; Câmpinianu şi Eliade; Societatea 
Filarmonică Conservatoriul teatral; primele piese studiate.) 


În numărul trecut m-am încercat a vi înfățişa un tablou 
general al Bucureștilor, încît mi-a conces aceasta îngusta cadră a 
unui articol de ziuariu. Cu permisiunea d-voastre să trecem 
acuma la specialități. 

Dar de unde să încep? Sum în pozițiunea aceluia carele în o 
frumoasă grădină de flori nu ştie să-şi aleagă floarea cea mai 
frumoasă. O mulțime de obiecte mi se îmbie, atrăgîndu-mă care 
de care mai mult cu interesele sale particulare. 

E, bine, să alegem dară. D-voastre, însă, stimabile cetitoare, 
pare că-mi şoptiți melodios să vi vorbesc despre teatru, despre 
Teatrul Naţiunal. Asta este si dorinţa mea, căci teatrul fu 
principalul meu studiu sub decursul petrecerii mele la Bucureşti. 

Vorbind despre Teatrul Naţiunal, sper a vi face deosebită 
plăcere făcînd pe scurt istoricul acestui institut naţiunal român ce 
are una dintre cele mai frumoase misiuni. 

După scularea lui Tudor, mai mulţi boieri, patrioți buni, fură 
siliți a emigra în țări străine. Unii dintre ei se retraseră la Brașov 
şi acolo formară o societate secretă. Capii şi fondatorii ei fură 
Nicolae Văcărescu, Grigorie Bălan şi Const. Câmpineanu. Afară 
de aceştia, societatea mai avea şi alți membri. Societatea aceasta, 
afară de interesul său politic, avea și o programă literară: 

compunerea unui dicționariu român și formarea unei gramatice 
române. 

Restituindu-se pacea, mulţi dintre boieri se înturnară în ţară. 
Dar unul dintre capi, Nicolae Văcărescu, muri la Braşov; Const. 
Câmpineanu fu numit de vodă Grigoriu Ghica primul consilieriu 
al său. Dintre toți rămase numai Constantin Golescu. 

Inturnîndu-se din călătoriile sale, acest mare patriot făcu 
cunoștința lui Eliade, carele atunce era succesorul nemuritoriului 
Lazăr, dînd lecțiuni de gramatică, geografie şi matematică î în 
şcoala din St. Sava. 

Rezultatul cunoștinței lui Const. Golescu cu Eliade fu 
formarea unei noauă societăți secrete. Principiile conducătoare 
ale acestei societăți fură aceste: 1) școala din St. Sava să se 
împlinească şi să se înalțe la gradul de colegiu. După modelul 
acesteia, să se creeze alta în Craiova; 2) crearea şcoalelor 
normale în capitala fiecărui judeţ prin elevii ieșiți din colege; 3) 
crearea şcoalelor primare în fiecare sat; 4) fondare de ziuarie sau 
gazete în limba română; 5) aboliţiunea monopolului tipografic; 6) 
încuragiarea spre traducţiuni în limba patriei şi tipărirea acestora; 
7) formarea unui teatru națiunal; 8) stăruire spre ieşirea din 
regimul fanariot, prin reforme înțelepte sau rennoirea primelor 
instituțiuni ale ţărei. 

Dar o societate secretă nu putea să facă mult întru 
propagarea acestor principii salutare. Trebuia o procedură pe 
față, legală. Deci se înființă o societate publică, numită „Societate 
literară“, la care luară parte toți oamenii de frunte din capitală, 
între alţii chiar şi cei trei frați ai domnitoriului Grigoriu Ghica, 
adecă Mihalache, Alesandru şi Constantin. 

Societatea aceasta ținea adunări şi formă un fel de casină în 
casa lui Const. Golescu. Şedinţele se ţineau seara şi atraseră 
atenţiunea tuturor patrioților adevăraţi. În aceste serate se puse 
temelia literaturei naţiunale. Aice se cetiră primele producte ale 
puţinilor literați români de pe acele timpuri, între cari 
binemeritatul nostru Eliade eluptă admiraţiunea tuturora și 
înălță limba română la demnitatea sa națiunală. Dînsul ceti o 
gramatică a limbei române, care se tipări în anul următoriu la 
Săbiu, — şi mai multe poezii traduse din Lamartine, cari avură un 
efect mare. Tot în aceste serate se ceti şi gramatica lui Georgiu 
Golescu care se tipări în 1840, în tipografia lui Eliade. 

Primul rezultat mai important al acestei societăți fu numirea 
unui comitet de cătră Grigoriu Ghica, care compuse 
regulamentul organic pe datine române. 

n toamna anului 1827, ivindu-se ciuma în Bucureşti, Eliade 
dimpreună cu elevul său Căpățineanu, inițiat de dînsul ca al treile 
membru în secretele societății, se retrase la moşia Goleşti. Nu 
peste mult sosi şi proprietarul moşiei, Const. Golescu: 

Şi acolo, departe de zgomotul bucureştean, aceşti trei bărbați 
subscriseră în altariul besericei jurămîntul secret de a lucra 
pentru realizarea principielor citate mai sus. ` 

Regret că nu pot publica aice jurămîntul acela întreg. In 
Isachar-ul d-lui Eliade, de unde scosei toate datele de pîn-acuma, 
precum şi cele următoare, se găseşte numai pasagiul acesta: 

„Jurăm în cele după urmă că nici o pată de sînge, nici o 
valoare nu va întina împlinirea îndătoririlor noastre!“ 

După subsemnarea jurămîntului, Căpăţineanu se mută la 
Craiova, unde fu numit profesor la şcoala fondată de a se 
propune într-însa pentru prima oară gramatica, literatura şi 
Ştiinţele în limba română; Eliade petrecu iarna la Golești și în 

rimăvara venitoare se duse la Săbiiu spre a tipări gramatica sa. 

ntr-aceea veniră muscalii, carii iubeau pe Const. Golescu. 
Cartieriul general avea trebuinţă de buletine de rezbel. Aceasta 
ocaziune părea binevenită lui C. Golescu pentru a se putea 
începe un ziuariu românesc. Scrise dară la Săbiiu lui Eliade să se 
întoarcă la Bucureşti şi ceru în numele acestuia concesiune spre 
începerea „Curieriului român“ *. 

Eliade cumpără tipografia stabilită la Mavrogene şi fondă 
numaidect primul ziuariu românesc. 

Nu peste mult se mai fondă şi o altă foaie, care apăru sub 
titlul: „Adaus literariu la «Curieriul român»“ şi ieşea în broşure 
lunare, începînd cu regule de stil şi cu traducțiuni din lord Byron. 

Abia trecu însă un an și binemeritatul Const. Golescu muri. 
Eliade rămase singur în Bucureşti, căci Căpăţineanu era profesor 
la Craiova, într-aceea însă făcu cunoștința lui Ioan Câmpineanu, 
căruia îi comunică programa societăţii secrete și îi spuse cu 
părere de rău că pentru evenimintele rezbelului, societatea 
literară s-a desființat. 

Câmpineanu şi Eliade se întruniră pentru realizarea ideilor 
salutare şi făcură o însoţire nouă, numită: „Societate 
Filarmonică“, carea avea misiunea să împlinească articolii 6 şi 7 
din principiile înşirate mai sus. 


* „Curierul românesc“ (n.ed.). 

Toţi patrioţii adevăraţi întîmpinară cu căldură aceasta 
societate şi în scurt timp subscriseră 1077 de galbeni pe an. 

Afară de aceste subscrieri, se mai făcură și alte dotaţiuni. C. 
Manu lăsă prin testament pentru Teatru Naţiunal și edificarea lui 
2000 galbeni; Costachi Rasti dărui pentru tipărirea pieselor 
dramatice lei una mie; I. Câmpineanu, afară de cei 48 de galbeni 
subscrişi pe an, dărui 110 galbeni şi mai tîrziu 18 mii de lei cu cari 
s-a plătit deficitul şcoalei; Nicolae Danielopul a donat la mai 
multe reprezentaţiuni stofele pentru garderobă; Eliade, afară de 
cei 36 galbeni pe an, mai dărui încă banii incurşi pentru 
anunţurile publicate în „Curieriul român“. Aceasta sumă se urcă 
la 40 mii lei. 

Adunîndu-se paralele, societatea se constitui numaidecit. 
Director se alese neobositul Eliade. Apoi se înființă o școală, un 
fel de Conservatoriu teatral, unde tinerii, cari se otărîră a închina 
talentele lor Thaliei române, studiară literatura, declamaţiunea și 
artea muzicală. 

Acest curs dură șepte luni. În acest timp, elevii școalei 
dramatice studiară doauă drame clasice: Fanatismul de Voltaire 
şi Amfitrion de Molière. 

Nu peste mult direcțiunea anunță Bucureştilor o surprindere 
prea plăcută, prima reprezentațiune teatrală, despre care voi scrie 
în numărul venitoriu. 


XI 


(Ziuă memorabilă cuvînt de deschidere; prima piesă; primii actori; primele 
piese; adunarea societății; comisiune; adunarea generală, comitetul direcțiunal; 
deciziuni salutare; decadința teatrului; Teatrul cel Mare.) 


Ziua de 29 august 1834 este memorabilă în analele culturei 
noastre naţiunale. În această ziuă se ținu prima reprezentaţiune 
teatrală în Bucureşti în limba română. Piesa cu care se deschise 
scena română fu Fanatismul, dramă de Voltaire, tradusă de 
Eliade. 

Anunţurile învitătoare făcură senzaţiune mare nu numai în 
capitală, dar în toată țara. Și cu drept cuvînt. În momintele acele 
se puse temelie la marele edificiu al civilizaţiunii naţiunale, se 
puse bazea dezvoltării limbei noastre. 

La oara anunțată, sala teatrului de atunce fu îndesuită de 
ascultători, toți doreau a fi de față la aceasta sărbătoare 
națiunală, toți așteptau cu dor să audă limba română cea sonoară 
răsunînd de pe scenă. 

În fine, momentu! mult dorit sosi. Cortina se rădică şi apăru 
pe scenă zelosul Eliade. Aplauze frenetice şi urări entuziastice 
răsunau din toate părţile. Bucuria şi fericirea culminară în toate 
inimele. 

După încetarea espresiunilor de entuziasm națiunal, Eliade 
cu inima palpitîndă de bucurie rosti un cuvînt de deschidere şi 
între altele zise: 

„În vreme de şepte luni, domnii mei, s-a făcut un mic curs de 
literatură, spre a pregăti pe şcolari întru a simți frumusețile 
poeţilor dramatici. S-au esercitat școlarii la declamaţiune, dîndu- 
li-se înainte mai multe scrieri în proză și în versuri, s-au deprins 
pe cît a iertat vremea în muzica vocală şi au început spre 
grațioasa mlădiere a trupului eserțițiunile danțului. 

Am zis că în timp de şepte luni ca prin minune s-au săvirşit 
atîte lucruri. Poate că zelul meu, domnii mei, mă face a mări 
lucrurile. Domnii profesori însă, mai modeşti decît mine, vă 
înfăţişează şcolarii domnia-lor nu cu trufia de formatori ai unui 
teatru, ci numai ca să arete d-voastre rodul ce a putut aduce... 

Cercetarea de astăzi va da semne şi pentru viitoriu; vă 
recomand pe aceşti tineri şcolari ce cutezară a brava prejudeţele 
epocei și a se face obiectul criticei limbelor veninoase. 

Sum încredințat, domnii mei, că precum aţi cunoscut cât este 
de trebuință un teatru națiunal, asemene cunoaşteţi şi cîte 
trebuiesc unui june ca să poată cuteza a se numi un bun artist sau 
actor: un chip interesant, un corp bine crescut şi mlădios, un glas 
sonor şi plăcut, un suflet trufaș și îndrăzneţ, o inimă de flacără, o 
creştere îngrijită, într-un cuvînt, o cunoştinţă foarte cu 
scumpătate a artelor celor frumoase; și neşte asemenea oameni, 
domnii mei, sînt foarte rari în societate, cari să unească întru sine 
darurile fireşti cu mijloacele învățăturei. Prin urmare, nici 
Europa întreagă nu se va putea făli adesea cu artiști buni; şi mult 
va mai trece pînă să mai aibă al doile Talma, dacă teatrul nu se va 

face o carieră onorabilă pentru tinerime şi dacă junele ce se 
otăreşte a înfrunta prejudețele ce esist despre scenă, va fi socotit 
de concetăţenii și părinţii săi un paria politic, ca un comediant 
lăsat la voia întîmplării și sperînd a-și scoate hrana, așteptînd de 
la bunăvoința privitorilor. De se va face însă o direcțiune sub 
îngrigirea guvernului și dacă actorii se vor socoti ca neşte slujbaşi 
ai statului spre formarea năravurilor şi a limbei naţiunale, atunci 
în adevăr junii cu talente, cu învățătură și binecrescuți, vom 
vedea că fără teamă de critica limbelor veninoase se vor sui pe 
scenă şi vor forma teatru naţiunal, astfel cum să fie de esemplu şi 
la alte popoare. 

Rodul ce s-a făcut în vremea aceasta de şepte luni, astă-seară 
se poate vedea înaintea d-voastre.“ (Vezi toată cuvîntarea în 
„Curierul român“ din 1834, nr. 39.) 

Aplauze frenetice răsunară din toate unghiurile salei după 
cuvintele ultime ale lui Eliade. 

Apoi se începu reprezentațiunea. Trecură cîteva minute și în 
scurt timp publicul deveni cucerit. Aplauzele se rennoiră la 
fiecare moment şi toți ascultătorii se-ntreceau în entuziasm. 

Afară de Fanatismul, se mai esecută și o cavatină a lui Bellini, 
numită Piratul. 

În fine publicul se împrăștie mulțămit, ducînd cu sine cele mai 
plăcute suveniri. 

Va fi interesant să amintim aice şi pe acei bravi juni români 
cari pentru prima oară se rezolviră a brava toate prejudeţele 
societății despre scenă şi.carii pentru prima oară reprezentară o 
dramă în limba română. Aceştia sînt: Nicu Andronescu, loan 
Curie, Nicolae Diamant, Raliţa Mihăileanu, Costache 
Mihăileanu, Costache Dimitru, Caliope. 

Tot asemene, să înşirăm şi piesele cari se traduseră şi jucară 
în anul prim: Regulu și Ermiona tradusă de I. Văcărescu încă la 
anul 1818, mai tîrziu tot Văcărescu mai traduse încă Aloiul 
înflorit şi Britannicu, Fanatismul, Zaira, Amfitrion, Marino 
Faliero, Ambii Foscari traduse de I. Eliade; Alzira de Gr. 
Alesandrescu, Heracliu de Corneille, Harpagon de Moliere, Cina 
între amici, toate traduse de I. Rosetti; Saul şi Virginia de Alfieri, 
de C. Aristia; Intriga și amorul de Schiller, de I. Câmpineanu; 
Bădăranui boierit, Mizantropia şi pocăința, Junia lui Carol II, de 
I. Voinescu; Vicleniile lui Scapin şi Amanţii magnefici, de C. 

Rasti; Amalatul imaginariu * de Gr. Grădişteanu; Amorul doctor, 
de Em. Florescu; Gemenii din Bergam, de I. Florescu; afară de 
aceste, în anii următori se mai traduseră şi alte piese, dintre cari 
amintim una**: Angelo şi Maria Tudor, de C. Negruzzi. fiica 
„Gazeta Teatrului *** la pag. 32). 

La 7 sept. 1835, membrii fondatori se adunară și numiră o 
comisiune de trei membri, însărcinată d-a cerceta socotelele și a 
da proiecte de ameliorațiune. 

La 27 octomvre, societatea finu adunare generală și 
comisiunea ceti raportul său, din care estragem următoarele: 

„Domnii Aristia, Eliade şi Câmpineanu, fondatorii acestei 
societăți, au îmbrățișat ale ei interese cu cea mai fierbinte rîvnă 
şi, cu multă jertfă de odihnă şi de interes particulariu, au așezat-o 
pe temeiuri cari asigurează a ei înaintare. 

DI Eliade, pe lîngă direcţiunea cu care a binevoit a se 
însărcina de la întîia formare a acestei societăţi, s-a străduit și 
prin dare de lecțiuni gratis de literatură în şcoala filarmonică a 
dezvolta înțelegerea şcolarilor actori. 

DI Aristia, printr-o nepregetată sîrguință în lecţiunile de 
declamaţiune, a deprins pe şcolari în puţină vreme a se identifica 
cu rolul lor aşa de bine, încît la cea dîntîie suire a lor pe scenă tot 
publicul s-a electrizat de mulțumire. 

DI Câmpineanu, stăruindu-se într-aceasta întreprindere cu 
cea mai călduroasă rîvnă, a spriginit societatea nu numai cu un 
ajutoriu simțitoriu, ce domnia lui dă regulat pe fiecare lună, ci şi 
cu alte deosebite jertfe de bani în trebuinţele şcoalei filarmonice 
şi cu îndemnare înduplecătoare pentru întinderea societăţii prin 
adaugerea soţilor ajutători.“ 

După aceasta, raportul comisiunii propune ca adunarea să 
voteze mulțămită acestor trei bărbați; vorbind despre socoteală, 
raportul constată că Societatea Filarmonică pînă la finea lui 
august anul curgătoriu a încasat lei 16 518, din carii s-au chieltuit 
lei 15 771 şi a mai rămas în casă lei 546, — iară soții confereau pe 
an lei 25 600; în fine, comisiunea prezentă adunării un 
regulament prin care toată lucrarea ulterioară se concrede unui 
comitet, ai căruia membri trebuiau a se alege numaidecât de cătră 
adunare, rezervînd directoratul lui Eliade, „pentru că domnia-lui 


* Bolnavul închipuit (n.ed.). 


** De fapt, două (n.ed.). 
* „Gazeta Teatrului Naţional“ (n.ed.). 

cunoaște şirul lucrărilor de mai nainte de la începutul acestei 
societăţi şi a dat dovadă de cea mai bună îngrigire pentru 
înaintarea acestui aşezămînt“. 

„În sfîrşit, comisiunea luînd în băgare de seamă râvna cu care 
școlarii diletanți înaintează la învățătura dramatică și avînd din- 
tr-aceasta bună nădejde că o trupă bine deprinsă se va pregăti în 
puțină vreme, a socotit de neapărată trebuință a se chibzui 
despre zidirea unui teatru națiunal.“ 

Adunarea a primit toate propunerile comisiunii și afară de 
aceste s-a făcut o rugare cătră vodă, în care se rugară de 
protecțiunea dînsului în toate afacerile societății. În fine se alese 
comitetul: președinte se alese marele vornic G. Filipescu, 
vicepreşedinte colonelul Ioan Câmpineanu, director I. Eliade în 
unanimitate, secretariu D. Poenariu, membri: colonelul Nojin, 
căpitanul I. Voinescu, I. Manu, I. Rosetti. (Vezi „Curierul 
român“, 1835, nr. 77 şi 78.) 

La 25 martiu 1836, adunîndu-se comitetul decise să se 
înfiinţeze o şcoală publică de muzică vocală și instrumentală, 
unde tinerimea să poată învăţa, fără de a solvi, şi să se închirieze 
Societăţii Filarmonice sala teatrului pentru serile în cari se dau 
reprezentațiuni şi pentru zilele în cari se ţin lecţiuni. 

Societatea şi teatrul au urmat astfel vro doi ani, înaintînd pe 
calea artelor frumoase. La început se reprezentară mai ales 
tragedii şi drame, mai tîrziu însă mîinile nedibace introduseră şi 
cîteva farse frivole, cari otrăviră spiritul publicului și teatrul 
declină spre decadință. Aceasta fatalitate întristă pe toți amicii 
cei adevăraţi ai teatrului şi aceştia doreau şi lucrau ca să poată 
pia teatrul la demnitatea ce-i compete. 

n fine se reprezentară piesa Mizantropia şi pocăința, tradusă 
de Ioan Voinescu. Aceasta piesă avu un efect mare. Iată ce scrie . 
B. Catargiu după aceasta reprezentaţiune: 

„De ce actorii români fură, într-o zi, ceea ce nu putură fi în 
trei ani? Pentru că trei ani au îmblat încercînd; pentru că trei ani 
fură rătăciți în drumul lor și pentru că într-o zi se văzură la sine, 
se văzură la locul lor“ („Gazeta Teatrului“, nr. 12). 

Și apoi urmară ani trişti pentru societate şi teatru. Din cauza 
unor intriganţi, Societatea Filarmonică se desființă. 

Teatrul însă nu pieri. 

Trecură ani mulţi şi în fine patrioții cei buni începură a zidi 
un teatru mare şi pompos. Zidirea se fini la anul 1853 şi astăzi 
Thalia română are pe Calea Mogoşoaiei un teatru grandios. 


XII 


(Edificiul teatral; misiunea teatrului; direcțiunea teatrală; nepăsarea 
boierilor; un plan; monument durabil; comedii franceze; o baladă; timpul 
reprezentaţiunilor; parter fără dame; preţurile; Millo.) 


Puţine teatre mai mari şi mai pompoase sînt în Europa decât 
templul Thaliei române în Bucureşti. Acest institut națiunal întru 
adevăr face onoare ţării care l-a înființat. Românii pot fi superbi 
de teatrul lor, pentru că acela e cel mai frumos în tot orientul. - 

Frumoasă e misiunea unui teatru, de trei ori sublimă e 
misiunea Teatrului Naţiunal din București. Membrii săi, ca 
nescari apostoli ai limbei şi naţiunalităţii noastre, au să dezvolte 
spiritul națiunal nu numai în o ţară; ei au să propage marea idee 
şi la confrații lor din alte țări. 

Teatrul Naţiunal de la Bucureşti trebuie să ni fie scump, 
întocmai ca lumina ochilor. El ni e foculariul de unde schinteile 
națiunalismului au să cază în toate patriile locuite de români. 

Cu bucurie constat aice că aceia carii în timpul mai nou sînt 
meniţi pentru direcțiunea acestui institut naţiunai sînt la 
înălţimea misiunii lor. Cu plăcere observ că şi publicul din 
capitala României libere are conștiința faptelor sale și nu pregetă 
a da tot concursul său pentru înflorirea artelor frumoase. 

O lună de zile, cît petrecui în capitala de pe malurile 
Dîmboviţei, avui ocaziune a mă convinge pe deplin despre zelul 
cu care publicul de acolo susține teatrul. La toate 
reprezentaţiunile toate locurile erau ocupate; numai cîte o logie 
îmi spunea, prin deșertăciunea sa, că boierimea română nu este 
încă nici acuma o aristocrație naţiunală, de care se bucură alte 
naţiuni. 

Și aceasta neinteresare boierească naște o pagubă mare 
pentru teatru. La alte naţiuni, boierii nu numai susţin teatrul prin 
abonaminte, ci sacrifică sume considerabile pentru premiarea 
pieselor originale. 

Repertoriul nostru teatral e sărac în piese originale. Și 
aceasta e rana ce avem s-o vindecăm mai întîi. Ce frumos ar fi 
dacă aristocrația română ar veni într-o zi şi ar zice: „Iată un 
capital! Din interesele acestuia, în fiecare an să se premieze cu o 
sută de galbeni cea mai bună dramă sau tragedie originală și cu 
alta sută cea mai bună comedie originală!“ 

Acesta ar fi monumentul cel mai durabil ce şi l-ar face 
aristocrația, un monument ce nu l-ar dărîma nici vijeliile 
secolilor, nici mâinile barbare ale inimicului necruţătoriu. 

Să sperăm că boierii români ni vor face într-o zi aceasta 
surprindere plăcută şi atunce Teatrul Naţiunal va înflori, va fi în 
stare a corespunde adevăratei sale misiuni, căci literatura noastră 
teatrale se va înmulți cu piese originale de un preţ literariu. 

Cu toate că în privința pieselor originale sîntem încă săraci, 
dar încît priveşte piesele traduse, teatrul din Bucureşti 
progresează alăturea cu cele mai de frunte teatre. Din tragediile 
lui Shakespeare în fiecare an se reprezentează doauă-trei cu 
succes. Comediile franțozeşti cari cuceriră toate scenele Europei 
joacă un rol principal în repertoriul teatrului român. În aceste 
piese, d-na şi dl Pascali emulează cu artiştii de la Paris. Cei ce au 
văzut pe dl Pascali în Ștrengariul din Paris vor afirma cu mine 
dimpreună că aceasta comedie nici în oraşul Tuillerielor nu se 
poate reprezenta mai bine. 

La reprezentarea pieselor franceze, meritul principal e al 
d-lui Pascali, carele nu numai le joacă cu succesul cel mai 
splendid, ci însuş a tradus o mulțime de ele. 

Şi aceste piese la Bucureşti, unde cultura franceză a cucerit 
toate elemintele, unde puţini oameni sînt carii să nu cunoască 
Parisul şi viața socială franceză, nu apar atît de străine ca de 
esemplu la Pesta, care se adapă de cultura germană şi în care 
unele piese cari la Paris avură efect mare cad, din cauză că nu sînt 
înțelese. 

Îmi aduc şi acum aminte de seara în care se reprezentă 
comedia Poetul și regele. Dl Pascali, în rolul poetului, făcu o viuă 
impresiune asupra mea, şi deosebit în momintele cînd declama 
„Balada săracilor“ era sublim. 

Aceasta poezie admirabilă a poetului Gringoire merită să o 
cetească cît de mulţi, pentru aceea sper a vi face o plăcere, 
reproducînd-o aice: 


Regi potinți cu sceptru-n mînă, capete încoronate, 
Ce în lumea ceealaltă o să fiți rău judecate, 

Ah, gîndiți cu dor, cu milă la săracul cerșitoriu, 
Ah, gîndiţi, gîndiți cu jale la copiii din popor! 

Ah, sărmanele popoare cum iubesc, cum sînt tratate! 
Ele ară, ele sapă, ele-s bune pentru toate, 

Ele spintecă pămîntul, ele dau sudoarea lor, 

Chiar şi sîngele-n războaie e din carne de popor. 
Asta-i soartea blăstămată, nici un fel de ușurare 
Pentru biata sărăcime jug şi bir de la cel mare; 
Frigul, ploaia îl îngheață, soarele îl arde rău. 
Pentru popol tot e jale, parcă-l uită Dumnezeu. 


În coliba dărîmată, unde ţipă sărăcie, 

Zace popolul sărmanul, sugrumat de iobăgie, 
N-are dreptul să trăiască, nici să moară nu-i e dat, — 
Ca şi vita înjugată bietul popol e tratat. 

Seceră sau chiar culege, tinde masă pentru nuntă, 
Arde focul în cuptoare pentr-o zi mare și sîntă, 
lar-apare deodată mai teribil, mai fieros 

Crunt stăpînul de moșie, din palat el vine-n jos, 
Tinde mîna lui uscată, ca vulturul strînge gheara, 
Și înhaţă pe clăcașul; „Sînt aici“, îi zice fiara 
Rupînd carnea după el — îţi iau, căci tot e al meu. 
Pentru popol tot e jale, parcă-l uită Dumnezeu! 


Reprezentaţiunile se țin de trei ori pe săptămînă. Opera 
italiană — acest articol de lux al oraşelor din occident — ocupă 
iarăș atite zile. Se începe seara la opt oare și durează pînă la 
unsprezece, auneori pînă la doauăsprezece, întocmai ca la Paris. 
De la cinci pînă la opt oare prînzesc toți locuitorii Bucureştilor, 
aşa apoi pot sta la teatru pînă tîrziu, fără ca să fie amenințați de 
foame. Dacă cumva reprezentațiunile s-ar fini la zece, publicul 
s-ar plinge că direcţiunea „i-a stricat seara“. 

O altă caracteristică pentru teatrul din București e — ceea ce 
se observă şi în teatrele din Paris — că în parter nu șede nici o 

damă. Ele toate ocupă loc în loge, astfel apoi logele devin mult 
mai interesante. 

Preţurile locurilor sînt scumpe. O loge costă doi galbeni, iar 
un scaun în rîndurile prime şepte sfanți. Cu toate aceste, însă, 
teatrul mai totdeuna e plin. Dar mai ales e plin atunce cînd afişul 
anunţă că va juca Millo. 

Cel mai mare artist român! 

Permiteţi-mi dară să vi vorbesc şi eu despre acest om de 
geniu! Însă Millo merită să-i sacrificăm un articol special în 
numărul viitoriu. 


XIII 


(Un dialog caracteristic; cel mai mare artist; popularitate mare; din viaţa lui 
Millo; debutarea primă; după şesesprezece ani; un incident caracteristic; trei 
bărbaţi mari.) 


— Vii astăzi la teatru? 

— Nu pot, căci am multe ocupaţiuni. - 

- Ce fel? Tu doară nu ştii că deseară Miilo va juca în 
Lipitoarele satelor din Moldova? 

- Joacă Millo? 

- Da. 

— Apoi atunce îmi las toate lucrurile la o parte. Mă duc. Cum 
să nu mă duc? 

Acest dialog de la Bucureşti caracterizează într-un mod 
escelinte efectul cel grandios ce-l produce Millo pe scenă. 
Creaţiunile sale principale s-au reprezentat de multe ori; nu e un 
singur om în tot Bucureștii, carele să nu le fie văzut cel puţin o 
dată; totuș, cînd afișul anunță reprezentaţiunea vreuneia, teatrul 
cel mare devine prea mic pentru a putea cuprinde pe toţi 
doritorii de a vedea pe cel mai celebru artist al scenei române. 

Am văzut mulți artişti mari, n-am cunoscut însă nici unul 
carele să aibă popularitate atît de mare ca Millo. Îndată ce se 

iveşte pe scenă, făr-a vorbi un singur-singurel cuvint, entuziasmul 
publicului erumpe în aplauze cutrierătoare. 

Şi Millo e demn de aceste aplauze; dinsul are multe merite la 
recunoştinţa naţiunii sale, şi ca artist, şi ca român. 

Dînsul e, așa-zicînd, creatoriul pieselor naţiunale; ingeniul 
său a format caractere originale române pe scenă, — şi în deșert 
s-ar încerca oricine să le mai joace, debutarea sa ar rămînea 
numai O încercare medioacră şi ar dovedi numai aceea că scena 
română posede numai un Millo, cu moartea căruia s-or șterge din 
repertoriul teatral toate rolurile sale admirabile, căci nu va mai fi 
cine să le interpreteze. 

E, bine, de unde e acest om? unde şi-a făcut studiile? şi cine 
i-a fost învățătoriul? întrebaţi d-voastre. 

Matei Millo, celebritatea scenei române, fu născut în 
Moldova, la anul 1813. Părintele său era un boieriu de frunte şi 
rudeniile sale ocupau posturi mari în țară. Aceștia doreau ca şi 
tînărul Matei să intre în atare post la ministeriu. Junele satisfăcu 
dorinţa lor şi artistul nostru în etate de şeptesprezece ani fu 
numit oficial la ministeriu. 

Însă inima lui ardentă nu putu lega amicie cu afacerile seci, 
spiritul său liber se simţea încătuşat în biroul ministerial, deci 
ceru voia mai-marilor săi ca să-l absolve. 

Dorinţa lui se satisfăcu, iară dînsul numaidecît plecă la Paris. 
Unsprezece ani petrecu Millo în metropolea civilizațiunii 
moderne. În acest răstimp, n-a nutrit altă idee mai sublimă în 
peptul său decît studiul teatral; n-a avut alt cuget mai sacru decât, 
perfecțiunîndu-se necontenit, să se rentoarcă în patria sa şi să 
dedice talentul şi studiul său în folosul națiunii sale. 

Trecură unsprezece ani şi Millo se rentoarse în patria sa, la 
Moldova, cu inima însuflețită de un viitoriu mai fericit şi cu 
sufletul încîntat de a putea concurge şi dinsul cu toate puterile 
sale la înaintarea şi înflorirea artei teatrale între confrații de 
acelaş sînge. 

Curînd însă fu amăgit în aspiraţiunile sale. Unchiul său era 
ministru și prejudeţele obscure ce domneau în publicul de atunce 
despre scenă le nutrea şi dînsul; astfel aceste prejudeţe esagerate 
de ambițiunea şi vanitatea sa boierească nu-i permiteau de a 
vedea pe nepotul său pe scenă. 

Junele artist dară nu putu realiza dorința sa cea mai sublimă. 
Tot ce putu face fu că ceru voie pentru direcțiunea teatrului. 

Concesiunea direcțiunală i se dădu și Millo conduse doi ani de 
zile teatrul din Iaşi, fără ca să fie îmbrăcat cel puţin o dată 
coturnul scenei. Inima lui ardea de dorul a pune şi dînsul talentul 
său în folosul artelor, de multe ori era p-aci aproape să braveze 
toate pretensiunile şi ideile vane ale înaltului său rudă şi să 
anunţe într-o zi prima sa debutare. 

În urmă, aceasta luptă în internul său se fini în favorul 
aspirațiunilor sale dulci. Amorul de arte invinse toate celelalte 
consideraţiuni şi junele artist defipse seara în care avea să 
păşească pentru prima oară pe scenă. 

Mînia şi furia rudelor sale boiereşti nu se poate descrie. 
Dînșii încercară toate mijloacele spre a-l înstrăina de la aceasta 
idee, dar în urmă, nereieşind, otărîră a-l compromite, ca astfel 
să-i stingă şi cea mai de pe urmă schinteauă în peptul său pentru 
teatru. 

Într-aceea, terminul reprezentaţiunii sosi. Teatrul era plin de 
servitorii rudelor sale, care, conform ordinaţiunii primite, 
întîmpinară cu fluierăture zelul tînărului actor. Însă partea 
sănătoasă a publicului nu pregetă a protesta în contra acestei 
demonstraţiuni. | 

Acest incident fatal însă nu descuragiă defel voința lui Millo. 
Părăsi Moldova şi trecu în România de dincoace de Milcov, unde 
mai întîi jucă într-un oraş provincial iar apoi nu peste mult îl 
angagiară la teatrul din Bucureşti, a cărui decoare este pînă în 
ziua de astăzi. 

În răstimp de şesesprezece ani, pînă-n vara trecută, Millo 
niciodată n-a jucat în atare teatru din Moldova. 

În decursul acestor ani, Millo mai de multe ori avu în mîinile 
sale direcțiunea teatrală şi amorul său pentru arte îl făcu să 
spesească toată averea sa în sumă de doauăzeci şi şese de mii de 
galbeni în folosul Teatrului Naţiunal. Însă Camera patriotică şi 
naţiunală din anul espirat, considerînd meritele acestui preot al 
Thaliei române, i-a votat în unanimitate o recompensă naţiunală. 

Astăzi Millo, în etate de cincizeci şi cinci de ani, a ajuns în 
culmea gloriei sale; numele lui atît de cunoscut în România, ca la 
Paris, unde jucase cu succes, e de toţi stimat, iubit și admirat. 

În viaţa sa privată e omul cel mai afabil. Oarele în cari mă 
bucurai de ospitalitatea d-sale îmi vor rămînea neşterse în 
memoria mea. 

Să vi mai spun un incident care caracterizează modestia 
acestui bărbat binemeritat. 

Avînd fericirea de a-i ceti prima mea comedie, după finitul 
cetirei îl întrebai că oare cine va juca într-însa rolul principal? 

— Mă voi încerca eu, răspunse dînsul. 

Va fi interesant să mai enar şi episodul prim în viața teatrală 
a lui Millo. 

Introducîndu-se sub vodă Sturza pentru prima oară miliția în 
Moldova, elevii dintr-un institut de educațiune improvizară o 
piesă teatrală în onoarea domnitoriului. 

În aceasta piesă copilărească Millo jucă rolul unui soldat, V. 
Alesandri reprezentă o copilă şi M. Kogălniceanu jucă așișdere 
un Soldat. 

Astăzi unul dintre acești trei copii e cel mai mare artist 
teatral, al doile — cel mai mare poet, şi al treile — cel mai mare 
orator al românilor. 


XIV 


(Preoți şi călugări; clerul de dincolo şi cel de dincoace; călugări mulți; casarca 
mănăstirelor; plecare la mănăstire; ia o crîșmă; școala de agricultură; noaptea în 
pădure; la poartă; petrecerea în mănăstire.) 


. Dacă te preîmbli pe stradele Bucureștilor, mai în fiecare 
minut întîlneşti cîte un preot sau călugăr. Nicăiri atîția preoți şi 
călugări nu găseşti ca în România, decît doară numai în Spania 
sau Italia. Portul preoţilor de al călugărilor se deosebeşte numai 
în cât priveşte mitra ce o poartă pe cap. Fără mîndrie provincială 
pot să întăresc că portul clerului nostru de dincoace de Carpaţi e 
mult mai frumos și mai acomodat civilizațiunii moderne. 

În cât priveşte calităţile intelectuale, comparațiunea iese iarăşi 
în favorul clerului de aice. Nu voi să cerc cauza acestei deosebiri, 
căci atunce aș fi silit să repeţesc împregiurările de notorietate 
publică cari au dat în mînile clerului nostru de dincoace un rol 


134 


glorios în istoria naţiunală, un rol de salvatoriu al naţiunalităţii 
noastre, pînă ce clerul de dincolo n-a fost menit pentru acest rol. 

E, bine, domnilor, nu voi abuza dară de paciința d-voastre, 
dezvoltînd aci mai în special cauzele superiorității clerului nostru 
austriac asupra celui din România, doresc numai ca aceasta 
deosebire a clerurilor să se complaneze în avantagiul patriei și al 
naţiunii. Bărbaţii cari au în mînile lor frînele guvernului român 
au să vindece și aceasta rană naţiunală. 

Secularizarea mănăstirelor s-a făcut, prin aceasta vistieria 
statului român s-a îmbogățit cu multe milioane, cari pîn-atunce se 
trămiteau în străinătate. Acuma mai are să urmeze casarea unei 
mulțimi de mănăstiri şi reducerea călugărilor şi a călugăriţelor la 
un număr mai conveniabil poporaţiunii țării. Astfel România se 
va înmulți cu fii și fiice cari pîn-acuma aveau numai rolul lipitoa- 
relor, şi pentru ţara lor nu produceau nici un fruct considerabil. 

În alte țări, călugării și călugărițele se ocupă de educaţiunea 
tinerimei şi astfel împlinesc adevăratele lor misiuni; în ţara 
românească însă nu eziste nici un june şi nici o jună care să-și fi 
făcut studiile sale în cutare mănăstire din țară. În sîntele 
mănăstiri de dincolo nu înfloreşte altceva decît nelucrarea. Ş-apoi 
aceasta înfloreşte de minune, căci o cultivă cîteva mii de călugări 


şi călugărițe. 


Unicul cuvînt ce se poate susținea pentru justificarea ezis- 
tenței mănăstirilor este ospitalitatea. Un scriitor german a zis-o 
că între toate popoarele Orientului românii sînt mai ospitali. De 
acest compliment România totdeună s-a şi arătat vrednică. 
Ospitalitatea este unica suvenire plăcută ce călătorii străini o duc 
cu sine din mănăstirile românești. 

ntre munți, la codru, unde nu întîlnești un suflet de om, 
aspectul unei mănăstiri în depărtare ni insuflă tărie noauă pentru 
continuarea călătoriei și ni promite un loc de repaus pentru 
ostenelile zilei, căci budgetul României pune o sumă : 
considerabilă la dispozițiunea mănăstirelor pentru provederea . 
călătorilor. 

De mult doream să văd şi eu o mănăstire românească; deci 
acceptai cu bucurie invitarea a mai mulți amici ca să facem o 
escursiune la cutare mănăstire de lîngă București. 

După ce toți acceptarăm propunerea, se iscă cestiunea că 
unde să mergem? în mănăstire de călugări sau călugărițe? 

Sper că veţi crede dacă voi zice că eu mă interesam mai mult 
de frumoasele călugăriţe, decît de sînții părinți; de aceea propusei 


să mergem la „maice“. Propunerea mea fu primită în unanimitate, 


şi numaidecît. Pesemne şi amicii mei erau de opiniunea mea. 

Era o zi frumoasă, în luna lui octomvre. După-miazăzi la cinci 
oare plecarăm cu birja cătră mănăstirea de la Pasăre. 

Nu peste mult, pe strada lui Iancu ieșirăm prin barieră şi 
înaintea noastră se estindea un șes frumos, înzestrat cu holde 
verzi. 

Trecu o oară cînd nu departe zărirăm pe un deluţ un pavilon 
frumușel, iară jos la vale zăcea un sat mititel. 

- Ce e acolo? întrebai de un soț. 

- Şcoala de agricultură de la Pantilimon, răspunse dînsul. 

La marginea satului ne oprirăm la un birt şi luarăm câte-o 
„dulceaţă“, apoi începurăm a conversa despre şcoala de 
agricultură a României, otărînd a o vizita la întoarcere, cînd 
deodată un străin se apropie de masa noastră şi ne întrebă: 

- Unde aveţi să mergeţi, domnilor? 

- La mănăstirea de la Pasăre, răspunse unul dintre noi. 

- Eu vă svătuiesc să vă renturnațţi, observă străinul. 

— Pentru ce? 

— Pentru că e cam tîrziu. Peste puțin are să fie întunerec. 
Ș-apoi aveţi să treceţi păn-acolo tot prin pădure. 

- Ş-apoi? 

— Eu înc-o dată vă svătuiesc să vă renturnaţi la București. 
Mi-e milă de birjariu, căci are cai buni. 

- Vasăzică în pădurea aceea sînt hoţi, carii au să ne 
jefuiască? îl întrebarăm iarăș. 

Străinul însă nu răspunse nimica, ci cu un surîs satanic pe 
buze se depărtă. 

Numaidecît întrebarăm de ospătariu dacă întru adevăr e 
periculos a călători prin pădurea de la Pasăre? Dînsul ne asigură 
că în tot pregiurul acela nu se găseşte nici un hoţ. Noi dară 
piecarăm cu sufletul liniştit, știind prea bine că hoţii n-au să ia 
parale multe de la noi, deoarece nu prea aveam. 

Într-aceea, se înnoptă binişor. Era întunerec, luna nu se ivi 
încă pe ceriu. Noi călătoream prin mijlocul pădurii. Oriîncătrău 
aruncam privirile noastre, nu vedeam altceva decît numai arbori. 
Din cînd în cînd caii se speriau de atare butuc și era p-aci 
aproape să ni răstoarne trăsura. ; 

Noi toți eram gata în tot momentul ca să vedem sărind 
înaintea noastră nește hoți carii vor a ni jefui și, trecînd prin 
pădure, înfirarăm un discurs despre eventuala agrezare a hoților. 
Unul zicea să ne opunem cu glorie deplină, altul ni recomanda să 
capitulăm, fiindcă n-avem arme, al treile spunea altceva şi aşa 
mai departe, toți ni esprimam opiniunea noastră. În vorbe mai 
toți ne arătam eroi, carii ne vom opune cu vîrtute, dar în realitate 
toți eram convinși că dacă hoţii ne vor ataca, vom capitula 
frumuşel şi li vom preda sumulițele noastre, numai să scăpăm de 
bătaia brutală. Zisei dară și eu „adio“ orologiului meu, dar 
medalionul ce se anine de lanţ îl ascunsei bine; medalionul îmi 
era mai scump decît orologiul, căci într-însul era portretul mumei 
mele. 

Într-aceea, în depărtare zărirăm mai multe lumini, ce ni 
apăreau ca nește focuri păstoreşti. „lată mănăstirea!“, 
eschiamarăm toți deodată cu bucurie. 

Peste cîteva minute sosirăm la marginea pădurei, de unde 
luminele se vedeau bine. La marginea pădurii găsirăm cîteva case 
şi o crîşmă. De acolo se vedeau luminele. 

Ne oprirăm și întrebarăm dacă e departe mănăstirea Pasăre. 

— Nu e departe, ni răspunse un țăran, aveţi să mergeţi numai 
pădurea asta şi apoi îndată o să fiți acolo. 

Iarăş pădure! 

E, bine, plecarăm; dar abia înaintarăm câteva minute, calea se 
ciuntă înaintea unei porți. Edificiul înaintea căruia ne oprirăm nu 
avea deloc aspectul unei mănăstiri, pentru aceea nu ştiam pozitiv 
dacă nimerirăm bine sau ba? Cu toate aceste ne coborirăm şi 
începurăm a bate la poartă. Urmă o tăcere de cîteva minute și 
nimene nu veni să ni-o deschiză. Băturăm la poartă iarăș și de 
astă dată mai tare. Iarăş urmă tăcere şi iarăș nu veni nimene. 
Atunci apoi începurăm un asait formal. 

Într-un tîrziu se ivi un moș în mijlocul curţii, dar în loc de a 
veni la poartă, mergea în partea contrarie și se așeză acolo lîngă 

ărete. 
5 — Moşule, dar ian deschide poarta! strigarăm noi. 

Moşul însă tăcea şi nu se mișca. Noi îl provocarăm iarăș şi 
băteam poarta și mai cumplit. La aceasta manifestațiune apoi, 
moşul își întoarse fața cătră staul şi strigă: 

- Măi Nicolaie, deschide poarta! 

La aceasta apăru un copilandru cam de cincisprezece ani, dar 
nici acesta nu veni cătră poartă, ci apropiindu-se de moș, înfiră cu 
dînsul un discurs. 

Văzind aceasta torturare, pierdurăm paciința şi începurăm a 
întrebuința espresiuni neparlamentare. Dar și aceasta procedură 
numai peste cîteva minute produse rezultatul dorit. Pănă atunce 
mMoșul şi copilandrul se svătuiră că oare unde e cheia? Nu o 
găseau nicăiri. În urmă apoi moșul o scoase din pusunariu. Poarta 
se deschise şi noi intrarăm. 

Ne uitarăm giur-împregiur, dar nicăiri nu văzurăm vro 
biserică. 

— Unde e mănăstirea? întrebarăm. 

— Mai în sus, ni se răspunse, aice e locul pentru trăsure şi cai. 

- Condu-ne la maica stariță, ziserăm copilandrului. Dinsul 
luă în mînă o lampă şi plecă pe dinaintea noastră. Noi îl 
urmarăm. 

Numaidecit ajunserăm la un loc deschis. Eram pe o piaţă, în 
mijloc se înălța o beserică frumușică, iar împregiurul acesteia 
erau situate casele călugărițelor. În fiecare casă ardea lumină. Pe 
strade nu era nimene. 

Sosind la locuința stariței, deschiserăm poarta şi intrarăm; dar 
abia făcurăm un paş, trei cîni mari săriră înaintea noastră lătrînd 
grozav. Numaidecît ordinarăm retragere și închiserăm poarta 
iute. 

Auzind zgomotul, maica stariță ieși la poartă şi noi, ţinînd 
aspru de uşă ca nu cumva cînii să iară la noi, îi spuserăm de pe 
stradă că sîntem călători şi ne rugarăm să ni deie cortel spre 
noapte. Maica stariță ne mînă la maica arhontăreasă şi ordină 
unei călugăriţe să ne conducă acolo. 

Maica arhontăreasă, o femeie de etate înaintată, îndată ni 
deschise o odaie mare provăzută cu mai multe divanuri turceşti. 
Ni aşezarăm vestmintele de iarnă ş-apoi ieşirăm în ambit, unde 
afară de arhontăreasă mai erau şi alte călugărițe mai bătrîne și 
mai tinere şi începurăm a conversa cu ele despre cele sînte. 

Nu peste mult ne chemară la cină. Masa era aşternută în 
antișambră numai pentru noi. Bucatele erau toate de post. Stariţa 
avu delicateţa d-a ni trămite și neşte sardele. Ocuparăm loc cu 
plăcere şi conversarăm cu multă vioiciune, însă nu pentru că ni 
serveau doauă călugărițe mai tinere. 

După-masă făcurăm o preîmblare în curtea mănăstirei şi ne 
renturnarăm la culcuș. 

Pe la doauă oare după miazănoapte clopotele mănăstirei 
chemară maicele la beserică. Dintre noi însă numai unul se 
rezolvi a-și sacrifica odihna de noapte, dar și acela la renturnare 
ni povesti că în beserică văzu numai puține călugărițe frumoase. 

Demăneaţa făcurăm vizită la maica starița și cu învoirea 
dînsei și la alte maice. Toate ne primiră cu bucurie, iară starița ne 
îmbiă cu dulceaţa şi cu cafea turcească. Ni arătară lucrurile lor, 
cari constau din pănzării și diferite covoare mai simple. 

— Şi alte-cele nu lucraţi? Nu instruiți copile? le întrebarăm. 

— Nu, ni se răspunse, ci guvernul a trămis o dăscăliță care 
învață copilele. 

— Şi câte sînteți de toate? 

— Doauă sute. 

Între doauă sute nu este nici una carea să aibă cultura de a 
putea fi dăscăliță la nește copile! Răspundeţi-mi, dară, ce folos 
are ia de asemenea mănăstiri?! 

nainte de a ne rentoarce, mai vizitarăm încă locurile din 
jurul mănăstirei. Prospectul cel frumos ne încîntă. Schitul e situat 
pe o coaste de munte, la a cărui picioare se estinde o baltă mare, 
trecînd balta pe o punte pedestră, o pădure deasă ni îmbie 
umbrele sale răcoritoare. Sîntele maice n-au avut rău gust cînd 
s-au retras în acest paradis pămîntesc. 

Admirai cu multă plăcere aceasta pozițiune frumoasă şi 
regretai din inimă că nu putui petrece un timp mai îndelungat în 
giurul ospitalelor maice, căci afaceri grave şi urgente mă 
rechemau în capitală. Dar şi în lipsa afacerilor, eram silit a mă 
renturna, căci în seara aceea se deschise Teatrul Naţiunal. 

După dejun plecarăm şi la prînz trăsura noastră se opri 
înaintea Palatului domnesc în Bucureşti. 


XV 


(Cer cuvînt; ce auzii pentru prima oară în Senat; ședința suspinsă; sala; 
Nicolae Ionescu; Costaforu; generalul Tell; dezbaterile; Ioan Brătianu.) 


Cer cuvînt în cestiune de regulament! 
Am să vorbesc despre Senatul României. Şi dacă vorbesc 
despre acest factor al legislațiunii române, să-mi permiteţi că 

începui notițele mele de suvenire cu primele cuvinte cari le auzii 
în frumoasa sală a Universităţii, unde Senatul ţine ședințele sale. 

Era la doauă oare după-miazăzi cînd intrai în Senat. Sala 
frumoasă, arangiată cu gust, bătrînii senatori și publicul numeros 
îmi făcură o impresiune plăcută. Ocupai loc pe tribuna 
ziuariştilor, iară soțul meu se aşeză pe tribuna damelor, căci din 
întîmplare nici o damă nu era de față. 

Şedinţa chiar era suspinsă pe cîteva minute. În scaunul 
prezidial nu şedea nimene. Miniştrii şi senatorii conversau. 
Publicul critica vorbirile auzite. Stenografii pauzau şi ziuariştii 
mă-ntrebau de fericirea românilor din imperiul austriac. 

Într-aceste, preşedintele se urcă la locul său. Clopoţelu! sună. 
Miniştrii şi senatorii își ocupară locurile, iar publicul aștepta cu 
nerăbdare continuarea discusiunii. 

Atenţiunea mea o atrase mai întîi preşedintele. Un bărbat în 
etatea cea mai bună, nalt, subțire şi cu o espresiune marcată. 

— Nu ştii cine e acesta? întrebă soțul meu. 

— Ştefan Golescu, îi răspunsei. 

— De unde îl cunoşti? 

— Eu nu l-am văzut niciodată, dar totuş îl cunosc bine din 
tabloul „Familiei“. 

Și întru adevăr era el. 

Lîngă preşedinte de ambele părți şedeau secretarii. Înaintea 
scaunului prezidial era tribuna oratorilor. În stînga, banca 
miniștrilor, în dreapta a episcopilor. În mijlocul salei ocupau loc 
stenografii. Iară față cu preşedintele erau bancele senatorilor. 

Abia se redeschise şedinţa, cînd în banca cea mai de pe urmă 
se arădică o figură de talie mijlocie, cu faţă rotundă și cu o 
espresiune sarcastică, adresîndu-se cătră președinte, zice: 

— Cer cuvînt în cestiune de regulament! 

- Cine e omul acesta? întrebai de vecinul meu. 

- Nicoale Ionescu, mi se răspunse, membru al Societăţii 
Academice Române, profesor la Iași şi unul dintre capii 
opoziţiunii. 

Profesor şi totodată opozițional! Frumoasă independință de 
caracter politic! Dar să vină d-lui la noi şi în calitatea sa de 
profesor să facă opoziţiune guvernului ș-apoi va avea ocaziune a 
se convinge cîtă libertate este în România! 

Şi Nicolae Ionescu începu să vorbească. 

Cu politica d-sale n-am de-a face nimică. Abstrăgînd dară de 
la aceasta consideraţiune, îl voi apreţia numai ca pe orator. 

DI Nicolae Ionescu e de 35-40 de ani, vasăzică în etatea cea 
mai viguroasă, are voace sonoară și flesibilă, ştie limba sa perfect, 
poşede un talent considerabil, deci are toate calitățile principale 
ale unui orator mare. 

Cu toate aceste, însă, dînsul nu e un orator mare. 

Vorbeşte frumos, espresiunile sale sînt elegante; discursurile 
sale elocinte te farmecă şi te pătrund, spiritul său viu și sarcas- 
mu-i muşcătoriu dispune de multe săgete veninoase, cu toate 
aceste, însă, dînsul nu e un orator mare. 

Pentru ce? 

Pentru că îi lipseşte calitatea ce caracterizează pe oratorii cei 
mari. Nu poşede acel secret de a zice mult prin cuvinte puţine, ci 
din contră, zice puţin prin vorbe multe. 

Oratoria lui Nicolae Ionescu se poate asemăna cu acel rîu 
care poartă vapoare mai mici, dar niciodată nu aduce atari 
corabie mai grandioase. 

Dînsul e un ritor, însă nu orator, cel puțin orator mare nu. 

Nu departe de dînsul, tot în banca cea mai de pe urmă, dar în 
dreapta, şedea o altă celebritate a Senatului şi a Parlamentului 
Român, adecă Costaforu. 

Mai bătrîn decît Nicolae Ionescu, Costaforu are un trecut 
politic mai lung și mai bogat, prin urmare a avut şi ocaziuni mai 
multe și timp mai îndelungat pentru dezvoltarea talentului său. E 
ușor de priceput, dară, că în vorbirile lui Costaforu este mai 
multă măduă. Are mai puţine fraze frumoase, dar în fond zice 
mai mult. 

Cînd ar fi trebuință de un orator carele să însuflețească 
spiritele amorţite, să entuziasmeze pe cei înfricaţi şi să irite 
sîngele în vene pînă la esaltare, aş zice să vorbească Nicolae 
Ionescu! 

Cînd însă sabia s-a pus iarăș în teacă și pacea are să reverse 
binefacerile sale asupra țării, aş trămite în adunare pe Costaforu, 
ca să critice faptele guvernului. 

Dar cine este acel bărbat, colo în banca episcopilor? Pare a fi 
purure iritat, toată ființa îi tremura. Ochii lui arunca săgete şi 
cuvintele-i vărsa fulgere asupra miniștrilor. 

Acela e generalul Tell. 

Un personagiu prea interesant acesta. Orator nu e. Dar se 
poate că în ştiinţele militare escelează. Nu ştiu. În Senat e cel mai 
aprig opozițiunal. Opozițiunea d-sale merge pîn-acolo, încât nici 
ministrului nu-i zice „domnule“. Vorbeşte adeseori, dar fineşte 
iute. O caracteristică prea bună. 

Aceşti trei senatori vorbiră în ședința primă la care asistai şi 
eu. 

Într-aceste, eu studiam cursul dezbaterilor. Limbagiul de care 
se serveau oratorii în cuvîntările lor făcu asupra mea o 
impresiune remarcabilă. Nu înţeleg partea gramaticală, ci 
puterea cuvintelor. Multe espresiuni îmi păreau prea aspre şi 
unele chiar violente. Dar una observai cu plăcere, că oratorii se 
ascultă cu atențiune. Unele întrerumperi singuratice se făceau, 
dar niciodată zgomot genera! nu molesta pe vorbitori. 

Ascultam cu plăcere pe oratorii români, căci aceasta fu ziua 
în care pentru prima oară pășii pragul Parlamentului Român, al 
unui corp legislativ în care se vorbeşte româneşte. 

Privirile mele cădeau asupra bărbaţilor meniți pentru crearea 
destinelor României și simțeam o nespusă fericire aflindu-mă 
într-o sală cu acel bărbat pe carele inimicii naţiunii noastre îl 
cîrtiră atît de violent, dar pentru care tot românul adevărat 
păstrează o stimă şi admiraţiune patriotică. 

Înţeleg pe dl Ioan Brătianu, pe atunce ministru de Finanţe și 
al Afacerilor Interne. 

În fine se sculă dînsul şi începu să vorbească. 

Ce să zic despre oratoria lui? Cum să vi-o descriu? De unde 
să găsesc cuvinte ca să vi pot înfățișa măcar o slabă oglindă a 
talentului său oratoric? 

Călătorit-ați vrodată pe mare și în mijlocul furtunei, cînd 
valurile bătute de vînturi viforoase aruncau corabia acuș spre 
nori, acuş O izbeau în adînc, în mijlocul acestei iritațiuni grozave, 
cînd pe fețele tuturor călătorilor se aşează frica panică, văzut-ați 
pe căpitanul dibaci stînd cu sînge rece şi delăturînd toate 
obstacolele periculoase? 

Astfel e oratoria lui Ioan Brătianu. 

Ascultă cu atenţiune toate atacările, așteaptă cu sînge rece 
finitul, nu-l alterează nici chiar espresiunile cele mai violente, cel 
mult surîde la auzul lor, apoi își face notițele și în urmă se scoală 
şi vorbeşte şi în scurt nimiceşte toate argumintele adversarilor, 
precum resfiră raza soarelui norii. 

La început vorbește mai lin, mai încet, întocmai ca ploaia 
binefăcătoare ce începe a picura, dar nu peste mult devine torent; 
asemene și oratoria lui Brătianu se dezvoaltă din ce în ce mai 
mult; voacea lui devine din minut în minut mai sonoară Şi 
argumintele sale — asemenea torintelui — nimicesc toate acuzările 


„ce îi stau în cale. Nu-l conturbă nimică, nici aplauzele, nici 


întrerumperile, ci răspunde la ele cu o genialitate caracteristică 
oratorilor mari. SI 

Într-aceste, ascultătorii fărmecaţi aplaudă cu entuziasm şi 
argumentările adversarilor sînt răsturnate și marele orator se 
aşează cu surîs pe buze. 

Era după-miazăzi la cinci oare cînd şedinţa se rădică. Ieșirăm 
toţi şi eu adusei cu mine o suvenire prețioasă din Senatul 
României. 

Regret că nu pot să vorbesc de astă dată și despre Cameră. Pe 
acel timp, Camera nu putea să țină ședințe, căci nu era completă, 
astfel apoi pe Dealul Mitropoliei nu văzui altceva decît numai 
frumoasa localitate, unde Camera ține ședințele sale. 


XVI 


(Ce spirit domneşte în Bucureşti; titluri simple; intitulările de la noi, la un 
ministru; Cotroceni; panoramă frumoasă; la domnitoriul.) 


Dacă vei petrece cîteva zile la Bucureşti, desigur te va 
impresiuna cu plăcere spiritul liber și democratic ce domnește 
acolo. Titulele cele multe, ce la noi te împle de greață, la fraţii 
noştri de peste Carpaţi nu sînt cunoscute deloc. La noi în Austria 
de multe ori aluneci în perplesitate şi abia găseşti titlul 
competinte pentru cutare domnişor; de dincolo însă n-ai să-ți baţi 
mult capul cu nimerirea titulaturei, pentru că acolo toți oamenii 
culți, de orice stare, au numai unul şi acelaș titlu, adecă 
„domnule“. D.e.: domnule judecător, domnule ministru. 

Dacă e vorba despre „Măria-sa“, toți știu că nu se înţelege 
cutare zapciu, ci domnitoriul, 

Ar fi timpul ca și noi, cel puţin în ziuaristică, să ne lăpădăm 
de aceste rămăşiţe ale servilismului şi să ne dezvățăm de acele 
multe: escelenţie, ilustrități, magnificențe, spectabilităţi și alte 
barbarisme, cu cari ne-a binecuvîntat unul şi bunul D-zeu. 

Sperăm că și dorinţa aceasta se va realiza, precum se vor 
realiza și alte dorinţe ale noastre. 

E, bine, mi-a plăcut mult această datină, cu care apoi sînt în 
legătură şi altele de culoarea aceasta; m-a surprins cu plăcere că 
între clasa militară şi cea civilă nu esiste un mur despărțitoriu, ca 
în multe state; am aflat cu bucurie că burghezia este însufleţită de 
spiritul independinței şi m-am bucurat văzînd că miniștrii nu se 
consideră ca nişte ființe de cari numai atunce te poţi apropia, 
dacă vei cere audiință cu trei zile mai nainte, din contră, poți să 
mergi la dînşii orişicînd. 

Cu toate aceste însă, cu vizitele mele nu făcui multă supărare 
domnilor miniștri. Afară de ministrul Cultelor, dl Gusti, nu am 
fost la altul; dar d-sa, dimpreună cu directorul acestui ministeriu, 
dl V. A. Urechiă, mă primiră totdeuna cu cea mai prevenitoare 
afabilitate. 

La prima convenire, di Gusti mă întrebă dacă am fost la 
domnitoriul. 

— Încă nu, răspunsei, dar am să mă duc cât de curînd. Te rog, 
d-le ministru, mijloceşte-mi o audiință la Măria-sa! 

- Prea bucuros, zise dînsul, astăzi chiar am să mă duc la 
Cotroceni; vină dară mîne și atunce îţi voi spune ziua. 

În altă zi mä-nfățişai, iară ministrul îmi zise cu afabilitate: 
___— Am vorbit cu Măria-sa. Te va primi poimîne la o oară *. 
Îndată ce i-am amintit ziuariul d-tale, numaidecît m-a întrebat 
dacă sum și eu abonat la acele sau ba? 

— Îţi mulțămesc pentru bunătate, îi zisei şi mă depărtai cu 
bucurie că voi putea să vorbesc cu domnul românilor. 

Trecură doauă zile și în fine sosi terminul defipt!. 

După doauăsprezece oare luai o birjă şi ieşii la locuința de 
vară a domnitoriului, adecă la Cotroceni. 


* La ora unu (n.ed.). 

Cotroceni s-a numit cîndva mănăstirea la marginea 
Bucureştilor, carea acuma e locuinţa de vară a domnitoriului. 
Zace pe un deluţ, de unde ţi se îmbie un prospect frumos asupra 
oraşului. Aceasta situaţiune romantică dovedeşte de nou că 
fundatorii mănăstirelor au ales în toate locurile poziţiunile cele 
mai frumoase. Dar sărmanii călugări de le Cotroceni o păţiră rău. 
Legea dictată de spiritul timpului îi goni din acea locuință 
domnească, şi în acele odăi pompoase în cari — cu câteva zecenii 
înainte de asta — se preîmblau neşte călugări netrebnici, astăzi se 
creează destinele gintei române. 

Palaţul de vară are doauă curți. În cea din afară se găsesc 
staulele domnești şi în a doaua apartamentul domnitoriului. 

Pe coasta deluţului de cătră oraș se estinde o grădină 
englezească, înfrumusețită mai ales în timpul din urmă. Făcui o 
preîmblare în aceasta grădină și aruncai ochii mei asupra orașului 
ce se vedea înaintea mea. Faţă cu mine zării Dealul Spirei, unde 
doauă sute de pompieri români întîmpinară toată oastea 
turcească; mai încolo se înălța frumoasa cazarmă Malmison; de 
altă parte văzui modernul arsenal, lîngă acesta renumita pușcărie, 
unde sub domnirea lui Cuza mulţi ziarişti găsiră adăpost liber; în 
dreapta mi se înfățişă un institut de binefacere, Azilul Elena, 
pentru copii găsiţi. Acest tablou se întregea prin zgomotul ce 
străbătea la mine din oraș. 

Era frumos prospectul ce se înfățișa înaintea mea şi simțeam 
o plăcere ştiind că marele oraș ce mă încîntă e un oraș românesc, 
e capitala românilor; regretai însă că aceasta panoramă 
interesantă nu-mi arată şi fumurile ce ies din hornurile, sau cum 
le zic la București, din coșurile unor fabrice grandioase. 

ntr-aceea, intrai în palat şi ocupai loc în salonul de așteptare. 
Peste cîteva minute intră generalul Magheru, carele, călătorind 
de mai multe ori printre românii din imperiul austriac, ni 
cunoaşte bine relațiunele politice, înfirarăm dară o conversaţiune 
interesantă, dar cam scurtă, căci veni adjutantul şi pronunță 
numele d-lui Magheru. 

Peste o jumătate de oară adjutantul iarăş se ivi şi pronunță 
numele meu. ÎI urmai. Trecurăm prin un ambit și mă conduse 
pînă la o ușă. Uşierul mi-o deschise și peste cîteva secunde fui 
într-o sală cu domnitoriul. 

Cînd intrai, Alteța-sa stătea la o masă și lucra; apoi se 
întoarse numaidecît şi veni cătră mine pînă-n mijlocul salei. 

ÎI salutai cu respect, apoi zisei româneşte: 

- Am venit să vă mulțumesc Alteţei-voastre [pentru] înalta 
graţie că mi-ați conces a vă dedica Panteonul român. 

Alteţa-sa ascultă cu afecțiune cuvintele mele şi-apoi îmi zise 
româneşte: 

- D-ta ai şi o foaie ilustrată? 

- Da, am o foaie intitulată „Familia“. 

- O cunosc. Iese în fiecare săptămînă o dată. Și eu sum 
prenumerat la ea. 

— Sum fericit a vă putea număra între abonaţii mei. 

- Da, o cetesc şi eu, adause domnitoriul, e o foaie 
interesantă. 

Și-apoi îmi aminti articoli apăruți în „Familia“. După aceste 
vorbirăm despre diferite obiecte; atinserăm şi ziuaristica română 
din Austria; mă-ntrebă despre calea ferată din Transilvania Şi îmi 
spunea cu bucurie că şi în România s-au început mai multe linie; 
mai conversarăm despre Societatea Academică, ce se părea a-i fi 
un obiect de predilecțiune; în fine, despre arte, şi-mi arătă cu 
bucurie frumoasele tablouri şi costumuri femeiești românești 
fotografiate şi zugrăvite de pictorul curţii, di Szathmary. 

— Toate aceste, îmi zise Alteţa-sa, le-am făcut eu. Cînd am 
venit n-am găsit nimică. Nu era încă atunce dezvoltat gustul 
pentru arte și ştiinţă. 

După o petrecere de un pătrariu de oară, mă recomandai Şi 
ieşii. 

Mă întrebaţi dacă domnitoriul vorbeşte bine româneşte? Vă 
mărturisesc dară cu plăcere că ușurătatea cu carea Alteţa-sa 
vorbeşte limba română mi-a cauzat o suprindere plăcută. 

Să urăm dară toți: Să trăiască alesul românilor, Carol I! 


* 


Şi cu aceste închei suvenirile mele de călătorie pe pămîntul 
României. Cele ce ar mai fi urmat încă, dimpreună cu cele 
apărute, la dorința mai multor amici şi onorabili cetitori se vor 
publica în doauă volumuri, adăugîndu-se şi impresiunile 
călătoriei mele la Paris?. $ 

TRANSILVANIA 
1877 


[ÎN LOC DE CUVÎNT ÎNAINTE] 
EPILOG LA ADUNAREA DIN ABRUD 


Sub impresiunea celor mai dulci suveniri vin să scriu aceste 
şire. Dar suvenirile mele sînt atît de multe, iar timpul ce-mi stă la 
dispozițiune e atît de scurt, încât nici nu mă încerc a le schița. 

O veche și ferbinte dorință a mea s-a realizat. Am fost la 
Abrud, am petrecut în Munții Apuseni ai. Transilvaniei, am 
umblat prin locurile memorabile unde bravura națională a făcut 
să strălucească numele român. l 

Am fost, am văzut... şi mă rentorc încîntat şi îmbogățit cu o 
mulțime de reminiscențe prea scumpe. a | 
__ Nu ştiu ce m-a încîntat mai mult: situațiunile pitoreşti, 
escursiunile prea interesante, locurile de însemnătate istorică, sau 
ospitalitatea în adevăr românească? pu 

Tot ce ştiu este că nu le voi uita niciodată, că-mi voi aduce 
totdeuna [aminte] cu cea mai mare plăcere de zilele petrecute 
între aceşti munţi romantici, istorici şi ospitali. 

Ce să amintesc mai ales? Să scriu despre Dealul Mare, despre 
Abrud, de acele multe petreceri cu danț cîte s-au aranjat în 
răstimp de zece zile; de escursiunile frumoase la Detunata 
impozantă, la cetatea istorică, la cataracta de la Vidra? Sau să 
schițez impresiunile mele din momentul în care am intrat în casa 
în care s-a născut nemuritorul nostru Avram Iancu? Să vă 
zugrăvesc tablourile unde s-au petrecut actele de eroism din 
1848-9, unde fu nimicită trupa lui Hatvani, stînca peste care 
acesta a sărit cu calul său, Cîmpenii, cartirul general al lui Iancu, 
eroismul lui Balint’, care a frînt oastea lui Kemény Farkas, vitejia 
lui Corcheş, care a nimicit la Fîntînele toată gloata lui Vasvári? 
Sau să vă vorbesc de casa dinaintea căreia Dragoș a avut un finit 
atât de tragic?... 

Nu! Nu voi preferi nici unul dintre aceste. Le voi povesti 
toate pe rînd. Însă nu acuma, ci mai tîrziu. Suvenirea lor este încă 
atît de apropiată, încît îmi trebuie timp spre a stabili un sistem 
Oarecare întru povestirea lor. | 

Abia despărțit încă de confrații mei abrudeni, abia părăsind 
strîmtorile în cari în anii memorabili comanda martirul Buteanu, 
mă aflu încă pe cale şi în imposibilitate de a-mi pune în şir toate 
impresiunile. 

-apoi aceste impresiuni nici nu s-au terminat încă. Şirele 
aceste le scriu în apropiarea mormîntului sacru în care zac 
osemintele în etern neuitatului Iancu. 

Chiar acuma vinii de acolo. Umbra de sub Goronul lui Horia 
a adumbrit sufletul meu. Mormîntul lui Iancu şi Goronul lui 
Horia! Două epoce în istoria naţiunii noastre. Ambele atât de 
aproape unul de altul. Ambele atit de tragice! 

Nu pot să scriu acuma mai mult. Cînd inima e foarte 
emoționată, limba nu-şi găsește cuvinte potrivite şi buzele 
amuțesc. 

După ce însă va trece timpul necesariu pentru ca inima şi 
sufletul să se poată stîmpăra și cînd voi putea să aranjez în ordine 
notițele mele din aceasta prea frumoasă călătorie, îmi voi face o 
sii plăcere povestind cetitoarelor noastre toate impresiunile 
mele. 

Pîn-atunce, de asta dată îmi fac numai acea datorie prea 
plăcută prin care vin să mulțămesc confraților noștri din Abrud şi 
din Munţii Apuseni pentru frățeasca, ospitala şi româneasca 
primire cu care m-au onorat în aceasta escursiune memorabilă 
pentru mine. 


DIN BUDAPESTA PÎNĂ LA ORADEA MARE 


Mă aflu în pozițiunea pictorului care vede o panoramă foarte 
frumoasă ŞI voiește s-o desemne, dar se teme că arta lui nu va fi 
în stare a reoglinda frumuseţile originalului. 

În momentele aceste cînd revoc în memoria mea suvenirile 
zilelor încîntătoare de tocmai acuma-s patru luni, ochii mei 
spirituali parcă privesc un tablou răpitor, dar condeiul meu nu 
prea are curajul d-a-l schița. Mă tem și eu, ca pictorul, că, departe 
d-a putea zugrăvi esact impresiunile mele, voi produce numai o 
copie prea palidă. 

Şi totuş nu pot să tac. Un simțămînt dulce mă îmboldeşte să 
vorbesc. Voi scrie, dar, fie și defectuos, căci este o plăcere a ne 
reaminti bucuriile gustate şi acea plăcere devine și mai mare de 
cumva şi altora o putem împărtăși. Voi scrie, căci de mult am 
promis aceasta * cetitorilor „Familiei“, ma unii au şi avut 
amabilitatea d-a mă interpela. 

E, bine, dar, voind să îndeplinesc acea promisiune, trebuie să 
spun din capul locului că aceste gire — pe cari le decopiez din 
portfoiul meu scris în pripă — nicidecît n-au pretenţiunea d-a 
figura ca nişte studii și critice adînci asupra celor văzute în cursul 
călătoriei mele scurte. A face ca cetitorii să resimtă desfătarea 
care m-a încîntat pe mine, iată scopul meu de căpetenie! Vreu să- 
mi fac un mic monument literar întru amintirea a cîteva zile 
frumoase, iată tot! 

Prin aceasta voi avea ocaziunea plăcută d-a revedea cel puţin 
spiritualminte acele locuri frumoase şi pe acei confraţi atît de 
ospitali, a căror suvenire va rămînea neştearsă în inima mea. 

Demult am tot dorit să fac o escursiune prin Munţii Apuseni 
ai Transilvaniei, atît de interesanţi atît sub raportul romantic, cît 
şi sub cel istoric; însă dorința mea nu s-ă putu traduce în realitate 
pînă-n vara trecută, cînd adunarea din Abrud a Societăţii pentru 
fond de teatru român nu numai mi-a oferit prilejul dorit, dar 
totodată mi-a şi impus datoria ca, în calitate de secretar al 
Societăţii, să fac o călătorie pîn-acolo. 

Plăcută datorie, căreia mă supusei cu toată plăcerea. 

Adunarea era să se țină la 16 iulie. Dar eu plecai încă la 11 
iulie, cu trenul seara, ca astfel să am timp mai mult de desfătare 
pe cale şi anume să mă pot opri în cîteva locuri mai interesante. 
Avînd să mă întorc din Abrud pe la Arad, acuma luai linia cătră 
Orade-Cluș, ca astfel mergâînd și viind să nu fac tot aceeaș cale, ci 
să trec tot prin alte locuri şi astfel călătoria să fie cît mai variată. 


* Vezi articolul Epilog la adunarea din Abrud, în nr. 30 al „Familiei“ din 
an.c. (n.a.). 

Era o căldură cumplită. Vagonul, ţinut toată ziua la soare, 
încă şi seara la 6 oare, cînd cuprinserăm loc în el, răspindea o 
fierbințeală mare. Asupra oraşului Budapesta vedeam atîrnînd 
un nor negru; era pravul şi aburul ce ieşea din stradele şi casele 
sale. Compătimeam pe bieţii oameni cari aveau să petreacă toată 
vara în această năduşeală și în acest aer otrăvitor; și mă simțeam 
fericit că eu voi putea să mă răcoresc acuş la umbra codrilor 
seculari şi să respir aerul îmbălsămat de miriadele de flori ale 
cîmpului. 

Mai aruncai o privire înapoi. Și văzui la gară trafica cu 
ziuarele cele mai noauă. Mulţi călători îşi cumpărau cîte unul, 
doauă. Eu nu. Nu mai voiam să cetesc ziuare. Destul le-am cetit 
opt luni de zile încontinuu. Nu mai aveam ochi să le văd. Ce-mi 
păsa mie de tonul lor afectat, cînd aveam să mă delectez acuş în 
sinceritatea naturei?! Le uream, căci eram dizgustat de ele. Şi mă 
simțeam ușorat că cel puţin cîteva săptămîni nu voi fi silit a le 
ceti. 

Pîn-atunce, apoi, — cugetam — doară și muscalii vor sosi la 
Constantinopole, vor goni pe turci din Europa și aşa războiul se 
va încheia. 

Cît de mult aveam să profitez! Întîi, nu trebuia să cetesc 
atitea telegrame, cari în toate zilele se dezminţesc; şi a doaua, 
aveam să fiu scutit de atîte impresiuni bune, rele, câte îndură un 
biet cetitor de ziuare politice în toate zilele. Vasăzică nu aveam 
nici să mă dezamăgesc, nici să mă necăjesc, ci numai să-mi petrec 
după plac. Nu era aceasta o perspectivă frumoasă?! 

Și ca desfătarea mea să fie şi mai completă, mi-am propus că 
nu numai nu voi ceti ziuare, dar nici despre politică nu voi vorbi 
cu nimene. Politica dezbină pe oameni, amăreşte simțăniintele şi 
face multe neplăceri. 

Astfel uşorat de toate grijile mari şi serioase, cu propusul d-a 
căuta numai de recreațiune, aşteptai cu nerăbdare momentul de 
plecare. 

În fine, sosi și acela. Clopoţelul sună și a treia oară. Trenul 
plecă. 

Ca bun creştin, îmi făcui cruce şi zisei: „Doamne ajută!“. Mă 
credeam eliberat pe cîtva timp din cercul ocupațiunilor mele de 
toate zilele. 

n cupeu eram numai trei persoane. Eu, soția mea şi o amică 
a ei, profesoreasă la o școală din Budapesta. Înadins rugai pe 
conductorul să nu lase la noi vrun bărbat. Mă temeam că de va 

vini unul, voi fi silit a conversa cu el despre politică, de care atît 
de mult voiam să mă feresc. 

Deci văzînd că rămaserăm numai noi de noi, simţii bucurie 
mare, fiind convins că propusul meu se-ncepe a se realiza, 
deoarece femeile nu fac politică. 

Şi sub impresiunea deplinei mele bucurii, înfirai o 
conversațiune despre frumseţa naturei, despre cîmpul înzestrat 
cu flori şi despre altele multe de toate. 

Profesoreasa, însă, nu peste mult se întoarse cătră mine şi — 
parcă ar fi voit să-mi facă vro plăcere - zise: 

— Cetit-ai depeșele cele mai noauă de pe cîmpul bătăliei? 

„Brr! Iată că nici aice nu putui scăpa!“ 

— Nu! răspunsei ca opărit. 

— Aşadară, poftim! continuă ea. 

Și după aceste, scoase din cufărașul ei un plic de ziuare şi mi-l 
dădu. 

Nu voiam să refuz. Luai dar vro doauă, frunzării puţintel prin 
ele, fără să cetesc ceva, apoi le împăturai şi le pusei iarăş frumos 
la locul lor. 

Și făcînd aceste, mă credeam iarăș liniştit, gîndind că în urmă 
totuș mă scăpai și de ziuare şi de politică. 

Sosirăm la Tiegled. 

Ne deterăm jos să cinăm. Omul prim pe care îl întîlnii în uşa 
restauraţiunii fu portarul de la gară. El făcu un compliment şi 
poftindu-ne „bună seara“ adause: 

— Pofitiţi ziuare proaspete, domnule! 

Și îmi arătă o colecţiune de ele. 

— Mulţam d-tale! 

— Dar depeșele cele mai noauă? 

— Tocmai de acele fug eu acuma. 

Portarul mă privi cu mirare. El nu înțelegea cum putea cineva 
să nu citească ziuare. 

Se vede că dînsul nu e român. 

Nici eu nu-i esplicai hotărîrea mea. Bun bucuros că scăpai cu 
atita, mă feream să-ntîlnesc vrun cunoscut, ca nu cumva acela să 
înceapă a vorbi cu mine despre politică. 

După cina scurtă, ne ocuparăm iarăș locurile şi eu atunce în 
adevăr mă simțeam liniştit, căci fiind noapte credeam desigur că 
cel puţin pînă la dimineaţă nimene nu-mi va vorbi de depeșe 
războinice. 

Speranţă vană! | 

Nu puteam durmi. Deci îmi răzemai capul de un cot şi 
priveam afară la cerul stelos. Era o noapte foarte frumoasă, lină 
şi tăcută; și în tăcerea generală, zgomotul roţilor vagoanelor și 
şuieratul din cînd în cînd al iocomotivului suna atît de fantastic. 

Aşa trecură aproape la doauă oare. E , 

Deodată, din cupeul vecin, în tăcerea nopții, se auzi 
următoarea convorbire: 

- Dormi tu? 

- Ba. 

- Eu nicidecît nu pot să dorm. 

— Nici eu. 

— Haid' să vorbim dară! 

-— Nu-mi pasă. 

— Cetit-ai ziuarele de azi? 

- Cum să nu! 

— Așadară că-i lucru mare? 

— Mare, zău! 

Apoi începură a vorbi despre trecerea ruşilor. Unul acuza pe 
Abdul-Kerim că pentru ce n-a oprit pe ruşi a trece Dunărea. 
Celălalt îl apăra, zicînd că Abdul-Kerim a făcut foarte bine, căci 
numai aşa va putea nimici pe toți ruşii. p 

Din asta apoi se iscă între ei o dispută înverşunată. Și fiindcă 
nici unul nu se lăsa capacitat, fiecare striga tot mai tare, încât în 
urmă erau p-aci să se ieie de cap. 

Chiar bine că se făcu ziuă şi sosirăm la Oradea Mare. Toată 
noaptea nu putui durmi, dar cel puțin scăpai de politică. 


H 


DIN ORADE PÎNĂ LA CIUCEA 


Abia ne deterăm jos, iată că şi zării un cunoscut din copilărie. 
De atunce nu ne mai văzurăm. Deci mă bucurai foarte. Este o 

mare plăcere revederea după mulți ani. Momentul acela renvie 
înlăuntrul nostru mii de suveniri plăcute. Fiecare întrebare ce 
facem şi ce ni se pune deşteaptă în noi o simțire dulce; parcă 
trăim de nou în acel timp de mult trecut care ne-a aurit anii vieții 
noastre. 

Aceasta era şi a mea impresiune la revederea vechiului meu 
prietin. 

Dar iată ce se întîmplă! 

După salutările reciproce, el nicidecât nu grăbi a remprospăta 
suvenirile noastre vechi, ci vorba lui primă fu: 

— Ce e nou din cîmpul războiului? 

Parcă aş fi căzut din cer pe pămînt, aceste vorbe îmi nimiciră 
deodată toate iluziunile. Pe cînd eu mă aşteptam la o 
conversațiune care să atingă corzile cele mai gingaşe ale inimei, 
el îmi trînti în cale proza cea mai sarbădă. 

»E, bine, cugetam eu, dacă tu aşa, şi eu așa. Dacă pe tine te 
interesează mai mult ştirile de pe cîmpul războiului decât 
reamintirea suvenirilor noastre vechi, apoi şi eu îți voi răsplăti cu 
aceeaș măsură. Spuneţi-voi eu o știre care îţi va închide gura de 
mirare.“ 

Și îi răspunsei: 

— N-ai auzit încă? Țarul a chemat la duel pe sultanul. Acesta 
a şi primit. Dar femeile sale din harem i-au ascuns sabia, ca să nu 
poată lupta. Sultanul totuş a apărut pe cîmpul luptei. Văzînd 
țarul că sultanul n-are sabie, a aruncat şi el a sa, să fie cu puteri 
egale. Atunci apoi amîndoi se luară la trîntă. Sultanul se-ncercă a 
pune piedecă țarului, totuş în urmă țarul îl culcă la pămînt. 
Văzînd aceasta armatele se-mpăcară și acum e veselie mare. 
Turcii se sărută cu ruşii. Nu va mai fi război. 

Amicul meu pricepu satira, căci nicidecât nu părea mulțămit 
cu răspunsul meu. Mă privi curios şi deveni deodată serios. Apoi 
îmi zise: 

— Mulţam! 

Şi făcînd un compliment, nu mai grăi nici o vorbă, ci se duse 
p-aci-ncolo. 

De-acesta mă scăpai ușor. Eram sigur că nu va mai reveni 
să-şi rennoiască întrebarea... 

In Orade n-aveam să petrecem, cunoscînd-o prea bine. Deci 
numai atîta pauză ținurăm, pînă cînd trenul porni spre Cluş. 

Peste o oară se dădu semnalul şi cu bucurie continuarăm 
călătoria noastră. Ne aşteptam a vedea acuş locuri frumoase, văi 
cu rîuri, dealuri cu păduri, munți cu ruine, pozițiuni pitoreşti, 
panorame romantice: iată cauza bucuriei noastre! 

Pe drumul ţării, cu trăsura, am călătorit mai de multe ori din 
Orade prin Cluş în Transilvania; pe calea ferată însă acuma 
aveam să fac întîia oară această călătorie. Poziţiunile prin cari 
conduce drumul de ţară încă sînt foarte frumoase; ma priveliștea 
din virful Dealului Mare (Királyhágó)! asupra valei Crişului 
Repede, cu mulțimea de sate pe ambele țărmuri ale rîului, e una 
din cele mai rare. Am auzit însă din mai mulţi că linia calei ferate 
ne arată vederi şi mai încântătoare. 

Abia pornirăm; ochii noştri îndată avură în ce să se desfăteze. 
În stînga o catenă frumoasă de vii, în dreapta orașul Oradea 
Mare, în mijloc Crișul care îşi zdrobește valurile de pietrişul din 
alvia sa. 

Mai apoi orizonul se deschide: în dreapta o cîmpie roditoare, 
în stînga nişte dealuri, la ale căror picioare plînge Crişul, ca 
amantul la picioarele iubitei sale. Nu peste mult și în dreapta se 
ivesc nişte dealuri, cari din ce în ce se apropie mai tare, pînă ce la 
Vad? dealurile din ambele părţi ajung laolaltă și intrăm în o 
strimtoare. Şi de aice începe partea cea mai romantică a calei. 

Linia calei ferate e condusă tot pe unde curge Crişul și fiindcă 
acesta şerpuiește fantastic în zigzaguri curioase, tot aşa şi calea 
ferată se tot cîrnește în dreapta și în stînga, oferind astfel la 
fiecare moment cîte un tablou nou! 

Pe toată calea dintre Orade şi Cluş, cea mai frumoasă e 
distanța dintre Vad şi Bratca. Impresiunea ce face partea aceasta, 
mai ales mergînd de cătră Orade, adecă de pe şes, e foarte 
plăcută. În acest loc natura a întrunit o mulţime de frumuseți ale 
sale, încît ochii n-au repaus de un moment. Nici nu ne-am putut 
desfăta de ajuns în o privelişte frumoasă, cînd iată că şi urmează 
alta. Suprinderile se întrec. Ochii, inima și spiritul nostru plutesc 
în plăceri. 

Aproape de Vad ochii zăresc nişte ruine de castel. Oh! de ar 
şti vorbi ruinele acele, cîte istorii frumoase de glorie română ar 
putea să ne povestească ele din timpurile trecute, cînd prin 
saloanele acelui castel răsuna limba noastră sonoară şi de pe 
piscul său filfăia stindarul românesc! 

Tradiţiunea istorică spune că acesta a fost castelul lui 
Menumorut, ducele românilor din Crişana. Aice îşi petrecea el 
zilele cele mai frumoase, în cercul familiei sale, lăsînd grijile 
adinci şi consumătoare în cetatea sa de pe cîmpie, ale cărei ruine 
asemene se văd pînă-n ziua de azi lîngă orășelul Biharea?, la 
depărtare de o oară şi jumătate de Oradea Mare. 

Am trecut adeseori pe lîngă ruinele de la Biharea și o dată 
m-am oprit să le. văd mai de aproape. Şanţul care încungiură 
întăritura, umpluturile de pămînt, interiorul, totul este acoperit 
cu ţărînă; sîngele eroilor cari au căzut în locul acesta au îngrășat 
pămîntul, iarba creşte frumos și un tapet verde a astupat 
osemintele acelora cari dorm aice somnul vecinic... 

Timpul clădirii castelului de la Vad nu se ştie. Poporul 
povestește că l-au făcut zînele. Această credință dovedeşte că 
originea castelului se perde în negura timpurilor de mult trecute. 
Este dară de crezut că aceea datează încă din secolii înainte de a 
fi colonizat romanii Dacia, doară de pe timpul dacilor sau şi mai 
dinainte. De cumva ar fi lucrarea romanilor, istoria ne-ar povățui 
la înfiinţarea ei; dar fiindcă istoria tace, trebuie să credem că 
cetatea aceasta s-a făcut atunce cînd încă nu se scria istoria. 

Abia îmi trecură prin minte aceste cugete, cînd — după ce 
înaintarăm tot prin locuri din ce în ce mai romantice — deodată 
apăru o altă vedere frapantă. O cataractă frumoasă. De-a dreapta 
calei ferate, de pe o stîncă tăiată drept în jos ca păretele, din o 
înălțime de 6-8 metri cădea în Criș un rîu de munte. Undele lui 
făceau spume cari se sfărmau pe pietrile de la țărmure pe cari 
cădeau. Și această cădere producea un sunet misterios, un susur 
lin însoțit de un murmur întunecos... 

Rîul ce cade atît de romantic în Criş este Sebişul“. Şi aci iarăș 
zărim un monument istoric. Sus în vîrful stîncelor, pe piscul cel 
mai înalt se văd ruinele unei cetățuie. Este cetatea Sebișului*. 
Cine a clădit-o, nu se ştie. Tradițiunea poporală și despre aceasta 
povesteşte istorii cu zîne. Se poate că odinioară și aceasta a fost 
vrun Cuib de viteaz român. Constatat este atîta că la 1613 cetatea 
aceasta a esistat deja, căci Gavril Bâthory, fugind în anul numit 
de Gavril Bethlen, s-a rugat de ordinile Transilvaniei ca cel puţin 
să-l petreacă pînă la cetatea Sebişului. 

Păreţii cetăţii, după atîția secoli de vijelii, stau și acuma 
neclătiți; numai acoperișul lipseşte de pe ei. Odăile și saloanele 
încă și acuma se pot deosebi. Dar în loc de vitejii de odinioară, 

acuma vulturii munților își găsesc scut în ele. Şi este bine așa, este 
miîngăios, căci astfel memoria vechilor locuitori nu s-a profanat. 
Au n-au fost și ei niște vulturi, vulturii vitejiei? Următorii lor cei 
mai vrednici dară sînt vulturii munţilor! 

Dar din înălțimea luminei, iată-ne deodată jos în întuneric! 
„Tunel, tunel!“, esclamăm noi şi sosim la primul tunel, apoi la al 
doile şi la al treile! 

Lumina apare din nou. O altă panoramă surprinzătoare ni se 
înfăţişează. O vale frumoasă, încungiurată de dealuri cu păduri, 
ca şi faţa unei copile frumoase a cărei frunte e încununată de o 
ghirlandă de flori. 

Dealurile închid vederea. Unul sta chiar înaintea noastră. Îl 
încungiurăm. Și iată iarăș o altă privelişte şi mai frumoasă. Apoi 
iarăș alta, a treia, a patra şi altele multe. Nu ştim încătrău să 
privim. Ochii ni se obosesc. 

Toate se schimbă şi nu se mai repetează. Variaţiunea e 
continuă. Numai Crișul se perde şi se iveşte iarăș. Dînsul e cel 
mai credincios soț de călătorie al nostru. 

Dar iată trecurăm și sosirăm la Ciucea. Sîntem în 
Transilvania. E la miazăzi. Trenul se opreşte. 


III 


DE LA CIUCEA PÎNĂ LA CLUȘ 


„De cîte ori am trecut pe la Ciucea, totdeuna am simţit o 
impresiune viuă. Și iată pentru ce. Ciucea este punctul care 
desparte Transilvania de Ungaria. În timpurile vechi, fireşte, 
hotarele Transilvaniei s-au întins mult mai încoace 1; dar încetul 
cu încetul acele deveniră tot mai înguste, într-atîta încât astăzi 
puternicii zilei le șterseră cu totul și cu ele stinseră dintre cei vii şi 
numele Transilvaniei. Și ca nimene să n-o cunoască, o îmbrăcară 
în haine false şi îi deteră numele: „Partea de dincolo de Dealul 
Mare al Ungariei“. : 

În zădar! ; 

Intocmai ca şi cel ce se maschează cît de bine, de cumva are o 
voce caracteristică şi nu și-o schimbă, este recunoscut numaidecât; 
aşa și Transilvania, orice nume i s-ar da, totuş s-ar recunoaşte de 
după vocea ei, care se deosebeşte mult de aceea a Ungariei, căci 
este românească. 

Toate i se pot schimba, toate i se pot lua, dar aceasta nu. Cu 
toate sforțările nimicitoare, elementul românesc în Transilvania 
stă neclintit ca stînca de granit. Ma, pe cînd celelalte elemente 
s-au bucurat în timp de secoli de toate favorurile şi totuş se află 
în decadinţă, cel românesc înaintează pe zi ce merge pe toate 
terenurile. 

S-au făcut multe încercări puternice pentru delăturarea 
limbei româneşti în Transilvania, însă iarăş tot în zădar. 
Privilegiul şi asuprirea n-au fost în stare s-o stingă, dar nici măcar 
s-o împedece în dezvoltarea ei. Din contră, întocmai ca rîul 
căruia i se pun piedece în cursul lui, așa și ea s-a dezvoltat cu atît 
mai puternic. 

Limba asuprită nu numai nu s-a stins, ci din contră s-a 
răspîndit şi mai tare. Toţi locuitorii Transilvaniei o vorbesc; ea 
este limba de comunicațiune între feluritele elemente, ma și între 
dialectele ale aceluiaş element. Limba românească este limba 
universală a Transilvaniei. 

E, bine, iată cauza pentru care simt o impresiune viuă de câte 
ori trec pe la Ciucea în Transilvania. Și impresiunea mea este 
foarte dulce, plină de fericire. Inima mea pluteşte-n bucurie că 
iarăş pot să calc pe acel pămînt clasic, unde fiecare paș ne 
conduce la cîte o urmă romană și unde limba română răsună din 
munți şi din cîmpii. 

De altmintre, Ciucea în sine încă este un punct frumos. 
Închisă într-o vale împresorată din toate părțile de dealuri cu 
păduri umbroase, la ale căror picioare în dreapta Ciucei 
murmură Crişul mînios pentru pedecile ce-i pune natura, ea are 
un prospect frumos. De cînd s-a deschis calea ferată pe acolo, a şi 
început să facă progres, se măreşte, s-a sporit cu cîteva ospătării, 
căci asta e stațiunea de descălecare a sălăgenilor. În dreapta, pe 
Criş, s-a făcut şi o fabrică de firezat; ea aparţine arendatorilor 
pădurilor din dominiul Beiușului, cari — în total trei sute de mii 
de iughere — se estind mai pînă la Ciucea. 

Nu departe de acolo se află o moară. Tradiţiunea poporală 
susține că renumitul viteaz Pavel Chinezu, pe ungurie Kinizsi, în 
moara aceea a servit ca morar și de acolo a intrat în oaste, unde 
apoi a escelat în luptele contra turcilor. | 

De ia Ciucea pînă la Huedin calea e condusă tot prin 
poziţiuni pitorești. Huedinul este orașul cel mai mare pe această 
linie, de la Ciucea pînă la Cluș. Aice locuiesc unguri şi poartă 
costum românesc. Huedinul e vestit de bibolii cei mulți. 

Un călător, care ne-a însoțit de aice pînă la Cluș, mi-a 
povestit că locuitorii din acele părți, dar mai ales cei din Huedin, 
au perdut mult prin construirea acestei căi ferate. Și iată cum! 
Făcîndu-se tunelul de la Stana, nu departe de Huedin, mulţi 
locuitori de aice au lucrat acolo căci au fost foarte bine plătiți; 
căpătînd cîte 3-5 fl.[orini] pe zi. Avînd aşa venit mare, ei 
începură să facă lux în toate. În urmă, însă, lucrul se gătă, banii 
încetară să curgă în buzunarele lor, dar şi plăcerea d-a lucra la 
cîmp dispăru. Atunce apoi ei, neputînd să renunţe la traiul 
luxurios de mai nainte, începură a-şi vinde pămînturile. Și astfel 
mulţi ajunseră la sapă de lemn. 

Dincolo de Huedin, călătoria continuă a fi tot romantică. 
Calea ferată se tot urcă, pînă ce odată ajunge în vîrful unui deal. 
O noauă suprindere ne așteaptă acolo. O privelişte din cele mai 
frumoase se întinde înaintea ochilor noştri. Stăm uimiţi şi 
admiraţiunea ne scoate fără voie esclamaţiuni de plăcere. 

n stînga noastră zărim o panoramă din cele mai impozante. 
O adîncime de zeci de metri, o vale înzestrată cu sate, rîuri şi 
păduri se răsfață acolo înaintea noastră; iar în depărtare, orizonul 
e încununat de Dealul Mare (Királyhágó), ale cărui piscuri se 
perd în nori. 

Între acele sate mai renumit e Joboc, în al cărui hotar se află 
o fabrică de ghips. 

Apoi urmează tunelul de la Stana, cel mai mare şi mai 
periculos pe această linie. Cind s-a deschis această cale ferată, 
tunelul acesta a produs multe pedice; în urmă însă acele se 
delăturară, căci săpîndu-se mai tot dealul, din ambele părţi se 
făcură boltituri artificioase, cari apoi se umplură deasupra. 

Dincolo de tunel, o umplutură înspăimîntător de naltă este 
foarte frumos paralizată prin prospectul măreț din stînga. 
Admirăm acesta şi uităm terenul primejdios pe care înaintăm. 

Însă parcă şi natura ar voi să procure nițică pauză ochilor 
noştri, căci de aci-ncolo poziţiunile pitoreşti din ce în ce se răresc 
mai tare, pînă ce sosim pe cîmpie (ardelenește: dealuri fără 
păduri) şi iată că la 3 oare după-miazăzi apare Cluşul, unde avem 
să ne oprim. 


LA CLUȘ 


Abia descălecarăm, surprinderea primă fu că înaintarăm în 
rang. Birjarul ne oferi trăsura cu aceste cuvinte: 

— Poftim, ilustrissime! | 

În Budapesta, ce e, drept, fiecare om e „Măria-ta“; prin 
urmare, oricine are ocaziune de ajuns să auză zicîndu-i-se astfel. 
Şi trebuie să constat că foarte puţini protestează în contra acestei 
titule necompetente. 

Și iată pentru ce. | A 

ntîi, pentru că unii sînt democrați; da, și încă mari democrați. 

D-voastre vă mirați şi nu înţelegeţi că dacă cineva e democrat 
şi încă mare democrat, cum poate să iubească titlurile şi încă cele 
necompetente!? | 

În adevăr e curios! Trebuie însă să nu uităm că vorbim de 
timpul prezinte, vasăzică şi democraţia are să fie considerată aşa 
precum este aceea profesată de cei mai mulţi în zilele noastre. 
Da, zeu, căci democraţia de acuma nu cam seamănă cu cea veche, 
ci s-a modernizat. 

Democrat în sus, aristocrat în jos! iată principiul conducător 
al multor mari oratori din timpul prezinte cari bucină democraţie. 

Aceştia dară nu se supără de cumva cineva le zice: „Măria: 


Iar a doaua cauză pentru care alţi locuitori d-aice nu refuză 


titlul de „Măria-ta“ este că ştiu că acela nu mai are însemnătatea 
sa veche. Astăzi titlul cel mai mic este acesta. 

Sînt şi de aceia cari îşi aduc aminte de următoarea anecdotă 
cunoscută şi de aceea tac. 

Un domn odinioară sosind într-un oraș, servitorul de la otel 
l-a întitulat: „Măria-ta“. ` 

Fiindcă însă dînsul era un adevărat democrat, zise 
servitorului să nu-l întituleze astfel, căci lui nu-i compete aşa titlu 
mare. 

Şi servitorul răspunse: 

— Mă rog de iertare, dar la noi orice taie-fugă e „Măria-ta“. 

E, bine, abia sosit la Cluș şi întîmpinat acolo cu titlul de 
„ilustrissime“, primul meu cuget fu că desigur acolo șed și mai 
mari democrați-moderni, decît în Budapesta. 

Însă numaidecît mă coresei, căci mi-adusei aminte că în 
Transilvania titlul „ilustrissime“ e mai mic decît „Măria-ta“ din 
Ungaria. Vasăzică acolo democraţia nu s-a modernizat aşa tare 
ca dincoace de Dealul Mare. 

Din momentul acesta apoi, cît am umblat prin Transilvania 
nu m-am mai mirat de cumva cineva mi-a zis „ilustrissime“! 

Cluşul de astă dată n-a făcut asupra mea impresiunea plăcută 
de altădată. Se poate că doară cauza va fi fost oboseala produsă 
prin o noapte de insomniu petrecută pe calea ferată în ascultarea 
criticei despre Abdul-Kerim. Mai mult cred însă că pravul cel 
mare prin care intrarăm în oraș făcu asupra noastră acea 
impresiune neplăcută. 

Dar acea impresiune rea dispăru după ce făcurăm o 
preîmblare prin oraș. Piaţa frumoasă, stradele regulate din giurul 
ei, turnul impozant de la biserica din mijlocul ei, cîteva edificie 


publice şi private, unele oteluri noauă (căci, zău, otelul. 


„Naţional“ e prea învechit), muzeul situat romantic, citadela 
pitorească şi sub ea aleul elegant au o înrîurire prea plăcută 
asupra ochilor şi fiecare ar merita o descriere mai lungă, de 
cumva aș dispune de loc. 

Cluşul e unul din cele mai vechi oraşe ale Transilvaniei. 
Originea lui se reduce pînă pe timpul dacilor. Se zice anume că 
încă atunce a esistat acolo o cetate care însă dimpreună cu 
căderea dacilor s-a nimicit. Mai tirziu, sub împăratul Claudiu, din 
ruinele cetăţii dacice s-a făcut un oraș nou, care, după numele 
împăratului, s-a numit Claudia. De aice și Claudiopolis, numele 
lui modern latin; precum şi Clușul românesc. 

Mai tîrziu, în secolul XII, şi aice s-a adus o colonie săsească. 
Dar încetul cu încetul saşii din Cluş se maghiarizară şi, în secolul 
XVI, trecînd ei la religiunea unitariană, desfăcură cu totul 
legăturile lor cu ceialalţi saşi cari au fost și sînt luterani. 

Citadela însă e de origine mai modernă. Aceasta s-a făcut 
abia la 1721-23, sub comandantul militar conte Ştefan Steinville. 

Astăzi Clușul e un cuib al aristocrației ungurești. Inteliginţa 
noastră nu este aşa mare ca și pe timpul cînd gubernul şi 
tribunalul suprem al Transilvaniei se aflau acolo; cu toate aceste, 
însă, afară de numeroasa tinerime şcolară, şi astăzi avem un 
număr frumos de familie române în Cluş. De aceea mi-a părut 
foarte rău că timpul de astă dată nu mi-a permis să fiu putut avea 
onoarea d-a le cerceta. Na EA E e 

Eventualitatea însă mă mîngiie încâtva, căci din întîmplare 
convenii cu cîțiva cunoscuți și prieteni într-unul din chioșcuri Şi 
astfel n-am fost silit să părăsesc Cluşul fără d-a fi vorbit cu cineva 
româneşte. | | 

Aceşti domni mă conduseră apoi la locuința apropiată a 
zelosului profesor de la universitate, dl dr. Grigoriu Silaşi. Dar și 
acolo abia putui să stau cîteva momente preţioase, căci aveam să 

sc la gară. P 
P ape cînd, după cîteva oare bine petrecute, ieşirăm 
iarăş la calea ferată să ne continuăm călătoria. 


DE LA CLUȘ PÎNĂ LA ALBA IULIA 


- Am zis că era noapte. Trebuie să mai adaug că luna nu se 
vedea. Prin urmare, era întuneric. E, bine, într-o călătorie de 
noapte nu se pot face esperinţe mari. Cînd cineva nu vede 
nimică, cum poate să însemne în portfoiul său ceva interesant? 

Şi îmi pare foarte rău de acest întuneric, pentru că auzisem de 
la un călător că drumul de la Cluş pe la Apahida e vrednic de 

văzut, pentru că trece pe un teren foarte nesigur care acuși scade 
şi face pagube mari societății calei ferate. 

„S-a şi ivit părerea că linia dusă p-aice nu va putea fi ţiitoare, 
ci trebuie să se mute la Turda, care nu e departe d-acolo. 

Şi cînd mi-adusei aminte de Turda, îndată se deşteptară în 
memoria mea o mulțime de suveniri istorice. 

Tradițiunea istorică spune că prima bătălie a lui Traian cu 
Decebal s-a purtat la orașul Dierna, care este Turda de azi’. 
După cum spune Dio Cassius, bătălia aceasta a fost atît de 
singeroasă, încît învingătorul Traian şi-a spintecat vestmintele 
proprie spre a lega ranele ostașilor săi. Locul unde a decurs 
bătălia se ştie și azi și poporul îi zice „Pragul lui Traian“. 

Dar și unul dintre drumurile făcute de romani încă era pe la 
Turda. Harta, cunoscută în lumea ştienţifică sub numirea 
„ Tablele peutingeriane“, ne arată că din Roma doauăsprezece 
drumuri conduceau în coloniile sale. Unul dintre aceste vinea în 
Ardeal. Intra la Poarta-de-Fier, mergea spre capitala 
Sarmisegetusa (astăzi Grădişte), de acolo fugea mai pînă la 
Turda; acolo se desfăcea în doauă: o creangă spre Cluș și Bistriţa, 
urmele-i se cunosc şi astăzi la Betlean; alta creangă conducea la 
Tirgul Mureșului și acolo iarăş se despărțea în doauă, o linie 
mergea spre Reghinul Săsesc, alta, în dreapta, spre Carpaţi... 

In apropiarea Turzii, la un sat, se văd şi astăzi urmele 
drumului roman, precum şi ruinele unei cetăți romane. Se crede 
că aceasta cetate a fost o vigilia clădită pentru asigurarea 
drumului. 

„Dar aceste-s suveniri vechi... Iată colo în întunericul nopții se 
ivește o lucoare orbitoare!... E roşie ca purpurul... Zărirea ei în 
mijlocul tăcerii nopții întunecate stîrneşte în noi un cutremur... E 
sîngele lui Mihai Viteazul, care străluce spre noi din Cîmpia 
Turzii... 

„Am umblat pe acea cîmpie în 1870 şi atunce, ca și acum, un 
fior sînt mă cuprinse... 

Acolo a murit el, cel mai mare erou român, trădat, ucis 
mișelește de zbirii lui Basta... 

A murit, dar sîngele lui a îngrăşat planta unei mari idei 
naționale, a făcut-o roditoare şi azi planta a devenit un pom 
mare, un pom ale cărui rădăcini se află ascunse în inima fiecărui 
român... 

Umbră măreaţă, dormi în pace, căci tu n-ai trăit în zădar! 

Vitejia semănată de tine în braţele române, deşi mult timp 
apăsată de vijelii, în fine totuș a încolțit. Aproape trei sute de ani 
sabia următorilor tăi a lucit iarăş pe cîmpul de onoare, în focul 
bătălielor cu aceia în contra cărora tu odinioară ţi-ai făcut 
numele nemuritor; aproape la trei sute de ani drapelul românesc 
filfăie iarăş cu fală prin locurile acele pe unde tu odinioară ai 
stors respect numelui român!... 
„Era un simțămînt dulce care mă cuprinse în momentele acele. 
In timpuri de suferinţe, a ne reaminti gloriele naționale trecute 
este a ne revoca în memorie visurile dulci ale tinereţelor, cînd 
doinele şi poveștile ne adormeau lin. 

Legănat de aceste visuri, adormii și eu... 

Cînd mă deșteptai, trenul sosi la Teiuş. Aice trebui să ne 
scoborîm şi să așteptăm trenul care comunică spre Alba Iulia. 
Era tocmai demineaţa la 3 oare şi un pătrar şi noi aveam să 
aşteptăm pînă la 7 oare. A petrece 4 oare la o gară, şi tocmai la 
cea de la Teiuș! Grozavă perspectivă! 

Dar inspiraţiunea poetică îmi veni întru ajutor şi timpul îmi 
trecu iute. Scosei portfoiul şi schițai într-însul poezia care se află 
în numărul trecut al „Familiei“? 

Într-aceste se făcu ziuă. Soarele răsări de mult. Ieşirăm să 
vedem giurul. Ne aflam pe o cîmpie şi în dreapta se vedea 
înălțîndu-se o catenă de munți. 

Inscripțiunile de la gară toate erau făcute şi în limba română. 
Drept curiozitate decopiai una, cea de la trecătoare. Iată-o: 


Amintire 


Călcarea precum şi orice îndăunare a planurilor 
drumului-de-fier, deschiderea samovolnicească a carierelor 
calei, pășunarea vitelor fără pază pe lîngă drum-de-fier, 
vătămarea conductiei telegrafului şi opunerea contra 
personalului drumului-de-fier este oprit și se va pedepsi cu 
cea mai mare asprime a legii. 


Ca cetitorii mei români să poată înţelege aceasta înscripţiune, 
ar trebui să reproduc aice şi textul unguresc de lîngă ea. Însă am 
uitat să-l decopiez. Tot ce mi-aduc aminte este că „amintire“ 
ungureşte însemna „figyelmeztetés“. 

Atenţiunea Societăţii calei ferate față de călătorii români e 
frumoasă şi lăudabilă. Dar traducătorul înscripțiunii a uitat ceva. 

Ar fi trebuit să adauge la fine: „Iar românul care va fi în stare să 
înțeleagă această «amintire» va căpăta un premiu de 5 fl. [orini]“. 
A să promită și 100 fl.[orini]. Nu risca nimică. 

n ine sosi şi timpul plecării noastre. În dreapta zărirăm în 
depărtare Munţii Apuseni, ținta călătoriei noastre. La începutul 
acestor munți, în hotarul Bucerdei grinoase, se înalță o stîncă 
mare, românii îi zic Piatra Craivii. Tradițiunea poporală susţine 
fala Sînt ascunși je zau mulți; dar numai acela i-ar putea 

vea care ar intra acolo în ziua de Paști tocmai la mi i 
acuma nimene n-a intrat. iati 
Iară tradiţiunea istorică Susţine că acolo a fost o cetate şi că la 
1603 o trupă de români într-însa s-a apărat în contra lui Basta. 
Nu trecu o oară și sosirăm la Alba Iulia. 


VI 


LA ALBA IULIA 


„Privită de la gară, Alba Iulia face impresiune bună. Un oraş 
situat frumos, înzestrat cu biserici numeroase, încununat cu o 
„Cetate“ prea interesantă şi giur-împregiur panoramele cele mai 
pitoreşti — iată plăcutul tablou care se înfățișează ochilor noștri. 

Și aceasta impresiune ne pare și mai dulce, de cumva ne 
revocăm în memorie suvenirile istorice însoţite de acest oraș. 

Și care român este acela carele, intrînd în Alba Tulia, nu ș-ar 
aduce aminte de cele ce ne spune istoria din trecutul ei? Cine 
dintre noi n-ar simți tresărind inima sa în momentele cînd zărește 
anticul oraș și trece pragul său? 

Desigur nime, nici unul... căci Alba Iulia e un monument 
neperitor al gloriei române. Înfăţişarea ei parcă ne zice: „Priviţi 
români, la mine! În sînul meu s-au petrecut fapte mari “zile de 
mărire străbună! Eu am conservat amintirea timpurilor de 
strălucire naţională! Priviţi la mine, aduceţi-vă aminte de 
strămoşii voştri şi amintirea lor să vă inspire credinţă şi tărie!“ 

„Alba Iulia e unul din cele mai vechi orașe ale Transilvaniei. 
Originea ei se reduce în epoca fabulelor neguroase. Atita însă e 

constatat că pe vremea dacilor a esistat şi atunce s-a numit 
Tharmis!. După ce însă Roma cuceri cîmpiile şi dealurile Daciei, 
Tharmis se şterse şi în locul său se înființă Apulum, după numele 
rîului care curge nu departe de-acolo şi care româneşte azi se 
numeşte Ampoi), iar atunce latineşte se numea Apulus. 

Despre acest rîu a cîntat odinioară şi Ovid cuvintele: 


Danubi[u]sque rapax et dacicus orbe remoto 
Apulus...? 


Ruinele vechiului Tharmis însă se văd şi astăzi. Anume, 
istoricii şi arheologicii ne spun că ruinele cari se văd de la Alba- 
Iulia pînă la Portus sînt rămăşiţele numitului oraș dacic, care se 
afla în acele locuri. 

Apulum, adecă Alba Iulia, a fost mult timp un oraş de frunte 
al colonielor lui Traian şi a jucat un rol mare în istoria lor, mai 
ales că aice conducea calea în băile cari și astăzi esist în Munții 
Apuseni şi cari produceau un venit foarte mare Romei. 

Dar întorcîndu-ne spre secoli mai apropiaţi de noi, care 
român nu-și aduce aminte cu mîndrie națională că încă n-au 
trecut 300 de ani, [de] cînd gloria română serba triumful său între 
zidurile acestui oraş, cînd Mihai Viteazul intră învingător între 
murii acestei cetăţi? 

Și dacă ne vom întoarce atenţiunea și mai aproape, care 
român n-ar simţi peptul său sîngerînd de durere, privind locul 
acela unde — încă nu este un secol — un martir al poporului 
român, Horia, a suferit durerile robiei şi mai tîrziu a fost 
condamnat la moarte atît de barbară?... 

Deşi nu întîia oară vedeam acuma Alba Iulia, totuş sub 
impresiunea acestor mominte istorice intrai şi de astă dată în ea. 

În sine orașul este şi acuma destul de interesant şi are viitor, 
căci formează centrul de comunicațiune pentru mai multe părți. 
Românii sînt majoritatea poporaţiunii. 

După-miazăzi ieşirăm să vedem orașul. Apoi ne urcarăm în 
cetate. Intrarăm prin poarta pe unde odinioară Mihai Viteazul 
intră cu triumf; îmi părea că văd figura eroului neînvins, călare în 
mijlocul vitejilor săi căpitani; parcă zăream naintea mea figurile 
atletice ale fraților Buzești; parcă auzeam zinghenitul armelor şi 
sunetul trîmbiţelor; și parcă vedeam lucirea săbielor, filfăitul 
stindardelor şi cum tot poporul striga „Uraa!“. 

Oh! Ce simţire dulce era aceea!... 

Toată urma în care călcam era un suvenir național, tot firul 
de prav îl credeam sacru ş-o naltă fericire cuprinse tot internul 
meu... 

Însă deodată, întocmai cum vine un nor și ascunde soarele, 
aşa se întunecă și orizonul meu. Amicul care ne conducea ne 
aap în poartă căsulia în care Horia petrecu închis restul zilelor 
sale. 

Poarta de triumf a lui Mihai Viteazul a devenit temnița lui 
Horia! 

Simțeam un cutremur. 
= Trecui iute pragul, ca vederea acelui loc să nu îmi apese mult 

timp Spiritul, şi intrarăm în cetate, partea cea mai interesantă a 
Albei Iulie. În garnizoana cetății se află mulți români și din 
întîmplare şi noi convenirăm cu un domn ofiţer, care avu 
bunătate a ne conduce. 

i Despre cetatea aceasta aș putea să scriu mult. Dar e de 
prisos, căci mai an unul din colaboratorii noştri s-a ocupat pe 
aceste coloane de ea“. Amintesc numai că prospectul din cetate e 
foarte frumos în toate părțile. 

Era seară pe cînd ne rentoarserăm în oraş, unde publicul se 
afla adunat în promenadă. Ocuparăm și noi loc la o masă, unde 
nu peste mult se adună apoi o mică societate românească, cu care 
petrecurăm pînă tîrziu. 


VII 


DE LA ALBA IULIA PÎNĂ LA ZLATNA 


În demineața următoare la 6 oare eram gata de călătorie. Nu 
fără o adîncă emoţiune cuprinsei loc în birja ce ne aștepta la 
poartă. În momentul acela îmi adusei aminte că în ziua aceea 
avea să se realizeze una din cele mai frumoase dorințe ale mele: a 
vedea părţile din Munţii Apuseni ai Transilvaniei. Spiritul meu se 
desfătă în o dublă perspectivă plăcută: întîi, pentru că mă 
aşteptam a privi nişte pozițiuni pitoreşti, şi a doua, pentru că 
aveam să văd locurile de însemnătate istorică, unde s-au petrecut 

fapte mari nu numai în 1848, ci și înainte, pînă pe timpul cînd 
romanii au colonizat Dacia. fa 

A călători în asemene locuri desigur este o naltă plăcere. Însă 
ca această plăcere să fie completă, trebuie să ne îngrijim şi de un 
conducător isteţ, care cunoaşte bine locurile pe unde trece calea, 
ca astfel dînsul să ne facă atenți la toate, să ne esplice ceea ce nu 
înțelegem, să ne povestească istoria punctelor cari au vro istorie 
şi aşa să nu rămînă nimica neobservat. 

n țările străine ușor ne putem ajutora în privința aceasta, 
căci cumpărăm în librărie un „Baedecker“ şi acela ne face cu 
toată esactitatea serviciul dorit; pe la noi însă caută să avem un 
conducător. 

Insă noi şi în privinţa aceasta am fost foarte norocoşi, căci un 
june amic care a călătorit mai de multe ori prin Munţii Apuseni 
ne făcu însuş plăcuta suprindere că ne va însoţi pe cale. 

Aşadară, speranța unei desfătări complete era foarte legitimă 
în internul meu. 

Și cu această speranță plecarăm... 

Cum ieși din oraș, îndată ai o panoramă frumoasă. În stinga și 
în dreapta, valea mănoasă a Mureşului, care, ca un copil 
dezmerdat, fuge neregulat, jucîndu-se cu florile de pe malurile ei 
şi udînd mulțime de sate şi oraşe, cari decorează atît de fantastic 
orizonul depărtat. În fața noastră, ca niște muri gigantici se-nalță 
cătră cer munții numiți Apuseni; coroana lor se perde-n nori, ca 
şi cînd ar voi să-şi ascundă fața de noi, pe cari doară nu ne crede 
vrednici a o privi, ci numai soarelui, demnului său mire, o-ntinde 
spre sărutare; dar peptul lor înzestrat cu toate farmecile,naturei și 
plin de încîntări surîde spre noi în vestmîntul său vînăt şi ne-nvită 
la tainice plăceri... 

Dar munţii încă sînt departe, mai sus. Ne aflăm numai la 
picioarele lor. Înaintea noastră se-ntinde o frumoasă ghirlandă de 
dealuri. Pe ele, vii frumoase, pomi mulți şi coline atrăgătoare. 

Conducătorul nostru ne şi povesteşte petrecerile ce se fac în 
acele vii. 

Dar iată că sosim la o cotitură de drum. Ne-ntoarcem în 
stînga de după deal. Nu mai vedem Alba Iulia. Conducătorul 
nostru suspină. Cine ştie pentru ce? 

— Cum se numește rîul acesta? îl întrebăm. 

— Valea Șardului, răspunse el. 

— Aşadară, satul acesta e ard. 

— Se poate, răspunse el. 

Privii spre dînsul cu mirare, căci răspunsul său îmi părea 
curios. „Ce fel?, cugetam, dînsul nu cunoaşte nici satul cel dîntii! 
Frumos ne va esplica dară cele ce vor urma.“ 

Şi zisei: 

- Doară nici d-ta n-ai prea îmblat p-aice. 

— Cum să nu! Cunosc toate dealurile aceste din fir în păr, căci 
în O comisiune am petrecut trei săptămîni între ele. Iată colo 
stînca aceea ce atîrnă atît de înspăimîntător. Vedeţi-o? 

- Da, da. ` 

Şi îndreptarăm privirea acolo, fiind siguri că vom auzi 
povestindu-se vro tradițiune istorică. Scosei țeruza ca să mi-o 
însemn. 

- E, bine, continuă el, eu atunce am fost şi sub stînca aceea, 
căci după-miazăzi fiind acolo răcoare, trei zile dupăolaltă tot 
acolo jucarăm „ferbl“. 

lată ce tradițiune istorică! Fireşte că eram ca opărit şi surîzînd 
pusei țeruza la loc, aşteptîndu-mă la alte esplicațiuni mai 
interesante pentru mine. $ 

Dînsul ne şi promise că acuş vom sosi la o strimtoare foarte 
romantică, care se numește „Gura lupului“ şi despre care ne va 
povesti ceva interesant. 

Calea între dealuri ne conducea prin pozițiunile din ce în ce 
mai pitoreşti. N-aveam cuvinte de ajuns spre a le lăuda și ochi 
spre a le admira. Fiecare cotitură ne oferea cîte un tablou frumos 
şi din fiecare strîmtoare ieşeam la altă panoramă încîntătoare. 
Farmecul lor avea o înrîurire plină de suprindere prea plăcută şi 
noi mai de multe ori esclamarăm: 

— Ah! cît este de frumos! 

Dar el totdeuna ne răspundea: 

- Dar toate aceste sînt nimică pe lingă „Gura lupului“! 
Acolo veţi avea idee despre strîmtoarea Dugas, unde luptă 
acuma herțegovinenii. 

Aceste laude repețite ne încordară cu totul aşteptarea şi nu 
mai puteam de dorul ca în urmă să sosim la „Gura lupului“. 

ntr-aceste, ajunserăm la Mateș, o cîrciumă de drum, unde 
ținurăm pauză dimpreună cu cei ce vineau cu poşta. Apoi ne 
continuarăm calea, tot prin locurile cele mai frumoase; dar 
strîmtoarea lăudată și dorită tot rămase încă nevăzută. 

Obosit d-atîta aşteptare, întrebai de birjar: 

- Departe e încă „Gura lupului“? 

— „Gura lupului“! zise acela cu mirare. 

— Da, da! afirmai eu. , ȘI 

-— Doară „Gura ursului“, adause el, căci „Gura lupului 
p-aice nu este defel. pa 

- Apoi bine, fie cum vrei, îi zise conducătorul nostru. Dar 
departe-i încă? A. 

— Am trecut prin ea de mult, răspunse birjarul. A Ai 

Amicul meu nu mai avu ce să zică, ci toți erupserăm în nişte 
hohote. 1 

-— Ce bine este a avea un conducător care cunoaște atît de 
bine locurile! | RP 

Incidentul acesta ne produse veselie pe toată calea şi timpul 
ni trecu iute. Era la miazăzi cînd zărirăm Zlatna. 


VIII 


ZLATNA 


Cu cât ne apropiam mai tare de Zlatna, cu atît ne vineau în 
faţă mai mulți oameni. Toți erau din popor şi aduceau cîte ceva. 
Era tocmai tîrg la Zlatna şi dînşii se rentorceau de acolo. Bărbaţi 
şi femei ofereau o vedere foarte interesantă, mai ales din punct 
de vedere etnografic. Aice era ocaziune d-a studia portul 
muntenesc, căci românul cînd se duce la tîrg își îmbracă hainele 
cele mai frumoase, cele de sărbătoare. i _ 

Şi dacă aceasta se poate zice în genere despre români, cu atît 
mai vîrtos se poate susținea în special faţă de femei. Ele se pată 
anume la tîrg, unde speră a vedea şi a fi văzute. Își îmbracă ce au 
mai Scump. | | 

Dar femeile ce le vedeam vinind cătră noi erau interesante și 
pentru că multe din ele se aflau călare. Muntenele ştiu să 
călărească întocmai ca bărbaţii. La tîrguri şi în locuri depărtate, 
ele se duc călare şi duc în desagi înaintea lor ce au cumpărat şi ce 
le trebuie. 

Ţ7 Aceasta era o vedere nu numai interesantă, dar și picantă. 
Însă, durere, că în tabloul acesta plăcut se mesteca din cînd în 
cînd și cîte o coloare dizarmonioasă: adeseori vedeam și cîte un 
om cu gușă. Da ce gușă! Cît o straiță! 

Şi iată că sosirăm la Zlatna. La Stînga drumului, îndată la 
începutul orășelului, se aflau mai multe edificii vechi, din ale 
căror hornuri ieşea un fum mare. 

- Ce este acolo? întrebai pe conducătorul nostru. 

- Moara de firezat, răspunse el. 

- Fireşte, pe „Valea Şardului“? 

~ Da, da. 

- „Valea Şardului“? apucă să rîdă birjarul. Acesta-i 
Ampoiul. 

~ Doară nici acolo nu va fi moară de firezat? îi adausei eu. 

— Nu zău, răspunse el, ci cohurile băilor de aur. 

Un hohot general fu răspunsul nostru și acesta dură așa de 
mult, încît nici nu băgarăm de seamă că trecurăm prin piață și 
sosirăm la una din ospătării. 

Conducătorul nostru, ca să ne facă a uita greșeala sa de mai 
nainte, grăbi a ne oferi că ne va conduce la acele cohuri pe unde 
trecurăm. 

Primirăm propunerea și, însoţit şi de un amic care vinise cu 
poşta, plecarăm la locul indicat, după ce mai întîi ordonasem ca 
prînzul să ne aştepte gata peste o jumătate de oară. 

Sosirăm la cohuri. Vizitarăm locurile unde era iertat să 
intrăm. Însă la uşile cele mai interesante se vedea inscripţiunea 
„intrarea oprită“. Conducătorul nostru numaidecît grăbi la 
direcțiune să ceară permisiunea d-a intra. 

El se duse şi noi ocuparăm loc pe o bancă de piatră, așteptînd 
rentoarcerea lui. 

Pînă cînd el era dus, eu frunzării prin niște notițe de ale mele 
şi acolo găsii următoarele: Zlatna este centrul băilor de aur din 
Transilvania, unde se află o mulțime de rămăşiţe romane. Chiar 
şi în cohurile unde aşteptam încă se mai conservară suveniri 
romane. Toate aceste dovedesc eclatant că Zlatna încă de pe 
timpul romanilor a jucat un rol mare. Și în adevăr, istoria ni 
spune că aice a fost „Colonia Perendanesiorum“, tot aice s-a aflat 
guvernul băieşesc: „Collegium aurarium“. 

Spre miazăzi, pe un pisc de munte se află nişte ruine. Se zice 
că acolo a fost odinioară un oraș și încă de jidovi fundat. După ce 

luliu Sever a nimicit pe jidovii răsculați sub falsul Messia Bar- 
Cochba şi după ce Ierusalimul fu risipit, Decebal și-ar fi adunat o 
mulțime de sclavi jidani și i-ar fi colonizat aice, ca cu dînşii — 
dușmani de moarte ai romanilor — să se întărească în contra 
acestora. Sclavi de aceștia, după mărturisirea istoricului Iosif 
Flaviu, se aflau pe timpurile acele în așa număr mare prin Egipt 
şi Palestina, încât la tîrguri se vindeau cu un preț bagatel. 

Dar jidovii totuș nu scăpară de dominațiynea romană. După 
ce cuceriră Dacia, romanii aduseră şi aice o colonie, înființară 
„Auraria Parva“, unde se bătură bani romani. | 

În şirul secolilor, fapte mari s-au petrecut aice; precum de 
demult, aşa şi mai de curînd. Aice a fost izvorul răscoalei lui 
Horia. Iară ruinele cauzate în 1848-49 jelesc încă şi astăzi... | 

Rentorcîndu-ne la timpul prezinte, amintim că Zlatna are și 
acuma un rol de frunte pentru băile de aur ale Transilvaniei, căci 
aice se află cohurile împărăteşti. sate | 

Dar pînă cînd făcui acest studiu, sosi şi neobositul nostru 
conducător, aducînd cu triumf biletul de intrare. Supraveghetorul 
avu bunătatea [a] ne introduce şi a ne arăta toate. Durere! nu se 
lucra. Astfel apoi furăm siliţi a ne mulțămi numai cu teoria, fără 
practică. | | _ 

Conducătorul nostru s-a necăjit mai tare că a umblat în zădar 
după bilet, în căldura cea mare. | } f 

Noi însă îndestuliți și cu atîta, dar mai ales sub impresiunea 
unei foame mari ce simțeam, ne rentoarserăm la ospătărie. 


IX 


DIN ZLATNA PÎNĂ LA ABRUD 


După ce prînzirăm, numaidecît ne gătarăm de drum, căci 
timpul înaintase. Unul dintre tinerii mei amici ar mai fi petrecut 
bucuros acolo cîteva oare, căci zări în popor o rumenă copiliță, la 
care se uita cu drag; dar poşta nemilioasă nu-l mai aştepta. 

Așadară, fu silit şi el a cuprinde loc în căruţa poştei, care vinea 
după noi. 

Pe cînd ieşirăm din ospătărie, pe atunce în partea dinainte a 
ei veselia a și ajuns la culme. Doinele se mestecau cu sunetul 
muzicei şi închinările cu pocalul esprimau bucuria cea mai mare. 
Acolo își petrecea poporul. Oameni adunaţi din toate părțile 
munților dimpregiur, cari așa-zicînd numai la târguri se văd, se 
veseleau ca niște fraţi de cruce. Toţi formau o cunună, din care 
nu lipsea nici cîte o floare de munte, câte o româncuță neaoșă... 

Accentele veseliei lor ni sunau încă la auz cînd ieșirăm din 
Zlatna. Şi aci iarăş natura luă rolul d-a ne încînta. Dar a Şi reieşit 
într-atîta, încît condeiul nu e în stare să reoglindeze efectul 
măreț. Tot ce pînă la Zlatna ne-a frapat prin frumseța sa, de aci- 
ncolo s-a repeţit mai perfect, mai frumos, mai admirabil. Văile 
îmbălsămate prin mirosul florilor udate de sprintenul Ampoi, 
dealurile adumbrite de felurite păduri cu paseri cîntătoare, satele 
semănate ici şi colo într-un mod fantastic, izvoarele limpezi la 
cari ne opream să bem, păraiele şerpuitoare, stîncile măreţe, 
căsuliile din vîrful munţilor, pe unde fugeau caprele neodihnite, 
toate formau în giurul nostru o cunună magică şi plină de farmeci 
suprinzătoare. 

Mergeam între nişte dealuri cari acuş se strîmtoreau, acuş se 

deschideau, oferind tot alte şi alte tablouri frumoase, toate 
menite a suprinde. Variaţiunea și frumseţea emulau. Și această 
rivalizare era atît de încântătoare! 
Ţ Trecură cîteva oare pînă cînd ochii noștri se desfătară astfel. 
Intr-aceste, dealurile tot se-nălțau şi totuș mai stetea înaintea 
noastră unul şi mai mare. Noi, cei de la şes, i-am zice „munte“, 
muntenii însă nu-i dau această onoare; atîta distincțiune însă 
totuș și dînșii îi acoardă că îl numesc „dealul mare“. E, bine, acest 
deal-munte stetea înaintea noastră şi — parcă voia să ne oprească 
trecerea — se-nălța pînă-n nori. 

Ni se zicea că Abrudul nu mai e departe. Numai dincolo de 
dealul acesta. Cînd însă întrebai că cât timp va trebui să trecem 
dealul, ni s-a răspuns că trei oare. Pentru munteni depărtarea de 
trei oare e „aproape“, — „numai cât treci dealul“. 

Vasăzică trebuia să ne urcăm, căci alt drum nu era. O cale cu 
totul romantică și totodată înspăimîntătoare ne aştepta. 
Conducătorul nostru n-avea cuvinte de ajuns spre a ni lăuda 

pozițiunile ce vom vedea. Încă de jos ne-a atras atențiunea 
asupra unei păduri de brazi ce se afla sus în coastă. 

Şi pornirăm... 

Dar în momintele aceste simțesc că în loc de om al 
condeiului, ar trebui să fiu pictor, pentru că numai penelul ar fi în 
stare a vi înfățişa cu fidelitate măreţia panoramelor ce se 
dezveleau înaintea noastră la fiecare moment. 

Fiindcă drumul nu poate merge de-a dreptul în sus, e condus 
în zigzaguri, cari tot să urcă, pînă ce în urmă străbat la culme. Dar 
pîn-acolo ajungem prin o mulțime de poziţiuni minunate. La 
fiecare întorsătură ochii rămîn uimiţi, inima tresaltă de plăcere și 
buzele amuţesc sub greutatea farmecilor. 

Cu cît ne urcăm mai sus, priveliştea devine cu atît mai 
impozantă. Înaintea noastră înălțimile „dealului mare“ ni 
destăinuiesc calea așa-zicînd deasupra capului nostru, pe unde 
avem să ne suim, și un fior ne cuprinde; de-a stînga, auneori de-a 
dreapta, cască lingă noi o prăpastie înspăimîntătoare, în ale cărei 
adincimi clocoteşte rîul de munte, care dă naştere Ampoiului și 
ale cărui valuri, lovindu-se de petri, se sfarmă şi se zdrobesc 
spumegiînd; iar colo dinapoia noastră vedem dealurile pe unde 
am trecut... Cât de mari ne-au părut atunce şi cât de mici le vedem 
acuma! Privim deasupra lor... 

Şi tot mai sus şi iarăș mai în sus! În urmă iată că sosirăm. 
Sîntem în vîrf. Măreaţă priveliște! Vulturii zboară colo jos. La 
picioarele noastre izvoresc două rîuri: unul curge într-acolo de 
unde vinirăm şi acolo se cheamă Ampoi, celălalt fuge pe calea 
noastră înainte și mai la vale se numește Arieş. 

Conducătorul nostru, voind a contribui și el la entuziasmul 
nostru, ne zice: 

— Iată acea minunată pădure de brazi, la care v-am făcut 
atenţi încă jos. 

Privii unde arătă el şi fui surprins. Acolo văzui o pădure de 
fagi. 

- Ce vorbeşti d-ta de brazi? îi zisei, au nu vezi că acolo e o 
pădure de fagi?! 

— Ba-i de brazi! 

- Să ne rămășim! 

Autoritatea cea mai apropiată, birjarul, hotărî în favorul meu. 
lar conducătorul nostru grăbi să-şi afle alte obiecte de 
conversaţiune. 

In vîrful dealului ne deterăm jos. Trămiserăm trăsura înainte 
şi ne scoborîrăm pe o cale laterală, tot cîntînd şi gustînd din 
izvoare. Apoi iarăș ne urcarăm în trăsură, căci d-aci nainte 
scoborîșul nu ne părea atît de periculos. | 

Sosirăm în renumitul sat Valea Dosului, dar îmi părea că nu 
mai ieşim din el, atît era de răsfirat. Trecu doară şi o oară pînă 
cînd nu-l mai văzurăm. 

De-a stînga zărim nişte edificii mai solide. Întrebarăm de 
conducătorul nostru că ce se fac acolo? 

— Şindile, răspunse el. 

Numai în Abrud aflai că aceea este o fabrică de mercuriu. ` 

Trecurăm şi pe lîngă o stîncă istorică. Aceasta se vede de-a 
dreapta drumului și este cam de doi stînjeni de naltă. În 1849, 
Hatvani, bătut la Abrud, voi să fugă cu cîțiva d-ai săi prin 
strimtoarea aceasta, însă românii îi opriră calea tocmai în locul 
acesta; atunce Hatvani, văzînd că nu este altă mîntuință, se urcă 
cu calul său pe stîncă şi sări de dincolo. Calul său era escelinte și 
scăpă pe stăpînul său... 

Priveam adîncit în cugete acea stîncă... Și iată se porni o 
ploiţă, parcă voia să-mi spele amintirea acelui om urgisit. Furăm 
siliți a trage sus acoperişul trăsurei și orizontul ni se închise. 

Pe cînd se însenină, sosirăm la Bucium-Cerb, sat învecinat cu 
Abrud. Șteampurile numeroase ni anunțau că sîntem în ţinutul 
băilor de aur. Acolo ţinurăm o pauză scurtă. În dreapta vedeam 
cu lorgnetul piscurile Detunatei; iar înaintea noastră, cam la o 
jumătate de oară, se-ntindea Abrudul, unde sosirăm seara la 
şepte oare. 


ZIUA PRIMĂ ÎN ABRUD 


Se zice că impresiunea primă de multe ori e hotăritoare. Ceea 
ce simțim atunce are înrîurirea cea mai adîncă asupra direcțiunii 

în care se formează dispoziţiunea sufletului nostru la 
întîmpinarea momintelor următoare. Greutatea primei simțiri 
apasă toată suvenirea noastră; deci astfel, bună sau rea va fi fost 
aceea, aşa are să fie şi amintirea ce ni rămîne gravată în memorie. 

E, bine, de cumva aserțiunea aceasta s-ar putea aplica la 
toate cazurile, suvenirea ce Abrudul a lăsat în internul meu ar 
trebui să fie foarte defavorabilă, căci așa a fost şi impresiunea 
primă în momintele cînd intrarăm în oraş. 

ncungiurat din toate părțile de nişte dealuri frumoase, cele 
mai multe adumbrite de păduri, cari pare că formează o cunună 
admirabilă în giurul frunţii unei fecioare încîntătoare, Abrudul 
este un adevărat cuib ascuns de frumuseți și totuș, la intrare, 
eram cuprins de neplăcere. 

Pentru ce? Pentru că are o pardoseală atît de grozavă, încît 
cel ce intră cu trăsura uită toate desfătările ce-i poate procura 
vederea prospectului frumos. Dar ce vorbesc de pardoseală? 
Aceea doară nici nu esiste. Nişte petre pe cari doară numai 
întîmplarea le-a mînat în drum, între ele nişte gropi săpate de 
apă, iată pardoseala din Abrud! E cumplită! Dacă mîni mai iute, 
trăsura te scutură așa tare, parcă toate oasele ţi se frîng şi ți se 
cutremură şi creierii din cap. 

Invidiam pe oamenii cari mergeau pe lîngă noi pe jos, căci 
aceia n-aveau să sufere tortura aceasta. Eram să mă dau şi eu jos, 
însă totuş gîndii că nu va fi cuviincios să intru în oraş pedestru. 
Rămăsei dară locului, aşteptînd cu dor sfîrșitul acestei scuturări... 

E, bine, deşi impresiunea primă nicidecît nu deşteptă vro 
desfătare mare în internul meu, totuş Abrudul [e] o scumpă 
suvenire a mea. Primirea simpatică de câre am avut fericirea să 
ne bucurăm în toate onorabilele familie române de acolo și din 
giur, pe timpul petrecerii noastre în părțile acele, nu numai ni-au 
şters din memorie acest episod, dar ni-au înaurit zilele cu aureola 
dulcei aduceri-aminte. 

Abia peste cîteva minute ospitalitatea d-lui Nicolae Lobonţiu 
şi a prea stimatei d-ne soție născ. Ana Șuluţiu, unde avurăm 
onoarea d-a fi invitaţi, ne-a făcut să gustăm începutul acelor 
multe afabilități de cari furăm părtași în zilele următoare şi pe 
cari niciodată nu le vom putea uita. 

Deşi obosiţi de drum, hotărîrăm ca încă în seara aceea să ni 
mai facem o desfătare. Tocmai pe timpul acela petrecea acolo 
trupa teatrală a d-lui Burienescu, care şi în seara aceea juca. De o 
parte, cugetînd că cei ce vinirăm la o adunare în cauza teatrală se 
cuvine să asistăm şi la o reprezentațiune; iară de alta, doritori d-a 

vedea publicul românesc din Abrud, nu ezitarăm nici un moment 
d-a merge şi noi la teatru. 

Reprezintaţiunea teatrală dură pînă la unsprezece oare, cu 
între-acte lungi, deci astfel avurăm timp de ajuns nu numai a 
aduce tributul nostru Thaliei naționale, dar încă a și cunoaşte o 
parte din publicul românesc. 

n ziua următoare, fiind duminecă, voirăm să mergem la 
biserică, însă — durere! — pe cînd ne scularăm, preoții ieşiseră de 
acolo. Astfel apoi ni împlinirăm o altă datorie plăcută: făcurăm 
vizite la mai multe familie române, la câte adecă ne iertă timpul. 

Abia prînzirăm şi o noauă suprindere ne aşteptă. Furăm 
invitați la petrecerea de vară aranjată în o păduriţă din apropiere, 
la „Prater“, căci așa se numeşte acea păduriță. 

Pe atunci deja aveam o mulțime de cunoscuţi, dintre cari unii 
se adunară la noi, ca de acolo să mergem la Prater. 

Întîi plecară damele, apoi noi. Eu, aducîndu-mi aminte de 
pardoseală, voiam să merg pe jos, căci pădurița nu e departe; însă 
cei din giurul meu nicidecît nu se învoiră ca oaspele lor să meargă 
pedestru, deci ocupai loc cu resignațiune în o trăsură şi plecarăm. 
Scuturare etc. vezi mai sus! 

Cam la un pătrar de oară sosirăm. Praterul abrudenilor are 
acea asemănare cu cel din Viena că amîndouă se numesc 
„Prater“; cu toate aceste făcu asupra noastră o impresiune 
plăcută, pentru că aice mai tot publicul era românesc şi tinerimea 
juca tocmai un danț poporal român. 

Nu văzusem încă danţul acesta nicăiri. Era „Țarina“, care 
numai în părțile Abrudului se joacă. Pentru ce se numeşte 
Țarină? Pentru că o joacă poporul pe țarină. Aşa ni s-a esplicat. 

Este un ce original în danțul acesta. Un amestec al 
melancoliei visătoare cu zborul voioşiei rizătoare. O doină topită 
într-o horă. 

Priveam cu plăcere părechile cari se avîntau înaintea noastră 
pe acest plai ai fantasiei şi mă desfătam la vederea fericirii lor. 
Ah! cum şi zice repausatul Depărăţeanu: 


Trageţi danțul pe răzoare, 
O! fecioare 

Cu privirile cerești! 

Danţul, cîntecul ş-amorul 
Sînt izvorul 

Fericirii omenești! 

Tinerimea pare că era inspirată tocmai de aceste cuvinte, căci 
danțurile se perîndară pînă ce se întunecă. 

Cînd ne rentorceam cătră casă, ne vinea în cale un amic care 
în Alba Iulia ni promise că va vini şi dînsul deodată cu noi la 
Abrud. Să-l numim dr. Catastih! 

El ni zise: 

-— Ieri dimineaţă adormii şi astfel întîrziai de la poşta care 
plecă aice. Astăzi însă mă sculai mai de timpuriu şi iată-mă-s, 
scoborit în drumul țării, am venit d-a dreptul încoace, ca să nu 
întîrziu cel puţin d-aice. 

- Şi totuş ai întârziat! 

- Vasăzică, soartea mea e să sosesc totdeuna tîrziu! răspunse 
el cu glumă amară. 

Ş-apoi cu suvenirea unei zile bine petrecute ne duserăm la di 
advocat Filip, carele dimpreună cu stimabila-i consoarte procură 
societăţii întrunite la masă o seară foarte plăcută. i 

Trecuse miezul nopții cînd ne rentoarserăm să ne odihnim. 


XI 


ABRUDUL LUNEA 


Cînd ne deşteptarăm, o mare suprindere ne întîmpină. 
Liniştea nopții fu înlocuită prin o dimineață foarte zgomotoasă. 
Parcă nu mai eram în Abrud. 

La înțîiul moment nu ştiam ce s-a întîmplat, căci la început 
zgomotul părea foarte confuz. Dar îndoiala aceasta nu dură mult, 
căci din unele sunete ale zgomotului se putea deduce că ce 
vasăzică acela. 

Şi iată ce auzirăm! | 

Nişte conversaţiuni, pe stradă şi prin curți, înfirate — după 
datina muntenească — în ton înalt; tropote de cai și galopări 
uşoare, cari denunțau pe călăreţul bun; o continuă scîrțiare a 
roţilor neunse de mult; repeţita cădere din groapă în groapă a 
carălor cu povară și izbirea lor de toate petrile pardoselei, 

însoţite de cîte o înjurătură strașnică; apoi nişte acoarde pribege 
ale muzicei, însoţite de vrun ritm al doinei... 

Toate aceste ni spuneau învederat că în decursul nopții aice 
s-au adunat o mulțime de oameni dimpregiur. Desigur e tîrg, 
cugetam. Unii sosesc numai acuma, iar alții au şi gătat de tîrguit, 
căci iată acuma se şi veselesc, beu aldămaşul. 

Și în adevăr era tîrg. Un tîrg la Abrud! Iată tocmai ceea ce 
doream să văd! 

Grăbii să ies şi acolo o vedere din cele mai interesante se 
înfățișă ochilor mei. Piaţa era plină de mulțimea adunată din tot 
giurul Abrudului, „bătrîni, bărbaţi, juni, tineri, din munți și din 
cîmpii“. 

Colo un „mocan“ vinea de-a lăturea c-o „mocăniță“ călare, 
aducînd în desagi tot ce aveau de vîndut; desagii desigur 
cuprindeau vrun obiect preţios, căci neaoșa româncuţă, oricît de 
mult îi atrăgea atențiunea zgomotul tîrgului, nu-şi lua ochii de pe 
el. Da, în desagii aceia se afla aur, pentru care acuş se vor plăti 
bancnote noauă-nouţe... l 

De cealaltă parte s-apropia un „moț“, conducînd de căpestru 
un cal de care mai erau legați vro patru-cinci cai, toți încărcați cu 
ciubere... 

Şi în urma lui înainta cu carul un „top“ zicînd cu fluierul în 
vîrful fînului ce aducea nu spre vînzare, ci pentru nutreţ boilor 
săi, căci marfa lui — nişte manufacture de lemn - se afla în fundul 
carului. 

- Mocan, moţ şi țop! Ce vasăzică aceste numiri? întrebaţi 
d-voastre, cari încă n-aţi călătorit în părțile Abrudului. 

Aşa întrebai şi eu şi iată răspunsul ce primii: 

- Aceste porecle sînt ale locuitorilor din trei părţi ale 
Munţilor Apuseni. Mocanii şed în sus de Bucium, moții pe la 
Vidra și ţopii pe la Albac şi Scărișoara. 

Aice, la tîrgurile din Abrud, se întîlnesc ei, adunîndu-se din 
toți munții ca nişte frați de cruce, apoi se rentorc la ale lor, unii la 
băi, alții la păduri şi ceialalți se „preîmblă cam colo-n 
vecinătate“... pînă la Dobriţin şi Seghedin. 

Şi cine să nu vină cu plăcere la aceste tîrguri? Cine a fost o 
dată într-unul nu-l va mai uita. Am văzut multe tîrguri, dar aşa 
veselie nicăiri n-am găsit. 

Şi aceasta are o esplicațiune foarte naturală. Poporaţiunea 
din Abrud și giur stă mai toată din băiaşi; acolo economia de 

cîmp aşa-zicînd nu esiste defel, pentru că natura a refuzat 
pămîntul arător şi productiv. Poporul dară lucră toată săptămîna 
prin băi, înfruntînd de multe ori pericolele cele mai mari, sugînd 
aerul otrăvitor și nevăzînd nici lumina zilei. 

Viaţa băiașului e prea. De cîte ori se scoboară în adîncul 
văilor, niciodată nu poate fi sigur d-a se rentoarce viu. Un 
incident neașteptat, o fune ce se rupe sub el sau o bucată de 
piatră căzută asupra-i îi pot stinge la moment firul vieţii... E grea 
viața băiașului... 

Şi tocmai de aceea, cînd dînsul iese din baie, acest mormînt 
viu, inima-i palpită de bucurie, peptul i se înalță de plăcere că 
iarăș vede soarele, iarăș e liber, trăieşte şi revede pe ai săi... 

Atunci apoi e vesel şi, cînd îşi capătă plata pe o săptămînă sau 
cînd ş-a putut aduna vro cantitate oarecare de aur, aleargă lunea 
la Abrud să-şi facă voie bună, căci acolo atuncea e tîrg unde 
s-adună „multă lume-mpărăţie“. 

Dar această veselie ajunge la culme cînd cutare baie „e în 
benedicție“, adecă dacă s-a descoperit vro vină bogată de aur sau 
după espresiunea de rînd a băiașului, cînd s-a ivit vrun „cepaş“. 
Atunce bucuria e generală, muzica nu înceată şi doinele se 
schimbă în hori vesele. Atunce îşi petrece băiaşul după pofta 
inimei sale! 

Şi locuri de petrecere are de ajuns. N-am văzut încă oraş 
unde să fie atîte crîşme. În strada principală mai în fiecare casă 
este. Doară pe temeiul acestei esperinţe a scris poetul maghiar 
versul următor: 


Abrudbânya hire vâros, 
Benne a pap is korcsmâros!! 


Şi cîte crîșme sînt, în toate trebuie să fie şi muzică, deoarece 
românul nu-și poate petrece fără muzică. Cînd apoi aceste din 
toate vecinătățile noastre încep a cînta şi cînd mai toate sînt 
însoțite de nişte acompaniări cu gura, vă puteţi întipui că 
impresiunea totală caută să fie cam haotică. 

Din cînd în cînd muzica înceată, atunce sau se zice vrun toast, 
adecă „se închină“, căci făr-a-nchina, românul nu bea, sau se 
aude comanda: 

— Adă-mi o păreche! 

Ştiţi ce e „părechea“? O cupă de vin şi o cupă de apă acră. 
Măsură mai mică nu se cunoaşte la Abrud. Cel ce nu poate bea 

Singur atîta cheamă pe cineva şi-l ospătează; dar singur nici nu 
bea nimene. 

Nici vin nu se face la Abrud, nici izvor de apă acră nu se află 
acolo şi totuș din ambele în puţine locuri trece atita ca şi aice. 
Vinul se aduce din depărtare mare, „de la ţară“, de pe la 
Bucerdea; iară apa acră vine tocmai de [la] Borsec, o aduc secuii, 
iată şi în tîrg cîteva cară!... 

Rachie nu se bea așa multă ca — durere! — în alte părți. Ceea 
ce însă pare şi mai rar e că în tot Abrudul nici un crîşmar jidov nu 
este. Cauza e a se căuta în opreala legilor din trecut, cari nu 
iertau pe jidovi a se așeza prin oraşele cu băi de aur... 

Esplicînd toate aceste, doară şi prea pe larg, veţi înţelege că 
ce comunicaţiune, mișcare şi zgomot mare este la Abrud lunea. 
Doară nu este casă şi familie care din una sau altă cauză să nu fie 
ocupată atuncea. De aceea, iubite cetitorule, te svătuiesc ca de 
cumva ai ceva lucru la Abrud să nu te duci lunea, căci atunce nu 
poţi isprăvi cu nimene nimică! De altă dată abrudenii sînt cei mai 
afabili și mai ospitali oameni în lume, dar în ziua aceasta domnul 
e prin tîrg, iar doamna e ocupată la casă. 

Noi, cari puserăm deschiderea adunării Societăţii pentru fond 
de teatru pe luni, încă n-am ştiut aceasta. Norocul nostru însă că 
pe 11 oare şi tîrgul se mai rări şi la adunarea noastră se întruni 
totuş un public frumos. 

După adunare — banchet. Un tînăr confrate, voind să citeze în 
toastul său că ce a zis Schiller despre teatru, se scăpă de începu 
aşa: „Schiller a zis că teatrul naţional român...“ 

Altă nenorocire nu s-a întîmplat. 

Banchetul început la doauă oare se sfirși după şese. Ce dulce 
era mormîntul cînd ne scularăm! 

Dar tocmai cînd îmi părea că mă simțeam mai ușor, că pe 
prețul unei şederi continue de patru oare, cel puțin scăpai de 
groaza d-a mai mînca azi, observai că un domn se apropia de 
mine. Auzisem mai nainte că voieşte să ne cheme la cină şi mă- 
nfiorai că doară pe azi voieşte să ne invite. 

Deci mă făcui că nu-l văd, ieşii iute pe uşa cealaltă şi, scăpat, 
zisei: 

— Pe mine azi nimene nu mă va prinde la cină! 

XII 


A DOUA ZI 


Cu bucurie mă dusei la cvartir şi lucrul meu cel dîntîi fu d-a 
ruga pe ospitala doamnă Lobonţiu a nu dispune să ni se facă ceva 
de cină. Nu fără greutate, dar izbutii. Eram obosit frînt şi foarte 
indispus. Mă simțeam rău. Eram bolnav. Toată ziua nu mincasem 
nimica. 

— Şi la banchet? întrebaţi d-voastre. 

Nici la banchet. Eram şi eu acolo, priveam cununa frumoasă 
de oaspeţi, mă desfătam văzînd veselia lor, conversam, ziceam și 
câte un toast, dar nu gustam nici un fel de mîncare. _ 

E, bine, puteți gîndi că a şedea patru oare într-un loc, în 
mijlocul unei societăţi vesele, şi a nu mînca şi a nu bea nimica 
desigur nu putea să fie petrecerea cea mai plăcută pentru mine. 
Totodată vă şi puteți întipui bucuria mea că în sfîrşit tracta trecu 
şi eu aveam prospectul d-a mă putea odihni. MR 

Nu mă mai interesa pe mine nici prînzul, nici cina lui 
Lucullus. Nu aveam altă dorință decît să mă culc. _ 

Numai un lucru mă neliniștea: muzicele din toate crîşmele, 
căci era luni şi toate cîntau pe-ntrecute. „Eh! îmi zisei, de mă voi 
culca şi voi adormi, putea-vor ele să tot cînte; nu le voi auzi.“ Şi 
mă culcai. | dau | 

Însă parcă cineva anume ar fi spus țiganilor, muzicele 
deodată îmi sunară şi mai aspru. Se poate însă că asta era numai 
o întipuire, nu ştiu. Faptul era că le auzeam tot mai tare. Un 
blăstemat de clarinet aşa ţivlea de cumplit, parcă s-auzea tocmai: 
la ureche. Din cînd în cînd ici-colo muzica înceta, atuncea s-auzea 
un fel de toast tare, care suna atît de sonor în tăcerea nopții! 

Apoi muzica iar începea, dar de astă dată însoțită de cîntări cu 
gura. Puteam distinge bine și cuvintele: 


Sum oștean, oștean român, 
Leliţo, lelițo! 
Era un cîntec cu care dl Burienescu făcea efect pe scenă şi care 
apoi se poporaliză în Abrud. | 
Nici vorbă nu era d-a putea durmi... NEEN 
Aceste cîteva puncte ce le pusei după finea zicerii precedente, 
de-ar şti vorbi, ar putea să povestească multe, căci în ele 

înmurmâîntai tocmai cazul meu stirnit prin muzicele ce nu mă 
lăsau să adorm. l 

În fine, însă, oboseala mea rămase învingătoare şi adormii. 
Dar și prin vis îmi părea că aud: „Sum oștean, oștean român!“. 

Cînd dimineaţa mă deșteptai, Abrudul avea altă față. Piaţa 
era deșartă, crimele păstrau tăcerea cea mai adîncă, tîrgul trecu. 
Era marți. 

Dar şi eu mă restaurasem. Nu mai eram bolnav. Bucuria mea 
adevărată reveni. Oh! căci nu este mai neplăcut decât, întîmpinat 
din toate părţile cu cea mai sinceră afabilitate şi ospitalitate, să fii 
tocmai bolnav. Încă de dimineață simțeam o desfătare pentru 
plăcerile de cari eram sigur a fi părtaş în ziua aceea. 

Privii în giur de mine şi toate îmi păreau mai frumoase, 
dealurile parcă mă-nvitau să le cercetez. Şi ele meritau, căci 
fiecare are istoria sa. Iată în dreapta „Ştiurțul“, unde în 1848/9 
popa Groza stetea cu tabăra sa; la spate, muntele Buceș cu valea 
Cernitei, unde stetea martirul Buteanu cu trupele sale; în stînga, 
cununa dealurilor de la Vidra, Cîmpeni, cuibul marelui Iancu, şi 
ale Roșiei, unde Balint cu șoimii săi de munte susținu lupta de 
glorie; și față de mine „dealul mare“ pe unde fugise Hatvani 
bătut, ceea ce atinsei deja... 

Terminîndu-se și a doaua şedinţă a adunării, dl protopop Gall 
ne făcu onoarea d-a ne învita la masă, dimpreună cu o societate 
numeroasă. Petrecerea era foarte vială. Avurăm şi o suprindere. 
Aice auzii primul toast rostit în toată forma de o damă. Toastul 
acela fu primul şi între cele purtate cu această ocazie. ÎI zise 
gentila doamnă la a cărei casă ne aflam, în onoarea soției mele. 
Se înțelege că aceasta electriză pe toți şi mai ales pe mine. De- 
aci-ncolo toasturile nu mai aveau fine, căci un stimat oaspe 
protestă că să nu se închine pentru mai mulţi înși deodată, ci 
pentru fiecare separat. 

Şi trebuia să ne grăbim, căci după-miazăzi se aranja o 
petrecere în „Prater“ în onoarea adunării. Merserăm dară şi 
acolo. Societatea era deja adunată. O frumoasă petrecere de vară 
era aceasta sub ceriul liber. Veselie şi bucurie pe toate feţele. 
Cînd apoi se întunecă, toată societatea se întruni sub un cort de 
scînduri, unde ospitalitatea damelor din Abrud aduse de-acasă 
tot feluri de mîncări și beuturi. La dorință publică dl Burienescu 
cîntă cîteva cuplete, muzica esecută cele mai frumoase piese 
naţionale şi veselia ajunse la culme. 

Dar iată că deodată și ploaia porni şi aceasta nimici planul 
tinerimei care mai voia să mai danțeze. Însă nici întristarea 

aceasta nu dură mult, galantul primar de atunce al Abrudului, dl 
Corneliu Tobiaş, se rentoarse iute în oraş şi de acolo nu peste 
mult trămise o depeşșă că: „localitatea casinei române e aranjată, 
poftim la continuarea jocului!“. 

Pe atunce era deja aproape de 12 oare. Cei mai mulți se 
duseră acolo. Noi însă gîndind că pentru un reconvalescent e 
destul atîta din petreceri în o zi, făcurăm parte din minoritatea 
care se rentoarse acasă. 

Ce folos! Căruţele sunară mai pînă-n zori și atunce banda vini 
să facă serenadă unei domnişoare din vecini. 


XIII 


DETUNATA 


Pe dimineața următoare era proiectată o frumoasă 
escursiune. La Detunata. Despre care auzisem şi cetisem atit de 
mult. Care mă încîntase înainte de a o vedea. Şi pe care atît de 
mult doream s-o văd. 

Planul era făcut încă de seară, ca toată societatea să se 
întrunească la un loc spre a porni de acolo cu toți dimpreună. De 
trăsuri îngrijea purure galantul primar de atunce al Abrudului, dl 
Corneliu Tobiaş. j | 

Aşteptam cu dor demineaţa. Şi fui cel dîntii care mă sculai. 
Dar ce dezamăgire! 

Privind afară prin fereastă, văzui cerul plin de nori. Dealurile 
„fumau“, ceea ce este semn de ploaie. Şi în adevăr ploua. 

Planuri frumoase! Visuri încîntătoare! Iluziuni răpitoare! 
Adio! Sănătate bună! Haidaţi să vă pun în cui! Astăzi nu vom 
merge la Detunata. . 

Aceasta suprindere neplăcută întristă pe toți. Și întristarea 
generală o împărtăşeau şi domnişoarele, pentru că sus la 
Detunata se proiectase şi un fel de petrecere cu danţ. Sărmanele, 
de mult nu dănțuiră. Chiar din seara trecută. 

Ne uitam cu toții la ceriuri, nu cumva se vor îndura de noi şi 
vor înceta d-a lăcrima, adecă d-a ploua. Dar ele n-avură milă nici 
de doral meu, nici de privirile unor ochi frumoși. Tot ploua și iar 
ploua... 

Nu mai era vorbă. Trebuia să renunțăm la escursiune. Aşa și 
făcurăm. De necăjit ce eram, îmi deschisei ziuariul și îmi vărsai 
într-însul amărăciunea sufletului meu. 


Dar într-aceste sosi un călăreț care ne anunță că — conform 


convorbirii din ziua precedentă — la Detunata sîntem aşteptaţi. 
Buciumanii sînt acolo. Buciumanii! Adecă locuitorii din Bucium- 
Cerb, Bucium-Izbita, Bucium-Poieni, Bucium-Șasa şi — 
Dumnezeu mai ştie din cîte alte Buciumuri, căci le-am uitat 
numele. Vasăzică erau mulți cei ce ne aşteptau! 

„Asta apăsă cumpăna hotărîrii noastre. Dacă ei ne aşteaptă, şi 
noi trebuie să mergem, ca Să nu ne aştepte în zădar. Cuvîntul dat 
trebuie ținut! Numaidecît hotărîrăm toţi că vom merge îndată. 
Nu ne mai păsa nici de ploaie. - 

Însă'din Abrud nu poţi ieși nemîncat şi nebeut. În deșert 
deciserăm noi oaspeţii să mergem îndată, ospitalitatea damelor 
de acolo protestă. „Pînă nu vom prânzi, nu putem pleca!“ Astfel 
suna sentinţa. Apoi și la Detunata trebuia să ducem unelte, de 
mîncat și de beut, căci acolo sus nu cresc fripture și nu se află 
izvor de vin cu apă acră. | 
_ Acestui argument ne supuserăm cu atît mai vîrtos că ceriul 
începea a se însenina şi speram că pînă la prînz ploaia va trece cu 
totul și astfel escursiunea noastră va fi mai plăcută. 

Și nici nu ne-nşelarăm. În adevăr, încetul cu încetul norii se 
resfirară şi pe cînd ne scularăm de la prînz, cerul era limpede şi 
razele soarelui ne salutau cu bucurie. 

Pînă atunce deja toată societatea se întruni. Veselia și bucuria 
suridea de pe toate fețele. Tinerimea se desfăta încă de acuma în 
danţul ce avea să urmeze sus la Detunata. Banda muzicală s-a şi 
trămis acolo. 

După ce sosiră toate trăsurile, pornirăm. Nimene nu lipsea — 
numai dr. Catastih. Nu se știa unde s-a dus. Îl cercară prin toate 
părțile, însă nu se putu da de urma lui. Ni părea rău, căci era un 
tînăr glumeţ, carele putea să procure societății multe mominte de 
distracțiune. 

„__—, Lăsaţi-l că va vini el după noi, zise un prieten şi noi ne 
liniștirăm. 

Calea din Abrud pînă la Detunata e din cele mai romantice, 
dar în multe locuri mai bucuros aş fi mers pe jos, căci scutura 
grozav. Dim ambele părți se-nalță nişte dealuri, cari abia lasă 
atîta loc între ele ca acolo să șerpuiască un rîu de munte; iar calea 
pe lîngă acesta în multe locuri e tăiată din deal. Rîul se umflă iute 

şi atunci mînă pe drum o mulţime de petri mari și mici; iată 
pentru ce scutură acesta! 

Dar suportam cu nepăsare și aceasta, căci ochii noştri la 
fiecare moment aveau să se delecteze la cîte un tablou 
suprinzător, la altă și altă panoramă pitorească. Fiecare cotitură a 
râului pe lîngă care înaintam ni deschidea un nou plai de plăcere 
pentru ochi. Eram încontinuu sub impresiunea unei plăceri 
încîntătoare. 

Detunata încă nu se vedea, căci dealurile, la ale căror 
picioare treceam, ne-o ascundeau de vederea noastră. Nu peste 
mult însă apăru şi ea: o stîncă colosală în vârful unui munte. 

Eram uimiți! Colosala înfăţişare a ei ne suprinse pe toți cari 
încă n-o văzusem. Îmi părea că văd o sentinelă așezată de natură 
în vîrful munților, spre a păzi întreaga regiune. Un gigant al 
creaţiunii, spre a înuimi pe toți muritorii cari ajung în apropierea 
lui. O regină a tuturor munţilor și dealurilor din jurul ei, cari i se 
închină la picioare, înălțindu-şi cu respect faţa spre dinsa... 

Însă orice fraze voi întrebuința, totuș nu voi fi în stare a vă 
reoglinda priveliștea măreaţă ce ni înfăţişează vederea Detunatei 
chiar și din depărtare. Căci şi noi ne aflam încă depărtişor. Abia 
la picioarele ei. Şi de acolo pînă sus e o fugă bună, mai ales de 
cumva trebuie s-o faci pe jos. i 

Noi însă eram scutiți de această comoțiune prea obositoare. 
Buciumanii, toți nişte oameni frumoși, în frunte cu zelosul 
proprietar de mine, dl Alesandru Danciu, ne așteptau jos în vale 
la satul Bucium-Şasa, cu cai-înşeuaţi. Vasăzică aveam să ne 
urcăm călare. | Ae 

© Dame şi bărbați călare pe nişte cai munteneşti! Aceasta îmi 


promitea perspectiva unei privelişte prea interesante şi totodată 


şi picante! Nu pot însă a ascunde că — în cît pentru mine — mă 
cam jenam. Călăreț niciodată n-am fost. Din copilărie nici n-am 
şezut pe cal. Mă temeam dară ca nu cumva tocmai de astă dată să 
păţesc o nepăţită. Însă un buciuman mă asigură de blîndeţa 
calului său şi astfel mai prinsei şi eu curagiu! | 

Într-aceste, toată societatea se dete jos. Doamnele se şi 
urcară pe cai, iar unele ocupară loc în nişte cară cu boi; numai 
domnișoarele se sfiau a sări în şea, ele dară — însoțite de cîţiva 
tineri — plecară în sus pe o cale laterală mai scurtă. Apoi 
plecarăm şi noi. i eN , Ş 

Cei îndătinați a călări deteră pinteni cailor şi ne lăsară cît 
colo. Unele dame însă grăbiră să rivalizeze cu dînşii şi astfel se 
iscă o cavalcadă din cele mai interesante. Eu însă o priveam cam 

dindărăt, căci cu toate asigurările buciumanului meu nu mă prea 
încumetam a-mi împinteni calul. 

Călărirea aceasta dură cam un pătrariu de oară şi, tot 
urcîndu-ne, iată că în urmă sosirăm în vîrf. Acolo deja ne aştepta 
un cort de scînduri și banda muzicală întonă un marş naţional. Ne 
deterăm jos şi ne delectarăm în prospectul admirabil. Într-aceste, 
un băiat ni oferi gheață găsită acolo sus, sub nişte rădăcini, unde 
nu pătrunde soarele nici în luna lui iuliu. 

Apoi sosi şi tinerimea. Numaidecât se propuse să ne urcăm pe 
Detunata. Dar, căci deşi eram în vîrful muntelui, ne aflam totuș 
numai la picioarele Detunatei, care încă de acolo se-nalță în sus. 

Ce este Detunata? O gigantică stîncă de bazalt. O formaţiune 
de tot originală a naturei. Parcă toată e compusă din nişte grinzi 
petrificate. Vîrfurile acestora se încîrnesc puţintel. Totul 
formează aspectul unei organe colosale. Şi, în adevăr, dacă de sus 
s-aruncă în jos o piatră și aceasta se loveşte de coasta Detunatei, 
s-aude un sunet ca de organe. 

Pentru ce se numește Detunata? Pentru că, fiind foarte înaltă, 
fulgerele adeseori trăsnesc într-însa. De aice Detunata. 

Romanţierul maghiar Jokai Mor, umblînd p-aice, a tradus pe 
ungurie numele românesc al stîncei şi a botezat-o: „Villâmvâgta“. 
Dar în zădar! Lumea științifică n-a adoptat această numire, ci a 
păstrat cea românească. 

Să nu vă miraţi că vorbesc de lumea științifică! Învăţaţii cei 
mai renumiți cunosc cel puţin din auz Detunata. Iar alții vin 
anume din depărtări mari numai ca să vadă această formațiune 
estraordinară a naturei și s-o poată studia. Nu este săptămînă de 
vară în care să nu sosească la Abrud străini cari au mers acolo să 
vadă Detunata. 

A o vedea este nu numai mai uşor, dar totodată și mai plăcut 
decît a te urca pe ea. Nu voi uita niciodată acel suiș și obositor, și 
periculos, căci trebuia să ne-ncordăm puterile, să ne prindem de 
niște crengi subțiri şi să ne răzemăm picioarele de niște petri 
clătinătoare. La jumătate drum voiam să renunţ de plăcerea d-a 
merge pînă sus şi d-a mă delecta în prospectul de acolo; însă vro 
doi membri ai societății mi se opuseră și cu ajutorul lor străbătui 
şi eu în vârf. f 

Admirabil prospect! Ochiul încîntat rătăceşte cu plăcere în 
orizonul depărtat. Dealurile şi munții din giur se pitulesc cu 
modestie colo jos — în vale. Nimică nu împedecă vederea. Ochii 
pătrund pe deasupra munților în depărtare. Spiritul nostru 

zboară liber prin spaţiu. Și un simţ dumnezeiesc percurge tot 
corpul nostru. Este simţul libertății nemărginite... 

Mult timp petrecu societatea acolo sus, delectîndu-se toţi în 
prospectul măreț și dînd informațiuni unii la alții despre cele ce 
se vedeau în giurul nostru. Și totuş timpul acela îmi părea că 
zboară atît de iute. În adevăr erau nişte morminte prea 
interesante. Suvenirea lor va rămînea pentru totdeuna gravată în 
memoria mea. 

Cînd ne scoborîrăm, cam pe la 7 oare seara, ospitalele 
doamne din Abrud ne invitară la masa din cort, încărcată cu tot 
felul de mîncări şi beuturi. Ocuparăm toți loc și în scurt timp 
veselia şi bucuria găsi mii de espresiuni. Banda cîntă piese 
naționale, dl Burienescu delectă societatea în costum românesc 
cu o mulțime de cuplete, firește că nici toasturile nu lipseau. 

Şi cînd vioiciunea părea că ș-a ajuns culmea, o figură 
erculeană, un buciuman cu numele Alesandru Macavei, oferi și 
dînsul societății o bucată, zicînd: 

- Poftim confectul Detunatei! 

Şi după aceea ni puse pe masă un blid cu balmoş. 

Ce suprindere plăcută, mai ales pentru noi cari pîn-atunce 
nici nu văzuserăm balmoş! Fireşte că nu refuzarăm bucata 
oferită. Escelentă mîncare! Primul toast ce urmă fu închinat întru 
sănătatea lui badea Macavei. Soţia dînsului ni făcu balmoşul, iar 
mama lui făcu împăratului cînd Maj.[estatea]-sa în 1852 umblase 
p-acolo, căci a fi la Detunata şi a nu mînca balmoșş este a fi la 
Roma şi a nu vedea pe papa. Împăratului se făcu un cort tocmai 
unde ne aflam și noi. În fruntea cortului se puseră doauă 
inscripţiuni: „Virtute română“ şi „Stat european“. Însă 
diregătorii cari mergeau înainte a pregăti primirea monarcului se 
spăriară de virtutea română şi şterseră inscripțiunea primă. 
Românii se cam supărară... Dar în zădar... De atunce trecu timp 
mult. Piatra pusă ca aducere-aminte zace tăvălită jos. Desigur 
apa a mînat-o... Se poate... 

După balmoş urma să fie joc. Însă ceriul se înnoră şi ploaia de 
dimineață începu iarăș a picura. De teamă ca nu cumva să ne 
prindă sus o ploaie mare, după care scoborîşul alunecos avea să 
fie periculos, numaidecît începurăm a pleca în jos. 

Tocmai cînd plecarăm, întîlnirăm pe dr. Catastih, carele abia 
răsufla. El venea pe jos din Abrud, căci cînd se deşteptă din somn 
şi află că toată societatea s-a dus la Detunata, nu găsi nici o 
trăsură la dispoziţiune! 

Şi iată că sosi tîrziu! Atîta oboseală — în zădar! Păţeala lui 
stoarse ilaritate generală. 

Pe cînd sosirăm în vale, de astă dată pe jos, era întuneric. 
Acolo ne așezarăm în trăsure şi ne rentoarserăm la Abrud. 
Trecuse miezul nopții cînd sosirăm acolo. 


XIV 


ROȘIA 


| În altă zi iarăş aveam să facem o escursiune tot atît de 
interesantă. La Roșia şi la Cetate. Acolo ne aştepta ospitalitatea 
eroului cu crucea-n mînă, adecă protopopul Balint sau precum îi 
zice tot giurul acela: Tata-moșu. 

Cătră miazăzi şi plecarăm. De astă dată însă numai atiţia câți 
ocuparăm o trăsură. Abrudenii ni promiseră a ne rentilni în ziua 
următoare ia Cimpeni. 

Călătoria din Abrud pînă la Roșia este una din cele mai 
frumoase. Dar cum s-o descriu, ca să nu repeţesc cele zise deja 
despre alte locuri? Cu ce colori s-o deosebesc de alte escursiuni? 
Aceleaşi dealuri din ambele părţi, iată şi rîul în mijlocul lor, 
asemene poziţiuni pitoreşti, aceleaşi locuri umbroase, aceeași 
cale plină de desfătare... 

Şi totuș este o mare deosebire. Şteampurile cele multe. Ce 
sînt șteampurile? Morile ce sfarmă petrile scoase din munți cari 
conțin aur. Prin toate părțile Abrudului sînt de aceste, nicăiri însă 
nu-s așa de multe ca şi aice. Totul este liber în aceşti munți, 
numai rîul acesta e sclav subjugat. El nu poate curge așa precum 
ar voi, căci mîna omenească a pus frîu valurilor sale. Mai la 
fiecare aruncătură cîte o stavilă. El mînă și roțile şteampurilor. 
Dar nu numai el, ci câte rîurele şerpuiesc din dealuri în jos, toate 
sînt înhămate, toate mînă roți de șteampuri. Cînd scapă de la 
unul, ajunge la altul, la al treile şi aşa mai departe. Aice apa 
pic e foarte scumpă. Nici un strop nu se poate prăpădi în 
zădar. 

Aceste şteampuri multe, prin zdrobirea necontenită a 
petrilor, produc un zgomot monoton ce alungă în depărtare toate 
paserile cîntătoare ale pădurilor... 

La depărtare cam de o oară de Abrud sosirăm la Gura 
Roșiei. Acolo se află şteampurile erariale, construite cu multă 
cheltuială, întrebuințîndu-se invenţiunile cele mai noauă. Dar 
despre aceste cu altă ocaziune. 

Gura Roșiei este o vale afundă care intră în Roşia. În adîncul 
ei curge un rîu roșu, doară de mînie că trebuie să mîne atite mori 
sfărmătoare. El roşeşte tot ce-n cale-i întîlnește. De aice se 
numeşte şi opidul — Roșia. E 

Aice apoi vedem că în adevăr sîntem într-un oraș băieşesc. În 
toate părțile numai băi, toți munţii plini de mine, însăș Roşia e 
toată subminată. Toţi oamenii cu cari te-ntilnești sînt băieși, 
lucrători sau proprietari. Şi toţi lucrează. Şi încontinuu tot 
lucrează. Au trecut mulți secoli de cînd s-a început aice lucrul. 

Băile de la Roşia sînt din cele mai vechi cîte se află în 
Europa. Deja romanii le-au găsit descoperite. Ei continuară apoi 
a le cultiva. 

Ce mare profit avură romanii din băile din Transilvania 
se ştie de comun. Istoricul Hene (Beitrăge zur dacischen 
Geschichte) a însemnat că Roma în fiecare săptămînă primea 
din băile ardelene câte 2 măji şi 8 pundi de aur. Cît se va fi dus 
numai din băile de la Roşia, nu se ştie. Este însă constatat că ele 
au contribuit foarte mult. i 

Aice s-au descoperit la 1788 renumitele table cerate, 
cunoscute în lumea științifică şi cari conțin un document roman 
din 167 după Christos. 

De la Gura Roşiei calea se tot urcă pe malul drept al rîului. Și 
iată în fine apăru înaintea noastră Roşia, care pîn-acum nu se 
vedea de dealul pe care ne urcam. Impresiunea e surprinzătoare! 
Oraşul ce se-ntinde sus la deal, bisericile cu turnuri sclipicioase, 
strada ce curge-n mijloc, apoi casele resfirate de ambele părți, în 
fine toate aceste, în cadra unei catene de munți ce le încungiură, 
ni înfăţişează prototipul unui cuib muntenesc. 

Nici nu intrarăm, cînd la margine, tocmai la gura băilor 
erariale ne întîmpină marţiala figură a lui „Tata-moșu“, care ne 
aştepta acolo, ca numaidecît să ne poată arăta prima raritate a 
Roșiei, adecă băile erariale. | 

Venerabilul bătrîn cu inimă tînără ne salută cu bucurie şi 
numaidecât ne întrebă dacă voim să vedem acele băi. Fireşte, 

primirăm cu cea mai mare plăcere afabila propunere. Ne deterăm 
jos. Apoi ne-mbrăcarăm în vestmintele ce stau acolo anume 
pentru acest scop. Ocuparăm loc pe o laviță acomodată asupra 
unei căruţe. Şi un cal ne duse în baie. Uşa se închise după noi. Şi 
iată ne aflam în adîncul pămîntului. Nu mai vedeam soarele. O 
lampă ne lumină calea. 

ntr-aceste, calul tot înainta. Sute şi sute de stînjeni lăsam în 
urma noastră și noi tot ne mai afundam. Era o călătorie cu totul 
impresionabilă. Petrile boltiturei sub care mergeam luceau 
fantastic la lumina lampei noastre. Şi potcoavele calului lovite de 
piatra din fund răsunau misterios de-a lungul coridorului lung, în 
care nu se afla nimene afară de noi. Ca escursiunea să aibă și 
partea sa prozaică, petrile deasupra ici-colo picurau; iar în alte 
locuri boltitura se lăsa mai în jos, încât trebuia să ne aplecăm ca să 
nu ne lovim capetele. 

| Și noi tot ne afundam. Calea era bună, căci trăsura mergea pe 
şine de fier, calul ne ducea ușor. Cînd însă ajunserăm la 1400 de 
stîngeni, ne oprirăm. Aici ne scoborirăm. Însă preîmblarea pe jos 
nu fu așa comoadă ca şi cu trăsura. Unde călcam, era umed, tină 
apă, un ce foarte neconveniabil pentru papucii noştri. Cu toate 
aceste însă ne duserăm pînă la un loc unde lucrau cîțiva băieşi. 
Asistarăm pînă ce unul umplu cu prav de puşcă groapa săpată de 
el în stîncă, în timp de mai multe oare, apoi aprinzînd capătul 
pâiului, ne retraserăm şi noi iute în coridorul învecinat și 
ascultarăm de acolo detunătura ce urmă şi care acolo pe sub 
pămînt, repeţit de eco, răsuna şi mai înspăimîntător. 

Petrecurăm ca o jumătate de oară acolo, în care timp un 
conducător de lucrători avu bunătatea a ne da unele 
informaţiuni. Apoi ocuparăm iarăș loc în trăsură și ieșirăm. Ce 
bucurie ne cuprinse cînd zărirăm primele raze ale soatelui şi cînd 
în urmă puturăm zice şi noi cu termin băieşesc „ziuă!“. 

Ă Dar cînd ne privirăm unii pe alţii, în costumurile noastre 
mînjite de scursorile păreților, nu ne puturăm conteni niște rîsete. 
Nicideciît. Nu eram în pozițiune d-a ne fi putut fotografa. 

După o jumătate de oară ne aflam cu toți la casa iubitului și 
stimatului nostru „Tata-moşu“, unde onorabila-i doamnă soţie ne 
aştepta deja cu masa așternută. 

XV 


CETATEA 


Pe cînd ne scularăm de la prînz, societatea noastră se mai 
înmulți cu cîteva persoane din Roșia. Apoi nu ezitarăm mult, ci 
ne pregătirăm la o escursiune, la Cetatea, ca se nu întîrziem. 
Pregătirea dură numai atîta, pînă cînd se înșeoară nişte cai, căci 
escursiunea aceasta avea să se facă iarăș călare. Cetatea e sus, în 
vârful dealului, pîn-acolo e obositor a te urca pe jos. 

Vasăzică iarăș călare! Frumos! Acuș o să devin un călăreț... 
De astă dată însă avea să urmeze o călărire mai periculoasă. Caii 
nu erau de ai buciumanilor, ci din grajdurile lui „Tata-moşu'. 
Cînd cel dîntîi fu condus afară în curte, sări în două picioare şi 
cocierul abia îl putu ţinea să nu sară peste gard. Pe astfel de cal să 

ed eu? 
Domnul casei se-ntoarse cătră mine şi îmi zise surizînd să 
poftesc pe calul acela, e foarte blînd. Mulţam frumos! E prea 
blînd pentru mine. 

Apoi venerabilul nostru ospătător se urcă însuş pe el. Şi calul 
se supuse cu blîndeţe ca un miel. Eu încă îmi alesei unul cu 
suspin. Şi după ce toată societatea, dame şi bărbați, ne aflam 
călare, pornirăm. | 

Trecu aproape la un pătrar de oară pînă cînd ieşirăm din 
Roşia, toți călare, în frunte cu „Tata-moşu“, care între toţi era 

călăreţul cel mai voinic. Şi ieşind în dreapta, începurăm a ne urca 
pe un deal. Din ce ne urcam mai mult, priveliştea devinea tot mai 
frumoasă şi în scurt toată Roşia se-ntindea la picioarele noastre. 

Prospectul se tot mărea, se făcea tot mai frumos şi noi tot ne 
mai urcam încă, fiindcă Cetatea se află şi mai sus, tocmai în vârf; 
încă nici n-o vedeam, căci dealul sub care mergeam ni-o 
acoperea. l 

Şi cu cît prospectul devinea mai frapant, cu atîta şi calea 
noastră îmi părea mai periculoasă. Aceea ne conducea la 
marginea dealului; în dreapta, dealul, în stînga, o prăpastie şi de 
multe ori calea era atît de îngustă, încît abia încăpea calul pe ea. 
Un paş greşit şi eram să fim tăvăliţi în adîncul prăpastiei 
înfricoşete. Grozavă perspectivă pentru ştiinţa mea de călărit! 

Aşa între patru ochi vă pot spune că-mi era frică grozav. Nu 

mă mai puteam eu delecta în panorama încîntătoare, căci ochii 

mei priveau tot în stînga și vedeau încontinuu numai prăpastia de 
mai multe sute de stîngeni. 

Însă calul meu era deprins cu suișul acesta, căci îşi muta 
picioarele dintr-un loc într-altul cu regularitatea cea mai precisă. 
Apoi urmă o cotitură în dreapta și iată înaintea noastră Cetatea. 

Ce este Cetatea? Un colosal munte de stîncă, în care încă şi 
romanii au băit şi în care de atunce se lucrează încontinuu. Din 
afară are aspectul cel mai impozant ce se poate întipui şi 
înălțimea lui domină tot giurul acela. 

După ce ne deterăm jos, sus în vîrful Cetăţei ne salutară 
salvele. Și era bine că s-a așteptat pînă ce ne cobortrăm, căci 
durduitura ce pravul de pușcă aprins cauză fu groaznică; toți 
munții O repetară, pînă ce se perdu în depărtare. Niciodată n-am 
auzit un eco mai grandios. 

Și intrarăm. În stîncă e săpată o ușă. Călcînd de pe piatră pe 
piatră ajungem în interiorul stîncei. Vederea ce ne întîmpină 
acolo e grandios-suprinzătoare. Dinlăîntru stînca e goală de jos 
pînă sus şi deasupra deschisă. Romanii antici au băit de sus în jos 
şi, tot săpînd, ei au deşertat interiorul stîncei. Astăzi totul parcă 
înfățișează un amfiteatru colosal. Poporul îi zice „Cetate“. Și în 
adevăr, e o cetate din cele mai admirabile. 

Pe cînd noi jos în fundul ei, unde-n veci nu pătrunde soarele, 
căutam şi găseam gheaţă (la 19 iulie) pe atunce la dispozițiunea 
galanţilor arangiatori ai acestei escursiuni, din vîrful 
înspăimîntător al cetăței, se aruncau cunune de flori damelor cari 
se aflau cu noi. 

Cetatea este una din raritățile Munţilor Apuseni. Geologii o 
cunosc bine, chiar şi cei din țări depărtate. Călătorii care se duc la 
Detunata, toţi peregrinează şi la Cetatea, care zace numai la 
depărtare de o oară şi jumătate de cealaltă. La 1852 şi 
Maj.|estatea]-sa regele a mers de a văzut Cetatea. 

Şi după aceasta, societatea întreagă vizită toate părţile 
Cetăţei, cari toate ofer ceva vrednic de văzut. Intrarăm în 
boltiturele ei, sărind din stîncă pe stîncă, răzemîndu-ne unii de 
alții unde era mai periculos; şi ne urcarăm în vîrf, de unde 
prospectul admirabil ne recompensă pentru toate ostenelile 
suportate pîn-acolo. 

Eu însă mă despărții de societate. Veteranul erou din 1848/9 
mă luă de braţ și mă conduse prin vârfurile dealurilor Şi îmi arătă 
locurile luptelor sale de frunte din acei ani memorabili. Îmi 
esplică pe unde vini br. Kemény Farkas cu oastea sa şi cum el, 
protopopul Balint, comandă, dede ordin spre a-l întîmpina; cum 

apoi popa din satul de colo şi cela din satul de dincolo şi alții mai 
mulți ieşiră toţi cu oamenii lor, cum însuș el din virful acestui 
deal dede năvală cu oamenii săi, încît Kemény în urmă fu silit a 
se retrage cu mari perderi, zicînd: „cu popii româneşti nu te poți 
lupta“. 

Şi afară de aceste, mi-a arătat încă multe suveniri și locuri 
istorice din acei ani. Mi-a descris cu colori viue faptele petrecute 
în ele. Numai din cele cîte am auzit, văzut şi esperiat în ziua 
aceasta aş putea să scriu un volum. Îmi pare dară rău că nu 
dispun de mai mult spațiu. Sper însă a reveni, deşi sub altă formă. 

Pe cînd noi doi ne rentoarserăm la Cetate, societatea pornise 
deja în jos. Aşadară, şi noi luarăm direcţiunea aceea. Jos ne 
aşteptau caii şi, urcîndu-ne pe ei, ne rentoarserăm iarăș călare. 

Abia sosirăm acasă, iată un nou oaspe! Era dr. Catastih, 
carele în ziua precedentă rămînînd la Detunata, pe cînd s-a 
rentors la Abrud, nu ne mai găsi acolo, deci grăbi iute la Roşia să 
facem impreună escursiunea la Cetate. 

Și iată că şi d-aice întârzie! 

Repeţita lui întîrziare produse ilaritate generală. 

Și numaidecît sosi şi dl Burienescu cu un membru din trupa 
sa. De astă dată el aduse o veste rea. Ministerul de Interne, la 
care a recurs spre a obținea concesiunea d-a juca prin 
Transilvania, i-a refuzat aceasta pentru cuvîntul că în țară deja 
sînt „prea multe“ societăţi de aceste. În toată Transilvania nu era 
atunce altă trupă afară de a lui Burienescu. 

Aceasta veste însă nu puse stavilă petrecerii noastre. Și după 
ce se cină şi după ce toţi se culcară, iubitul nostru „Tata-moşu“ 
ne mai invită pe cîțiva la un cel de pe urmă pocal de vin. Şi ca 
acesta să lunece mai bine, începu a ni spune „àa propos“ o 
anecdotă. După una urmă a doaua, a treia... a suta... şi 
Dumnezeu mai ştie a cîta. Nu mai era obiect la care să nu fi ştiut 
spune „à propos“ cîte o anecdotă. 

Din cele multe iată una: „Testament. Pretensiunea ce o am la 
N.N., fie a iubitei mele soţii, de cumva însă aceea nu s-ar putea 
încasa, că fie a bisericei.“ 

Ce rău îmi pare că nu mi-am însemnat mai multe! Aş fi avut 
de unde. Cînd începu a-mi spune anecdotele erau 11 oare şi cînd 
ne culcarăm, trecură doauă. 


193 


„Cîteodată, între ele ni povestea şi lucruri serioase, remi- 
nișcențe din viaţa sa, din cari multe ar merita să fie însemnate. Și 
rezumînd toate, petrecurăm o seară din cele mai frumoase. 

„În memoria acelei seri, voi întregi aceste șire şi cu portretul 
din n[umăJrul de astăzi al stimatului nostru bărbat. Biografia 
d-sale s-a publicat deja în coloanele acestei foi. 


XVI 


CÎMPENI 


Dimineaţa încă nici nu ne scularăm, cînd ni se anunţă că 
sîntem aşteptaţi la Cîmpeni. Dl advocat de acolo, Anania 
Moldovan, avu afabilitatea de-a şi trămite trăsura sa spre a ne 
duce la Cîmpeni. Deci nu întîrziarăm mult, ci după dejun ne 
luarăm rămas bun şi plecarăm spre Cîmpeni. 

„Dr. Catastih rămase acolo, promiţînd a veni cu o altă familie 
din Roşia, care asemene avea să facă cu noi escursiunea la 
Cîmpeni. Ne deterăm însă vorba că la Gura Roșiei îi vom aştepta. 

Coborîndu-se în locul indicat, ne oprirăm să așteptăm. Căruţa 
aşteptată nu peste mult sosi, însă fără dr. Catastih. Dînsul adecă o 
aştepta să vină pe altă stradă, nu pe aceea pe care veni şi astfel 
- rămase la Roşia. 

Precum se vede, dînsul era predestinat să păţească tot 
ae ct Acuma, cînd nici nu visa să întârzie, totuși rămase pe 
jos. E de prisos să spun că păţeala lui cea noauă ni cauză iarăş 
multe rîsete şi glume. 

Călătoria din Roşia pînă la Cîmpeni, între nişte dealuri la a 
căror picioare fuge un rîu sprintenel, cu nenumăratele sale 
poziţiuni romantice, este o partie foarte interesantă. N-are alt 
defect decît că abia durează o oară şi jumătate. Şi atunci apare 
înaintea ochilor noștri opidul Cimpeni. 

Impresiunea ce acesta face asupra călătorului e din cele mai 
plăcute. Acest orăşel împresurat din toate părțile de dealuri 

nalte, după o călătorie prin niște păduri, cînd îl zărim jos în 
fundul unei văi, ni pare ca şi o casă în mijlocul deșerturilor. 

La prima vedere numaidecît ne întîmpină o suprindere. 
Aceasta e marea deosebire între situația oraşelor Abrud, Roșia şi 
Cîmpeni. Pe cînd cele doauă dintîi zac strîmtorite între nişte 
dealuri, unde abia încap, aice ochii noștri zăresc un șes mai larg, 
în care stradele Cîmpenilor se-ntind cu comoditate. Ni pare ca şi 
cînd din o locuință mai îngustă trecem în alta mai largă şi mai 
comodă. La efectul acesta contribuie mult şi rîul, o creangă a 
Arieşului, ce taie orașul în doauă. 

Abia sosiți aice, unde ne întîmpină ospitala primire a d-lui - 
Moldovan şi a stimatei sale doamne soție, numaidecit ieşirăm a 
studia pozițiunea în care ne aflam. 

Ca să putem îndeplini aceasta mai cu succes, ne urcarăm pe 
un deal din dreapta noastră, unde o pădure de brazi formează 
cea mai frumoasă ghirlandă pe fruntea acestui orăşel. Pădurița 
aceasta se urcă treptat în sus, doară pentru aceasta se numeşte 
„poduri“. În coasta ei se află un mic platou, un fel de terasă, unde 
câteodată se arangează petreceri de vară. De acolo prospectul e 
foarte frumos. Se vede orașul întreg, cu bisericele şi stradele sale 
şi cu rîul din mijlocul lui”. 

Iată colo jos, la picioarele noastre, casa unde martirul Iancu a 
avut cartirul său general; 'mai încolo, piața unde nefericitul 
Dragoş a ţinut vorbire cătră poporul adunat, tot acolo se află şi 
punctul de unde Iancu a aruncat prima:'schinteie de răscoală în 
popor... Şi acei munţi din depărtare, și aceste dealuri ce încing 
fruntea Cîmpenilor, câte fapte istorice ar şti să povestească, căci 
au fost teatrul unor evenimente importante... La dreapta noastră, 
dealurile Roşiei cu șoimii lui Balint; la spate, stîncile Buceşului, 
martore virtuţilor lui Buteanu; în stînga, Vidra, cuibul lui Iancu; 
față de noi, dealurile de după cari s-ascunde Certeja, unde 
Corcheş nimici toată trupa lui Vasvâri... 

Impresionaţi de aceste reminiscinţe istorice, ne scoborirăm 
iarăş, căci timpul înaintase şi noi voiam să facem încă azi o 
escursiune la Vidra. Dar fiindcă abrudenii cari ne promiseră a 
face dimpreună acea escursiune încă nu sosiră, deciserăm a 
întrebuința puținul timp spre a face vizită la cîteva familie, căci în 
Cîmpeni se află un număr frumuşel de inteligință română. 


* Scris: ei (n.ed.). 

Insă nu ni puturăm realiza dorința, căci abia ieșirăm de la 
onorabila familie Andreica, tribunul din 1848/9, ni se anunță că 
abrudenii sosiră. Grăbirăm, dară, la cartir, unde se afla deja o 
frumoasă cunună de oaspeţi, din Abrud, din Roşia şi din 
Cîmpeni. 

Desfătările escursiunii ce aveam să facem imprimă veselie pe 
toate feţele, numai ploaia ne cam ameninţa. Dar ce ne păsa! Un 
dejun cu furchița și plecarăm toți. 


VIDRA 


„De ceea ce ne cam temeam, nici nu scăparăm. Nici nu ieșirăm 
din Cimpeni, cînd ploaia se și grăbi a ne însoți, doară numai ca 
astfel escursiunea noastră să fie şi mai romantică. Ea însă păstră 
totuş atîta galanterie faţă de noi, încît picura încetișor, dar destul 
de des. E, bine, asta nu ne confunda, căci parte trăsuriie erau 
acoperite, parte eram noi provăzuţi cu ploare. Și astfel 
a drumul în veselie și în speranță că ploaia doară va 
înceta. 

Dar speranța noastră cu greu vinea a se realiza. Cerul era plin 
de nori, cari nu voiau a se resfira defel. Şi asta ne cam supăra, 
pentru că astfel orizonul fiind mai întunecos, nu ne puteam 
delecta complet în poziţiunile romantice pe unde treceam. Şi asta 
era o pedeapsă destul de aspră pentru noi, căci valea prin care 
făceam escursiunea noastră cătră Vidra este una din cele mai 
frumoase cîte se află în Transilvania. 

Cu toate aceste, însă, cel puţin eu avui deplină desfătare. 
DI Corneliu Tobiaş, cu îndatoritoarea sa atențiune, îmi arătă 
toate locurile mai însemnate și de interes istoric. Şi acolo sînt 
multe de aceste. 

Așa apoi timpul trecea iute și mai că uitasem ploaia. 
Dealurile dispăreau, satele se perîndau, munții se apropiau Şi iată 

că sosirăm la Vidra. Şi ce minune! Ploaia asemene încetă. 
Aceasta cauză mare bucurie şi tinerimei, care proiectase încă de 
acasă o petrecere de danţ pe iarba verde, căci cu noi vinea şi o 
bandă muzicală. 

Ne deterăm jos şi când din toate cele noauă trăsure toți ne 
adunarăm laolaltă, văzurăm că formăm o societate destul de 
numeroasă. Ploaia încetată, şi bucuria noastră se rentoarse. 

Ca să nu perdem timpul, numaidecît începurăm să vizităm 
unele poziţiuni mai interesante. Nu trebuia să mergem departe. 
În nemijlocita apropiare a noastră, în dreapta drumului se-nălța 
un deal. Acela fu primul obiect al cercetărilor noastre. Întregul 
deal e compus din melci de mare petrificaţi. Iată un studiu 
interesant pentru geologi! Am văzut multe bucăţi vrednice a 
figura prin muzee, cari acolo zac pe lângă drum. Nu ştiu dacă 
muzeele gimnazielor româneşti au din ele vrun esemplar? Noi 
toți luarăm câte ceva drept suvenire, 

De-aice plecarăm în partea opusă, trecurăm rîul pe o punte 
din o grindă şi sosirăm la celălalt joc al naturei, la o cataractă din 
cele mai frumoase. Dealul era tăiat drept în jos şi apa cădea din o 
nălțime cam de 5-6 stîngeni, ca un torent de ploaie, şi undele ei 
se sfărmau, izbite de petrile de jos. Murmurul misterios al lor 
fărmeca interiorul nostru, pe cînd ochii suprinși erau sub 
impresiunea unei continue desfătări. 

ntr-aceste, ni se înfățişă o noauă suprindere: o mulțime de 
flori petrificate cari se găsesc în dealul acesta. Făcurăm şi din 
aceste o colecţiune, apoi ne rentoarserăm la locul unde descă- 
lecarăm. 

Încă nu sosirăm acolo, cînd iată în orizonul depărtat se zări o 
figură. Era dr. Catastih, carele, rămas în Roşia, a vinit după noi la 
Cimpeni, dar acolo sosi deja tîrziu; apoi de acolo alergă — de 
astă dată nu pe jos — la Vidra. Și iată că şi aice sosi tîrziu. 
Ilaritatea, ce repeţita lui întîrziare produse, fu mare. Dar nici 
necazul său nu fu tocmai mic. 

Norocul lui că — abia sosirăm - se improviză pe iarbă o 
masă lungă, pe care doamnele încărcară multe de toate de mîncat 
şi de beut. Nici noi nu ezitarăm mult, ci ne puserăm la masă, 
banda întonă piese naționale şi acolo sub cerul liber, în mijlocul 
pădurilor, la umbra unui deal, în societatea atîtor dame 
frumoase, veselia îşi ocupă tronul în mijlocul nostru. Şi, ca 
desfătarea noastră să fie şi mai deplină, nu se zise nici un toast. 

Bucuria mea însă atunce ajunse la culme când auzii că nu 
departe de acolo, în Vidra cealaltă, se află casa în care s-a născut 
nefericitul nostru martir naţional Avram Iancu. A fi atît de 
aproape de acel loc istoric şi de a nu îl vedea ar fi fost desigur o 
lipsă de pietate, de care totdeuna mi-ar fi părut rău. Deci 
numaidecît mă rugai să fiu condus acolo şi în scurt timp pornirăm 
cu doauă trăsure la acea scumpă relicvie națională. 

Escursiunea aceasta dură abia o jumătate de oară. Vidra-de- 
Sus şi Vidra-de-Jos zac aproape una de alta; ma, dacă nu ţi se 
spune, nici nu observi unde se fineşte una şi unde începe alta. 
Casele sînt resfirate la cîte o împușcătură una de alta, ma și mai 
departe. Agricultura p-acolo, așa-zicînd, nici nu esiste; pădurile şi 
finaţele sînt izvorul de trai al oamenilor. Aice e cuibul 
ciubărarilor, cari îşi duc apoi marfele pînă pe la Dobriţin şi 
Seghedin, şi încă şi mai departe. 

Şi iată că trăsurile se opriră. Eram la casa în care s-a născut 
Iancu. Un punct romantic, giur-împregiur dealuri nalte cu păduri, 
casa adumbrită de arbori sub cari clocoteşte un părîu de munte. 
E moţiunea cuprinse tot internul meu în momintele cînd ne 
scoborîrăm. 

Casa memorabilă acuma stă părăsită, nu șede nimene într-însa. 
Parcă şi dînsa jeleşte pe acel spirit mare, care odinioară a 
petrecut așa multe oare de fericire și de durere sub acopere- 
mâîntul său. Încât priveşte construcțiunea ei, e făcută din lemn, ca 
toate casele muntene; dar se vede că a fost a omului celui mai 
bogat din acele părți, tata lui Iancu, căci şi acuma se deosebeşte 
între toate celelalte case. 

Cu sîntă pietate trecui pragul ei și îmi luai pălăria de pe cap, 
ca şi cînd aș fi intrat în o biserică. Și, în adevăr, nu eram oare în o 
biserică? Între acei păreţi se aducea odinioară jertfă pe altarul cel 
mai sacru, pe altarul libertăţii! Acolo se adora cu toată sînţenia 
adevăratul Dumnezeu, părintele egalităţii şi al dreptăţii. Acolo 
s-a născut şi a petrecut Avram Iancu, apostolul de model al uma- 
nismului! 

Mii şi mii de idei de glorie şi de jele cuprinseră numaidecât 
internul meu. Întreaga viaţă a lui Iancu mi se remprospătă în 
memorie. De aice, din casa aceasta porni el spre cîmpul activității 
sale; aice se rentoarse dînsul spre a-și alina oboselile şi a-și oțeli 
spiritul, şi în urmă tot aice în acești munţi vini el - durere! în 

zădar — să-şi vindece rana inimei sale şi să caute adăpost 
spiritului său otrăvit prin dezamăgire... A i 

Şi sub impresiunea acestor meditațiuni, înălțat în lumea 
ideală a spiritelor mari, mă simțeam atît de fericit, că putui să trec 
şi eu pragul acelei uși... Şi dădui espresiune acestei bucurii prin 
lacrimile ochilor mei... Acele lacrimi aveau mai multă elocință 
decît cuvinte: ele interpretau deodată doauă simțăminte, bucuria 
şi durerea; bucuria pentru vederea acestui loc istoric, durerea ce 
consacrăm finei tragice a memoriei lui Iancu. A ia 

Cînd ieşirăm, mă simțeam uşșorat, ca cel ce îndeplinise un act 
de pietate. Drept suvenire, schițai în ziuarul meu esteriorul 
acestei case. Apoi intrarăm în casa tot din aceasta curte unde 
şede dl pretor Ioanetti, bărbatul foastei cumnate a lui Jancu, 
carele ne primi cu multă ospitalitate și nici nu ne lăsă pînă ce nu 
mîncarăm din păstrăvii fripţi, cari tocmai atunce se prinseră din 
rîul de lîngă casă. Apoi, însoțit şi de d-sa, ne rentoarserăm la 

ietate. _ 
ği pe deja parte juca pe țarina verde, parte şedea încă tot la 
masa improvizată. Ocuparăm și noi loc şi ne petrecurăm pînă ce 
începu a se întuneca. Apoi plecarăm toți iarăş la Cîmpeni, cîntînd 

i cu veselie deplină. | 

“Era pe la ieza nopții cînd sosirăm acolo. Toată societatea 
merse drept la ospătărie, unde în sala cea mare se continuă 
danțul, care dură pînă dimineața, cînd oaspeţii se rentoarseră la 
Abrud şi la Roşia. Noi însă, cîțiva, numai după-miazăzi plecarăm 
în centrul escursiunilor noastre la Abrud. 


XVIII 


GĂINA, TÎRGUL DE FETE 


Încă înainte de a pleca din Budapesta în Munţii Apuseni ai 
Transilvaniei, îmi propusesem că voi face o escursiune şi la 
Găina, unde tocmai pe timpul acela avea să se țină renumitul SE. 
despre care am cetit atît de mult şi despre care s-a scris mai de 
multe ori în foaia aceasta. 

Găina este piscul cel mai înalt al catenei admirabililor Munţi 
Apuseni, de unde ochiului se ofere un prospect din cele mai 
frumoase ce se pot întipui. Acolo sus privirea nu mai dă de 
stavilă, căci munții cei mai înalți se piticesc cu umilință jos în vale, 
ca şi fiii în giurul unei mame, ca şi puii sub aripele cloştei. Doară 
tocmai din cauza aceasta se numește „Găina“. 

Găina se-nalţă între comitatele Alba, Zărand (acuma 
Hunedoara) şi Biharia. Din vârful ei se văd nu numai aceste 
comitate, cu nenumăratele lor văi şi dealuri, dar ochii pot să 
pătrundă pînă-n depărtările cele mai adînci ale Transilvaniei şi 
Ungariei. 

Dar este greu a străbate pîn-acolo sus. Drumul e foarte 
anevoios şi periculos. Dar ce vorbesc eu de drumuri? Acolo nici 
nu este drum. Fiecare călător apucă pe unde poate. Pe unde i-au 
făcut cale ciobanii sau scursorile rîurilor. Numai călare te poți 
urca. Însă scoborâșul e şi mai greu. Atunce, de cumva numai nu 
eşti „moţ“ deprins cu asemene călătorii, trebuie să vii pe jos, căci 
uşor se poate să te rostogoleşti peste capul calului şi atunci 
moartea e ca sigură. 

Toate aceste le ştiam din auzite. Însă oricât de amenințătoare 
erau aceste proşpecte, totuş nu slăbiră dorinţa şi hotărîrea mea d- 
a vizita şi acest munte interesant. 

Şi cum să nu fie interesant? De numele lui e legată o prea 
curioasă şi picantă tradițiune. Cine a auzit sau cetit despre Găina 
a trebuit să afle şi de renumitul tîrg ce se zice că se ținea acolo. 
Acel tîrg adecă se deosebea de toate tîrgurile obicinuite, căci era 
un tîrg de fete. Locuitorii din felurite părți ale acestor munţi se 
adunau în o zi de vară, cam pe la Rusalie, pe Găina, şi făceau 
acolo tîrg, unde nu numai îşi puteau cumpăra toate de ce aveau 
trebuinţă la casă, dar junii totodată își aflau acolo şi mirese, cari 
se înfățişeau cu toată zestrea lor, şi un preot ce totdeuna se găsea 
[ia] îndemînă esecuta ceremonia cununiei și juna păreche se 
depărta acasă ca bărbat şi nevastă. 

Aşa spune tradițiunea. Ce va fi fost adevărul, nu ştiu. 
Presupun însă că toată istoria tîrgului de fete se reduce la acea 
simplă esplicaţiune că locuitorii din acei munţi, depărtaţi unii de 
alții, la aceste tîrguri aveau prilejul cel mai potrivit d-a conveni. 
Că cu asemenea ocaziuni însurăţeii puteau să facă cunoștințe, 
cari apoi se terminau cu binecuvîntarea preotului, este un ce 
foarte natural. Rămîne însă a se constata dacă acele cunoștințe se 
şi încununau prin cutare preot în fața locului? 

Cred că-n timpurile vechi s-au putut întîmpla şi cazuri de 
aceste, căci atunce oblegămîntul serviciului militar nu împedeca 
pe preoți d-a cununa pe tinerii cari se prezintau; iar lipsa 
vestirilor îndătinate încă nu va fi confundat pe unii preoți în 
esercitarea oficiului lor. Astăzi, însă, din cauza acum amintită, 
asemenea cununii nu se mai pot face la Găina; așadară, nici tîrgul 
de acolo nu se mai poate numi: tîrg de dat, tirg de fete, cum îi 
ziceau mai demult. 

Și totuș, auzind și aceste, povestite de amicii şi confrații mei 
din acele părţi, eu nu încetam a dori să văd tîrgul de pe Găina. În 
deşert mi s-a spus că suișul e foarte obositor, că trebuie să-l 
facem călare şi că durează mai multe oare, că sus în unele locuri e 
neauă și ger, că ușor poate să vină un vifor care să ne măture jos, 
că, în sfîrşit, nici tîrgul nu mai are interesul de odinioară, eu 
insistam la dorința mea. 

Ce mare fu dară bucuria mea cînd, în Vidra, di loanetti ni 
spuse că tîrgul acela avea să se țină tocmai a treia [zi] şi că de 
acolo pînă la Găina depărtarea nu este mai mare decît o oară! 
Știindu-se aşa de aproape, dorul meu învinse pe toți cei de față şi 
numaidecît hotărîrăm ca în seara următoare să ne rentoarcem la 
Vidra, ca de acolo a treia zi dimineaţa să facem escursiunea sus ia 
tîrgul de pe Găina. De cai promisese a se îngriji ospitalul nostru 
domn al casei. Sub impresiunea unei mulţimi de iluziuni ne 
rentoarserăm la Cîmpeni. 

A călări 3-4 oare sus la munte, a ne delecta în priveliștea 
admirabilă, a vedea tîrgul de la Găina: nu erau aceste niște 
proşpecte de ajuns spre a aprinde fantazia orișicui?... 

Dar dezamăgirea urmă în curînd. Precum am spus în nr. 
trecut, rentorși la Cîmpeni, danțul se continuă pînă dimineaţa. E, 
bine, în ziua următoare, cînd consoţii mei se sculară, obosiţi, ei 
nu mai aveau defel entuziasmul din ziua precedentă şi cu toate că 
şi atunce declarară a mă însoţi la Găina, totuş observai că dânşii 
mai bucuros ar renunța la acea escursiune, ceea ce îmi recoman- 
dară şi mie, capacitîndu-mă şi pe mine cu toate argumintele 
posibile ca să fac aşa. | 

Văzînd că, sub astfel de auspicii, escursiunea n-ar fi putut 
avea caracterul său deplin vial, renunțai şi eu, rezervîndu-mi 
pentru altă ocaziune vizitarea acestui munte şi tîrg. Cu aceasta 
hotărîre ne rentoarserăm din Cîmpeni la Abrud. 

XIX 


MOARTEA LUI DRAGOȘ. LA „DEALUL POPII“ 


Mărturisesc cu sinceritate că aşteptam cu dor să ne 
rentoarcem la Abrud. După atîte petreceri și noptări eram foarte 
obosiţi și la Abrud speram a ne odihni. 

Sosiţi acolo, cu bucurie ne deterăm jos din trăsură, fiind de 
convingerea că vro zi, doauă ne vom putea recrea în linişte și 
atunci, cu puteri rennoite, vom putea continua călătoria noastră 
în alte părți. 

Vană speranţă! 

Abia sosirăm, ni se şi împărtăși cu bucurie că în ziua 
următoare se va aranja o petrecere de vară cu danţ, nu departe 
de oraş, pe un deal numit „dealul popii“, odinioară loc de 
petrecere al abrudenilor, unde însă de mult nu s-a mai făcut nici 
o petrecere şi anume pentru ocaziunea aceasta s-a restaurat. 

Iată ce ospitalitate! Îți restaurează și locurile părăsite, numai 
ca să-ţi facă desfătare! 

Dar planurile noastre de recreare? Ah! acele au dispărut. 
Le-a suflat vîntul uşor al ospitalităţii. 

Vasăzică, în loc de repaus, iarăș puteam conta la o noapte de 
insomniu. Treacă, ducă-se şi asta, ni ziceam, dar apoi cel puţin 
vom ţinea o pauză. Cu astă resignațiune aşteptam ziua de mîne. 

Și fiindcă petrecerea avea să se înceapă numai după-prânz, 
întrebuințai dimineața următoare spre a cerceta un loc istoric de 
tristă memorie, adecă acela unde nefericitul Dragoș îşi espira 
sufletul. 

Scopul acestor şire nicidecît nu e d-a descrie iarăș această 
tragedie, pe care publicul românesc o cunoaște de ajuns din mai 
multe publicaţiuni. Eu notez numai impresiunile mele. 

Cuget că oricine merge întîia oară la Abrud se va fi interesînd 
de acest loc şi va fi dorind să vază casa unde s-a petrecut faptul 
despre care a cetit și auzit povestindu-se atît de mult. 

Eu încă mă rugam să mă conducă acolo şi cererea mea fu 
înplinită îndată. Ne duserăm, dară, şi încă în societatea a doi 
bărbaţi cari au jucat un rol foarte important în evenimentele din 
1848/9, dintre cari unul a fost chiar martor ocular ia memorabila 
scenă a omoririi lui Dragoș. 

Nu trecu mult şi sosirăm la locul indicat. Aproape de biserica 
grleco]-c[atolică], înaintea casei şuluțiane, fu teatrul dramei 
sîn geroase. 

... Era dimineaţa cam pe la 9 oare, poporul indignat prin 
apropiarea lui Hatvani cu trupa sa armată, voia să se răzbune 
asupra lui Dragoș, pe care îl credea complice şi vînzător, şi îl 
căuta prin tot orașul ca să-l omoare. 

Nefericitul om, văzînd justa furie a poporului, fugi din o casă-n 
alta căutînd şi negăsind nicăiri adăpost. În urmă scăpă în casa 
indicată a lui Șuluţiu, carele fiind un om poporal spera a putea 
scăpa la dînsul de moartea sigură. 

Șuluţiu se şi nizui a linişti poporul, vorbindu-i la inimă prin 
cuvinte blinde şi pline de iubire. Dar în zădar. Apropiarea lui 
Hatvani cerea moartea „vînzătorului“. 

Atunci Şuluțiu declară că dînsul e gata să predeie pe Dragoș, 
însă numai lui Iancu. Dînsul cunoştea inima nobilă a lui Iancu şi 
era convins că acela îl va scăpa de mînia poporului. 

Însă toate fură în zădar. Indignaţiunea generală nu se mai 
putea potoli. Aceea numai prin sînge se putea stîmpăra. 

Pe cînd se petreceau aceste, tribunul Andreica se afla în casa 
vecină la preotul. Dragoş găsi mijlocul d-a trimite la el să vină a-l 
mântui. 

~ Tînărul tribun, iubit de popor, alergă numaidecît la Dragoş. 
Se furişă iute prin uşa uliței încuiate, care după el se încuie iarăș, 
Şi intră în curte. 

Dragoş stetea afară în ambit, îmbrăcat în suman țărănesc, cu 
braţele încrucișate și privind posomorit înaintea sa. 

Cînd zări pe Andreica, îi zise: 

— Eu sum perdut! 

Tribunul îl îmbărbătă. Însă abia pronunţă cîteva vorbe, 
poporul sparse poarta şi intră cu gloata în curte. Dragoș se 
aruncă în braţele lui Andreica și strigă desperat: 

— Nu mă lăsa, nu mă lăsa! 

Dar mînia poporului nu se mai putu opri. În zădar începu să 
vorbească Andreica, poporul nu numai nu-l mai ascultă, ci îl 
ameninţă şi pe dînsul. Intr-aceste, mulţimea ajunse lîngă ei, 
Dragoș fu smuls din braţele lui Andreica. 

Peste cinci minute dînsul nu mai trăia. 

Corpul lui fu înmormîntat sub acaţul ce se află în grădina de 
peste drum. Acolo zace şi acuma... 

Sub impresiunea unor cugete întunecoase, părăsii locul acela, 
conversând și pe cale despre unele amănunțimi ale finei tragice a 
lui Dragoş. 

nsă impresiunea aceea dispăru iute. Petrecerea, la care după- 
amiazăzi luarăm parte pe „dealul popii“, proprietatea d-lui paroc 
Adamovici, ni-o şterge din memorie. Ospitalitatea, veselia 
generală, danţul și toasturile dederă cu totul altă direcțiune 
cugetelor noastre. 

Era pe la miezul nopții cînd, cu muzica în frunte, ne rentoar- 
serăm în oraş. 


XX 


ZILELE DIN URMĂ ÎN ABRUD. DESPĂRȚIREA 


Dimineaţa cînd ne scularăm, simţeam trebuința d-a ţinea o 
pauză, după atîte petreceri obositoare. Primirăm, dară, cu plăcere 
invitarea ospitală a d-nei şi d-lui Lobonţiu d-a mai rămînea în 
Abrud. Hotărîrăm să mai stăm spre a ne odihni, ca apoi să putem 
pleca cu puteri recreate. 

Şi ziua trecu bine. Dl Tiîrnoveanu întruni la prînz o societate 
şi dimpreună cu amabila-i doamnă soție ni imprimară în memorie 
amintiri plăcute. 

Dar seara! larăș era luni, adecă tîrg; prin urmare, iarăş ni 
cîntară muzicele din toate părţile, iarăș auzeam închinările și 
iarăş nu era cu putinţă d-a dormi. 

Deci văzînd că la Abrud nu ne mai putem odihni, deciserăm 
ca la dimineaţă negreșşit să plecăm a ne căuta în alte părţi ceea ce 
acolo nu puteam găsi: liniște. 

Însă dimineața iarăș furăm siliți a capitula cu planul nostru de 
călătorie. Ospitalitatea ne învinse. Noi încă cedarăm bucuros, 
căci eram obosiţi. 

Și ca nici ziua aceea să nu treacă în zădar, făcurăm planul să 
mergem a vedea „șteampurile împărăteşti“ la Gura Roșiei. O 
mică societate îndată se improviză şi escursiunea se făcu. 

După ce vizitarăm şteampurile numite, o admirabilă 
construcțiune mecanică ce a constat pe stat sume foarte mari, o 
altă suprindere ne frapă. D-na Rozalia Pop ne invită la umbră, 
sub un şopru, unde masa era așternută. Era tocmai pe la miazăzi 
şi cald; primirăm dar cu plăcere invitarea. Şi cînd ni se aduse pe 
masă și un balmoș, cine n-ar fi mîncat?! 

După ce ne săturarăm bine, mai căutarăm cum se scoate 
aurul din țîrfa ieșită de sub şteampuri, apoi plecarăm acasă la 
Abrud să ne odihnim? Ba, să prînzim. Doauă prînzuri într-o zi! Și 
încă dupăolaltă! A 

Zău așa. Acasă ne aştepta o eșcelentă friptură de purcel. Cît 
de sătui, dar mai trebuia să mîncăm şi aceea. Aşa-i pe la Abrud. 
Dacă nu eşti iubitor de tracte, să nu te duci acolo! 

Norocul nostru că aveam să călătorim vro oară şi că drumul 
scutura binişor. Aceasta ne făcea apetit. Atunci mă convinsei și 
eu că şi pardoseala din Abrud'e bună de ceva. 

Sosirăm. Mîncarăm şi purcelul. Dar atunci apoi deciserăm 
serios că la dimineață vom pleca. Ospitalitatea de care avurăm 
onoarea d-a fi părtași vro zece zile mai stăruia să rămânem, dar 
noi voiam să ne odihnim, deci rămăserăm neclătiţi în hotărîrea 
noastră. 

Ni luarăm dară rămas bun de la noii noştri cunoscuți, mai 
făcurăm și cîteva vizite de adio şi, după o noapte în sfîrşit liniştită, 
dimineaţa părăsirăm Abrudul, unde petrecurăm atîte mominte 
frumoase, pe cari niciodată nu le vom uita. 

Fiindcă voiam să mergem pe la Baia-de-Criş, apucarăm pe 
valea Cerniţei spre Buceşi. D-nii Lobonţiu şi Tîrnoveanu 
dimpreună cu gentilele doamne soții, voind a-și manifesta înc-o 
dată prețioasa simpatie față de noi, avură afabilitatea d-a ne 
petrece pînă la deal. | 

Şi acolo oprirăm trăsurile. Ne deterăm jos. Un ultim adio. Şi 
ne despărțirăm. Era un moment plin de emoțiune. | 

Mă aflam sub impresiunea unui simțămînt dulce. Mai aruncai 
o privire îndărăt. Jos se-ntindea valea Cerniţei, unde odinioară 
tăbărau oștenii lui Buteanu. Mai încolo se ascundea în vale 
Abrudul, izvorul multor suveniri scumpe ale inimei mele! 

Şi în momentul acela îmi revocai înc-o dată în memorie zilele 
fericite şi pline de veselie ce le petrecurăm în acel oraș și giur, 
ospitalitatea nemărginită cu care eram întîmpinaţi la tot pașul şi 
primirea cordială cu care furăm onorați de toate familiile române 
şi de toți confrații noștri: şi de-acolo trimisei tuturora ultima mea 
mulțămită și salutare de adio! 


205 


XXI 


DE LA BUCEȘ PÎNĂ LA BAIA-DE-CRIȘ 


În cartir mic nu încap multe mobile. În coloanele înguste ale 
foii noastre nu putem publica atîta cît am dori şi cît material 
avem la dispoziţiune. Astfel apoi unii articoli trebuie să aștepte 
mult timp la întuneric pînă ce în urmă pot să iasă la lumină. 

Așa o păţiră şi schițele mele de călătorie. În nr. 41 fui silit a le 
întrerupe spre a cede cu ospitalitate spațiul altor publicațiuni mai 
urgente și mai importante. De atunce apoi în zădar pîndii 
ocaziunea spre a toarce mai departe firul întrerupt, nici într-un 
număr nu mi-a rămas spaţiu. 

Dar notițele mele nu s-au terminat încă. Eu mai am încă de 
povestit. Ce să fac? Din salonul cel mare, unde nu mai pot ajunge 
la vorbă, iată mă retrag în odaia mai mică. Din foaia de dumi- 
necă, iată-mă mutat în cea de joi. Dar fiindcă aice și locul e mai 
mic, trebuie să economisăm în vorbe. În loc de literile mari de 
acolo, voi scrie cu cele mici, ca să încapă mai mult. 

Continuarea acestor schiţe în n[umejrile aceste, însă, iarăş va 
avea acea urmare că ele vor ocupa locul „conversărilor cu 
cetitoarele“. Așadară, aceste caută să încete, pînă ce încă vom 
călători. Ce să facem? spaţiul e îngust. Dar să sperăm că la iarnă 
sprijinul publicului îl va mai lărgi. 

Şi acuma să începem! Dar unde am şi lăsat? Ah! în momentul 
acela în care, despărțiți de abrudeni, mai aruncarăm o ultimă 
privire asupra Abrudului. Ce moment frumos şi plin de emoţiune. 

Adinc mişcaţi ocuparăm loc în trăsură să ni continuăm 
călătoria. Spre norocire, regiunea prin care treceam atrase în 
curînd toată atenţiunea noastră. Ne suiam încontinuu pe coasta 
muntelui Buceși și ochii noștri se delectau în poziţiunile cele mai 
frumoase; fiecare cotitură a drumului ni oferea cîte o panoramă 
noauă și fiecare din aceste emula întru a ne încînta. 

n fine, după o călătorie cam de o oară, sosirăm în vîrf. 
Grandios prospect! Oprii trăsura spre a lăsa ochilor timp d-a se 
aprofunda în admirabila frumuseţe ce se destăinuia înaintea 
noastră. 

În stînga, vederea cădea într-un abis înspăimîntător. O vale 
foarte adîncă, dar totodată și frumoasă şi romantică, se ascundea 

acolo la umbra munţilor din giurul său. Sate resfirate, păduri 
umbroase şi rîuri sprintene formau decoraţiunea acestei văi, care 
semăna unui eremitagiu poetic. Era fostul comitat Zarand! 

nsă decoraţiunea cea mai impozantă era catena de munți 
gigantici ce împresura această vale. Oriîncătrău zbura privirea, 
orizontul era închis. În stînga se-nălța tot mai sus o grupă de 
munți, din al căror vîrf renumitul Retezat, cu fruntea sa albită de 
neauă, privea cu maiestate asupra munților mai mici, ca și 
monarcul asupra supușilor săi. 

lar în nemijlocita noastră apropiare, pe muntele unde ne 
aflam, se-nălța o stîncă colosală, Vulcanul, la înălțime de 684 
urme de la suprafața apei. Puternicul meu omonim sta acolo ca o 
statuă vecinică a unor timpuri epocale; anii trec şi secolii zboară, 
vijelia, ploaia şi fulgerul izbesc în acea statuă, dar nu o pot 
dărîma; ea stă neclătită şi veghează. Parcă ar zice locuitorilor din 
giurul ei: „Fiţi şi voi ca mine! Să nu vă frîngă nimica!“. 

După ce ochii noștri se delectară de ajuns în această priveliște 
admirabilă, ne suirăm în trăsură şi plecarăm. De aci-ncolo calea 
ne conducea în jos la vale şi în zigzaguri de vro şepte ori repeţite, 
în fine făcurăm unul din cele mai frumoase scoborişuri şi ne 
aflarăm jos în vale, de unde cu spaimă privirăm îndărăt în sus 
spre muntele de unde ne scoborîrăm. 

Trecurăm prin satul prim şi șesul începu a deveni mai larg. 
Nu peste mult sosirăm la Mihăileni, Zdrapti, unde în 1848 stătea 
lagărul lui Buteanu. Acolo întîlnirăm Crișul Alb, care izvorește 
nu departe de acolo la satul Blăjeni, dintr-un deal văros; la 
început apa e atît de albă ca laptele, de aice și numele „Crişul 
Alb“. 

Dar numele de „Criș“ se dă acestui rîu numai de ia Crişciori, 
unde sosirăm și noi după-miazăzi cam pe la patru oare şi unde ne 
întîmpina ospitalitatea d-lui Vasile Pop. Această primire afabilă, 
în care onorabila doamnă şi graţioasa domnişoară avură rolurile 
de frunte, ne cauză cîteva oare de suveniri dulci, după cari 
pornirăm mai departe. 

Era încă ziuă cînd trecurăm prin Brad, locul memorabil din 
1848, aice văzui şi frumosul gimnaziu românesc. Acest institut 
naţional de 4 clase, cu 4 profesori, s-a înfiinţat la 1868, prin 
obligaţiunile împrumutului de stat din 1854 din comunităţile 
zărăndane, cari — la stăruința bravilor conducători de atunce ai 
comitatului — fură dăruite spre acest scop. Suma totală fu 58 000 fl. 


207 


După ce se înființă gimnaziul, mai rămaseră 16 000 fl., cu cari se 
cumpără dominiul Mihăleni de la Laurenţiu Szögyényi. Director 
al gimnaziului e zelosul protopop dł I. Mihălţeanu. 

Pe cînd sosirăm la Baia-de-Criș, se făcu întuneric. 


a 


XXII 


GORUNUL LUI HORIA ȘI MORMÎNTUL LUI IANCU 


Cu o dulce speranță sosirăm la Baia-de-Criş, căci credeam că 
după atîte petreceri şi nopți de nedurmire, în fine aice ne vom 
putea odihni după plac. 

Speranța noastră se întemeia pe acea credință că în orașul 
àcesta a trecut veselia și acuma e linişte. Cugetam că Baia-de-Criş 
seamănă unui cuib deşertat, din care inteligenţa a zburat în toate 
părţile lumei ungurești și astfel acolo trebuie să fie tăcere. 
Capitala unui comitat, al cărui nume s-a şters, ne oferea cele mai 
blînde prospecte de recreațiune. 

Însă realitatea suflă în curînd această speranţă clădită pe 
năsip. În Baia-de-Criş avurăm plăcerea a ne convinge că 
frățietatea românească nu numai acolo înfloreşte unde e mare 
numărul celor ce pot şi vreu a o profesa, ci ea răspîndeşte 
farmecul său şi în cercuri mai mici. 

E drept că inteligenţa română din Baia-de-Criş mai toată s-a 
împrăștiat, dar totuş au mai rămas cîțiva și acolo, cari, tocmai 
pentru că sînt puţini, parcă sînt de părerea că au d-a fi cu atît mai 
ospitali, căci ei trebuie să reprezinte toată vechea iubire frățească 
a celor depărtaţi. 

Nedreptatea despotică poate să calce în picioare drepturile 
cele mai sînte ale naţiunii române; nu va stinge însă niciodată 
iubirea cu care un român primeşte pe confratele său... 

În seara primă petrecută în Baia-de-Criș uitarăm că sîntem 
obosiţi și voim să ne odihnim. Ospitalitatea afabilă a amicului 
meu George Secula şi a gentilei sale doamne consoarte nu ni-a 
mai lăsat timp să ne putem odihni deplin. Dar ni s-a promis că în 


208 


seara următoare ne vom culca mai de timpuriu și aceasta ne 
însufla speranţă. 

Ziua următoare o petrecurăm în convenire cu amicii și Cunos- 
cuţii de acolo. De cătră seară făcurăm o. escursiune interesantă. 

Baia-de-Criş zace în mijlocul unor locuri istorice importante 
pentru noi românii. Din părţile aceste a ieşit răscoala lui Horia; 
colo, în biserica de la Mesteacăn ş-a adunat oamenii acest martir; 
acolo i-a jurat a sfărma jugul umilitor şi a lupta pentru egalitate; 
de acolo a pornit răscoala care a încins în foc şi a stropit cu sînge 
acei munți şi acele văi; fiecare sat, fiecare munte, deal și movilă, 
fiecare vale, rîu și pădure a fost teatrul unor întîmplări 
memorabile, fiecare ar putea să povestească episoade interesante 
din luptele petrecute în ele... 

Aice trăi Avram Iancu tot restul vieţii sale; acele păduri 
ascund suspinele lui şi acele rîuri au dus la vale lacrimele sale; 
acest eco repeţea plingerile fiuierului său jelnic, și acest pămînt 
conține acuma cosciugul lui... 

Toate, toate trecură... Trădarea făcu o fine tragică vieții lui 
Horia, roata barbarismului îi frînse corpul în Alba Iulia; dar în 
Zărand, în comuna Ţebea, el are un monument seculariu, un 
goron gigantic, care îi conservă numele, căci poporul l-a numit 
„Goronul lui Horia“. 


Multe veacuri mai zburară, 
Goronul tot stă în ţară 

Și nu-l frînge ger şi ploaie, 
Fulgerile nu-l îndoaie, 

El stă vecinic şi vînjos, 

Tot privind la vale-n jos... 


Figura rătăcindă a lui Iancu nu mai deşteaptă în poporaţiune 
Ssuvenirea unor timpuri de luptă naţională; dar mormîntul lui 
invită la pietate pe toți trecătorii. Și trec mulți pe acolo, căci 
mormîntul se află tocmai lîngă drumul țării, în ţintirimul bisericei 
din Țebea, abia cîțiva paşi de „Goronul lui Horia“. 

Istoric arbore! 


Horia cel sfărmat în roată 
Şi cu dînsul gloata-i toată 

A şezut adeseori 

Jos la umbra-i pînă-n zori; 
Iară Iancu cel viteaz 
Doarme vecinic sub el azi!... 

Goronul lui Horia şi mormîntul lui Iancu! Ce puncte 
memorabile! Doauă epoce din istoria română. Cît de aproape 
stau aice unul de altul; dar cîte suspine s-au nădușit, cîte lacrimi 
s-au vărsat, ce suferințe cumplite s-au îndurat și cât sînge a curs — 
de la unul pînă la celălalt! 

Niciodată n-am intrat în vro biserică cu mai mare pietate 
decât în țintirimul bisericei din Țebea. Aice am zărit deodată 
doauă altare naţionale. 

Cu adîncă emoțiune mă apropiai de cel dîntii și privii cu 
admirare colosalul goron al lui Horia, pe care îl cîntasem înainte 
de a-l vedea. Unul din societate, un tînăr inginer, îl măsură: 
periferia-i era de 9 metri şi 3 decimetri. 

Stăteam uimit înaintea acestui product estraordinar al naturei 
şi spiritul meu racapitula viaţa și faptele bărbatului care i-a 
împrumutat nume său. Astfel adîncit în negura trecutului, sub 
impresiunea unui simțămînt de melancolie, rupsei cîteva frunze 
de suvenire. 

Apoi mă apropiai de altarul al doile. Mormântul lui Iancu, 
durere, nu este aşa de grandios ca și monumentul lui Horia. 
Cauza este că acesta s-a făcut de cătră însăș natura; iar acela e 
lucrul unor mîni omenești, cari afară de pietate n-a avut la 
dispoziţiune alte mijloace. 

Dar nu numai că monumentul acesta nu e atît de grandios ca 
şi celălalt, dar nu-i nici măcar cuviincios memoriei bărbatului ale 
cărui oseminte zac sub el. Națiunea română a uitat prea iute cine 
a fost Iancu; iar dacă n-a uitat, nu ş-a adus aminte că acestui 
apostol al românismului trebuie să-i arădice un monument. 

Avram Iancu nu are încă monument. O cruce foarte primitivă 
şi de piatră comună nu poate fi monumentul lui. Aceasta e 
monumentul indolinței româneşti. 

Aşadară, impresiunea ce produce vederea acestui mormînt 
nicidecît nu este plăcută. Ea loveşte fără cruţare în cultul nostru 
naţional pentru persoana, activitatea şi memoria lui Iancu; ea 
sfarmă cele mai frumoase iluziuni ale noastre. 

E trist a vedea că bărbatul care ş-a sacrificat toată viața 
pentru națiunea sa, idolul poporului român, regele munților, zace 
azi părăsit, uitat de toți. 

Aceasta e recompensa unei națiuni? 

Și ca impresiunea să fie şi mai neplăcută, crucea poartă 
următoarea inscripțiune monstruoasă: 

Adv. Pref. 
Leg. Gem. 
rom. 
în anii 
1848/9 
+1872 


Dar nu mai privii inscripțiunea, uitai și crucea şi nu vedeam 
decît mormîntul. Mă închinai, smulsei cîteva fire de iarbă, căci 
floare nu găsii, le pusei în portfoi şi ne rentoarserăm la Baia- 
de-Criș. 


XXIII 


BAIA-DE-CRIȘ ŞI VAȚA 


Baia-de-Criș are o situațiune frumoasă. În mijlocul unei văi, 
care în depărtare e încununată de nişte dealuri și munți; la 
picioarele sale cu Crişul Alb, formează un azil plăcut pentru 
oamenii cari iubesc liniştea. 

Astăzi e linişte mare la Baia-de-Criş. Dar n-a fost tot așa. 
Opidul acesta are o istorie veche, începînd din timpurile cele de 
mult trecute. A esistat încă pe timpul romanilor, ma doară și 
înaintea lor. 

Numele lui arată că istoria trecutului său este a se căuta în 
istoria băilor. În apropiaerea sa esistînd băi de aur la Ruda, Baia- 
de-Criș a trebuit să fie desigur un centru al administraţiunii 
băieşești. 

De atunci și pîn-acuma, în şirul secolilor, Baia-de-Criş a fost 
teatrul multor evenimente mari. Monografia sa ni-ar oferi o 

mulţime de date interesante şi ar fi bine ca cineva s-o scrie sau cel 
puţin să împărtășească unele schițe mai prețioase din ea. 

Astăzi Baia-de-Criș e părăsită. Comitatul Zărand nu mai 
esiste, prin urmare și capitala lui a încetat a juca vrun rol. 
Diregătorii români fură mutați pe la Kecskemét, Félegyháza, 
Nagy-Körös și Mişcolț, pentru ca să facă ice propagandă 
limbei române. 

Numai casa comitatului a rămas locului, căci aceea nu s-a 
putut muta d-acolo. Numai ea aminteşte că aice a fost odinioară 
un comitat. Şi ce comitat? Unul din cele mai bine organizate în 
ţară; posturile ocupate de diregători bine calificați şi capabili. Şi 
totuş comitatul acesta a trebuit să se șteargă. Pentru ce? Pentru 
că a fost românesc. 

Dar afară de casa Comitatului mai este ceva ce amintește 
timpurile cînd aice se afla capitala unui comitat. Conducerea 
diregătorilor români a lăsat aice o suvenire care va stoarce 
totdeuna binecuvîntarea poporului ce sufere. 

Această amintire este spitalul din Baia-de-Criș, făcut acolo de 
cătră comitatul Zărand. Spitalul acesta conține treizeci de paturi 
şi s-a înființat prin stăruința fostului vicecomite Amos Frîncu. 
Este un institut de model. 

Mai frumoasă aducere-aminte abia ar fi putut lăsa diregătorii 
români ai comitatului, decât acest spital... 

Azi în Baia-de-Criș e linişte. Deci ca să ni cauzăm vro distrac- 
tihune mai zgomotoasă, s-a decis ca în ziua următoare să facem o 
escursiune la scălzile de la Vaţa. z 

Escursiunea s-a fixat pe după-miazăzi şi s-a zis că va dura 
numai cîteva oare, căci Vaţa e aproape. Pe seară ne vom 
rentoarce. 

La timpul fixat se şi adună o mică societate şi pornirăm cu 
veselie. Calea conduce pe un şes frumos, întrerupt din cînd în 
cînd de cîte o pozițiune mai înaltă, ici-colo cîte o movilă, un deluț 
şi numai în depărtare închidea vederea un deal mai mare. 

Nu departe de Baia-de-Criş se-nalță o movilă de tristă 
memorie. Istoria ei datează din 1848/9. Mulţi unguri şi români 
dorm acolo somnul etern, căci pe movila aceea ş-au respirat 
sufletul. 

Aice s-au petrecut scene înfricoşate. Pe movila aceasta s-a 
spînzurat toţi aceia pe cari o tabără oarecare i-a prins. Cînd prin 

părțile aceste stăpîneau românii, ei stingeau aice viața ungurilor 
prinşi; cînd apoi vineau ungurii, aceştia spînzurau pe români. 

Şi cei esecutaţi, stingîndu-li-se o dată cu viața și ura națională, 
dorm aice în linişte, nu se mai ceartă, nu se mai bat, nu se mai 
omoară. Moartea i-a împăcat pe toți. 

Cam peste o oară și jumătate sosirăm în Vaţa, sau mai esact 
în Vaţa-de-Jos, scălzile zărăndenilor. 

Vaţa are o pozițiune frumoasă. Jos, la picioarele unor dealuri, 
ascunsă în cotitura acestora şi adumbrită de nişte păduri, ea este 
un interesant punct de escursiune. 

Însăş scalda are multe frumuseți ale naturei, ma mînile 
omenești i-au plantat şi nişte promenade umbroase; dar 
stabilimentul nu prea ofere multă comoditate. 

Ne puserăm la ujină, după ujină, numaidecît la cină şi de la 
cină ne scularăm la patru oare dimineața. 

Şi cînd apoi mi-am esprimat bucuria că în Zărand totuş mai 
esiste veselie, mi s-a răspuns că nu așa s-au veselit zărăndanii mai 
demult, dar acele timpuri au trecut și acuma e liniște... 

Liniște! Da! Dimineaţa după cinci oare, pe cînd ne rentoar- 
serăm la Baia-de-Criș, acolo încă era linişte... Ne și culcarăm... 

Dar cînd să mai dormim? Din Abrud vinirăm cu speranţa ca 
aice să ne odihnim; și iată aice ne culcăm dimineaţa la şese oare! 

Trebuie să mergem mai departe de aice! 


XXIV 


DIN BAIA-DE-CRIȘ PÎNĂ LA IOSĂȘEL 


Însă voinţa noastră d-a pleca nu se putu realiza așa ușor. Nu 
numai amicabila ospitalitate, dar încă şi elementele ni puseră 
pedecă. După-miazăzi, cînd voirăm să pornim, începu a ploua și 
astfel furăm siliți să amînăm plecarea pe dimineaţa următoare. 

Mai petrecurăm dară o seară lungă şi totuş scurtă în 
societatea amicilor noștri din Baia-de-Criș, fiind decişi ca în ziua 
vinitoare des-de-dimineață să plecăm mai departe. 

Des-de-dimineață pentru noi se făcu tocmai la şepte oare şi 
atunci, înavuțiți cu cîteva suveniri preţioase, ne luarăm rămas 
bun de la Baia-de-Criş, unde petrecurăm așa plăcute momente. 

Calea ne conducea prin niște pozițiuni romantice. La comuna 
Ociu drumul se urcă sus și ofere un prospect frumos asupra văilor 
din ambele părți. După arondarea noauă a unor comitate, 
această comună deja aparține comitatului Arad, care a primit 
jumătate din comitatul Zărand, dîndu-se cealaltă jumătate 
comitatului Hunedoara. 

Nu peste mult apare valea Hălmagilor şi în depărtare se 
zăreşte, la picioarele unor dealuri, Hălmagiul Mare. 

Din ce în ce ne apropiăm mai tare, regiunea devine tot mai 
romantică. Dealurile ce încunună valea, în mijlocul căreia 
călătorim, se apropie tot mai mult; şi în fruntea lor, Munţii 
Bihorului, cu Găina pitorească în vîrf, dau un farmec misterios 
tabloului ce stă înaintea noastră. ' 

În fine, iată şi Hălmagiul. Trecură doauă ore şi jumătate de 
cînd plecarăm. Ne oprirăm dară să mai pauzăm. Întrebuințarăm 
aceste cîteva momente spre a face vizită la vro doauă familie, 
apoi plecarăm mai departe. 

Ieşind din Hălmagiu, drumul conduce spre un deal mărişor, 
Şorfoc, de unde ochiul iubitor de tablouri pitorești are o pano- 
ramă foarte frumoasă. 

Oprirăm şi noi trăsura şi ne delectarăm în prospectul 
admirabil ce se întindea vederilor noastre. Din acel punct 
vedeam valea prin care trecurăm. 

Dealuri şi munţi încunună de ambele părți aceasta vale, 
păduri umbroase şi sate resfirate decorează coastele dealurilor şi, 
în mijlocul valei, şerpuiește un rîu fantastic, Crişul Alb. 

Jos la picioarele noastre se-ntindea Hălmagiul Mare, un opid 
frumos românesc, teatrul multor evenimente importante, unde 
martirul nostru, Avram Iancu, petrecu multe zile de durere în 
anii din urmă ai vieții sale. 

Sub impresiunea unei simțiri duioase continuarăm calea 
noastră. De aci-ncolo calea devine şi mai romantică, dealurile 
strîmtoresc tot mai mult calea şi în multe locuri ofer niște 
pozițiuni foarte suprinzătoare. 

La satul Aciua apoi se-ncepe un pas strîmt, calea îngustă 
trece printre nişte dealuri cari închid cu totul vederea şi prin 
cotiturele sale multe formează un punct strategic din cele mai 
importante. Strimtoarea aceasta se numeşte „Tăcășele“ şi ţine 
pînă la comuna Aciuviţa. Ma 
Înainte de a intra în strimtoarea aceasta, la dreapta Aciuvei, 
privirile zăresc un deal înalt şi posomorit. Acesta e Moma, 
acoperit de păduri dese cari îi dau un aspect întunecos şi un fel de 
aparință misterioasă. el | 
Strîmtoarea, care ne face să ne întipuim pasurile pe unde 
luptă acuma trupele austro-ungare în „Bosnia, durează pînă la 
comuna Aciuviţa. Aci puţintel se deschide, şi la Pleşcuţa dăm de 
un lărgămînt mai mare, dar apoi şi acesta se închide, ma calea 
devine tot mai îngustă şi abia rămîne atîta loc ca să putem ieşi la 
L. | 
dirt punct! Îmi părea că văd poarta unei fortărețe 
făcute de mîni omeneşti. Stîncile parcă sînt nişte muri făcuţi 
anume pentru apărare; ca tăiate deodată de sus în jos, ele 
se-nalță țepiş, încât nu e cu putinţă a te urca pe ele. Și ca efectul 
să fie şi mai complet, ici-colo întipuirea ochiului vede şi nişte 
turnuri ale cetăţii grandioase. | m 
Cînd priveam aşa uimit această minune a naturei, mantat ae 
măreția ei, îmi ziceam: „Iată murii de apărare ai Transilvaniei! 3 
Da! Oricari să fie granițele moderne ale Transilvaniei, mie 
îmi părea că numai în momentele acele. ies din ea. Aceşti muri 
gigantici, cari își ascund fruntea-n nori Şi cari aice se ciuntă 
deodată, îmi păreau murii Transilvaniei. pa 
Aice munții se sfirşesc, de-aci-ncolo dealurile dispar, devin 
tot mai mici, pînă cînd în depărtare pier cu totul. "A 

La spate munții Transilvaniei, în față şesul Ungariei, un şes 
larg, de care nu văzusem de vro trei săptămîni. Ne despărţeam de 
Transilvania, scumpa şi mult iubita țară a protopărinților mei; şi 
intrăm în Ungaria, unde s-a legănat leagănul meu. Da 

leşeam din Munţii Apuseni ai Transilvaniei, ţinta 
escursiunilor mele prezinte, unde petrecusem atîte mominte 
plăcute şi de unde aduceam atite suvenire prețioase! Şi reintram 
în Ungaria, de unde plecasem în această escursiune prea 
interesantă și neuitată pentru mine. 


215 


Și în acele momente de despărțire, mă mai oprii o dată şi 
aruncai o privire îndărăt spre acei munți romantici și istorici, de a 
căror ospitalitate ne bucurarăm timp de doauă săptămîni și zisei: 

— Adio, Transilvania! Adio, Munţi Apuseni! Adio, fraţi şi 
surori! Acuma mă despart de voi, dar memoria mea îmi va 
reaminti totdeuna suvenirea voastră! 


MONUMENTUL LUI ION BUTEANU 


Și luîndu-mi rămas bun de la aceşti munţi romantici şi istorici 
cheia Transilvaniei, mi-am întors privirea spre şesul dinaintea 
noastră. 

O vale frumoasă începea acolo, încadrată de nişte dealuri cari 
din ce în ce devineau mai mici, spre a dispare cu totul în 
depărtare. În stînga noastră, la picioarele dealului curgeau 
valurile limpezi ale Crişului Alb. 

Era tocmai dumineca pe la miazăzi, tîrg de săptămînă în 
losăşel, o mulțime de oameni undula pe piaţă, unii plecau cătră 
casă, alții își petreceau bînd aldămașul îndătinat. 

_ Prima căruţă ce întîlnirăm era a unui jidov care ducea acasă 
în comuna sa o bute de spirt. Aproape la trei săptămîni nu 
văzusem nici un jidov şi, iată, cel dîntii ducea venin în satul său! 
Impresiunea fu cât de neplăcută. Îmi era gele de bieţii consăteni 
ai lui. Cite nefericiri avea să cauzeze acea singură bute de spirit! 

Impresiunea mea fu cu atît mai dureroasă, căci locul pe unde 
treceam avea însuș o reminiscență tristă. La 1849 acolo s-a 
petrecut un fapt crud, pe țărmul acelui Criş s-a scris cu sînge o 
pagină a evenimentelor acelor zile, care în fiecare român trebuie 
să stîrnească simțăminte de durere. Acolo ş-a espirat nobilul 
suflet unul din martirii noștri, carele n-a avut alt defect decât că a 
socotit că și alții sînt atît de leali ca dînsul. 

Nu vreu să repeţesc fapte cunoscute. Cine n-ar ști cum a prins 
vicleanul Hatvani pe ïon Buteanu?! Bătut la Abrud, el ş-a adus 
prinsonierul pînă la losăşel şi aice, simțindu-se mai liber, i-a stins- 
viaţa. 

De atunce au trecut o mulțime de ani. Osămintele căpitanului 
român zăceau ascunse şi uitate pe țărmurea Crișului, în locul 
unde dînsul fu împușcat. 

În urmă însă românimea din acele părți, la îndemnul d-lui 
Dionisie Pășcuţiu, a întreprins o colectă spre a face un monument 
lui Ion Buteanu. Proverbialul indiferentism românesc, însă, a 
răspuns cu îndătinata sa răceală la acest apel; astfel apoi 
monumentul a reieşit foarte modest. Dar, în fine, totuş s-a făcut 
ceva. Monumentul s-a arădicat înainte cu 8-9 ani, asistînd un 
număr frumos de inteligință română, din care făcu parte şi 
neuitatul Avram Iancu, carele însă atunce — durere! — nu mai 
era capabil să înţeleagă însemnătatea acelei serbări. 

Osămintele nefericitului luptător al libertății și egalității fură 
dezgropate şi aşezate într-un cosciug anume. Acesta se 
înmormîntă iarăș în locul acela în pămînt, ca să se odihnească 
acolo unde a sîngerat. Și deasupra se puse monumentul făcut. 

Locul unde a murit Buteanu, unde fu înmormîntat atunci şi 
unde se aşezară acum de nou osămintele lui şi monumentul, era 
lîngă puntea de peste Criş. l 

Cu inima emoțiunată doream să sosesc acolo, să mai văd şi 
această relicvie națională şi să mă-nchin memoriei acelei inimi 
înalte, care ş-a iubit atît de mult patria şi care dorea fericirea 
tuturor popoarelor din ea. 

Dar ajunşi la punte în deșert căutam monumentul. Nu era 
nici urmă de el. Cugetînd că doară nu-l cerc în loc bun, întrebai 
pe nişte oameni că unde-i? Aceia însă, probabilminte fiind din 
alte sate, nu ştiură să dea nici'o deslucire. Cărăușul nostru din 
Baia-de-Criş, care şi la rădicarea monumentului aduse pe cîțiva 
înși acolo, ne spunea că monumentul s-a pus atunce îndată la 
stînga punţii, pe malul Crişului, în hotarul comunei Gurahonţ. Cu 
toate aceste însă noi nu vedeam acolo nici un monument. 

Mai tîrziu apoi aflai că încă în anul precedent, umflîndu-se 
odată Crişul, a subsăpat țărmurea, aceasta s-a cutropit, valurile 

au dus cosciugul dar crucea, fiind mai grea, fu scăpată şi aşezată 
în mormîntarul din Gurabonţ. 

Un fior sacru mă trecu la auzul acestei împărtăşiri. Și mi-am 
zis: Cît de misterioasă este mîna destinului! Nobilul suflet, cel 
puţin după încetarea sa din viață a fost aprețuit. A venit mîna 
destinului, l-a smuls din culcușul său stropit cu sîngele său 
nevinovat şi i-a dat un loc de repaus mai demn, l-a așezat în patul 
rîului martor al caracterului său nepătat și a zis valurilor acestui 
rîu: „Duceţi cosciugul acesta, ascundeţi-l de ochii lumei profane 
şi înmormîntați-l în alvia voastră!“. 

Valurile esecutară porunca destinului, ele duseră osămintele 
lui Ion Buteanu și de-atunce nimene nu le-a mai văzut! 

Adîncit în aceste meditaţiuni, uitai să fac imputare 
arangiatorilor că pentru ce au rădicat monumentul tocmai în 
locul acesta unde puteau să ştie că Crișul îl va spinteca?! 

Nici nu-mi plesnea prin minte așa ceva. Eu admiram finea atît 
de poetică a istoriei unui martir şi îmi ziceam că aceea n-a putut 
să fie mai frumoasă. Un ingeniu artistic n-ar fi putut inventa 
eroului său un finit mai sublim... 

Și cu această impresiune plecai mai departe... 


* 


Dar aice voi încheia aceste schiţe fugitive, căci iată-ne 
rentorși în Ungaria. 

Acuş vom sosi acasă şi de-aci-ncolo nu vom mai conversa în 
„Familia“, ci numai în familie. 


BOEMIA ȘI GERMANIA 
1896 


SCRISOARE DIN FRANZENSBAD 


Au trecut trei săptămîni de cînd petrec aici şi încă n-am luat 
condeiul în mînă să scriu ceva pentru salonul „Familiei“. Dar 
mirare-i? Cerul e senin, parcurile ofer umbră, lumea elegantă 
mișună prin alee, risete vesele străbat de prin promenade şi 
muzica cîntă ademenitor; toți şi toate se plimbă și stau p-afară 
desfătindu-se: numai eu să mă închid între păreţii camerei şi să 


. mă pun la masă ca să scriu?! 


Dar este o plăcere a şi povesti despre petrecerile noastre, căci 
atunci îţi înnoiești parcă toate momentele plăcute şi astfel le 
resimți de nou şi te bucuri iarăș de toate. 

Din Franzensbad ai ce să scrii, căci este o baie unde vine 
lume multă din toată Europa, din America, pînă și din Africa. Și 
dacă vom adăuga că publicul acesta se:-compune mai cu seamă 
din femei, nu va trebui să fac multe pentru ca să conving pe 
orișicine că am subiecte destule pentru o scrisoare. 

O! dacă aleile, izvoarele şi mirosul brazilor ar şti să 
vorbească, cîte vorbe şoptite, cîte secrete ascunse, cîte istorii 
interesante ne-ar putea destăinui! Ar ieşi o colecţie de nuvele, ba 
Şi câte un roman. 

Boemia are patru băi vestite. Toplitz — zice-se ~ e cea mai 
mare; Karlsbad, cea mai renumită; Marienbad, cea mai frumoasă, 
şi Franzensbad, cea mai bună. Care vasăzică, în scara clasificării 
obşteşti e pusă pe treapta cea din urmă, căci în ziua de astăzi , 
singură bunătatea nu mult trage în cumpănă. 

Are însă un avantagiu: întărește nervii. Şi cine nu-i nervos în 
timpul de acuma? Iar mai cu seamă vindecă anemia, o boală 
modernă şi foarte la modă. Două motive destul de puternice, ca 
să atragă pacienți din depărtări cît de mari. 

| Şi vin, tot vin, pînă și din Egipet. Ce călătorie! Numai din 
Viena pîn-aici ține o zi întreagă. Dar e interesantă. Traversezi 
toată Boemia. Un platou de dealuri acoperite tot cu păduri de 
brazi, printre cari o mulţime de sate mărunţele; stațiile mai mari 
sînt Budweis, Pilsen şi Eger, de unde pîn-aici ajungi în 7-8 
minute. 

Punctul dominant al văii în care se află Franzensbad, împrej- 
muit în depărtări de muuţi, este orașul Eger, cu zidirile sale 
antice, care în rezbelul de 30 de ani a avut un rol de mare 
însemnătate. La marginea Boemiei, aproape de o parte de 
Bavaria, de alta de Saxonia, Eger e stația din urmă a căilor ferate 
austriace. De acolo-ncoace, deși pe teritor austriac, circulează 
trenurile saxone; iar în alta direcţiune, cele bavareze. În toată 
Boemia, inscripțiunea de la gare e în două limbi: germană şi 
boemă; tot astfel anunţă și conducătorii pe la staţii. Limba ce se 
aude pretotindene este mai mult cea boemă. 

Renumele mare al Franzensbadului vine de la băile sale de 
moor, cari, afirmativ, nicăiri în lume nu sînt atît de bune ca și aici. 
Terenul pe care se află tot stabilimentul şi toată împrejurimea, 
după spusele geologilor, s-a inundat oarecînd de o erupţiune 
vulcanică, ceea ce a cutropit pădurile și vegetațiunea, care apoi a 
putrezit, a devenit pămînt negru, sfărmăcios ca nisipul, moor, 
care se adună toamna din văi și se lasă toată iarna la aer liber, iar 
seara se face din el baie, cu apa din izvoarele sărate-cărbunoase 
de aici, o scăldătoare în mocirlă. Un ce mai urîcios, decît o astfel 
de baie, nu se poate întipui. Romeo, dacă ş-ar fi văzut Julieta 
ieşind din o baie de moor, ar fi uitat la moment declaraţiile sale 
de amor. 

In contrast cu aceste băi de noroi, totul este aici aranjat 
frumos şi atrăgător. În apropierea izvoarelor s-a închegat un mic 
orăşel cu strade regulate, în cari nu sunt decît oteluri şi 
restaurante, cu o mulțime de prăvălii de tot felul. Frumusețea de 
frunte însă sînt multele parcuri bine întreținute, cari 
împrejumuiesc totul, pe cînd unul, numit parcul de cură, se 

. răsfață în centru, cu chioscul său, la care cîntă muzica după-miazăzi 
de la patru pînă la şese, cîtă vreme publicul ia loc la sutele de 
mese, iar altă parte se plimbă pe aleea din mijloc. 

Priveliştea cea mai interesantă este plimbarea la izvoare, de 
la 5 pînă la 7 seara. O adevărată defilare de toalete, la care iau 

parte sute şi sute de dame. Aici vezi femeile din aristocrația 

rusească, principese, soţii de funcţionari înalți, dame din 
societatea aleasă, escelînd prin ţinuta lor distinsă; încolo, fiicele 
Engliterei emulează în simplitatea elegantă cu americanele; iar 
mai încolo, boemele corpolente discută în grupe cine ştie ce. 
Germanele se-ntrec în vorbe cu boemele; evreicele, însă, al căror 
număr este foarte mare, le înving, încît din zgomotul acesta abia 
auzi câte o vorbă ungurească, iar românească aproape nu deloc. 

Cauza pentru care s-aude atît de puţină conversaţie 
românească nu este lipsa de dame române, ci faptui că aproape 
toate sînt din România, cari n-au obiceiul să vorbească 
româneşte. Cite vreme toate femeile se servesc aici pretotindene 
de limba lor națională, damele române nu vorbesc între sine decît 
franțozește. Cu câtă stimă privesc damele ruse, polone, boeme, 
germane, grece și altele, auzindu-le vorbind idiomul lor, cu atita 
dizgust mă-ntorc de cătră româncele noastre, cari nu vor să apară 
acea ce sînt. 

Însă nu e timpul să ne ocupăm de chestia aceasta. Haide mai 
bine să ne delectăm în defilarea dinaintea noastră. Pe unii ne 
interesează frumuseţea damelor, pe alţii a toaletelor. Și unii și 
alții avem prilejul bogat a ne desfăta. Nu-i vorbă, sînt şi multe 
dame frumoase, dar numărul hainelor frumoase e mai mare. O 
espoziție de moda cea mai nouă. Tot ce Parisul, Londra, Berlinul 
şi Viena produc pe terenul acesta este aici reprezentat cu prisos. 

Căci să nu credeţi că toate cîte vin aici sînt bolnave, măcar că 
numărul medicilor din Franzensbad se urcă la douăzeci şi şepte. 
Multe fac numai voiagiuri de plăcere, din o baie în alta, colindînd 
toată Europa, numai ca să-şi petreacă, să strălucească 
împresurate de adoratori şi să-şi arate toaletele. 

Iată, colo una, consoarta unui general din Rusia. Nevastă 
tînără și zdravănă, stă aici cu conversatoarea ei. De acasă a vinit 
la Viena, unde a luat parte la Praterfahrt şi a petrecut două luni 
de zile, pînă cînd i s-au confecţionat niște costume nouă; de aice 
are să meargă la Paris, să comandeze rochii nouă, căci, Doamne 
sfinte, cineva nu poate purta vecinic aceleași îmbrăcăminte; o să 
iasă apoi la Biaritz şi de-acolo prin Pirenei se va duce spre 
toamna la Nizza, unde pe vremea aceea se va aduna toată înalta 
societate. Spre iarnă se va întoarce la Petersburg, să ia parte la 
baluri, serate, teatru. Bărbatul? stă acasă, unde îl reţine 
bătrânețea; mîngăierea lui sînt scrisorile gingaşe ale nevestei, cari 
îi spun că ea se gîndeşte tot la el şi dînsul trimite regulat paralele. 

Pe cît de elegante şi iubitoare de lux, damele din Rusia sînt 
atît de evlavioase. Între alte biserici, este aici şi una rusească, 
susținută de guvernul rusesc. Biserica aceasta totdauna e plină 
mai cu seamă de dame, cari îngenunche mereu, fac la mătănii și 
ofer daruri preţioase bisericei. Epitropul în acest sezon e un 
român din Basarabia, dl Davidoglu, primarul oraşului Reni, care 
înainte de rezbelul ruso-româno-turcesc a aparținut României. 

Se poate însă că şi evlavia aceasta e numai o prefăcătorie, un 
fel de modă, mai bine o distracţie oarecare. Ce-i dreptul, direcția 
băilor face totul pentru desfătarea publicului; e teatru 
permanent, muzica cîntă câte patru ore pe zi și mai în fiecare 
seară e concert, unde debutează celebrități, sîmbătă seara se 
arangează și cîte o serată cu dans... Însă vecinic aceeaș programă, 
aceeaș amuzare, în cele din urmă devine monotonă. Ș-apoi tot 
femei ş-aproape numai femei! Numai din cînd în cînd cîte o 
figură bărbătească! E cam plictisitor, nu-i așa, amabile cetitoare!? 

Ne-am şi luat zilele trecute o mică societate ş-am făcut o 
plimbare la o colină din apropiere, de unde ți se ofere o privelişte 
frumoasă asupra băilor și asupra ținutului întreg. Acolo di 
Cavadia, cunoscutul componist muzical din Brăila, ne-a delectat 
cu vocea sa armonioasă, cîntînd mai multe piese româneşte. 
Damele ruse din societate nu ştiau ce limbă este aceasta şi cînd li 
s-a spus că e română, una din ele esclamă că sîntem „slavi“. Asta, 
fireşte, a produs o protestare, apoi o discuțiune; eu însă nu cred 
ca ea să se fi convins că sîntem de viță latină, căci în Rusia pe 
toate terenele se propovăduieşte și pretotindene se crede că 
sîntem slavi. Cuvîntul pentru care se întîmplă asta? Pentru ca 
drăguţul de muscal să ne poată îmbrăţoșa mai călduros, ca pe 
nişte fraţi, ș-apoi să ne înghită cum a făcut cu Basarabia. 

Apetitul muscălesc e mare. Zilele acestea am avut o nouă 
ocaziune a mă convinge. Într-un local de escursiune, la umbra 
aromatică a unui brădeţ tînăr şedea la masa vecină o damă Tusă, 
din societatea naltă, cu conversatoarea ei. Luînd loc, dama 
comandă două pahare cu lapte; abia le beură, ordonă să i se 
aducă o sticlă cu bere. Bere după lapte? E cam neobicinuit. E, 
bine, dama era de altă părere şi goli, însă singură, toată sticla. 
Atunci ceru două cafele cu lapte şi pîine cu unt... dar cam genată, 
căci observă că o petrecem cu luare-aminte şi drept scuză începu 
a suride... Nevrînd să-i deranjăm plăcerile, ne scularăm și 
plecarăm, lăsînd-o să-şi împlinească pofta de mîncare. 

Nu știu dacă pofta aceasta a avut un sfîrşit tragic, dar pofta 
unei alte dame a produs un rezultat cam neplăcut. 

Şedeam pe promenada cea mare, cînd deodată, cu iuțeala 
fulgerului, apare o biciclistă. Tiînără și frumoasă, costumată 
elegant, dama care şedea pe biciclu fireşte că atrase iateresarea 
tuturora. Dînsa observînd aceasta, înainta cu fală și mai mare, 
fără să arunce publicului vro privire de interesare. Deodată însă 
ea scoate un ţipet, biciclul se opri şi călăreaţa voi să se dea jos. 
Dar ce încurcătură! Nu putu. Rochia i se prinse de roată şi nu era 
chip nici să se miște. În situația asta penibilă şi totodată comică, 
nu știa să strige ajutor ori să rîdă. Ea făcu și una și alta. Striga 
întîi franţozeşte, mai apoi nemțeşte, dar totdauna rizînd, pînă 
cînd se şi adună în giurul ei cîteva dame și un domn, cari se 
căzneau din toate puterile s-o scape din încurcătură, dar degeaba, 
rochia trebuia tăiată și nimenea n-avea nici foarfeci, nici cuțit. 
Cînd situaţia ajunse la culme şi biata biciclistă nu mai râdea, ci se 
ruga “Um Gottes Willer” să-i taie rochia, aduse Dumnezeu un 
ofițer român care sări în faţa locului, își oferi cuțitașul şi dama fu 
mîntuită. Sări iute jos, mulțumi salvatorului său prin un 
compliment grațios și nu-și mai urmă pofta de biciclu, ci plecă pe 
os. R 
' Ofițerii aici în adevăr sînt nişte salvatori. Indeosebi se poate 
constata aceasta în reuniunile de dans, ce se arangează totdauna 
sîmbătă seara. Dansatoare sînt destule, însă ia dansatori dacă ai 
de unde. Și e cunoscut că, cu cît sînt mai puțini dansatori, damele 
ar dansa cu atîta mai mult. Din norocire, Eger e aproape și 
garnizoana de acolo vine în ajutorul bărbaţilor de aici. Sîmbătă 
după-miazăzi numai ce vezi mişunînd prin parcuri uniformele 
milităreşti. Numaidecât ț-aduci aminte că deseară va fi dans. Cum 
să nu mergi acolo? 

Salonul de cură de astă dată are o privelişte fermecătoare. 
Bolnavele de asta-mineaţă, iată-le toate vindecate şi întărite. - 
Dacă izvoarele şi baia de moor nu prea au efect, iată, dansul le-a 
pus pe toate în picioare. Ce văd? lată şi greaca cea palidă, pe care 
am compătimit-o atât de mult zilele trecute, căci de slabă nu 
putea umbla pe picioare, ci o duceau cu roaba pe la izvoare și 
prin parcuri. Gătită de dans, ochii ei ardeau de dor şi privea cu 
neastimpăr dansatorii. Un locotenent se apropie de ea, îi face un 
compliment. Ea uită boala, nu-i mai trebuie roabă, capătă puteri 

Şi zboară cu el într-un vals, picioarele lor — vorba lui Şerbănescu — 
abia ating pămîntul... 

„lată puterea dansului! Cine nu ș-ar aduce aminte de versurile 
lui Depărăţeanu? 


Dansul, cîntul şi amorul 
Sînt izvorul 
Fericirii omenești. 


A DOUA SCRISOARE DIN FRANZENSBAD 


Am gîndit că, vrînd să aștern pe hîrtie suvenirile mele din 
Franzensbad, am să mă achit cu o singură scrisoare. Însă după ce 
am încheiat rîndurile din nr. trecut, am văzut că n-am reprodus 
decît primele impresiuni. Vin dar a le întregi, căci viața de aicea 
seamănă unui caleidoscop feeric, care se schimbă nencetat şi la 
tot momentul îi ofere vederi nouă. 

Sezonul d-aici are mai multe colori, după țările şi limbile care 
se prezintă, fiecare din aceste vine la un timp anumit regulat în 
toți anii, încît intreprinzătorii băilor ştiu că în care lună de unde 
au să se aștepte la vizitatori. Luna trecută a fost a ruşilor, încât 
pretotindene auzeai aproape numai rusește; acuma ne-am sporit 
pe la izvoare văd o mulțime de românce — de ritul israelit Şi, să te 
miri! toate vorbesc românește. Judecat din punct de vedere al 
sferelor nalte, sezonul trecut s-ar fi putut numi al arhiducesei 
Isabela, soția arhiducelui Frideric, care a petrecut aici mai multe 
săptămîni, fiind obiectul admiraţiunii generale. 

, Săptămîna trecută, în ajunul plecării sale, direcțiunea băilor 
i-a făcut o serenadă, la care a asistat tot publicul. A şi păţit-o 
teatrul, căci în seara aceea numai două loge s-au vîndut, iar în 
parter se afla un singur privitor, cu toate că de altă dată aproape 
toate locurile sînt ocupate. Reprezentaţia totuși s-a ținut și în 
ziua următoare nimene nu era mai fălos decît singurul spectator 
din parter, căci a putut zice că nu numai fostul lui rege al 
Bavariei, ci şi lui singur (în parter) i-a jucat o trupă întreagă. E de 
observat că și acel singur spectator din parter a fost un român. 

Vorbind de teatru, observ în treacăt că trupa are un 
repertoriu aproape original german, numai din cînd în cînd se 

joacă cîte o piesă tradusă din franțuzeşte. Nu ştiu dacă ura față de 
francezi ori bogăţia literaturei dramatice germane e motivul 
acestei compuneri a repertoriului. Fie oricare, faptul este 
lăudabil, căci numai astfel se poate da avînt literaturei dramatice. 

În concertele ce se aranjează aici, atît de muzica locală, cât şi 
de celebrităţile artistice cari se perîndă unul după altul, asemenea 
muzica germană domnește mai mult. 

Este interesant a constata că artiştii se primesc cu entuziasm 
mai mare decît artistele. Săptămîna trecută a dat un concert 
d-șoara Nichita, primadona asolută de la opera comică din Paris, 
însoţită de un bariton de a doua mînă. E, bine, baritonul a primit 
mai multe cununi; d-șoara Nichita însă nici una. Faptul acesta 
arată foarte convingător că sîntem în o baie de femei. 

În timpul din urmă s-au sporit şi bărbații. Avem și un mare 
duce din Rusia, Serghei Alexandrovici, cu toată familia și suita. 
Cu toate aceste sezonul începe a scădea. S-au dus mulţi, luxul cel 
mare dispare pe zi ce merge; a plecat şi tovarăşul nostru, care 
zicea că, fiind dînsul loial, şede în Kaiserstrasse, dejună la 
Kaiserhof, prînzeşte la Kaiserhaus, ujină la Kaiser von Uester- 
reich, cinează la Kaiserkrone şi cu toate bucatele mănîncă numai 
Kaiser Semel. E timpul să mai ieşim şi afară de Franzensbad, să 
vedem împregiurimea. 

Situaţia geografică a staţiunii balneare Franzensbad e foarte 
norocoasă, căci se află aproape de multe centre culturale. Pînă la 
Nürnberg acceleratul te duce în 3'/2 ore, la Lipsca în 5, asemenea 
şi la Praga, la Dresda mergi în 6, la München 6'/2, la Berlin în 9, 
la Viena în 10; iar Karlsbad şi Marienbad sînt numai la cîte o oră 
Şi jumătate. 

Nu este de mirare că se adună multă lume cultă. Peregri- 
nagiul acesta, însă, nu ţine decât de la sfîrşitul secolului trecut, 
căci atunci s-a regulat izvorul, dindu-i-se numele Franzquelle, iar 
stabilementului întreg: Franzensbad, după numele împăratului 
Francisc I, care domnea pe vremea aceea, căruia i s-a ridicat şi O 
statuă de bronz în mijlocul parcului de cură. 

Se vede că a fost un loc plăcut al bărbaților germani de litere, 
căci tablele comemorative arată că au petrecut aici Goethe, 
Herder și Anastasiu Grün, ba o casă se făleşte cu inscripţiunea că 

la 1886 acolo a stat două zile prințul Bismarck, conferind cu 
cancelarul Giers al Rusiei. 

La înălțime de 450 metri deasupra Mării Ostice, Franzensbad 
se află chiar în mijlocul valei Egerului, spre nord de cătră orașul 
Eger, la marginea apuseană a Boemiei. Această vale mare, 
încadrată de munţi şi înzestrată cu multe sate, păduri şi lacuri, 
este o panoramă foarte pitorească. Împregiurimea ofere dar 
multe locuri de escursiune interesantă, unde vizitatorul găseşte 
privelişti ademenitoare, frumuseți de ale naturei, amintiri istorice 
ori formaţiuni geologice sau altele. 

Cea mai mare parte a publicului se duce numai la Miramonti, 
o movilă în apropiere de douăzeci minute, de unde ai o vedere 
frumoasă asupra Franzensbadului și împregiurimei. Acolo este și 
o restauraţiune de grădină, unde joia cîntă niște lăutari tirolezi. 

Cevaş mai departe a Kammerbihl, un deal mai mărişor, 
interesant mai cu seamă pentru oamenii de ştiinţă. Se zice că 
Goethe, fiind aici, s-a interesat mult de locul acesta, a ieşit 
adeseori să studieze și l-a și descris. M-am dus să-l văd şi 
impresiunea că în locul acesta a umblat odinioară marele poet 
mi-a inspirat o simţire înălțătoare. Am stat în vîrful dealului și, 
pînă cînd soţii mei studiau formațiunile geologice, eu parcă 
vedeam înaintea mea figura genialului om de litere şi mă- 
nchinam memoriei sale. Tovarășii mei însă nu-mi deteră pace, mă 
invitară să mă dau jos, ca să admir natura și, coborîndu-mă, un 
profesor ne esplică din fir în păr că surpătura ce se deschidea 
înaintea noastră e craterul unui vulcan stîns și ne arătă toate 
păturile lavei. La coasta dealului este și o peşteră; neobositul 
nostru profesor ne oferi să ne conducă într-însa, dar aceea fiind 
foarte scundă, îi mulțumirăm frumos şi delegarăm dintre noi pe 
unul să-l petreacă, iar ceialalți preferirăm să ne retragem de arșița 
soarelui la umbra cîrciumei campaneșşti din vale... 

Un loc și mai frumos de escursiune e la Antonienhohe. Acolo 
poți să mergi şi cu calea ferată, te ţine 5 minute, dar de la haltă 
mai ai încă de mers 7 minute. Pe jos, prin satul Oberloma, 
traversînd nişte păduri cultivate, ajungi în 40 de minute. De sus e 
o vedere minunată şi ai la dispoziție o restaurațiune cumsecade. 

Partia cea mai interesantă şi mai romantică, însă, dintre cele 
mai apropiate, fără îndoială e valea Egerului. Este mai bine să iei 
trenul, care în 10 minute te duce la orașul Eger, să vizitezi orașul, 
ş-apoi cu vaporul să faci o plimbare în sus pe rîul Eger pînă la 
insula Miihlerl. Societatea noastră a făcut așa şi niciodată n-am să 
uit acea zi frumoasă. 


226 


Situat p-un teren neegal, pe mai multe înălțimi şi văi, cu 
casele sale vechi și moderne, dintre cari se ridică impozant o 
biserică cu două turnuri, orașul Eger are o înfăţişare bizară, care 
îți atrage luarea-aminte. 

Gara e tocmai la capătul orașului şi acolo numaidecât încep 
casele mari cu cîte două etage. Mai înlăuntru, urmează clădirile 
vechi. Punctul cel mai interesant, însă, este piaţa, atît ca arhitec- 
tură, cît şi ca istoric. Aici numaidecît primim convingerea că ne 
găsim la mijlocul unui vechi oraș german. Construcțiunea caselor 
ne transportă în secolii trecuţi, cînd orașele erau tot atîte 
fortărețe, unde arhitectura n-a făcut nimica decorativ, nimica de 
prisos. Ne simțim parcă într-un muzeu de antichități, unde fiecare 
casă, fiecare clădire îşi are istoria. Edificii de trei-patru etage, 
fără nici o decorație pe păreţi, simple, nevăruite de secoli, 
afumate, cu păreții negri și cu fereşti mici, avînd niște acoperișuri 
cu câte trei-patru rînduri de obloane, ni se impun vederii curioase. 
Alăturea de ele se înalță, formînd un contrast izbitor, edificiile 
moderne, dintre cari cea mai importantă e Casa de păstrare, în 
stil renaissance. Astfel se leagă trecutul cu prezentul, pe care îl 
signalează și statua lui Iosif II din mijlocul piaţei. 

Orașul Eger a avut un rol mare în istoria germană. Reședința 
ținutului, al cărui nume îl poartă, are 18 500 de locuitori germani. 
Fondarea lui se perde în negura tradițiunilor, prima amintire i se 
face în istorie la anul 1061. De atunci şi ua a avut mulți 
stăpîni şi s-a vărsat mult sînge pentru el. În războaiele husiştilor, 
în luptele pentru reformaţiune, în războiul de treizeci de ani, în 
războiul de moştenire austriac, orașul acesta şi împregiurimea lui 
a fost de multe ori arena luptei. La început în posesiunea 
marcgrafilor, mai apoi în a Hohenstaufenilor, a trecut sub 
sceptrul regilor boemi, iar sub împăratul Carol IV ajunse sub 
coroana Boemiei, din care şi acuma face parte. Odinioară un oraș 
important, un centru puternic al elementului german, astăzi e 
numai capitala unui district. Cel din urmă act istoric petrecut aici 
este semnarea Sancţiunii Pragmatice de către împăratul Carol VI 
la 1720. 

Cu oarecare emoţiune am umblat printre aceste ziduri 
istorice, cari au fost martore la glorii trecute şi am privit cu 
evlavie monumentele cari ni le reamintesc. 

O tablă comemorativă de pe casa de lîngă Rathaus ne spune 
că acolo a stat la 1791 Schiller, venind să facă studii pentru 

trilogia sa Wallenstein. Pătruns de-o simţire adîncă citim 
incripţiunea care ne revocă în memorie că cumplita tragedie, 
uciderea prințului Wallenstein şi a soților săi, s-a săvîrşit în orașul 
acesta. Ne-am dus dar la Stadthaus, unde ni s-a arătat odaia în 
care Wallenstein a fost ucis la 25 februarie 1634. Sub impresiunea 
groazei, am dat numai o repede privire muzeului, în care se află o 
odaie țărănească din valea Egerului şi trecînd pe lîngă frumosul 
teatru, ne-am dus să ne consolăm sufletele în impozanta biserică 
mohorîtă, numită Decanalkirche. 

Această biserică, edificată în secolul al XV-lea, cu cele două 
turnuri, cu păreţii negri, cu interiorul său minunat, zidită într-un 
stil roman gotic, este un cap-de-operă arhitectonică. În sacristia 
bisericei am admirat un monstranţ de argint, în stil gotic, o 
podoabă din secolul al XIII-lea; iar lîngă altar, de-a stînga, se 
găseşte un sicriu de sacrament, de aur, în stil gotic. 

Am fi stat cu plăcere cît de mult să ne delectăm în frumuse- 
tele arhitectonice ale bisericei, dar timpul ne ordonă să mergem 
mai departe şi astfel grăbirăm să ne urcăm sus în cetate, care 
dominează toată împregiurimea. 

Cetatea, mai mult în ruine, e o bucată din istoria germană. 
Posomorită, neagră din afară, intrînd ne face o impresiune 
îngrozitoare. Tot colţişorul a fost teatrul unei tragedii, fiecare 
bucăţică de piatră s-a stropit cu sînge. 

ndată la stînga se deschide o temniţă înfricoşată, în care 
intrăm cu fiori. Acolo contele Miinster a robit cinci ani de zile. 
Mai încolo e sala de banchet, unde au fost omorâţi tovarășii lui 
Wallenstein... De atuncea totul e pustiu. Edificiul colosal s-a 
cutropit, numai zidurile se-nalţă sus, parcă cer iertare lui 
Dumnezeu pentru fărădelegile săvirşite aici... 

Odinioară a fost aici lume veselă. Zidită în secolul 12-13-le, 
cetatea a fost reşedinţa multor domni. Aici a trăit George de 
Podiebrad la 1459; de aici au domnit burgrafii de Eger; aici s-a 
născut şi s-a cununat Frideric de Barbarossa; iată colo capela 
duplă, jos pentru servitori, sus pentru domni... Toate au trecut şi 
n-a rămas decât turnul negru clădit în secolul al nouăle în contra 
invaziunii maghiarilor... 

n giurul turnului, un aleu pe estradă. Ne urcăm şi acolo şi ne 
desfătăm în priveliștea admirabilă ce se desfăşoară vederii. Jos, 
orașul Eger, scăldat de rîul cu acelaş nume; giur-împregiur, valea 
înzestrată cu sate și încadrată la depărtare cu ghirlanda de 
munți... 

Dar jos vaporul fluieră. Ne coborîm iute şi ne urcăm în el. O 
drăgălașă luntre cu vapor, numai pentru 8-10 persoane. Şi 
pornim. O pantie din cele mai romantice. Rîul strîns între două 
dealuri acoperite de păduri, prin cari şerpuiesc cărări bine 
îngrijite şi din cari ne privesc cochet niște vile frumoase, la fiecare 
cotitură ne arată tablouri nouă, care ne încîntă vederile. Lumea 
de pe țărmuri ne priveşte stînd locului, două berlineze tinere din 
luntre intoană un cîntec vesel, deșteptînd ecoul munţilor, care-n 
schimb ne trimite mirosul brazilor... sosim la insula dorită! Ce 
iute! 

Luăm loc la o masă, chelneriţele ne impresoară şi în scurt 
timp nişte păstrăvi proaspeţi ne stîmpără foamea şi berea din 
Eger ne stinge setea. O parte a publicului ia luntre şi face o 
plimbare pe apă; alta porneşte sus la deal printre brazi... Plecăm 
şi noi... 

Ne urcăm la Siechenhaus, unde găsim o restauraţiune 
elegantă şi lume multă, care se desfătează în tabloul pitoresc ce-i 
ofere jos valea cu orașul Eger. Stăm niţel, apoi iar o luăm în sus 
spre vîrful muntelui şi peste douăzeci de minute sosim la Biserica 
Anna, unde ne oprim uimiţi de impozanta vedere ce se deschide 
înaintea noastră. Sîntem la punctul cel mai înalt şi valea Egerului 
își desfășură ochilor noștri întreaga bogăţie a frumuseţilor sale, 
pe care în zarea depărtării le leagă cu orizonul munții seculari... 

Am sta încă mult să ne desfătăm simțirile, dar soarele sfin- 
țeşte. Iute jos, unde ne aşteaptă trăsura. Mîne la Marienbad. 


O ZI LA MARIENBAD 


Nu vreau să descopăr Marienbadul. Toată lumea cunoaște 
băile acestea. Şi dintre români le cercetează mulți. N-am să arăt 
dară însemnătatea lor, ci numai să schiţez în fuga condeiului 
impresiunile mele. o. 

Capriţiul naturei a rînduit ca trei băi importante ale Boemiei: 
Franzensbad, Marienbad şi Karlsbad să fie aproape una de alta. 
De aceea cei ce fac cură în una sau alta, mai toți se duc să vadă și 
celelalte două sau cel puțin una din ele. Asta se poate face ușor, 
căci fiecare are cale ferată şi o mulţime de trenuri stau la 

dispoziția publicului. Cei din Franzensbad se duc mai cu seamă la 
Marienbad, nu numai pentru că e mai aproape, ci şi pentru că 
aceste două băi așa-zicînd se întregesc una pe alta şi după cura 
din Franzensbad este foarte plăcut să te odihneșşti la Marienbad. 

Hotărât a vizita amîndouă, şi eu am ales întîi Marienbadul, 
chiar și pentru cuvîntul ca să las în urmă ce-i mai frumos. Și 
fiindcă orice escursiune în societate devine mai plăcută, ne 
însoțirăm câțiva și făcurăm împreună partia. 

Luarăm trenul de dimineaţa de la 8 și jumătate și înainte de 
zece sosirăm la Marienbad, de unde trăsurile ne duseră în 
douăzeci de minute la băi. 

Situaţia acestora e cu totul opusă celeia a Franzensbadului. 
Cîtă vreme aceasta se răsfață în o vale adiîncă, Marienbad se 
ascunde într-o afundătură de dealuri, de unde privește cu sfială 
asupra cîmpiei largi ce se deschide la intrarea sa. 

Intrând, numaidecît primeşti convingerea că este mult mai 
mare şi mai frumos decît Franzensbad. Frumuseţea i-o dă întîi 
situația naturală, care de la sine are un farmec pitoresc, dar e 
ajutată într-un mod admirabil şi de artistica mînă omenească; iar 
mărimea este urmarea frecvenţei mari a publicului, căci aici vine 
de două ori atâta lume ca la Franzensbad. 

Centrul pare a fi șesul din mijloc, înzestrat cu un parc frumos, 
ce se-ntinde de-a lungul întregului. De-a stînga, un rînd de case 
mari cu două etagiuri, tot oteluri şi restaurante, partea cea mai 
imposantă, unde o mulţime de tot felul de prăvălii îşi ofer 
obiectele de vînzare. De-a dreapta se impune vederii grandiosul 
stabiliment de băi, salonul de cură, colonadele de la izvoare, 

-- biserica din coastă ce dominează totul. De ambele părţi, în sus pe 
dealuri, rinduri-rînduri de case, deasupra cărora nişte vile 
elegante îşi scot capetele dintre arborii pădurii umbroase. 

Sosind, numaidecît o luarăm sus spre deal, printre brazi, pe 
nişte căi bine îngrijite şi după plimbare de o oră, sosirăm la 
„Wald-Quelle“. Acolo era adunată lume multă şi se plimba luînd 
aer. Ce de figuri interesante! La Franzensbad aproape tot fețe 
palide și înfățișări anemice; aici nişte obraji roşii ce mai că 
plesnesc de sănătate, niște bărbaţi graşi şi groși şi nişte femei... cât 
nu cred că ar fi destul un metru să le măsuri periferia. Săracii şi 
mai cu seamă săracele! Cum răsuflau din greu, trudindu-se ca să 
meargă în sus. Îndeosebi ni-au atras atențiunea cîteva jidance 
din Galiţia. Caricature mai ridicule, ba să mai vezi. 

In contrast cu aceste persoane grase, au apărut din cînd în 
cînd şi cîte o figură subțire, ca un semn de esclamaţiune. Era 
comic să vezi cu ce invidie se uitau aceştia, graşii și uscaţii, unii la 
alții. Faţa fiecăruia spunea că ce fericit este celălalt. Dar este şi 
mai interesant a şti că şi aceia şi aceștia cred că baia asta le face 
bine. lată Cauza pentru care la Marienbad vin graşii să slăbească, 
iar uscațivii — să se mai îngrașe. 

Intr-aceste, muzica începu. Un orchestru mai mare decât la 
Franzensbad. Publicul lua loc pe bănci; şezurăm şi noi, făcînd 
critica — fiindcă erau şi dame între noi - toaletelor cari se 
perîndau înaintea noastră. 

Cam o oră ținu aceasta petrecere, după care ne duserăm şi ne 
aleserăm o restauraţiune în pădure, la umbra iubiţilor mei brazi 
şi ne aşezarăm la masă. Bucatele bine gătite, conversaţia veselă şi 
aerul, ah! aerul de brazi ne făcură cea mai bună dispoziție. 

La cafea ne duserăm la Cafe Egerlănder, care se află pe 
marginea estremă a Marienbadului, pe o colină înaltă, unde urci 
prin o pădure tînără de brazi. Nu-i vorbă, ne cam încălzim pîn- 
acolo, dar sosiți, tabloul ce se desfășoară înaintea vederii noastre 
ne face să uităm osteneala cu care am străbătut pînă sus. 

Priveliştea e admirabilă, încît stai uimit şi nu te poți despărți 
de ea. De-a stînga jos la picioarele tale străluceşte în pompa sa 
Marienbad. O vezi toată, toată. Iată parcul din mijloc, rîndurile 
de case, printre cari mișună lumea; acolo edificiile monumentale, 
iată şi celebrul Kreuzbrunn; parcă auzi zgomotul trăsurilor ce 
aleargă în zona cailor, mai în sus vilele elegante și tot mai sus, în 
vîrful muntelui, turnul unde se urcă numai turiștii neobosiţi, ca să 
arunce o privire asupra văilor şi dealurilor din depărtare... Ce 
frumos! 

La dreapta, alta panoramă. Șesul nemărginit, din care ca nişte 
ochi sclipitori strălucesc lacurile atît de dese în şesurile Boemiei; 
lanurile de grîne încă nesecerate sînt tăiate de linia ferată, pe care 
tocmai şerpuieşte un tren accelerat, aducînd noi oaspeţi. Sate 
mărunte, căci toate satele de pe aici sînt mici, cu niște coşuri de 
fabrici înalte și fumegînde, împodobesc cîmpia mare şi întrerup 
deșertul nemărginit care la depărtări mari se încadrează de niște 
munți albaştri, cari parcă ating cerul. Un tablou vrednic de 
penelul oricărui pictor de peisage. 

Adiîncit în visarea noastră, nici nu observăm că nişte 
chelneriţe tinere, toate în costum național şi alese pe sprinceană, 

ne împresoară şi ne întreabă ce poftim. Atunci privim în giur de 
noi. Pe terasa colosală sute de mese aşteaptă oaspeți. Încetul cu 
încetul, mai apoi din ce în ce mai tumultos, publicul s-adună şi 
iată toate mesele ocupate. Toţi iau cafea, îngheţată, bere etc. 
Apoi damele își scot lucrul de mînă, bărbații citesc ziare ori joacă 
cărți și din cînd în cînd toți aruncă privirile spre panorama ce li se 
prezintă și gustă momente neuitate. 

nsă timpul trece. Cu greu ne despărțim de aceasta vedere 
frumoasă; cu toate aceste ne sculăm, căci se apropie timpul 
muzicei la Kreuzbrunn. Ne coborîm şi pe cînd sosim acolo, s-a și 
adunat o lume elegantă. Cîteva mii de persoane, dame și bărbați. 
Unii beau apă, alţii îşi asigură loc în rîndul prim, iar alții se 
plimbă în mijloc, făcînd curte damelor ori privind mulțumiți în 
giur de sine. 

„În sfîrșit, muzica începe. Un concert frumos, la care ai tot 
asista. Publicul se adună din toate părţile, încât plimbătorii abia 
mai au loc. Unii se depărtează prin parc, alţii o iau prin colonade 
şi se delectează în vitrinele prăvăliilor de tot soiul. Trec şase ore 
şt muzica încetează. Toţi se duc în câte părți. 

Grăbim şi noi în salonul de cură. La sunetul muzicei militare, 
care tocmai începe concertul său, cinăm repede. Apoi hai la gară 
şi acasă, căci ziua frumoasă a trecut şi trenul pleacă. 


DE LA KARLSBAD 


| Dacă eşti la Franzensbad, e peste putință să nu faci o escur- 
siune şi la Karlsbad, să vezi acele băi renumite, unde aleargă 
toată lumea (cam la vro treizeci de mii pe an), sperînd și găsind 
lecuire de mulţimea de boale adevărate și intipuite. 

Iei acceleratul şi într-o oră şi jumătate acela te repezeşte pîn- 
acolo. Timpul acesta, în societate bună, trece iute, mai cu seamă 
dacă cerul e senin și te poți desfăta în priveliştile ce-ţi ofer văile, 
satele şi dealurile pe unde treci. 

De societate bună avem parte, căci călătoream împreună cu o 
familie artistică din Bucureşti. Tatăl, un cunoscut componist 
muzical şi director de conservator, cu doi băieţi, dintre cari cel 
mai mic, un violoncelist in spe. Însă timpul nicidecît nu ne 

promitea multă desfătare, cerul era posomorit, ba şi ploua din 
cînd în cînd. Ne mîngăiam, însă, că are să se-nsenineze, căci în 
părţile acele ploile sînt dese şi nici într-o dimineaţă nu eşti sigur 
ce timp are să fie peste zi. 

Intr-aceste, dispărură şi cele din urmă conture ale parcurilor 
de la Franzensbad; înaintam în frumoasa vale a Egerului și nu 
peste mult sosirăm în Tirschnitz, unde trecurăm în alt tren. De 
aici încolo valea Egerului se strîmtoreşte; de-a stînga încep să se 
ridice nişte stînci acoperite cu brazi, de-a dreapta se perîndă 
satele Königsberg, Maria-Kulm, unde zărim o biserică frumoasă; 
apoi urmează alte sate şi-n urmă sosim la Falkenau, în cele trei 
minute privim cu lorgneta castelul contelui Nostitz, care 
dominează vederea noastră şi pornim mai departe. 

Terenul pe care trecem devine din ce în ce mai pietros. Din 
văile strîmte se ridică coşurile fabricelor. Şi în depărtare țin pază 
vederii munţii ce împreună cerul cu pămîntul. Fabricele se tot 
înmulţesc şi, încetul cu încetul, colo jos la dreapta se dezvăluie 
înaintea noastră, din haosul negurei şi al ploaiei, renumitul 
Karlsbad: un oraș frumos, cu vro patrusprezece mii de locuitori. 

Peste cîteva minute sosim. Gara inundată de lume, mulțimea 
de birje, zgomotul şi mişcarea mare ne arată că sîntem în toiul 
sezonului. Oameni cu tot felul de fizionomii, europeni și africani, 
episcopi şi rabini, bancari şi scriitori, călugăriţe și actriţe, soldați 
şi artiști, dame elegante şi burgheze, englezi flegmatici şi francezi 
sprinteni, germani serioși şi italieni vorbăreţi, norvegiani 
melancolici şi români veseli mişună în giur de noi, vorbind toate 
limbele lumei, încă şi cea românească. Sîntem ca într-un punct 
central pentru lumea toată. 

Luăm o birjă şi dăm jos la vale. În giur de tine, în dreapta şi în 
stinga, tot case mari cu cîte două etagiuri. Toate, oteluri și 
restaurante cu grădini, prăvălii de tot felul, cofetării şi chioscuri, 
pe păreţi afişuri cari anunță concerte şi alte petreceri. Totul parcă 
vre să-ţi facă nişte momente plăcute. Numai ploaia nu 
conteneşte. 

În sfîrşit sîntem jos. O vale lungă, ascunsă între munţi cari de 
dincolo se rădică repede, oferă lumei izvoarele sale 
binecuvîntate. 

Tradițiunea spune că împăratul Carol IV ar fi descoperit 
izvoarele în 1347, la o vînătoare de cerbi. De aice şi numele: 
Karlsbad. Din altă parte se zice că băile aceste au fost cunoscute 

încă în secolul al XIII-lea, nu ştim, nici nu vrem să scrutăm, căci 
n-avem să facem istoricul Karlsbadului, ci numai să schițăm nişte 
impresiuni fugitive. 

Prima impresiune spunea că ne aflăm într-un oraş elegant. 
Ploaia nu contenea, cu toate aceste strada era plină de lume care 
se plimba prin colonade şi cu parasolul în mînă, conversînd vesel 
şi <i din cînd în cînd înaintea vitrinelor prăvăliilor de tot 
soiul. 

Ne coborîm şi facem parte și noi din mulțimea plimbătoare. 
Tot oteluri şi oteluri, printre cari cel mai impozant e otelul 
„Pupp“, centrul vieţii din Karisbad. Peste drum un bazar lung cu 
prăvălii, unde poți să-ţi cumperi tot ce ochii îți poftesc. Parcă eşti 
în Viena. 

Trecem rîul Tepl, care taie valea în două, şi grăbim să vedem 
izvoarele. Se-nţelege că mai întîi aducem prinosul admirațiunii 
noastre celebrului Sprudel. Cu oareşcare emoţiune privim 
impozanta colonadă de fier, sub care izbucneşte aceasta minune a 
naturei, care a vindecat sute de mii de oameni nefericiți. 

Intrăm şi un tablou pistriţ de oameni cu păhare în mînă, cu 
nişte ochi căzuți în orbita lor, palizi şi suferinzi, dar cu flacăra 
speranţei în privirea tuturora, ne spune parcă ne aflăm într-un loc 
sfînt, într-un templu al mîngăierii. 

Iată şi altarul! Parcă vedem fumul de tămiie ridicîndu-se la 
ceruri. Sînt stropii razelor de apă ce schinteiează ca miliarde de 
mărgăritare, umplind aerul şi răspîndind un farmec misterios. E 
renumitul Sprudel care izbucnește din pămînt ca o magică fintînă 
săritoare, bogată şi binefăcătoare, ca o binecuvîntare a lui 
Dumnezeu! 

Izvorul e cît se poate de frumos şi pitoresc. Izbucnirea apei îţi 
pare un buchet de mărgăritărele albe! Un briliant foc de artificii 
ce joacă necontenit, avîntîndu-se în sus pînă la patru metri şi 
scoțînd în fiecare minută un volum de 2000 litre de apă caldă. 

Fete fac serviciul în giurul fîntînei săritoare să-ți umplu 
păharul aninat de o rudă lungă. Bolnavii stau în şir, unul cîte 
unul, renumitul Gansemarsch, astfel îmbulzeala este eschisă şi 
serviciul se face regulat. 

Am vizitat apoi celelalte izvoare, Miihlbrunn şi altul, al cărui 
nume mi-a scăpat din memorie. 

După-masă ploaia a încetat și o iuarăm sus la deal să vedem 
priveliștea generală a Karlsbadului. Urcarăm la marginea 

estremă din dreapta unde se află biserica evangelică engleză. Și 
cu cît ne suiam, cu atîta tabloul devinea mai interesant. 
Inscripţiuni foarte ademenitoare indică pretotindeni punctele 
mai frumoase și dacă ai văzut unul nu poţi rezista dorului d-a 
străbate și mai sus. Stăm şi privim în jos. Vedem desfăşurîndu-se 
din ce în ce mai lămurit valea ce ascunde în sine renumitele 
termale. Dar iată o inscripțiune şi mai ademenitoare ne invită la 
„Semering“. Urcăm o mulţime de trepte şi ajungem la o terasă de 
stîncă, în vîrf cu un cerb de piatră care stă să sară în prăpastia 
înfiorătoare. Abia cutezăm să ne uităm în jos și ne-ngrozim de 
scoborîşul pe trepte. Din norocire nu sîntem siliți a face iarăş 
drumul acela. Calea ne duce mai departe pe coasta muntelui şi în 
curînd dăm de o altă surprindere, niște poduri aninate de stînci, 
sîntem la Semering. Trecem podurile şi ne desfătăm în panorama 
din vale. Vedem tot Karlsbadul, cu multele sale frumuseți și 
parcă auzim zgomotul ce dezvoltă viaţa ce se răsfaţă-n el. 

Obosiţi, ne-am mulțumi cu atîta plăcere şi am odihni bucuros 
pe o bancă, însă o inscripţiune şi mai provocatoare ne invită la 
„Himmel auf Erden“. Cine ar putea rămîne atît de rece să nu 
dorească a vedea raiul pe pămînt? Şi am pornit înainte-n sus, pe 
nişte căi serpentine, cari la fiecare cotitură ofereau alte şi alte 
vederi. Suiș greu şi cam lung; e departe raiul pe pămînt. Însă 
frumuseţea ce ni se dezvălea la tot momentul ne făcea să uităm 
greutatea urcării. Mergeam doar în rai! 

Pe o tablă cetim următoarele rînduri: 


HIMMEL AUF ERDEN 


Wie schön, o, Got, ist deine Welt gemacht, 
Wenn Sie dein Licht umfliesst; 

Ihr fehlt’s an Engeln nur und nicht an Pracht, 
Dass Sie kein Himmel! ist. 


Frumoasele rînduri ale poetului anonim ne încîntă și mai 
mult, cu entuziasm ne întărim şi peste cîteva minute sosim la O 
terasă cu grilagiu de fier, în vîrful unei stînci, de unde ni se 
deschide o privelişte îmbietoare de ochi. 

Cerbul de piatră, care mai nainte ni se părea la o înălțime 
înspăimîntătoare, acum se pituleşte jos la picioarele noastre. Iar 
valea îngustă dintre munți, care adăposteşte Karlsbadul, îşi 
desfășoară toate farmecile. Vedem cum se întinde din dreapta în 
jos la vale, unde se mai lărgește. Rînduri de case mari înzestrează 

acest cuib frumos, tăiat în mijloc de un rîu; oteluri și restaurante 
ne invită de pretutindeni; biserici strălucite sclipesc la razele 
soarelui şi din ambele părți se urcă pe coastele munților niște vile 
admirabile. Un tablou pitoresc, care se perde în zarea depărtării 
unde se-nalță coșurile fabricelor... | 

Cu greu ne despărțim de locul acesta, însă curiozitatea nu ne 
dă pace. Mai urcăm un punct, cel mai nalt. De acolo tabloul ia 
dimensiuni și mai mari. Stînca aceasta o fi fost un loc plăcut al lui 
Petru cel Mare al Rusiei, căci pe ea găsim o inscripțiune rusească 
ȘI germană, în memoria lui. Inscripţiunea face elogii entuziaste 
memoriei țarului şi esprimă sentimentul de adorațiune al națiunii 
PE al cărei vis de aur este cunoscutul testament al lui Petru cel 

are. i 
Pe mine nu mă prea încîntă visul acela, de aceea nici n-am 
copiat inscripțiunea lungă, ci am pornit cu toți în jos la vale, de 
eat se și auzeau acordurile muzicei care avea să ţină concertul 
său. 

Pe cînd sosirăm, lume multă s-adunase la mesele de sub 
arborii dinaintea otelului „Pupp“, ascultînd muzica. Luarăm şi 
noi loc esaminînd publicul, în care recunoscurăm mai mulţi 
prieteni şi cunoscuţi de la Bucureşti. În programă era şi o piesă 
românească, o compoziţie a d-lui Buchental din Bucovina. 
Pîn-atunci publicul a ascultat în tăcere toate piesele; cînd însă au 
răsunat cele din urmă acorduri ale „horei“ noastre, un vifor de 
aplauze se auzi de la mai multe mese, ceea ce ne spunea că 
sîntem mulți români. Îndemnaţi de aplauzele noastre, la piesa 
următoare, o compoziție d-a lui Schumann, aplaudară apoi şi 
nemții din giurul nostru. 

Cu impresiune plăcută ne scularăm şi, mai făcînd o plimbare, 
ne despărțirăm de amicii noştri și ne rentoarserăm seara tîrziu la 
Franzensbad. 


ÎN DRUM SPRE GERMANIA 


Vorba francezului, apetitul vine mîncînd. Cînd am plecat de 
acasă, nici prin vis nu mi-a trecut ca în vara aceasta să fac o 
călătorie prin Germania; dar după ce am cutreierat atîta lume Şi 

țară, unde am văzut o sumedenie de frumuseți în veci neuitate, 
mi-a vinit dorul să merg şi mai departe. 

Aflindu-mă în Franzensbad, la marginea estremă a Boemiei, 
unde de-o parte începe Saxonia, de alta Bavaria, am crezut că 
este bine să uzez de ocaziune ca să fac un mic ocol şi dincolo de 
graniţele imperiului. i 

De asta dată interesarea mă atrăgea mai mult spre nord şi 
anume spre Berlin, unde încă nu fusesem, deci alesei linia 
saxonă, lăsînd pentru alte timpuri Bavaria, pe unde am mai 
trecut odată, precum poate îşi vor aduce aminte părinţii actua- 
lilor cetitori ai „Familiei“, căci de-atunci a trecut vreme lungă, 
vro douăzeci şi opt de ani.! 

Afară de Berlin, mă interesa mult Lipsca, despre care am 
cetit atît de mult şi pentru care mi-am format un anume cult, încît 
chiar să nu mă fi dus la Berlin, Lipsca trebuia s-o văd. Eram doar 
numai la patru ore şi jumătate de ea. 

Mai era un punct care mă îndemna să apuc drumul spre 
Saxonia: doream să văd vestita Șviţeră Săsească, Sächsische 
Schweiz, despre a cărei frumuseți se vorbeşte şi se scrie cu mare 
entuziasm. Mi-a fost dor de munți, de stînci, de brazi, de aerul 
curat, pe care degeaba l-am căutat prin băile Boemiei. 

Mi-am făcut dar un plan de călătorie. Un cerc în partea nord- 
ostică a Germaniei, care să cuprindă aceste puncte de frunte ale 
escursiunii dorite. Și am pornit. 

Trecuse unul după-miazăzi, cînd trenul nostru ieşi din gara 
Franzensbad. Timpul era senin, aerul temperat, cum e prin 
Boemia, dispoziția călătorilor veselă, căci toți se rentorceau acasă 
de la băi. Stam la fereasta cupeului şi priveam cu duioșie valea 
Egerului, în care am petrecut cîteva săptămîni frumoase şi pe 
care o părăseam acuma poate pentru totdauna. Aruncai o privire 
de adio Franzensbadului, care se ascundea sfioasă jos în fundul 
văii, la umbra parcurilor sale răcoroase, şi-mi revocai în memorie 
toate suvenirile plăcute. Aşa mă obicinuisem cu toate, încît 
despărţirea îmi părea grea. Dar trenul își îndrepta calea de după 
un deal care ne închise tabloul; nu mai văzurăm nici valea 
Egerului, nici Franzensbadul; alte orizonturi ni se prezintară. 

Văi cu lacuri, păduri de brazi, dealuri cu cătunuri se perîndă 
din ambele părți. O regiune romantică foarte, care la tot 
momentul ne atrage luarea-aminte în altă şi-n altă parte. Însă 
n-avem timp mult de desfătare, căci iată sosirăm la staţia primă. 

Sîntem la Voitersreuth. Cea din urmă staţie în Boemia. Aici se 
face revizia vamală, cuferele mari se dau jos, iar geamantanele 
de mînă se vizitează numai în cupeuri. Pasaport nu se cere. Nici o 
şicanare. Tratare umană. 

ntrebuințăm cele cincisprezece minute de pauză spre a ține o 
revistă asupra împregiurimei şi ne delectăm în satul Schönberg, 
primul sat în Saxonia, la depărtare cam de jumătate de oră, la 
poalele muntelui Kapellenberg, de unde turistul are o priveliște 
minunată. 

Peste cîteva minute sîntem și noi în Saxonia. La Brambach 
trecem granița, dar aici acceleratul nostru nici nu se opreşte, ci ne 
duce prin niște ținuturi din ce în ce mai romantice şi nu stă decît 
la Bad-Elster. Aici parcă ne aflăm la gara Franzensbad. Pe peron 
o mulțime de dame şi de trei ori atîte cufere, geamantane și cutii. 
Semnul învederat că sîntem la o baie pentru femei, cari se-ntorc 
acasă. 

Da, da. Bad-Elster este Franzensbadul Saxoniei şi, avînd cam 
aceleaşi mijloace de cură, face mare concurență aceluia. Informa- 
țiunea ne spune că are 13 izvoare alcaline-salinice, iar numărul 
vizitatorilor se urcă pe an la cinci mii. 

Păcat că de la gară nu puteam vedea aceasta baie interesantă. 
Astfel numai publicul adunat aici ne da o icoană oareşcare a 
vieții de acolo. Judecînd după acesta, sezonul din Elster a putut 
să fie destul de variat, căci vedeam o mulțime de dame tinere şi 
vesele; ori poate se bucurau numai pentru că se-ntorceau acasă. 

Oricare va fi fost cauza dispoziţiei lor bune, impresiunea era 
plăcută, căci ce este mai frumos decît să vezi nişte dame suri- 
zînde? Veselia asta trecu apoi în o scenă hazlie, de care am rîs 
mult. 

Trenul nestînd decît cîteva minute, toate voiau să urce cît mai 
curînd, ca nu cumva să rămînă fără loc. În învălmăşeala aceasta 
mare şi în lipsa de hamali îndestulitori, bărbatul uneia a apucat 
singur în mînă cele cinci cutii ale nevestei sale şi se căznea să le 
urce în cupeu. A şi reuşit de minune a pune piciorul pe scară, dar 
în momentul acela cineva îl îmboldi şi toate cele cinci cutii i se 
rostogoliră jos pe pămînt. 

A vedea faţa acestui om nenorocit, care în zăpăceala sa nu 
ştia cum să scape mai degrabă din încurcătura sa comică, era un 
ce homeric. Săracul, voind să facă cît mai curînd capăt scenei 
neplăcute, culese cum putu de iute cutiile şi le aruncă sus una 


238 


după alta. Însă una căzu îndărăt, se deschise și tot cuprinsul ei se 
goli pe peron. Erau niște obiecte de toaletă intimă. El înmărmuri, 
ea sări jos şi, aruncînd bietului bărbat o privire fulgerătoare, le 
adună iute şi se duse în alt vagon. Mă uitam la bărbat şi mi-a 
trecut de șagă. I-am dat să-și ducă cutiile după nevastă și cînd 
mi-a mulțumit, parcă l-aş fi scăpat de primejdia cea mai mare. 

A pornit şi trenul. Abia la cîteva minute, în o vale din stînga, 
iată că zărirăm şi edificiile băii Elster. Sîntem în valea Elsterului 
Alb. Păduri de brazi împodobesc ambele maluri, printre cari căi 
bine îngrijite conduc la băi, cari au o situaţie mult mai frumoasă 
decît Franzensbad. Din fuga trenului privim cu plăcere clădirile și 
vilele ce se ridică din frunziş, invitînd parcă pe oameni la o 
recreaţiune plăcută. Dar acceleratul zboară şi peste cîteva minute 
dispare totul... 

Calea ferată ne conduce prin locurile cele mai romantice, 
unde ochiul la tot momentul are puncte de desfățare. Saxonia ne 
face impresiunea cea mai bună, E o ţară mai frumoasă decît 
Boemia. Mulțimea de fabrice e surprinzătoare. Abia mai dăm de 
sate, ci numai de fabrice incungiurate de locuinţele lucrătorilor. 
Pământul e slab, nepotrivit pentru agricultură. Dar în fiecare vale 
vedem cîte un stabiliment de industrie; pe malurile fiecărui părîu 
fumegă coşurile fabricelor, cari din cînd în cînd se prezintă ca 
niște colonii mari. 

Sosim la Plauen, un minunat oraș de fabrice, cu 55 100 de 
locuitori, pe coasta unui deal, în Elsterul Alb. Privim cu uimire 
interesantele formaţiuni ale oraşului, care înspre vale se 
compune aproape numai din fabrice, iar în sus se termină într-o 
cetate veche, Hradşin, ce domneşte asupra ținutului întreg. 
Capitala unei provincii, Plauen are casa orașului din secolul al 
XVI|-ea] şi un muzeu de industrie, iar în anul acesta a ridicat un 
monument lui Bismarck. 

Nu peste mult, la Jocheta, avem prilejul s-admirăm valea 
Elsterului Alb în toată frumuseţea sa. Calea ferată trece valea pe 
un viaduct grandios, de 280 metri. Viaductul e compus din două 
rînduri de arcuri, unul peste altul. Prin unul din arcurile dedesubt 
trece o altă linie ferată. 

De aici încolo tot sate şi orășele de fabrice, printre cari cel 
mai mare este Reichenbach, cu 24 400 de locuitori și cu un muzeu 
istoric. Dar înainte d-a sosi acolo, trecem adînca vale Göltzsch, 
pe un viaduct şi mai colosal, căci e de 579 metri lung şi de 78 

metri înalt, cu patru rînduri. Privim jos din tren ca din vârful unei 
stinci. O călătorie în adevăr romantică. 

„Urmează Werdau, apoi Crimnitzschau, primul cu 17 400, al 
doilea cu 23 500 de locuitori; amîndouă niște importante sate de 
fabrice de tors şi de ţesut. Apoi trecem un tunel şi nu peste mult 
sosim la Alenburg, un oraș mare, cu 33 400 de locuitori, capitala 
principatului Sachsen-Altenburg. 

Dacă ar fi vreme, ar merita să intrăm în Oraș, căci are o cetate 
veche, pe o stîncă de porfir, într-însa o biserică antică şi pe coaste 
un parc frumos, unde lumea se plimbă cu plăcere; trei lacuri, 
parte în oraş, parte în nemijlocita-i apropiere, impresorate de 
plantaţiuni preţioase, dau orașului un aspect foarte atrăgător. 

„ÎN apropierea garei este și un muzeu de istoria naturală. Se 
zice că aice se află una din cele mai bogate colecțiuni de fluturi. 

De aici încolo, calea ne poartă prin poziții mai puţin 
romantice. Dealurile şi munţii dispar; încetul cu încetul valea se 
lățeşte, vedem iarăș cîmpie, în ea lucrători, cari, deşi e duminecă 
după-miazăzi, încarcă şi cară acasă grîul secerat. 

Nu peste mult se ivesc conturele unui oraș mare. Întîi nişte 
fabrice, apoi cîte o grupă de case, mai apoi, ici-colo vile, vedem şi 
nişte restauraţiuni cu grădini pline de oameni... Și tot așa, numai 
ce ne pomenim că am intrat în oraș; pe lîngă noi case mari, strade 
regulate, mişcare şi viață... Am sosit la Lipsca. 


IMPRESIUNI DIN LIPSCA 


Pătruns de bucurie m-am coborit din tren spre a rămîne vro 
două zile în Lipsca, acest cuib de frunte al culturei germane, unde 
m-așteptam la niște plăceri înalte, avînd să văz o mulțime de 
lucruri vrednice de admiraţiune. 

Îndată plecarea în oraș te tace atent că eşti întîmpinat de 
ordine. Dacă vrei o birjă, ce aici se numeşte „droşcă“, mergi la 
sergentul care stă la gară şi acela îţi dă numărul uneia ce se află 
acolo, de Clasa primă sau a doua, după cum doreşti. Hamalul ţi-o 
strigă și aceea se prezintă, căci nici una nu poate să plece pînă ce 


nu-și capătă numărul. I-l predai și pleci scutit astfel de alergături 
cu impresiune bună. 

Oraşul, compus din strade regulate, cu case mai ales de cîte 
două şi trei etagiuri, mi-a părut mort; numai intrînd mai la mijloc, 
unde sînt parcurile, am văzut lume mai multă. Era duminecă spre 
seară și oamenii desigur ieşise prin grădini, căci în zilele 
următoare vedeam pretotindene comunicațiune deasă. 

Ca poziţie, Lipsca se întinde pe un şes mare la întrunirea 
râurilor Elster, Pleisse şi Parthe, la umbra unei păduri mari, avînd 
în orizonul depărtat drept cadră niște coline înzestrate cu sate 
mărunţele din cari plopii înalți se ridică-n sus ca niște sentinele a 
împregiurimii. 

Istoria fondării sale se pierde în negura tradițiunilor. Se zice 
că numele său german „Leipzig“ se derivă din numele unui vechi 
sat vendic de pescari: „Lipzi“ ori „Lipzk“, unde în secolul XI-lea 
a imigrat o colonie germană, care apoi a prefăcut satul în oraş, 
schimbîndu-i numele conform pronunţiilei germane. Fiindcă 
tocmai acolo se-ncrucișau căile comerciale thuringhiane- 
poloneze şi şoseaua nord-germană-boemă, era un loc foarte 
potrivit pentru tîrguri; de aceea marcgraful Otto cel Bogat de 
Meissen, spre a da acelora un avînt, a ordonat ca în depărtare de 
o milă de oraşul acesta nicăiri să nu se poată ținea alt tîrg. Acest 
privilegiu încă la început n-a produs vrun folos mai mare şi 
târgurile numai în secolul al XV-lea s-au avîntat la însemnătate 
mai importantă, după ce împăratul Maximilian a estins privilegiul 
vechi pe un teritoriu mult mai larg. De atunci şi pînă-n deceniile 
trecute, tîrgurile din Lipsca (Leipziger Messen) au avut un rol 
foarte mare în lumea comercială. Numai în secolul de acuma şi 
anume de cînd s-au inventat şi s-au răspîndit calea ferată şi 
telegraful, au început a-şi perde din însemnătate. Însă și acuma 
tîrgurile de primăvară şi cele de toamnă sînt foarte căutate şi fac 
un comerciu de milioane de mărci. Astfel Lipsca şi astăzi este 
unul din cele mai mari oraşe comerciale ale Germaniei, unde 
fabricele şi industria de mînă se-ntrec a produce vinituri cît mai 
colosale. 

Îndeosebi este importantă Lipsca pentru comerciul de 
librărie germană; se poate zice că de-un secol şi mai bine aice se 
află centrul acelui comerciu. Are peste 100 de tipografii și 
litografii, mai bine de 700 de librării și vro 150 de firme 
comisionare, cari fac comerciu în toată lumea pe unde străbate 
cultura germană. 

Intocmai ca fabricele, aşa şi tipografiile, precum şi editurele 
cele mari de cărţi se află cea mai mare parte prin suburbii, nişte 
sate din nemijlocita apropiere, care apoi s-au anectat la oraş. 

„Fireşte, m-am interesat mult de ele și am vizitat cîteva. 
Fiecare cuprinde câte o casă mare cu două-trei etagiuri, unde nu 
este altceva, de jos din pivniță şi pînă sus în pod, decît 
stabilimentul unei firme, o tipografie, o litografie ori o editură. În 
fiecare din acestea se lucrează cu maşini de vapor și în fiecare 
vezi sute de lucrători cu bluza albastră, mulțime de fete şi copii. 

n această uruială a maşinelor în care se izbește din cînd în cînd 
ciocănitul cadenţat al instrumentelor, paşii greoi ai lucrătorilor, 
ordonanțele şefilor și conversaţia trăgănată a femeilor și copiilor, 
stai zăpăcit și admiri întocmirea minunată, producțiunea colosală 
şi productele atît de frumoase. 

Din mulțimea de stabilimente, voi însemna aici: casa 
Brockhaus, nume cunoscut în toată lumea civilizată; editura foii 
„Gartenlaube“ cu un tiragiu de cîteva sute de mii: „Illustrirte 
Zeitung“, cea mai frumoasă revistă ilustrată în limba germană; 
litografiile Wezel et Naumann şi Meissner et Buch, ambele nişte 
fabrici mari. 

Este interesant că tocmai la Lipsca ar fi apărut, la începutul 
secolului prezent, şi primul ziar românesc, intitulat „Fama 
Lipschei“. 

Întrunind atîte stabilimente comerciale, industriale şi grafice, 
este firesc că Lipsca ne ofere un tablou foarte impunător. Tot din 
aceste motive se esplică și creşterea foarte repede a poporaţiunii 
care la 1831 se urca numai la 43 200, iar astăzi, după anectarea 
satelor din împregiur și dimpreună cu garnizoane de 3 300 de 
oameni, a atins numărul de 398 000. Este semnificativ că satele 
anectate, cari astăzi sînt niște suburbii ale marelui oraș, aproape 
toate au numiri slave ca: Reudnitz, Connevitz, Plagwitz 
Eutritzsch, Gohlis etc. 

„Centrul oraşului pare a fi piața Augustus, unde se află cele 
mai importante aşezăminte de cultură. 

La mijloc stă renumita universitate, fondată la 1409 de 
profesorii Otto de Miinsterberg și loan Hoffmann, cari au 
emigrat din Praga cu 2 000 de studenţi germani. De atunci 
fireşte, clădirea veche s-a înnoit; spre piață s-a zidit, la 1831-36, 
un front nou și întregului s-a dat numele Augusteum. Astăzi are 
190 de profesori şi 3 000 de studenţi. Universitatea aceasta şi 

pentru noi are însemnătate, căci în deceniile abia trecute şi 
archidieceza Sibiu a trimis acolo, ba mi se pare că România şi 
acuma trimite absolvenți de teologie spre a-şi completa studiile 
mai înalte. Tot la aceasta universitate are catedră de profesor şi 
dl dr. Gustav Weigand, care a înființat acolo şi un seminar pentru 
studiul limbei române, după ce mai întâi a publicat o importantă 
lucrare etnografică-filologică-istorică despre macedo-români sau 
țințari, lucrare pentru care Academia Română i-a oferit titlul de 
membru corespondent. Am regretat că n-am putut să-l văz acasă, 
căci tocmai atunci ceteam prin ziare că a plecat în Ungaria și 
Transilvania să-şi urmeze studiile lingvistice începute an prin 
Banat. 

În frontul din dreapta Universităţii se-nalță, drept coroană a 
parcului de dinapoia lui, Muzeul, o clădire monumentală, înaintea 
ei cu o grandioasă fintînă săritoare, compusă din tritoni, naiade şi 
roze de mare, la mijloc cu un obelisc de 17 metri nalt. La intrare 
în față busta lui Dürer şi Holbein; spre miazănoapte Rembrandt 
şi Rubens; spre răsărit Rafael și Michelangelo. Intrînd în sale: în 
parter vedem schițe, acuarele, cartoane, desenuri, apoi opere de 
sculptură, mai cu seamă c6pii. Dintre cele originale sînt mai 
însemnate: Muzica și dansul, relief de Kopf; busta lui Goethe de 
Rauch; Ganymed adăpînd vulturul de Thorwaldsen; Adam de 
Hildebrand etc. În etaj, în vestibulul cel mare, 16 cartoane de Fr. 
Peller, reprezintînd scene din Odiseea. Apoi urmează 25 de sale, 
în care vedem reprezintate toate școalele de pictură. Din 
mulțimea de tablouri, iată cîteva: Murillo, Madonna cu pruncul; 
Herkomer, Emigratorii; Spangenberg, Luther în cercul familiei 
sale; Bergmann, Moartea lui Filip II de Spania; Rethel, Boaz și 
Ruth; Z. Zimmermann, Cristus consolatorul; K. Sohn, Dona 
Diana; Uhde, Lăsaţi copiii să vină la mine. Este interesantă și 
galeria nouă germană şi niederlandică, reprezentată prin pictorii 
Kokoschka, Leys, Verboeckhoven, Kronberger, Knaus Şi alții. 
Apoi maeștri vechi germani, în frunte cu L. Kranach; şcoala nouă 
franceză, cu Vernet, Biard, Robert şi alţii. Nici nu observăm că 
au trecut două ore de cînd intrarăm, aşa de iute a zburat timpul, 
care ne ordoană să ne luăm rămas bun de la acest palat al artelor, 
spre a ne urma studiile în alt loc. 

La capătul celălalt al piaței, față de muzeu, e Teatrul nou. 
Fără s-aşteptăm reprezentaţia de seară, grăbim să-l vedem. 
Teatrul acesta, după cum ni se spuse, e unul din cele mai mari 

teatre în Germania. S-a zidit în anii 1864-67, după planurile lui 
Langhans din Berlin. Fațada de frunte escelează prin un vestibul 
de columne corintice, de 9 metri nalte şi așezate pe masivul plan 
de jos. Intrînd, am vizitat interiorul, de jos şi pînă sus, garderoba, 
maşineriile şi toate apartamentele. În urmă am ieşit în vestibulul 
împresurat de columne, de unde este o priveliște frumoasă 
asupra piaţei: vis-à-vis cu muzeul și fintîna săritoare, la dreapta, 
Universitatea şi lîngă ea Biserica Paulinilor, dimpreună cu alte 
case mari; la stînga iarăș edificii moderne, dintre cari cea mai 
impunătoare este Palatul nou al Poștelor, zidit la 1883, în vîrf cu 
şese figuri alegorice. Zar în mijlocul piaței, circulaţia de oameni, 
trăsuri, omnibuse, tramvaiuri şi vagoane electrice; oglinda 
adevărată a mişcării și vieţii dintr-un oraș mare. 

Partea din dos a teatrului are o poziţie surprinzător — 
romantică. Jos afund, în nemijlocită apropiere, începe un lac, 
împrejmuit de ambele părți de un parc bine cultivat. În lac înoată 
lebede şi din mijlocul lacului iese o fintînă săritoare răcorind 
aerul cu razele sale care se urcă la 20 de metri. În partea aceasta 
a teatrului este o restaurațiune de vară, care se termină printr-o 
terasă urcată deasupra lacului, făcînd să se vază mai bine cascada 
artificială ce se varsă de sub terasă în lac, producînd un murmur 
lin şi plin de melancolie. 

În astfel de loc ademenitor, chiar să nu-ți fie foame, trebuie 
să te opreșşti. Cu atît mai vîrtos îţi vine pofta pe vremea mîncării. 
Trecuse de miazăzi, deci cu plăcere ne așezarăm la o masă din 
marginea estremă a terasei şi luarăm prînzul în situația aceasta 
delicioasă, în care susurul apei spumegînde, mestecat cu 
freamătul frunzelor din parc, ne făcea muzica cea mai plăcută. 

La cafea neagră ne-am dus în Café Français, o cofetărie din 
piața Augustus, unde jeunesse d'aur€e din Lipsca ocupa tot 
balconul, desfătîndu-se în tabloul care i se prezinta jos. 

Aproape de aici este strada Grimais, una din cele mai 
frumoase, cu comerciu şi circulație mare. Aici vedem vechea casă 
de concerte, care a servit spre scopul acesta mai bine de o sută de 
ani; iar acuma se întrebuințează pentru tîrguri. În etagiul prim se 
află biblioteca orașului, cuprinzând 110 000 de volume. 

Însă tabloul mai interesant ni se prezintă intrînd din strada 
aceasta în piaţa tirgului, Markt. Aici, de-a dreapta, ni se impune 
„vederii casa oraşului şi monumentul învinge, vestitul Siepes- 
denkmal. 

Prima, este o clădire antică, mohorită, din 1556, cu un etagiu, 
jos prăvălii şi sus un acoperiş colosal de înait, din care se ridică 
patru fereşti-balcoane, avînd în mijloc un turn înalt, cu orologiu. 

Monumentul învingerii eternizează victoria germanilor 
asupra francezilor la 1870-71. Opera lui Rud. Siemering este o 
impozantă înfăţişare plastică. Pe o estradă, la care conduc cinci 
trepte înalte, se razămă piedestalul înalt, deasupra căruia stă 
Germania ţinînd pe umăr sabia în teacă. Piedestalul înfăţişează la 
mijloc pe împăratul Wilhelm I şezind, iar giur-impregiur Da 
figuri călări şi anume: prințul de coroană Friedrich Wilhe i) e 
Prusia, prinţul de coroană Albert de Saxa, Bismarck şi Moltke. 

Trecem prin citadela Pleissenburg, în a cărei curte la at 
nelă vedem două tunuri luate de la francezi, şi intrăm în Muzeu 
Gassi, făcut în stil baroc şi terminat numai în anul acesta, i 

sînt expuse obiecte de industrie și de etnografie. Apoi mergem s 
admirăm cea mai impozantă clădire monumentală ce are Lipsca 
şi una din cele mai renumite în toată Germania, Palatul Tribuna- 

i rial. 

Ri Ci Sebule să petrecem timp mai îndelung, căci avem 
înaintea noastră un cap-de-operă al arhitecturei. Clădirea 
întreagă, numai cu un etagiu, cuprinde 127 metri cvadrați, a 

două curți, în mijloc o cupolă de 68 metri de naltă şi o faţa 
impozantă. Aceasta priveşte spre rîul Pleisse, avînd înainte-și O 
piață largă; în mijloc şese mari columne corintice, sus grupa 
justiției şi jos de ambele părți statua împăraților Wilheim şi II. 

Iară sus în vîrful cupolei, figura de bronz a Dreptăţii. | | 

Urcînd pe scara de marmoră, intrăm în marele vestibul di 

aici în impozanta sală de așteptare decorată briliant înfățoşin 
însemnele întregului Imperiu German. Comerciul e DE 
cu insemnele oraşelor Hamburg şi Lübeck; industria prin Kö n şi 
Strassburg; agricultura prin Königsberg şi Marienburg; iar arta 

in Nü rg şi Augsburg. | 
i ta pl A ee să CAm interiorul, o plimbare care mi-a 
făcut multă plăcere, căci am văzut un strălucit locaș al bei un 
adevărat palat. Toate încăperile sînt mari şi rea e ani 
procurorii și notarii au adevărate saloane; advocaţii sala lor și 
martorii toată comoditatea. Salele senatelor mobilate elegant, iar 
sala cea mare, unde senatele întrunite ţin şedinţe plenare, 


surprinde cu luxul său. 

Am intrat și într-o sală de senat, unde tocmai se ținea şedinţă. 
Preşedintele și judecătorii în uniformă, unul tocmai refera. 
ntr-aceia, publicul, toți străini ca noi, intra şi ieşea, dar 
referentul nu se derangea, n-auzea paşii, căci tepichul gros de pe 
padiment îneca zgomotul acestora. 

După ce vizitarăm totul, intrarăm în biblioteca Tribunalului 
Imperial. Impresiunea ce-mi făcu n-am s-o uit niciodată. O vastă 
şi înaltă sală cuprindea trei rînduri de stelage pline de cărți 
juridice. Mai bine de o sută de mii. Şi ce ordine! Cărţile sînt 
aranjate după conținutul lor şi cele de-o specialitate toate se află 
la un loc. Astfel un despărțămînt cuprinde tot ce priveşte dreptul 
roman. Altul dreptul natural, dreptul german, dreptul comercial 
şi aşa mai departe, toate ramurile științei de drept, în toate 
limbile culte şi tot ce s-a scris pîn-acuma pe terenul acesta. 
Oricine vrea să facă studii mai înalte în vro specialitate a ştiinţei 
juridice are prilejul cel mai bun ce se poate întipui spre a se 
perfecționa. 

Cu cea mai adîncă stimă părăsii localul acesta și ne duserăm 
să vedem o altă bibliotecă, a universităţii, care e aproape de 
Tribunalul Imperial. Biblioteca universității este un edificiu 
monumental, nou, căci s-a terminat în 1891. Are un vestibul 
bogat decorat, după modelul palaturilor genueze. Biblioteca Şi 
mai mare decît aceea din care ieşirăm, căci numărul cărților, 
precum mi s-a spus, se urcă peste patru sute de mii. Sînt şi patru 
mii de manuscrise, începînd din timpurile cele mai vechi. Un 
adevărat templu de ştiinţe, la care trebuie să te închini cu 
smerenie. 

Nu departe de aici este Noua casă de concerte, numită Neues 
Gewandhaus, edificată în anii 1880-84. În frontul de cătră răsărit 
e statua componistului Felix Mendelssohn-Bartholdy, care a 
dirijat multă vreme institutul acesta şi i-a făcut nume european. 
Exteriorul are formă de teatru; interiorul te surprinde cu 
aranjamentul strălucit. Are două sale; una mai mare, pentru 
concerte simfonice, ori alte concerte mai mari, date de celebrități, 
muzicale, alta pentru așa-numita Kammer-Musik. Sala cea mare 
e decorată splendid, păreţii cu frescouri, logele cu lemn cioplit. 
Pentru debutanţi sînt localuri cu confort, cari îi scutesc de 
răceală. 

Trecem pe lîngă impunătorul Conservator de muzică şi 
frumoasa Academie de Belle Arte, - privim Bursa, admirăm 

Casa librarilor zidită în stil renaissance german; intrăm în muzeul 
de industrie grafică, unde ni se prezintă în ordine cronologică 
dezvoltarea tehnică a tipografiei, xilografiei, a tăiării în aramă, a 
litografiei, a legătoriei de cărți etc... | T 
Dar e timpul să ne dăm seama şi de biserici. Aceste aproape 
toate sînt lutherane. Începem cu Biserica Paulinilor, de lîngă 
Universitate, care datează din secolul al XIII-lea în stil gotic; 
Biserica Matei, din secolul al XV-lea, restaurată în 1879, Biserica 
Toma, din sfîrşitul secolului al XV-lea, restaurată înainte de asta 
cu unsprezece ani, o clădire impozant-naltă, în care la mijlocul 
secolului trecut cantorul a fost I.Seb. Bach; nu departe de acolo e 
biserica catolică zidită la 1846, simplă; Biserica Ioan, din secolul 
al XVII|-lea], s-a înnoit în anii din urmă şi este una din bisericile 
cele mai mari. Biserica Petru, o antică clădire în stil gotic, cu un 
turn foarte înalt care se ridică lîngă biserică; în sfîrşit Biserica 
Luther, care se află lîngă un parc cu lac frumos. 5: 
naintea Bisericei Ioan se-nalță monumentul reformaţiunii, 
inaugurat la 10 novembre 1883, cu ocaziunea centenarului al 
patrălea al naşterii lui Luther, Aap piedestalului cu figura de 
i Luther și Melanchthon. i | 
estul monumente, amintim busta lui Robert 
Schumann, nu departe de muzeu; statua de bronz a lui Leibniz, în 
piaţa dinaintea Bisericei Toma; statua de marmoră a rE 
Friderich August, pe Königsplatz. Tot aici am să însemn şi tabla 
comemorativă din apropierea Teatrului vechi, care anunță că 
acolo s-a născut Richard Wagner la 1813, mort în 1883. i 
Nu putem trece cu vederea nici marele tablou-cerc Bătălia 
popoarelor din Lipsca al pictorului Otto Sinding, pentru care s-a 
făcut anume o clădire, în Rossplatz. Tabloul înfățișează bătălia 
lui Napoleon 1 cu armatele aliate prusiane, austriace şi rusești, la 
18 octombre 1813, lîngă Lipsca, unde marele beliduce cu oastea 
sa de 150 de mii de oameni a dat pept cu armata de 300 de mii a 
aliaţilor şi a fost silit a se retrage cu mari perderi. Subiect 
grandios și pentru Lipsca de-o mare însemnătate locală. Pe mine 
însă tabloul nu m-a mulțumit; mi s-a părut palid, fără viață, cu 
toată imensa mulţime şi mişcare ce vrea să reprezinte. Se poate 
însă că iluminaţiunea slabă a fost cauza nemulțumirii mele. Ceea 
ce, după părerea mea, a reușit admirabil este zarea depărtării, 
care se perde în infinit. 

Obosiţi, ne ducem să ne odihnim niţel în cafeneaua Bauer din 
vecinătate, unde ne delectăm în aranjamentul splendid și 
frunzărim prin sutele de reviste şi ziare ce stau la dispoziţie. 

Apoi plecăm să ne facem o seară plăcută și descălecăm la 
Kristall-Palast, care se anunță că este cel mai mare local de 
petrecere în Germania, unde încap 15 000 de oameni. Nu știu 
dacă reclamul acesta e adevărat, e fapt însă că Kristall-Palast e 
briliant. Teatru, concert, circus, diorame și grădină delectează 
publicul. Şi cînd seara se aprind miile de lampioane colorate, 
splendoarea este feerică. În programa escelentă a seratei s-au 
produs și doi acrobaţi români, fraţii Popescu din România, cari în 
adevăr s-au achitat cu multă bravură şi au fost aplaudați de toată 
sala. Din celelalte producțiuni amintesc însă numai debutul unui 
cascad, care a trecut cu velocipedul pe o sîrmă întinsă deasupra 
publicului din sală... 

nainte d-a părăsi Lipsca, am ieşit niţel şi prin împrejurime. 

ntîi ne-am dus să vedem monumentul de granit numit Napo- 
leonstein, ridicat în locul acela de unde N apoleon I a condus 
bătălia de la Lipsca, nu departe de suburbiul Thonberg. Îngrădit 
cu grilaj, monumentul cu inscripțiune, la umbra de brazi, face o 
impresiune duioasă. 

Mai vesel re impresionează casa din suburbiul Goblis, cu 
tabla comemorativă că acolo a scris Schiller la 1875 poezia sa 
Lied an die Freude. 

Lîngă suburbiul acesta e frumoasa vale Rosenthal, unde pe o 

"movilă înaltă se ridică un turn de privelişte, Aussichtsthurm. 
Cînd îl vedem întiia oară, ne înspăimîntăm, căci este numai de 
lemn şi admirăm curajul acelora ce se urcă într-însul, Cînd însă 
sosim la el, nu putem rezista, ne suim şi noi. Nu-i vorbă, se cam 
clatină turnul, dar priveliștea ne face să uităm de spaimă şi ne 
delectăm în minunata panoramă care ni se deschide. 

Vedem toată Lipsca. La mijloc orașul vechi, cu casele sale 
antice şi moderne; o ghirlandă de parc se mlădie în giur ca brîul 
ce impresoară o fecioară; mai în afară, în toate părțile oraşul nou, 
viaţa întinerită, viitorul; la stînga, locomotivele intrînd Şi ieşind, 
ca roiuri de albine încărcate; la dreapta pădurea mare şi deasă, 
martora progresului nentrecut; iată şi rîurile întrunite parcă de 
bucurie că ating un oraş atît de frumos; aproape giur-împregiur 
fabricele nenumărate, ale căror coșuri se-nalță spre cer ca niște 
braţe ce imploară binecuvîntarea lui Dumnezeu... 

Privim, privim şi ochii nu s-ar mai despărţi. Durere, trebuie să 
ne luăm rămas bun. 
Adio, Lipscă, adio! 


LA BERLIN 


Din Lipsca am luat-o la Berlin. Calea pîn-acolo nu e 
romantică deloc. Un şes care devine din ce în ce mai monoton. 
Ici-colo nişte sate mici, colonii de fabrice. Pămîntul arător istovit, 

itor. 
parai stație mai mărişoară este Bitterfeld, un orășel cu 
11 000 de locuitori şi cu obligatele fabrice multe. Urmează 
Burgkemnitz, unde o cetate frumoasă atrage luarea-aminte a 
călătorilor. Apoi vin altele, fără vro importanţă, în urmă sosim la 
fig 7 situațiunea se schimbă. Terenul devine mai interesant. 
Întîlnim pentru prima oară valea Elbei, interesantă şi 
atrăgătoare, care mai tîrziu, în cursul acestor călătorii de două 
săptămîni, ne-a produs atîte ore plăcute. Parcă aș fi presimţit 
aceasta, am salutat-o cu bucurie şi ne-am delectat multă vreme în 
ile ei. AI 

m încontinuu la fereastra cupeului şi privind panoramele 
acestei văi, sosirăm la Wittenberg, oraşul atît de important în 
istoria reformaţiunii. Ştim încă din băncile şcoalei că de ac) a 
pornit toată mişcarea, căci la Universitatea din Wittenberg a fost 
profesor de filosofie şi de religiune călugărul augustinian Martin 
Luther, care s-a sculat în contra unor abuzuri din biserica Co 
şi a afişat la 31 octombrie 1517 pe poarta bisericei curții săsești, 7 
cărei preot era, în limba latină, cele 95 de teze pipi pin ale 
sale. Aici a primit și continuat lupta în scris cu Toan Eck, porao 
în Ingolstadt și cu alți teologi. De aici a trimis în 30 mai pa 
Roma esplicarea tezelor sale; de aici a plecat, în A ; ; 
la dieta din Augsburg, ca să se apere; tot de aici s-a dus la Ta 
unde la 26-27 iunie 1519 a susținut discuțiunea dogmatic: g 
ştiinţifică cu Eck înaintea prințului George și a Curții sale; T z 
a scris papei Leone X o filipică vehementă; aice a ars la T 
decembrie 1520 înaintea mulțimei bula papală a lui Leone X, 
care condamna 41 din tezele lui şi ordona să i se nimicească 

lucrările, iară el însuş să mear i 
l >, el gă la Roma a-şi retracta 
învățăturile; de aici s-a dus la dieta din Worms, în 16 aprilie 1521 
spre a se apăra în fața împăratului Carol V; de aici a condus apoi 
Cu a săi île reformaţiunii religioase; în sfirşit aice se 
mormîntul lui, murind în locul său n i 
l atal Eisleben, la 18 
De atunci au trecut trei sute cincizeci d i şi mai bi 
L e ani şi mai bine. 
Orașul Wittenberg, care a avut un trecut foarte viforos și a fost 
atacat o dată de prusieni, de altă dată de austrieci ori de francezi, 
a ai ae Noe cea culturală de odinioară, căci 
iversitatea-i la s-a unit cu cea din H - 1 
E a alle. I-a rămas însă o 
Leagăn al reformațiunii, aici se i 
sagăn 2 ; păstrează cele mai multe 
suveniri privitoare la Luther. Aproape de gară, un stejar îngrădit 
arată și acuma locul acela unde Luther a ars bula papală. Poarta 
de lemn pe care dinsul a afișat renumitele sale teze nu mai esistă, 
Căci a ars la 1760; însă împăratul Frederic Wilhelm IV a dăruit, în 
locul aceleia, orașului la 1858 nişte porți de metal de trei metri 
nalte, in care s-au gravat tot textul tezelor vechi. În oraș „casa 
TEn „Care a fost a lui, conţine o mulţime de obiecte rămase de 
a dînsul; iar pictorul L. Cranach, care totodată a fost şi primarul 
orașului, l-a eternizat prin câteva tablouri de valoare. Se-nţelege 
că reformatorul are ş-o statuă, precum are şi consorțul său 
HES care a trăit şi murit în Wittenberg. 
titea amintiri istorice de mare însemnătate atrag si 
tite: int acuma 
mulți vizitatori în orașul cu şeptesprezece mii de locuitori. Şi nu 
este cu putință ca cineva, trecînd p-aici, să nu se simtă mișcat 
închipuindu-și ce evenimente mari s-au perîndat în locul acesta. 
a pînă S a nu mai urmează nici o stație mai 
santă, caci astfel putem medita despre impresi - 
lăsat oraşul Wittenberg. j i REES T 
Era la miazăzi cînd intrarăm în Berlin. Lun i 
I A ga Wilhelmstrasse, 
ce conduce de la gara spre Lipsca, cu multele sale edificii d-ale 
statului ŞI cu parcurile din stînga, ne face impresie plăcută. Casele 
nu prea sînt nalte, cele mai multe numai cu două etage; dar sînt 
nouă şi astfel totul are o înfăţişare modernă. Peste cîteva minute 
pia la „Unter den Linden“, despre care cetim atît de mult prin 
viste ŞI ziare; nu ne-a surprins deloc, căci ne-am fost întipui 
ce mai grandios şi mai frumos. Se 
Cu chin cu vai ne căpătăm o odaie, căci şi i iți 
| vai ne © R şi la Berlin e espoziție 
ȘI toate otelurile sînt îndesuite. Apoi luarăm o droșcă să iai o 

plimbare prealabilă prin oraș, ca să avem o idee generală de 
situația și frumuseţile lui. Timp de două ore trecem în revistă cele 
mai de frunte strade, parcuri, edificii, monumente şi biserici, și-n 
cele din urmă ni se întipăreşte impresia că Berlinul nu e atît de 
frumos ca Viena. N-are atîtea edificii monumentale, nici case 
particulare atît de impozante și nici o stradă ca Ringul din Viena. 
Asupra întregului planează simplitatea vechimei, care nici în 
stradele cele nouă nu-și permite luxul a zidi case mai mari decât 
cu patru etage, nici a le decora mai bogat. Berlinul mai mult se 
lățeşte, decît se înalță în sus; de aceea cuprinde un teritoriu de 
peste 60 kilometri cvadrați şi are 326 de cercuri. 

Cuprinzînd un loc atît de mare și avînd un milion și aproape 
şepte sute de mii de locuitori, Berlinul astăzi e al treilea oraș al 
Europei, unde comerciul şi industria fac circulațiune colosală. Se 
susține chiar că acesta ar fi cel mai de frunte oraş de industrie al 
continentului. 

Pe ambele maluri ale rîului Spree, care taie oraşul în zig- 
zaguri neregulate şi formează o insulă mare pe care se află curţile 
regale, muzeele, precum şi alte edificii publice şi particulare, 
Berlinul e situat pe un şes mare. 

Punctul central este strada „Unter den Linden“ care se 
întinde de la Poarta de Brandenburg pînă la curţile regale; lungă 
cam de-un kilometru şi lată de 60 metri. Patru rînduri de tei şi 
castani şi trei rînduri de lampe electrice dau stradei un aspect de 
oraş mare, mai ales seara cînd lampele se aprind şi revarsă 
lumina lor. De ambele părți sînt case vechi și nouă, însă nici una 
cu vrun esterior care să impună; dar prăvălii se află mai multe 
admirabil de frumoase. Restul se compune din oteluri şi 
restaurante; cafenea este numai una, Bauer, cu frescouri de 
Werner. În genere prin Germania, pe unde am umblat, nicăieri 
n-am găsit luxul de cafenele din Viena. 

Cam la mijloc, „Unter den Linden“ e tăiată prin Friedrich- 
strasse, cea mai lungă stradă din Berlin, de la o margine a 
orașului pînă la cealaltă. Aici pare că e circulaţia cea mai viuă, 
unde trăsuri şi oameni aleargă necontenit, încât abia poți să treci 
de dincolo. 

Noi însă rămînem în „Unter den Linden“ să vizităm palatu- 
rile, muzeele, opera şi alte locuri interesante, cari mai toate se 
află concentrate dincolo de capătul de sus al renumitei strade. 

Plecăm și în capul stradei mai întîi ni se impune vederii 
monumentul lui Frederic cel Mare. Înalt de 13 metri, deasupra 
impozantului pedestal se-nalță statua ecvestră a regelui, în paliul 
de încoronare şi cu sceptrul în mînă. Pedestalul e decorat cu o 
mulţime de reliefuri; deasupra niște figuri și scene alegorice din 
viaţa lui Frederic cel Mare; mai în jos, în patru colțuri, patru 
călăreţi reprezintînd pe principele Heinrich și Ferdinand de 
Braunschweig, Zieten și Seidlitz, între ei alte personage contim- 
porane; dedesubt sînt gravate numele oamenilor de frunte din 
epoca aceea. Jos, un mare prilagiu încungiură monumentul. 

Spre miazăzi vedem palatul împăratului Wilhelm I. Este unul 
din edificiile mai mari; s-a zidit la 1834-36, după planurile 
renumitului Langhans, cu un etagiu. Aici a șezut împăratul 
Wilhelm I pînă la moartea sa. Odăile dînsului și ale împărătesei 
Augusta s-au conservat întocmai precum erau în viaţa lor. 
Intrarăm să le vedem. 

Partea de jos a fost departamentul împăratului. Odăile și 
salele sînt mobilate simplu, camerele pline pînă la îndesuire cu 
tot felul de articoli de galanterie, cele mai multe suveniri de la 
diferiți monarhi, ca țarul Rusiei Nicolae I, regele Victor Emanuil 
şi alții. Între ele se află o mulțime de obiecte favorite ale 
împăratului, ca bastonul lui de lemn, pe care l-a tăiat însuș el şi 
l-a purtat timp de patruzeci de ani. Este interesantă odaia în care 
consulta pe Bismarck şi pe alți fruntași; masa şi fotelurile, unde 
şedeau, stau și acuma în acelaș loc. Odaia din colț are 
însemnătate istorică: de acolo, din fereasta de cătră operă, se 
arăta împăratul în toate zilele, în douăsprezece din zi, sentinelei 
care trecea pe dinaintea palatului. Aceea era și odaia sa de lucru 
şi la masa-i de scris a dejunat cea din urmă oară înaintea morții 
sale. 

Etagiul, departamentul împărătesei Augusta, a fost mobilat 
mai cu lux; dar mobilele fiind foarte vechi, şi-au perdut din 
lustrul lor. Este interesantă măsuța de mozaic, la care câteodată 
mîncau numai împăratul și împărăteasa. Printre mulțimea de 
portrete familiare, aici am văzut singurul portret străin, al lui 
Humboldt. Asemenea sînt foarte multe cadouri de la diferiţi 
suverani; îndeosebi sînt preţioase cele dăruite de țarul Nicolae I, 
tot din lapislazuli, precum și cele trimise de împărăteasa Japoniei. 
Mai sînt vrednice de amintire lustrele de cristal pe care 
împărăteasa le-a cumpărat la Karlsbad cînd făcea cură acolo. În 


252 


aripa din stînga departamentului se află sala de bal, unde se 
dădeau petreceri intime; în mijloc este o cupolă înaltă, cu un ecou 
care reproduce patru silabe. Conducătorul nostru ni l-a şi 
prezintat, strigînd mai multe vorbe pe care ecoul „Je-a repetat 
fidel. În urmă i-a strigat: „Bleiben oder weiter?“ , şi ecoul a 
răspuns: „Weiter, weiter!“**, ceea ce a produs ilaritate și a 
îndemnat societatea să plece. 

Eu însă nu m-am putut răbda să nu strig înspre cupolă: 
„Românul să trăiască!“. Și ecoul a repetat: „Să trăiască!“, întîi 
mai aspru, apoi mai încet şi tot mai încet, de vro 3-4 ori, pînă 
cînd în cele din urmă s-a perdut în văzduh... | 

Conducătorul s-a întors mirat că de unde a învăţat ecoul lui o 
limbă pe care nici el nu o pricepe... E ` _ 

Cu impresiune veselă ieşirăm de aici. Dar în curînd ne 
contenirăm ilaritatea, căci vis-à-vis zărirăm palatul Academiei 
Regale, iar în fața unei instituţiuni de felul acesta nu se potriveşte 
decît seriozitatea. Academia din Berlin îşi are începuturile sale 
din anul 1688, atunci s-a ridicat şi zidul acesta, care la 1749 a fost 
rennoit. Dimpreună cu edificiul, însaş Academia ca corp ştiinţific 
încă a trecut prin schimbări radicale. Actuala sa organizaţie o are 
din 1696 şi 1700, după planurile lui Leibniz, cu menirea d-a fi 
Academie de ştiinţe şi de arte. Regret că din cauza feriilor, fiind 
închisă, n-am putut s-o vizitez. 

i Aproape ie ea urmează Universitatea, fondată la 1809, cu 
statuiele lui Alexandru şi Wilhelm Humboldt înaintea ei. 
Edificiul acesta s-a adaptat pentru scopul actual din palatul 
prinţului Heinrich, frate al lui Frideric II. Ă 

Vis-ă-vis e teatrul de Operă Regală, frumos, dar nu atit de 
impozant ca cel din Viena. Fațada o ţin şase columne corintice; în 
frontispiciu cu figure ce reprezintă Muzica, Muza tragică şi 
comică şi dansul Graţiilor. I-am vizitat şi interiorul, care e 
arangiat elegant, fără lux mare. Vestibulul asemenea. 

Mai jos de teatru, lîngă palatul împăratului Wilhelm, se află 
biblioteca regală, fondată de Frideric II, care a ordonat ca în 
frunte să i se pună inscripţiunea: „Nutrimentum spiritus“. In 
mijlocul pieţei, statua împărătesei Augusta. 

Apoi trecem podul castelului, pe care stau șase grupe de 
marmoră, care înfăţişează viaţa luptătorului. 


* „Rămînem sau [mergem] mai departe“ (n. ed.). 
** „Mai departe, mai departe!“ (n. ed.). 

În mijlocul piaţei ce stă înaintea noastră ne apare statua 
ecvestră a lui Frideric Wilhelm III. Piedestalul e impresurat de 
figure alegorice, care reprezintă: ştiinţa, industria, arta, religia, 
Borusia și pe Clio, Memel şi Rinul. 

Dăm în dreapta și sosim la Castelul regal, ținta supremă a 
cercetărilor noastre de astăzi. Acesta are o lungime de 192 metri 
şi e de 116 metri de larg. Are două curți mari şi două mai mici; 
înălțime de două etage şi la aripa dreaptă o cupolă foarte naltă. 
Cu esteriorul lui negru face o impresiune solemnă. Zidirea lui a 
început încă la 1451, de cătră principele elector Frideric II, după 
care următorii lui aproape toți au adăugat ceva, pînă ce a ajuns în 
starea de astăzi. Împăratul Wilhelm I a întrebuințat castelul 
numai pentru unele festivități, dar actualul împărat ş-a' instalat 
într-însul reşedinţa de iarnă, mai edificîndu-i şi aripe nouă. 

Interiorul, cât ni s-a arătat, e strălucit. Vezi toată pompa 
secolilor trecuți. Păreți, tablouri și mobile, toate înfățișează lux și 
bogăție mare. Cele mai admirabile vederi sînt: Sala cavalerilor, 
cu minunate decoraţii în stil baroc; tot în sala aceasta este şi un 
bufet de gală cu obiecte de argint masiv de o frumuseţe 
uimitoare, în mijloc cu un luster grandios şi cu o galerie de argint 
pentru muzicanți; nu mai puțin frumoasă este sala roșie de aur, 
asemenea în stil baroc; apoi vine vestita sală a Vulturului negru, 
menită pentru festivitățile acestui ordin; sala de mătasă roşie 
atrage îndeosebi atenția damelor; este strălucită și sala de tron; 
între toate însă cea mai splendidă e renumita sală albă, cu pereţii 
săi de marmoră albă și cu ghirlande de lustere colosale, a căror 
lumină trebuie că-i dau o strălucire feerică. Privim şi galeria de 
tablouri, unde îndeosebi ne atrage luarea-aminte impozanta 
compoziţie a lui Werner, care reprezintă proclamarea de împărat 
a lui Wilhelm I la Versailles în ianuarie 1871. Norocosul împărat 
stă în mijloc, încungiurat de soții săi de armă, iar Bismarck citeşte 
proclamațiunea. În urmă sosim în capela castelului, deasupra 
căreia se nalță cupola ce se vede din afară şi admirăm 
splendoarea ce se revarsă peste ea. Această capelă se 

întrebuințează numai foarte rareori și anume la botezuri ori la 
alte acte de mare însemnătate. 

Ieşind din castel, pe altă poartă, avem ocaziunea să vedem o 
fîntînă săritoare monumentală. În mijloc se înalță figura lui 
Neptun, cu tripodul în mînă, susținut de grupe alegorice; din 
bazen se ridică nişte animale de apă şi giur-împregiur patru 

figure femeiești ce reprezintă rîurile Rinul, Odera, Elba şi 
Vistula. pa 

Nu departe de aici se află statua ecvestră a marelui principe 
elector Frideric Wilhelm, care se zice că este cea mai de 
căpetenie operă plastică a Berlinului. Statua stă pe un pedestal 
nu prea nalt, marele elector reprezentat cu capul gol, ținînd în 
dreapta harta; jos, la treptele pedestalului sînt nişte figure 
alegorice. _ 

De aici ne ducem la Muzeul vechi, care se află la mijlocul 
unui parc, în frunte cu o mare fîntînă săritoare şi la o parte cu 
statua lui Frideric Wilhelm III. Fațada e ţinută de optsprezece 
columne ionice, la cari urcăm pe nişte trepte aplicate la mijloc. 
Mijlocul edificiului mai ridicat are în vîrf patru grupe colosale de 
metal: dinainte, imitații după anticii îmblînzitori de cai, dinapoi, 
Pegas cu zînele mitologice. Pe trepte, figuri asemenea mitologice. 
În vestibul statue și frescouri. Întîi intrăm în rotundă, unde sînt 
espuse grupele de frunte ale altarului lui Jupiter în Pergamon, 
săpate din pămînt de Human. Apoi trecem în secțiunea sculpto- 
rilor, unde găsim statue, buste și reliefuri greceşti şi romane; mai 
apoi vine cabinetul etrusc şi sala pergamenică, apoi sala greacă cu 
opere minunate, în sfîrşit productele epocei creştine, unde cea 
mai frumoasă e colecţiunea italiană. Etagiul conţine galeria de 
pictură. Întâi vedem operele şcoalei vechi germane, din secolul 
XV şi XVI, printre cari escelează Diirer şi Holbein; de aici 
mergem în sala Rembrandt, unde vedem douăzeci de tablouri ale 
marelui artist olandez. În cealaltă parte a muzeului admirăm 
într-o sală zece tablouri de Rubens şi altele de Van Dyck. Apoi 
ne ducem la şcoala italiană, unde sînt espuse lucrări de Rafael 
(5 Madone), Tizian, Seb. de Piombo, Correggio. Dintre spanioli 
am notat pe Murillo şi Velăzquez. 

De aici am trecut în Muzeul nou, care e legat de cel vechi 
printr-un coridor în etagiu. Cele mai de frunte opere artistice din 
acest muzeu sînt şase frescouri ale lui Wilhelm Kaulbach, în 
vestibulul cel mare, cari reprezintă fazele principale ale istoriei 
universale. | | 

Imediat lingă acesta se află Galeria Naţională, care cuprinde 
operele pictorilor şi sculptorilor germani moderni. După ce am 
văzut atite opere clasice şi vechi, am fost dornic să cunosc şi ceea 
ce produce arta germană modernă. Impresiunea esterioară e 
plăcută. Edificiul, la dreapta parcului, impresorat de columne, 

pare un templu corintic, care se razămă pe un subedificat nalt, la 
care conduc trepte din ambele părți. De o parte e statua ecvestră 
a lui Frideric Wilhelm al patrălea, la a cărui iniţiativă s-a zidit 
localul acesta. Înăuntru se află mai bine de 650 de tablouri, vro 
120 de cartoane şi desenuri și peste 80 de opere plastice, de artiști 
germani mai noi. Este o colecțiune foarte prețioasă, în care toate 
părțile locuite de germani sînt reprezentate. Multe dintre ele ş-au 
scos subiectul din rezbelul pruso-francez, sînt şi din viaţa 
familiară, din peripeţiile traiului de toate zilele, apoi peisage, 
animale şi altele. Nu-i vorbă, sînt între ele lucrări de multă 
valoare; eu însă n-am găsit ceea ce am căutat: o şcoală originală 
germană modernă. Oricîte tablouri frumoase am văzut, numai- 
decît am recunoscut pe măestrul a cărui școală o imitează. 
Impresiunea generală dară mi-a fost că am văzut multe opere 
frumoase, dar n-âm găsit în ele originalitate. 

Una din compoziţiile cele mai mari ale picturei germane 
moderne este tabloul alegoric din galeria aceasta, care reprezintă 
pe împăratul Wilhelm I rentorcîndu-se învingător din rezbelul cu 
francezii la anul 1871 şi intrînd prin poarta Brandenburg în 
Berlin. Tabloul, de o mărime colosală, al cărui autor este 
Ferdinand Keller, are un colorit deschis şi luminos. În mijloc 
radioasa figură a lui Wilhelm, stînd în foetonul alegoric tras de 
niște cai mitologici; în giurul lui, călare, moștenitorul de tron 
Frideric, Moltke şi Bismarck dimpreună cu alte personage 
contimporane; iar deasupra, din văzduh se coboară niște îngerași, 
ținînd în mînă cununi și plutind în misticismul de valuri roşie şi 
albastre ce dau întregului un farmec de tinerețe. Subscrierea 
tabloului este: „Împăratul Wilhelm, fondatorul imperiului 
german“. 

În vestibulul cel mare, intrând în etagiu, peretele din mijloc e 
cuprins de un mare tablou al lui Ioan Makart. Tabloul înfăţişează 
pe Catharina Cornaro, vestita patriciană din Veneţia, în mijlocul 
unei deputaţiuni mari. O compoziţie plină de colori și de viață, 
care atrage privirile tuturora. 

Lîngă acest tablou, urcînd treptele din stînga, ni se prezintă 
Carol Piloty, cu tabloul său: Alesandru cel Mare murind se 
desparte de soldaţii săi. Idee gigantică, însă şi grea de esecutat. 
Artistul, fie-mi iertat a spune impresiunea mea, n-a reuşit. Nici 
pe faţa lui Alesandru cel Mare n-am văzut espresiunea omului 
genial, care se desparte de ceea ce a avut mai drag în lume; nici 

atitudinea soldaţilor nu arată deloc perderea cea mare. Se poate 
că însuş autorul a simțit aceasta, căci la colţul tabloului a 
însemnat că încă nu e terminat. | | 

Nici eu n-aș mai termina aceste rînduri, de cumva aş schița tot 
ce am văzut. Închei dar de astă dată, căci desigur şi d-voastre aţi 


obosit. 


TOT LA BERLIN 


Sînt patru săptămîni de cînd datoria chemîndu-mă în altă 
parte a trebuit să întrerup aceste schițe şi impresiuni. Acuma 
revenind la postul meu, iau firul din nou și cu permisiunea 
d-voastră voi continua de acolo unde am lăsat atuncea. | 

Sîntem tot la Berlin, căci, oricît de puţin să mă ocup chiar 
numai cu cele mai renumite obiecte de văzut, e peste putinţă să 

i rintr-un articol ori doi... i 
P A văzurăm atîte muzee, galerii de tablouri şi de opere 
plastice, unde am admirat capodoperile vestite ale artiștilor mari, 
obosiţi de atîte plăceri, nu mai duceam dorul să vizităm şi altele, ci 
prefeream să mergem în alte părţi, unde aveam să vedem altceva. 

Şi totuş ne-am mai dus într-un muzeu. Un domn din Norvegia ne 
recomandă să vizităm şi Muzeul Hohenzollern, căci este foarte 
interesant. L-am ascultat și nu ne-a părut rău. Am intrat cu oareșcare 
nepăsare și am ieşit cu o impresiune pe care nu mi-am închipuit-o. 

Muzeul acesta este un adevărat Pantheon al casei domnitoare 
Hohenzollern. Treizeci şi şepte de odăi, sale şi coridoare, abia 
încap mulțimea nesfirşită de obiecte, suveniri, cadouri şi AIE 
ale membrilor acestei case, începînd de la marele elector şi pîn 
la răposatul împărat Wilhelm I. Naşterea, copilăria, waea, 
căsătoria, luptele, bătăliile şi învingerile, precum şi o or, 

toate ni se prezintă aici prin nişte obiecte comemorative, dintre 
cari foarte multe provoacă luarea-aminte în gradul cel mai E 

Sînt prea interesante cele ce privesc viața familiară, căci ele 

ne revoacă în memorie figure istorice şi dimpreună cu la 
lor; dar importanța cea mai mare ni-ọ ofer obiectele cari arat 
rolul monarhilor respectivi la stăruințele necurmate d-a ridica 


prestigiul națiunii lor. 

Rînd pe rînd ni se înfățoşează personagele de frunte ale 
istoriei germane, cari se-nalță întîi la un nivel mai înalt prin 
Frideric cel Mare. În vedem imitat din ceară, costumat întocmai. 
Iată și odaia lui de lucru, cu mobile de mozaic; pe masa-i de scris 
cetim manuscriptele lui, toate franțuzeşti, nici o slovă germană. 
Se păstrează și cămașa în care a murit, mănușile, batista şi 
bastonul ce a purtat; uniforma lui de gală şi Condé, calul lui de 
predilecțiune. 

Admirăm sute şi mii de alte suveniri şi cadouri de ale 
urmașilor săi. Armăture, săbii, bastoane, vaze de porțelan și 
maiolica, statuie şi buste, tablouri, manuscripte, decorații, medalii 
comemorative, mobile de tot stilul, bijuterii antice şi altele. 

Pe dame îndeosebi le atrag toaletele ce reginele şi principe- 
sele casei Hohenzollern au purtat la felurite festivități. Între 
altele, iată haina de mireasă a reginei Elisabeta, din brocart de 
argint; căptuşala mantelului din aripi de mici paseri indiane. În 
altă sală sînt espuse toaletele reginei Augusta, trena de mireasă, 
haina de la încoronare dimpreună cu mantelul; precum și rochia 
de doliu. Putem vedea şi gătelile de nuntă ale reginei Victoria, 
rochie, ghete, cunună etc. 

Multe sale sînt dedicate memoriei împăratului Frideric III. 
Suvenirurile privitoare la viaţă ni-l înfățoşează în toate fazele 
principale, începînd de la naştere și pînă la moarte. ÎI vedem 
băiat tînăr, pe cîmpul luptei, intrînd victorios; decoraţiile lui 
ocupă un părete, iar panglicele de pe cununile de la înmor- 
mîntare abia încap într-o odaie mare. 

Cea mai mare parte a obiectelor însă se referă la împăratul 
Wilhelm I, norocosul monarc, sub a cărui domnie s-a petrecut 
actul cel mai important din istoria germană, înfrîngerea fran- 
cezilor sub Napoleon III, dizmembrarea de cătră Franța a 
provinciilor Elsasia* şi Lotharingia şi proclamarea sa de împărat 
al Germaniei. 

Toate aceste evenimente epocale sînt eternizate prin sute şi 
sute de obiecte aşezate în multe sale. Văzîndu-le, parcă asistăm la 
entuziasmul unui neam, care-şi serbează cele mai glorioase acte 
din viaţa sa. Nici o părticică a acelor serbări, nici un accent al 
bucuriei, nici o esclamaţiune a entuziasmului nu s-a perdut din 
vedere. Totul ni se prezintă elocvent şi plastic. 


* Alsacia (germ. Elsass) (n. ed.). 

Începînd de la primele incidente ale războiului francezo- 
german şi anume de la momentul cînd regele Wilhelm I tratează 
în mod ofensator pe ambasadorul francez din Berlin (Benedetti) 
şi pînă la capitulațiunea de la Sedan, unde Napoleon III a depus 
armele înaintea lui Wilhelm I, toate actele se perîndă înaintea 
noastră prin o mulțime de tablouri, buste, poezii, albumuri şi 
diverse obiecte de suvenire. 

Mai multe sale sînt pline numai cu adresele de omagiu ce 
împăratul Wilhelm a primit din toată lumea germană, după 
învingerea francezilor. Nişte albumuri cât o jumătate de masă, 
legate briliant şi decorate cu petre scumpe; în fruntea tuturora, 
adresa de aderenţă a germanilor din Paris, împresurată de 
însemnele de devoțiune ale tuturor oraşelor germane, ale tuturor 
coloniilor nemţeşti, căci n-a rămas suflet de german de pe tot 
rotogolul pămîntului care să nu fi luat parte la bucuria generală şi 
care să nu se fi crezut dator a-şi esprima nemărginita fericire. 

Dar nu numai albumuri, ci tot felul de cadouri de gală, figuri 
simbolice de aur și argint, săbii de onoare, pocale de aur, service 
de cristal, steaguri triumfale, cornuri de rezbei, mobile, unelte de 
fumat şi tot ce produce industria şi arta germană s-a trimis împă- 
ratului Wilhelm I, drept devoțiune, după marea biruință. 

Fireşte că de la asemenea sărbare nici poeții n-au putut lipsi. 
Sute de volume de ode şi imnuri cîntă triumful şi pe triumfător. 

Însuş împăratul Wilhelm I ni se impune vederii prin nenumă- 
rate obiecte glorificatoare, cari însă toate revarsă splendoarea lor 
asupra întregei națiuni germane. Armatura şi decoraţiile lui nu 
încap în o odaie, iar însemnele de doliu de la moartea lui umplu 
două sale, pînă și calul pe care a cătărit la Sadova încă e espus. 
Jar obiectele privitoare la rezbelul din urmă cu francezii cuprind 
vro opt-zece sale şi coridoare. Afară de mulțimea de suveniri, O 
serie de tablouri şi acuarele înfăţoșează fazele de frunte ale 
răzbelului. Toate bătăliile, toate momentele istorice sînt 
eternizate. Și toate vorbesc de triumf, toate inspiră entuziasm. 
Parcă cetim cele mai strălucite pagini ale istoriei germane. 

Iată primele lupte de la Saarbriicken, Gravelotte şi pînă la 
Sedan; întîlnirea împăratului Napoleon III, învins, cu 
învingătorul rege Wilhelm T, capitulaţiunea de la Metz, 
împresurarea Parisului și proclamarea împărăției germane. Și 
drept încoronare a acestora, iată şi depeşa originală scrisă cu 
creionul pe cîmpul luptei de însuș fericitul rege Wilhelm I, prin 

care anunţă consoartei sale, reginei Augusta, învingerea — 
„durch Gottes Fiigung“*. 

Cînd am ieșit din mijlocul acestor colecţiuni, îmi părea că 
n-am fost într-un muzeu, ci într-un pisc olimpic, de unde în 
mijlocul bubuitului de tunuri am auzit sunînd trîmbița de alarmă 
a Geniului naţional german, care parcă spunea: „Iată ce fapte 
mari am săvîrşit noi germanii! Iată ce națiune vrednică sîntem și 
ce viitor strălucit avem!“ 

Nu este orator, nu sînt cuvinte care să vorbească atît de 
elocvent ca aceste obiecte fără viaţă. Cuvintele zboară, se perd în 
văzduh; dar aceste colecţiuni rămân tot aici, ca nişte monumente 
ale gloriei trecute, inspirînd încredere şi curagiu la fapte mari. 
„Muzeul Hohenzollern este un templu în care orice german 
pr ierti şi de unde fiecare trebuie să iese mîndru, cu fruntea 
ridicată... 


A TREIA SCRISOARE DIN BERLIN 


| Destul ne-am plimbat în partea de sus a stradei „Unter den 
Linden“; e vremea să ne-ntoarcem privirile şi în partea din jos. 

Aceasta se încheie prin renumita Poarta de Brandenburg 
(Brandenburger Thor), de unde începe şi orașul, căci dincolo se 
întinde o pădure mare, locul de plimbare cu trăsura şi pe jos al 
berlinezilor. 

Poarta de Brandenburg s-a ridicat în anii 1789-93 de cătră 
arhitectul C.G. Langhans din piatră de țîrfă. Este o clădire 
impozantă, care ne revoacă în memorie Arcul de Triumf de la 
Paris. Totul e construit după motivele propileelor din Atena. Are 
cinci intrări împărţite prin niște columne dorice. În vîrful porții, 
drept coroană decorativă, e o grupă de şase metri înaltă a 
sculptorului Schadow, reprezentînd Victoria mînînd patru cai şi 
ținînd în sus sulița cu globul şi vulturul în cap. 

„Această poartă triumfală a avut un rol important în istoria 
mai nouă a Germaniei, căci p-aici s-au întors în Berlin armatele 
învingătoare germane, în prezenţa a mii şi mii de oameni. Între 
toate intrările aceste, însă, cea mai grandioasă a fost cortegiul 
triumfal după înfrîngerea francezilor în 1871. 


PER 
Prin supunere lui Dumnezeu (germ.) (n. ed.). 

Martoră atitor scene istorice, ne şi face o impresie solemnă, 
care parcă ne înfăţişează vederii toate actele mari cîte s-au 
petrecut aici. Parcă vedem pe norocosul rege și împărat Wilhelm 
I, călare în capul armatei sale, cu faţă radioasă și fericită, salutînd 
poporul ce-l aclamă cu entuziasm; parcă auzim fîlfăitul 
steagurilor zdruncinate în focul bătăliilor și parcă simţim căldura 
bucuriei nemărginite ce ne-mpresoară de pretotindene... Ah! nu 
este zi mai frumoasă decît aceea cînd un neam își serbează 
triumful idealului său. 

Sub impresiunea acestui sentiment înălțător, ne simţim ca 
atraşi spre monumentul care anume e menit să eternizeze învin- 
gerile armatelor germane. Și ne ducem spre pădurea de lîngă 
Poarta de Brandenburg, de unde îndată la început, în mijlocul 
unui lărgămînt numit Königsplatz, se ridică maiestos Columna 
Victoriei, care poartă numele de Siegesdenkmal. 

Stăm uimiţi în fața acestui colos şi-i admirăm construcțiunea. 
Piedestalul, la care ne urcăm pe cîteva rînduri de trepte, este 
cvadrat şi țintuit cu patru stîlpi. Cele patru laturi sînt decorate cu 
nişte reliefuri de bronz; la răsărit rezbelul danez din 1864, spre 
nord bătălia de la Königgrätz în 1866, de cătră apus capitulaţia de 
la Sedan în 1870 şi intrarea în Paris la 1871, spre miazăzi intrarea 
triumfală a armatei germane în Berlin la 1871. 

Asupra acestui piedestal se află giur-împregiur un coridor 
împrejmuit de un grilagiu din care se ridică niște columne cari 
susțin acoperişul. lar din mijlocul coridorului se nalță spre cer, 
atrăgînd admirațiunea tuturora şi implorînd binecuvîntarea lui 
Dumnezeu, însăş Columna Victoriei, care are dinlăuntru o scară 
de fier ce conduce pînă sus în vîrf. 

Se-nţelege că nu putem reziste dorului d-a ne urca. Plătim 
taxa, căci în Berlin aproape pretotindene, chiar şi la Palatul regal, 
se plătește taxă de intrare, şi pornim în sus. Un francez, care 
mergea înaintea noastră cu fiul său, făcea critica economiei 
nemţeşti, care nici obiectele sale de glorie şi de fală nu le arată în 
cinste. Ei, ce să le faci? Oameni practici! 

Coridorul ofere nişte tablouri artistice. Păretele columnei e 
decorat cu pictură de mozaic după planurile lui Werner, 
reprezentînd întemeiarea imperiului german. Francezul nostru 
nu cu multă bucurie privea toate acestea şi critica riguros vulturii 
Şi celelalte figure simbolice. 

Intrarăm iarăş în columnă și nu fără frică ne urcarăm sus. 
leşirăm în balconul care împresoară virful şi o panoramă 
grandioasă ni se prezintă vederii. Eram la înălțime de 46 metri şi 
vedeam la picioarele noastre tot Berlinul, cu nesfîrşitele sale 
clădiri şi fabrici, printre cari fluviul Spree își făcea cu multă 
greutate cale să-şi continue cursul leneș. La spate se-ntindea o 
pădure uriașe, încadrată la depărtări mari de case. Era vestitul 
Tiergarten al Berlinului, tăiat prin o mulţime de drumuri de 
comunicaţiune pline de trăsuri de oameni şi înzestrat cu 
nenumărate localuri de petrecere, cari se-ntind pînă la Charlot- 
tenburg, cel mai frumos suburbiu al Berlinului. 

Deasupra noastră se nălță, încă 15 metri peste cei 46 de pîn- 
aici, statuia Borusia, reprezintată prin o femeie cu aripi de vultur, 
ținînd în mînă o cunună, în alta însemnul biruinţei de pe care 
atîrnă o ghirlandă... 

Francezul nu jertfi nici două minute acestei opere de artă a 
lui Stracke, ci dispăru cu fiul său pe scară în jos. Noi încă ne 
coborîrăm și ne duserăm să vedem cea mai importantă operă 
arhitectonică ce are Berlinul: Palatul parlamentului imperial, 
Reichstagsgebăude. 

n ziaristica germană s-a scris foarte mult despre această 
clădire monumentală și bietul autor al planurilor, arhitectul Paul 
Wallot, a fost criticat grozav, pe cînd alţii îi ridicau pînă la cer. 
Impozanta clădire are patru fronturi, la fiecare colţ câte un turn şi 
în mijloc o cupolă înaltă a cărei auritură strălucește departe la 
lumina soarelui. Totul e ținut în stil renaissance italian și a costat 
douăzeci şi două de milioane de marce. Are o lungime de 131 
metri şi o lăţime de 88. Înălțimea zidului e de 27 metri, a celor 
patru turnuri de 56, iar a cupolei, ce ţine în vîrf o coroană împă- 
rătească, 75 metri. 

Intrarea de frunte e de cătră Königsplatz, cu un portal 
susținut de șapte columne, avînd pe părete nişte reliefuri mari, 
cari reprezintă Rinul şi Vistula. Portalul acesta este menit pentru 
monarcul și membrii casei domnitoare. Celelalte portaluri sînt 
destinate pentru corpul diplomatic, membrii parlamentului şi 
publicul ascultător. Am vizitat şi interiorul. Vestibulul cel mare, 
mulțimea de sale, bufetul şi celelalte încăperi, înalte şi luminoase, 
întrunesc munca celor mai renumite firme din Germania 
întreagă. Totul pare a fi fost arangiat anume aşa, ca să ia parte la 
decorare aproape toate orașele de frunte ale naţiunii germane. O 

impresiune, aceasta, ce parcă ne spunea: lată artiștii germani, iată 
entuziasmul care a îndemnat pe toți să-şi dea talentul lor pentru 
înfrumusețarea palatului ce întrunește pe reprezentanţii 
Germaniei întregi. 

Încă nu e totul gata. Mai lipsesc multe frescouri, aurituri, 
arabescuri și alte decoraţii murale. Dar palatul se şi între- 
buințează pentru adunările parlamentare din 1894, cînd s-a 
terminat zidirea. 

Punctul culminant al atracţiunilor este, fireşte, sala de 
şedinţe, luminată deasupra prin sticlă. De 13 metri înaltă, are în 
lungime 29 şi în lățime 21 metri, cu 397 de locuri de șezut. 
Caracteristica întregului este o simplitate elegantă şi nici pomană 
de lux. 

Unii dintre vizitatori au încercat scaunele, alţii fotelurile 
ministeriale, iar cei mai mulți s-au perîndat în fotoliul preziden- 


_ţial, numai ca să poată zice acasă că şi dînşii au şezut în locul 


președintelui parlamentului german. În cele din urmă a ocupat 
loc într-însul şi o ovreică corpolentă cît un cuptor, ceea ce a 
produs ilaritate generală. Ea însă nici că se interesa de aceasta 
manifestaţie momentană a opiniunii obşteşti, ci se desfăta 
surîzînd în înălțimea sa. A urmat însă un incident foarte hazliu, 
care a făcut capăt şi veseliei sale. A voit să se scoale, însă 
nicidecît n-a putut ieși din fotoliu; degeaba se căznea biata, nu 
putea deloc să se ridice. În sfîrşit un bărbat sări întru ajutor şi 
ovreica fu scăpată. Veselă de succes şi ca nimene să nu 
presupună că doar grăsimea a împedcat-o, ea spuse numaidecit 
cu voce înaltă că rochia-i s-a agăţat de un cui al fotoliului și de- 
aceea n-a putut să se scoale. Se poate că va fi spus adevărul, însă 
nimene n-a crezut-o şi toți au ieşit de acolo sub impresiunea unei 
veselii nesfirşite... 

Drept încheiare, aș vorbi bucuros şi despre biserici, aceste 
însă nu reprezintă vro atracţiune artistică naltă. Acuma se edifică 
un dom colosal, care după Biserica Paul din Londra are să fie cea 
mai mare biserică protestantă; iar în ceea ce priveşte frumuseţea, 
se zice că va fi rivală Bisericei Sf. Petru din Roma și a Sf. Marc 
din Veneţia. 5 

Şi acum să intrăm niţel în espoziţia de industrie a Prusiei, 
care tocmai se ţine la Berlin. Am fost de două ori în ea şi aş putea 
să scriu mult despre cele ce am văzut, dar spaţiul îngust ce-mi stă 

la dispoziţie şi îndeosebi frica d-a vă obosi mă silesc a zice numai 
cîteva cuvinte. 

Impresiunea generală e foarte plăcută. Espoziţia ocupînd un 
teritoriu mare, pe care îl ocolim cu trenul electric, cuprinde tot ce 
industria germană a produs frumos și practic. Mai cu seamă ne 
atrag atențiunea aurarii cu mulțimea de bijuterii amirabile, 
precum și mobilierii cu productele lor de o frumuseță uimitoare. 

Ceea ce privește edificiile espoziţiei, îndeosebi sînt intere- 
sante: hala de industrie, pavilionul orașului Berlin, vechiul Berlin 
cu Casa orașului, Edificiul pentru chemie și fotografie, Panorama 
Alpilor şi restauraţiunea cea mare cu turnul de apă. 

Lîngă espoziţie, ca un fel de „Os-Budavâr“*, e Cairo, unde 
nu faci altceva decît tot plăteşti la preţuri de intrare şi rîzi de 
prostiile cu care te păcălesc ovreii deghizați în costume arabice. 
Aici, într-un restaurant a cîntat o muzică de lăutari români de la 
București. 

ntr-una din seri am asistat în espoziţie la o minunată serbare 
venețiană. Lacul cel mare reprezintă o feerie din O mie și una de 
nopți. Malurile iluminate a giorno cu sute de mii de lampe, 
colorate şi arangiate cu artă, răspîndeau o splendoare care se 
legăna îmbietor pe undele lacului şi înfățișa miile și miile de 
oameni de pe maluri ca într-un foc bengalic, care se reflecta auriu 
pe arborii aleelor din toate părţile. Mai multe muzici şi coruri 
Cîntau alternativ din diverse locuri, iar în pauze lumea se desfăta 
la ropotul marei cascade de la restauraţiunea din frunte. 

Într-aceste, nişte gondole și luntre iluminate și mînate de 
gondolieri italieni, alunecă pe luciul apei, lăsînd în urma lor 
accentele armonioase ale unor cîntece vesele ce se mestecau în 
şuierul fîntînei săritoare care ieșea din mijlocul lacului, 
împresurată de mii şi mii de lampe, la a căror lumină stropii 
apăreau ca miliarde de mărgele... 

Lumea veselă şi frapată de atita frumusețe undula în sus şi-n 
jos, admirînd tablourile pitoreşti ce i se prezintau de pretotindene 
şi gustînd delicioasele plăceri ale unei neuitate seri de vară. Și 
cînd desfătarea ajunse la culme, izbucni un briliant foc de artificii, 
care ilumină firmamentul și înălță toate spiritele şi regiunile 
plăcerilor mai înalte. 

La unsprezece şi jumătate, cînd plecarăm acasă la otel, mai 
lăsarăm acolo cel puţin douăzeci de mii de oameni. 


* „Vechea cetate a Budei“ (magh.) (n. ed.). 

CHARLOTTENBURG ȘI POTSDAM 


Nu ne putem despărți de Berlin, fără să facem vro două 
excursiuni şi în împregiurime și anume fără să mergem la 
Charlottenburg şi la Potsdam, cele mai interesante două puncte 
din apropiarea Berlinului; primul pentru mausoleul regal şi al 
doilea pentru grădinele vestite şi îndeosebi pentru că acolo este 
reşedinţa de vară a împăratului Wilhelm II. fa 

Ne-am dus dar să vedem amîndouă; întîi la Charlottenburg, 
căci este mai aproape. O şosea frumoasă conduce pâîn-acolo, 
începînd de la Poarta de Brandenburg și trecînd prin pădurea 
Tiergarten, plină de localuri de petreceri. La capătul celălalt al 
pădurii numaidecît urmează Charlottenburg. 

Ne aflăm într-un oraş frumos, cu case mari și strade drepte, 
printre cari cea mai de frunte este strada Berlinului, care taie 
orașul în două. Numele Charlottenburg derivă de la principesa 
Sophie Charlotte, soția regelui Frideric I, care aşa-zicînd l-a 
întemeiat, căci de atunci a luat un avînt mare, încît astăzi 
numărul locuitorilor se urcă peste 132 000. Cu toate că e comună 
urbană idenpendentă, se poate considera drept suburbiu al 
Berlinului, unde berlinezii ies cu multă plăcere să-şi petreacă 
cîteva ore. _ | 

Cele mai de frunte locuri de văzut sînt: castelul regal şi 

ina Flora. 
Eul regal este un edificiu început la sfîrşitul secolului al 
XVII-lea, adaptat şi mărit în mai multe rînduri, mai în urmă la 
1742. Are un front impozant, din care se ridică un turn în vârf cu 
o cupolă frumoasă. Interiorul conține multe obiecte istorice, mai 
cu seamă de la împăratul Frideric care a locuit aici. TES 

De aici intrăm în grădina castelului, aranjată admirabil de 
grădinarul francez Le Nôtre şi ne delectăm în arta ce ni se 
prezintă de pretotindene. Trecem prin Orangeria fermecătoare şi 
prin un minunat aleu de brazi ne ducem la mausoleu. PEREO 

Adumbrit de tufele mari de tuie şi de brazii din giur, 
mausoleul cu fațada sa simplă face în mijlocul tăcerii mari O 
impresiune adîncă. Urcăm cele ceia trepte ce duc în vestibul 

i tru columne dorice și intrăm. 

a mare, cu păreți și padiment de marmoră; în ea patru 
sarcofaguri. Privim pătrunşi de emoțiune sarcofagurile de lîngă 

noi, și medităm cum trec toate în lume, cum mărire, bogăţie şi 
frumuseţe, toate se sfirşesc în mormînt. Ce oameni mari au fost 
aceştia, ale căror oseminte odihnesc aici şi totuş ce s-au făcut! 
Prav și cenuşe. | 

Și pînă cînd gîndurile noastre zboară departe pe aripele 
fantaziei, conducătorul nostru ne esplică rece şi monoton că aici 
odihnește Frideric Wilhelm III cu soția Luisa, împăratul Wilhelm I 
şi împărăteasa Augusta... 

O impresiune cu totul opusă face grădina Flora, unde ne-am 
dus la mausoleu. Un parc frumos, în mijloc cu un teatru de vară, 
în dos o hală mare acoperită cu sticlă, conținînd o rară colecțiune 
de plante exotice și mai cu seamă de palme, iar în față o restaura- 
țiune ce se-ntinde p-o terasă largă, de unde ne desfătăm în fru- 
museţile parcului și în fantasticele figuri ce face fintîna săritoare 
izbucnind din bazenul dinaintea noastră. 

Apucîndu-ne seara, am intrat în teatrul spațios și am asistat la 
reprezentaţia operei Cavalleria rusticana de Mascagni, precedată 
de un act din Traviata. Apoi ne-am întors la Berlin. 

A doua zi ne-am dus la Potsdam. Acesta e mai departe. 
Mergi pe calea ferată și acceleratul te duce pîn-acolo în jumătate 
de oră, care însă trece iute, căci ne delectăm în o mulțime de vile 
şi cîteva sate frumoase. 

Încă de departe se dezvăluie situația romantică a Potsda- 
mului, împresurat de ape și păduri mari; iar ajunși aproape, ne 
pare că sîntem în mijlocul unui parc uriaș. Deschidem harta ce de 
o săptămînă și mai bine ne stă tot în mîni și vedem că orașul 
acesta, dimpreună cu grădinile sale, se află pe o insulă formată 
din apele Havel și Havelsee. Este mult mai mic decît Charlot- 
tenburg, căci are numai 50 000 de locuitori; dar însemnătatea-i e 
neasemănat mai mare, căci împăratul actual Wilhelm H și familia 
domnitoare petrece cea mai mare parte a anului, începînd din 
mai și pînă-n decembrie, tot aici. 

Potsdam, ca toată Germania de nord, e de origine slavă şi 
anume vendică, inundată apoi de colonii germane. Însemnătatea 
sa datează din timpul lui Frideric cel Mare, care a petrecut mai 
mult aice şi a înfiinţat toate palaturile şi parcurile frumoase, cari 
astăzi dau orașului un timbru deosebit, ce atrage mii şi mii de 
călători din toată lumea. Afară de poziţia sa în politica universală 
modernă, Potsdam mai e încă reşedinţa supremului prezidiu al 
provinciei Brandenburg. 

Însă nu însuş oraşul este puterea atrăgătoare, ci Castelul 
regal şi grădinile Sanssouci şi Orangeria, despre cari cetim atît de 
mult în scrierile turiștilor. Nici noi nu vizităm dar orașul, ci de la 
gară o luăm drept spre aceste locuri. 

Intrăm pe la Poarta de Brandenburg, edificată la 1770 după 
modelul Arcului de triumf al lui Traian din Roma. Ne oprim 
puţin la Biserica Păcii, fondată de Frideric Wilhelm IV, în stilul 
Basilicei San Clemente din Roma, cu un turn de 44 metri. 
Interiorul e împărţit în trei prin niște columne de marmoră; 
altarul din marmoră albă și deasupra altarului o cruce de lapis 
lazuli. 

De aici ne ducem la mausoleul împăratului Frideric III, care 
are o cupolă naltă și o poartă de stejar, cu ornamentică de aramă 
şi de oţel. Interiorul rotund e împrejmuit de nouă columne 
albastre închise, cari se perîndă tot astfel şi în etagiu, ţinînd 
acoperişul care în vîrf se termină printr-o fereastă decorată cu 
mozaicuri aurite. Două coridoare împresoară interiorul, unul jos, 
altul în etagiu. Spre apus se-nalță altarul, la care conduc trei 
trepte de marmoră. Altarul însuş, o lespede de marmoră pe un 
pedestal, e decorat cu grupa de marmoră reprezintînd Maria 
îngenunchind înaintea cadavrului lui Christos. La dreapta 
altarului e sarcofagul prințului Sigismund. În mijloc, sarcofagul 
împăratului Frideric III, lîngă care o lespede de piatră indică 
viitorul loc de odihnă al împărătesei Frideric... 

Ieşind din acest locaș trist, monument al gloriei trecute, 
intrarăm în parc. De aici încolo, începe un aleu frumos, în 
dreapta și stînga, tot grădini, vile şi locuinţe de vară. Aerul 
temperat era plin de mirosuri de flori, crengile se legănau 
ademenitor și frunzele parcă ne şopteau de dragoste. 

La capătului aleului, trecînd pe lîngă statua ecvestră a lui 
Frideric cel Mare, sosim la marea fintînă săritoare din mijlocul 
căreia razele de valuri străbat la înălțime de 36 metri. Un tablou 
plin de feerie, la care priveşti uimit. Giur-împregiur zece bance 
semirotunde de marmoră încadrează fintîna. Între aceste bance 
se ridică opt statuie de zei şi patru grupe alegorice din marmoră 
de Carrara: Jupiter, Juno, Diana, Apoilo, Mercur, Venus, 
Minerva şi Mars; iar grupele înfățoşează cele patru elemente: 
focul, apa, aerul şi pămîntul. La depărtări egale, tot în giurul 
fîntînei, se nalță patru columne de marmoră, de zece metri nalte, 
fiecare ținînd câte o statuă mică, de marmoră: Apollino, Bacchus, 

Venus, un băiat cu un cuib de pasere. Şi mai încolo patru fîntîni 
marmoree, încoronate de statuete, după moda antică, încheie 
stafagiul decoraţiunilor. Ne simțim ca transformați şi sub 
impresiunea admiraţiunii ne pare că pășim pe un pămînt clasic. 

Şi ridicăm privirea noastră-n sus. Priveliștea surizătoare ne 
captivează ochii. Pe coasta unei ridicături se răsfaţă nişte grădini 
siciliane; arborii, grupele, tufele și florile se contopesc într-un 
tablou de verdeață, în care colorile plantelor şi smochinelor, 
albastre, roşii ori galbene, apar ca nişte decorații pitoreşti și dau 
întregului un colorit tînăr și vesel. Şi sus, în virful acestor grădini 
încîntătoare, ca un rege pe tronul său, se impune un castel 
frumos, care parcă privește cu mîndrie la supușii săi ce i se 
închină de sus și pină-n vale. E castelul Sanssouci... 

Cu farmecul unor plăceri înalte plecăm în sus pe treptele late 
ale grădinelor şi ne oprim la fiecare din cele șese terase, desfă- 
tîndu-ne în frumuseţile artei grădinăritului ce ni se prezintă abun- 
dant în toată pompa sa. În urmă sosim sus. 

În faţa castelului ne mai întoarcem o dată privirea spre coasta 
şi valea dinaintea noastră şi vedem un tablou de frumuseți pe 
care n-avem să-l uităm niciodată. Nu condeiul, ci penelui este 
menit să înfățișeze ochilor o astfel de privelişte. Un adevărat rai 
pe pămînt. 

Am sta să tot privim minunatele grădini, cu arangementele 
lor artistice; să ascultăm susurul melancolic al frunzelor şi 
clocotitul cadenţat al fintînilor săritoare din dreapta şi din stînga, 
admirînd îndeosebi fintîna cea mare ale cărei raze de apă 
spumegîndă ne înfățoşează curcubeul; ne-am ascunde cu plăcere 
privirea sub filegoriile aromatice şi ne-am așeza bucuros ia 
umbra tufelor ascultînd cîntecul paserilor şi stîmpărîndu-ne 
nervii obosiţi şi liniştea divină a naturei sfinte, dar timpul ne 
ordonă să plecăm. Aruncăm cea din urmă privire sublimului 
tablou, care jos la depărtarea estremă se termină printr-o poartă 
cu cîte două columne duple, prin care impozantul obelisc apare 
ca un semn de esclamaţiune al privitorului surprins şi încîntat. 
Apoi ne întoarcem spre castel, a cărei terasă e încadrată de o 
ghirlandă de statue, busturi şi vaze. 

În fruntea edificiului zărim inscripțiunea „Sans Souci“, 
numirea castelului, dată de regele Frideric cel Mare, care l-a 
întemeiat şi care petrecînd aice mult a zis odată marchizului 
d'Argens: „Quand je serai là, je serai sans souci“. Intrăm și 

castelanul ne conduce prin toate apartamentele. Prima cameră a 
fost a lui Voltaire, amicul marelui monarc, care a stat mult aici; 
celelalte sînt aproape toate din timpul lui Frideric cel Mare, 
lăsate întocmai precum au rămas după moartea lui, cu decora- 
ţiuni în stil rococo. Mai însemnate sînt: sala de marmoră şi de 
mîncare sub cupolă, sala de audienţă şi de concerte, precum şi 
odaia lui de predilecțiune şi unde a murit. Ni se arată și biblioteca 
lui, în care sînt mai cu seamă scrieri franceze. 

Apoi ne ducem în galeria de tablouri, aşezată într-un edificiu 
anume, la poalele căruia se întind grădinile olandeze. Şi colec- 
țiunea aceasta e din timpul lui Frideric cel Mare şi conține 
tablouri de Rembrandt, Rubens, Van Dyck, Andrea del Sarto, 
Correggio, Tizian, Giordano, Watteau şi Rafael. 

leşind, ne ducem iarăş înaintea castelului să mai vedem o 
dată delicioasele grădini. Cu inimă duioasă ne luăm rămas bun de 
la aceste locuri neuitate; apoi, tot pe coasta dealului, într-un aleu 
lung şi frumos, o luăm spre Orangerie. 

Palatul Orangerie este un edificiu mai nou, terminat numai la 
1856 sub regele Frideric Wilhelm IV în stil florentin, care se 
reprezintă şi prin grădina ce se-ntinde-n jos la vale. Este foarte 
lung şi la cele două capete are două turnuri, cari sînt legate prin o 
coloană de columne ionice. 

Fațada e decorată cu statue multe. La frontul din mijloc 
se-nalță statua de marmoră a regelui Frideric Wilhelm IV; 
înaintea acesteia o terasă, în mijlocul ei o fintînă săritoare 
împrejmuită de tot felul de plante exotice, iar la capătul estrem o 
imitație a taurului farneic din Neapolea. ` 

Afară de cele două sale pentru iernarea plantelor exotice, 
clădirea conţine sala Rafael cu multe copii de ale celebrului 
pictor, precum şi alte sale de tablouri, sculpture, porțelan şi 
altele. 

Totul face o impresiune de clasicitate, care ne umple toate 
simţirile şi privim cu oareşcare smerenie asupra acestui templu al 
artelor, împresorat de nişte grădini ce-ţi reamintesc timpurile 
zeilor şi de cari nu te-ai mai despărți... 

Ne-am urcat într-unul din cele două turnuri şi mult timp 
ne-am desfătat în escelenta priveliște, care pune în vedere orașul 
Potsdam, cu apele ce-l împresoară, cu munții ce-nchid în stînga 
orizontul, unde turnul Flatow şi castelul Babelsberg parcă ating 
cerul, cîtă vreme jos în vale, la dreapta noastră, în mijlocul unui 

parc nesfirşit, zărim Noul Castel, reședința de vară a familiei 
domnitoare... 

Ne şi coborîm şi plecăm într-acolo. P-un aleu dăm la vale şi 
intrăm în parcul Noului Castel. Și mergem, și tot mergem, privind 
construcțiunea, plantațiunile, grupele şi formațiunea lor, cînd iată 
că zărim și câteva fire de cucuruz, de care n-am văzut nicăir: pe 
unde am umblat de șepte săptămîni. Să fi văzut orce, mai mare 
bucurie nu mi-ar fi făcut, căci ele îmi aminteau de țara mea, de 
poporul meu. Și drept espresiune a bucuriei mele, fără să-mi pasă 
unde sînt, îmi venea să cînt: 


Cucuruz cu frunza-n sus, 
Ţucu-i ochii cui l-a pus... 


Într-aceste, tot mergînd, în cele din urmă zărim Castelul Nou. 
Impozant, dar simplu, întocmai ca parcul ce-l împresoară. 
Edificat şi acesta de Frideric cel Mare în 1770, are de cătră parc 
o lungime de 220 metri şi cu totul 322 de fereșşti. Zidul înalt de 
20/2 metri are în vîrf o cupolă de 35'/, metri, pe care cele trei 
Graţii susțin o coroană. Tradițiunea poporală crede că aceste 
reprezintă pe cele trei prietine ale lui Frideric și anume pe Maria 
Terezia, Elisabeta şi pe d-na Pompadour. 

Ni s-a arătat partea aceea a Palatului în care acuma nu 
locuiește nime, partea istorică: îndeosebi fostul apartament al lui 
Frideric cel Mare și al lui Frideric III. În contrast cu esteriorul, 
înlăuntru e lux şi splendoare. Din cele multe notez camera de 
muzică cu pultitul de note, odaia de lucrat și de dormit, precum şi 
biblioteca lui Frideric cel Mare. Am văzut şi sala de teatru, unde 
la festivități mari se dau reprezentanţii în cerc familiar. 

Este foarte strălucită galeria de iaspis, cu urieşele sale oglinzi 
pe părete. În acest cuib splendid se ţin botezurile şi cununiile din 
familia regală. 

Dar între toate, surprinderea cea mai mare ne-a întîmpinat în 
așa-numita sală de scoice, Muschelsaal. Cînd am intrat, ni s-a 
părut că vedem realizată una din cele mai minunate intipuiri ale 
fantaziei poveştilor. Păreţii şi stîlpii mari sînt decoraţi cu scoice, 
corale, cristale şi petri scumpe adunate din fundul mării de 
pretotindenea. Ideea acestei decoraţiuni a fost a împăratului 
Frideric cel Mare, carele însuș a început a o realiza, așezînd în 
părete cîteva scoice adunate de dînsul. De atunci, monarchii şi 


210 


principii continuează opera și conducătorul ne arată anume cine 
ce obiecte a adus. 

În sala aceasta se ține serbarea Ajunului de Crăciun. Aici se 
instalează Pomul Crăciunului, strălucit şi încărcat cu mulţime de 
daruri. Atunci se aprind sutele de lampe şi la lumina lor 
decoraţiile păreţilor dau totului un lustru feeric... 

Ce bine ar fi să putem fi atunci aici! — ne-am zis ieşind. Şi cu 
impresiunile unei zile neuitate, ne întoarserăm la Berlin, ca în 
dimineața următoare să ne continuăm călătoria spre Dresda. 


LA DRESDA 


Din Berlin şi pînă la Dresda, călătoria nu prea are momente 
surprinzătoare. O cîmpie nesfirşită, prin care orașele, satele, cu 
multele stabilimente de industrie, cu nenumăratele fabrice, apar 
şi dispar ca tablourile unui caleidoscop feeric. Acceleratul zboară 
atît de repede, încît totul se contopeşte într-o panoramă lungu- 
reață şi sură, din care coșurile fabricelor se ridică-n sus ca nişte 
monumente aie vieţii nouă. 

Staţiunile de frunte sînt: Zossen, Dobrilugk-Kirchain, Elster- 
verda, tot atîtea emporii de industrie; pe toate însă le intrece 
Kâtzenbroda, care parcă nici nu are alte clădiri decît numai 
fabrice. 

Apropiîndu-ne de Dresda, terenul se schimbă. De ambele 
părți ale şesului se ivesc, la depărtări mari, conturele unor 
ghirlande de dealuri, a căror margini se perd în zarea albastră, 
apoi se ridică din ce în ce mai mult şi la stînga apropiîndu-se tot 
mai tare, ne surprind cu frumuseţea lor. 

Viaţă, progres, civilizaţie ne întîmpină de pretotindene din 
coastele acestor dealuri. Jos, coşurile fumegînde ale feluritelor 
stabilimente, mai în sus, restaurantele şi vilele frumoase ne atrag 
privirile. O viuă mişcare în toate părţile, care devine tot mai 
animată. Zărim însuş oraşul Dresda, impozant şi majestos, 
încadrat de dealuri mari şi tăiat la mijloc, ca de un brîu argintiu, 
de un rîu frumos. 

Numaidecît primim convingerea că ne aflăm într-un oraş 
antic, care însă a progresat cu timpul şi are toate forţele artei 

moderne; ba în unele privinte, de esemplu galeria de tablouri, 
intrece chiar și Berlinul. 

Ca poziţie, Dresda e superioară atît Berlinului, cît şi Lipschei. 
Situată pe ambele maluri ale Elbei și împrejmuită de o cunună de 
dealuri, cari la malul drept se întind pînă la oraș şi se coboară 
pînă-n Elba, capitala regatului Saxonia are o înfăţişare foarte 
romantică. Și dacă mai adăugăm că dealurile din fața orașului 
sînt toate împresurate de vile frumoase, ne putem închipui 
panorama pitorească ce ni se oferă vederii. Orașul din dreapta 
rîului poartă numele Neustadt, de-a stînga Altstadt. Am parcurs 
amîndouă și am aflat că cel vechi reprezintă îndeosebi artele, iar 
cel nou industria modernă. Castelul regal, muzeele, teatrul de 
operă, bisericile cele mai mari, momentele mai impozante, 
precum și cele mai multe aşezăminte de cultură se află în orașul 
vechi. Contrar, în cel nou am găsit fabrice mai multe, grădine 
mari, localuri de petrecere, o viaţă mai tînără. 

Înflorirea Dresdei, care astăzi dimpreună cu garnizoana de 
vro zece mii de soldaţi are la 334 000 de locuitori, datează din 
timpul lui Augustus II cel Tare (1694-1733), care a făcut foarte 
mult pentru mărirea și frumuseţarea ei. La un avînt mai mare 
însă s-a urcat numai în secolul trecut, sub Augustus III și mai cu 
samă în prima jumătate a secolului de acuma. 

Întîi am vizitat Castelul regal; dar fiindcă tocmai se repara, n- 
am putut să vedem decît numai o parte. Esteriorul, prin aranja- 
mentul neregulat al edificiilor, nu impune deloc; interiorul are 
multe sale mari și frumoase, iar frontul spre piața teatrului de 
operă, cu înaltul turn din stînga, cel mai înalt în toată Dresda, are 
o înfățoşare destul de sărbătorească. Interiorul, cît am văzut, 
conţine nişte frescouri frumoase, cari înfățoșează scene din 
mitologia greacă şi figuri alegorice; am văzut și o mulțime de 
tablouri şi portrete familiare. Între toate însă cele mai prețioase 
sînt gobelinele mari şi multe ce acoper păreţii multor saloane. 

Imediat lîngă Castelul regal se află edificiile cari cuprind 
colecţiunile artistice. Grünes Gewâib arată privitorilor o mulțime 
de obiecte de artă renaissance şi rococo. Muzeul, unul din cele 
mai renumite opere arhitectonice moderne, conţine sculpturi 
relative la tradițiune, religiune și istorie, atît din lumea veche, cât 
Şi din cea nouă. 

Templul cel mai vestit al artelor în Dresda este Galeria de 
tablouri. Cu sfială intrăm aici, ştiind că aceasta colecţiune, 

întocmai ca Louvre din Paris şi Galeria de tablouri din Florenţa, 
are o reputaţie mare în toată lumea cultă. Renumele cel mare se 
trage din timpul lui Augustus III, care, fiind iubitor de artă, a 
jertfit mult pentru îmbogățirea galeriei cu multe opere de cea mai 
mare valoare. A şi izbutit să reprezinte pe mulți artişti 
nemuritori, prin operele lor originale. Avem plăcere să vedem 
aproape toate şcoalele care s-au distins în istoria artelor; nu 
găsim însă toate epocele şcoalelor. Aceasta lipsă însă nu 
micșorează deloc însemnătatea colosală a galeriei. Amatorii Şi 
artiştii vin în toți anii de pretotindeni să admire comoarele ei; 
aceia să-și ducă niște amintiri delicioase, aceștia să-și copieze câte 
unul din capodoperile păstrate aici. În colecțiunea italiană, 
Madonna sixtiniană de Rafael atrage îndeosebi atențiunea. 
Correggio are aici mai multe opere decît în Galeria din Parma. 
Şcoala venețiană e reprezintată prin artiştii săi cei mai mari ca 
Tizian, Giorgione, Palma Vecchio, Paolo Veronese. Din şcoala 
spaniolă admirăm pe Velázquez (portretul unui bătrân) și pe 
Murillo (Madonna cu pruncul). Şcoala franceză ne arată artiștii 
de frunte din secolul XVII şi XVIII. Cea niederlandeză este mai 
mancă; școala olandeză escelează prin tablourile sale marine. Mai 
multe sale cuprinde şcoala germană care însă nu ne înfățișează și 
arta modernă. Un adevărat peregrinagiu de la artă la artă. 
Intr-aceste, timpul zboară şi nici nu observăm că de mult a trecut 
de prînz. 

Oricît de flămînzi am fi, nu putem merge la masă, căci toate 
aşezămintele de știință şi de artă numai pînă la orele 3-4 stau 
deschise publicului. Trebuie dar să uzăm de timpul ce-l mai avem 
pîn-atuncea şi s-alergăm a vedea ce mai este de văzut. 

Ne ducem la Albertinum, iarăş un muzeu, care conţine o 
bogată şi foarte prețioasă colecțiune de antichități și de sculpturi; 
în etagiu imitațiuni de ipsos. 

După-miazăzi ieşim la espoziţia de industrie a Saxoniei, care 
se ține tocmai acuma. E duminecă şi lume multă, mai cu samă din 
clasa de jos, umple localurile. Facem o plimbare repede prin 
toate părţile, ca să ne cîştigăm o idee generală. Fireşte 
numaidecit ni se impune comparaţia cu espoziţia de la Berlin. Nu 
trebuie să ne răzgîndim mult ca să constatăm că aceea a fost mult 
superioară acesteia. Cu toate aceste am auzit pe mai mulți saxoni 
că espoziţia lor e mai frumoasă decît cea de la Berlin. 
Patriotismul local vede şi judecă lucrurile prin alt ochean. 

Seara ne-am dus în Teatrul regal de operă. Întocmai ca la 
Lipsca şi la Berlin, ș-aici s-a reprezentat o operă de Wagner. Ne-a 
părut bine, căci aveam ocaziune să vedem o reprezentaţie 
wagneriană jucată de germani şi tocmai în opera din Dresda, care 
se bucură de un nume bun în lumea muzicală. Teatrul, în sil 
renaissance, s-a deschis la 1879, este dar un edificiu modern. 
Frontul are formă de semicerc şi deasupra decorat cu figură de 
bronz a lui Dionysos şi Ariadne; mai în jos, în o afundătură 
colosală, pictură ornamentală, cu figuri mitologice; iar la ambele 
aripi ale intrării statuiele lui Goethe și Schiller. Foyerul strălucit 
mai conţine statuiele lui Sophocles, Euripides, Shakespeare și 
Moliere. Cel mai frumos e vestibulul deasupra, dimpreună cu 
foyerul său, cu columnele de marmoră şi cu frescourile 
admirabile. Interiorul e nu numai frumos, dar și practic, căci este 
construit astfel încît din orice loc vezi și auzi bine. Coloarea 
dominantă e verdele deschis, pe care sînt aplicate decorațiunile 
de colori mai închise. Încap 2000 de persoane. S-a reprezentat 
Lohengrin. Voci, orchestru, costume și decoraţii la perfecție. O 
astfel de reprezentaţie nu uiţi toată viața. 

Și ce prevenitori sînt oamenii. Şedeam în rîndul al doile. 
După actul prim, un domn din aceeaș loge, care avea loc în rîndul 
prim, dar pe care nu-l cunoşteam deloc, se sculă şi vini la mine 
oferindu-mi fotelui său, căci a băgat de samă că sînt străin. 

ndeobște saxonii ne-au părut pretotindeni afabili şi simpatici. 

A doua zi vizitarăm bisericile. Cea mai frumoasă este biserica 
catolică a curții, în stil renaissance, legată cu Castelul regal cu o 
punte în etagiu. Nu mai puţin impunătoare este biserica luterană, 
numită Frauenkirche, are o formă de basilică, în mijloc cu o 
cupolă înaltă, împrejmuită de mai multe turnuri mici, înaintea 
bisericei colosala statuă a lui Luther. Biserica rusească, cu 
multele sale turnuri, în stil bizantin; biserica engleză, precum și 


cea americană atrag asemene mulţi vizitatori. În bisericele ` 


luterane, de cumva tocmai preotul ţinea predică, criznicul nu ne 
lăsa să intrăm decît numai pe o ușe laterală, ca nu cumva să 
conturbăm predicatorul. 

Apoi ne duserăm în Academia de arte, un edificiu admirabil 
de frumos în stil renaissance italian, terminat numai înainte de 2 
ani, care se împarte în mai multe clădiri separate legate deolaltă. 
Clădirea principală dă spre Elba. O foarte bogată colecțiune de 
buste, statuie și sculpture. În edificiul vecin se află espoziția 

Societății artiştilor saxoni, conținînd multe opere de valoare. Şi la 
TEA fațadă se răsfață frumoasa Belvedere, privind spre Valea 
Elbei. 

Mai mergem să facem o privire, măcar și repede, la muzeul 
Johanneum, care mai demult a fost o galerie de tablouri, iar 
acuma conţine obiecte de ştiinţă. În etagiul prim e muzeul istoric 
şi galeria de industrie; în al doile, colecțiune de porcelan și vaze. 

n sfîrșit, obosiţi ne rentoarcem să ne odihnim după atîte 
alergări în localul cel mai frumos din Dresda, pe terasa Briihl, 
care se răsfață cochet la mijlocul orașului. Luăm loc pe estrada 
dinaintea restaurantului Belvedere şi ne desfătăm în pitoreasca 
priveliște care se desfășoară înaintea noastră. În giur de noi, 
oraşul mare, cu mișcarea sa viuă, oameni și trăsuri cari trec și 
aleargă; la vale Elba, tăiată de patru poduri mari, sub cari 
vapoarele încărcate de lume alunecă uşor; sus de-a stînga, piaţa 
teatrului, în fund cu opera, dinaintea căreia de-o parte o artistică 
fîntînă săritoare răcoreşte aerul, iar de-a dreapta se-nalță statua 
regelui Ioan; şi mai în stînga se impune Palatul regal cu multele 
sale edificii, cari se termină în biserica curţii. Dincolo de apă, 
oraşul nou, Dresda nouă, cu stradele sale proporţionate, cu 
timbrul vieții moderne şi sus la depărtare dealurile înzestrate cu 
vile închid orizonul... 

Soarele apune şi razele sale dau tabloului un colorit auriu. La 
Belvedere începe un concert. Un vînt lin se porneşte şi duce pe 
aripile sale accentele melodiilor și fumul ţigaretei... 

Ce seară frumoasă! Ne vine cu greu să ne sculăm. Nici nu ne 
mişcăm pînă tîrziu. Atunci, la lumina bălaie a lunei, totul apare 
într-o înfăţişare fantastică, în care negreața oraşului, cu miile sale 
de lumini şi valurile arginţii ale Elbei, formează o vedere 
venețiană... Am stat încă multă vreme desfătindu-ne în această 
privelişte nocturnă şi-n cele din urmă ne-am despărţit, ducîndu-i 
dorul pentru totdauna... 


PE ELBA-N SUS 


SĂCHSISCHE SCHWEIZ 


Frumoasă dimineață de vară, cînd am plecat din Dresda cu 
vaporul în sus pe Elba, n-am să te uit niciodată. Soarele răsărise 

de mult şi aurea cu razele sale acoperișurile caselor, dînd astfel 
orașului un aspect care strălucea prin negura fumului de fabrici. 
Pe ambele maluri, viaţa şi mișcarea era în toiul ei; iar jos, 
frumoasa Elbă undula parcă vesel, purtînd pe valurile ei blondine 
o mulțime de vapoare și luntri îndesuite de oameni cari alergau 
pentru pînea de toate zilele. 

Vaporul nostru Königstein sta ca leul lănţuit şi noi aşteptam 
cu nerăbdare momentul plecării. Într-aceea mai aruncarăm o cea 
din urmă privire orașului frumos și mare, care cu obiectele sale 
de artă ne-a imprimat niște momente de naltă plăcere. Rînd pe 
rînd ne revocarăm toate suvenirile și ele apăreau Ja lumina 
memoriei noastre într-o înfățișare şi mai atrăgătoare. 

În sfîrşit, căpitanul dete signalul și vaporul se mișcă. 
Plecarăm. O simţire plăcută ne domina, căci aveam să facem o 
partie foarte romantică, să vedem Șviţera săsească, despre care 
toți turiştii vorbesc cu cel mai mare entuziasm. 

Escursiunea aceasta în adevăr este foarte interesantă. Abia 
ieşim din Dresda, ochii noștri nu pot să stea în linişte nici un 
moment. De-a stînga, numaidecît încep dealurile de la Dresda 
nouă, cu păduri şi grădini umbroase, printre cari îşi scot capetele 
rînduri de vile şi restaurante. De-a dreapta, o cîmpie mare, din 
care se înalță din cînd în cînd niște stabilimente de fabrici. Apoi, 
de-a dreapta și de-a stînga, sate, locuinţe de vară, una după alta, 
parc-am fi tot la Dresda. Unde e vrun loc mai pitoresc, vro 
surpătură de deal, desigur găseşti şi vrun restaurant şi cîteva case 
pentru turiști. 

Curios că începînd cu Blassewitz, unde o tablă arată că acolo 
Schiller a scris o poezie, numele tuturor satelor şi cătunelor se 
termină în witz; numai ici-colo este cîte o numire germană, care 
desigur datează din timpul mai nou. 

Primul sat mai mare, în dreapta, e Laubegast, o colonie de 
fabrici. O ploaie ușoară ne conturbă în desfătarea noastră; dar nu 
ne pasă, ne tragem sub cort şi rămînem pe bord. În stînga, la 
cotitura apei apare o biserică, numaidecît se iveşte şi satul; e 
sărbătoare, oamenii chiar se duc la biserică, unii rămîn în ţintirim 
şi îngenunche la cîte un mormânt. Vaporul se opreşte şi el şi tabla 
ne spune că sintem la Hosterwitz. Aici a compus Weber operele 
sale Freischiitz şi Oberon. Dincolo de apă, la dreapta noastră, se 
iveşte o privelişte mai orășenească, un cuib de vile, la umbra unei 
păduri tinere. 

Şi pornim de nou. De-a stînga începe o pădure frumoasă, 
care încetul cu încetul devine un parc mare şi îngrijit. Sîntem la 
Pilinitz şi-n fața noastră se-nalță Castelul regal, ale cărui trepte se 
coboară pînă jos în apă; iar în dreapta staţionează un mic 
vaporaș, menit pentru escursiuni mai mici pe apă. Regele 
Saxoniei petrece vara aici, de unde apoi face escursiuni de 
vînătoare prin munţii din apropiere. Debarcaderul pentru public 
se află niţei mai sus. Vaporul se oprește şi mulți se dau jos ca să 
viziteze castelul şi grădina de lîngă el. Parcul împrejmuieşte 
castelul și dincolo, întinzîndu-se pînă sus și de-acolo dintre arbori 
ne sclipeşte vîrful unei cetățui vechi. Lîngă castel este altul mic, 
unde mulți dresdeni petrec lunile de vară. Comunicaţiunea e 
comodă; vaporul pleacă în fiecare oră, iar pe malul stîng al Elbei 
trece o cale ferată, care comunică la fiecare 10-15 minute. 

De aici panorama se schimbă, dealurile se depărtează, o vale 
mare şi-n mijloc o insulă atrag luarea noastră aminte. Sîntem la 
Haltenau, sus un castel antic; la stînga o ghirlandă de munţi se 
perde în zarea depărtată. Apoi dealurile se apropie, formînd o 
vale îngustă, în care Elba își roteşte valurile neregulat, făcîndu-și 
cale în zigzaguri, încungiurînd munții ce-i fac stavilă. 

La Pirna ni se deschide un tablou foarte interesant. Roman- 
tismul şi realitatea dau mînă ca să ne surprindă. La dreapta sus, 
un important castel parcă ne povestește nişte legende din veacul 
cavalerilor; iar jos, oraşul modern, cu multele sale fabrici de pe 
ambele maluri şi cu poduri de piatră dintre ele, ne readuce în 
viața actuală. Cîtă vreme noi ne desfătăr în vilele din stînga, pe 
malul din dreapta aleargă trenul care trece podul fluierînd, pe 
cînd vaporul nostru alunecă pe apă tocmai sub pod. 

De aci încolo partia devine din ce în ce mai interesantă. 
Dealurile şi munţii se coboară de-a dreptul în apă și malurile 
primesc o înfăţişare foarte romantică. Nencetat cu lorgnetul în 
mînă, alergăm dintr-un loc într-altul ca să vedem mai bine 
punctele pitoreşti. Căpitanul vaporului, văzînd că mă interesez 
mult, ş-a părăsit estrada, a vinit jos la mine şi cu o amabilitate 
îndatoritoare mi-a dat toate informaţiunile. Cunoştea bine toți 
munții, ştia legendele lor şi cu ce entuziasm le povestea! Aceştia 
erau cunoscuţii lui cei mai buni, între ei şi-a petrecut cea mai 
mare parte a vieţii. Aici era dînsul în elementul său. 

Avea ce povesti, căci calea ce făceam era în adevăr 
admirabilă. Elba, strîmtorată între nişte stînci uriaşe, ne oferea la 

fiecare cotitură cîte un tablou nou, care ne frapa. O altă lume era 
aceea în care intrarăm. Surpăturile, stîncile şi munții uriaşi pare 
că ne vorbeau într-o limbă pe care noi nu o cunoșteam. Dar 
căpitanul o ştia bine şi ne-o tilcuia cu nişte colori vii şi strălucite. 
Ajunsesem în Șviţera săsească. 

Iată prima stație, Wehlen, un orășel cu 1400 de locuitori, 
ascuns între munți, din care abia se vede biserica. Înfățişarea 
drăguță și foarte romantică, cu nişte case frumoase de la intrarea 
înfundăturei, din care îndeosebi se impune un restaurant 
modern, atrage atențiunea tuturora şi invită parcă pe toți să se 
scoboare. O mare parte a călătorilor se şi dă jos, căci de aici se 
fac partiile cele mai minunate în munţii Şviţerei saxone. Obosiţi 
de atîtea escursiuni, noi nu mai vrem să urcăm dealul și rămânem 
pe vapor. 

Şi nu ne-a părut rău deloc. Admirabile pot să fie escursiunile 
pe vîrfurile acestor munți, dar calea jos cu vaporul nu mai puţin e 
uimitoare. Pornind, numaidecât sosim în niște strîmtori formate 
de stînci uriașe, cari la cotituri închid vederea şi ne aflăm parcă 
într-o cetățuie ale cărei bastioane sînt stîncile mohorîte de 
vitejiile veacurilor. Se vede că şi opiniunea publică le vede cu 
astfel de ochi, căci locul acesta se numește Bastei. 

Stăm uimiţi și privim cu admiraţiune stîncile colosale, cari 
se-nalță la 197 metri deasupra Elbei ca niște columne ale unui zid 
gigantic, la ale cărui picioare frumosul rîu se rostogolește fărmîndu-se 
în bucăţi arginţii. Şi cum privim, deodată ne vine gîndul că ce 
grandioasă privelişte poate să fie de-acolo de sus din vîrful 
stîncilor. Dar cine s-ar putea urca ş-acolo? Doar numai vulturii și 
căprioareie. Şi cum ne uităm, parcă observăm sus niște figuri 
mișcătoare. Nu ne-nşală ochii? Sînt oameni. Da, da! Iată şi cîteva 
dame cu parasoale. A! o societate mare! Aceea priveşte jos spre 
noi, se desfătează în panorama colosală ce se desfășoară înaintea 
ochilor. Temerarii! Vin pînă la margine şi nu se tem că vor 
aluneca și s-or prăbuși în prăpastie. Sosim mai aproape şi vedem 
că n-au de ce să poarte frică. Înaintea lor se ridică un grilagiu 
bine făcut. Căpitanul ne spune că în sus conduc niște căi bune, 
făcute-n stînci și acolo ai tot confortul. De mîncat şi de beut. lată 
sus și restaurantul în frunte cu steagul care filfăie colo în văzduh 
la o înălțime înspăimîntătoare... 

Ne pare că nu vedem realul, ci un tablou creat de geniul 
fantastic al unui pictor mare, care a întrupat pe pînză cea mai 

sublimă inspirațiune. O visare supranaturală ne cuprinde toată 
simțirea şi vedem cu cea mai mare durere că cursul Elbei ne duce 
de după un munte care are să ne închiză dinaintea vederii 
frumosul Bastei. Ne-ntoarcem îndărăt, fugim pe capul estrem al 
borduiui să mai vedem încă o dată poate mai pe urmă în viață, 
aceasta minune a naturei, pe care mîna omenească a înfrumseţat-o 
atît de suprinzător... cu o privire plină de duioşie. Vedem încă o 
dată Elba plîngînd la vale, ca o fecioară ce-şi perde idealul... Sus 
stîncile de două părţi, ca două braţe ce stau nesimţitoare, reci... 
Însă momentele despărțirii trec repede şi vedenia feerică a 
dispărut... 

Într-aceste, sosirăm la Rathen, un sat pitulat într-o surpătură 
de munţi, încît restaurantul de la intrare parcă e băgat într-o 
stîncă. În stînga și de-a dreapta tot munţi, cu locuri de escursiune; 
iar în orizonul depărtat apare pentru prima oară majestosul 
Lilienstein, muntele cel mai înalt în părțile acelea, un credincios 
supraveghetor al călătoriei noastre, de care nu ne mai putem 
despărţi, deoarece Elba îl împresoară în trei părți. 

Oriunde priveşti, nu vezi decît munţi și munți. Căpitanul ne 
povesteşte legendele tuturora. Într-aceste, Elba se-ncîrneşte şi ne 
apare Königstein, un oraş cu 4200 de locuitori; la spate, în vîrful 
muntelui, o fortăreață, la înălţime de 247 metri dasupra Elbei, 
care în războaiele principilor saxoni a avut un rol foarte însemnat 
şi a trecut drept cetate ce nu s-a putut lua. Astăzi, fireşte, nu mai 
are însemnătatea aceea; dar pentru asigurarea comunicaţiunii pe 
Elba totdauna va rămînea o poziţie decizătoare. 

Sub impresiunea acestor amintiri legendare, vaporul ne duce 
înainte şi nu peste mult sosim la Schandau. Punctul acesta e 
considerat ca centrul Şviţerei saxone; ne coborîm şi noi să 
pauzăm o zi, două, după ostenelile din cale afară multe ale zilelor 
şi săptămînilor trecute. 

Schandau se întinde de asemenea între nişte dealuri şi prin 
otelurile sale care dau cu fața spre mal face impresiunea de un 
stabiliment balnear mai mare. Cu chiu cu vai străbați în mulțimea 
portarilor de la oteluri, cari toţi îşi ofer locuinţe ieftine și 
frumoase, apoi te aşezi undeva. Poziţia nu mai e atît de sălbatic- 
romantică, cum fusese pîn-aici. Terenul e mai larg și o cultură 
neobosită a făcut din locşorul acesta un eremitagiu foarte plăcut. 
Tot grădini şi grădini, între cari cea mai mare și elegantă e ia 
Sendig, unde trag şi domnitorii dacă vin la Schandau. In mijlocul 

orășelului, care are numai 3100 de locuitori, fuge din munţi un rîu 
la vale-n Elba; pe malurile rîului tot vile şi chioscuri cari se 
termină în parcul orășenesc dinaintea salonului de cură. Pe 
munții din ambele părţi, căi de preumblare conduc la diverse 
locuri de escursiune. Cea mai interesantă partie se face în 
dreapta rîului, ia Schillershâhe, de unde ai o priveliște minunată 
şi la poalele muntelui Lillenstein vezi un sat muntenesc. Mai în 
afară, pe piscul estrem, se-nalță Bastionul, dedesubt o restaura- 
țiune, iai loc pe terasa acesteia și laşi ochii să se desfăteze în 
colosala panoramă dinaintea ta... 

De-aici pînă la Tetschen regiunea e mai blindă. Aici tabloul 
devine mai pitoresc. La dreapta vile, sub cari trece calea ferată; în 
stînga holde şi semănături. Privind îndărăt peste munți, zărim 
cele din urmă piscuri ale Şviţerei saxone şi le zicem un adio 
călduros. Părăsim țara asta; finanți austriaci ni se urcă pe vaporul 
„Graf Moltke“. Sîntem în Boemia. Tetschen e oraș cu 7400 de 
locuitori, cu o poziție admirabilă, din care ni se impune castelul 
contelului Thun. 

Și dăm nainte; peste două ceasuri de călătorie plină de 
amintiri neuitate, deodată parcă intrăm prin o poartă gigantică. 
De ambele părți ale rîului se înalță cîte o stîncă impozantă, ca 
două columne ale unei porţi. Trecem prin ele şi un oraş frumos şi 
interesant se desfăşură înaintea noastră. E Aussig. Ne coborim. 


LA TEPLITZ-SCHONAU 


Cu părere de rău am părăsit vaporul, căci călătoria aceasta a 
fost din cele mai plăcute; timpul, locurile pe unde treceam ne-au 
făcut tuturora cea mai veselă dispoziție, pe care am continuat-o 
cu toată plăcerea. 

Ne-am uitat cu jale după vaporul care pleca mai departe și 
numai după aceea privirăm în giur de noi să vedem regiunea 
unde ne aflam. 

O panoramă foarte interesantă se desfășura vederii noastre. 
Orașul Aussig, pe ambele maluri ale Elbei, cu zidirile sale 
moderne, cu casele sale din dreapta ascunse sub niște stînci și-n 
mijloc jos o insulă frumoasă, loc de petrecere, ne făcea impre- 

sivnea cea mai atrăgătoare. Pe maluri mişuna o viață foarte viuă, 
vapoare încărcate se desărcinau, iar altele se încărcau. Cară şi 
oameni treceau în sus şi-n jos repede şi-n uruiala aceasta se 
mesteca fluieratul răgușit şi mai ascuţit al vapoarelor din chei. Iar 
deasupra tuturora se-nălța giur-împregiur, drept cadră, cununa 
de munți cu cîte un ţuţui din care fîlfăia obligatul steag al 
turiștilor. Scurtă vorbă, un foarte interesant loc de escursiune. 

Am regretat dar mult că planul nostru de călătorie nu ne-a 
dat voie să ne oprim vro zi şi aici, ca să mergem în frumoasa 
insulă şi să petrecem acolo o seară la sunetul muzicei care în 
valea prejmuită de munţi pare că sună mai armonios decât aiurea. 

Aveam să mergem a vedea a patra baie a Boemiei, 
renumitele termale de la Teplitz. Și fiindcă trenul pleca peste o 
jumătate de oră, nu puteam zăbovi deloc. 

Ne duserăm dar numaidecît la gară, care se află aproape de 
debarcader, şi cu primul accelerat plecarăm la Teplitz. 

Calea la început trece pe malul stîng al Elbei, apoi o cîrnirăm 
în dreapta. Aici ne luarăm rămas bun de la rîul care ne-a făcut 
atîtea momente delicioase şi aplecîndu-ne cu capul din cupeu, 
aruncarăm o cea din urmă privire valei Elbei, voind parcă s-o 
intipărim pentru totdauna în memoria noastră. Ea, poate.spre a 
ne face despărțirea şi mai grea, se prezintă ochilor în toată 
pompa sa strălucindă, cu întreaga comoară a frumuseţilor sale. 
Adio! adio! șopteam şi deodată o stîncă ne închise tabloul, nu 
mai văzurăm Elba. 

În locul romantismului fantastic, realismul prozaic ne 
împresura. Stabilimente de fabrici cu coşuri fumegînde se 
impuneau din dreapta și din stînga. Fumul de cărbuni-de-piatră 
făcea un nor care întuneca orizontul. Prin norul acesta, care se 
cobora pînă jos, umplindu-se şi cupeul, abia vedeam peisagele 
care se perîndau. 

Spre norocire, călătoria aceasta nu ţinu mult şi dodată 
zărirăm jos în vale la stînga un oraş mărișor. Era Teplitz. Ne 
coborîrăm cu bucurie c-am scăpat de fum. 

Luînd o trăsură, birjarul ne întrebă unde voim să mergem? 
La Teplitz sau la Schönau? Am răspuns, la Teplitz. Și ne-a părut 
rău în urmă, căci Schönau e mai frumos, tot grădini şi 
promenade. Dar ne-am mîngăiat uşor, căci e-n nemijlocita 
vecinătate de Teplitz. De aceea băile aceste, spre a se deosebi de 
Teplitzul din Ungaria, poartă numele de Teplitz-Schânau. 

Am cetit mult despre locul acesta, știam că aice vine lume 
multă, că chiar şi capete încoronate întrebuințară izvoarele lui; 
de aceea îmi întipuiam mai mult decît ce aflai. Se poate că şi 
sezonul înaintat o fi fost cauza dar n-am găsit nici mulțimea de 
lume, nici aranjamentul ce speram. 

Teplitz dimpreună cu Schönau, cu care e legat prin nişte 
aleuri frumoase, are peste 20 000 de locuitori, prin urmare este 
mai mare decît Karlsbad, care n-are decît 14 000. Dar în aceea ce 
priveşte circulațiunea, confortul și luxul, rămîne mult înapoia 
acestuia. Izvoarele sale alcalice-salinice s-au descoperit încă în 
secolul al VIII-lea și atrag în fiecare an la vro 6 000 de oaspeţi. 
inainte cu vro zece ani ele deodată au secat şi astfe! au espus 
locuitorii orașului la ruină, căci aceia trăiesc aproape numai din 
Cîştigul ce fac de la vizitatori. Din norocire izvoarele s-au regăsit 
în alt loc şi de atuncea iarăş e veselie. 

nsuș Teplitz se întinde pe coasta unui deal; are o înfățișare 
antică şi o mulţime de oteluri vechi cari nu prea atrag prin 
curăţenia lor. Edificiul de frunte e castelul principelui Clary, cu 
un parc mare, în mijlocul căruia se află un lac. Punctul cel mai 
frumos de escursiune e la Königshöhe la înălțime de 264 metri. 
Sus, pe o terasă, se află busta împăratului Frideric III, care a 
făcut cură aici şi căruia teplitzenii recunoscători i-au ridicat 
monumentul acesta. Priveliştea e interesantă; vezi jos oraşul 
Teplitz, ce parcă reprezintă trecutul, avînd lîngă sine drept 
mărturie a actualităţii umbrosul Schönau. 

Acesta ne atrage și pe noi mai mult şi ne coborîm repede ca 
să ne plimbăm prin aleele și grădinile sale. Între oraş şi Schönau 
se întinde parcul orașului, lumea se plimbă mai cu samă în 
grădina de cură, unde dimineața cîntă muzica. Cevaş mai sus se 
ridică Parcul Seume, în mijloc cu busta poetului Seume. De-a 
stînga tot restaurante şi oteluri, cu grădini şi chioscuri foarte 
drăguţe. În dreapta ni se impune gimnaziul și dinaintea lui 
biserica catolică pe o movilă care dominează tot ţinutul. Jos în 
vale iarăș parcuri şi grădini, împrejmuite de case dintre cari se- 
nalță fainic sinagoga evreiască, una din cele mai mari din toată 
lumea, semnul sigur că aicea vin mulţi ovrei. 

Fiindcă lumea tocmai ţine siestă, ne urcarăm pe calea ferată 
electrică şi facem o escursiune la Eichwald, un loc de cură 
climatică, aproape de Teplitz-Schânau. Escursiunea asta ne ofere 
prilejul să vedem Teplitzul din altă parte, care ni-l prezintă în o 

vale adîncă, la spate cu munți cari se termină deasupra orașului 
în Königshöhe. 

Trecem prin cîteva colonii de fabrici și peste o jumătate de 
oră sosim la Eichwald. O frumoasă pădure de stejari, în care se 
află un stabiliment de hidroterapie; un rînd de case aşezate la 
soare, nişte căi de plimbare prin pădure, atita tot. Încolo, aerul e 
mai curat decît la Teplitz, căci aici nu sînt fabrici. Un eremitagiu 
plăcut. Cei ce duc dorul singurătăţii, aici o pot avea. Presupun că 
trebuie să fie foarte ieftin. 

Noi grăbim să nu scăpăm trenul electric, ca după şese să fim 
în parcul din Schönau, unde cîntă muzica şi se adună societatea 
de la băi. Sosim tocmai în timpul cel mai bun. Lume multă, 
toalete splendide şi juvaere cu ridicata. Aproape tot ovreice. 
Luăm loc la o masă şi admirăm butoanele sclipitoare... 

A doua zi am plecat la Praga. 


SUVENIRI DIN PRAGA 


I 


Era spre miazăzi cînd acceleratul de la Bodenbach ş-a făcut 
intrarea printre stîncile sub cari îşi aşterne calea rîul Moldova 
[sic]. Stîncile sterpe, dînd panoramei o fizionomie severă, apăsau 
parcă asupra noastră şi ne simțeam ca într-un fel de închisoare, 
din care doream să ieşim cât mai curînd. pa 

Tot privind înainte, nu peste mult zărirăm în virful înălțimilor 
din dreapta, ridicîndu-se uimitor colosul Hradşin, care, ca un 
uriaș peste pitici, domneşte asupra întregului ținut. Iată şi oraşul 
Praga, impunîndu-se cu estinderea sa mare, cu mulțimea 
nesfîrşită de biserici şi de fabrici al căror fum întunecă orizontul. 

Descălecînd, numaidecît plecarăm să cunoaștem orașul. 
Praga ne interesa cu atît mai mult, căci fiind ea capitala Boemiei, 
doream să vedem ce au boemii ca artă, industrie, comerciu și tot 
ce constituie viața intelectuală și materială a unei națiuni. 

Ceea ce ne-a întîmpinat din capul locului era că pe strade 
pretotindene se vorbea aproape numai boemeşte; inscripțiunea 
stradelor, firmele negustorești, tramvaiurile, toate ne arătau 
numai limba boemă; trecătorii la cari ne adresam ne răspundeau 
şi ei boemeșşte. Care vasăzică, oraşul are o înfăţoșare cu totul 
slavă. Are şi locuitori germani, dar aceștia fac numai o mică 
parte. Din numărul total, 84 la sută sînt boemi şi numai 16 la sută 
germani. Cu toate aceste, elementul german vrea să se afirme Şi 
el, de aici urmează o luptă înverșunată între boemi și germani, în 
care — precum se vede - germanii au fost sprijiniți şi de guvern. 

Cauza ce ne îndeamnă să susţinem acest favor al guvernului 
este că, deşi Praga e un oraș aproape absolut boem, totuș — 
drept contrapunct al institutelor culturale boeme - esistă 
asemenea tot atite așezăminte culturale [germane]. Astfel sînt 
două universități, una boemă, alta germană; două institute 
politeinice, iarăş aşa; două academii comerciale, tot așa; tot în 
proporția aceasta sînt contrapuse și celelalte şcoli; iar teatre şi 
germanii au tot atîte ca boemii. 

ncolo, fizionomia orașului este comercială şi industrială, 
asupra căreia planează un fel de misticism religios, care se 
esprimă prin mulțimea de biserici și de mănăstiri. Aceasta 
caracteristică are drept urmare firească o circulație mare de 
oameni și de trăsuri pe stradele de frunte. 

Orașul, care cu suburbiile sale are 310 000 de locuitori, pe 
ambele maluri ale rîului Moldova, cuprinde o estensiune mare, în 
o vale împrejmuită de dealuri cari se coboară pînă la suburbiile 
din dreapta rîului, iar în stînga culminează în ghirlanda de munți 
din al căror vîrf estrem se nalță vestitul Hradşin. 

Şi noi ne-am dus întîi acolo. Trecind rîul pe unul din cele 
şepte poduri, ne-am suit în sus pe nesfîrşitele trepte. O urcare 
obositoare din cale afară. Dar priveliștea ce ni se oferea de acolo 
asupra orașului ne-a făcut să uităm oboseala. 

Hradșin, fala boemilor, foasta reşedinţă a regilor boemi, unde 
arhiducele Rudolf a petrecut anii primi ai tinereţei sale, cu 
castelul, catedrala şi palatele sale, dar mai cu seamă pentru 
bisericile ce conţin comoare mari, atrage pe toţi străinii cari 
vizitează Praga. 

Catedrala mitropolitană, a cărei edificare s-a început încă de 
la anul 1344, este un cap-de-operă arhitectonic, la care atît din 
afară cât şi dinlăuntru poți să te uiţi ore şi zile. Are o lungime de 

74 metri şi un cor de 39 metri înalt; iar turnul, care înainte d-a 
arde avea o nălțime de 160 metri, astăzi e de 99. Biserica conţine 
mausoleul regesc din marmore, în care zac mai mulţi regi. Tot 
aici este şi capela Wenzel, decorată splendid cu petri scumpe, 
conținînd mormîntul sfîntului Wenzel, cu frescouri antice, 
precum şi alte multe morminte istorice. 

Castelul, întemeiat încă de principesa Libussa, are un trecut 
istoric vechi şi foarte variat. Aici s-au petrecut faptele cele mai de 
căpetenie ale istoriei boeme. Salele mari, astăzi nelocuite, au fost 
teatrul multor evenimente mari. Se arată şi acuma fereasta din 
care la 28 mai 1618 contele Thurn a zvîrlit afară în prăpastia de 
17 metri afundă pe ambii locotenenţi imperiali, Martinitz şi 
Slawata, ceea ce a produs rezbelul de 30 de ani. În timpul mai 
nou, rol mai mare au avut cele două sale mari numite: sala 
germană şi spaniolă, unde pe timpul şederii aici a arhiducelui 
Rudolf s-au dat petreceri cu dans. Tot în castel se află şi funda- 
țiunea împărătesei Maria Teresia pentru douăsprezece domni- 
şoare aristocrate orfane. Ni s-a arătat şi aranjamentul lor şi, 
ieșind din o sală în balconul fațadei, am avut prilejul să vedem 
panorama cea mai mare a oraşului, o fermecătoare plăcere 
pentru ochi. 

Tot o plăcere pentru ochi, dar în altă formă, ne-a atras la 
biserica Loretta unde aveam să vedem tezaurii boemi. Trecînd 
prin o mulțime de palate, cazarme și case particulare, la cealaltă 
margine a Hradşinului deterăm de biserica ce căutam. Atît 
esteriorul, cât şi interiorul, de o simplitate puritană. ÎInsămnătatea 
ei este rolul istoric şi comoara ce conţine. Chiar și comoara 
aceasta se păstrează în o încăpere mică şi fără nici o altă 
podoabă. Aceasta comoară este un monstrans în care se află 6 580 
petri scumpe, dăruite de contesa Kolovrath, care le-a avut toate 
pe rochia ei de mireasă. Valoarea lor este 3 milioane de florini. 
Tot aici mai sînt şi alte juvaere, dăruite de principesa Lobkovitz. 

leşind pe poarta de sus a Hradşinului, pe piaţa Strahow, se 
află prelatura ordului premonstratens, situată admirabil pe 
culmea dealului. Atât biserica, cât şi edificiul de lîngă ea merită 
luarea-aminte. Întocmai ca costumul preoţilor din acest ord, 
astfel şi aici culoarea dominantă e cea albă. Altarul bisericei, din 
marmore albă, e admirabil; în biserică e mormîntul sf. Norbert, 
întemeietorul ordului. În prelatură se află o galerie de tablouri de 
Luca Cranach, Carlo Dolce, Holbein, Guido Reni şi alții. Mai 

interesantă e biblioteca ce conţine 60 000 de volume, legate în 
alb, precum şi o culegere de manuscripte prețioase. Este şi o 
colecțiune de istorie naturală. 

După ce vizitarăm totul, ne mai duserăm o dată pe estrada 
prelaturei, de unde ni se oferi o privelişte și mai minunată decît 
din balconul de la Hradșin, căci eram și mai sus şi aveam un 
orizont cu mult mai larg. Desfătîndu-ne cu drag, numai într-un 
tîrziu ne vini să ne luăm rămas bun și să ne coborîm jos în oraș. 


H 


O caracteristică de frunte a capitalei boemilor este mulțimea 
de biserici. Am vizitat cîteva; aproape toate conțin relicvii 
naționale și sînt vechi. Cea mai vestită e Biserica Teyn, a cărei 
edificare s-a început la 1350, cu o mulțime de icoane prețioase și 
conținînd multe morminte istorice. 

Vrednică de văzut mai este Biserica Sf. Nicolae, o clădire 
impozantă, începută la 1673, cu o cupolă strălucită și cu pictură 
de valoare; Biserica Thoma, cu claustrul augustinilor, cu două 
icoane de altar de Rubens; Biserica Maria Victoria, cu nişte 
catacombe interesante și cu icoane de pictori boemi; Biserica 
garnizoanei, din 1676; cea a domnilor cruciați şi altele multe. 

Universitatea e una din cele mai vechi în toată Europa. 
Wenzel IV a voit să reducă privilegiile numai asupra boemilor, 
din care cauză vro 5000 de studenți germani, cu profesorii lor, 
s-au strămutat în alte părţi, cei mai mulți s-au dus la Lipsca, unde 
au fondat universitatea care a devinit apoi atît de renumită. De la 
1882 Universitatea e împărţită în două: germană și boemă. 
Facultăţile ei nu se află toate laolaltă, ci, ca universitățile mai 
mari, în mai multe clădiri deosebite. Facultatea teologică şi 
filozofică, în cortegiul Clementin. Tot acolo e şi admirabila 
bibliotecă ce conține peste 170 000 de volume, îndeosebi bogată 
în scrieri de literatura boemă, tipărită şi scrisă. Facultatea juridică 
e instalată în Carolinum, iar Facultatea de medicină și de ştiinţele 
naturale lîngă spitalul cel mare obştesc. 

Oraş mare, Praga are o mulțime de aşezăminte culturale. 
Dintre ele amintesc Rudolfinul, un palat al artelor frumoase. 
Apoi galeria de tablouri a amatorilor de arte boemi, care conţine 

mai cu samă opere moderne de Biirkel, Gail, Fiihrich, Schirmer, 
Schleich, Achenbach, K. Müller, Swoboda, iar dintre artiștii vechi 
sînt reprezintați Carlo Dolce, Van Dyck, Holbein, Rubens, 
Cranach, Tizian etc. Colegiul Clementin, un colosal complex de 
clădiri, este opera iezuiţilor din a doua parte a secolului al 17-lea, 
cu două biserici, conținînd două facultăți şi biblioteca 
universitară. Între toate însă cel mai impozant este Muzeul boem, 
în piața Wenzel, pe o înălțime de unde se ofere o privire asupra 
oraşului. Muzeul acesta e nou şi făcut cu multă splendoare, o 
adevărată fală a boemilor. Cuprinsul e foarte prețios şi reprezintă 
îndeosebi arta şi ştiinţa boemă; dintre toate, operele pictorilor 
boemi atrag mai cu seamă luarea-aminte, ceea ce arată că boemii 
au nu numai buni muzicanți, ci şi buni pictori. 

Sînt interesante şi palaturile aristocrației boeme, însă nu 
pentru frumusețea şi mărimea lor, ci numai pentru rolul lor 
istoric. Astfel însemnăm palatul Kinsky, Schwarzenberg, Clam 
Gallas, Fürstenherg, Thun, Waldstein, Nostitz etc. 

Dintre statuie sînt remarcabile: statua unui student din Praga, 
în portul din secolul al 17-lea, întru amintirea participării 
studenților la apărarea oraşului împotriva svedienilor la 1648. 
Monumentul Carol, ridicat la 1848, la aniversarea a 500-a a 
fundării Universității din Praga. Monumentul lui Radetzky, 
ridicat la 1858 de reuniunea artistică boemă; pentru turnarea 
monumentului, împăratul a dăruit o mulțime de tunuri cucerite 
de la italieni. Tot aici trebuie să amintesc şi columna Maria, 
ridicată de împăratul Leopold III. 

Fiind oraș vechi, Praga are o mulțime de clădiri antice, cari îi 
dau o espresiune mohorîtă. Dintre toate, desigur cea mai 
interesantă e casa magistratului, din secolul al 15-lea. În frontul 
din dreapta este un orologiu, unde la 12 ore ies cei doisprezece 
apostoli, întocmai ca la catedrala din Strasbourg. Durere, n-am 
văzut ieşirea aceasta, căci ar fi trebuit să aşteptăm mult pînă la 
ora fixată. 

mpregiurimea e cît se poate de frumoasă. O mulţime de 
parcuri şi grădini publice stau la dispoziţia publicului. Muzica 
pretotindenea; se vede că sîntem în patria celor mai buni muzi- 
eap de orchestră. 

n mijlocul oraşului sînt foarte drăguțe insulele pe fluviul 
Moldova. Îndeosebi insula Sofia are un parc drăgălaș, cu tot felul 
de plante exotice, cu băi şi felurite localuri de petrecere. 

Lîngă aceasta se află o altă insulă, mai mare, la care conduc 
trepte în jos de la unul din picioarele podului. Tocmai cînta 
muzica și vedeam lume multă, ne-am coborit dar şi noi. Acolo 
lume și o escelentă muzică militară delecta publicul. Programa 
era tipărită în două limbi: boemă şi germană, iar între piesele 
concertului compozitorii boemi reprezintaţi prin Poduscka, 
Smetana, Dvorak, Kalensky. 

Doritor de a vedea și un teatru boem, ne-am dus la Teatrul 
de operă, căci muzica fiind o limbă universală, n-aveam 
să-ntîmpinăm greutăți de înțelegere. Teatrul, pe malul Moldovei, 
este un edificiu nou și frumos. Afișul, firește, fiind numai în 
boemeşte, n-am ştiut ce se joacă. Intrînd în foyer, am dat de 
cîțiva actori şi i-am întrebat. Dama de caro, mi-au răspuns dînșii. 
Dar fiindcă doream să văd o operă slavă, titlul acesta mi-a părut 
suspect şi i-am întrebat dacă-i originală? Mi-au răspuns că-i 
operă rusească şi drept probă unul a și alergat şi mi-a adus 
partitura, din care am văzut că autorul este repauzatul 
compozitor slav Cernitzky. Cu bucurie ne luarăm bilete „Sedallo 
prizemi“ și „vecerni“ adecă seara ne duserăm la reprezentaţie. 

Foyerul cel mare şi interiorul teatrului este elegant și spaţios. 
În teatru lume multă, încât nici un loc n-a rămas gol. Reprezen- 
taţia, deşi n-a fost la nivelul operei din Dresda, a reuşit foarte 
bine şi a stîrnit multe aplauze. Compozitorul Cernitzky, care a 
murit tînăr, înainte de 2-3 ani, s-a inspirat mult din muzica 
poporală slavă, care e duioasă şi plină de simţire. Ascultindu-i 
compoziţia, mi-am adus aminte de Porumbescu al nostru care a 
murit tînăr, fără să fi putut devini ceea ce talentul său îl 
îndreptăţea să fie, creatorul operei române. 

Între acte am ascultat dinadins conversaţia în giur de noi şi 
prin loge. E, bine, n-am auzit altă limbă decit cea boemă. 
Damele, care nu prea îmi păreau frumoase, auzindu-le 
conversînd în limba lor, parcă devineau mai grațiose... 


A doua zi plecarăm prin Briinn la Viena şi de-acolo acasă. 

DOBROGEA ȘI TURCIA 
1898 


PÎNĂ-N DOBROGEA 


Punîndu-mi în rînd însemnările şi înnoindu-mi amintirile din 
neuitata călătorie ce făcusem astă-primăvară la Constantinopol, 
toate îmi împrospătează parcă un vis frumos, care a lăsat o urmă 
vecinic fermecătoare în sufletul meu. 

Minunatul pod peste Dunăre, ce leagă Dobrogea cu 
România; oraşul Constanţa cu portul său pitoresc și de o naltă 
însămnătate comercială; Marea Neagră, prima mare ce văzusem, 
cu nesfirșitul ei orizon și în urmă Constantinopolul, mult cîntatul 
Țarigrad din poezia noastră populară, cu ale lui frumuseți 
minunate şi ciudățenii orientale, fiecare îndeosebi deşteaptă niște 
aduceri-aminte cari îmi fac cea mai mare plăcere și toate laolaltă 
îmi înfățoşează o icoană vrăjită, care prin schimbările sale 
atrăgătoare ne arată vederile cele mai uimitoare. a 

Cînd stau însă ca să aştern pe hîrtie mulțimea de povestiri 
care se dezlănţuiesc în mintea mea, cînd vreu să zugrăvesc cu 
condeiul schimbăcioasa icoană cu arătările-i nentrecute ce s-au 
perîndat înaintea ochilor mei, simt că încercarea mea n-are să 
izbutească şi că, în loc d-a vă întocmi o lucrare deplină, n-am să 

ît nişte crâîmpeie. | 
5 e, EA a at pretențiunea să fac altceva decît numai 
atîta. Ar fi de prisos să-ntind vorba mult, căci, pare-mi-se, nu eu 
sînt primul care am umblat pe acolo; prin urmare numai aș 
repeta ceea ce alţii au scris de mult, ceea ce se află la îndemîna 
tuturora prin toate lexicoanele de conversație şi prin alte scrieri 
de asemenea menire. Scopul meu este numai să scriu O dare de 
seamă despre amintirile şi impresiunile mele. Fixat odată scopul 
acesta, cred că putem urca trenul să plecăm. 

Luăm trenul care pleacă din Bucureşti dimineața şi soseşte la 
Constanţa la unu după-miazăzi, căci astfel avem prilejul să vedem 
ziua locul pe unde trecem, Dunărea și podul renumit, Dobrogea 
și mai putem să facem pînă seara o plimbare şi prin Constanţa, 
căci vaporul spre Constantinopol pleacă de acolo sara la 10. 

Era spre sfârşitul lui aprile. O senină dimineață de primăvară. 
Gara de nord, ca totdauna, plină de călători. Cu plăcere ne 
luarăm rămas bun de [la] vesela capitală a României, unde iarăș 
petrecurăm cîteva săptămîni neuitate și pornirăm cu trenul de 
persoane spre Constanţa. 

O dorință veche începea a mi se întrupa în momentul acela, 
căci Constanţa cu marea de mulți ani a stat înaintea închipuirii 
mele ca un farmec atrăgător, la care rîvneam cu multă însufleţire. 
Invăpăiat de dorul meu, doream ca trenul să fugă mai repede 
spre a vedea cît mai curînd renumitul oraş și port de mare al 
României. Însă, v-o spusesem, trenul era de persoane, prin 
urmare trebuia să pun frâu nerăbdării. 

naintarea mai cu încetinelă, la rîndul ei, ne despăgubea 
pentru întârziere, arătîndu-ne mai lămurit panorama locului pe 
unde treceam. 

La început aceasta se dezvălui încet. Trenul făcea un 
semicerc spre dreapta în giurul Bucureștilor, cari ni se înfățișa 
astfel aproape din toate părţile. 

Vedeam marele șes al Dîmboviţei, pe a cărei maluri se răsfăța 
oraşul lui Bucur, înfrumuseţîndu-se din ce în ce mai mult, ca o 
fecioară care-și face toaleta ademenitoare. Întinderea mare ne 
arăta o vedere plină de viaţă, în care parcă auzeam uruiala 
trăsurilor, mișcarea repede a trecătorilor, strigătele precupeţilor; 
acea învălmășeală de risipă şi sărăcie, de tărăboi şi muncă, de 
gălăgie şi înaintare, pe care n-ai s-o uiţi niciodată. 

Zidirile mai nouă, dintre cari străbate plăcut verdeaţa 
grădinelor, ne arăta că avem în faţa noastră un oraş care acuma 
se ridică. Mulțimea bisericilor îi dau un colorit oriental. Măreţul 
templu al Ateneului parcă spunea cu mîndrie că renăscuta 
capitală română a arborat steagul culturei luminătoare. Iar 
cazarmele cu tricolor de pe Dealul Spirei vestesc tuturora că 
braţul susţine ceea ce mintea plămădeşte. 

Calea ce iese din oraș ne aduce aici la Şoseaua Kiseleff, unde 
lumea elegantă își face plimbarea cu trăsura să ia aer, unde 
damele își arată toaletele şi domnii fac curte. 

Aproape de noi e vestita pădure Băneasa, unde se fac 
petrecerile poporale; dincolo e Herestreul, cu renumita sa şcoală 
de agronomie, condusă mai cu seamă de transilvăneni. 
Pretotindeni verdeață, mişcare, viață. 

Astfel sosim la prima stație, Mogoşoaia. O simţire legendară 
ne cuprinde, căci locul acesta desigur a avut un rol istoric. D-aici 
s-o fi numit strada de frunte a Bucureştilor „Podul Mogoşoaiei“. 
Aici o fi avut reședința Mogoş vornicul, despre care Alecsandri 
ne-a dat în culegerea sa de Poezii populare ale românilor o 
legendă care începe aşa: 


În oraş la București 
Tot să stai și să priveşti 
Pe cei şepte voinicei, 
Șepte fraţi ca şepte brazi, 
Toţi de-ai lui Mogoş cumnați. 
Și în capul podului, 

n fruntea norodului, 
Aştepta pe sora lor 
Și pe mîndru-i soţior, 
Mogoş vornicul bogat, 
Ce glumeşte nencetat... 


De atunci au trecut vremuri multe. De-o fi fost aice curtea lui 
Mogoş vornicul, aceea s-a risipit de mult. De la gară nu vedem 
decît un sătuț pe care-l părăsim degrabă. , 

Urmează nişte stații mici: Pantelimon, Brîneşti, Fundulea, 
Sărulești, Lehliu, Dîlga, Ghimpați şi vedeam cum pămîntul 
devine tot mai neroditor, poporațiunea tot mai rară, o pustietate 
nesfîrşită de cîmpii, cea mai mare parte nearate, unde nu prea 
erau nici oameni, nici vite, nici paseri şi nici măcar niște puțuri cu 
cumpănă; ne aflam în mijlocul Bărăganului, pe care îl cunoşteam 
numai din măestra descriere a regretatului Odobescu. ' | 

Impresiunea nicidecît nu e plăcută, monotonia te plictiseşte şi 
lipsa de viaţă îți inspiră un aer melancolic. Dornic priveam în 
toate părțile să văd cel puţin o barză, o rîndunea; se pare însă că 
încă nu sosiseră, căci era cam rece, nu se desprimăvărase cu totul. 

Poate că nici mai tîrziu nu vin, căci aceasta cîmpie nemăr- 
ginită, de la Dunăre şi pînă la rîul Ialomița, nu e împistrițată de 
bălți, nici nu-i udată de gîrle, mai că n-are apă deloc, ba nici 
arbori, ci numai O vegetaţie siluită. 

S-au făcut în mai multe rînduri încercări d-a săpa fîntîni 
arteziene, însă degeaba, poate nici toiagul lui Moise n-ar fi fost în 
stare a scoate apă. 

Iată cauza pentru care mai demult tot Bărăganul nu era decit 
un cîmp de pășune pentru vite, unde se adunau turme nu numai 
din toată ţara, ci şi din Transilvania. 

Aveau şi vremile acelea farmecul lor. Fluierul ciobanilor 
făcea să vibreze aerul de tînguiri jalnice; poveştile păstorilor sara 
la foc împopora pustietatea cu feţi-frumoși și zîne; iar cîntecele 
haiducilor înveselea inimele trudite. 

Astăzi, sîrguința omenească ş-a afundat plugul în țălina puțin 
roditoare a vestitei pustietăți, păşunile s-au împuținat, turmele 
s-au rărit și cu ele au dispărut legendele, doinele și toată poezia 
de atunci. 

Alte timpuri, alți oameni au intrat în locul celor din trecut. 
Astăzi, căi ferate cutrieră şi Bărăganul, cucerindu-l pentru 
civilizaţie. 

În firul acestor gînduri, am sosit la Ciulniţa, staţie mai mare, 
unde se încrucișează calea ferată Călărași — Slobozia. Ne-am dat 
jos să mîncăm ceva, căci era pe la zece ore. Un restanrant ca-n 
mijlocul pustei; dar vinul ne-a convins că Bărăganul tot are şi 
apă. 

Ne urcăm cu oareşcare neastîmpăr, căci ne apropiem de 
Dunăre și avem să vedem în curînd renumitul pod. 

Două stații: Mărculeşti şi Elena, apoi sosim la Fetești, staţie 
mai mare, de unde în stînga începe o cale ferată spre Moldova, 
prin Făurei, Buzău, Focşani şi Burdujeni, pînă la granița 
Bucovinei, linie menită pentru expresui Berlin — Constanţa, în 
legătură cu vapoarele române. Dincolo de staţie, înaintea noastră 
se-ntinde o dîlmă naltă, desigur malurile Dunărei. Aşteptăm cu 
nerăbdare să plece trenul, care aici stă mai mult şi privim pe 
ferești să zărim cît mai iute panorama impozantă la care ne 
aşteptam. 

Peste câteva minute, dorinţa ni se întrupează. Trecem dîlma şi 
în clipa aceea ni se deschide vederii o vale nesfirşită, uimitoare şi 
măreață. Pînă unde vede ochiul, tot apă, bălți, mlaștină, 
împistrițate cu niște insule verzi, pe cari iarba a crescut pînă-n 
brîu şi sînt adumbrite de răchiți în veci netunse. Mii de zbură- 
toare furnică pe ape şi umplu văzduhul, dînd astfel tabloului 
tăcut un colorit viu. E valea Dunărei măreţe, care, izbindu-se în 

cursul său la dreapta de înălțimile Dobrogei, în stînga iese din 
alvie, face inundațiuni mari şi ne înfăţoşează un peisagiu diluvian. 
Prin marea aceasta trece linia ferată cu minunatele sale 
construcțiuni, încununate la sfîrşit de podul colosal, mîndria 
ştiinţei române. 

Aceasta cale ferată este o serie de lucrări de cea mai înaltă 
valoare tehnică. Poduri şi viaducte, cu alte construcțiuni mari se- 
ntrec a stoarce admiraţiunea lumei. Ceea ce în ochii noştri le dă o 
însemnătate și mai mare este că toate planurile au fost făcute de 
un inginer român, dl Anghel Saligny, astăzi director general al 
căilor ferate și al serviciului maritim român, şi toate s-au executat 
sub conducerea d-sale, de cătră ingineri români. 

Vom avea prilejul să revenim la acest bărbat de altădată, 
cînd îi vom publica portretul şi biografia. Acuma ţinem să-i 
aducem prinosul stimei profunde şi să amintim că drept aprețiare 
a genialei sale opere, guvernul l-a înălțat la postul ce ocupă 
astăzi, iar Academia Română l-a ales membru în secţiunea 
ştiinţifică. 

Cum trecem dîlma, numaidecît începe terenul mlăștinos. Un 
viaduct de 153 metri şi 60 cm. lung ne conduce peste el la primul 
pod. E un braţ al Dunărei, care se numește Borcea şi care, la 
Călăraşi ieşind din matca sa, la Hîrşova se varsă iară acolo, 
formînd astfel o insulă foarte lungă şi mare. Podul e de fier și are 
o lungime de 42 metri. 

Aici trenul se opreşte. E stația Borcea. Desigur pentru 
pescari, căci giur-împregiur e tot apă. Bietul şef. Nici traiul lui nu 
este de invidiat. O adevărată mănăstire. 

Urmează al doile viaduct, cu mult mai lung decît primul, căci 
acesta are o lungime de 409 metri şi 60 cm., apoi calea ferată 
apucă p-o ridicătură foarte înaltă şi fuge pe al treilea viaduct, 
colosal, de 913 metri, cu 15 deschizături, fiecare de câte 60 metri, 
85 cm., menite a lăsa curs liber inundaţiunilor. 

Apoi locomotivul intră pe măreţul pod de fier, coroana 
acestor lucrări, colosala operă a minţii omenești. Călătorii 
aleargă toţi la fereşti să poată vedea mai bine şi esclamaţiuni de 
admirare se aud din toate părțile. 

Tabloul ce se desfăşoară ochilor e plin de frumuseți. Jos 
valurile majestoasei Dunăre poartă corăbii încărcate şi leagănă 
luntrițe ușoare; la stînga, marea prin care am trecut şi din care se 
ridică numai răchiţele şi linia ferată, care la o cotitură ni se 

prezintă iarăș în toată măreţia sa; la dreapta, munţii Dobrogei şi 
în nemijlocita apropiere a malului, oraşul Cernavodă, unde zărim 
prima minaretă, iar în giur de noi, de ambele părţi, impozanta 
construcțiune de fier a podului „Carol I“. 

Podul acesta are o lungime de 750 metri, se razemă pe patru 
stîlpi în Dunăre și pe alți doi la amîndouă malurile. Între stâlpul al 
doile şi al treilea, adică la mijlocul apei, este o distanţă de 190 
metri, iar între celelalte cîte 140 m. 

Lungimea totală a podului şi a marelui viaduct de lîngă el 
este de 1663 metri şi a costat la zece milioane. 

Structura podului are o nălțime de 30 metri deasupra celor 
mai nalte niveluri ale apei; stîlpii au o afunzime de 30 metri sub 
nivelul ordinar al apei şi intră în pămînt la 18 metri de afund. 

n sfîrșit, trecem podul. Sîntem la Cernavodă. Trenul opreşte 
pe cîteva minute. Grăbim să ne dăm jos, să vedem frontul 
podului şi întreaga operă. 

Stăm uimiţi în fața colosului dinaintea noastră. Frontul, ori 
mai bine poarta de intrare, precum și cea de dincolo, din pietre 
de stînci, are o înfățoșare impozantă. Sus în frunte e inscripția: 


FĂCUT SUB DOMNIA REGELUI CAROL 1 
1890-1895 


De ambele părți a porții, podul e sprijinit de cîte un dorobanţ 
de bronz în mărime mai mare decît omul... 

O palidă idee poate să dea cetitorilor noştri şi ilustrațiunea ce 
publicarăm în foaia noastră la 1896 în nr. 19. 

Privim cu entuziasm aceasta măreaţă clădire şi din visările 
noastre ne trezeşte gălăgia ce se produce în giur de noi. Limbi 
necunoscute străbat auzul nostru oriunde ne întoarcem. Nişte 
copii ofer flori, dar nu-i înțelegem. Sînt tătari. Uitasem a vă 
spune, am sosit în Dobrogea. 


PRIN DOBROGEA 


Dobrogea! petec de pămînt între cele din urmă frămîntări ale 
Dunărei şi între valurile vecinic turbate ale Mării Negre, iată-ne 
dar pe sînul tău. De mult te-am dorit, în sfirşit acuma putem să-ți 
facem cunoştinţa. 

Şi în momentul acela ne împrospătăm în amintirea noastră 
tot ce am cetit despre aceasta provinţă. 

Situată la marginea Europei răsăritene, pe unde au cutrierat 
spre Bizanţ toate popoarele barbare, istoria ei se perde în negura 
legendelor. 

Istoricii şi geografii vechi o cunosc sub numele de Scythia 
minor şi Scythia pontica, făcînd parte din prefectura pretoriului 
de orient, Tracia, cu capitala Tomis. 

Numele „Dobrogea“ se pomenește mai întîi în veacul XIV. 
Înţelesul acestei numiri nu este încă deplin statorit. Unii susţin că 
vine de la cuvîntul bulgar „dobricea“, care înseamnă un pămînt 
sterp; alţii spun că e cuvînt turcesc, care indică un loc fără păduri. 
Sînt şi alte păreri!; nouă însă ni se pare că aceastea-s cele mai 
plauzibile“. 

Oricare va fi fost originea numirii „Dobrogea“, este constatat 
că odinioară ea a aparținut dominaţiunii romane. Gîndurile 
noastre se-ntorc dar cu plăcere spre trecutul îndepărtat şi simțim 
o mîndrie că vechea provință romană a devenit astăzi română; că 
opera de civilizație începută de imperiul roman se continuă 
acuma de cătră neamul românesc. 

Stăpîniţi de curiozitate, privirăm în giur de noi. Ce oameni, ce 
îmbrăcăminte, ce limbă! Simţeam parcă un fior rece care ne 
spunea că ne aflăm în mijlocul unui popor barbar. Figurele 
ursuze, fizionomiile crunte, privirile sălbatice, hainele diforme şi 
strigătele neînțelese ne făcură impresiune rea. Dobrogea, pro- 
vința României, ni se înfățișa foarte dizgustător. Tot tătari şi 
turci. Numai personalui garei vorbea românește. 

Gara poartă numele de „Cernavodă-Pod“ şi e așezată pe 
movila de la malul Dunărei. În dosul garei se deschide spre 
Dunăre o vale care începe d-aici și ne conduce pînă la Constanţa, 
despărțind Dobrogea în două. 

Aceasta vale, după unii, este alvia unui braţ de odinioară al 
Dunărei; dar părerea aceasta e combătută cu desăvârșire. Ideea 
însă pare că renvie. Zilele trecute ziarele au publicat că se 
proiectează săparea unui canal în valea aceasta, spre a face o 
legătură de apă între Dunăre şi Marea Neagră mult mai scurtă 
decît cea de acuma cu încungiurul pînă unde bătrînul fluviu se 
varsă în mare. Tot în valea aceasta e construită şi calea ferată 
Cernavodă - Constanţa. 


* Vezi: Numele Dobrogei în diferite timpuri de ict. M. D. Ionescu, în revista 
„Ovidiu“ din Constanţa, 1898, nr. 1 (n.a.). 

Dincolo de vale, pe coasta catenei de coline ce se perde în 
depărtări, se impune vederii noastre vestitul orăşel Cernavodă. 
La gura văii spre Dunăre, Cernavodă este cheia Dobrogei, 
importantă atît din punct de vedere strategic, cât şi din cel 
comercial. 

Orăşelul are o privelişte interesantă. Stradele sale resfirate 
neregulat, bisericile şi îndeosebi minaretele — primele ce vedem 
în călătoria noastră — ne arată un oraş oriental. Însă cîteva 
clădiri, ce se ridică din mozaicul de tot felul de zidiri, ne probează 
că civilizaţia ş-a împlîntat ş-aice steagul şi că lumina a început să 
se răspîndească. i 

Cernavodă încă din vremile bătrâne a avut însemnătate mare; 
cu atita mai importantă a devenit de cînd s-a făcut tocmai acolo 
marele pod „Carol I“ dintre România şi Dobrogea. 

Istoria fondării sale ne conduce pînă pe timpul romanilor. Pe 
vremea aceea a esistat în părțile acelea orașul Axiopolis, ale cărui 
ruine îi păstrează şi astăzi amintirea. Ilustrul nostru arheolog, dl 
Gr. G. Tocilescu a şi început a face săpături acolo şi se sperează 
un rezultat strălucit. Se poate că Cernavodă s-a întemeiat după ce 
s-a distrus vechiul Axiopolis. Este constatat că aici romanii au 
avut un punct strategic foarte însemnat. De aici încolo, pe malul 
drept al văii, au fost aşa-numitele Valuri ale lui Traian, cari se 
văd încă și acuma mai cu seamă între Cochirleni şi Constanţa... 
DI Gr. G. Tocilescu, care a studiat aceste valuri, susține că sînt 
trei linii de fortificaţiune, ce se pot urmări pe teren încă și astăzi 
pe o întindere de 60-70 kilometri: un val mic de pămînt, un altul 
mai mare, tot de pămînt, cu un şir des de lagăre sau cetăţi de 
pămînt, în fine un al treilea val, de zid, construit din piatră cubică 
și întărit din distanță în distanță cu castre permanente tot de 
piatră. Aceste trei valuri, zice di Tocilescu, ridicate pe rînd la 
diferite epoce, anume cel mic de pămînt mai întîi, apoi cel mare 
de pămînt și în urmă cel de piatră, şi întrecîndu-se unul pe altul 
prin a lor tărie, apărau, pe vremea împăraților romani, fruntăria 
nordică a imperiului la unul din punctele lui cele mai 
amenințate.” 

Numirea „Cernavodă“ este de origine slavă; turcii i-au zis 
„Caras“, după balta cea mare între cele două brațe ale Dunărei, 
care asemenea se numeşte Caras. 


* Vezi: Mon umentul triumfal de la Adam-Klissi, de Gr. G. Tocilescu, în 
revista „Ovidiu“ din Constanţa, 1898, nr. 1 (n.a.). 

De cînd Dobrogea a ajuns sub dominaţiunea română şi 
Cernavodă a făcut progres. Are cam 2 300 de locuitori. Din 
aceştia vro 1 400 sînt ortodoxi, ceea ce însă nu însemnează că tot 
atîţia ar fi şi români, căci grecii şi bulgarii intră şi ei în nr. acesta. 
Mai sînt peste 500 de mahomedani, aproape la 300 catolici, restul 
se compune din jidani. Ortodoxii au o biserică, mahomedanii 
două geamii, iar ovreii o sinagogă. Are şcoli românești de băieți 
şi de fete, precum şi o şcoală musulmană. 

Cernavodă, prin situaţia ei, fiind un port de mare 
însămnătate, se înțelege că principalul câştig de trai al locuitorilor 
li se ofere acolo, pescuitul şi comerciul le dau pînea de toate 
zilele, mulți se ocupă și cu prăsirea vitelor, căci pentru agricultură 
au puţin teren. 


După cîteva minute urcăm iarăş în tren şi plecăm în 
Dobrogea. Calea ferată, construită mai demult de o companie 
engleză, în valea despre care vorbirăm, trece pe un teren pietros 
şi neroditor. La o mică distanţă sosim la stația Saligny, numită 
astfel în onoarea autorului marelui pod; e o staţie secundară a 
stației Cernavodă-Pod. 

De aici încolo urmează o călătorie din cele mai monotoane ce 
se pot întipui. Calea ferată trece tot pe coasta din dreapta văii, nu 
ofere însă nicăiri nici o privelişte mai interesantă. Terenul ce se 
întinde în giur de noi, în dreapta şi în stînga, e pustiu cu 
desăvîrşire; nu vedem un arbore, nici măcar o tufă sau vrun 
părîu, numai nişte buruieni arată că pămîntul nu ş-a perdut cu 
totul puterea roditoare. , 

Pînă unde străbate ochiul, pămînt arător nu vedem, vite nu 
zărim, numai ici-colo iarbă uscată, poate pentru ca să dea dovadă 
că aici totul a perit, că aici nu mai este nici O viață. 

Jos, în fundul văii, în contrast cu coastele ambelor maluri, ne 
înfățoșează tablouri mai variate. Acolo se întind lacuri, mlaştine 
cu pipirig şi trestiiș, în care mii de cocostîrgi, rațe şi gîşte 
sălbatece, dimpreună cu alte multe soiuri de zburătoare, îşi joacă 
mîndrele după plac. | 

Un adevărat tablou diluvian acesta, în care croncănitul cioa- 
relor, hăcăitul rațelor, gîgîitul gîștelor, ciripitul paserilor şi 
cîntecul broaştelor fac o muzică disonantă, care te convinge că 
eşti în deplina sălbăticie a naturei. 

Dornic priveşti pe ferești să vezi ceva viață; monotonia însă 
rămîne aceeaş, numai apele din vale devin mai mari sau mai mici, 
numai berzele și rațele sălbatice sînt mai multe sau mai puţine. 

Staţia Mircea-vodă cel puţin îți aminteşte că eşti pe pămînt 
românesc; dar la Medgidia te afli iarăş în deplină barbarie... Și 
nu-ţi vine să te cobori ca să cunoşti mai de aproape țara aceasta. 

Dacă te urci pe o înălțime, scrie di Gr. G. Tocilescu, te găsești 
așa de izolat, aşa de părăsit, singurătatea așa te înspăimîntă, ca 
nicăiri în alta parte de lume. Numai dacă te uiţi cu băgare de 
seamă observi ici și colo cîte o turmă ce paşte împrăștiată, cîrduri 
de corbi cari au pîndit vro pradă; rămii în uimire cînd vezi un fir 
de telegraf pe stilpul căruia stau aciuiați vulturii cei pleşuvi şi 
puternici. Numai norul de praf al unei harabale, ce aleargă în 
fuga mare, te vestește că trăiesc şi prin acele locuri oameni. Dar 
trebuie să mergi ceasuri întregi pînă să dai de un sat. Locuinţele 
sînt pitulate în văi, unde apa se scoate la mare adîncime din 
pămînt și unde oamenii pot fi la adăpostul vînturilor. În fundul 
acelor văi, apele de ploaie neavînd scursoare formează din cînd 
în cînd mlaştine pricinuitoare de friguri. Singura vegetaţiune a 
țării creşte prielnic numai pe văi: un tufiș pitic şi rar și crînguri de 
mărăcini, din care zboară sălbatici şoimi şi coțofane tot două cîte 
două; ici şi colo se vede cîte un pom roditor sau cîte un tei 
umbros. Cu totul aproape de aceste locuri adevărat binefăcătoare 
se grupează apoi sălaşele, cari dacă numără vreo cîteva zecimi de 
case, trec printre localităţile însămnate. Oamenii mai săraci 
trăiesc în bordeie săpate pe jumătate în pămînt, avînd acoperişul 
oblu tot de pămînt şi coşuri de nuiele împletite. Cei mai cu dare 
de mînă au căscioare de lut cu stuf acoperite, cu intrarea spre sud 
şi în față pridvor de lemn simplu, fără nici o podoabă. Stoguri 
înalte de grîu, arii deschise, oboruri de nuiele pentru vite şi nişte 
pătule de formă particulară, pentru porumb, alcătuiesc 
dependinţele primitive ale curților mai mari, care, după modul 
antic, sînt împrejmuite cu val și şanţ. Nu esistă biserică sau 
moschee. Locurile sfinte ale satelor, unde toţi se duc în 
pelerinagiu şi toţi le îngrijesc ca averea cea mai prețioasă, sînt 
puţurile săpate la mare adincime, cu foarte mare cheltuială. De la 
Tristele lui Ovidiu și pînă astăzi se pare că nici o îmbunătățire n-a 
încercat starea aceasta de lucruri, care poartă pe dînsa pecetea 
unor nenorociri seculare. Chiar faptul cum este compusă 
poporațiunea, amestecul acela pestriț de tot soiul de neamuri: 
tătari, turci, greci, țigani, bulgari și români ardeleni, pe cari istoria 

i-a vînturat în aceste locuri, ca pe un gunoi al popoarelor, ne dă o 
icoană a mizeriei staționare în cursul schimbător al sorții. 

Statul român a introdus unele îmbunătăţiri, dar aceste se 
observă mai cu seamă la Constanţa şi poate la Tulcea, capitalele 
celor două judeţe ale Dobrogei; în celelalte părţi nu se vede decât 
numai începutul începutului, ori poate nici atîta. 

La depărtare de 5 ore de Medgidia se află satul Adamclisi, 
unde dl Gr. G. Tocilescu a condus nişte săpături cari i-au făcut 
gloria științifică. 

Pîn-acolo trebuie să călătoreşti în căruţe țărănești de tatari. 

La început, scrie un călător, nu vezi nimic decît dealuri 
pleșuve; nici un copac, verdeață deloc. De la jumătatea drumului, 
însă, priveliștea se schimbă; imediat ce ieşi din satul Peşterea, 
locuit de tatari, turci, găgăuţi şi români aduşi din Transilvania, 
drumul trece printr-o vale șerpuită pe la poalele dealurilor 
pietroase ce o încongioară şi din care marele Traian a scos 
pietrile necesare clădirii Trofeului de la Adamclisi. După o 
călătorie de 5 ore, prăfuiţi, obosiţi şi zdruncinați ca vai de noi, 
ajungem în fine la satul Adamclisi. De aci pornim spre localitatea 
adevărat arheologică ce se află la depărtare de vrun sfert de ceas. 
Oboseală, zbucium etc. nu le mai simţim, n-avem timp a ne gîndi 
la ele; ne aflăm în fața Trofeului, un masiv zidit în piatră pe o 
bază de 27 metri diametru. Impresia care ţ-o face e 
indescriptibilă. Acest Trofeu a fost ridicat de marele Traian în 
onoarea luptătorilor căzuți în o bătaie dată în acele locuri în 
contra dacilor. La vro 20 de paşi se află un mausoleu, în care a 
fost depusă cenuşa soldaţilor căzuţi cu glorie pe cîmpul de bătaie. 
Numele lor cu localităţile de unde sînt erau săpate în o placă 
mare de piatră, care acum se află la muzeul din București. Istoria 
nu spune nimic de această luptă, dar dl Tocilescu probează pînă 
la evidenţă prin inscripțiile găsite că aceasta luptă s-a petrecut 
chiar în Dobrogea, că a luat parte la ea şi împăratul Traian și că 
în urma acelei lupte s-a ridicat Trofeul şi Mausoleul. Ba mai 
mult, d-sa spune că aceasta luptă se află desemnată chiar şi în 
basreliefurile de pe Columna lui Traian în Roma. Mai departe se 
află resturile unui turn cu o bază compusă din patru rînduri de 
ziduri concentrice. Acest turn probabil servea ca punct de 
observaţie, luînd în consideraţie poziţia locului, care dominează 
dealurile dimpregiur. 


* Vezi: Gr. G. Tocilescu, opul citat, în revista „Ovidiu“ din Constanţa nr. 1, 2 
(n.a.). 

Din studiile făcute pîn-acuma de dl Gr. G. Tocilescu, se 
constată că avem a face cu o cetate romană dispărută şi în urmă 
restaurată sau poate acoperită chiar de o altă civilizaţie, 
grosolană, însă, față cu cea dintii. Cetatea avea două porți, între 
care era „via principala“, porţile fiecare cu cîte două turnuri. 
S-au mai descoperit apaducte foarte frumoase și solid lucrate, 
apoi mai multe bazilice, dintre care cea mai frumoasă e bazilica 
Iulia, aceasta întrucât se poate constata după mărimea colosală şi 
numărul enorm al coloanelor pe care se sprijinea. Cetatea ocupă 
o întindere de vro 12 hectare, din care numai o mică parte e 
dezgropată. 

Să dăm acuma cuvîntul iarăș d-lui Tocilescu, cel mai compe- 
tent în aceasta cestiune. D-sa zice: „Printre satele Dobrogei, 
Adamclisi se bucură de micul avantagiu că posedă un izvor de 
apă curgătoare; existența lui a fost, pare-se, motivul aşezării aci a 
unui oraș în epoca romană. O poartă a acestei mici cetăți romane 
stă încă și astăzi în picioare, deşi ruinată. Temeliile zidurilor 
împrejmuitoare, ale turnurilor de apărare şi ale clădirilor mai 
mari din interior s-au păstrat aşa de bine, că se pot recunoaște în 
configuraţia terenului. Săpăturile ce am făcut aci din însărcinarea 
guvernului fură răsplătite între altele cu inscripţiuni care ne 
deteră la lumină numele orașului vechi «Tropeum Traiani», şi al 
celui mai nou, din epoca lui Constantin cel Mare, «Tropeum 
Civitas». Falnicul acest nume l-a primit desigur şi l-a purtat 
oraşul nostru după monumentul triumfal al lui Traian, ce se 
înalță la câţiva kilometri mai sus, pe o sprinceană de deal pleşuv. 

Monumentul ofere forma unui turn circular clădit masiv 
numai din piatră şi ciment, cu un diametru de 27 metri şi înălțime 
de 18 metri. Aşa de mare fiind, poți privi de pe dinsul ca de pe un 
observator uriaș, în nemărginita zare, cîmpiile lungi şi de toate 
părțile deschise; pe sute de kilometri el domină tot terenul de 
giur-împregiur... Un cutremur îngrozitor trebuie să fi răsturnat 
jos la pămînt coronamentul acoperişului, acel măreț trofeu 
construit din gigantice strune de piatră, aşezate una peste alta. 
Aceasta întîmplare a pus începutul unei dărîmări pe care mânile 
barbarilor au dus-o mai departe şi au desăvirşit-o.“ 

De la Medgidia încolo terenul începe a fi mai roditor. Vedem 
pămînturi arătoare, care devin tot mai dese; printre ele păşuni 
mai verzi, cu turme de oi, precum arată şi ilustrația din nr. acesta. 


i „Ovidiu“, articolul citat (n.a.). 

La Murfcitar* - ori cum îi zic — începe o lume mai civilizată. 
Zărim şi oameni lucrînd la cîmp. Ici-colo apare şi cîte un sălaș. 
Ne apropiem de Constanţa. 

O simţire stranie ne cuprinde, căci în curînd avem să vedem 
marea. Trenul urcă pe o colină, de unde deodată ni se înfăţişează 
o panoramă de nesfîrşită zare. Sărim la ferești s-o vedem mai 
bine. Firmamentul pare că se coboară cu toată măreţia sa pînă la 
pămînt. Şi totuş, parcă nu e firmamentul; e poate aripa unui urieş 
al poveştilor, care ține umbră pămîntului. O privim cu fiori. Într- 
aceste, la mijloc, ca Vinerea din valuri, apare orașul Constanţa. 
Zarea albastră-întunecoasă îi face o cadră feerică. Pînă unde 
străbate ochiul, aceeaș albăstrie mohorâtă. E marea. Am sosit la 
Constanţa. 


LA CONSTANȚA 


Sosind la Constanţa, parcă o adiere mai românească te 
întîmpină. La gară vezi români, auzi limba noastră şi te simți mai 
acasă. Prietenul nostru, căruia îi scrisesem din Bucureşti, ne 
salută cu bucurie. Luăm o birjă şi tătarul mînă repede jos la port, 
să ne aşezăm bagajele în biuroul serviciului maritim român. 

Nu ştim unde să ne uităm mai întins [sic]: la oraş sau la mare? 
Să privim stradele, clădirile, otelurile, catedrala, geamiile, care 
laolaltă ne fac o impresiune necunoscută încă; ori să admirăm 
nesfirșita mare ce împrejmuieşte colțul extrem al orașului și ale 
cărei valuri verzi şi turbate cuprind tot orizontul, purtînd parcă o 
luptă vecinică cu cerul şi pămîntul. 

În curînd însă învinge marea. Și nu ne mai uităm decît la ea. 
Toată atenţiunea noastră o absoarbe numai marea. Şi cu cît o 
privim mai mult, cu atîta ne atrage mai tare, cu atîta ne cucereşte 
mai adinc. 


* Murfcitar = Murfatlar (n. ed.). 


301 


Impresiunea ce simțim văzînd întîia oară o mare zguduitoare. 
Panorama ei ne ofere atîtea minunăţii de care nici n-am visat, 
încît rămînem uimiţi, ca în faţa unui colos necunoscut. Pămîntul 
pe care stăm ne pare un pitic, o jucărie în mîna urieşului, care 
poate s-o sfărme la tot momentul. 

Pe cît de impozantă, vederea este însă şi tot atît de înfioră- 
toare. În tăcerea nemărginită ce o domneşte, izbirea valurilor 
vecinic agitate sună încremenitor. Vîntul, care nu se mai alină, 
ridică turnuri şi sapă prăpastii. 

Iată colo o luntre cu doi oameni. Vîslașul lucrează din 
răsputeri şi luntriţa se leagănă uşor. Vine un val, ridică luntrea şi 
apoi o doboară jos, cît nu o mai vedem. Ne cuprind fiori. 
Sărmanii, o fi perit. Dar în momentul următor luntrița apare de 
nou. Oamenii trăiesc. Un alt val le izbeşte luntrea. Iarăș nu-i 
vedem. Apoi iar apar. Şi tot așa. Un joc ce-ţi încheagă sîngele. 

Priveliştea e descurăgiătoare. Ne cuprinde teama că la noapte 
avem să pornim pe aceleași valuri, că avem să ne expunem viața 
caprițiilor acestei mări. Şi ca ş-o fantomă de vis ne apare faptul 
zdrobitor că nu de mult, abia cu 3—4 săptămîni înainte vreme, s-a 
cufundat în marea aceasta, nu departe de portul Constanţa, 
„Meteorul“, unul din strălucitele vapoare de pasageri ale 
României. 

În momentul acela mi-aduc aminte de cuvintele Maj.-sale 
regelui Carol, care în cea din urmă şedinţă solemnă a sesiunii 
generale din primăvara trecută a Academiei Române, făcîndu-mi 
onoare să mă-ntrebe că unde m-oi duce după încheiarea sesiunii, 
mi-a observat că Marea Neagră e marea cea mai agitată. 

Să călătoreşti pentru prima oară pe mare şi, din întîmplare, 
tocmai pe cea mai turbată! Nu-i vorbă, nu cam atrăgea! Mă 
încurăgeam însă cu observaţiunea d-lui Saligny, care mi-a zis că 
toți locuitorii de la cutare mare susțin că marea lor e cea mai 
primejdioasă... 

ntr-aceste, sosirăm jos la chei, unde sta gata de pornire 
vaporul „Principesa Maria“, care avea să ne ducă la Constan- 
tinopol. Subagentul serviciului maritim român, dl Alexandru 
Bogza, ne întîmpină afabil şi ne dete informaţiile cerute. Apoi o 
luarăm în sus spre oraş, la dejun, după care pornirăm să vizităm 
Constanţa. 

Pînă sara, cu trăsura şi pe jos, vizitarăm aproape tot ce este 
mai interesant şi mai vrednic de văzut, conduşi de confratele 

nostru dl Petru Vulcan, originar din Macedonia, iar acuma în 
funcțiune la prefectura de acolo, bine cunoscut şi din coloanele 
foii noastre, căruia și în locul acesta îi aducem mulțumirile 
noastre. 

Constanţa, precum se știe, s-a întemeiat în locul unde a 
existat vechiul oraş Tomis, a cărui istorie se perde în negura 
poveștilor. Tomis a fost un oraș vestit și înflorit, care pentru noi 
are o însămnătate deosebită, pentru că poetul Ovidiu, exilat din 
Roma, acolo ş-a petrecut anii cei din urmă ai vieţii sale. Hunii au 
prădat şi orașul acela; iar genovezii, în evul de mijloc, au făcut şi 
acolo un port de mare. Sub turci s-a numit Kiistendje; la 1878, în 
urma Tratatului din Berlin, care a dat României Dobrogea, în 
locul Basarabiei răpite, ajungînd sub dominaţiunea română, i s-a 
redat numele „Constanţa“. 

Situația oraşului e foarte romantică. Formînd o peninsulă ce 
intră în Marea Neagră, Constanţa e împrejmuită din trei părți tot 
de mare şi astfel e potrivită de minune a fi un port maritim. Pozi- 
ţia aceasta îi dă o însemnătate mare pentru România, însemnă- 
tate care ne face să uităm toate mizeriile dobrogene, căci numai 
astfel are şi ea un port de mare, care, legat acum prin podul de 
peste Dunăre, cu capitala ţării, are pentru comerciu importanţa 
cea mai înaltă. 

Apreţiind aceste, guvernele şi corpurile legiuitoare ale 
României au propus și votat sume mari pentru a transforma 
portul într-o estindere şi siguranță conform menirii sale. Aceste 
uriașe lucrări, cari au să coste vro cincizeci de milioane, au și 
început şi se urmează cu stăruință, avînd să se încheie peste patru 
ani. 

Ceea ce priveşte oraşul, de cînd e sub stăpînire română, a 
făcut mare progres. Acesta se manifestează atît în exterior, cât şi 
în privința organizaţiei sale. Capitala judeţului cu acelaş nume, 
oraşul are o mulțime de clădiri nouă, reclamate de trebuinţele 
administrative, culturale şi militare. Case particulare de toată 
frumuseţea și oteluri elegante. Un bulevard admirabil şi cîteva 
strade destul de curăţele. Ceea ce îi dă un colorit deosebit este 
comerciul; prăvălii lîngă prăvălii, cu tot felul de marfe orientale, 
ne probează că sîntem la port. 

Poporaţiunea se compune din români, greci, turci, tătari, 
bulgari, armeni și — fireşte — ovrei. Majoritatea relativă e 
română, dar neromânii laolaltă sînt mai mulți decît românii, cari 

din unsprezece mii de locuitori se urcă numai peste trei mii. 
Poporaţiunea română însă tot creşte, cîtă vreme cea străină 
scade. 

O plimbare pe bulevardul Elisabeta este tot ce mai frumos se 
poate întipui. Începînd de la port, acela ne conduce pe marginea 
extremă a mării şi ne arată cele mai minunate privelişti spre 
mare. Mergând în sus, ochii noștri sînt aţintiți tot în dreapta şi trec 
din surprinderi în surprinderi. Formaţiunea stîncelor, pe vîrful 
cărora stau clădite palatele și casele, a căror temelii sînt bătute de 
valurile mării mugitoare, ofere altă şi altă panoramă, în giurul 
căreia cadra vecinică e marea-n infinit... 

Îndată la început ne atrage pavilonul de petrecere, ale cărui 
picioare se ridică din valuri, cîtă vreme verenda e împinsă 
deasupra mării. Fereştile sara sînt iluminate a giorno, înlăuntru 
cîntă muzica și părechi vesele dansează bostonul; din afară 
lampioane atârnate spre mare fac o lumină feerică, sub care dame 
şi domni conversează intim, desfătîndu-se în marea dinaintea lor, 
ca-n O mie și una de nopți. 

Sub farmecul acestei întipuiri stăm încântați şi nu ne vine să 
plecăm; însă timpul e scurt şi mai avem de văzut unde n-am ajuns 
încă. i 

De pe bulevard mai notez încă palatul prințului Grigorie 
Sturdza, cu o poziție minunată pe malul mării, d-a stînga cu 
tărmurii Dobrogei cari se perd în zarea depărtării; la dreapta, 
tabloul infinit al mării. 

Centrul oraşului e la Piața Independenței, unde se află statua 
lui Ovidiu ridicată la 1883. De acolo pornesc spre vale alte două 
strade, la mijlocul marginei se vede catedrala şi în depărtare 
nesfirşita mare, precum arată și ilustrația din fruntea acestui 
număr al foii noastre. Aici este și emporiul comerciului, bine 
reprezintat şi de români, dintre cari macedoneanul Dabo ocupă 
un loc de frunte. 

Palatul administrativ, pe care l-am vizitat şi dinlăuntru, este 
un edificiu modern și cu gust, care formează un contrast izbitor în 
mijlocul necurăţeniei tătărești ce începe de acolo în sus. 

leşind, nu departe deterăm de o geamie turcească, prima ce 
văzusem de aproape. Din întîmplare, hogea chiar în momentul 
acela ieşi pe balconul din vîrful minaretei, cîntîndu-și cîntarea 
obicinuită, câtă vreme poporaţiunea de pe stradă trecea nepăsător, 
căutîndu-şi de treabă. Stătui locului şi, ascultîndu-l, îmi părea că 


304 


cîntarea aceea de jale e cintecul de lebădă al sămînţiei turceşti 
care-n locul acela se stinge și piere. 

Vizitarăm apoi școala primară „Prinţul Ferdinand și prinţesa 
Maria“, o construcţie şi organizație cu totul modernă; spitalul 
comunal, curat și bine aranjat; prefectura; cîteva oteluri, printre 
cari cel mai frumos e otelul „Carol I“ şi în urmă amicul nostru 
Petru Vulcan ne-a condus în localul Cercului literar „Ovidiu“, 
unde se află totodată şi biblioteca tinerimei române-albaneze. 

Cercul „Ovidiu“ s-a înfiinţat mi se pare numai în anul trecut 
şi prin stăruința celor din fruntea lui a ajuns în scurtă vreme un 
centru cultural românesc în Dobrogea. Cercul acesta a aranjat 
conferenţe literare, serbări culturale, reprezentații teatrale, 
întemeiază o Bibliotecă universală şi a început să scoată o valo- 
roasă revistă intitulată „Ovidiu“, prima revistă literară dobro- 
geană. Localul Cercului, bine aranjat, cu mobile moderne, ne 
imprimă suvenirea cea mai plăcută. Aducem sincerele noastre 
felicitări d-lui Petru Vulcan, președintele Cercului, care dim- 
preună cu vicepreşedinţii colonel dr. G. Bălăceanu, Al. Caranfil 
şi cu ceialalți membri ai comitetului, au tot meritul că Cercul 
înjghebat cu multă însuflețire a luat un avînt atît de frumos. 

Ne-am dus şi la cimiter. Printre niște strade murdare tătăreşti, 
am ieşit pe un platou înalt, de unde vezi tot orașul și marea, acolo 
e cimiterul creştinilor. E bine întreţinut, sînt multe monumente 
frumoase, inscripțiile cea mai mare parte în limba greacă. 

Cimiterul acesta e renumit pentru monumentul rădicat într- 
însul de guvernul francez întru amintirea soldaţilor francezi 
căzuţi în rezbelul de la Crimeea şi ale căror osăminte transpor- 
tate de acolo pe Marea Neagră la Constanţa au fost îngropate aici. 

Am privit cu duioșie impozantul monument, sub care, 
departe de patria lor, de toţi cei ce i-au iubit, sînt adunate oasele 
vitejilor cari au luptat şi murit pentru gloria neamului francez. 
Vîntul, care dinspre mare adia mărețul bloc, parcă aducea de 
acolo sărutul locului unde dînşii ş-au vărsat sîngele, spre a le 
transporta memoria în scumpa lor ţară. 

Inscripțiunea e următoarea: 


LA FRANCE 
A SES 
SOLDATS MORTS 
POUR 
LA PATRIE 
1854-1855 

Cu impresiune jalnică pornirăm în jos, trecînd pe lîngă niște 
cazarme, îndurînd un vînt neplăcut care ne sufla în față. 

Constanţa are două calamităţi: întîi, vîntul şi a doua, lipsa 
apei de beut. Neajunsul al doile se poate îndrepta, aducîndu-se 
apa trebuitoare de la cutare izvor; s-a şi făcut un plan pentru 
conducerea de la satul Anadolchioi, situat la depărtare de 4 
kilometri. Însă contra vîntului nu este nici un remediu. Şi ce vînt! 
Te taie ca briceagul. Și cît ține! Aproape tot anul. Deosebit iarna, 
cînd ninge şi te suflă-n față, ori face grămezi urieșe de zăpadă, 
trebuie să fie grozav. 

Vara tot e mai plăcut. Atunci aerul de mare temperează 
atmosfera; vine lume și e oareşcare viață socială, ceea ce iarna 
lipseşte cu desăvîrșire; se deschid băile de mare, unde duce o cale 
ferată, se dau concerte şi baluri şi uiţi că eşti în Dobrogea. 

Trecînd pe lîngă gimnaziul clasic, înființat la 1896, în urmă 
ne-am dus să vizităm biserica catedrală română. Așezată deasu- 
pra portului, pe un punct extrem al orașului, are o înfățișare 
impunătoare, care se prezintă de departe călătorilor cari sosesc 
de pe mare. S-a zidit înainte cu vro zece ani şi a fost pictată de 
artistul Mirea. Ornamentica este făcută cu lux mare, iar tablo- 
urile arată un stil modern, care a stîrnit multă discuțiune. Artistul 
s-a abătut de la concepţiunea legendară, care înfățoşează 
îndeosebi evlavia şi a pictat niște sfinte nu numai evlavioase dar 
şi frumoase afară din cale, la care să te tot uiţi. Aceasta însă nu 
le-a convinit multora, ba unii ziceau că portretele sfintelor sînt 
făcute după modeluri viue, ceea ce a stîrnit multă vorbă, încît a 
trebuit să iasă din Bucureşti o comisie de oameni competenţi, în 
frunte cu regretatul academician Odobescu, spre a constata dacă 
biserica nu e profanată și dacă se poate sfinți. Rezultatul a fost că 
arta a învins şi catedrala s-a deschis. 


Dar e sară. Vaporul are să pornească în curînd. Amicii noştri 
ne petrec la port, ne luăm rămas bun, urcăm [pe] vaporul „Princi- 
pesa Maria“, unde ne ocupăm cabinul și ieşim pe bord să vedem 
tabloul maritim în mijlocul căruia ne aflăm. 

S-a întunecat cu desăvârşire. Şi în mijlocul acestei întunecimi, 
orașul, colo sus pe mal, cu fereştile sale iluminate, apare ca un 
urieș castel fantastic. Încolo o noapte nepătrunsă, din care lică- 
rește numai vecinica lumină a farului mîntuitor. 

Vaporul „Principesa Maria“ e construcțiune navală foarte 
elegantă. Ofere tot confortul: cabine bune, sale mari, bucătărie 
franceză şi luminaţie electrică. Îndeosebi e strălucită odaia de 
prînzire a clasei prime, iar sala de muzică din etagiu, în stil 
TOCOCO, revarsă un lux briliant. Vaporul acesta e construit de 
şantierul naval Fratelli Orlando din Livorno şi a costat un milion 
cinci sute de lei. 

Din întîmplare, tot cu vaporul acesta călătorește şi dl ministru 
al Lucrărilor Publice I.C. Brătianu cu mama, d-na Pia Brătianu, 
văduva ilustrului Jon Brătianu, surorile şi alți membri ai familiei, 
precum şi dl Anghel Saligny, membru al Academiei Române și 
directorul general al căilor ferate şi al serviciului maritim român, 
dimpreună cu alți cunoscuţi de la Bucureşti. O societate distinsă, 
care apoi la Constantinopol ne-a înlesnit să putem vedea palatu- 
rile sultanilor. 

Şi iată că signalul sună. Vaporul începe a se mișca şi încetul 
cu încetul părăseşte portul. O curioasă legănare ne sileşte să ne 
ținem bine. Înaintăm tot mai mult spre mare. Luminile din 
fereştile Constanţei devin tot mai mici, pînă cînd în cele din urmă 
dispar cu totul. Nu mai vedem nici malurile. Abia mai licărește 
farul. Apoi se stinge și acela. Sîntem în mijlocul mării. 

Vaporul nostru se leagănă tot mai mult. Călătorii de pe bord 
dispar unul cîte unul, căci legănatul îi ameţeşte. Căpitanul stă 
neclintit la locul său şi matrozii îşi îndeplinesc lucrul cu nepăsare. 
n fiecare jumătate de oră sună clopoţelul şi vine matrozul de 
serviciu, anunțind căpitanului câte mile am înaintat. 

În mijlocul mării întunecate, vaporul nostru iluminat pare o 
lumină plutindă. Şi nu s-aude decît ropotul roţilor şi mugetul 
valurilor ce se izbesc sfărmîndu-se în miliarde de schintei. 

Deodată apare luna, ca o regină fermecătoare; razele ei se 
răsfrîng pe undele vecinic mișcătoare şi schimbă toată panorama. 
Privelişte dumnezeiască. O lumină arginţie se revarsă dasupra 
apei nesfirşite, parcă vedem fundul mării și sute de delfini sar pe 
suprafață, jucîndu-se năvainic. 

Răzămat de grilagiu, privesc, dus pe gînduri, acest tablou al 
măreției naturi şi dodată observ c-am rămas singur; vîntul încă 
începe a sufla mai cu tărie; arunc dar o ultimă privire spre mare şi 
mă cobor, zicînd căpitanului: 

- Noapte bună! 

BOSFORUL 


Încă n-a răsărit soarele cînd am ieşit din cabin să iau un ceai. 
În sala de mîncare nu era nimeni. Flăcările albui-albastre ale 
luminei electrice se răsfrîngeau tremurător pe obiectele din sală 
Şi imprimau asupra întregului un aer mistic. Afară era întuneric şi 
tăcere. O noapte vecinică, în care numai lupta roţilor cu valurile 
reprezinta viața. 

Pînă cînd mi s-a adus ceaiul, începură a vini şi alți călători. Vai 
ce schimbare pe ei de-asară şi pîn-acum! Atunci veseli, acum 
erau tăcuți; atunci rumeni, acum palizi. Toți aveau o înfăţişare 
posomoriîtă, care arăta c-au petrecut o noapte rea. Din vorbăreţi 
ce-au fost, au devenit parcă muţi. Ici-colo o şoaptă cu nevasta sau 
cu prietenul, atîta tot. Nimene nu spunea ce-a păţit. Era şi de 
prisos. Se ştia. Toți suferiseră de aceeaşi boală, care se numeşte 
boală de mare. 

Priveliştea asta însă avea şi partea sa comică. Era peste poate 
să rămili serios şi să nu te scape rîsul, văzînd în ce stare vrednică 
de plîns au ajuns unele persoane care în ajun se lăudau că nici că 
le pasă de boala aceea. Parcă marea anume a voit să păcălească 
pe lăudăroșşi şi să le arate că tot dinsa e cea mai tare. 

Așa e marea. Capriţioasă și firetică. Cînd te leagănă mai 
mult, atunci te pomeneşti cu boala-n oase. Ba se poate zice că 
dacă nu te-ar legăna, ai putea scăpa teafăr; căci toată boala îți 
vine din legănatul acesta, care te ameţeșşte şi ți se face rău. 

Oricât de liniștită ar fi marea, nu poţi să scapi de legănatul 
acesta, căci vaporul, tăind valurile, dă de pedici cari îl ridică şi 
cufundă. Balansarea aceasta, dacă nu mai este şi vînt, devine atît 
de strașnică, încît nu te poţi preumbla pe bord şi trebuie să te ţini 
bine de grilagiu sau de alte obiecte, ca să nu cazi. E interesantă şi 
frumoasă, nu-i vorbă, vederea, cum partea dinainte a vaporului 
se urcă în sus, înfruntînd niște valuri uriaşe, apoi cum se lasă în 
jos, strivindu-le; însă acest vecinic suiș şi coborîş ține vaporul în 
necontenită situație piezișă, care în mijlocul valurilor ce se ridică 
din amîndouă laturile, izbindu-se năprasnic, îți tulbură siguranța, 
îți paingenează ochii, îţi face greață și te bolnăveşte. 

Și n-ai scăpare nici în cabin. Culcat în pat, acelaş legănat te 
urmărește și acolo, ridicîndu-ţi în sus acuș capul, acuş pici- 

oarele.Degeaba-ţi iei orice poziţie, boala de mare te găseşte 
totdauna — dacă n-ai noroc să scapi. 

V-o spun verde că şi eu aveam frică. Cine să nu se teamă cînd 
întîia oară pleacă spre mare, după ce a auzit atîte grozăvenii 
despre boala ce are să-ntîmpine acolo? Însă un prieten mă- 
ncuraja că el de multe ori a călătorit pe mare, că pe el nu-l mai 
cuprinde boala aceea, că îi ştie leacul; să fiu dar liniștit, că-mi dă 
şi mie doftoriile sale. 

l-am mulțumit și n-am primit, căci mă temeam să n-o păţesc 
şi mai rău. Mă aflam sub impresiunea unui fatalism care îmi 
spunea că toate-s în zădar, nu e mîntuinţă... 

ntr-aceste, iată că apare şi prietenul. Fizionomia-i distrusă 
îmi stîrni un zîmbet. Faţa-i ovală a devenit lungureaţă, era galbăn 
ca ceara şi avea o privire lincedă, care-i da o înfățoşare comică. 

Neputîndu-mă stăpîni, l-am întrebat rîzînd: 

- Ce ţi-i? 

- Dă-mi pace, răspunse el. Aşa chinuri grozave n-am suferit 
toată viața... Chelner, să-mi dai un ceai cu rom... Și tu? 

- Am dormit bine pînă dimineața. 

Se uită mirat la mine, parcă nu voia să mă creadă. 

- N-ai ce te mire, i-am zis, doar ştii că nu ţ-am întrebuințat 
prezervativele. 

Între călători era şi o păreche nouă-nouţă, care-şi făcea 
voiagiul nupţial. Îndrăzneață idee să-ţi alegi pentru astfel de 
voiagiu tocmai marea. Însă înamoraţii de multe ori au idei 
extravagante. Exaltaţi ce sînt, ei nici că-şi aduc aminte de boala 
de mare. Eram curioşi să-i vedem dimineaţa, însă ei numai 
apărură... 

Spre a respira un aer mai curat, ne urcarăm pe bord. O 
admirabilă panoramă ne întîmpină acolo. Soarele tocmai răsărea 
şi razele-i aurii apăreau ca niște săgeți strălucite, ieșind din mare, 
la marginea estremă a orizontului, unde parcă se împreună cerul 
cu pămîntul. O lumină ca de foc se revărsa spre marea nesfîrșită, 
făcînd să sclipească undele-i verzi şi prevestind ivirea majesto- 
Sului soare. 

Şi cum şedeam cu soţia, desfătîndu-ne în această privelişte 
măreață, iată că ne pomenirăm înaintea noastră cu un fotograf 
amateur care-şi întorcea aparatul spre a fotografia răsăritul 
soarelui pe mare. Ivirea lui ne făcu o impresiune hazlie. Sportul 
acesta te urmăreşte dară pînă-n mijlocul mării. 

El nici nu observă surîsul nostru, ci se căznea să-și potri- 
vească instrumentul. Durere însă, că truda fu zădarnică. Punctul 
fix era prea departe şi nu se putea prinde. 

Atunci ce-i plesni prin minte? Să fotografieze bordul 
vaporului, dimpreună cu cei ce ședeam acolo, împrejmuiţi de 
valuri. Poziţia aceasta îi păru însă atît de interesantă, că îi vini 
pofta să se fotografieze şi dînsul cu noi. Întocmi deci aparatul, 
apoi chemă un băiat de matroz şi-l învăţă cum să mînuiască 
maşinăria, spunîndu-i că, după ce va număra zece, să tragă de 
sfoară. Băiatul spuse că pricepe şi amatorul luă loc între noi. 
Unu, doi, trei, — zece. Băiatul trase de sfoară, însă cu atîta putere 
că instrumentul se strică și sticla căzu jos. Fotograful se sculă 
mînios, iară băiatul o luă la fugă în mijlocul rîsetelor noastre. 

Pînă cînd se petrecură aceste, soarele răsări cu totul, deschi- 
zîndu-ne orizonturi nouă și nesfirşite. Ne simţeam ca înviaţi după 
o moarte lungă. Adevărat că nu zăream decât apă și apă, dar cel 
puţin vedeam ceva şi acest „ceva“ era atît de majestos, încît ne 
fermeca prin puterea frumuseţilor sale. 

Și priveam în infinit, aşteptînd ca undeva să zărim pămîntul. 
Degeaba. Numai din cînd în cînd apăreau, la depărtări mari, con- 
turele unei corăbii, care cu catîrgele sale înălțate-n sus ne făcea 
impresiunea unor catarige de fîntîni în mijlocul pustelor; apoi 
încetul cu încetul dispăreau şi acelea şi iarăş nu vedeam nimica, 
decît marea... 

Deodată o exclamaţie de bucurie s-auzi din toate părțile. 
„Pămînt“, strigă unul din călători şi toţi s-adunară în dreapta 
vaporului, unde în zarea depărtării apărea ceva negru. Era bură, 
negură ori fum sau pămînt, nu se putea stabili hotărît. Cei mai 
cunoscători susțineau că e pămînt şi adăugau că în curînd avem 
să sosim la gura Bosforului. 

Aceasta signalare produse o viuă mişcare între călători. Chiar 
şi bolnavii ieşiră din cabine să vază cît mai curînd feericul Bosfor, 
despre care oricine a cetit și auzit atît de mult. Numai părechea 
nouă nu se ivea. Numai ea nu se interesa de frumuseţile 
Bosforului. 

Şi din negura nesiguranţei se dezvăluia încetul cu încetul tot 
mai clar, tot mai vizibil, în dreapta noastră, o figură neagră și 
lungă, care ne închidea vederea, care totuş ne inspira speranţă și 
bucurie, căci era malul, era pămîntul... 


310 


O nespusă veselie cuprinse toate inimele, căci oricît de 
frumoasă e marea, oricîte plăceri îți ofere vederea ei, totuș te 
simţi oareşcum uşorat, cînd — măcar și după o călătorie numai 
de 12-13 ore, ca şi a noastră - zăreşti pămîntul și ştii că în curînd 
iarăș ai să calci pe el. 

Şi malurile din dreapta se apropiau tot mai mult. Acum le 
vedeam bine. Erau niște dealuri cari se ridicau din mare. Iată și 
farul, mîntuința marinarilor, împrejmuit de câteva case. O fi vrun 
post militar. 

Tot privind în dreapta, deodată ne pomenirăm și din stînga cu 
aceeaşi negreaţă, care în cele din urmă devini malul de dincolo; 
nu aşa de nalt ca cel din dreapta, nici așa de posomorit, părea că 
o climă mai blîndă adia asupra lui; era malul Asiei. De-aici 
începe Bosforul... 

O stranie simţire ne cuprinse cînd vaporul intră în Bosfor. 
Care de care își căuta un loc mai bun pe bord sau aiurea, să poată 
admira cît de bine priveliştea care se înfățișa de aici încolo. 

naintam între două continente. La dreapta începea Europa 
cu dealurile-i pleșuve ce se perdeau în umbra Balcanilor; la stînga 
Asia, o cîmpie din ce în ce mai frumoasă, care la depărtări se-nălța 
şi ea arătîndu-ne conturele munților urcați în nori. 

Tradiţiunea spune că numele Bosfor vine din cuvintele 
greceşti „Bous“ (bou) şi „Poros“ (trecere), adică trecătoare de 
bou, căci un bou mitologic l-ar fi trecut cu notul. În adevăr 
lățimea, care la început se urcă la patru kilometri, mai înlăuntru 
nu € decât jumătate de kilometru, cîte vreme lungimea are 30 de 
kilometri. i 

Fiind distanța atît de lungă, timp de o oră vaporul ne ofere 
priveliştile cele mai încîntătoare de pe ambele maluri ale minu- 
natei strîmtori de mare ce leagă Marea Neagră cu Marea Marmara. 

Deschid volumul! Florile Bosforului al lui D. Bolintineanu și 
citesc lacom: 

„Malurile acestui canal, scrie poetul nostru, sînt celebre prin 
frumuseţea lor pitorească, prin grădinele delicioase ce apără 
malurile și dealurile vecine şi fac loc, între ele şi marea, unor 
case, chioscuri, saraiuri cu formă orientală. Nu este nimic mai 
frumos în lume, ca situaţie, decât aceasta strîmtoare. Natura aici 
are o calitate particulară, aceea de a nu obosi niciodată ochii ce o 
privesc. Varietatea infinită a tablourilor produce acest fenomen. 
Astfel fiece minut aduce ceva nou sau în desen, sau în colorile 
acestui tablou magic. Cerul, sub înrîurirea curintelor de aer, ce-şi 

comunică cele două mări, precum și malurile atît de variate în 
formele lor; grădinile, stîncile, văile contribuie la aceasta luptă 
eternă între umbre şi între raze, contribuie la naşterea marei 
varietăţi.“ 

Închisei cartea și priveam în jur de noi să văd aieve ceea ce 
poetul zugrăvea cu atîta entuziasm. 

Malurile de ambele părți devineau din ce în ce mai 
interesante, mai frumoase şi mai pitoreşti. Grădini orientale, case 
fantaziste, vile cochete şi chioscuri idilice ne suprindeau la tot 
momentul. Un călător care cunoştea bine Bosforul ne spunea ale 
cui sînt cele mai de frunte. Multe erau de ale favoritelor 
sultanilor. Câte istorii de amor s-au petrecut pe aceste maluri. 
Cite victime nefericite ş-au găsit mormîntul în undele Bosforului! 
De-ar ști vorbi aceste clădiri, ele ne-ar spune de fericirile ce au 
văzut, de momentele dulci ce au tăinuit şi de lacrimele ce s-au 
vărsat, contopindu-se cu valurile apei de jos. 

Parcă auzeam serenada trubadurului înamorat la fereasta 
sultanei tinere: 


Ca o dulce sărutare 
Ca cu val p-acest Bosfor, 
Omul rădăcină n-are 
Pe pămîntul cel de dor. 
Gustă dulcea bucurie 
Astăzi cînd ea ne-a surîs! 
Mîne dorul o să vie 

„ Să-și ia locul lui promis. 
Cum o floare e ursită 
A-nflori, a se usca, 
Viaţa noastră e trăită 
D-am iubit pe cineva!“ 


Şi privind înainte, tabloul impozant se desfăşura în toată 
măreţia sa. 

La dreapta dealuri nalte, acoperite pînă sus cu palaturi. lată 
turnul de pază; mai jos de vestitul Buyuk-Déré, partea cea mai 
europeană a capitalei turceşti, unde-şi au palatele ambasadorii; 
mai încolo briliantul palat Dolma-Bagce, unde de curînd sultanul 
a întîmpinat părechea imperială germană, sus de după deal, 
Chioscul Ildiz, palatul actualului sultan; jos, oraşul Galata, 
deasupra Pera şi în virful tuturora Turnul colosal... 


* D. Bolintineanu: Florile Bosforului (n. a.). 

in fața noastră golful Cornul-de--Aur, cu pădurea de catîrgi 
cu mulțimea de corăbii, vapoare, caice şi luntri, cu cele două 
poduri uriaşe ce împreună Galata şi Stambulul din stînga 
noastră, de unde ne străbate Vechiul Serai, Aya Sofia, mulțimea 
de minarete şi mai încolo Fanarul, de unde au năpustit fanarioți 
în țară... 

Mai încoace, Marea Marmara şi în stînga șesul puţin ridicat al 
malului asiatic, cu oraşul Scutari, înaintea căruia se ridică din 
valuri legendarul turn al lui Leandru, iar mai încoace strălucitul 
palat Bayler-bey cu grădinile sale pendente... 

O ghirlandă din O mie și una de nopți, grandioasă, minunată 
Şi feerică, de care n-are în lume decît Bosforul. 

Stai înmărmurit în fața măreţului tablou, impozant, frumos și 
plin de viaţă, căruia razele soarelui îi dau o lucoare deosebit 
fermecătoare şi te simţi feeric că poți vedea cel mai frumos punct 
al globului pămâîntesc... Constantinopolul. 

Era la unsprezece ore... 

chiu cu vai trecurăm vama turcească, unde ni s-a confișcat 
toate ziarele... 

Dar şi mai mare luptă ne-a costat a străbate prin mulțimea de 
hamali. Unul îţi ia cufărul, altul cutia, al treile parasolul, al patrăle 
bastonul, al cizicile îți aduce trăsură, al șasele îți deschide ușa... Și 
fiecare îţi cere bacşiş deosebit. 

g Cînd am sosit la otel şi ne-am coborit din trăsură, portarul 
îmbrîncea pe doi hamali cari voiau să ne ajute; al treile, mai 
norocos, izbutise a ne deschide ușa trăsurei și ţinea pălăria. 

Altul sări de pe capră și ne prezintă o socoteală pentru că ne-a 
cîştigat hamalii. 


LA CONSTANTINOPOL 


După dejun, o luarăm prin oraş să-i facem cunoștința, întîi 
aşa pe deasuprița, pînă cînd vom cerceta cu de-amănuntul tot ce-i 
vrednic de văzut. 

Se-nţelege că timpul de la miazăzi și pînă sara, ce-i 
destinasem spre scopul acesta, nu puta ajunge decît să ne facem 
numai oareșcare idee despre Constantinopol, a cărui extindere 
este colosală. E 

Întocmai ca Roma, capitala Turciei se ridică și ea pe şepte 
coline, cari împrejmuiesc golful Cornul-de-Aur, şase de-o parte şi 
a șeptea de alta. La marginea extremă a Europei, despărțită de 
Asia numai prin Bosfor, care leagă tocmai aice Marea Neagră cu 
Marea de Marmara şi astfel este o trecătoare spre Asia, avînd și 
un minunat port natural, Cornul-de-Aur: situația asta îi dă cea 
mai mare însemnătate strategică şi comercială. 

Fiind cheia Asiei şi a continentelor din lumea nouă, este 
firesc că încă din vremile legendare cele mai de frunte popoare 
au stăruit să-și împlînte domnirea aici. Bizantinii ş-au menţinut 
mai mult puterea. Constantin cel Mare însă i-a bătut, a cuprins 
oraşul şi în locul Bizanțului a întemeiat Roma nouă, strămuiîndu-şi 
în 330 acolo capitala, care a devenit apoi capitala imperiului 
bizantin. Nici aceasta schimbare n-a făcut capăt invaziunilo? de 
cucerire; oraşul a fost iarăș devastat de cruciați şi la 1204 a ajuns 
capitala imperiului latin în orient. Domnirea aceasta a ținut pînă 
la 1261; atunci împăratul Mihail Paleolog l-a cucerit de nou şi a 
așezat într-însul tronul bizantin. Acesta nu s-a susținut nici două 
sute de ani, căci în 1453 au venit turcii sub Mahomed II și după o 
luptă înfricoşată au arborat în cupola Bisericei Sf. Sofia drapelul 
Semilunei. De atunci şi pîn-acuma Constantinopolul e capitala 
mult invidiată a imperiului turcesc. 

Numirea sa, fireşte, vine de la fondatorul Constantin cel 
Mare. La început s-a numit numai „Polis“, ba grecii îi zic şi astăzi 
în graiul obştesc tot așa; apoi i s-a dat numele lui însemnător 
„Constantinopolis“. Turcii îl numesc Stambul; dar şi numirea 
aceasta e numai o transformare a celei greceşti, făcîndu-se din 
„Sten Polin“ (la oraş) Istanbul. Slavii i-au dat numele Țărigrad, 
oraşul imperial, numire ce a trecut și în limba şi poezia noastră 
poporală. 

Ceea ce privește poporațiunea, este o amestecătură de toate 
limbile lumei. Aceasta uriașă învălmășeală de popoare, aceasta 
nebună alergătură de oameni și aceste ciudate strigări nesfirşite, 
îți înfățoşează un tablou, în faţa căruia europeanul apusan stă 
uimit şi-i pare că vede întrupată o poveste. Oricât ai cetit şi auzit 
despre Constantinopol, impresiunea ce-ţi face vederea lui îţi 

imprimă cu totul altă icoană decât acea ce ț-ai întipuit. Îți pare că 
nu mai ești în Europa. Îţi pare că trăieşti într-un secol de mult 
trecut. Un amestec ciudat de frumos şi urît, de vechi și modern, 
de cultură şi barbarie te întîmpină pretotindene. Aproape de 
stradele mari și pavate te cufunzi în ulicioare cu noroi, lîngă 
palatele sultanilor se răsfață murdăria cea mai greţoasă şi luxul 
cel mai strălucit al damelor are drept cadru mizeria cea mai 
neagră. ! l 

Caracteristica de frunte a oraşului este comerciul. Pretotin- 
deni prăvălii de tot felul, cu nişte uşi mari şi cu marfele atîrnate 
din afară, drept reclamă. Lîngă magazinul de galanterii, o 
măcelărie cu cărnuri de berbeci grași atîrnate la ușe; în vecină- 
tatea poamelor orientale tocmai se beleşte un vițel; ici o florărie 
elegantă, mai încolo o cafenea murdară; modista are în vecină- 
tate o brutărie, cu cuptorul spre uliţă, din care tocma se scot 
plăcintele coapte. 

Pe strade zărafii te invită să-ți schimbe parale; precupeții 
strigă să le cumperi marfa, carne, poame, peşti, legume și altele; 
băieţii îţi ofer apă, chibrite, săpun, hîrtie și Dumnezeu mai ştie 
ce. O învălmăşeală de oameni, de strigăte şi un amestec de 
mirosuri care te îmbată. 

Dacă numai priveşti în cutare dutean, îndată sar afară doi-trei 
cari te poftesc înlăuntru; iar dacă ai avut nenorocirea să te opreşti 
un moment la cutare-ușe, te înhaţă și nu-i chip să scapi. Ba nici 
atuncea nu-i mîntuință, dacă treci în mijloc, fără să te uiţi nici în 
dreapta nici în stînga. Precupeții și băieţii îți aţin calea să cumperi 
ceva. Nu le pasă că nici de vorbă nu stai cu ei, vin după tine 
făcînd gălăgie şi te urmăresc şi-n a doua stradă. 

În privința asta punctul cel mai interesant este podul Galata, 
care leagă suburbiul acesta cu Stambul şi care din punct de 
vedere etnografic desigur ofere cea mai bogată vedere. Dacă ai 
stat o oră la căpătiiul acestui pod, ai avut ocaziune să vezi ca 
printr-un vîrtej caleidoscopic perindîndu-se toate popoarele 
lumei. Turci negri, greci robuşti, africani arşi de soare, dalmaţieni 
fuduli, muntenegreni cu pistol în brîu, negri cu dinți abi, mulaţi 
cu buze drimboiete, macedoneni sprinteni, albanezi călare, 
persieni şi indieni blînzi, turcoici acoperite pînă-n ochi cu văl, 
paşe cu fes, europeni cu cilindru, trăsuri elegante şi roabe trase 
de muli, cavaleri eleganţi şi cerşitori zdrenţoși trec pe lîngă tine, 
alergînd să-şi caute pînea de toate zilele, încât cei patru podari 
îmbrăcaţi în alb abia ajung să încaseze paralele și să elibereze 

biletele de trecere. Din cîte părți a lumei s-au adunat oamenii 
aceștia! Şi pe toţi, de pretotindeni, i-au adunat acelaş gînd: 
existenţa! 

Aici vezi ce mare putere e în lume comerciul. Dar oamenii 
aceştia se şi pricep a face parale din toate. Spiritul acesta într- 
atîta e dezvoltat în ei, încît dacă cumperi ceva şi dai neguțătorului 
o medjidie, monedă de 20 piaştri, el îşi trage întîi o taxă pentru 
schimbare şi apoi prețul obiectului cumpărat. 

. Cînd vezi cum mişună lumea pe strade, oferindu-și marfa, îți 
vine a crede că aice tot omul e comerciant. Dorul de câştig, ocupă 
şi strada cu mese de cafenele, împingîndu-le pînă-n linia tram- 
vaiului, care poartă încă pe roate noroiul din toamna trecută. 
Câţiva turci mai leneşi petrec toată ziua la mese şi, şezînd pe 
picioarele încrucișate, trag narghilul îmbătător şi fumează dobito- 
cindu-se, fără să le pese de ceea ce se întîmplă în jurul lor şi fără 
să ţină seamă că lumea trece înainte și ei rămîn locului. 

Pretotindeni s-aude mai ales vorba turcească şi grecească, 
ceea ce arată că-n Constantinopol sînt foarte mulţi greci. Din cele 
nouă sute de mii de locuitori ai orașului, turcii se urcă la vro cinci 
sute de mii; restul se compune din greci, armeni, ovrei, macedo- 
neni şi alții de toate naționalităţile. 

Fiindcă toți poartă fes şi cu îmbrăcăminte aproape la fel, nu-i 
prea cunoşti care ce-i. Turcii ni s-au părut mai stînși, cîtă vreme 
grecii erau robuști, plini de tărie. 

Partea turcească a oraşului se numește Stambul. Acesta 
formează o peninsulă între Cornul-de-Aur, Bosforul şi Marea de 
Marmara. Aici se mai păstrează oareşcari urme ale domnirii 
bizantine, nişte ziduri, mai multe porți şi cîteva columne. Singurul 
monument ce s-a conservat este Biserica Sf. Sofia, din care turcii 
au făcut o moschee. 

Stambulul de azi, reședința vieții publice turceşti, are cam 
400 000 de locuitori. De acolo s-a dirijat veacuri întregi destinele 
unei mari părți a Europei; acolo s-au petrecut atîte acte de tiranie 
şi de nedreptate. Astăzi e linişte şi numai juvaerele din Eski-Serai 
amintesc gloria de odinioară. Sublima Poartă, atît de strălucită în 
închipuirea noastră la depărtare, e atît de simplă cînd o vezi în 
realitate. Orașul are cîteva strade mai regulate, dar nici vorbă de 
vrun pavaj cumsecade. Numeroasele suburbii, în sus la deal, sînt 
strîmte, pline de noroi. Iar intrînd în Fanar, ne cuprinde groaza 
aducîndu-ne aminte că aici a fost cuibul fanarioţilor cari au 
sugrumat spiritul românesc de pe tronurile ce-au uzurpat. 

Întregului Stambul îi dau o înfăţişare impozantă numeroasele 
moschee, ale căror minarete se nalță sus la cer, adeverind domnia 
Semilunei. 

Pe partea de dincoace a Cornului-de-Aur se află un șir de 
suburbii, legate cu Stambul prin două poduri uriaşe. Dintre 
aceste suburbii, mai însemnate sînt Galata şi Pera. Prima e sediul 
comerciului, în vîrf cu vestitul turn clădit de genovezi şi care azi 
servă de far; a doua, Pera, e partea cea mai europenească a 
Constantinopolului, în care „Calea Pera“ are formă de bulevard 
3 în care sînt case cu 3—4 etage şi cîteva oteluri cu cuină franceză. 

ncolo murdăria de la strade e aproape aceeaș pretotindeni. Dacă 
n-ar fi marea, care mai curăță aerul, aici ar trebui să izbucnească 
toate boalele epidemice. 

Am cetit şi eu de multe ori despre cînii din Constantinopol. 
Cînd am ieșit însă la stradă şi-am văzut întîia oară turma de 17 
cîni, făcîndu-şi sista pe stradă, am fost surprins. La un număr atît 
de mare nu m-am așteptat. Dar după ce în alte strade am văzut şi 
cîte 20-25 împreună, m-am mai deprins. În adevăr, cânii mulți sînt 
o specialitate a Constantinopolului. Nu sînt ai nimănuia. Trăiesc 
şi pier pe strade. Dorm toată ziua în grămadă, nu latră, nu muşcă; 
sînt atît de blînzi, că poți să treci pe lîngă ei şi nici nu se mişcă. 
Cauza acestui număr mare al lor este că turcii îi consideră ca 
animale sfinte și nu omoară nici unul. Au însă și o funcţiune 
igienică. Ei consumă toate murdăriile ce se aruncă pe strade, căci 
măturatul este un ce necunoscut. 

Fiecare cartier își are cînii săi. Aceștia nu se duc nicăiri de 
acolo, însă nici ei nu sufere ca cei din alt cartier să facă prevaricaţie 
în avutul lor moștenit din neam în neam. Și dacă totuş se întîmplă 
ca cînii din alte părți să se abată pe acolo, se-ncinge o bătaie pe 
viață şi pe moarte, vrednică de lira cutărui poet realist. Hiîrăitul 
bătrînilor, lătratul celor mijlocii şi scîncenitul căţeilor fac o 
minunată serenadă în tăcerea nopții, în care nu se mai aude decât 
fluieratul vapoarelor şi tocănitul păzitorilor de noapte cari 
percurg stradele, lovind cu bastonul de fier trotuarul, drept semn 
că nu dorm şi-şi fac datoria. 

Partea cea mai frumoasă a orașului este negreșit malul 
Bosforului, cîntat de atîţia poeţi, unde vilele, chioscurile și 
grădinele particulare, cu mulțimea de arbori şi flori orientale, îți 
încîntă vederea, cît nu te mai poți despărți. În fiecare jumătate de 

oră pleacă vaporul şi ofere o delicioasă plimbare pe Bosfor, pe 
care n-ai s-o uiţi niciodată. 

Este interesant că femeile musulmane, atît pe vapor, cât şi pe 
tramvai (îmbrăcate într-un fel de caftan şi acoperite la față pînă 
la sprincene cu văl) au un loc rezervat numai pentru ele și 
despărțit cu o perdea. Dacă vrun bărbat străin vrea să intre acolo, 
ori măcar să se uite înlăuntru, numaidecit vine conductorul și-l 
face atent că nu-i iertat. 

Am căutat să mă informez despre starea culturală. Școli sînt 
destul de multe, mai cu seamă primare, dar şi secundare, școli 
profesionale, este şi un liceu imperial în Galata, o şcoală de 
medicină şi de drept. În Stambul există și un Muzeu arheologic. 
M-a surprins însă mult că artele nu le-am prea văzut reprezintate. 
Am întrebat de starea literaturei. Mi s-a răspuns că turcii au 
oameni învăţaţi, bărbați de ştiinţă şi poeţi, însă cei mai mulți se 
servesc în scrierile lor de limba arabă, care literaliceşte e mai 
dezvoltată. Am cerut informaţiuni despre pictorii lor şi m-am 
așteptat ca în galerii să văd eternizate mulțimea de scene vitejești 
ale istoriei musulmane; însă nu sînt nici pictori, nici tablouri de 
valoare. Curios să știu în ce stadiu se află teatrul turcesc, căutam 
pe păreți vrun afiş, să mergem sara să-l vedem, s-auzim limba şi 
muzica; n-am găsit însă nicăiri nici unul. Am voit să-mi aduc ca 
suvenire vro revistă ilustrată turcească; am dat însă numai de o 
ediție foarte primitivă. 

Grecii parcă întrec pe turci. Ei au nu numai şcoli, dar şi societăți 
culturale, ziare politice mari şi teatru în care şi atuncea se juca. 

Sara ne-am dus în o grădină publică, ca cel puţin acolo 
s-ascultăm muzică turcească. Era lume puțină, mai mult străini, 
cîţiva turci, turcoaice nici una. Străinii beau bere sau vin, turcii își 
cereau rahat şi apă. Era liniște complectă. Muzica cînta mișcător, 
încât ne-am mişcat ș-am plecat la otel. 

Luna răsărise şi la lumina ei Bosforul jos ia vale încadrat de 
marele oraș ne înfățoşa un tablou plin de frumuseți. 


PALATELE SULTANILOR 


După ce făcurăm o revistă generală a Constantinopolului și 
astfel aveam cunoştinţă în liniamente mari a situaţiei sale, urma 
să vizităm mai cu de-amănuntul tot ce-i vrednic de văzut. 

Dacă în oraşele din apusul Europei cam de obicei îţi începi 
cercetările la reședințele domnitorilor, cu atît mai vîrtos ţi se 
impune aceasta în capitala imperiului turcesc, unde palatele 
sultanilor ți se prezintă în întipuire printr-un misticism fabulos. 
Cine n-ar simţi un dor neînvins, fiind la Constantinopol, să vadă 
mai întîi acele locașuri feerice unde fantazia creatoare a 
veacurilor legendare s-a pus în serviciul sultanilor puternici spre 
a-și face un rai pămîntesc, în care splendoarea desfătărilor să 
n-aibă nici o umbră?! 

Dorinţa aceasta însă nu se poate realiza așa uşor, căci nu 
numai ai să plăteşti taxe mari, dar palatele nici nu se deschid 
totdauna şi orișicui. 

Noi aveam escelente recomandaţii de la Bucureşti, dar şi 
norocul că dl ministru loan Brătianu și familia, venind - precum 
spusei — cu acelaş vapor, asemenea se afla la Constantinopol și 
tocmai în ziua aceea voia să viziteze seraiul. D1 T.G. Djurava, 
ministrul plenipotenţiar al României la Sublima Poartă, care 
însoțea pe dl Brătianu, ne-a făcut şi nouă onoarea să ne poftească 
în societate şi astfel avurăm minunatul prilej să vedem interiorul 
tuturor palatelor. 

Ca loc de întîlnire se fixă restaurantul Tokatlian din Stambul, 
de unde apoi aveam să mergem întîi în Eski-Serai, palatul în care 
se păstrează tezaurul sultanilor. 

Trecînd podul Sultanei Validă, intrarăm în Stambul, pe nişte 
ulicioare murdare, strîmte şi neregulate, încât nici birjarul nu se 
ştia orienta. Norocul nostru că îndată ce ne opream pe un 
moment, numaidecît eram împresoraţi de o droaie de turci, cari 
- în speranța unui bacşiş — se ofereau a ne conduce la locul 
dorit. Oricât voiam să ne scăpăm de ei, nu puteam, dînşii veneau 
alăturea de noi şi ne petreceau pînă-n strada a treia tot vorbindu-ne 
în o limbă pe care nu o înţelegeam şi atrăgînd asupra noastră 
atențiunea trecătorilor de pe uliți şi de prin prăvăliile și băcăniile 
de tot soiul din dreapta şi din stînga. 

La restaurantul Tokatlian lume multă, ca-n tîrg. Societatea în 
care furăm poftiți era gata de plecare. Ea se urca la 20-25 persoane, 
printre care se distingea respectabila matronă, d-na Pia Brătianu, 
văduva marelui loan Brătianu și mama actualului ministru, o 
damă cu părul argintiu, dar încă tot frumoasă şi cu privirea plină 
de bunătate. 

Fiul său, tînărul ministru, nalt și mlădios, cu ochii plini de 
viață şi cu aparența-i distinsă, un model de frumuseţe bărbă- 
tească. Alte două dame elegante erau surorile ministrului. 

n societate se mai afla dl ministru rezident Djuvara; consulul 
României la Constantinopol, di Petrescu cu mama, doamna (sora 
d-nei Haret), fratele şi sora, dimpreună cu alții al căror nume mi-a 
scăpat din memorie. 

Societatea luă loc în birjele care aşteptau jos şi plecarăm. 
Trecurăm prin niște strade niţel mai curățele și-n cele din urmă 
sosirăm la un complex de edificii vechi și mohorîte. Eram la 
vestitul Eski-Serai. 

O deziluzie oareşcare se imprimă pe fețele tuturora, căci 
după cele cetite şi auzite ne aşteptam la un ce splendid, la nişte 
zidiri măreţe care să impună chiar şi cu exteriorul. Şi ce vedeam? 
Nişte clădiri simple, mare parte părăsite, care parcă jeleau gloria 
trecută. 

Descălecăm și intrăm în prima curte. Nişte platani singulari, 
ca tot atîtea semne de exclamaţie ale măririi de odinionară, ne 
fac impresia că toate-n lume sînt trecătoare. Ce pompă s-a 
răsfățat în vremile bătrîne în aceste locuri! Ce urări exaltate au 
întîmpinat odinioară în curtea aceasta pe atotputernicul sultan! 
Căci aici a fost reşedinţa cumpliților domnitori ai Semilunei. 
Aceste ziduri au adăpostit splendoarea orbitoare a fuduliei lor. 
De aici s-au condus destinele unei mari părţi a lumei. Aici ş-au 
jucat mîndrele trufia, despotismui şi desfrînarea. 

Astăzi măreţele clădiri de odinioară stau aproape goale. 
Suitanii s-au mutat în alte părţi, fiecare în alt loc şi-a zidit palatul. 
Aice n-a rămas decât amintirea strălucirii de mult trecute. 

Nu mai intră călăreţi falnici pe poarta de frunte. Nu mai 
răsună fanfare jubilare din chioscurile de la vale. Şi de după 
prilagiul ferestrelor nu mai privesc în jos pe de-a furiș ofilitele 
femei din harem. 

Totul e gol şi pustiu... 

Numai garda de la intrare ne aminteşte că sîntem într-un 
castel. Şi santinela salută milităreşte ivirea ministrului român. 

Deodată cu aceasta apăru un bimbaş, care întîmpină pe 
ministrul şi care de-aci nainte i se puse ia dispoziție, conducînd, 
arătînd și explicînd tot ce era mai interesant. 

Intrarăm în a doua curte, unde la 1823 sîngerară cei din urmă 
ieniceri, lăsînd o mulțime de amintiri, anticităţi, arme și juvaere 
care se păstrează în salele pe cari le vizitarăm în urmă. 

Aici e fintîna lui Achmed, cu nişte arabescuri bogate. Un turc 
ne oferă apă de băut din vasele de marmore. Bem din respect şi 
trecem înainte, fără să ne vină pofta a cere a doua oară din apa 
murdară. 

Apoi printr-un spalier de soldaţi invalizi intrăm în renumitul 
„tezaur“. Păcat că luminaţia este cam slabă şi astfel lucirea 
pietrelor scumpe nu poate fi completă. Dar și așa vederea este 
minunată. O adevărată mirăzenie orientală. Pompa, luxul şi 
strălucirea veacurilor întregi se reflectează aici. Cite juvaere au 
avut sultanii, cîte au cumpărat, au jefuit ori au primit drept 
semne de supunere și de omagiu, toate stau îngrămădite înaintea 
noastră. Stai uimit și nu mai ştii unde să te uiţi şi ce să admiri mai 
mult: scumpetea ori lucrul artistic. 

Urcăm treptele ce duc sus la coridor. Acolo altă colecţie. Sînt 
îmbrăcămintele şi scoifurile sultanilor, reprezintate prin figuri, 
cari fiecare poartă numele respectivului domnitor. Îmbrăcă- 
mintele, tot atîtea lucrări de artă; dar şi mai preţioase sînt 
scoifurile şi turbanele ce-au purtat. Lanţuri mari de pietre 
scumpe împodobesc hainele, iar săbiile abia se văd de juvaere. 
Cite unul n-are în scoif decît o singură piatră scumpă, dar aceea e 
cît o nucă şi are valoare de milioane. Altul și-a împodobit 
turbanul cu o ghirlandă de nestimate, scumpă cât o ţară. Ce lux 
orbitor a putut să împresoare pe aceia cari au purtat astfel de 
îmbrăcăminte. 

"Şi vorbărețul bimbaş explică sîrguincios toate făcînd o 
deosebită plăcere damelor încîntate de atîta splendoare. 

Cu greu ne despărțim de salele acestea spre a intra în localul 
colecțiunilor de arme. Un istoric al armăturei otomane, cum nu 
se poate mai potrivit. Aici îndeosebi bărbaţii au fost surprinşi. Ce 
frumoase amintiri ale unei națiuni războinice! Se părea că vedem 
înaintea noastră întreaga vitejie turcească, despre care vorbesc 
paginile istoriei universale. 

De aici furăm conduși în alt edificiu. Un fel de muzeu arheo- 
logic, în care ne-au atras luarea-aminte niște sarcofage de porfir, 
cu monogramul lui Christos şi cu semnul crucei. 

Am intrat şi în bibliotecă. Aici n-am avut mult de văzut. 
Sultanii se vede c-au fost prea ocupați cu alte lucruri şi nu le-a 
prea rămas timp de cetit. 

n sfîrşit ne coborîrăm în chioscul împrejmuit de plante 
exotice, care dă spre mare. Păreţii de sticlă-cristal, panorama ce 
oferea spre Cornul-de-Aur și Bosfor era admirabilă. Un rai, nu 
altceva. Vedeam tot Constantinopolul, măreț şi impozant, 
răsfăţîndu-se pe malurile Cornului-de-Aur, în care sute şi sute de 
vapoare, bărci, caice şi luntri mișunau ca-ntr-un tablou fantastic. 

Încîntaţi de această sublimă priveliște, eram adînciți în visări 
încântătoare, cînd ne pomenirăm că servitorii ne aduc dulceaţă şi 
ne servesc cafea neagră. Gentila atenţiune ne făcu cea mai bună 
dispoziţie şi cu ceaşca-n mînă ne închipuiam că sîntem la sultanul. 


Cu impresiunea cea mai plăcută ne luarăm rămas bun de la 
Eski-Serai, care din afară arată atît de puţin și dinlăuntru e atît 
de bogat. 

Ieşirăm şi coborîrăm spre malul Cornului-de-Aur, unde în 
vremile de demult erau nişte muri, iar astăzi sînt numai ruine 
neîngrijite. 

Jos așteptau patru caice, pentru 8-10 persoane unul, cu câte 8 
vislași, să ne conducă de dincolo spre Bosfor, la palatul Dolma- 
Bagce. 

Cînd văzurăm valurile ridicate de vapoarele trecătoare, 
simțeam fiori să ne coborîm în caice; dar fiindcă toată societatea își 
ocupase loc în ele, la îndemnul afabilului bimbaş, care ne însoțea 
şi de-aici înainte, sărirăm și noi în ultimul caic. 

Şi vislașii începură a mîna luntrea. Ne depărtam de mal şi-n 
scurt timp sosirăm în mijlocul mării. Ciudată simţire să te afli pe 
luciul mării într-un caic, care se tot legăna și pe care valurile unui 
vapor repede îl putea răsturna. Între noi să rămînă vorba, ne 
temeam grozav; dar fiindcă toată societatea era veselă ori poate 
îşi impunea ilaritate, glumeam şi noi, să ne arătăm curagioși. 

Într-aceste, trecurăm jumătate de cale, malul se apropia din 
ce în ce mai mult. Și cu cât înaintam, cu atita ne apărea de acolo 
mai deslușit, mai măreț şi mai impunător un colosal palat alb, 
dominînd toată panorama și atrăgînd admiraţiunea tuturora. Era 
cel mai strălucit palat al sultanilor, renumitul Dolma-Bagce. Încă 
cinci-şase vislituri şi sosirăm. 

Cu inima uşoară debarcarăm. Și aruncînd o cea din urmă 
căutătură spre marea pe care o trecurăm, cu multă plăcere ne 
întoarserăm privirile spre mărețul palat. 

Dolma-Bagce, despre care oricine a putut să cetească atît de 
mult, este, ca clădire, desigur tot ce are Constantinopolul mai 
impozant. De o lungime colosală şi avînd un etagiu înalt, cu 
mulțimea de fereşti, cu ornamentica sa majestoasă şi cu culoarea-i 
albă, reoglindindu-se în undele Bosforului, are o înfăţişare 
impunătoare. Stilul modern, curăţenia şi grilagiul monumental 
arată că aici bunul-gust ş-a imprimat marca. 

Fostul sultan Abdul Azis a avut aici reședința; dar detronat, 
acum trăieşte închis în palatul vecin, ale cărui obloane stau 
totdeauna lăsate-n jos. 

Acum e gol și numai columnele de marmoră şi candelabrele 
cu mii de lumini ne spun de splendoarea vieţii ce s-a petrecut aici. 

O dată pe an se împoporează şi Dolma-Bagce. La marea săr- 
bătoare de primăvară a turcilor. Atunci, conform obiceiurilor 
străvechi, se aduce sultanului un miel gras din Asia şi padișahul îl 
junghie în poarta palatului. Ceremonia aceasta se face cu mare 
pompă. Apoi tăcerea își reia locul în palat şi numai turiștii mai 
deschid porțile mari. 

Trecînd poarta, ni s-a arătat locul unde sultanul înfige cuțitul 
în miel, pentru ca apoi un casap să-l junghie cu desăvîrşire. Pe noi 
însă ne-a interesat mai mult palatul şi grăbirăm a trece prin 
curtea încadrată cu arbori, să putem intra cît mai în grabă. 

Un vestibul cu mare lux ni se deschise, cu două impozante 
scări de marmoră. Cînd ne urcarăm, uitarăm că sîntem în orient 
şi ne închipuiam că ne aflăm într-un castei din lumea apuseană. 
Jos covoare scumpe şi sus nişte candelabre de aur. Şi de aici 
încolo, din sală în sală tot surprinderi, tot risipă de lux şi o pompă 
în adevăr orientală. A descrie columnele de marmoră, bogăţia 
covoarelor de Smirna, pictura păreţilor şi a plafonului, candela- 
brele briliante, sumedenia de mobile minunate, ar fi să prezint o 
icoană fermecătoare, pentru care mi-ar trebui talentul unui mare 
pictor. Aici, în adevăr, ne simţeam că sîntem într-un palat de 
sultan, strălucit, feeric, aşa precum ne închipuiam un astfel de loc. 

Eram curioşi să vedem şi departamentul unde a fost „haremul“. 
Ni s-a arătat şi acela, căci — fireşte — era gol. Numai mobilele 
fantastice ne aminteau de viața veselă petrecută aici. Alături, în o 
sală spațioasă, un bazen, era locul de baie al femeilor din harem. 

Cite scene hazlie s-or fi petrecut într-însul. Cite suspine dulci au 
ieşit din locul acesta!... Fantazia noastră aprinsă vedea baiaderele 
dansînd şi odaliscele cîntînd... 

Au trecut mai bine de o oră, cînd intrarăm și în galeria de 
tablouri, care ocupă un coridor grozav de lung. Obosiţi, nu mai 
aveam răbdare, însă nici nu prea găseam multe lucrări de valoare 
mai mare. Ceea ce ne-a suprins a fost că războaiele turceşti, atît 


de multe, abia au fost reprezintate prin câteva tablouri, mai cu 


seamă din războiul de la Crimeea. 

Cu biblioteca o isprăvirăm iute şi ieșirăm. Afară, sub impresia 
splendoarei ce-am văzut, ne părea că ne-am deșteptat dintr-un vis 
frumos. 

Şi iarăş îmbarcarăm caicele şi trecurăm Bosforul spre malul 
asiatic, la palatul Beyler-bey. 

Curioasă simţire, cînd întiia oară ieși din Europa. Îşi pare că 
ţi-ai părăsit patria, locul natal, căminul părintesc. Și te simți atât 
de străin, atât de singur... 

Eram în Asia și de acolo ne uitam acasă — în Europa. Și 
poate numai pentru că eram acolo, ni se părea că ne aflăm sub 
altă climă; ori, poate, pentru că vedeam în curtea palatului nişte 
rododendroni și plante exotice. 

Palatul Beyler-bey asemenea este o fostă reşedinţă de sultan. 
Mai mic decât Dolma-Bagce, emulează însă în lux. Deosebirea de 
frunte este că acolo coloarea dominantă este cea albă, aici totul e 
albastru. 

Ne-am plimbat mult în saloanele sale admirabile, ne-am 
desfătat și în priveliștea minunată spre Bosfor, apoi ne-am urcat 
în grădinile pendente, unde tot felul de grupe și lacuri artificiale 
îți încîntă vederea şi de unde ai priveliști tot mai înalte şi mai 
întinse spre mare şi spre Constantinopol... 

Şi am fi stat încă mult să resimțim plăcerea celora ce vedeam, 
dar se apropia Sara şi mai aveam să trecem o dată Bosforul. 

Veseli ne luarăm locurile în caice și — mînați lopătari! Peste 
zece minute sosirăm iarăș la Dolma-Bagce, unde ne aşteptau 
trăsurile. Tocmai începu şi o ploiță, care ne sili să ne luăm repede 
rămas bun și plecarăm acasă, cu impresiunea unei zile neuitate. 

PAȘTILE LA CONSTANTINOPOL 


Era tocmai în sîmbăta Paştilor. Pentru ziua următoare ne 
propuserăm, dar, a vizita catedrala patriarcală, unde din 
incidentul sărbătoarei mari ne aşteptam să vedem niște festivități 
strălucite. 

Nici acolo însă nu poți străbate uşor, căci vine lume multă, pe 
care biserica n-o poate încăpea, deci se trage cordon şi numai 
celor protejaţi li se dă voie să intre. Graţie amabilităţii d-lui 
Tache Mărgărit, subinspector al şcoalelor româneşti macedo- 
nene, noi am putut pătrunde şi acolo. Conducătorul ne-a fost un 
tînăr român din Macedonia, dl Ioan Barac, student la şcoala de 
medicină din Constantinopol, care, știind turcește şi grecește, mai 
purtînd şi semnificativul fes, a izbutit s-ajungem în loc de frunte. 

Catedrala patriarcală se află în suburbiul Fanar al Stambu- 
lului. Nişte ulițe strîmte și murdare, cu case zidite parcă numai de 
azi pe mîne; pretutindeni lume grozav de multă, o pădure de 
fesuri şi nici o femeie. 

Ne cuprinde un fior străbătînd acest cuib al vechilor intrigi 
politice, de unde au ieșit fanarioții și au copleșit tronurile celor 
două principate româneşti, infectînd spiritul național dintr-însele. 

În sfîrşit sosim la catedrală. Din afară n-are vro înfățoşare 
impozantă. O biserică veche în stil bizantin, fără turnuri nalte. Ne 
urcăm în etagiul casei de lîngă catedrală şi intrăm în o sală mare. 
Acolo găsim o societate strălucită. 

Lîngă păreți, în semicercul din giurul nostru, şăd o mulțime 
de arhierei; în fruntea lor, în fotoliul din mijloc, apare figura 
impozantă a patriarcului, un bărbat cam de 65 ani, dar plin de 
vigoare. La dreapta lui, ambasadorul Rusiei; la stînga, un paşă 
creștin, precum mi s-a spus, medicul curții, apoi, la dreapta și la 
stînga, alți reprezintanţi ai staturilor ortodoxe, afară de România, 
care pe vremea aceea avea suspendate legăturile sale diplomatice 
cu Grecia. 

În mijlocul salei o masă lungă, încărcată cu odăjdii, ale 
patriarcului și ale celorlalți dignitari bisericeşti. 

De ambele părţi ale mesei, scaune pentru corpul diplomatic și 
pentru oaspeţii străini, ocupate de domni și dame, cari aşteptau 
să vadă ceremonialul. 

Într-aceste, publicul tot vinea şi care cum sosea se ducea la 
patriarcul şi-i săruta mîna, care la rîndul său săruta pe toți în 
frunte. 

După așteptare destul de lungă, în sfîrşit ceremonialul 
începu. Diaconii apărură cu cădelnițele, însoțiți de cîntăreții cari 
rămaseră în antișambră. Patriarcul se sculă și dimpreună cu el 
toţi bisericanii şi tot publicul se ridică în picioare. 

Episcopii, arhiereii, preoții şi diaconii împresurară pe patriar- 
cul, îmbrăcîndu-l cu odăjdiile bisericeşti; cîtă vreme şi ceialalți 
prelați îşi învescură ornatele, în mijlocul cîntărilor şi a fumului de 
tămiie. 

Atenţiunea tuturora, fireşte, era fixată asupra patriarcului, 
ale cărui odăjdii, nişte capete-de-operă ale artei, ne uimeau prin 
splendoarea şi bogăţia lor. Îndeosebi părea admirabilă crucea 
atîrnată de lanţul de aur, o podoabă de rară frumuseţe, care se 
termina printr-o iconiţă încadrată în briliante. 

Terminîndu-se ceremonialul îmbrăcării, pornirăm cu toții jos 
în biserică. Intrarea fiind oprită pentru masele mari, îndesuiala 
n-a fost prea mare. Noi am ajuns tocmai în rîndul prim, de unde 
am putut vedea totul bine. 

Biserica e spațioasă, însă nu precum ș-ar închipui cineva că 
trebuie să fie biserica patriarcală din Constantinopol. Boltitura 
proptită pe columne dă întregului o înfăţoșare arhitectonică de 
valoare mai naltă. Iconostasul foarte bogat decorat; sfeșnicele şi 
candelabrele tot de argint şi aur. Pictura e veche şi asupra totului 
se varsă un aer întunecos. 

Ceea ce m-a surprins mult a fost lipsa unui cor. Mă aşteptam 
la nişte delicii corale. Cînd colo, numai cantorii cîntau prin 
strane, secundaţi de niște băieți, ca în oricare biserică de prin sate 
pe la noi. Asta, precum mi s-a spus, se face din pur conserva- 
torism, spre a nu introduce în biserică nici o novaţiune. 

Evanghelia s-a cetit în multe limbi, mai cu seamă slave, astfel 
am putut face comparaţie între ele. Cînd însă un preot a început 
s-o citească şi românește, deodată ne-a umplut un farmec şi 
ne-am zis: „Asta e cea mai frumoasă limbă“. Adevărat că şi 
preotul o citea frumos, cu un accent melodios românesc; desigur 
o fi fost vrun român. Din momentul acela nu ne mai găseam 
străini în mijlocul grecilor, ci ne părea că sîntem acasă; din 
momentul acela simțeam că avem și noi Paşti. Și impresiunea 
aceasta ne făcea atît de bine, atît de fericiți... 

Trecuse însă douăsprezece. Obosiţi de statul în picioare atita 
vreme şi frînți de căldura ce devinea tot mai mare, ieşirăm. 
Afară, mii şi mii de oameni, o nesfirşită droaie de fesuri; mai 
încolo, spre Cornul-de-Aur, grupe de jocuri poporale, în care se 
mestecă fluieratul vapoarelor. 

Trecurăm golful spre Galata, urcarăm pe calea ferată funi- 
culară sus la Pera, să ne odihnim ła dejun... 


Abia ne scularăm de la masă, dl Tache Mărgărit a și vinit a 
ne face plăcerea să ne ofere conducerea sa afabilă la Aya Sofia și 
la celelalte moschee mai remarcabile. 

Între toate, firește, mai mult ne interesa Aya Sofia, fosta 
Sfînta Sofia, renumitul monument arhitectonic al erei creştine, 
care ni se prezinta prin închipuirea noastră cu un nimb mitic. 

Mergând pîn-acolo, trecurăm lîngă mai multe moschee, împre- 
sorate de fîntîni izvorite din zid, la cari turcii se spălau înainte de 
rugăciuni. Urcarăm dealul Stambulului şi ne aflam înaintea 
măreţei clădiri. 

Prima impresiune ne înfăţişează un complex de edificii 
colosale, din cari se ridică spre cer patru minarete nesfîrşite, 
vestind lumei domnia semilunei. Numaidecît se vede că com- 
plexul acesta nu este opera unei singure dispoziții, ci singurati- 


- cele părţi s-au adaugat în urmă, după trebuinţă, fără a se ţine 


cont de armonia stilului, ceea ce a produs apoi o mare diformitate. 

Plătind taxa de intrare, ni se deschide o colonadă grandioasă 
şi lungă, cu impozantă boltitură, care se razămă pe nişte coloane 
urieșe. Odinioară colonada aceasta a avut sub acoperemîntul său 
oameni mari, împărați şi beliduci, cari determinau destinele 
Orientului european; astăzi viața a dispărut cu desăvârşire din ea, 
parcă ne aflăm în o criptă tăcută, în a cărei linişte pașii turcilor 
singulari, ce intră şi ies, sună ca ciocănitul cuielor ce se bat în 
cosciug. 

Gînduri posomorite ne cuprind şi-n momentul acela ne 
împrospătăm în memorie gloria decăzută a marei Basilici. Ce 
ironie a sorții! Construită de creştini, pentru preamărirea lui 
Christos, astăzi ea serveşte drept moschee turcească pentru 
propagarea legii lui Mahomed. Menită a fi luceafărul deşteptării 
în Orient, a devenit propovăduitoarea stagnării şi a rămînerii în 
întuneric. 

Amărăciunea ni se mai înăsprește la intrarea în biserică, unde 
păzitorii turci ne dau să încălțăm nişte papuci mari, ca nu cumva 
picioarele unor „ghiauri“ să atingă podelele. 

„Las' că vă păcălesc eu, gîndeam. O să-mi pierd papucii şi tot 
o să calc pe pămînt.“ 

La rîndul lor însă turcii erau și ei şireţi; unul venea tot în 
urma noastră și dacă oarecare scăpa din picior papucul, numai- 
decît sărea şi ţi-l aducea. 


Grija asta de papuci, ce-i dreptul, ne cam tulbura în admi- 


rarea minunatei arhitecturi; de aceea am stat locului, ca astfel să 
ne putem desfăta cu tot sufletul în majestoasa clădire. 

Priveliştea impozantă care ni se înfățoșa în adevăr era frapantă. 

nălţimea şi mărirea colosală întrec toate așteptările. 
Construcţiunea, un cap-de-operă al artei bizantine, te pune în 
uimire; ochii-ţi rătăcesc din frumuseți în frumuseți, încîntați de 
plăcere și neștiind ce să admire mai mult. 

Biserica are formă rotundă. Columna de marmore, granit și 
porfir ține galeriile, deasupra cărora stă minunata cupolă la 
înălțime înspăimîntătoare de treizeci metri. Tot ce Atena, Efes, 
Delos a avut mai minunat, ca materie şi artă, s-a adus aici, spre a 
reprezinta cultura bizantină. Totul arată un clasicism în faţa 
căruia te închini smerit. 

Ce măreț a putut să fie templul acesta pe timpul domniei 
bizantine, cînd ornamentica sa a stat completă, cînd icoanele de 
mozaic au fost intacte, cînd picturele murale n-au fost şterse, cînd 
a strălucit în toată pompa sa, deoarece şi astăzi, cînd mînile 
barbare l-au despoiat, este o minune a lumii! 

Precum se ştie, primul fundator a fost Constantin cel Mare; el 
însă nu ş-a putut termina opera, ci fiul său Constante. La 404 a 
ars, apoi Teodosiu II a restaurat-o. Abia peste o sută de ani, la 
532, a ars iarăş și Iustinian a edificat-o aproape cu totul din nou. 
De atunci şi pînă la ivirea turcilor în Europa, la 1453, Sfinta Sofia 
a fost cea mai mare biserică creștină în Orient. În anul acela, însă, 
turcii ocupînd Constantinopolul au dat jos crucea din virful ei şi 
au împlîntat acolo semiluna, prefăcînd măreaţa basilică în 
moschee turcească. Cu mîni sacrilege au profanat creaturile artei 
bizantine, văpsind icoanele de mozaic, diformînd sculpturele 
clasice și rupînd arabescurile spre a le da oricui pentru bacșiş. 

De atunci și pîn-acuma, momentul acesta al vechei lumi 
clasice parcă e umbra jelindă a unui trecut glorios, care a dispărut 

ca un vis frumos, despre care istoria povesteşte generaţiunilor ce 
se urmează. 

De atunci şi pîn-acuma, turcii au tins necontenit a-i şterge 
toate rămășițele creştinătăţii de odinioară; însă degeaba, 
minaretele vestesc, ce-i dreptul, lumii că e moschee turcească, dar 
arhitectura denunţă originea sa creştină şi de sub văpseala 
păreţilor străbate ici-colo încă și acuma neperitoarea şi vecinica 
iconografie a marilor măeştri bizantini... 

Cîtă vreme noi admirăm impozantele frumuseți ale 
arhitecturei, turcii de pe la margini își făceau rugăciunile, 
închinîndu-se nesfîrşit şi scoţind nişte tînguiri și vairări 
dizarmonioase, cari atacau grozav auzul. 

Încolo era tăcere profundă şi peste tot un semiîntuneric, în 
care tremurau razele de soare ce străbăteau prin sutele de fereşti. 
Nu se auzea nici zgomotul pașilor, căci se perdea în covoarele 
acoperite cu rogojină ce cuprindea toată biserica. 

Şi cum tocmai era ziua de Paşti, am mers repede — perzînd 
papucii — în mijlocul colosalei rotunde şi pînă cînd turcul mi-i 
aduse, cîntai lin, să nu m-audă nime, de trei ori: 

- Christos a înviat! 

Nu ştiu cum, după ce am cîntat, parcă mă simțeam ușorat d-o 
greutate. Împregiurimea nu-mi mai părea atât de străină. Devenii 
vesel. Şi mai aruncând din ușe o cea din urmă privire de admira- 
țiune, ieşii mulțumit. 


Nu departe de Sfinta Sofie se nalță falnic moscheea Achmed, 
cu multele sale minerate. Este una din cele mai mari moschee, 
care pare a rivaliza cu Aya Sofia. 

Intrarăm s-o vedem. Într-adevăr e impozantă. Se pare că 
turcii s-au pus şi ei să producă ceva frumos. Au reuşit binişor; 
n-au putut însă s-atingă măreţia artei bizantinilor. 

Ciţiva pași încă și ajunserăm în vestita piaţă Hipodrom, care a 
fost construit în forma de Circus Maximus al romanilor şi unde 
s-au petrecut o mulțime de fapte istorice. 

Odinioară înzestrat cu statuie multe, astăzi numai columna 
lui Constantin Porfirogenetul, care era de 30 metri naltă şi avea 
în vîrf statua lui, mai aminteşte, schilogită de vremi şi de barbari, 
gloria trecută. Caii de bronz au fost duşi la Veneţia spre a face 
acolo o decorare a bisericii San Marco. 

Nici un mur, nici o piatră n-a rămas din splendoarea 
orbitoare; totul s-a spulberat în vînt și locul Hipodromului l-a 
cuprins o piață plină de noroi... 

Numai un obelisc ce se ridică în apropiere, dărîmat de 
cutremur și restaurat de Teodosiu I, jeleşte ca un semn de escla- 
maţie veacurile de mărire... privind cu duioșie la mica coloană 

“serpentină de lîngă ea, cea din urmă rămășiță a vremilor 
legendare... 

Istoria modernă a pătat cu sînge şi acest loc al bucuriilor din 
epocele uitate. La începutul secolului al XIX [-lea), Mahmed II 
aici a stins viața celor din urmă ieniceri... 

Tabloul însă devine prea posomorit pentru ziua de Paști. 
Haidem în alte părţi să ne veselim. 


DE LA CONSTANTINOPOL 


BAZARUL MUZBUL. CIMITERUL TURCESC DIN SCUTARI. 
TURNUL GALATA 


Cine n-a auzit ori n-a cetit despre bazarul din Constantinopol? 
Locul acela de tîrg ni se prezintă tuturora ca un tablou feeric, în 
care strălucirea luxului și varietatea colorilor îţi arată o lume 
plină de minuni. Se-nţelege, dar, că dacă petreci cîteva zile la 
Constantinopol, aştepţi cu dor momentul să poți vedea şi bazarul. 
„ Ne-am dus şi noi. lată-ne impresiunea. 

Bazarul se află în Stambul, prin urmare ai să străbaţi o 
mulțime de strade murdare. Obicinuiţi cu ele, nu ne mai 
surprind, căci doar sîntem în capitala Turciei. Și tot mai avem 
speranța că în apropiarea bazarului are să ne-ntîmpine curăţenie, 
iar însuș bazarul o să ne uimească cu o înfățoşare impozantă. În 
curînd însă ni se oferi trista ocaziune a ne convinge că speranța 
ne-a înșelat, nici pomană de curățenie. Și în locul închipuitului 
bazar strălucit, găsim o hurubă scundă, întunecoasă, prăpădită, 
încît stai pe gînduri să intri ori s-o iei napoi. 

nsă şi dacă ai vrea, nu te mai poți întoarce. Îndată ce te-ai 
oprit un moment la uşe, din mijlocul mulțimei bazarului, 

numaideciît sar afară doi-trei înşi cari te-nhață și te duc ântăuntru, 
oferindu-ţi felurite obiecte de vînzare. 

Numai atunci vezi unde ai ajuns. 

De ambele părți, în dreapta și-n stînga, cîte un șir nesfirşit de 
prăvălii, în ele mii și mii de obiecte şi în mijloc o sumedenie de 
oameni, turci, greci, armeni, ovrei, cari vînd și cumpără, un 
tărăboi ce te îmbată, un haos ce-ţi întunecă vederea. 

Bazarul principal are o lungime de 140 metri și e luminat 
deasupra cam slab, dar poate că lumina prea mare nici n-ar fi 
potrivită pentru această speluncă de daraveri, în care ni se prezintă 
comerciul levantin cu toate ale sale figuri, apucături şi ciudăţenii. 
Aici găseşti tot ce produce Orientul, începînd din Europa, Asia, 
Egipet, Arabia, Africa și pînă-n Indii. Fructe, marfă crudă şi 
obiecte de artă. Cafea, poame orientale, smochine, lămîie, 
portocale, mandarine, zahăr, oleiuri, covoare, stofe, mătase, 
musselin, antichităţi, bijuterii de aur şi argint, pietri scumpe, tot 
ce natura a produs şi arta a pregătit. O vedere în adevăr foarte 
interesantă. 

Din strada principală te conduc căi laterale în alte aripe ale 
bazarului, pline şi acele de marfe şi de oameni. Apoi treci în 
bazarul cel mare, unde te întîmpină un adevărat Babilon, în care 
fiecare articlu de industrie are coridorul său şi unde se află 
obiectele cele mai scumpe. 

Ai sta bucuros la cîte o prăvălie să admiri obiectele de lux, 
însă nu poţi, căci îndată ce te opreşti numaidecît sare afară 
negustorul şi te cheamă înlăuntru ori te împresoară doi-trei înşi 
din cei ce stau p-afară şi ţi se ofer să te conducă la o prăvălie 
escelentă, unde poți să-ți cumperi tot ce-ţi doresc ochii şi sufletul. 
Și dacă te-a apucat unul din aceştia, nu-i chip să scapi de el; te 
însoţeşte pînă-n coridorul al treile şi-ţi tot vorbeşte, fără să-i pese 
că nu pricepi nimica din ceea ce-ţi hodorogește, pînă ce-i dai un 
bacşiş şi te lasă-n pace. 

Plimbîndu-te în acest tîrg nesfîrşit şi admirînd mulțimea de 
obiecte preţioase și foarte scumpe, ne-a cuprins mirarea că toate 
aceste se află într-o zidire atit de nepotrivită, urâtă și nesigură. În 
alte ţări, un astfel de bazar s-ar fi instalat într-un edificiu 
monumental, care să impună şi cu exteriorul său. Turcii nu se 
gîndesc la ce-i frumos; ei aşează mărgăritarul în zdrenţe. Ce-a 
făcut natura, ce-au pregătit alții, atîta tot; ei din partea lor nu-şi 

prea dau osteneala măcar să le prezinte într-un fel mai 
convenabil. 


De la bazar ne-am dus la muzeu, fiind curioși să vedem și 
ceva artă turcească. 

N-am avut ocaziune s-o admirăm, căci n-am găsit deloc 
nimica. l 

Cele două secțiuni ale muzeului conțin anticități şi statuie. 
Nici acele, nici acestea nu aparțin productivității turcilor. 

În secțiunea anticităților am găsit multe sarcofage de mare 
valoare, o prețioasă colecțiune numismatică, o bogată armatură și 
interesante vase de tot felul, toate aceste, începînd de la fenicieni, 
sînt anterioare dominațiunii musulmane şi nici un obiect nu arată 
spiritul creator al Semilunei, parcă de atuncea nu s-ar mai fi făcut 
nimica, parcă din mijlocul secolului al XV-ea, de cînd au ocupat 
turcii Constantinopolul, ştiinţele ar fi amuţit şi artele s-ar fi stîns 
cu desăvîrșire pe pămîntul acela. 

Degeaba am căutat arta turcească şi în secțiunea statuielor. 
Nici urmă de ea. Încît pentru nivelul artistic al galeriei, e modest. 
Puţine opere de adevărată artă, mai multe copii şi imitaţiuni de-o 
valoare foarte îndoielnică. Cînd le vezi şi-ţi aduci aminte de 
admirabilele. muzee de statuie din Dresda, ţi se face milă de 
aceasta încercare de înjghebare artistică. 

Am întrebat de galeria de tablouri; mi s-a răspuns că nu este 
alta decît ceea din palatul Dolma-Bagce. Şi parcă n-am putut 
crede. E peste putință, mi-am zis, să nu fie Şi pictori turci. Dar 
unde-s operele lor? Poate prin casele particulare, unde n-am avut 
ocaziune să intru.. 


Un loc de atragere al tuturor turiștilor este şi faimosul cimiter 
turcesc din Scutari pe malul asiatic. 

Treci Bosfoiul şi debarchezi la Scutari. Ce bine că nimene nu 
ne cere pasaportul, căci acela este dat numai pentru Europa și 
astfel ar trebui să ne rentoarcem, fără să vedem Chiparoșii despre 
cari am cetit demult în suvenirile de călătorie ale acelora cari le- 
au cercetat. : 

Pasaport nu ni se cere, dar sîntem întîmpinați de o droaie de 
hamali şi de birjari, cari vin să-ţi ofere serviciile. 

Cu chiu cu vai străbatem prin el, luăm o birjă şi pornim. Nu 
știm însă dacă n-ar fi fost mai bine să fim pornit pe jos, căci 

pavagiul este în adevăr asiatic, trăsura ne hurducă, încît ne trece . 


de şagă şi n-avem nici o plăcere să ne uităm ce exterior are un 
ii Asia. 

n fuga ochiului totuș zărim că strada ce parcurgem este cît se 
poate de neregulată; case şi bordeie, pavilioane şi locuri goale se 


și băieți cu chibrite. Şi cu cît înaintăm mai mult, cu atîta 
priveliştea devine mai uricioasă. În loc de case, niște Şoproane; în 
loc de pavagiu, niște bolovani cari împedecă comunicaţiunea. Nu 
mai putem merge cu trăsura. Ne dăm jos. 

Drumul urcă în sus și pornim. Din norocire, facem excur- 
siunea cu o societate veselă și astfel rîdem de mizeriile acestei 
plăceri și facem glume în socoteala celor ce vedem în giur de noi. 

ntr-aceste, sosim la un fel de cafenea-cîrciumă. Câţiva turci 
şed în verandă, mănîncă rahat, beu apă ori trag din narghila 
ameţitoare, încolăciți cu picioarele sub ei. Nici unul nu grăieşte 
nici un cuvînt. Numai tutungierul vine din cînd în cînd de le pune 
jar proaspăt în ceasca din vîrful narghilei. Se zice că toată ziua 
şed așa şi tot fumează, pînă ce nicotinul îi îmbeată şi cad jos. O 
adevărată stare dobitocească. 

Cînd am sosit acolo, unul părea ameţit și ne aşteptam în tot 
momentul să se rostogolească jos, căci avea niște ochi scofălciți și 
zgăiţi, de te umpleau de fiori. 

Luarăm și noi loc pe laviţele primitive şi ne cerurăm ceva 
răcoritor. Nu era decît sifon. Ne ospătarăm vesel făcînd haz de 
cele ce se petreceau în fața noastră. i 

Apoi, întramați, o luarăm în sus spre deal şi peste cîteva 
minute sosirăm la vestitul cimiter. 

O pădure de Chiparoși nalți și frumoşi, sădiţi în ordine 
simetrică, cu ramurile plecate-a jos ne face o adiîncă impresiune 
cînd intrăm. Un simbol mai mişcător pentru un cimiter nu se 
poate întipui. Şi cît de emoționant este simbolul, întocmai atît de 
admirabil este acela reprezintat, căci nu cred să mai fie undeva în 
lume o pădure de chiparoși atît de frumoasă ca şi aceasta. 
Plimbîndu-te la umbra lor, involuntar te pătrunde o jale, care-ţi 
spune că totul e trecător... Mi-am rupt O rămurică, am adus-o cu 


mine drept suvenire şi cînd mă uit la ea îmi Tevoc în memorie - 


zilele frumoase petrecute pe malurile Bosforului... 
Ceea ce privește însuș cimiterul, n-am să zic multe vorbe. 
Mormintele au la un capăt cîte un stîlp de lemn sau de piatră, în 

virf cu fes sau turban. La unele morminte sînt mai mulţi stîlpi, 
sămnul că acolo zac mai mulți. 

Încolo, mormintele sînt negligeate, iar căile crescute cu iarbă 
şi buruiene. 


Dorind să avem o perspectivă a Constantinopolului, ne-am 
urcat în turnul Galata. O înălțime înspăimîntătoare, de unde ai o 
priveliște minunată asupra întregului oraș. 

Suişul este obositor, dar apoi panorama de sus te răsplăteşte 
pentru toate ostenelele. O frumuseţe fermecătoare, ce n-are 
seamăn în lume. Ar trebui să am un penel ca să pot zugrăvi 
tabloul acesta. 

De aici vedem Bosforul în toată pompa sa, cu feericele vile 
din stînga şi din dreapta, cu mulțimea de tot felul de năi ce 
furnică pe luciul său; mai încoace apare Marea de Marmara, cu 
turnul lui Leandru la intrarea sa; față de noi se-nalță măreţul 
Stambul cu impozantele-i minarete; mai jos, golful Cornul-de- 
Aur, cu cele două poduri colosale şi cu roiul de vase de război, 
năi comerciale, vapoare de pasageri, caice şi luntre de plăceri; de 
dincoace, partea mai europenească a Constantinopolului, 
încheindu-se la extrema margine cu Yldis-Kiosk, locuinţa 
actualului sultan... 

Privim, privim şi desfătindu-ne în vederea aceasta minunată, 
ne zicem: 

„Ce admirabil e Constantinopolul privit din afară!“. 


PRINKIPO 


Razele primăvăroase ale soarelui dătăror de viaţă străbat cu 
drag în odaia mea şi se joacă șăgalnic pe masa mea de scris. 

Sub impresiunea lor întinezitoare mi-aduc aminte de 
Prinkipo, feerica insulă de pe Marea de Marmara, aproape de 
Constantinopol, unde în primăvara trecută am petrecut nişte 
momente delicioase, pe care n-am să le uit niciodată. 

Şi ieu condeiul în mînă ca să urmez schițarea impresiunilor 
mele de la Constantinopol, pe care din lipsa timpului le-am 
întrerupt la sfârşitul anului trecut. 

Dintre toate escursiunile ce se pot face în apropiarea 
Constantinopolului, desigur mai frumoasă este ceea de la insula 
Prinkipo. Îndată ce soseşti la Constantinopol, numaidecit ți se 
atrage atenţiunea asupra ei, cu niște descrieri cari îți aprind 
fantazia şi-ţi stîrnesc dorul d-a o vedea cît mai curînd. Ne Şi 
grăbim a ne realiza dorința. Putem ușor, căci în fiecare oră 
comunică cîte un vapor. l 

E foarte interesant publicul de pe acest vapor. El se compune 
din două categorii de oameni: din europeni şi asieni. Europeni 
sînt străinii, turiştii cari au vinit să vază capitala Turciei și 
împregiurimile sale; asieni sînt cei ce-au vinit din Asia şi acuma 
se întorc acasă, căci în escursiunea aceasta vaporul are să atingă 
mai multe stațiuni ale malurilor asiatice. 

Printre aceştia dau un contingent destul de mare turcii, grecii 
şi armenii; cele două sămînţii din urmă cu nevestele şi fetele lor, 
cîtă vreme femeile turcilor stau separat, într-un loc rezervat al 
vaporului, despărţit prin o perdea, unde nu-i permis să intre nici 
un bărbat. 

Ieşim din portul zgomotos şi străbatem prin mulțimea de 
corăbii, vapoare și tot felul de vase maritime şi ajungem în largul 
golfului Cornul-de-Aur, de unde giur-împregiur ni se ofere o 
perspectivă ce nu mai are păreche în lume. De atîte ori am văzut-o 
şi totuș ne pare nouă, căci are mii de părticele ademenitoare, pe 
care nu le-am observat pîn-acum şi cari ne atrag de nou 
atențiunea și admiraţiunea. 

La dreapta noastră se ridică din valuri vechiul Stambul cu 
impozantele sale minarete; în stînga, partea mai europenească a 
Constantinopolului, cu strălucitele palaturi cari se reflectează în 
mare; la spate, golful Cornul-de-Aur cu pădurea sa de catîrguri; 
iar în față, Bosforul şi malurile asiatice, cu orașele, grădinele şi. 
chioscurile ce se răsfață-n luciul mării. 

lată şi legendarul turn al lui Leandru, reamintindu-ne vechea 
tragedie de amor, care se zice că s-ar fi petrecut aici. ÎI privim cu 
duioşie și ne reîmprospătăm în memorie toate peripeţiile acestei 
tragedii, pe care cu atîta simţire a tălmăcit-o Grillparzer în 
lucrarea sa. i 

Într-aceste, vaporul o cîrneşte în dreapta, tabloul se schimbă, 
nu mai vedem decît Stambulul; Cornul-de-Aur şi celelalte părți 
ale Constantinopolului au dispărut. Sîntem pe Marea de 

Marmara, care la dreapta cuprinde tot orizontul şi parcă simțim o 
plăcere că iarăș putem să vedem marea nesfirşită. 

Vaporul oprește în stînga, la malul asiatic. Privim curios 
publicul care se coboară și se urcă, pentru un european este inte- 
resant să vază oamenii din Asia. Mai toţi sînt din poporaţiunea 
de jos şi poartă fes; restul se compune mai cu seamă din armeni. 

nsăș staţia prezintă o atracţiune prin orășelul deasupra ei, 
care parcă e o grădină mare plină de arbori şi flori. 

Şi pornim mai departe. Călătorii cu binoclu se desfătează în 
vederile frumoase, conversînd în multe limbi, cîtă vreme un 
servitor al bucătăriei umblă-n sus şi-n jos strigînd „Cafedji“ şi 
oferind tuturora cafea neagră, care se consumă necontenit şi 
pretotindeni. 

Mai oprim la o staţie asiatică și la dreapta noastră, din 
mijlocul Mării de Marmara, apar trei puncte negre. Încetul cu 
încetul, ele se tot măresc și vedem tot atîtea dealuri ridicîndu-se 
din valuri. Sînt trei insule la distanțe mari una de alta, încît de la 
prima zărim numai conturele celei de a treia. 

Prima, la care opreşte vaporul, ne prezintă un orășel cu multe 
vile la margine, iar mai înlăuntru cu case și strade în regulă. Aici 
se coboară mulți, pe cari îi întîmpină o sumedenie de portari de 
la oteluri, oferindu-le cvartire, precum şi o ceată de hamaii, de 
cari abia pot să scape. 

Insula a doua e mai interesantă şi mai frumoasă. Aceasta ne 
arată un orășel mai mare, case frumoase şi o mulţime de oteluri. 
Se vede că vine multă lume să petreacă vara aici. Totului îi dă o 
înfăţişare oficială şcoala militară maritimă otomană, situată pe 
malul mării, cu o mare esplanadă dinaintea sa. Elevii tocmai țin 
exercițiu şi astfel avem prilegiul a vedea o privelişte pitorească. 

Tot privind tabloul acesta, iată că ne pomenirăm în faţa 
noastră cu a treia insulă, cea mai mare, mai frumoasă Şi mai 
vestită. Era insula Prinkipo, unde voiam să mergem. Impresiunea 
din cale afară plăcută se manitestă pe feţele tuturor turiştilor. 
Încîntați, priveam toţi minunatul cuib de plăceri. 

Aveam înaintea noastră un deal înalt ieșit din mijlocul 
valurilor, ca o vecinică sentinelă a infinitului pustiu, înzestrat de 
vale cu nişte vile, chioscuri și oteluri cari se scăldau în mare, cîtă 
vreme în vîrf se răsfăţa un restaurant cu panorama cea mai 
uimitoare. Şi din ce în ce ne apropiam mai mult, priveliștea 
devenea tot mai frumoasă, căci ieșeau în relief părticele pe cari 
din depărtare nu le puteam vedea bine. 

„La debarcader, lume multă, trăsuri și oameni cu măgari. Unii 
din călători luară trăsuri, alții se urcară pe măgari şi astfel o luară 
Sus la deal. A vedea o societate întreagă pe măgari, suind dealul 
vesel, desigur este un tablou hazliu, care inspiră multe glume. Și 
dacă mai adaug că în fruntea unei astfel de societăți era ministrul 
loan Brătianu, ministrul plenipotenţiar din Constantinopol, 
Djuvara, şi alți domni, tabloul devine şi mai interesant. 

Noi ne luarăm o trăsură şi făcurăm cu asta ocolul insulei. 
Numai atuncea văzurăm ce mare estensiune are. Partea locuită 
este numai cea de dincoaci, dar și dincolo încep a se ridica ici- 
colo nişte vile solitare, la care conduc căi de comunicaţiune bine 
întreținute. 

Partea de dincoace este minunată. La tot pasul ai ce să 
admiri. La tot pasul frumuseți, lux, pompă şi lucruri de plăceri. 

O stradă principală încadrează poala dealului. De ambele 
părţi ale stradei, în jos spre mare şi-n Sus la deal, tot vile, 
chioscuri și restauranturi cari îţi farmecă vederea. Stai uimit şi ai 
tot privi desfătîndu-te în cele ce se ivesc înaintea ta. Tot ce 
Constantinopolul are mai bogat a ţinut să fie reprezintat aici. 
Ambasadori, ministri, pașe, bancari, comercianți mari aice-și au 
locuințele lor de vară. Un adevărat mozaic de farmece. 

Partea cea mai frumoasă se răsfață în dreapta stradei, pe 
malul nemijlocit al mării. O ghirlandă din cele mai strălucite 
chioscuri şi vile, unele foarte luxoase, care toate se sfîrşesc jos în 
mare, cu localuri de baie. Dintre toate, cea mai scumpă e a unui 
bancar din Constantinopol, înzestrată toată cu mozaic, o 
adevărată comoară. $ 

La stînga, spre deal în Sus, un șir de vile, grădini atîrnătoare, 
oteluri, locuințe particulare, toate cu lux. Mult ne-a atras 
atenţiunea vila unui pașă care petrece aici vara cu tot haremul... 

Ceea ce dă tuturor acestora un stafagiu plin de viaţă este 
mulţimea de tot felul de arbori şi plante exotice, cari cresc atît de 
abundant sub cerul liber și răspîndesc un aer plin de parfum. 

Farmecul cel mai adînc ce simţim ni-l ofere însă marea 
ce-împresoară insula, formîndu-i o cadră majestoasă şi dumne- 
zeiască, simplă și totuș impozantă, lină şi totuş vecinic în fierbere. 

Ne-am aşezat la masa extremă din veranda restaurantului 
Calipso, care se-ntinde afară spre mare şi priveam cu ochii 
îmbătaţi măreața panoramă din giurul nostru. 

La stînga, Marea de Marmara, cu nesfîrşitele sale orizonturi, 
în cari la depărtări uriașe se iveau din cînd în cînd nişte puncte 
albe, corăbii ce-și făceau drumul spre alte maluri; vis-ă-vis de noi, 

insula cu şcoala maritimă otomană; la dreapta, malurile Asiei, cu 
sate şi orășele, de unde vedeam fumul locomotivului ce fugea 
cine ştie de unde, poate din fundul Asiei... E 

A petrece pe insula aceasta o vară este tot ce se poate întipui 
mai frumos. Departe de murdăriile capitalei, aici aerul e curat, 
exhalaţiunea mărei sînătoasă, băile de mare sînt întineritoare şi 
priveliştea-i minunată. Prinkipo este un adevărat mărgăritar al 
Constantinopolului. , 

În giur de noi, la celelalte mese, dame şi domni aproape din 
toată lumea: ruşi, francezi, germani, englezi şi alte neamuri. Dar 
ochii tuturora erau fixaţi spre acelaş punct, spre marea ce se 
zbătea jos la picioarele noastre, ale cărei valuri vecinic muginde 
sunau ca o muzică ce cutrieră cerul şi pămîntul, în fața căreia 
muritorul cade în genunchi şi ateul adoră pe unul și marele 
Dumnezeu... 

Adinciţi în gînduri şi ridicați pe aripele fantaziei, am fi privit 
ceasuri întregi aceasta vedenie minunată, dar soarele scăpăta și 
timpul plecării vaporului s-apropia. Cu multă părere de rău ne 
coborîrăm la port, unde îmbarcarăm vaporul care tocmai sosi. 

Acolo cu toţii ne urcarăm pe bord şi priveam cu duioşie la 
edenica insulă pe care o părăsirăm, pînă cînd în cele din urmă o 
pierdurăm din vedere... 


DERVIȘII URLĂTORI ȘI ÎNVÎRTITORI 


Începînd să scriu aceste schiţe, nu ştiu cum ar fi mai potrivit 
să le prezint: în colorile umorului ori să mă servesc de tonul 
serios al zbiciuirii? Ambele aceste două genuri îşi reclamă cu tot 
dreptul potriveala pentru cele ce am să povestesc mai la vale; căci 
între curiozitățile Constantinopolului nu este poate nimic mai 
ciudat, mai vrednic de rîs şi de batjocorit ca ceea ce prezintă 
„acolo dervişii. Iată totodată şi cauza care îndeamnă pe toți 
străinii cari se abat în capitala Turciei ca să viziteze şi pe aceștia. 

Privind ceremonialul lor religios, îți vine să pufneşti de rîs şi 
totodată să te indignezi, căci vezi o sumedenie de prostii ridicole 

şi niște barbarii revoltătoare. Îţi pare că nu mai eşti în Europa, ci 
undeva în fundul cel mai depărtat al Asiei; îți pare că nu mai 
trăieşti în secolul acesta, ci pe timpul sălbăticiei genului omenesc. 
Noi europenii moderni stăm uimiţi, căci nici prin vis n-am fi putut 
crede că-n secolul luminii să poată exista aşa ceva. Şi în uimirea 
noastră, acuş ridem, acuș ne indignăm. 

Dervişii — precum se ştie — sînt niște călugări mahomedani, 
cari își au sectele în Asia. Istoria lor se începe din veacurile 
legendare și are multe peripeții şi lupte. Dintre toţi, cei mai 
renumiţi par a fi derviştii urlători şi cei învirtitori. 

Deşi asieni, ori poate tocmai pentru aceea, ei se pot vedea și 
la Constantinopol; cei mai vestiți însă se află la Scutari, pe malul 
asiatic, anume dervișii urlători. 

Cuprinşi de cea mai mare curiozitate, ne-am dus să-i vedem. 
Numirea de „urlători“ ne-a indicat un spectacol animalic, de care 
nu ne puteam face idee. Nici nu ne-am înşelat în aşteptările 
noastre. 

Vaporul cu care trecurăm Bosforul era plin de turişti, cari 
asemenea se duceau acolo. Erau mulți francezi și germani, domni 
şi dame, veniţi din depărtări mari. 

Străbătînd stradele murdare, sosirăm la localul în care 
dervişii urlători aveau să-şi țină serviciul religios. Acesta era o 
hărăbură de casă, cu un fel de pridvor, în care un turc cu 
înfățoșare de ovreu încasa taxa de intrare, căci cinstiţii dervişi 
urlători sînt oameni practici, ei ne cer parale ca să putem vedea 
cum îşi fac cultul evlaviei. 

Plătind taxa, intrarăm într-un local nu prea mare, în care 
locul pentru publicul privitor era despărţit prin o barieră de 
lemn. Se pare că şi bariera aceasta făcea parte din „locul sfint“, 
căci dacă cineva îşi punea pe ea pălăria, numaidecit vinea un 
păzitor şi o lua de acolo. Nu ni s-a dat voie decît numai să ne 
răzămăm de ea. Însăș sala menită pentru serviciu era simplă, 
numai păretele din fund, reprezentînd un fel de iconostas, 
învescut cu negru, era decorat cu tot felul de instrumente 
războine, jos pe pămînt cîteva piei de oaie şi pe o poliţă nişte 
tobe, cari nu stîrneau deloc nişte sentimente evlavioase. 

Publicul tot vinea, umplînd tot locul rezervat, încât încetul cu 
încetul începu să fie cald. Apucară să se adune unul cîte unul şi 
credincioşii, mai cu seamă tineri, între cari şi soldaţi, cari fură 
primiți ceremonios, oferindu-li-se locuri într-un colț, jos pe pieile 
de oaie. Dervişii însă nu se mai iveau; se pare că ei așteptau să se 
umple sala, întocmai ca arangiatorii unui spectacol. 

În sfîrşit îşi făcură apariţia şi ei. Întîi veni un bătrîn, făcu 
cîteva mătănii în mijlocul sałei, apoi intrară alții sărutînd 
pămîntul, mai urmară vro câțiva şi în cele din urmă apăru mai- 
marele lor, şeicul, îmbrăcat în negru, făcu şi el mătănii sărutînd 
pămîntul, apoi se duse la păretele negru, cîtă vreme bătrînul se 
postă în mijloc, iar ceialalți, toți cu turban în cap, îşi luară loc pe 
pieile de oaie aşezate dinaintea barierei. Apoi începură să cînte, 
întâi unul, care părea a fi un fel de cantor, o melodie care sămăna 
a tînguirile ovreieşti, apoi urmară toți deodată pe glasul gurii, 
dizarmonios, urât ca nişte oameni beți. Publicul stă şi se uită, ar 
râde însă nu cutează, ca nu cumva să producă scandal; ne uităm 
unii la alții, cu mișcări semnificative şi sperînd că cîntarea aceasta 
o să înceteze. Însă nu încetează. Ne vine să ne astupăm urechile, 
dar nu putem, căci ne-ar vedea dervişii. Răbdăm cu resignaţiune 
să ne aducem aminte cînd am ascultat pe dervișii urlători. 

În cele din urmă încetară, noi răsuflam mai uşor. O nemţoaie 
grasă de la Rotterdam, care şedea înapoia mea, scoase un oftat 
de bucurie atît de straşnic, încât produse un rîset în giur de noi. 

Bucuria noastră însă avu numai o scurtă durată. Venerabilii 
dervişi se puseră în rind tocmai înaintea noastră şi începură un 
nou act al ceremonialului lor, care desigur o fi fost actul 
principal, căci a ţinut mai mult decît toate bazaconiile de pîn- 
atuncea. 

Au început să se închine în dreapta şi-n stînga, scuturîndu-şi 
capul ameţitor şi cîntînd: „Allah, ill Allah!“. 

Publicul se uita, tot aşteptînd vro schimbare, vro trecere într-un 
act mai înălțător. Dar cînd văzu că dervişii nu mai conteriesc, că o 
mînă tot înainte, făcînd incontinuu aceleaşi mişcări şi cîntînd 
vecinic acelaş cîntec monoton, începu a se plictisi afară din cale. 

Deodată parcă obosiră şi ei. Unul, mic și gros, care la început 
urla ca un locomotiv, acum abia mai răsufia, ochii-i ieșiră din 
orbite, fața-i se înroși ca racul, pieptu-i se zbătea grozav, încât era 
p-aci să cază. 

În momentul acela, mai-marele lor, care pîn-atuncea stătea la 
o parte, se puse în fruntea trupei şi dînd exemplu bun, legănatul 
în dreapta şi în stînga, cu scuturatul capului, precum şi cîntecul 
„Allah ill Allah“, începu din nou, cu putere şi mai mare, parcă se 
întreceau. 

Noi ne uitam și nu ştiam dacă vedem nişte fanatici, ori proşti 
sau speculanți, cari se torturează astfel numai pentru ca să atragă 
lumea, să-și facă parale. 

Nimene însă nu-și mai putea conteni rîsul. Cei 10-12 dervişi 
cari se închinau și cîntau înaintea noastră devineau din ce în ce 
mai ridiculi. Fiecare din ei, cum se sforţea, ne prezinta cîte o 
figură demnă de penelul lui Hogart. Îndeosebi micul şi grosul 
ajunsese într-o stare de compătimit. Se mişca întocmai ca omul 
beat, fără să știe ce face; deschidea gura, voia să cînte, dar nu mai 
avea voce deloc şi nu scotea decît o hărăitură răgușită... Deodată, 
urlînd ca un animal, se rostogoli, ameţit, fără simțire, în mijlocul 
salei... 

Publicul sări de pe bănci şi spăriat voi să iasă iute. Dar 
localul avînd numai o uşe, n-au putut da toți năvală pe acolo, ci 
fiindcă fereştile erau jos, săriră prin acele afară, ca să nu mai vază 
aceasta barbarie. P-acolo ieşirăm și noi. 

Părăsind localul, auzeam că cântecul începe din nou şi s-o fi 
continuat cine ştie pînă când, poate pînă ce-o fi căzut toți... 

Pornind cu vaporul, toți călătorii rideam de cele văzute şi 
ne-am zis: 

„Se vede c-am fost în Asia. Numai acolo mai poate fi atîta 
dobitocie.“ 


* 


De altă dată ne-am dus să vedem și dervișii învîrtitori. 
Aceştia au templul lor în Constantinopol, aproape de strada 
principală. E mai spațios, mai modern, mai frumos. Aici nu se 
plăteşte taxă de intrare. 
Însuş templul, sau cum i-aș zice, e rotund; iar locul rezervat 
PERA public e împregiurul rotundei, jos în parter şi sus în etagiu. 
n mijlocul galeriei este un loc pentru orchestră. Înlăuntru pe 
părete nici o decorație; se vede că dervişi învîrtitori ţin mai puțin 
la simboluri mitice. 
Deodată intră şeptesprezece dervişi îmbrăcați cu caftane 
lungi, sărută pămîntul şi se-nchină şeicului, care ocupă locul de 
frunte. Apoi începe ceremonialul, cîntînd cît mai urît nu se poate 
întipui; iar orchestra din cor, cu nişte instrumente pentru noi 
necunoscute, îi ține un acompaniament diabolic, încît îţi vine a 
crede că auzi o adevărată muzică de pisici. Urechea europeană 
aşa ceva n-a auzit nici prin cîrciumele de la sate. Deosebit 

excelează cantorul din orchestră, care începe fiecare cîntare Şi 
face niște gixuri ce storc rîsul tuturor ascultătorilor. 

Asta ţine cam o jumătate de oră. Atunci începe partea a 
doua, cea de frunte, a ceremonialului. 

Dervișii se postează în cerc şi la moment, lăpădîndu-și 
caftanele, apar cu nişte fuste verzi; numai unul, un băiat, are fustă 
albă. Orchestra din cor începe altă melodie, dacă se poate şi mai 
urîtă; toți îşi pun mîinile pe piept și-și fac complimente, pînă ce 
ajung la mai-marele lor; acolo i se închină şi-n momentul acela își 
deschid brațele şi încep a se învirti, înaintînd tot spre stînga și 
cum se învârtesc tot mai repede, fustele tivite jos cu plumb se 
ridică şi formează un cerc. A vedea şeptesprezece cercuri de 
aceste, toate de coloarea verde și-n mijlocul lor cercul alb al 
băiatului, nu este urât, dar ca cult dumnezeiesc e cam Curios. 

Într-aceste, învîrtirile devin tot mai repezi, cercurile tot mai 
largi, cît ochii ne ameţesc privind acest valvîrtej emulator. 

Sînt și cîţiva bătrîni cari abia mișcă; dar alţii, îndeosebi 
băiatul, o mînă tot mai repede, încît nu mai vezi decît nişte 
cercuri şi-n mijloc cîte un cap. 

Cînd obosesc, iar își pun mîinile pe piept, îşi fac complimente, 
se duc pe rînd la mai-marele lor, i se închină, apoi de nou își 
întind braţele şi încep a se învârti unul după altul, trecînd la 
stînga, tot mai repede, ameţitor, încât în tot momentul te aştepţi 
să cadă. l 

Dar nu cade nici unul... Iar urmează o mică pauză, cu aceleași 
complimente; apoi învirtirea începe din nou... Cât ţine, nu ştiu, 
căci uitîndu-ne vrun ceas, n-am putut să aşteptăm pînă să cază 
vrunul, ci am ieşit, mulțumindu-ne cu atîta cât am văzut. Și atîta a 
fost de ajuns, pentru ca să ținem minte toată viaţa. 


* 


Comparînd pe dervişii urlători cu cei învîrtitori, cumpăna 
apreţiării cade în favorul acestora. 

Aceia sînt o rămășiță a barbariei îndărătnice, iar aceștia 
reprezintă o trecere de acolo în lumea civilizației. Căci, desigur, 
este mai frumos să lăudăm pe Dumnezeu dansînd, decât urlînd. 

SELAMLICUL 


Am lăsat în urmă, drept încheiare a impresiunilor mele din 
capitala Turciei, ceea ce este acolo mai frumos şi mai strălucit, 
Selamlicul. 

A fi la Constantinopol şi a nu vedea Selamlicul este a fi la 
Roma fără să vezi pe papa, căci numai la Selamlic ai prilegiul să 
vezi pe sultanul. 

Selamlicul este cea mai impozantă manifestaţie a vieţii 
publice turceşti în Constantinopol, care îţi pune în vedere 
strălucirea otomană, reprezintată prin armata sa, aleasă anume 
pentru solenitatea aceasta şi compusă din uniformele cele mai 
varii şi pitoreşti. 

Selamlicul e sărbătoarea cînd sultanul se duce la moschee. 
Aceasta se face în fiecare vineri cu pompă mare, care uimeşte pe 
oricine. La aceasta paradă ies cîteva mii de soldaţi, de toate 
armele, mai multe muzici militare; reprezentanţii puterilor, 
miniştrii, demnitarii țării şi lume multă de străini şi indigeni. 

A merge acolo nu poţi decît cu recomandaţie, pe care o 
capeţi de la consulat ori de la minister. Trebuie însă să fii precis, 
căci dacă vii tîrziu nu mai poți străbate prin cordonul militar şi nu 
capeţi loc bun. Mai trebuie să ai şi un cavas, un fel de servitor de 
birou în uniformă, care, aşezat pe capra trăsurei, te scutește de 
orice neplăceri şi-ţi asigură intrare pretotindeni. 

Noi ne-am dus cu două ore mai degrabă şi deja vedeam 
publicul adunîndu-se, o mulțime de trăsuri cu lume elegantă și o 
sumedenie de ofiţeri în uniforme strălucite. 

Moscheea unde avea să se țină sărbătoarea se află în partea 
mai nouă a Constantinopolului, pe coasta unui deal, aproape de 
Yidis-Kiosc, palatul actualului sultan. Calea pîn-acolo îţi arată 
partea cea mai europenească a oraşului. Dacă pleci din strada 
Pera, vezi strada cea mai lungă şi mai regulată din Constan- 
tinopol, la început cu prăvălii şi restauranturi mari, avînd pînă la 
un loc şi asfalt. Apoi îţi atrag luarea-aminte cazarmele militare, 
pe marginea platoului, de unde ai o privire minunată asupra 
Bosforului. Mai apoi treci prin cartierul demnitarilor turci, în 
fiecare casă cîte un paşă; curioşi, privim fereştile să vedem vro 
femeie, iar perdelele sînt tăsate-n jos. Coborîm dealul, ne urcăm 
pe altul unde sînt numai grădini, apoi iarăş urcăm, şi-n cele din 

urmă iată pe dealul celălalt moscheea unde are să se țină 
serbarea. l 

Trăsura opreşte vis-à-vis de moschee, înaintea unei case cu 
etagiu, împresorată de domni şi dame cari aşteaptă începutul 
ceremonialului. 

Cavasul pe care ni l-a dat di Tache Mărgărit prezintă reco- 
mandaţia primită de la di ministru plenipotențiar Djuvara ofiţe- 
rului de serviciu, care ne invită sus în etagiu. Intrăm în o sală cu 
fereştile spre moschee şi vedem cu durere c-am sosit tîrziu, 
locurile cele mai bune de la fereastă erau ocupate și numai rîndul 
al treile ne mai sta la dispoziţie. N-aveam încătrău, ne așezarăm. 
Însă cavasul nu se mulţumi, se duse și vini cu ofițerul de serviciu 
care ne conduse în salonul ambasadorilor, cari de astă dată nu se 
prezintară oficial, unde erau puţini şi astfel puturăm să ne 
căpătăm locuri escelente, tocmai la fereastă. 

Din întîmplare, aproape toată societatea din giurul nostru era 
română, căreia un domn din partea locului îi explica ceremo- 
nialul şi spunea numele tuturor persoanelor marcante care 
soseau la festivitate; astfel profitînd de informaţiunile auzite, cele 
văzute ne interesau şi mai mult. 

Într-aceste, sosiră trupele, rînd pe rînd, cu câte o muzică în 
cap. Soldaţi din toată armata otomană, europeni şi asieni, cu 
niște ofițeri în uniforme strălucite, toţi cu fes în cap. Numai 
călăreții, cari rămaseră jos la vale, formînd acolo un cordon, 
aveau chipiu. Dinapoia lor sta poporul pînă sus la deal. Defilarea 
aceasta a prezintat o vedere din cele mai frumoase, ceea ce a 
făcut ca timpul destul de lung să treacă repede. 

Soldaţii formară apoi un spalier de la intrarea în curtea 
moscheei şi pînă sus la Yidis-Kiosc, printre care generalii, 
miniștrii, prinții şi demnitarii țării se plimbau în ținută marţială, 
atrăgînd atenţiunea tuturora. 

Deodată apărură cîteva căruțe cu năsip, care numaidecît fu 
presărat pe drumul pe care avea să vină sultanul; lucrătorii 
deschiseră şurupurile apaductului şi stropiră repede năsipul 
împroşcat, apoi îl greblară frumos neted. 

Şi iată că se coborîră din deal la vale vro patru trăsuri închise. 
Veneau numai în pas și astfel cînd trecură alăturea de noi se 
putea vedea destul de bine cine şede în ele. Erau damele de 
frunte din haremul sultanului. Se-nţelege că atraseră atențiunea 
tuturora. Îndeosebi se interesau femeile. Deși învăluite cu niște 

broboade care nu le destăinuiau decît numai sclipirea ochilor, ele 
păreau foarte frumoase. În cupeul prim era mama şi soția 
sultanului; în celelalte fetele, apoi băieţii, cari surîdeau drăgălaș. 
Lîngă cupeuri veneau pe jos aghiotanţii; cei mai interesanţi erau 
aghiotanţii băieţilor, băieţi şi aceia în uniforme de lux. 

Trăsurile intrară în curtea moscheei unde opriră; însă nimeni 
nu se dete jos. Vizitiii numaidecât desprinseră caii şi-i conduseră 
de acolo, lăsînd cupeurile singure, cu femei și cu copii cu tot, în 
grija aghiotanţilor, cari stăteau de amîndouă laturile. 

În momentul acesta veni repede din direcția contrară, de 
cătră oraş, a cincea căruţă, care intră asemenea în curtea mos- 
cheiei. Era o altă fiică a sultanului, măritată nu de mult după fiul 
lui Ghazi Osman-paâşă, renumitul apărător al Plevnei. Nici ea nu 
se coborî. Caii ei asemenea fură duşi, dimpreună cu rudă cu tot, 
numai aghiotanţii rămaseră ca pază cupeului. 

Apoi îşi făcură intrarea, în două şiruri, aghiotanţii generali şi 
mareşalii, în cap cu urieşul seraieu Riza-pașa, postîndu-se drept 
spalier în curte, începînd de la poartă şi pînă la treptele moscheiei. 

Drumul spre poartă se greblează din nou, ofiţerii trupelor 
dau semnalul și soldații se-nşiruie în rînduri închegate cu armele-n 
mîni. Sunetele de corn anunţă venirea sultanului, muzicele 
postate la distanţe încep să cînte imnul național, totul apare într-un 
colorit plin de solenitate şi ochii publicului întreg stau pironiţi în, 
sus spre deal de unde are să vină padişahul. 

Şi nu aşteptăm mult. Iată trăsura imperială. E deschisă şi 
trasă de doi cai. În ea șede sultanul Abdul-Hamid și faţă de el, pe 
şezutul dinainte, Ghazi Osman, viteazul de la Plevna. Un tablou 
ce-ţi imprimă suveniri neuitate. 

Ochii tuturora sînt aţintiţi asupra sultanului, care ascultă 
serios în toate părțile. E de statură mijlocie, cam palid, de 55-60 
de ani și e îmbrăcat într-o simplă manta militară sură. 

Ghazi Osman, mai bătrîn, negru la față, pare un atlet. 

Într-aceste, trupele prezintă armele şi strigă în turcește: 
„Mulţi ani, padişahul nostru“. Tot publicul izbucnește în 
„Urrah!“. Iar noi strigăm în româneşte: „Să trăiască!“. 

Apoi muzicele încetează şi în momentul acela muezinul din 
terasa minaretei cheamă pe mahomedani la rugăciune. 

Şi iarăş cîntă muzicele, apoi din nou s-aude din terasa 
minaretei vocea muezinului. Un spectacol în adevăr frumos şi 
pătrunzător. A 

Trăsura sultanului intră în curte și oprește în ușa moscheiei. 
Aghiotanţii, generalii, miniștrii şi demnitarii o însoțesc pîn-acolo. 
Sultanul se coboară și intră singur-singurel în moschee... 

Uimiţi de priveliștea pompoasă care s-a desfășurat înaintea 
noastră, nici nu observarăm cînd ușa laterală a salonului s-a 
deschis; văzurăm numai că servitorii curţii ofereau tuturora cafea 
neagră şi ceai. l 

Cavasul nostru încă nu se mulțumi cu atîta ospitalitate, ci veni 
cu un ofiţer de serviciu care ne potti pe amîndoi la bufetul curţii 
în grădină. i 

Acolo găsirăm o societate distinsă de domni și dame, care la 
o masă cu mîncări și beuturi în umbra unui pavilion ascuns între 
plante şi flori exotice petrecea vesel; pe cînd alţii în diverse 
grupe, împărțite pe la mesele resfirate în parc, sorbeau nectarul 
aromatic şi fumau nişte țigarete delicioase. Servitorii erau 
neobosiţi întru a oferi tuturora ceea ce poftea fiecare. Noi gusta- 
răm cîteva poame orientale şi beurăm cîte un pahar de şampanie 
în sănătatea ospitalului sultan. 

Voind să ieşim, servitorii de la uşe ne-au mai oferit tuturora, 
drept suvenire, cîte o legătură de țigarete turcești, cu vigneta 
„Palais imperial ottoman“. 

Pe cînd ne rentoarserăm în salonul de unde priviserăm 
parada, sultanul ieşise din moschee şi armata defila înaintea lui. 

Conform obiceiului, sultanul avea la dispoziţie pentru ren- 
toarcerea la Yldis-Kiosc două trăsuri şi trei cai. El alese trăsura 
cea mai mică, urcă în aceea singur şi mînă însuş caii, fără măcar 
să aibă vizitiu dinapoia lui. 

Generalii şi demnitarii o luară fugind lîngă el şi după trăsură, 
pînă cînd aceea dispăru. 

Atunci se înhamară caii şi la cupeurile femeilor din harem ş-o 
porniră şi ele, dimpreună cu tot publicul, care — în frunte cu 
trupele de soldaţi — umpluse stradele, atrăgînd, îndeosebi prin 
multele muzici, curiozitatea poporaţiunii... 

Splendida paradă militară ne imprimă suvenirea cea mai 
plăcută. A fost o serbare în adevăr orientală; cu pompa, luxul şi 
strălucirea proprie popoarelor de acolo. 

Şi cînd ni se spune că funcționarii statului, ba chiar acești 
soldaţi de paradă, nu şi-au primit lefurile de trei luni de zile, 
starea imperiului otoman ni se înfăţoșă ca şi a unui individ care 

se cocoţează fudul în nişte haine strălucite, câtă vreme stomacu-i 
e gol şi n-are ce mînca... 

După-miazăzi la patru ieșirăm la plimbare cu trăsura la 
Apele-dulci. Mai frumos nici n-am fi putut încheia petrcerea 
noastră la Constantinopol. 

Apele-dulci se află la marginea extremă a Cornului-de-Aur, 
unde lumea elegantă iese cu trăsura ori cu luntrea. Mai 
interesantă este însă partia cu trăsura, căci ai prilejul să vezi 
defilînd sute şi sute de trăsuri cu tot ce are capitala Turciei mai 
distins. 

leşind din oraș, calea pîn-acolo ţine cam jumătate de oră, 
după care ne coborîm la vale, unde la marginea rîului ce se varsă 
în Cornul-de-Aur, se răsfață chioscul de vară al sultanului şi 
dincolo de apă cochetează dintre arbori locul de petrecere numit 
Apele-dulci. 

Tabloul ce ni se înfățoşează în giur de noi este unic în toată 
Europa. Orientul şi Apusul au aice întrevedere. Un amestec de 
fesuri şi de pălării nalte; de costume turceşti şi europene; de 
dame cu bărbaţi în trăsuri deschise şi de femei din harem, în 
cupeuri închise. 

Îndeosebi acestea atrag curiozitatea tuturora. Sînt multe, 
foarte multe şi frumoase. Nici ele nu se prea ascund, ba uneori 
parcă şi aruncă câte o privire galeșă. Se vede că şi la Constan- 
tinopol începe să pătrundă civilizaţia. 

Defilarea şi revista aceasta ţine pînă sara, căci publicul tot 
vine şi se duce şi astfel la tot momentul se ofere o vedere nouă și 
veşnic interesantă. 

La şepte ore, cînd ne-am întors spre oraș, mulțimea de trăsuri 
care urca dealul pe calea serpentină, înfățoşă o panoramă foarte 
romantică. 

Sus la deal cîteva trăsuri cu femei din harem opriră şi întor- 
cîndu-se spre publicul care venea-n faţă, ţineau popas, mai 
privind încă o dată lumea şi mai lăsînd să fie văzute şi ele. 


* 
În ziua următoare ne luarăm rămas bun de la cunoscuţii 
noştri şi după petrecere de opt zile în Constantinopol, 
îmbarcarăm spre Bucureşti şi de acolo plecarăm acasă. 


347 


NOTE 


ÎNSEMNĂRI DE CĂLĂTORIE 


De la Pesta, unde şi-a făcut studiile universitare şi s-a stabilit după 
terminarea lor, sau de la Oradea, unde s-a mutat în 1880 şi a rămas tot restul 
vieţii, Vulcan a făcut mai multe călătorii și escursii, din interes sau de plăcere, în 
Ungaria, Slovacia, Bavaria, Boemia, Franţa, Turcia. În timpul sau în urma lor şi-a 
notat observațiile şi impresiile cu intenţia de a le comunica cititorilor revistei sale 
„Familia“ în care, cu o singură excepţie, au apărut multe dintre ete la rubrica 
„Salon“ ori sub genericul „Conversare cu cetitoarele“. 

Înfiia călătorie despre care lasă mărturii scrise a făcut-o la Braşov în 1862, 
unde - student fiind şi colaborator la ziarul „Concordia“ al lui Sigismund V. 
Popa - fusese delegat să asiste în calitate de reporter la adunarea generală a 
Asociaţiei pentru literatura română şi cultura poporului român din Transilvania. 
Din 1867, cînd face a doua călătorie despre care-şi comunică în scris impresiile, şi 
pînă în 1905, aproape în fiecare an apar în paginile „Familiei“ însemnări despre 
alte călătorii şi excursii. 

Însemnările de călătorie erau un articol cerut şi savurat de cititorii gazetelor 
transilvănene din secolul trecut, atît pentru informaţiile pe care le puteau furniza, 
răspunzînd curiozităţii şi dorinței de cunoaştere, cât şi pentru impresiile pe care 
locurile vizitate le generau călătorilor. Însemnările de călătorie şi excursie ale lui 
Vulcan, aflate la graniţa dintre publicistică şi literatură, sînt mai degrabă opera 
gazetarului decît a scriitorului, nedovedind în general virtuţi artistice, motiv de 
ezitare în situarea lor într-o secţiune sau alta. Că la început le-a scris şi publicat 
din necesităţi redacţionale, adresîndu-le îndeosebi femeilor, este un fapt 
învederat, multe dintre ele avînd aspectul unor „conversări“ uşoare, nepretenţioase, 
al unor articole de divertisment, în care se amestecă dorinţa de informare cu cea 
de a delecta, uneori prin relatarea cu umor îndoielnic a unor fapte şi întîmplări 
naive. Registrul posibilităţilor evocatoare, narative sau descriptive ale autorului 
este destul de redus; valoarea documentară a informaţiilor, a observaţiilor şi a 
sentimentelor patriotice comunicate este însă de necontestat. 

Sub titlul Suveniri de călătorie s-au publicat în „Concordia“, II (1862), nr. 58 
(102), 23 VII3 VIII, p. 230-231 (partea I) şi nr. 59, 61 şi 62 (părţile II-VII), p. 
233-235, 241, 245-246. Aceste Suveniri de călătorie sînt precedate de cîteva 
rînduri cu titlul Corespundinţe (mai potrivit pentru paginile scrise de tînărul 
redactor al gazetei pestane) în care se spune: „Sîntem în plăcuta puseţiune de a 
putea împărtăşi corespundinţe asupra espuzeţiunii avînd în faţa locului de 
reportatoriu al jurnalului nostru pre junele poet d. Iosif Vulcan, de la care primim 
următoarele şire:“ 


SUVENIRI DE CĂLĂTORIE 


I 


Săbiiul e o cetate atît de frumoşică precum mi-o întipuisem, situațiunea-i 
muntoasă ne întinde un prospect de antichitate. 

Demăneaţa, după ce mă sculasem, îmblam a mă-ntălni cu nescari cunoscuți 
ai mei şi cu confrații jurişti de la academia de-acolo. 

Cum mersei pe stradă, într-un colţ văzui stînd cîţiva teneri cari vorbeau 
româneşte şi se uitau cu interes la vestmintele mele cele naţiunali. 

Din fizionomia lor dedusei că sînt români şi-i întrebai: 

— D-voastre sînteţi români? 

- E, domnule! 

Apoi îmi spusei numele şi ne făcurăm cunoscuți — dup-aceea merserăm la 
preîmblare, dinşii îmi arătară toate puntele cele mai frumoase ale Săbiiului. 

Între celelalte, cercetai librăria şi tipografia d-lui Filciu, academia juridică, 
casina română s.c.l. 

La miazăzi prinzirăm în ospătăria „La curtea Mediașului“, unde între alţii mă 
întâlnii şi cu confratele d. A. Densuşianu, cunoscut înaintea publicului din 
încercările sale poetice, care acuma e colaboratoriu la „Amicul şcoalei“. 

După-amiazăzi, în societatea mai multor tineri făcui o vizită la d. I.V. Rusu, 
istoricul bine cunoscut de cătră publicul acestui jurnal, carele acuma în locui 
pr.[ea] on.[oratului] d.[omn] Vestemeanu e dispus aici de paroc. 

Intrând, aflarăm în chilie şezînd la masă pe un bărbat încă tînăr, cel mult în 
etate de 40 de ani, cetind o cărticică. 

Numai după ce îmi spuseră numele crezui că am onoare a fi în faţă cu d. LV. 
Rusu, căci eu cugetasem că e cu mult mai bătrîn. 

Seara merserăm la preîmblare în piață, unde banda militare delectase 
publicul cu piese frumoase. 

Demăneaţa, după ce în ospătăria „La coroana ungurească“ plătii mai mult 
decât ce aş fi plătit colo-n Pesta la „Europa“, pe carul iute plecai cătră Braşeu. 

Ieşind din Săbii, călătoriul vede o cîmpie pînă la Schellenberg, cîmpia asta 
pentru noi e de interes istoric, căci în locul acesta Mihai Eroul, în 1599, bătuse 
oastea lui Andrei Bathory atît de tare, încît el sigur abia putu scăpa de a se 
ascunde între munți, unde apoi îl omorîse un păstoriu secui. 

După o distanţă de vreo 2 ore, la comuna Brand trecurăm peste Olt şi 
păşirăm în Țara Oltului, în o ţară frumoasă despre care foarte rău zice cântecul: 


“Țara Oltului 
Da-o-aş focului! 


Ţara Oltului se poate asemăna cu valea Crişului Repede, în mijloc e o vale 
mănoasă unde curge spumegînd Oltul, despre care atite cîntece mai şti românul, 
de-a dreapta şi de-a stînga falnic îşi înalță frunțile cătră nori munții străbuni. 

Doamne! ce frumoasă „ţară“ e aceasta şi încă ce frumoasă şi bogată ar putea 
fi cînd pe acele rîuri se ar face fabrice. Drumul-de-fier va aduce viaţa nouă pe aici. 

După-miazăzi privii turnurile Făgărașului şi peste cîteva pătrare fusei în stră- 
moşeasca cetate. Făgăraşul cu ânevoie s-ar putea numai frumos, mai ales dacă 
totdeauna îi sînt stradele atît de tinoase; fortăreața o lăsarăm de-a stînga. 

Mai trecînd peste cîteva sate şi pînă la Braşeu călătorim tot pintre păduri şi 
aice ajunserăm în 26 iul. de cătră seară. 


Am reprodus prima parte a acestor însemnări de călătorie (celelalte 
conținînd de fapt o dare de seamă despre desfăşurarea adunării generale à 
Asociaţiunii şi despre expoziţia organizată cu acea ocazie), pentru că sînt cele 
dinţii publicate şi pentru a se observa evoluţia accestui gen al scrisului lui Vulcan. 

În nr. 67 (111), 23 VIII/4 IX 1862, p. 266 se publică poezia aceluiaşi, Rămas 
bun cătră Ardeal, datată: „21 aug. 1862“. 


BAVARIA ŞI FRANȚA 


S-au publicat în „Familia“, IN (1867) — după cum urmează: 


I. Nr. 31, 31 VII/12 VIII, p. 368-370. 


Călătoria a fost făcută cu scopul de a vizita Expoziţia universală de la Paris, 
inaugurată la mijlocul lunii august, la care participa cu exponate şi România. 

1. I.C. Drăgescu era colaborator şi redactor al „Familiei“. 

2. Aluzie la revista umoristică „Gura satului“, editată de Vulcan. Revista îşi 
începuse apariția la 1/13 oct. 1863 cu titlul „Umoristul“, avînd ca editor-proprietar 
şi redactor responsabil pe Gheorghe Ardeleanu şi „colucrător primar“ pe Vulcan. 
Începînd cu nr. 1 din 1/13 ian. 1865, Vulcan devine proprietarul, editorul şi 
redactorul responsabil al „Umoristului“, căruia îi schimbă numele în „Gura 
satului“ începînd cu nr. 1 din 5/17 ian. 1867. 

3. Buda şi Pesta, cele două oraşe de pe malurile drept şi stîng ale Dunării, 
s-au unit în 1872 sub numele Budapesta (scris uneori Buda-Pesta). 

4. Poşon = Pojon, denumire dată şi folosită de unguri oraşului Bratislava. 


Ii. Nr. 32, 8/20 VIII, p. 380-382. 


În acelaşi număr, la p. 385-386 se publică sub semnătura lui Vulcan şi o 
„Conversare cu cetitoarele“ trimisă din capitala Franţei şi avînd menţiunea: 
„Paris 13 august“, în care, după ce prezintă unele aspecte ale modei feminine 
pariziene, relatează următoarele despre expoziţie: 

„Deasupra [unui despărțămînt — n. ed.] între steaguri tricolore se vede 
inscripțiunea: Roumanie. Să intrăm! La intrare ne cuprinde o temere. Ne aducem 
aminte câte şi cîte batjocure au scris foile ungurești şi jidoveşti din Pesta şi Viena 
despre espuzeţiunea României. Dar cu bucurie ne convingem că toate acele au 
fost scorniture răutăcioase. Espuzeţiunea României poate emula cu ale celorlalte 
țări ca dînsa. E mult mai frumoasă decît a Ungariei, unde nu vezi altceva decît vin 
şi iară vin. Costumele româneşti deosebit atraseră atenţiunea lumei civilizate şi 
căpătară mai multe medalie de aur.“ 


HI. Nr. 33, 16 /28 VIII, p. 394-396. 


La p. 398, sub genericul „Conversare cu cetitoarele“, se publică o 
corespondenţă din Salzburg, datată: „18 aug.“, din care reproducem următoarele 
rînduri: 

„(Ce caut aice? Pe Napoleon. La Paris nu l-am putut vedea, venii dară să-l 
văd aice. 

Pe la o oră după-miazăzi sosirăm. Ştiricind de un conductor, acela ni se 
răspunse că Napoleon are să sosească la cinci ore. Deci mai nainte de toate ne 
îngrijirăm de un loc bun, de unde să putem vedea toate bine. Nu cu puţină trudă, 
soțul meu mi-a şi câştigat doauă fereşti. 

După trei oare publicul şi-ncepu a se aduna în giurul casei de plecat a 
drumului-de-fier și la patru toate stradele pînă la reşedinţă erau pline de oameni. 
La patru și jumătate sosiră de la reşedinţă Maj.[estăţile)-lor împăratul şi 
împărăteasa, în o caretă cu patru cai, cu o suită numeroasă. 

La cinci oare ochii tuturora erau ațintiți asupra trăsurei ce chiar intra în 
curtea casei de plecat. În mijlocul trăsurei, într-un vagon deschis, stătea serios 
marele monarc al francezilor şi se uita din fereastă asupra publicului privitoriu. 
Încă vro doauă secunde şi irăsura se opri. 

Acum urmă momentul prea interesant. Înalţii oaspeţi se coboriră şi intrară în 
sala frumos decorată. Salutarea reciprocă a domnitorilor fu prea cordială. Se 
îmbrăţişară. Împărătesele se sărutară. Apoi Napoleon sărută mîna împărătesei 
noastre, iar împăratul nostru — a Eugeniei. După aceste schimbară cîteva cuvinte 
şi peste puţin — nici nu intrînd în chiliile laterale, arangiate pentru ocaziunea asta 
~ se suiră toţi patru în o caretă cu patru cai. Împărătesele şedeau dinapoi, 
Eugenia de-a dreapta şi Elisabeta de-a stînga. Dinainte ocupau loc împărații; de-a 
dreapta Napoleon, adecă față cu împărăteasa noastră. Entuziasmul poporului se 
poate întipui. 

Însă parcă aud cum frumoasele mele cetitoare mă întreabă de toaletele 
împărăteselor. Ambele erau cît se poate de simplu îmbrăcate. Eugenia avea un 
vestmîni scurt, de mătasă albă și duplă, cu aripioare de frac, pe cap purta o mică 
pălărie a la Ristori, cu văl prea des. Împărăteasa noastră era aşișdere în alb 
îmbrăcată. Încât priveşte frumseţa, între Maj.[estăţile)-lor esiste un mare contrast. 
Eugenia e mică, corpolentă, părul îi e roşu-blondin, iar Elisabeta înaltă, subtilă şi 
are păr brunet. Eugenia e o frumuseţă pămîntească, iar Elisabeta o frumuseţă 
ideală. Care e mai frumoasă? Judecaţi d-voastre. 

Napoleon e mai mic decît: am cugetat. Era îmbrăcat în civil, căput negru cu 
guler de catifea, pe cap un cilindru mic. Prospiţia foarte bine şi trăsurile feţei sale 
nu trădau deloc nici o slăbiciune trupească. Părul şi barba-i încep a cărunți. 

Împăratul nostru era îmbrăcat în uniformă de mareșal. 

Conductul intrînd în oraş, merserăm şi noi a vizita oraşul. Salzburg e un 
orăşel frumos cu 18 500 de locuitori, pe ambele țărmuri a fluviului Salzach. Ocupă 


`- puţin loc, dar căşile sînt înalte şi străzile înguste. Are cîteva edificii frumoase. 


Catedrala e foarte veche şi edificată după modelul besericei lui Petru în Roma. În 
oraşul acesta s-a născut şi renumitul Mozart, casa respectivă esiste şi acuma. 

Seara fu iluminaţiune şi încă de tot originală. Anume Salzburg e încungiurat 
de munţi foarte înalți. Locuitorii dară făcură focuri multe în vîrful munţilor şi de 


acolo iluminară oraşul.“ 


IV. Nr. 34, 24/5 IX, p. 407—409. 


În acest număr, la p. 402-403, e publicată şi următoarea odă: 


LA FRANŢA 


` Pămîntul libertăţii ce dulce ne încîntă, 
Franţa, țara multor eroi nemuritori, 
Primeşte salutarea-mi ia țărmurea ta sîntă! 
Oh! ţie se cuvine salute de trei ori. 


Salut întîia oară zeiasca libertate 

Ce-n tine înfloreşte şi creşte triumfînd; 

Salut apoi cultura ce de aci străbate 

Şi zboară-n lumea mare ca un luceafăr blînd. 


Şi a treia salutare, a treia se cuvine 
Naţiunei glorioase rudite cu a mea, 
Naţiunei strănepoate a marei ginţi latine 
Pe care-odinioară o lume-o preamărea. 


Noi am avut o mamă, îţi suntem sorioară 

O soră iubitoare în bine şi în rău; 

O soră ce pe tine fierbinte te adoară 

Şi care speră-n tine ca-n Domnul Dumnezeu. 


Mult a trecut acuma de cînd noi cu amoare 

Din sînul mamei noastre în veci ne-am despărțit, 
Pornind în lumea mare, ca doauă stelişoare 

Tu spre apus aice, noi cătră răsărit. 


Mult a trecut de-atuncea şi-acuma iată, iată 
Străbuna noastră mamă repauză-n mormînt; 
Splendoarea-i glorioasă de tot e-ntunecată, 
Puterea ei străveche s-a stins, s-a şters, s-a frînt. 

Dar au rămas cinci fiice, ce au să reînvie 
Mărirea Romei veche de nou p-acest pămînt; 
Şi pot să-ndeplinească ideea asta pie, 

De s-or pătrunde toate de-un simţ şi cuget sînt. 


Lucrarea se-ncepuse, la miazăzi se rădică 
Beserica-ntrunirii iubiților noşti frați, — 
Şi-n Spania frumoasă şi Portugalia mică 
Lumina va să-nvingă ş-or fi toţi deşteptați. 


Iar tu, Franţa dragă, eşti mare, mîndră, tare, 
Cuvîntul tău şi spada-ţi impun acum la toți; 
Trăieşti în fericire, în scumpa-ndestulare 

Şi lumea te admiră, căci multe, toate poţi. 


Ah, însă colo, colo, la răsărit departe 
A ta iubită soră suspină dureros, 

De bucurie dulce, plăcere n-are parte, 
De secoli ea se luptă ca leul curajos. 


Mult a pierdut sărmana în luptele varvare, 
Pe cîmpul de mărire eroi mulți au picat; 
Dar dup-atite lupte şi secoli de pierzare, 
Stindardul națiunale rămase nepătat. 


Națiunea libertăţii, Franţa adorată, 
Apucă tu stindardul de sînge scump sînţit; 
Înalță-l iar în aer să filfăie-nc-o dată 

Ca-n giuru-i să s-adune toți fraţii-n răsărit. 


Națiunea noastră soră, trămisă de ursită, 
Ascultă plînsul jelnic ce-l varsă fraţii tăi, 
Condu pe a ta soră la ţinta ei dorită, 
Oh, vină-n ajutoriu-i, susţine cauza ei! 


Paris, 15 august 1867 

V. Nr. 35, 1/13 IX, p. 418-420. 


VI. Nr. 36, 9/21 IX, p. 431-432. 
1. „Puntea de peste Rin lîngă Kehl“ — p. 429. 


VIL Nr. 37, 17 /29 IX, p. 443—444. 


1. Numărul este ilustrat cu următoarele porturi: Țărancă din Romanați şi 
Plăiaş român (p. 437), Țărancă din Vlașca (p. 440), Postilion român (p. 441). 


VIII. Nr. 38,25 IX/7 X, p. 445-456. 
IX. Nr. 39, 3/15 X, p. 467-468. 


X. Nr. 40, 11/23 X, p. 475-476. 
1. „Bulevard de Sebastopol în Paris“ — p. 473. 


XI. Nr. 41, 19/31 X, p. 487-489. 


1. Monastirea de la Argeș, nr. 9, 25 VIIU/6 IX 1865, p. 112, ca explicaţie la 
ilustraţia de la p. 108. 
2. „Pavilionul României la espuzeţiunea din Paris“ — p. 473. 


XII. Nr. 42, 27 X/8 XI, 499-500. 
O vedere panoramică a Parisului — la p. 496-497. 


XIII. Nr. 43, 4/16 XI, p. 511-513. 
1. „Piaţa Chatelet în Paris“ — p. 509. 


XIV. Nr. 44, 12/24 XI, p. 523-525. 
XV. Nr. 45, 20 XI/2 XII, p. 534-535. 
XVI. Nr. 46, 28 XI/10 XII, p. 547-548. 
XVII. Nr. 47, 6/18 XII, p. 558-560. 


XVIII. Nr. 48, 14/26 XII, p. 571-572. 

XIX. Nr. 49, 22 XIV3 I, p. 582-584. 


XX. Nr. 50, 30 XIN11 I, p. 529-530. 


TRANSILVANIA ȘI BUCUREȘTI 


S-au publicat în „Familia“ IV (1868), după cum urmează: 


I. Nr. 30,26 VII IX, p. 354-356. 


1. Posibilitatea de a vedea un spectacol de teatru în limba română susținut 
de actori profesionişti o oferea trupa teatrală a lui Mihail Pascaly aflată în primul 
său turneu transilvănean în vara anului 1868; în luna august ea dădea repre- 
zentanţii în Arad. După trei zile petrecute la Arad, Vulcan își continuă călătoria 
spre Gherla, unde Astra avea să-și țină adunarea generală în august 1868. 


H. Nr.31, 3/15 IX, p. 367-368. 


1. O comedie cu numele Nu vătămați fetele bătrîne de Vulcan este 
necunoscută: nu s-a jucat şi nu s-a păstrat. Poezia Copila română a fost deseori 
recitată în cadrul serbărilor „muzical-declamatorice“ organizate în diferite 
localități ale Transilvaniei acelor timpuri, bucurîndu-se de mult succes. Ea este 
publicată şi în prezenta ediție, vol. I, p. 32-34. 


H. Nr. 32, 11/23 IX, p. 376-378. 
IV. Nr. 33, 19 IX/I X, p. 389-390. 


V. Nr. 34, 27 IX/9 X, p. 400-402. 


VI. Nr. 35, 5/17 X, p. 410-414. 

După aproape 40 de ani, revăzând ruinele podului de la Turnu Severin, scria: 

„Cînd am văzut rămăşiţele sfinte ale celebrului pod de la Turnu Severin, 
m-am cutremurat de emoție şi m-a pătruns o simţire parcă inspirată din cer, 
care-mi şoptea cu voce de titan o însufleţire ce m-a ridicat în raiul fericirii. 

Această voce parcă îmi zicea: 

- Români, priviţi la mine! Eu sînt simbolul trăiniciei voastre. În cursul 
sutelor de ani, mii de valuri au prăbuşit asupra mea să mă nimicească, să spele şi 
urma existenței mele. Dar eu avînd încredere în puterea de viață a celor ce m-au 
clădit aici, putere pe care am moştenit-o şi eu de la ei, m-am simţit inspirat de 
însufleţire ca să fiu vrednic de cei ce m-au creat şi cum ei au cucerit Dacia, astfel 
şi eu să susțin pe vecie stindardul de neperire al semînţiei care m-a aşezat drept 
santinelă în locul acesta. 

Şi închinîndu-mă ca la o statuă sfîntă a însufleţirii, am ridicat de pe pămînt o 
sfărmătură din vechiul și neperitorul pod. Am sărutat-o cu eviavie şi am adus-o cu 
mine acasă. Am aşezat-o în fruntea mesei mele de scris. Şi de câte ori îmi îndrept 
privirile spre ea, simţesc o cutremurare deiicioasă în tot corpul meu, care mă 
întăreşte să dau pept cu nenumăratele pedeci ale vieţii, căci sînt român şi românul 
în veci nu piere. 

Însuflețire, scumpul meu neam, și vei avea şi Teatru Naţional!“ (Discursul 
președintelui I. Vulcan la ad. gen. a S.T.R. din Lipova (28-29 aug. 1906), „Fami- 
lia“, XLII (1906), nr. 32, 27 VII/8 IX, p. 377-378). 


VII. Nr. 36, 13/25 X, p. 425-426. 


VIII. Nr. 37,21 X/2 XI, p. 437—438. 


1. Calea Mogoşoziei sau Podul Mogoşoaiei = Calea Victoriei 
2. Aluzie la poezia Primăvara amorului. 


IX. Nr. 38,29 X/10 XI, p. 446-449. 
X. Nr. 39, 6/18 XI, p. 458-460. 

XI. Nr. 40, 14/26 XI, p. 470-473. 
XII. Nr. 41, 22 XI/4 XII, p. 485-486. 


XIII. Nr. 42, 30 XV12 XII, p. 497-498. 


1. Partea aceasta (XIII) a Suvenirilor de călătorie a fost inclusă de Vulcan în 
bibliografia lui Matei Millo publicată în Panteonul român şi reprodusă în vol. II al 
acestei ediţii, p. 102-106. O reproducem şi aici pentru a nu afecta unitatea scrierii. 

XIV. Nr. 43, 8/20 XII, p. 505-509. 
XV. Nr. 44, 16/28 XII, p. 518-520. 


XVI. Nr. 45, 24 XII/5 I, p. 529-530. 


1. Într-o corespondenţă din Bucureşti datată: „6/18 oct.“, Vulcan îşi 
informează cititoarele că a fost primit în audienţă de către domnitorul României, 
Carol 1 „alaltăieri“, deci în 4/16 oct. (Conversare cu cetitoarele, „Familia“, IV 
(1868), nr. 36, 13/25 X, p. 428). 

2. Notele şi impresiile despre cele două călătorii, din 1867 și 1868, nu au mai 
fost publicate în volum, cum desigur ar fi dorit şi cum a anunţat autorul lor. 


TRANSILVANIA 


S-au publicat în „Familia“, XIII (1877) şi XIV (1878), după cum urmează: 


(În loc de CUVÎNT ÎNAINTE). EPILOG LA ADUNAREA DIN ABRUD, 
XIII (1877), nr. 30, 24 VII/5 VIII, p. 356. 


1. E vorba de adunarea generală a Societăţii pentru crearea unui fond de 
teatru român care s-a ţinut în Abrud la 16-17 iulie 1877, sub preşedinţia lui 
Simion Balint. 

Epilogul nu a fost inclus de Vulcan în cadrul Schiţelor de călătorie, ci de 
noi, considerînd că poate figura foarte bine în ioc de Cuvînt înainte. 


I. DIN BUDAPESTA PÎNĂ LA ORADEA MARE, XIII (1877), nr. 46, 
12/24 XI, p. 541-543. 


II. DIN ORADE PÎNĂ LA CIUCEA, XIII (1877), nr. 47, 20 XI/2 XII, p. 
554-556. 


1. Dealul Mare (Királyhágó) = Piatra Craiului din Munţii Apuseni. 

2. Vad = Vadu Crişului. 

3. Biharia nu e orășel, ci o comună așezată pe șoseaua naţională Oradea- 
Satu Mare; la marginea comunei se află cetatea de pămînt a lui Menumorut. 

4. Sebișul este un piriu. 
5. Cetatea Sebişului = Cetatea Bologa. 


III. DE LA CIUCEA PÎNĂ LA CLUŞ, XIII (1877), nr. 48, 27 XY9 XII, p. 
565-566. 


1. Adică mai spre Tisa. 


IV. LA CLUŞ, XIII (1877), nr. 49, 4/16 XII, p. 577-578. 
V. DE LA CLUŞ PÎNĂ LA ALBA IULIA, XIII (1877), nr. 51, 18/30 XII, p. 
603-604. 


1. Afirmaţie greşită; de fapt pe locul anticei Dierna s-a ridicat oraşul Orşova, 
nu Turda. Turda, cum se ştie, s-a ridicat pe iocul anticei Potaissa. 

2. E vorba de poezia La revederea Ardealului, apărută în nr. 50, 11/23 XII 
1877, p. 589-590. 


VI. LA ALBA IULIA, XIV (1878), nr. 1, 1/13, I, p. 3-4. 


1. O lccalitate antică dacică avînd numele Tharmis nu este atestată 
documentar. 

2. Afirmaţie greşită: Apulum nu derivă din numele rîului care latineşte s-ar 
fi numit Apulus iar româneşte: Ampoi. 

3. Şi Dunărea cea repede şi dacicul Apulus care se află la capătul lumii... 

4. Ion Valeriu Barcianu, Cetatea Belgradului (Alba Iulia), „Familia“, XII 
(1876), nr. 34, 22 VIII/3 FX, p. 399-400. 


VII. DE LA ALBA IULIA PÎNĂ LA ZLATNA, XIV (1878), nr. 5, 15/27 I, 
p. 27-28. 


VIII. ZLATNA, XIV (1878), nr. 11, 5/17 II, p. 62-64. 


IX. DIN ZLATNA PÎNĂ LA ABRUD, XIV (1878), nr. 13, 12/24 II, 
p. 75-77. 


X. ZIUA PRIMĂ ÎN ABRUD, XIV (1878), nr. 17, 26 11/10 XII, p. 99-100. 
XI. ABRUDUL LUNEA, XIV (1878), nr. 19, 5/17 IH, p. 110-112. 


1. „Abrudul, oraş vestit/În el şi preotul e cîrciumar.“ Abrudbánya, tradus 
ad litteram, înseamnă Baia Abrud. 


XII. A DOUA ZI, XIV (1878), nr. 21, 12/24 III, p. 123-124. 

XIII. DETUNATA, XIV (1878), nr. 29, 9/21 IV, p. 173-175. 
XIV. ROŞIA, XIV (1878), nr. 30, 16/28 IV, p. 183-184. 

XV. CETATEA, XIV (1878), nr. 31,23 IV/5 V, p. 191-192. 
XVI. CÎMPENI, XIV (1878), nr. 33, 30 IV/12 V, p. 207-208. 
XVII. VIDRA, XIV (1878), nr. 35, 7/19 V, p. 219-221. 


XVIII. GĂINA, TÎRGUL DE FETE, XIV (1878), nr. 37, 14/26 V, 
p. 230-231. 


XIX. MOARTEA LUI DRAGOŞ. LA „DEALUL POPII“, XIV (1878), 
nr. 39, 21 V/2 VI, p. 243-244. 


XX. ZILELE DIN URMĂ ÎN ABRUD. DESPĂRȚIREA, XIV (1878), 
nr. 41,28 VP VI, p. 259-260. 


XXI. DE LA BUCEŞ PÎNĂ LA BAIA-DE-CRIŞ, XIV (1878), nr. 61, 17/29 
VIII, p. 393-394. 


XXII. GORUNUL LUI HORIA ŞI MORMÎNTUL LUI IANCU, XIV 
(1878), nr. 63, 24 VIIIS IX, p. 405-406. 


XXIII. BAIA-DE-CRIŞ ŞI VAȚA, XIV (1878), nr. 65, 31 VIIl/12 IX, 
p. 417-418. 


XXIV. DIN BAIA-DE-CRIŞ PÎNĂ LA IOSĂŞEL, XIV (1878), nr. 67, 7/19 
IX, p. 429-430. 


XXV. MONUMENTUL LUI ION BUTEANU, XIV (1878), nr. 69, 14/26 
IX, p. 441—442. 


BOEMIA ȘI GERMANIA 


SCRISOARE DIN FRANZENSBAD, „Familia“, XXXII (1896), nr. 29, 21 
VII/2 VIII, p. 345-346. 

A DOUA SCRISOARE DIN FRANZENSBAD, „Familia“, XXXII (1895), 
nr. 30, 28 VII/ VIII, p. 357-358. 


O ZI LA MARIENBAD, „Familia“, XXXII (1896), nr. 31, 4/16 VIII, 
p. 369-370. 


DE LA KARLSBAD, „Familia“, XXXII (1896), nr. 33, 18/30 VIII, 
p. 392-393. 


ÎN DRUM SPRE GERMANIA, „Familia“, XXXII (1896), nr. 34, 25 VIHI/6 
IX, p. 406-407. 


1. În 1867, mergând în Franţa, a trecut prin Bavaria. 


IMPRESIUNI DIN LIPSCA, „Familia“, XXXII (1896), nr. 35, 1/13 IX, 
p. 417-419. 


LA BERLIN, „Familia“, XXXI (1896), nr. 36, 8/20 IX, p. 429-431. 
TOT LA BERLIN, „Familia“, XXXII (1896), nr. 40, 6/18 X, p. 478-479. 


A TREIA SCRISOARE DIN BERLIN, „Familia“, XXXII (1896), nr. 41, 
13/25 X, p. 490-491. 


CHARLOTTENBURG ŞI POTSDAM, „Familia“, XXXII (1896), nr. 42, 20 
X/1 XI, p. 502-504. 


LA DRESDA, „Familia“, XXXII (1896), nr. 47, 24 XI/6 XII, p. 561-562. 
PE ELBAN-N SUS, „Familia“, XXXII (1896), nr. 49, 8/20 XII, p. 586-587. 


LA TEPLITZ-SCHONAU, „Familia“, XXXII (1896), nr. 52, 29 XII/10 I, 
p. 627. 


SUVENIRI DIN PRAGA, „Familia“, XXXIII (1897), nr. 6, 9/21 II, p. 70 şi 
nr. 8, 23 [1/7 IMI, p. 94-95. 

DOBROGEA ȘI TURCIA 


Călătoria în Dobrogea şi Turcia a făcut-o în luna aprilie 1898 — împreună cu 
soţia sa şi în compania cîtorva colegi academicieni — imediat după încheierea 
sesiunii generale anuale a Academiei Române şi a durat opt zile (cf. „Familia“, 
1898, p. 203). 

În ultima sa corespondență De la București, publicată în nr. 14 din 5/17 
aprilie 1898, p. 165, Vulcan afirma în final: 

„Încheindu-se toate, închei și eu scrisorile bucureştene, căci plec... 

Mă duc să văd podul de peste Dunăre, Constanța și marea... 

Şi de-o vrea bunul Dumnezeu, în ziua de Paşti, în biserica Sf. Sofia din 
Constantinopol am să cînt: 

- Cristos a înviat!“ 


PÎNĂ-N DOBROGEA, „Familia“, XXXIV (1898), nr. 41, 11/23 X, 
p. 481-483. 


1. Descrierea Bărăganului e făcută cu o remarcabilă artă de Al. I. Odobescu 
în cap. I din Pseudokinigetikos. 


PRIN DOBROGEA, „Familia“, XXXIV (1898), nr. 42, 18/30 X, p. 493-495. 


1. O astfel de părere este că numele i se trage din Dobrotici, conducător al 
acestei provincii în sec. al XIV-lea. 


LA CONSTANȚA, „Familia“, XXXIV (1898), nr. 43, 25 X/6 XI, p. 505-507. 
BOSFORUL, „Familia“, XXXIV (1898), nr. 45, 8/20 XI, p. 530-532. 


LA CONSTANTINOPOL, „Familia“, XXXIV (1898), nr. 46, 15/27 XI, 
p. 544-547. 


PALATELE SULTANILOR, „Familia“, XXXIV (1898), nr. 47, 22 XI/4 XII, 
p. 556-559. 


PAŞTILE LA CONSTANTINOPOL, „Familia“, XXXIV (1898), nr. 50, 
13/25 XII, p. 594-596. 

DE LA CONSTANTINOPOL, „Familia“, XXXIVX (1898), nr. 51, 22 XI/3 
I, p. 610-612. 


PRINKIPO, „Familia“, XXXV (1899), nr. 8,21 1/5 II, p. 86-88. 


DERVIŞII URLĂTORI ȘI ÎNVÎRTITORI, „Familia“, XXXV (1899), nr. 9, 
20 1/12 II, p. 99-100. ' 


SELAMLICUL, „Familia“, XXXV (1899), nr. 10, 7/19 H, p. 109-111. 


CUPRINS 


BAVARIA ŞI FRANȚA 


e Vidra cununa cneeenaeaanee 
. Găina, tîrgul de fete ...... 


TRANSILVANIA 


Epilog la adunarea din Abrud ....eessenssssssrerosrerorrssoresrorroreosnesenreene 
Din Budapesta pînă la Oradea Mare ......mcmec nene ceeeeenenaee caacaeneaeae 
Din Orade pînă la Ciucea .......cn une naneneenneeeennaa nana seneeasacenanananaaeaaee 


. De la Ciucea pînă la Cluș ..... 


La Clug sn e riepen 
De la Cluş pînă la Alba Iulia ... 


e Ea Alba ulha es esec coco taca ceea oct aaa zana castani 


Din Zlatna pînă la Abrud ......cnenenneeennenene ceeneeceenneeaeaza eee enenanaeaa a 
Ziua primă în Abrud ........ 
Abrudul lunea ........... 


Moartea lui Dragoş. La „Dealul Popii“ .... si 
Zilele din urmă în Abrud. Despărțirea ....acacee nn eceee area enenaneeaeae 
De la Buceş pînă la Baia-de-Criş .......mc me muneenene ame neeenenneneeacenencaaaaeee 
Gorunul lui Horia şi mormîntul lui lancu ...ucaen anna ne eneeeeeereeeazeeee 
Baia-de-Criș şi Vaţa cecene ses nea ao asa ua ct d ua ass Rea 
Din Baia-de-Criş pînă la losăşel .. 
Monumentul lui Jon Buteanu ..... cmc neeneenoeneeeneeeaena eee neaaeeaee aa 


BOEMIA ȘI GERMANIA 


Scrisoare din Franzensbad ..........ccnaeeecneeee noa eee ta aaa 
A doua scrisoare din Franzensbad .. 
O zi la Marienbad .........ceu none oaaceeze aaa 
De la Karlsbad ............. 
În drum spre Germania .. 


să POTI Atu a 3 A a e aaa ata i a 


A treia scrisoare din Berlin ... 
Charlottenburg şi Potsdam ...ccane eee eneeaeeneeae eee naeaaesaoeaaea 
La Dresda siinon 
Pe Elba-n sus ........ 
La Teplitz-Schănau . z 
Suveniri din Praga sisisiaiiessoissscsicsriteicorsisesesiamasor soniri eanan 


DOBROGEA ȘI TURCIA 


Pînă-n DObrogea ceiien inne eonte rerai reiia EEEE casta e 
Prin Dobrogea ..... 
La Constanţa ..... 
Bosforul....uc ua ace 
La Constantinopol ... 
Palatele sultanilor ..........- 
Paştile la Constantinopol 
De la Constantinopol ... 
Prinkipo cmeaea aa acaceene eee sea caea 
Dervişii urlători şi învârtitori .. dacă 
Sélamheil e sanctiona ceia added an dna aa a 


